
Qëllimi i këtij punimi është që të bëjmë të mundur, në mënyrë të 
drejtë dhe brenda të vërtetave të jetës, paraqitjen dhe kuptimin 
e Hz. Muhammedit (s.a.s.), të nxjerrim në pah aktivitetet, sjelljet 
e tij me cilësi universale dhe të pasqyrojmë botëkuptimin që 
ai kishte mbi disa çështje kryesore. Rëndësia e kuptimit dhe e 
njohjes drejt të Hz. Muhammedit (s.a.s.) është e qartë. Sepse jeta 
e tij është fusha ku dispozitat dhe vlerat e Islamit shndërrohen 
në mënyrë jetese dhe ku marrin një trajtë specifike. Ashtu si 
njohja në mënyrë të drejtë do të jetë shkak për marrjen e tij 
si shembull, njohja në mënyrë jo të drejtë dhe keqkuptimi i tij 
mund të jenë shkak që të përjetohen praktika të dëmshme, aq sa 
të mund t'i hapin udhë prishjes së fesë dhe lindjes së rrymave. 
Synimi i Islamit mund të realizohet bashkë me kuptimin drejt 
të Pejgamberit dhe me marrjen e tij si shembull të drejtë. Përveç 
kësaj, meqë Hz. Pejgamberi ka vepruar gjithmonë në përputhje 
me frymën e Kur'anit Famëlartë, të kuptuarit e tij do të jetë 
një ndihmë edhe në të kuptuarit e Kur'anit. Le të theksojmë se 
njerëzimi, në çdo kohë dhe në çdo vend, ka nevojë për mesazhin 
hyjnor që ka shpallur Hz. Pejgamberi dhe për personalitetin 
e udhërrëfimin e tij shembullor, si forma e përjetuar e këtij 
mesazhi. Sepse ky mesazh, duke filluar kryesisht me mbrojtjen 
e jetës, pasurisë dhe nderit të njerëzve, përfshin çështjet më të 
rëndësishme të shoqërisë. 

Këtu, pa hyrë në hollësi mbi literaturën që kemi përdorur 
gjatë përgatitjes së punimit tonë dhe metodën që kemi 
ndjekur, duam të japim të dhëna në linja të përgjithshme. 
Si burim kryesor i literaturës sonë vjen Kur'ani Famëlartë. 

Jeta e Hz. Pejgamberit nuk mund të mendohet e pavarur nga 
Kur'ani Famëlartë. Tek ai përfshihen, në masë të gjerë, të 
dhëna mbi luftërat, marrëveshjet në periudhën e Pejgamberit, 
marrëdhëniet me hebrenjtë, të krishterët, munafikët 
dhe me beduinët, hixhretin, jetën dhe bashkëshortet e 
Hz. Pejgamberit, aspektin njerëzor dhe shpirtëror të tij, 
profetësinë e tij, kompetencat dhe përgjegjësitë, paralajmërimet 
ndaj tij, ngushëllimet dhe tema të ngjashme. Për këtë arsye, 
Kur'ani Famëlartë zë vendin kryesor të burimeve tona. Kjo sepse 
edhe autorët më të vjetër të fushës së sijerit, si Uakidiu dhe Ibn 
Hishami, nuk e kanë anashkaluar këtë aspekt, në veprat e tyre 
kanë ndarë kapituj më vete mbi temën e pasqyrimit në Kuran 
të mjaft ngjarjeve dhe, në veçanti, të fushatave luftarake. Edhe 
ne, gjatë trajtimit të një çështjeje, kemi përfituar në masë të gjerë 
nga ajetet ose suret përkatëse në lidhje me këtë temë në Kur'anin 
Famëlartë. Shumë herë, në vend të përkthimit të plotë të ajeteve, 
përzgjodhëm të citojmë kuptimin që ata shprehnin. 

Burimi i dytë themelor i yni është tërësia e literaturës së 
hadithit. Në këto vepra përshihen të dhëna që lidhen me të gjitha 
aspektet e jetës dhe të personalitetit të Hz. Pejgamberit, madje 
edhe të dhëna që nuk gjenden në veprat e shkencës sijer-megazi 
(të cilat trajtojnë jetën dhe personalitetin e Hz. Pejgamberit, 
veprimtarinë e tij thirrëse në Islam, përpjekjet që dha në fushën 
politike dhe ushtarake), dhe të historisë së përgjithshme. Ndërsa 
gjatë përdorimit të haditheve, në vend të përkthimit të plotë të 
hadithit, duam të theksojmë se shumë herë kemi përzgjedhur të 
japim kuptimin që ai shpreh. 

Përveç Kur'anit Famëlartë dhe veprave të hadithit, literaturën 
tonë kryesore e përbëjnë edhe kapitujt përkatës të veprave më të 
vjetra të kategorisë sijer-megazi dhe të historisë së përgjithshme. 
Sakaq, nuk kemi hezituar të bazohemi edhe në veprat e autorëve 
si Ibn Abdilber dhe Ibn Sejjidinnas, të cilët janë mbështetur 
tek vepra e Musa b. Ukbes, i cili është dhe burimi më i vjetër 
në këtë lëmi. Jemi bazuar gjithashtu edhe në veprat e autorëve 
të mëvonshëm të sijerit, siç është Makrizi, i cili i përshkruan 
ngjarjet në mënyrë të përsosur. Këto burime janë të rëndësishme, 





PARATH 





NI 








sepse vepra e Musa b. Ukbe u përdor nga autorët në fjalë, por 
më pas humbi. 

Përveç kësaj, me qëllim që të krijojmë një lidhje sa më të 
mirë të të dhënave të veprave klasike, nuk lamë pa marrë në 
konsideratë edhe vlerësimet e mendimtarëve të historisë sonë të 
afërt, të tillë si Ali Izzetbegoviç dhe Xhabiriu. Ndërkaq, duhet të 
theksojmë se kohët e fundit janë realizuar punime të vyera që 
kanë trajtuar jetën e Hz. Pejgamberit, ose jetën dhe personalitetin 
e tij. Këtu, si shembull, duam të kujtojmë Simpoziumet e 
Datëlindjes së Pejgamberit dhe Simpoziumin e Profetësisë 
Eternale, simpoziume këto të organizuara nga Fondacioni i 
Kryesisë së Çështjeve Fetare të Turqisë. Përveç kësaj, nuk kemi 
anashkaluar veprat e studiuesve të njohur, si Meulana Shibli dhe 
Muhammed Hamidullah. Ndërkohë nuk kemi neglizhuar as 
literaturën perëndimore ku flitet rreth Hz. Muhammedit (s.a.s.), 
për të pasqyruar pikëpamje sa më të ndryshme në këtë fushë. 
Ndërkohë, gjatë përdorimit të këtyre veprave, atëherë kur e kemi 
parë të arsyeshme, mendimin dhe opinionin tonë mbi veprat, të 
cilave u jemi referuar, e kemi shprehur shkurtimisht në footnote, 
me qëllim që të hedhim dritë mbi ta për lexuesin. Gjithashtu, 
sidomos gjatë trajtimit të disa pjesëve, morëm parasysh edhe 
mendimet e autorëve bashkëkohorë në lidhje me temën tonë. 
Nuk e pamë të arsyeshme që punimi ynë të marrë formën 
e një serie diskutimesh. Prandaj nuk kemi pasur si qëllim t'u 
japim përgjigje temave dhe aspekteve që i kemi parë në veprat 
e autorëve bashkëkohorë të sijerit dhe që, sipas nesh, janë 
të gabuara. 


Pas dhënies së këtyre informacioneve të shkurtra në lidhje 
me literaturën, dëshirojmë të japim disa sqarime sa i përket 
metodës që kemi ndjekur në këtë punim. Objektivi ynë është 
të nxjerrim në pah jetën, aktivitetet dhe personalitetin e 
Hz. Pejgamberit, personalitet ky që duhet të merret si 
shembull. Ndërkaq, është e vërtetë që, mes përshkrimit të 
Pejgamberit të vërtetë të nxjerrë në pah nga Kur'ani Famëlartë, 
nga veprat e hadithit dhe nga literatura e parë e historisë 

islame, dhe konceptimit të Pejgamberit që përshkruhet gjatë 
procesit historik, që ushqen imagjinatën e popullit dhe që, 
në veçanti, gjendet në disa vepra letrare, ndeshen dallime 
serioze. Mund të flitet, për shembull, në grupin e dytë, 
për kontributin pozitiv kundrejt formimit dhe zhvillimit 
të dashurisë së Pejgamberit në popull nga vepra të tilla si: 
Ahmedijje, e Murshid Efendiut (v. 1761) dhe Muhammedijje 
e Muhammed Bixhanit. Ndërkaq, ashtu si edhe në veprat e 
cituara, në këtë kategori veprash gjenden mjaft transmetime, të 
cilat nuk konstatohen as në literaturën e haditheve të trilluara 
dhe që bien në kundërshtim të plotë me sunnetin e saktë të 
Hz. Pejgamberit. Është më se e qartë që transmetimet e 
pabazuara dhe të trilluara (hadithet meudu), si dhe përshkrimet 
letrare të shndërruara në një pjesë të kulturës së përjetuar 
brenda kohës, nuk duhet të zënë vendin e jetës së vërtetë dhe 
të sjelljeve që duhet të merren si shembull. Duhet të theksojmë 
se transmetime të tilla përfshihen, në ndonjë rast, edhe në 
literaturën kryesore. 


Herë pas here, në literaturë konstatohen transmetime 
që i ngarkojnë Hz. Pejgamberit veçori mbinjerëzore dhe që 
mundohen ta zbukurojnë personalitetin dhe jetesën e tij me 
cilësi të tilla. Sakaq, këto transmetime, ashtu siç nuk janë të 
volitshme në prezantimin e Hz. Pejgamberit, edhe në aspektin 
e përputhshmërisë me realitetet historike, si dhe në aspekt 
të kritikës së transmetimit, nuk janë të sakta e të drejta. Në 
punimin tonë jemi munduar të mos i përfshijmë këto lloj 
transmetimesh, të cilat nuk i konsiderojmë serioze dhe të sakta. 
Duke marrë parasysh në mënyrë tërësore Kur'anin Famëlartë, 
jetën e Hz. Pejgamberit dhe personalitetin e tij të moralshëm, 
nuk përdorëm transmetimet që bien në kundërshtim me këta. U 
munduam të përgatisim një tekst të pasur dhe larg besimeve të 
pabaza apo legjendave. 

Jemi përpjekur t'i konstatojmë dhe t'i parashtrojmë ndodhitë 
në një mënyrë të drejtë. Para së gjithash, punimin tonë u 
munduam ta përgatisim duke marrë për bazë transmetimet që 

kanë fituar një mbështetje të përgjithshme, ato që i konstatojmë 
si të drejta dhe të sakta. Me qëllim që të lehtësojmë arritjen e 
lexuesit te referimet dhe burimet, informacionet në lidhje me 
temën i cituam duke i shënuar në fund të faqes, bashkë me 
burimet nga ku janë marrë. Megjithëse në këto shënime, herë- 
herë mund të citohen njëzet apo tridhjetë burime, për të mos 
e shndërruar punimin tonë në një pirg shënimesh të tilla, u 
mjaftuam me citimin e dy apo tri burimeve themelore, të cilat 
japin të dhëna të gjera dhe të mjaftueshme në lidhje me temën, 
ose nëse ekziston, emrin e një apo dy studimeve të realizuara 
për këtë temë. Megjithatë, nuk lamë pas dore edhe citimin në 
bibliografi të të gjitha burimeve që u jemi referuar. Nëse në lidhje 
me ndodhinë e trajtuar ekzistojnë të dhëna, për të cilat shohim 
se mund të jenë të sakta në nivelin e dytë, në rastet kur e pamë të 
nevojshme, i kemi përfshirë në tekst, duke treguar edhe burimin 
e tyre. 


Po ashtu, aty ku e kemi parë të arsyeshme, duke menduar se 
citimi i analizave që kemi bërë mbi transmetimet dhe ndodhitë, 
do të shtojë vëllimin e punimit dhe do të lodhë lexuesin, u 
mjaftuam me citimin e informacioneve që kemi përzgjedhur. E 
thënë ndryshe, përgjithësisht kemi qëndruar larg diskutimeve 
akademike dhe nuk i cituam pikëpamjet që lidhen me tema, mbi 
të cilat nuk ka një konsensus. Po të kishim cituar debatet, do ta 
kishim zgjeruar tekstin dyfish. Megjithatë, u munduam të mos 
largohemi nga mentaliteti dhe konceptimi akademik. 

Qëllimi i këtij punimi nuk është të përçojmë e të bartim në 
ditët e sotme çdo ndodhi, sidoqoftë, diçka e tillë as do të ishte 
e mundur. Ndërkaq, përditësuam ato ndodhi, të cilat lejojnë të 
trajtohen në formë aktuale. Megjithëse kjo ishte pikënisja jonë 
themelore, duke u nisur nga mendimi që, nëse veprimtaritë nuk 
paraqiten në formën e një tërësie, shumë çështje do të mbeten 
të mbyllura, u munduam të paraqesim tërësinë e jetës dhe të 
veprimeve të Hz. Pejgamberit. Për këtë arsye, jemi përpjekur 
të nxjerrim në pah edhe veprimet e Hz. Pejgamberit, të cilat 
u zhvilluan brenda kushteve të periudhës përkatëse dhe që 

bartin një veçori historike. Si rrjedhojë, herë-herë, madje edhe 
në një luftë, e cila është një dukuri historike, mund të gjenden 
elemente, të cilat mund të hasen në çdo periudhë të historisë 
dhe të nxirren parimet universale duke e komentuar atë ndodhi. 
Përveç kësaj, lexuesi, duke lexuar të dhënat që lidhen me atë 
luftë, e ndien veten të afërt me Hz. Pejgamberin. 


Në vepër, shumë tituj, të tillë si “Ndodhi dhe fatkeqësi 
natyrore” dhe “Besime të pabaza dhe besëtyte”, janë përcaktuar 
duke pasur parasysh kushtet e ditëve të sotme, materialet 
jemi munduar t'i paraqesim në një formë të interpretuar, 
duke i klasifikuar në një stil të ri. Përveç kësaj, lexuesit i 
është dhënë mundësia të bëjë një krahasim mes vlerave të 
zhvilluara në epokën tonë, si pozitive dhe negative, me vlerat që 
Hz. Pejgamberi zotëronte dhe që i vuri në zbatim. Brenda tekstit, 
jo gjithmonë u përpoqëm të bëjmë krahasim mes vlerave që 
Hz. Pejgamberi vuri në zbatim, me vlerat e ditëve të sotme. 
Duke menduar se është më e përshtatshme që krahasimi të bëhet 
në një formë natyrore nga lexuesi, u mjaftuam të paraqesim 


praktikat dhe vlerat. 


Ndërsa një aspekt tjetër, mbi të cilin jemi munduar të 
fokusohemi, është t'u japim vendin e duhur veprimtarive të 
Hz. Pejgamberit jashtë luftërave, në përputhje me vlerat që na 
ofronin materialet. Në një vepër ku trajtohen jeta dhe aktivitetet 
e Hz. Pejgamberit, duhet të ketë një ndarje për aktivitetet e tij 
jashtë luftërave. E thënë ndryshe, Hz. Pejgamberi nuk duhet të 
njihet vetëm ose kryesisht veçse me luftërat që ka realizuar. Në 
të kundërt, te lexuesi krijohet një imazh i gabuar pejgamberi 
mbi Hz. Muhammedin (s.a.s.), sikur ai “është dërguar veçse 
për të realizuar pesë apo gjashtë herë luftëra.” Sakaq, sipas 
përfundimit që arritëm ne, me një llogaritje të përafërt, përveç 
fushatës luftarake të Hudejbijes dhe Haxhit të Lamtumirës, 
koha e përgjithshme që Hz. Pejgamberi kaloi nëpër fushata 
luftarake - duke llogaritur edhe kohën që ka kaluar në rrugë 
- përfshin veçse një periudhë kohore prej pak më shumë se 
një vit (1.3 vjet). Përveç kësaj, fushatat luftarake, në të cilat ka 

pasur përleshje, pra numri i luftërave, nuk e kalon një të tretën 
e të gjitha fushatave luftarake. Në këtë kontekst, do të shihet se 
në jetën e Hz. Pejgamberit, kjo normë është më e ulët, pra, e 
thënë ndryshe, në jetën e Hz. Pejgamberit luftërat zënë një vend 
më të vogël. Koha e kaluar në fushata luftarake, ku edhe pati 
përleshje, është afërsisht dy për qind e kohës njëzetetrevjeçare 
të profetësisë, ndërsa katër për qind është e gjithë periudhës së 
Medines. Megjithatë, duhet të theksojmë se edhe në këto fushata 
luftarake, jeta e tij nuk përbëhet vetëm nga lufta, se në këto 
periudha të vështira, ndoshta mund të shihen shumë modele të 
rëndësishme të sjelljes. 


Atëherë, me çfarë është angazhuar Pejgamberi ynë në kohën 
jashtë fushatave luftarake? Veprimtaria jashtë luftërave duhet të 
paraqitet me identitetin dhe personalitetin e tij të drejtë, paqësor 
dhe respektues të mjedisit. Pra, në këtë vepër u munduam të 
paraqesim, nga pozita që e meriton, veprimtarinë e tij jashtë 
fushatave luftarake, pa e ekzagjeruar dhe vështirësuar. Po 
ashtu, nuk pretendojmë se jemi të parët që veprojmë në këtë 
mënyrë. Nëse do të lëmë mënjanë studimet e tjera, njëri prej 
autorëve më të vjetër, Ibn Sa'di, pasi paraqet veprimet e para të 
Hz. Pejgamberit pas hixhretit dhe para se të kalojë në temën e 
fushatave luftarake, jep të dhëna të gjera mbi delegatët dhe letrat 
që ai dërgoi me qëllim thirrjen në Islam, si dhe mbi delegacionet 
e ardhura në Medine. Të dhënat që jep autori i lartpërmendur 
në këtë temë, përfshijnë një fushë të gjerë në veprën e tij. Të 
njëjtën situatë mund ta vërejmë edhe në veprën e Shamiut, si 
njëri ndër autorët bashkëkohorë. Edhe ne, duke pasur parasysh 
rëndësinë e kësaj, përveç të dhënave që kemi ofruar mbi thirrjen 
e Hz. Pejgamberit në periudhën e Mekës dhe mbi personalitetin 
e tij thirrës në Islam, personalitet ky që përfshinte gjithë jetën e 
tij, në periudhën e Medines specifikuam një kapitull më vete me 
titullin “Aktivitete për paraqitjen dhe përhapjen e Islamit”, letrat 
dhe marrëdhëniet e tij me delegacionet i vlerësuam në këtë temë. 


Në vend që ta ndanim veprën tonë në formën klasike, me 
dy apo tre kapituj kryesorë, si “Jeta” dhe “Personaliteti”, çështjet 

që ruajnë varësi ndërmjet tyre i radhitëm njëra pas tjetrës dhe i 
vendosëm nën titujt kryesorë. Meqenëse është më e përshtatshme 
që pjesën deri në hixhret ta paraqesim në mënyrë kronologjike, 
për këtë periudhë zbatuam pikërisht këtë metodë. Mirëpo, gjatë 
trajtimit të periudhës së Medines, temat i trajtuam në mënyrë 
sistematike. Edhe kapituj të tillë si “Hz. Muhammedi (s.a.s.) 
dhe idhujtarët” dhe “Hz. Muhammedi (s.a.s.) dhe të krishterët”, 
tema që, në vetvete, janë të volitshme për t'u trajtuar në formë 
kronologjike, i shkruam pikërisht në këtë mënyrë. Krahas kësaj, 
jemi përpjekur të ruajmë lidhjen mes kapitujve dhe të bëjmë një 
kalim të butë nga njëri kapitull te tjetri. U munduam të përdorim 
një stil të pastër, të kuptueshëm dhe të rrjedhshëm, por edhe t'u 
përshtatemi rregullave të shkrimit të pranuar përgjithësisht. 
Gjeografia është njëra prej degëve shkencore që i vjen në 
ndihmë historisë, madje, disa studiues thonë se të dhënat 
historike të pabazuara në gjeografi janë veçse një roman. 
Ndërsa për të mirëkuptuar jetën e Hz. Pejgamberit, madje edhe 
Kur'anin dhe sunnetin, duhet të dihen e njihen mirë vendet ku 
ai ka jetuar dhe ka realizuar aktivitetet e tij. Për shembull, në 
Kuran urdhërohet: “Kur të kërkoni diçka nga bashkëshortet 
e Pejgamberit, kërkojeni pas perdes.” Ajo që kuptohet këtu 
me fjalën “perde”, është perdja e varur në vend të derës, në 
dyert e dhomave të bashkëshorteve të Hz. Pejgamberit. Sepse 
këto dhoma nuk kishin derë prej druri dhe hapësira e saj 
mbulohej me qilim, ose me perde prej pëlhure. Ja, pra, në 
ajet, kur kërkohej diçka nga Hz. Pejgamberi, urdhërohet që të 
mos hapet perdja e varur në derën e kësaj privatësie jetese, të 
përbërë veçse nga një dhomë. Sakaq, nuk gjendet një kuptim 
i tillë, si pas të cilit, bashkëshortet e Hz. Pejgamberit nuk do të 
flasin me askënd pa pasur një perde ndërmjet. Për këtë arsye, 
është e rëndësishme të dihet struktura e mjedisit ku jetonte 
Hz. Pejgamberi. Në punimin tonë, në kuadër të mundësive të 
ofruara, u përpoqëm të përdorim materiale vizuale, me qëllim 
që çështjet tona të kuptohen më mirë e më drejt, kemi përfshirë 
edhe fotografi, harta dhe mënyra të tjera të paraqitjes së vendeve. 

Pjesën më të madhe të hartave e përgatitëm duke e ilustruar nga 
vepra me titull Atlasu Tarihil-Islam, e Husejin Munisit. Listën 
dhe burimin e hartave e të pamjeve fotografike e vendosëm pas 
pjesës “Pasqyra e lëndës.” 


Punimin tonë e kemi përgatitur duke ndjekur aktivitetet, 
fjalët dhe veprat e Hz. Muhammedit (s.a.s.) në burimet dhe 
literaturën themelore. Edhe kur përcaktuam titujt apo trajtuam 
ngjarjet, morëm atë si pikëqendër, si dhe u munduam të 
vlerësojmë materialin që pasqyron sjelljet e tij. Qëllimi ynë 
është t'i transmetojmë në mënyrën më të drejtë brezit të 
sotëm, personalitetin historik të Hz. Muhammedit (s.a.s.), 
veprimtaritë që ai realizoi në kuadër të këtij personaliteti dhe 
sjelljet shembullore, si dhe të mundohemi të shpjegojmë Islamin 
në personalitetin e tij. Megjithatë, duam të theksojmë se nuk 
pretendojmë ta paraqesim çdo gjë në mënyrë të përsosur. Nëse 
do t'ia dalim të japim një kontribut modest ndaj studimeve që 
janë realizuar në shtetin tonë në lidhje me Hz. Pejgamberin, 
do ta ndiejmë veten të lumtur. E ndiej detyrim të falënderoj 
mësuesit, kolegët e mi, Dr. Necati Öztürk, i cili më ndihmoi të 
fotografoj disa vende historike në Mekë dhe në rrethinat e saj 
gjatë kërkimeve të mia në tokat e shenjta, si dhe miqtë e tjerë. 


Prof. dr. Ibrahim Sariçam 
Ankara, 2002 


SP 

















E 
T 





SI KU HZ. MUHAMMEDI 
U DËRGUA SI PEJGAMBER 















































Para se të kalojmë te kapitujt që kanë të bëjnë me jetën, 
personalitetin dhe aktivitetet e Hz. Pejgamberit, duhet të 
nxirret në pah struktura gjeografike, etnike, sociale, kulturore, 
ekonomike dhe fetare, brenda së cilës ai lindi, u formua, iu dha 
detyra e profetësisë dhe bëri thirrje në Islam. Gjatë përgatitjes 
së këtij kapitulli, kemi synuar të japim ndihmën tonë në 
njohjen, kuptimin dhe themelimin më mirë të veprimtarive të 
tij në periudhën e profetësisë. Për shembull, gjatë trajtimit të 
situatës politike në Gadishullin Arabik, jemi munduar të bëjmë 
përcaktime dhe kontestime mbi strukturën politike të zonave ku 
Hz. Pejgamberi ka ushtruar veprimtari dhe me të cilat ka krijuar 
marrëdhënie. 


1. Pozita gjeografike 

Gadishulli Arabik, në veçanti zona e Hixhazit, për shkak se 
është vendi ku ka lindur, jetuar dhe vdekur Hz. Pejgamberi, ka 
një rëndësi të posaçme sa i përket historisë islame. Gadishulli 
Arabik gjendet në një pikë të rëndësishme, ku takohet Azia, 
Afrika dhe Europa. Në lindje rrethohet nga gjiri i Basrës dhe 
ai i Omanit, në jug nga Oqeani Indian dhe në perëndim nga 
Deti i Kuq. Ndërkohë që, në lindje ndahet nga Afrika me anë 

të Ngushticës Babu'l-Mendeb, ndërsa në veri bashkohet me 
kontinentin e Afrikës me anë të kanalit të Suezit. 


Në pjesën perëndimore të Gadishullit Arabik ndodhet lugina 
bregdetare Tihame, e cila zgjerohet vende-vende në bregun e 
Detit të Kuq nga 80-100 kilometra. Hixhazi ndodhet në lindje të 
luginës Tihame. Ai formohet nga luginat që vende-vende presin 
malet e zgjatura nga Damasku deri në Nexhran. Meqë zona ndan 
nga njëra-tjetra luginën Tihame, e cila gjendet në perëndim, me 
Nexhdin, i cili gjendet në lindje, ka marrë emrin Hixhaz. Mirëpo, 
në përgjithësi, kur thuhet Hixhaz, nënkuptohet një zonë e gjerë, 
e cila përfshin edhe luginën Tihame. Meka, Medineja dhe Taifi 
janë qytetet më të rëndësishme të Hixhazit. Në lindje të Hixhazit 
dhe në pjesën e mesme të Gadishullit Arabik ndodhet pllaja e 
Nexhdit. Në anën juglindore të Nexhdit ndodhet vendi i quajtur 
Jemame. Bashkë me Jemamen, Bahrejni merr emrin el-Arud. 
Nga veriu, lindja dhe jugu, pllaja e Nexhdit është e rrethuar me 
shkretëtira. Në anën jugore të pjesës veriore të zonës së Hixhazit 
dhe Gadishullit Arabik ndodhet Jemeni. Në pjesën veriore të 
zonës së Jemenit ndodhet Nexhrani, në pjesën e mesme zona 
San'a dhe në jug janë të njohura kullotat Taizz. Zona në lindje 
të Jemenit, e cila është malore dhe po aq e ndarë edhe me 
lugina, quhet Hadrameut. Në pjesën më lindore të Hadrameutit 
dhe madje edhe të Gadishullit Arabik, gjendet Omani. Zona 
e zgjatur në perëndim dhe veriperëndim të Omanit e deri në 
kufijtë e Irakut, quhet Bahrejn ose Hexher. Në pjesën veriore të 
gadishullit gjendet shkretëtira e quajtur Nufud, ndërsa në pjesën 
jugore shkretëtirat e quajtura Rubu'l-Hali. Ajo që i lidh këto dy 
shkretëtira me njëra-tjetrën është shkretëtira Dehna, në formën e 
një shiriti të ngushtë. 

Në pjesën veriore, aty ku Gadishulli Arabik bashkohet 
me kontinentin e Azisë, për shkak se nuk haset një element 
gjeografik që mund të formojë një kufi, ka pikëpamje të 
ndryshme në lidhje me kufirin verior. Ka edhe nga ata që i 
konsiderojnë zonat e Sirisë dhe të Irakut si zona të Gadishullit 
Arabik. Megjithëse Siria dhe Iraku, në pikëpamje gjeografike, 

nuk konsiderohen si pjesë të Gadishullit Arabik, ato mund të 
konsiderohen si të tilla në pikëpamje etnike. Sepse në këto zona, 
para lindjes së Islamit, banonin arabët, edhe në kohët kur lindi 
Islami, në Siri dhe në Irak gjendeshin shtete të formuara nga 
arabët. Në këtë zonë jetonin fise të ndryshme arabe. Para Islamit, 
në periudhën e Hz. Pejgamberit dhe, më vonë, në periudhën e 
katër kalilëve, mes muslimanëve dhe popullit të këtyre zonave 
u krijuan marrëdhënie të afërta. Në kohët e afërta me lindjen 
e Islamit qytetet e njohura në Arabi ishin këta: Meka, Taif, 
Jethrib, Jenbu, Xhuresh, Sana, Hixhr, Hajber, Suhar, Deba, 
Dumetulxhendel, Fedek, Tejma, Uadi'1-Kura dhe Makna...' 


2. Situata politike 


Përpara Islamit, në Gadishullin Arabik, nuk ka të dhëna për 
ekzistencën e një sistemi të caktuar politik. Nuk ka ekzistuar një 
pushtet qendror, që të mbajë nën drejtim të gjithë gadishullin. 
Ndërkaq, në pjesën verilindore ishte formuar shteti Hire, në 
pjesën veriperëndimore shteti Gassan, ndërsa në jug, në Jemen, 
ishin formuar mbretëritë Sebe' dhe Himjer. Në vendet e tjera fiset 
kishin vijuar ekzistencën e tyre në formë të pavarur. Për shkak 
se mbretëria Himjar, në periudhën e saj të fundit kishte pasur 
marrëdhënie të afërta me Mekën, në punimin tonë, mbretëritë e 
formuara në Jemen menduam t'i lëmë për t'u shtjelluar më pas. 
Për këtë arsye, fillimisht do të trajtojmë shtetet e formuara në 
Arabinë Veriore. 


a) Arabia Veriore 

Nabatitët: Nga shek. IV p.e.s., deri në vitin 106, në jug të 
Palestinës, në zonën Edom, mes gjirit Akabe dhe Liqenit Lut, 
sundonte mbretëria e Nabatitëve. Në fillim, qendra e mbretërisë 
ishte qyteti Petra, rrënojat e të cilit janë të njohura edhe sot. 





l Bekri, Mu'xhem Mesta'xhem, tah. Mustafa es-Sakka, Bejrut 1983, 1, 5-16, Philip 
Hitti, Siyast ve kültürel İslam tarihi (Historia islame politike dhe kulturore), përkth. Salih 
Tuğ, Stamboll 1995, I, 51 etj., Kudret Buytikcoskun, “Arabistan”, DİA (Enciklopedia 
islame e Kryesisë së Çështjeve Fetare të Turqisë), III, 248-252. 

Nabatitët, që u përhapën më vonë në një zonë të gjerë, nga 
lumi Eufrat (Furat) deri në Detin e Kuq, kishin sunduar edhe 
mbi Hixhazin Verior. Nabatitët, të cilët ishin idhujtarë, patën 
marrë përsipër detyrën e tamponit mes Perandorisë Romake 
dhe shkretëtirës. Ndërkohë, ishin pasuruar duke shtënë në 
dorë tregtinë e karvanëve mes veriut dhe jugut të Gadishullit 
Arabik. Për shkaqe të ndryshme politike dhe ekonomike, mes 
Perandorisë Romake dhe nabatitëve, në gjysmën e dytë të 
shekullit I p.e.s., u shfaqën kontradikta. Perandori Traianus 
(koha e sundimit: p.e.s. 98-117), në vitin 106 i dha fund 
mbretërisë së nabatitëve. Megjithatë, romakët nuk arritën të 
zbrisnin në jug të gjirit të Akabesë. Për këtë arsye, në veri të 
Hixhazit, një mbetje e vogël e shtetit të nabatitëve kishte vijuar 
ekzistencën edhe për pak kohë. Nga tregtarët e nabatitëve kishte 
prej atyre që qenë vendosur në Jethrib. Madje në periudhën e 
Hz. Pejgamberit në Medine, dihet se ekzistonte tregu i nabatitëve 
(Suku'n-Nabat).” 


Tedmuritët: Mbretëria e Tedmurit, formimi i së cilës nuk dihet 
saktësisht, por që kuptohet se ekziston nga shekulli I p.e.s., 
është zhvilluar veçanërisht krahas eliminimit të mbretërisë së 
Nabatit. Qyteti Tedmur, i cili është qendra e mbretërisë, gjendet 
260 km në verilindje të Damaskut dhe 140 km në perëndim të 
lumit Firat. Tedmuritët kishin pësuar sulme të herëpashershme 
nga romakët, ndërsa herë-herë, duke u bashkuar me ta, 
kishin sulmuar sasanitët. Së fundmi, patën pësuar disfatë ndaj 
romakëve. Perandori romak Oreljan, duke hyrë në qytet në vitin 
273, pati mundur ta plaçkiste atë dhe të vriste shumë persona. 
Pas kësaj ndodhie, Tedmuri nuk e kishte marrë më veten dhe 
tregtia në shtet pati pësuar zmbrapsje. Në qytet filloi të përhapej 
Krishterimi, deri në çlirimet islame, dhe për një periudhë prej 
pothuajse treqindvjeçare, pati mbetur nën sundimin e Romës. 
Perandori Justinian (koha e sundimit: 527-565), duke e sjellë 
këtë vend në formën e një garnizoni, pati ndërtuar muret e kalasë 





2 Xhorxhi Zeydan, el-Arab Kablel-Islam, tah. Hüseyin Munis, Kajro, pa datë, 81- 


97, E. Honigman, “Nabatitët”, IA (Enciklopedia islame), IX, 1-3, Neset Çağatay, 
İslam Öncesi Arap Tarihi ve Cahiliye Çağı (Historia arabe paraislame dhe periudha e 
injorancës), Ankara 1971, f. 40 etj.; Hitti, 1, 105-112. 

së qytetit, si dhe një kishë. Në vitin 634 Tedmuri iu dorëzua 
komandantit islam, Halid b. Uelidit.” 


Gassanitët: Në kohën kur mbretëria e Tedmurit humbi 
fuqinë, në fundin e shekullit III p.e.s., në Arabinë Veriore filluan 
të forcohen dy shtete. Këta ishin shteti i gassanitëve dhe ai i 
hiraitëve, të formuar nga arabët që migruan nga jugu në veri, pas 
shembjes së digës së Merribit. Gassanitët, duke qenë të varur nga 
Perandoria Romake, sunduan në Siri, ndërsa hireitët, duke qenë 
të varur nga sasanitët, sunduan në Irak dhe e vijuan ekzistencën 
e tyre deri në lindjen e Islamit. 


Gassanitët, të cilët në të vërtetë u përkisnin kahtanitëve, 
patën sunduar mes viteve 200-636 dhe, ndërsa vinin në anët e 
Sirisë në fillim të shekullit III, u vendosën në breg të Gassanit. 
Nisur nga vendi ku qenë vendosur, u quajtën gassanitë, njësoj 
si fisi Xhefne, ose familja Xhefne (Alu Xhefne), i cili u emërtua i 
tillë duke u nisur nga Xhefne, kryetari i tyre. Pas një farë kohe, 
gassanitët u bënë zotërues të zonës, me ndikimin e romakëve 
pranuan krishterimin dhe hynë nën ndikimin e kulturës 
bizantine. Deri në lindjen e Islamit vijuan ekzistencën e tyre 
si satelit i Perandorisë Romake. Romakët, për të ruajtur kufijtë 
jugorë ndaj sulmeve të beduinëve, por edhe ndaj sasanitëve, 
mbështetën gassanitët. Gassanitët zhvilluan luftëra të shpeshta 
me hireitët. 


Bashkë me pushtimin e Sirisë dhe të Palestinës nga shahu i 
Iranit, Husreu Peruiz, në vitet 613-614, gassanitët u rrënuan 
dhe e humbën fuqinë e tyre. Bizantinët, pasi mposhtën 
iranianët në vitin 628, shtinë në dorë Sirinë dhe zonën përreth, 
ndërkohë që gassanitët ranë në një pozitë të pafuqishme 
dhe të parëndësishme. Në kohën e Hz. Pejgamberit kuptohet 
se gassanitët nuk zotëronin një tërësi politike. Dihet se Hz. 
Pejgamberi i dërgoi njërit prej prijësve të gassanitëve, Harith b. 
Ebi Shemirit, një letër ku e ftonte në Islam. Përveç kësaj, Hz. 
Pejgamberi dërgoi në vitin 87629 Harith b. Umejrin, si delegat 





3 Xhorxhi Zejdan, el-Arab, f. 98-108; Fr. Buhl, “Tedmur”, IA, XIMI, 113, 
Hitti, I, 113-118. 

ndaj prijësit të qytetit Busra, emri i të cilit nuk përcaktohet: 
kur Harithi u vra në Mu'te nga Shurahbil b. Amri, ndër krerët 
e gassanitëve u organizua fushata luftarake e Mu'tes. Ndërsa më 
pas, ndaj kërcënimit të sulmit që mund të vinte nga gassanitët, 
u organizua fushata luftarake e Tebukut. Mbreti i fundit i 
gassanitëve është Xhebele b. Ejhemi. Në Luftën e Jermukut 
(151636), perandori Heraklius e pati emëruar komandant në 
krye të dymbëdhjetë mijë arabëve të krishterë, të cilët ishin 
pjesë e ushtrisë së shtetit bizantin, dhe pati luftuar përballë 
muslimanëve. Ndërsa mposhtja e ushtrisë së shtetit bizantin 
në luftën e Jermukut kishte sjellë edhe fundin e gassanitëve. 
Pas disfatës së Xhebel b. Ejhemit në Jermuk, ai qe tërhequr në 
tokat e tij bashkë me fisin dhe thuhet se vdiq si i krishterë, po 
ashtu, thuhet edhe se erdhi te Hz. Omeri, pranoi Islamin dhe u 
shndërrua në musliman, mirëpo thuhet edhe se, pas një kohe, e 
braktisi fenë islame dhe iku në zonën e shtetit bizantin. 


Hireitët: Emërtimi hireitë u vendos për shkak të emrit të 
kryeqytetit Hire, i cili gjendej afërsisht pesë kilometra në jug 
të Kufes, por njiheshin edhe me emrin Lahmitë, për shkak se i 
përkisnin fisit Lahm, i cili kishte ardhur nga jugu në shekullin 
III. Hireitët, të cilët qenë satelit i sasanitëve, e ruanin këtë shtet 
ndaj sulmeve të arabëve beduinë, duke luftuar shpesh me 
gassanitët. Këta të fundit ishin një mbretëri e bindur ndaj shtetit 
bizantin. Numan b. Mundhiri (koha e sundimit: 586-613), një 
ndër mbretërit e njohur të hireitëve, vdiq në burgun ku u fut 
nga sovrani Sasan. Pas kësaj, mbretëria e Hiresë mori trajtën e 
një prefekture të lidhur drejtpërdrejt me qendrën e sasanitëve. 
Në kryesinë e shtetit u soll Ijas b. Kabisa, nga fisi Taglib, ndërsa 
pranë tij u soll si kontrollor një nëpunës iranian. Mes fisit Bekr 
b. Uail, i cili u zemërua për shkak të kësaj situate, sasanëve dhe 
aleatëve të tyre hireitë, u zhvillua lufta e njohur Dhu-Kar. Në 
këtë luftë, sasanitët pësuan disfatë. Pas kësaj, qendra Hire u 





t Xhorxhi Zejdan, el-Arab, f. 207-220: J. Schleifer, “Gassanitët”, IA, IV, 718 etj.: 
Hitti, I, 118-1250; Mustafa Fayda, “Xhebele b. Fjhem”, DİA, VII, 184-185, Ahmet 
Ağırakça, “Gassanitët”, DİA, XII, 397-398. 

administrua sërish duke qenë e lidhur me sasanitët. Historianët 
tregojnë Mundhir b. Numanin si mbretin e fundit të Hiresë. 
Drejtimi i Mundhirit kishte vijuar deri kur Halid b. Uelidi çliroi 
Irakun dhe në vitin 127633, qyteti i Hiresë i ishte dorëzuar Halid 
b. Uelidit, si rezultat i një marrëveshjeje në këmbim të taksës së 
xhizjes, në marrëveshjen e bërë u ishte dhënë garanci për jetët 
dhe pasuritë e tyre, si dhe kishin përcaktuar, me një vendim, 
kriterin se mund t'i praktikonin fetë e tyre lirisht. 


Fisi Kurejsh, i cili banonte në Mekë, kishte marrëdhënie 
tregtare me Hirenë. Për shembull, babai i Meruanit, Hakem b. 
Ebil-Asi, sillte erëza nga Hireja dhe i shiste, ndërsa Hz. Omeri, 
thuhet se para Islamit kishte bërë tregti të përbashkët me Ka'b 
b. Adijin nga Hireja. Dihet se shkrimi në Gadishullin Arabik ka 
kaluar nga Enbari në Hire, se është zhvilluar këtu dhe se është 
përhapur në zonat e tjera të gadishullit, madje edhe se nga këtu 
ka ardhur në Mekë. 

Në Hire, ku ishin të përhapur idhujtaria, Krishterimi, 
Hebraizmi, Zoroastrizmi, Maniheizmi dhe Mazdeizmi, 
Krishterimi Nasturian kishte filluar të hynte që në periudhë të 
hershme. Hireitët, në fillim ishin idhujtarë. Medh'hebi Mazdek 
nuk kishte gjetur ithtarë mes tyre. Më vonë, këtu pati hyrë 
Krishterimi. Ekzistojnë pikëpamje të ndryshme se kur e kanë 
pranuar Krishterimin mbretërit e Hiresë. Dihet se ky vend, 
që nga fillimi i shekullit IV, ishte qendër e një peshkopate. Në 
mesin e po të njëjtit shekull, në Hire ekzistonte një bashkësi 
me përkatësi fetare të lidhur me kishën Nasturiane. Nëna e 
Amr b. Hindit, i cili sundoi në gjysmën e dytë të shekullit VI, 
ishte një princeshë e krishterë nga Gassani dhe kishte ndërtuar 
një manastir në qytet. Në fund të të njëjtit shekull, Numan b. 
Mundhiri e pati pranuar Krishterimin zyrtarisht. Pas kësaj, ashtu 
siç u përmend edhe më parë, u fut në burg nga sovrani Sasan.’ 





2 Xhorxhi Zejdan, el-Arab, f. 221-241, Fr. Buhl, “Hire”, IA, V/1, 536-537, Hitti, I, 
123-128: Husejin Ali ed-Dakuki, “Hire”, DİA, XVIII, 123-124. 

b) Arabia Jugore 

Jemeni para himjeritëve: Në vitin 1440 p.e.s. dhe mes viteve 
650, në Jemen kanë sunduar mainitët. Në lindje të San'asë, e 
cila ishte qendra e mbretërisë së Mainit, ndodhej qyteti Main, 
rrënojat e të cilit gjenden ende sot. Mainitët i jepnin më shumë 
rëndësi jetës tregtare, prodhimet e Arabisë dhe mallrat e ardhur 
nga India dhe Kina i shisnin në Egjipt, Palestinë dhe në Siri, 
duke përfituar kështu të ardhura të larta.” 


Në Jemen, pas mbretërisë së Mainit, u formua mbretëria e 
Sebesë. Kryeqyteti i sebeitëve ishte fillimisht Sirvahu, ndërsa më 
pas u bë Merribi, i cili gjendej dyzet kilometra në lindje të qytetit 
Sama. Sebeitët, të cilët angazhoheshin me bujqësi dhe tregti, 
kishin ndërtuar diga, diga Merib, për shembull, është shumë e 
njohur. Mbretëria Sebe, e cila sundoi mes viteve 750-115 p.e.s., 
është shkatërruar nga himjeritët.” 


Himjeritët: Himjeritët, të cilët ishin ndër arabët e kahtanëve, 
në fillim qenë vendosur në Rejdan, vend ky, i cili më vonë u 
njoh me emrin Dhafar. Më pas korrën fitore ndaj sebeitëve dhe 
morën nën sundim tokat e tyre. Pas një kohe të shkurtër shtinë 
në dorë edhe Hadrameutin. Ndryshe nga mainitët dhe sebeitët, 
himjeritët, të cilët ishin një popull luftarak, qenë përleshur 
me iranianët dhe abisinianët. Disa nga mbretërit e himjeritëve 
përmenden me emrin “tubba”, që vjen në kuptimin i fortë dhe i 
fuqishëm. Himjeritët kishin sunduar mes viteve 115 deri në vitin 
525 pas erës sonë. 


Në mesin e shekullit IV, himjeritët, patën mbetur për 
pothuajse gjysmë shekulli nën pushtetin e Abisinisë. Mirëpo 
në vitin 374 e fituan përsëri pavarësinë e tyre. Në këtë kohë, 
Hebraizmi dhe Krishterimi në vend konkurronin me njëri- 
tjetrin. Krishterimi, ndërkohë që abisinianët vendosën sundimin 
e tyre, hyri këtu në shek. IV. Pas ndarjes më dysh të Perandorisë 
Romake, në vitin 395, perandorët e Romës Lindore (Bizanti), me 
qëllim që të zgjeronin autoritetin e tyre politik dhe tregtar, bënë 





Xhorxhi Zejdan, el-Arab, f. 130-135: Çağatay, f. 10-13. 
Xhorxhi Zejdan, el-Arab, f. 136-140: Çağatay, f. 14-17. 

shumë përpjekje për të përhapur Krishterimin në Gadishullin 
Arabik. Me këtë qëllim dërguan priftërinj në anët e Adenit dhe 
Nexhranit, si dhe ndërtuan një manastir në Nexhran. 


Ndërsa Hebraizmi, në udhëtimet që tregtarët bënë në veri, 
si rezultat i marrëdhënieve me hebrenjtë, hynë në Jemen. 
Madje, mbreti i Himjerit, Dhu-Nu'uas, pranoi Hebraizmin dhe 
mori emrin Josef. Dhu-Nu'uasi besonte se të krishterët vendas 
dëshironin një tërësi politike me të krishterët e Abisinisë, 
prandaj të gjithë i konsideronte si armiq të atdheut. Për këtë 
arsye, i detyroi nexhranitët të braktisnin Krishterimin dhe të 
pranonin Hebraizmin. Ata që nuk pranonin i hodhi në gropa të 
mbushura me zjarr, të cilat quheshin Uhdud, dhe i dogji të gjallë. 
Vrau prijësit e tyre, plaçkiti mallrat, dogji ungjijtë dhe shembi 
kishat. Thuhet se numri i atyre që hodhi në gropat e zjarrit është 
katër mijë ose njëzet mijë persona (523). Mendohet se Kur'ani 
Famëlartë aludon pikërisht për këtë ndodhi në suren Buruxh.5 
Nëse ajo që aludohet në suren Buruxh ka të bëjë pikërisht me 
këtë ndodhi, kuptohet se këta të krishterë të djegur nëpër puse, 
zotëronin besimin e teuhidit. Sepse në suren e përmendur, 
këta persona cilësohen si “besimtarë” dhe bëhet e ditur se “është 
marrë hak nga ata sepse i kanë besuar Allahut.” Në kohën kur lindi 
Islami, mbretërit himjeritë vijonin ekzistencën e tyre në formën 
e principatave vendase.” 

Sundimi abisinian në Jemen: Një person i shpëtuar nga 
masakra e Dhu-Nu'uasit, ikën te sovrani i Abisinisë, e lajmëron 
për fatkeqësinë që kishte ndodhur dhe i kërkon atij ndihmë. 
Sovrani i Abisinisë, dërgoi një ushtri kundër Dhu-Nu'uasit, nën 
komandën e një personi me emrin Erjat, pjesë e së cilës ishte 
edhe i njohuri Ebrehe dhe që përbëhej nga shtatëdhjetë mijë 
persona. Në luftën e zhvilluar, Dhu-Nu'uasi pëson disfatë dhe 
vret veten duke e drejtuar kalin për nga deti, ose u mbyt ndërsa 





Buruxh, 854-8. 

H Ibn Hisham, es-Siretu'n-Nebeuijje, tah. Mustafa es-Sakka, Kajro 1955, 1, 35-72, 
Xhorxhi Zejdan, f. 141-151, Xheuad Ali, el-Mufassal fi Tarihil-Arab Kable”-Islam, 

përpiqej t'ia mbathte (525). Bashkë me vdekjen e tij mori fund 
edhe shteti himjerit. Erjati, duke pushtuar Jemenin, e shndërroi 
këtë vend në një ejalet (provincë) të lidhur me Abisininë, kështu 
filloi sundimi abisinian, i cili do të vijonte për pesëdhjetë e pesë 
vjet. Në këtë mënyrë, abisinianët, të cilët erdhën si shpëtues në 
Jemen, përfunduan si pushtues. Ndërkaq, ashtu siç u tha edhe 
më sipër, mbretërit himjeritë kishin ruajtur ekzistencën e tyre në 
formën e principatave të vogla rajonale deri në periudhën e Hz. 
Pejgamberit. 


Sakaq, si rezultat i një kontradikte mes Erjatit dhe Ebrehesë, 
Ebrehe, i cili kishte fituar edhe mbështetjen e popullit, vret 
Erjatin dhe fut në dorë drejtimin e Jemenit (537). Sovrani i 
Abisinisë, që të mos jepte shkas për një luftë të re të brendshme, 
i shkruan atij një letër dhe miraton prefekturën e Ebrehesë në 
Jemen, pasi ai kishte shfaqur bindjen e tij. Ebrehe, duke ndërtuar 
tempullin Kullejs, të njohur në San'a, të njohur nga të gjithë, 
kërkoi që arabët ta vizitojnë këtë vend. Ky veprim i tiji bëri që 
arabët të reagojnë, një person nga fisi Kinane hyn në tempull 
dhe e ndot atë. Ebrehe, i cili u zemërua me këtë, shkoi drejt 
Mekës me një ushtri, në krye të së cilës gjendeshin elefantët, 
me qëllim që të shkatërronte Qabenë dhe ngriti një garnizon në 
vendin e quajtur el-Mugammes. Këtu u zhvilluan edhe bisedimet 
mes Ebrehesë dhe kurejshitëve. Kalorësit e Ebrehesë hynë deri në 
Mekë dhe plaçkitën pasurinë e kurejshitëve e të fiseve të tjera, 
ndërkohë morën me vete edhe dyqind deve të gjyshit të Hz. 
Muhammedit (s.a.s.), Abdulmuttalibit. Edhe pse fiset Kurejsh, 
Hudhejl dhe Kinane, bashkë me disa fise të tjera, menduan të 
bashkohen e të luftojnë kundër Ebrehesë, kur e kuptuan se 
nuk ia dilnin dot, hoqën dorë. Sakaq, Ebrehe bëri të ditur se 
dëshironte të bisedonte me Abdulmuttalibin. Ky i fundit erdhi 
tek Ebreheja dhe kërkoi nga ai devetë e konfiskuara. Ebrehe e 
priti me habi qëndrimin e tij. Mirëpo Abdulmuttalibi tha se ishte 
pronari i deveve dhe se Qabeja kishte një pronar që e ruante, 
pas kësaj u largua nga këtu dhe iku menjëherë në Qabe e filloi 
ti lutej Allahut. 

Ebrehe, i cili refuzoi të gjitha propozimet e bëra për të hequr 
dorë nga shkatërrimi i Qabesë, dha urdhër ndaj ushtrisë së tij që 
të sulmonin. Por, elefanti i madh që gjendej në krye të ushtrisë, 
nuk lëvizte. Një pjesë e madhe e ushtrisë, ashtu siç bëhet e 
ditur edhe në Kur'an,” u eliminua nga zogjtë Ebabil, të cilët 
erdhën tufë-tufë dhe hodhën gurë mbi ta. Ebrehe, i cili arriti të 
shpëtonte me vështirësi, u kthye i plagosur në Jemen dhe vdiq 
pak kohë më pas (571). 


Në zonën e Jemenit, Hebraizmi dhe Krishterimi nuk ishte 
pranuar nga i gjithë populli. Si rrjedhojë, shumica e popullit, 
deri në lindjen e Islamit, qëndruan si idhujtarë. Disa fise kishin 
idhuj të posaçëm. Ja që Qabeja njihej si një vend i shenjtë dhe 
vizitohej në stinën e haxhit. 

Sundimi i sasanëve në Jemen: Pas vdekjes së Ebrehesë dhe pasi 
djemtë e tij po ushtronin padrejtësi mbi popull pas marrjes së 
pushtetit, Sejf b. Dhu-Jezeni nga famija mbretërore e Himjeritëve, 
kërkoi ndihmë nga Enushiruani, sovrani i Sasanëve. Ushtria që 
Enushiruani dërgoi nën udhëheqjen e dikujt me emrin Uehriz, 
i dha fund sundimit abisinian në Jemen dhe në pushtet erdhi 
Sejf b. Zujezeni. Ndërkohë, një delegacion kurejshit, me në krye 
Abdulmuttalib b. Hashimin, erdhi nga Meka në Jemen me qëllim 
përgëzimin e Sejf b. Zujezenit. Menjëherë sapo u tërhoq ushtria 
sasanite nga Jemeni, Sejf b. Zujezeni u vra nga një abisinian. Pas 
kësaj, Enushiruani dërgoi edhe një ushtri tjetër nën udhëheqjen e 
të njëjtit komandant, i cili këtë herë e mori Jemenin tërësisht nga 
dora e abisinianëve dhe e shndërroi atë në një vilajet të lidhur 
me sasanët. Uahrizi, si një prefekt sasanit, mblodhi taksa në zonë 
në emër të Kisrasë. Pas Uehrizit, në San'a ushtruan detyrën e 
prefektit persona si: Merzubani, Tejnuxhani, Hurre Husreui dhe 
Badhani. Kështu, drejtimi sasanit në Jemen vazhdoi për rreth 
pesëdhjetë vjet. Badhani, prefekti i fundit i sasanitëve dhe i pari i 
shtetit islam, pranoi Islamin në 7/629 dhe vijoi detyrën në vend 
si prefekt i Hz. Pejgamberit. 





10 Fil, 105/1-5. 

Hadrameuti, i cili gjendej në pjesën lindore të Jemenit, që 
nga shekulli IV mbeti nën sundimin e mbretërisë së himjeritëve, 
ndërsa më pas, nën sundimin e prefektëve të Iranit. Në kohën 
kur lindi Islami, vendi gjendej nën sundimin e disa fiseve, të cilët 
drejtoheshin nga prijës të ndryshëm. 


c) Zona e Hixhazit 


Të dhëna të përgjithshme: Padyshim, zona më e rëndësishme e 
Gadishullit Arabik për historinë islame është Hixhazi. Sepse feja 
islame lindi në njërin prej qyteteve të rëndësishme të kësaj zone 
dhe u zhvillua e u përhap në Medine. Ndërsa një qytet tjetër i 
rëndësishëm i zonës është Taifi. Nga kjo pikëpamje, ndërkohë 
që trajtojmë zonën e Hixhazit, do të ndalemi edhe në Mekë, 
Medine, Taif dhe në rrethinat e tyre. 


Meka ishte një qendër fetare dhe tregtare. Qabeja që ndodhej 
këtu, veçorinë e të qenit qendër fetare e kishte ruajtur që nga 
koha e Hz. Ibrahimit e deri në lindjen e Islamit. Si shtesë e 
kësaj, rruga e tregtisë që fillonte nga Jemeni e arrinte deri në 
Gjirin e Akabesë, duke kaluar nga Meka dhe Medina, lidhej me 
portet e Mesdheut. Përveç kësaj, në rrethinat e Mekës, në kohë 
të caktuara të vitit, organizoheshin panaire. Ja pra, të qenit e 
Qabesë një qendër fetare dhe vendndodhja e Hixhazit mbi 
rrugën tregtare Jemen-Siri, ia kishte shtuar më shumë rëndësinë 
zonës. 


Hixhazi, ndryshe nga Arabia Veriore dhe Jugore, nuk ra pre 
e sulmeve me qëllim pushtimi nga shtetet e fuqishme, të tillë si 
bizantinët dhe sasanët. Gjatë historisë, përpjekjet e shteteve të 
ndryshme për sundimin e Hixhazit, shumë herë kanë mbetur 
pa rezultat. Këtu ndikonte edhe fakti që zona është malore, 
rrugët janë të ngushta dhe transferimi i ushtarëve në zonë 
është i vështirë. Krahas kësaj, Hixhazi nuk zotëronte pasuri 
që të tërhiqte oreksin e të huajve në aspekt ekonomik, pasuria 
që mund të përfitonte çdo shtet pushtues dhe të ardhurat e 
taksave, mund të mos përballonin shpenzimet që nevojiteshin 
për ushtrinë. Si rrjedhojë, në kohët kur lindi Islami, Hixhazi dhe 
Nexhdi u bënë zonat më të rëndësishme të Gadishullit Arabik. 

Sepse vendet e mbetura jashtë këtyre dy zonave qëndruan nën 
pushtimin e të huajve. Si rezultat, populli i Hixhazit, për breza 
të tërë kishte thithur ajrin e lirisë, kishte arritur të mbante 
pastërtinë e brezit dhe të gjuhës, pa u përzier me elemente 
të huaja. 

Meka: Administrimi i Mekës para Kurejshitëve. Meka gëzon një 
vend të rëndësishëm në historinë islame dhe në këndvështrim të 
muslimanëve. Këtu Hz. Pejgamberi qe lindur, rritur, martuar, i 
ishte dhënë detyra e profetësisë dhe kishte kaluar trembëdhjetë 
vjet të profetësisë së tij. Po ashtu, vende të njohura dhe të 
shenjta, si Qabeja, el-Mesxhidu'l-Harami, Safa dhe Merue 
gjenden këtu. Arafati, Muzdelife dhe Mina, ku plotësohen 
një pjesë e ritualeve të haxhit, gjenden në rrethinë të Mekës. 
Muslimanët e falin namazin duke u drejtuar nga Qabeja. Haxhi, 
si një ndër pesë kushtet e Islamit, plotësohet duke vajtur 
personalisht në Mekë. 


Thuhet se fisi Amalika është i pari që ka përcaktuar si 
vendqëndrim Mekën. Më vonë këtu u vendos fisi Xhurhum, me 
origjinë arabe. Në kohën e fisit Xhurhum, Pejgamber Ibrahimi, 
bashkë me bashkëshorten dhe me djalin, Ismailin, erdhën në 
luginën e Mekës dhe ndërtuan Qabenë. Hz. Ismaili u rrit këtu 
dhe u martua me një vajzë nga fisi Xhurhum. Hz. Ismaili, i cili në 
thelb ishte ibranit, mësoi arabisht nga fisi Xhurhum, me origjinë 
nga Jemeni. Nga pasardhësit e tij u formuan arabët veriorë, pra, 
el-Arabul-Musta'ribe, që do të thotë, arabët e arabizuar. Në kohën 
e Hz. Ibrahimit, adhurimi i haxhit u përcaktua si farz dhe Meka 
u shndërrua në një zonë të sigurt. Deri sa vdiq, Hz. Ismaili e 
drejtoi personalisht Qabenë, detyrë të cilën, më pas, e trashëgoi 
i biri, Nabiti. Fisi Xhurhum, të cilët shtinë në dorë drejtimin e 
Qabesë pas Nabitit, në të njëjtën kohë sunduan edhe Mekën. 
Nipërit e Hz. Ismailit, pa hyrë në asnjë kontradiktë, kishin 
filluar të jetonin bashkë me fisin Xhurhum. Kur territori i Mekës 
filloi të dukej i pamjaftueshëm për fisin e Ismailit, një pjesë u 
shpërndanë në zona të ndryshme të Gadishullit Arabik. 

Erdhi koha kur fisi Xhurhum filloi të tregojë mungesë 
respekti ndaj Qabesë, duke bërë padrejtësi kundrejt vizitorëve 
që vinin nga jashtë Mekës dhe duke vënë dorë mbi mallrat që i 
dhuroheshin Qabesë. Sakaq, fisi Huzaa, i cili erdhi nga Jemeni 
në rrethinë të Mekës dhe u vendos në Merru'dh-Dhahran, duke 
u bashkuar me fisin Bekir b. Abdimenat, e larguan fisin Xhurhum 
nga Meka (207). Pas kësaj drejtimi i Mekës kaloi në dorën e fisit 
Huzaa dhe po nga ky fis u drejtua për më shumë se dy shekuj. 
Në këtë periudhë pati një zhvillim shumë të rëndësishëm dhe 
negativ. Kryetari i fisit Huzaa, Amr b. Luhaj, i priu idhujtarisë, 
që ndryshonte nga themeli besimin në teuhid të Hz. Ibrahimit 
dhe vendosjen në Qabe të shumë idhujve. Nga Siria, prej vendit 
të quajtur Maab, në afërsi të qytetit Belka, solli idhuj në Mekë 
dhe i vendosi ata në Qabe. Në rrethinë u përhap idhujtaria. Edhe 
disa besime dhe forma adhurimesh të mbetura nga Hz. Ibrahimi, 
vijuan ekzistencën e tyre bashkë me idhujtarinë. 

Administrimi Kurejshit i Mekës: Fisi Kurejsh, gjatë gjithë 
sundimit të fisit Huzaa, jetonte në rrethinë të Mekës, në mënyrë 
të shpërndarë mes të afërmve të tyre, fisit Kinane. Kusaj b. Kilabi, 
nipi nga brezi i gjashtë i Fihr b. Malikut, i cili i dha emrin fisit të 
Kurejshit, shtiu në dorë drejtimin e Mekës dhe të Qabesë. Babai 
i Kusajit pati ndërruar jetë kur ky qe ende i vogël, ndërsa nëna e 
tij u martua me një burrë nga Siria. Edhe fëmijëria e Kusajit kaloi 
në Siri pranë nënës së tij. Kusaji, gjyshi i Hz. Pejgamberit, brezi 
i pestë, u kthye në Mekë dhe u martua me vajzën e kryetarit 
të fisit Huzaa, Hulejl b. Hubshijje, Hubbanë. Nga kjo martesë 
lindën fëmijë me emrin Abduddar, Abduluzza, Abdukusaj dhe 
Abdumenalf. Kusaj, pas vdekjes së vjehrrit, kërkonte të shtinte 
në dorë çelësat e Qabesë. Ndërkaq u përball me një kundërshtim 
të fortë nga fisi Huzaa. Në fund, edhe me ndihmën e vëllait 
prej nëne, që gjendej në Siri, Rizahut, mposhti fisin Sufe, i cili 
kishte në dorë detyrat që lidheshin me haxhin, dhe fisin Huzaa, 
ndërsa ky i fundit kishte mbi vete shërbimet e Qabesë. Pas kësaj, 
drejtimi i fisit Huzaa në Mekë përfundoi dhe filloi periudha e 
sundimit të Kurejshit. 

Kusaji, sapo mori drejtimin në dorë, duke mbledhur së 
bashku fisin Kurejsh që më përpara jetonin si beduinë, në 
mënyrë të shpërndarë rreth Mekës, i vendosi ata në zonën 
e Haremit. Nënfiset e fisit Kurejsh i vendosi në shtëpitë e 
ndërtuara në rrethinë të Qabesë. Për shkak se bashkoi fisin e tij, 
mori nofkën “muxhemmi” (bashkues). Të afërmit e tij i vendosi 
në pjesët e brendshme të qytetit, ndërsa të afërmit e largët në 
pjesët e jashtme. Ata që jetonin në pjesët e brendshme u quajtën 
Kurejsh el-Bitah, ndërsa ata që u vendosën në pjesët e jashtme 
u quajtën Kurejsh edh-Dhauahir. Në këtë mënyrë, fisi Kurejsh 
kaloi nga beduinizmi në jetën e vendosur. Kurejsh el-Bitahu, në 
kohën kur u shfaq Islami, përbëhej kryesisht nga këta fise: 
Hashim, Umejje, Neufel, Muttalib, Zuhre, Abduddar, Esed, Tejm, 
Mahzum, Adij dhe Sehm. 


Kusaji solli disa risi në drejtimin e Mekës dhe në shërbimet e 
haxhit, pranë Qabesë ndërtoi Daru'n-Neduen, ku diskutoheshin 
çështje të rëndësishme të fisit Kurejsh. Filloi të mblidhte çdo vit 
para nga fisi Kurejsh dhe të përgatiste ushqim, ta shpërndante atë 
në stinën e haxhit në Mekë, Mina dhe në Arafat ndaj haxhinjve, 
të varfërve dhe atyre që nuk kishin ushqim. Më vonë, kjo detyrë 
do të marrë trajtën e institucionit, me emrin “rifade”. Kusaji, 
duke vendosur një pishinë prej lëkure në oborr të Qabesë, filloi 
të bartë me deve, nga puset jashtë qytetit, ujë të ëmbël dhe të 
përballojë kështu nevojën për ujë të haxhinjve. Edhe kjo detyrë 
do të institucionalizohet më tej me emrin “sikaje”. Përveç kësaj, 
hapi puse në vende të ndryshme të Mekës. Mori përsipër detyra 
të ndryshme, si vendosja e perdes mbi Qabe, si dhe përkujdesjen 
e ruajtjen e çelësave të Qabesë, të cilat njihen si “hixhabe” 
dhe “sidane”. Mori mbi vete prestigjin e bartjes së flamurit të 
Kurejshit, të quajtur “Liua”. 

Kusaj vdiq rreth vitit 480. Përpara se të vdiste, detyrat që 
kishte mbi vete ia la në trashëgimi djalit të tij, Abduddarit. 
Ndërkaq, për shkak të këtyre detyrave, ndër nipërit e Kusajit 
lindën kontradikta. Hashim, Abdushems, Neufel dhe Muttalibi 
nga fisi Abddumenaf, duke zhvilluar tregtinë e kurejshitëve 

në nivele ndërkombëtare, fituan me këtë rast famë në sy të 
sovranëve të shteteve në rrethinë dhe të arabëve. Të katër këta 
vëllezër donin të shtinin në dorë Hixhaben, Rifaden, Sikajen, 
Liuanë dhe Daru'n-Neduen, të cilat i zotëronte fisi Abduddar 
dhe që kishin mbetur trashëgimi nga Kusaji. Së fundmi Kurejshi 
u nda më dysh. Fiset Esed, Zuhre, Harith dhe Tejm mbështetën 
fisin Abdumenaf. Këta, për të mos u ndarë nga njëri-tjetri dhe 
për të mos lënë vetëm fiset, me të cilat kishin krijuar aleancë, i 
zhytën duart në një kazan me ujë të aromatizuar në Mesxhidin 
Haram, i vendosën më pas në Qabe dhe u betuan. Prandaj 
edhe u quajtën “Mutajjebun” (ata që u lyen me aromë). Edhe fisi 
Hashim, që ishte fisi i Hz. Pejgamberit, qe pjesë e Mutajjebunit. 

Nga ana tjetër, fiset Sehm, Xhumah, Adij dhe Mahzum 
krijuan aleancë me fisin Abduddar. Edhe këta, me qëllim që të 
mos ndahen nga njëri-tjetri dhe të mos lënë vetëm aleatët e tyre, 
u betuan para Qabesë. Prandaj ata u quajtën “Ahlaf” (aleatët). 
Grupi Mutajjebun dhe Ahlaf, vendosën të luftojnë deri sa të 
çrrënjosnin njëri-tjetrin. Mirëpo në fund u vendos paqe. Në këtë 
mënyrë u vendos qëndrimi i Hixhabe, Liua dhe Neduesë, ashtu 
siç ishte më parë në fisin Abduddar, ndërsa Rifade dhe Sikaje u 
vendos t'i jepeshin fisit Apdumenaf. Rifade dhe Sikajen i mori 
mbi vete gjyshi i madh i Hz. Pejgamberit, Hashim b. Abdimenafi. 
Të dyja palët e vijuan këtë marrëveshjen deri në lindjen e Islamit, 
pa e cenuar atë. Rifade dhe Sikaje, nga detyrat që krijoi dhe 
formoi Kusaji, në kohën kur lindi Islami, gjendeshin në dorë të 
fisit Hashim, Liua, Nedue dhe Hixhabe gjendeshin në dorë të fisit 
Abduddar, ndërsa detyra e komandimit të ushtrisë, e cila që në 
kohën e Kusajit, u përçua nga brezi në brez, gjendej në dorë të 
fisit Umejje. 

Nga vdekja e Kusajit e deri në lindjen e Islamit kishte kaluar 
një kohë prej rreth një shekull e gjysmë. Në këtë periudhë, në 
lidhje me drejtimin e Qabesë, për shkak të nevojës për detyra 
të reja, shihet se me kohën, krahas detyrave që kishte formuar 
Kusaji, ishin shtuar të reja. Në kohën kur lindi Islami, në lidhje 
me drejtimin e Mekës spikasin dymbëdhjetë detyra. Këto detyra 

dhe fiset që i kryenin janë: Rifade: mbledhja e parave nga mekasit 
dhe ofrimi i ushqimit ndaj haxhinjve të varfër, kjo detyrë ishte 
në dorë të fisit Hashim. Sikaje: përballimi i nevojës së ujit të 
haxhinjve, edhe kjo detyrë ishte në dorë të fisit Hashim dhe 
së fundmi drejtohej nga Abbas b. Abdilmuttalibi. Nedue: kjo 
është kryesia e Darun-Nedues, ku diskutoheshin çështje të 
rëndësishme në lidhje me Mekën dhe me fisin Kurejsh. Kjo ishte 
në dorën e fisit Abduddar dhe këshilli i quajtur Nedue mblidhej 
këtu. Këtu organizoheshin ceremonitë martesore dhe po këtu 
bëheshin sunnet fëmijët meshkuj. Komandantët e ushtrive, kur 
dilnin në luftë, e merrnin nga këtu flamurin. Në kohët e paqes 
flamuri ruhej në sallën e kuvendit. Hixhabe (Sidane): vendosja 
e perdes në Qabe, përkujdesja për të dhe ruajtja e çelësit të 
Qabesë. Çelësi i Qabesë gjendej tek Osman b. Talha nga fisi 
Abduddar. Liua: prestigjin e bartjes së flamurit të fisit Kurejsh e 
kishte fisi Apduddar. Ukab: fjala Ukab, e cila vjen në kuptimin 
shqiponjë, ose skifter, ishte flamuri i fisit Kurejsh. Nxirrej në 
kohët e luftës dhe mbahej nga komandanti i ushtrisë. Eshnak: 
detyra e pagimit të dijetit dhe të përcaktimit të dëmit. Këtë 
detyrë, e cila kryhej nga fisi Tejm, e drejtonte Hz. Ebu Bekri. 
Kubbe dhe F'inne: Kubbe është ndërtimi i një cadre në kohë lufte 
dhe mbledhja e materialeve të luftës që kurejshitët sillnin për të 
pajisur ushtrinë, por edhe mbledhja e parave. Ndërsa E'inne do 
të thotë të drejtosh njësinë e kalorësve të ushtrisë së kurejshitëve 
në luftë. Të dyja këta ishin nën drejtimin e Halid b. Uelidit nga 
fisi Mahzum. Sifaret: përfaqësimi i kurejshitëve ndaj të huajve. 
Këtë detyrë, e cila gjendej në dorë të fisit Adij, e drejtonte Omer 
b. Hattabi. Ejsar: të luash një lloj bixhozi, ose falli, me disa 
shigjeta të quajtura “Ezlam”, para fillimit të një pune. Për këtë 
detyrë kujdesej Safuan b. Umejje, nga fisi Xhumah. Meshura ose 
Meshueret: diskutimi dhe këshillimi i krerëve të fisit Kurejsh, para 
se të vendosnin për një punë, me atë person që kujdesej për 
atë punë. Për këtë punë kujdesej Jezid b. Zema, nga fisi Esed. 
Hukume ose Emual-i Muhaxh-xhere: kjo detyrë kishte të bënte me 

ruajtjen e mallrave që u ishin dhuruar idhujve. Për këtë punë 
kujdesej Harith b. Kajs, nga fisi Sehm.'' 


Pak kohë para lindjes së Islamit, në Mekë kishte përfunduar 
pa sukses përpjekja për të themeluar një mbretëri të lidhur me 
Perandorinë Bizantine. Perandori bizantin Justinien, i kishte 
dhënë një kurorë Osman b. Hu'uejrithit, nga krahu Esed i fisit 
Kurejsh, person ky që kishte pranuar Krishterimin. Përveç 
kësaj, kishte shkruar edhe një letër, ku e emëronte atë si mbret 
të Mekës. Nëpërmjet letrës perandori kërkonte nga mekasit 
që të njohin Osman b. Hu'uejrithin si mbret dhe t'i paguajnë 
edhe taksa. Osman b. Hu'uejrith, i cili erdhi në Mekë me letrën 
dhe me kurorën e Justinienit, mblodhi fisin e Kurejshit dhe u 
paraqiti situatën. Ndërkaq, pikërisht të parët e familjes së tij e 
kundërshtuan duke thënë: “Populli i Mekës, i cili është mësuar me 
lirinë, nuk pranon kurrë që të drejtohet nga një mbret.” Si rrjedhojë 
u refuzua kërkesa e perandorit. Sepse po të pranohej kjo 
kërkesë, marrëdhëniet tregtare me Iranin, i cili në atë periudhë 
ishte në gjendje konflikti me bizantinët, do të rrezikoheshin. 
Pasi nuk u plotësua kërkesa e perandorit, bizantinët filluan të 
shqetësojnë tregtarët kurejshitë që iknin në Siri, madje edhe 
t'i arrestonin ata. Mirëpo, edhe këto presione nuk mundën 
ta ndryshonin rezultatin. 


Luftërat Fixhar dhe marrëveshjen Hilful-fudul, të cilat u 
zhvilluan në një kohë kur Hz. Muhammedi (s.a.s.) ishte rreth 
njëzet vjeç dhe zënë një vend të rëndësishëm në historinë 
politike të Mekës e të fisit Kurejsh, do t'i trajtojmë kur të 
shtjellojmë rininë e Hz. Pejgamberit, prandaj, këtu nuk e shohim 
të arsyeshme që të ndalemi në këto dy tema. 

Jethrib (Medine): Banorët e vjetër të Jethribit, i cili mori emrin 
Medine pasi Hz. Pejgamberi migroi këtu, ishin pjesëtarët e fisit 
Amalika. Në fillim të shek. VI p.e.s., pasi u shpërnda Amalika, 





IT Ezraki, Ahbaru Mekke, Mekë, 1352, 1357: Ibn Habib, el-Munammak fi Ahbari 
Kurejsh, tah. Hurshid Ahmed Farik, Hajdarabad 1964, Xhorxhi Zejdan, el-Arab, f. 
275-280, Xheuad Ali, IV, 5-127; W. M. Watt, “Kurajsh”, Ei2, V, 434-435, Mustafa 
Fayda, Halid b. Uelid, Stamboll 1990, f. 21 etj., ibrahim Sarıçam, Emevi-Hasimi 
İlişkileri (Marrëdhëniet emevite-hashimite), Ankara 1997, f. 33-68. 

disa hebrenj që u arratisën e shpëtuan, ndërkohë kur mbreti i 
Babilonisë, Bahtunnasri, pushtoi Kudsin (Jerusalemin) dhe po 
i dërgonte hebrenjtë e atij vendi në Babiloni, ikën në zonën e 
Hixhazit dhe u vendosën në Hajber, Uadi'l-Kura, Fedek dhe 
Jethrib. Pas përhapjes së Krishterimit në Siri, edhe disa nga 
hebrenjtë e përndjekur të Sirisë dhe të Palestinës migruan në 
Hixhaz. Ata që u vendosën në Jethrib ishin fiset e hebrenjve 
Kurajdha, Beni Nadr dhe Beni Kajnuka. Hebrenjtë që u vendosën 
në Hixhaz përvetësuan traditën fisnore të arabëve dhe morën 
emrat e tyre. Këta angazhoheshin me bujqësi, tregti, argjendari, 
punim hekuri, endje pëlhurash, prodhim armësh dhe të mjeteve 
bujqësore. Hebrenjtë, ashtu si arabët, vendoseshin në lagje të 
posaçme. Ndërkohë, në Medine u vendosën dy degët e fisit Ezd, 
Eus dhe Hazrexh, nga arabët e jugut, të cilët me shumë mundësi 
migruan në veri pasi u shemb diga e Merribit, në shek. II apo II. 
Në kohën kur lindi Islami, krahu Abdulesh'hel nga Eusi dhe fisi 
Nexh-xhar nga Hazrexhi, ishin të njohur tashmë.” 

Taifi: Në Taif, i cili gjendet afërsisht njëqind e njëzet kilometra 
në juglindje të Mekës, banonte fisi Thekif. Për shkak të klimës 
së freskët, qe shndërruar në qendrën verore të mekasve. Përveç 
kësaj, shumë kurejshitë, si Ebu Uhajha, Utbe dhe Shejbe b. 
Rebia, si dhe Abbas b. Abdilmuttalibi, kishin atje toka dhe 
vreshta rrushi. Fisi Thekif angazhohej me bujqësi dhe me tregti. 
Taifi ishte i njohur për rrushin e thatë, industrinë e lëkurës dhe 
prodhimin e verës. Krahas kultivimit të vreshtave të rrushit, 
ato merreshin edhe me rritjen e bletëve. Tregtarët e Kurejshit, 
kryesisht Ebu Sufjani, mallrat e prodhuar në Taif i eksportonin 
jashtë Gadishullit Arabik. 


Siç shihet, në kohën kur lindi Islami, në Hixhaz nuk kishte 
një unitet politik dhe një autoritet qendror. Për të siguruar 
rregullin dhe harmoninë shoqërore, ekuilibrin e forcës mes fiseve 
e grupeve, strukturat unitare të bazuara në lidhjen e gjakut, 
traditat dhe zakonet, gjykuesit, kuvendin e fiseve dhe kryetarët 





12 Xheuad Ali, IV, 128-142. 

Fiset në Gadishullin Arabik 


e tyre, një vend të rëndësishëm zinin të parët dhe të nderuarit 
e qytetit." 


3. Situata sociale dhe kulturore 


a) Struktura e popullsisë 

Këtu do të flitet për arabët, hebrenjtë, iranianët dhe elementët 
e tjerë etnikë që përfshihen ndër banorët e Gadishullit Arabik në 
kohën kur lindi Islami. 


Banorët themelorë të Arabisë janë arabët, të cilët, në 
pikëpamje të historisë, ndahen në dy grupe: grupi i parë janë 
arabët që kanë jetuar në periudha të hershme, por që më pas janë 
zhdukur, njësoj si fiset Ad, Themud, Medjen dhe Amalika. Këta 
quhen “El-Arabu’l-baide”. Ndërsa grupi i dytë janë arabët, fiset e 





B Xheuad Ali, IV, 142-157. 

të cilëve vijojnë ekzistencën e tyre. Këta quhen “El-Arabul-bakije” 
dhe ndahen në dy grupe: 


El-Arabu'l-Aribe: Këta janë arabët e vërtetë. Atdheu i vërtetë 
i këtij grupi, të quajtur Kahtanitë, është Jemeni. Këta njihen 
edhe si arabët e Jugut. Ndahen në dy grupe: në Xhurhum dhe 
në Jarub. Nga Kehlani dhe Himjeri, të cilët janë prej fisit Jatub, 
janë formuar shumë fise. Fisi i njohur Kudaa i përket krahut 
Himjer, ndërsa Ezdi, krahut Kehlan. Fiset kryesore të kahtanitëve 
janë këta: Kudaa, Ezd, Medh'hixh, Hemdan, Kinde, Kelb, Udhre, 
Ans, Murad, Huzaa, Xhudham, Alu Xhefne (Gassanitët), Lahm, 
Taj, Esh'ar, Eus, Hazrexh. Një pjesë e fiseve që i përkisnin 
krahut Kahtan, pas shembjes së digës së Me'ribit, për arsye të 
ndryshme dhe në kohë të ndryshme, braktisën atdheun e tyre 
dhe u vendosën në disa zona të Gadishullit Arabik. Gassanitët u 
vendosën në Siri, Lahm dhe Xhudham në Hire, Huzaa në Mekë, 
Kinde u vendosën fillimisht në Bahrejn, më pas në Hadrameut 
e më pas në Nexhd, ndërsa Eusi dhe Hazrexhi u vendosën 
në Medine. 


El-Arabu1-Musta'ribe (ose Mutearribe): Në të vërtetë këta nuk 
janë arabë, por fise që u arabizuan më pas. Këta, për shkak të 
prejardhjes së tyre nga Hz. Ismaili, quhen Ismailitë, po ashtu, 
për shkak të prejardhjes nga fisi i Adnanit ndër nipërit e Hz. 
Ismailit, quhen edhe Adnanitë. Hz. Ismaili, i cili kur erdhi në 
Mekë fliste surjanisht ose ibranisht, ashtu si babai i tij, u martua 
me një grua nga fisi Xhurhum i krahut Kahtan. Për shkak se 
fisi i tij u shtua nga martesa me këtë grua që vinte nga fisi 
Xhurhum dhe u arabizua, përmendet si El-Arabu'l-Musta ribe. Si 
rrjedhojë, fisi i Hz. Ismailit, nga ana e nënës, janë arabë. Këta 
quhen edhe arabët e Veriut. Adnani është babai i Hz. Pejgamberit 
në brezin e njëzetenjëtë. Fiset kryesore të prejardhura nga fisi 
i tij janë: Rebia, Mudar, Kajsu Ajlan, Gatafan, Kinane, Kurejsh 
dhe nëndegët e tyre si: Sulejm, Heuazin, Temim, Esed, Hudhejl, 
Thekif, Tejm, Hashim dhe Umejje. Adnanitët, pasi u shtuan në 
numër, u shpërndanë në zona të ndryshme të Gadishullit Arabik, 

ndërsa fisi Kurejsh mbeti në Mekë. Adnanitët e tjerë vijuan të 
jetojnë si nomadë ose gjysmënomadë në Tihame, Hixhaz dhe në 
Nexhd. 


Pas shfaqjes së Islamit, arabët që lindën nga përzierja e 
ushtrive arabe me banorët vendas të shteteve të ndryshme që 
u çliruan, quhen El-Arabu'l-Musta xheme (arabë të axhemizuar 
- axhem është një term që arabët e përdorin për të huajt jashtë 
tyre).14 

Në Gadishullin Arabik jetonin edhe njerëz nga popujt 
jashtë arabëve. Në pjesët lindore të gadishullit, në afërsi të 
Iranit, kryesisht në Bahrejn, në Oman dhe në Jemen, krahas 
arabëve kishte edhe iranianë. Gjatë drejtimit të sasanëve, që 
zgjati gjysmëshekulli (575-629), në Jemen, pasi iranianët u 
martuan me gra vendase, u krijua një grup i ri etnik, i quajtur 
“Ebna” (bijtë). Ebna, të cilët në Jemen zotëronin forcën politike 
dhe ushtarake, në pikëpamje të kulturës, me kalimin e kohës 
u arabizuan. Badhani, i cili qe prefekti i fundit i sasanëve në 
San'a dhe prefekti i parë i Islamit, si dhe Firuz ed-Dejlemi, i cili 
vrau Es'ued el-Ansiun, pasi pretendoi të ishte pejgamber dhe u 
përcaktua si prefekt në San'a nga Hz. Ebu Bekri, janë persona të 
njohur nga grupi Ebna.” 

Edhe në zonën e Hixhazit gjenden bashkësi, të cilat nuk janë 
arabë. Në Medine, Hajber, Uadi'1-Kura dhe në Fedek banonin 
hebrenj. Qoftë edhe në numër të paktë, në vende të ndryshme 
të Gadishullit Arabik gjendeshin edhe abisinianë, rumë dhe 
mesopotamë. Bilal el-Habeshiu, Suhejb er-Rumiu dhe Addasi nga 
Ninova, të cilët ishin skllevër, janë disa nga të huajt që jetonin 
në Mekë. 





14 Semseddin Günaltay, Islam Öncesi Araplar ve Dinleri (Arabët para Islamit dhe fetë 
e tyre), Thjeshtësues: M. Mahfuz Soylemez-Mustafa Hizmetli, Ankara 1997, f. 35 
etj., Hakkı Dursun Yıldız, “Arap”, DİA, II, 273; Ebu Shuhbe, es-Siretu'n-Nebeuijje fi 
Daui’l-Kur’ani ues-Sunne, Bejrut 1988, I, 47-48. 

P Mustafa Fayda, “Ebna”, DİA, X, 78-79. 

b) Jeta fisnore 

Tek arabët haseshin kryesisht dy mënyra jetese: nomadë dhe 
të qëndrueshëm. Arabët që jetonin si endacakë në çadra dhe 
nëpër shkretëtira e oaze bashkë me devetë e tyre, quheshin bedeui 
(nomadë, endacakë, beduinë), ndërsa ata që jetonin në mënyrë 
të qëndrueshme në fshatra, qyteza apo qytete, quheshin hadari 
(vendas, banorë). Fiset Adnani dhe Kahtani, të cilët në kohën 
kur u shfaq Islami banonin pikërisht në pjesën e mesme dhe 
veriore të Arabisë, ndaheshin në dy kategori: në Bedeui dhe në 
Hadari. Nomadët e përballonin jetesën e tyre me anë të rritjes së 
bagëtive, duke u marrë me gjueti, tregti dhe me mënyra të tjera, 
si bastisja. Nuk u pëlqente bujqësia, punimet e dorës dhe fusha 
e detarisë, këta i shihnin si mënyra të ulëta të fitimit të jetesës. 
Ushqimet e tyre kryesore ishin hurma, mishi, qumështi dhe 
produktet e qumështit. Krahas këtyre, për të siguruar nevojat e 
domosdoshme organizonin bastisje mbi fshatra dhe mbi karvanë. 
Bënin edhe tregti. Materialet për të cilat kishin nevojë i siguronin 
me anë të metodës së ndërrimit të tyre në qytete. Disa beduinë, 
për të siguruar të ardhurat jetësore, siguronin deve për karvanët 
e tregtisë, si dhe kryenin detyrat e udhërrëfyesve dhe të rojeve. 
Beduinët e përdornin gjuhën arabe në formën më të pastër dhe 
më të drejtë. Prandaj edhe qytetarët, në mënyrë që fëmijët e tyre 
të mësonin arabisht, i dërgonin ata në shkretëtirë. 

Ata që bënin një jetë të qëndrueshme në lagjet e tyre të 
posaçme në fshat, në qytezë dhe qytete, pra hadarinjtë, banonin 
në shtëpi të bëra prej qerpiçi ose prej guri. Në Jemen dhe rreth 
tij, fiset arabe që kishin formuar mbretëri në kufi me sasanët dhe 
me bizantinët, si dhe fiset që banonin në Mekë, Medine dhe në 
Taif, ishin hadarinj. Hadarinjtë që banonin në vende si Taifi dhe 
Medineja, të cilët ishin të volitshëm për bujqësi, në përgjithësi e 
përballonin jetesën e tyre me bujqësi, ndërsa në qendra si Meka, 
të cilat nuk ishin të volitshme për bujqësi, jetesa përballohej me 
tregti. Kishte dhe arabë që bënin një jetë ndërmjet beduinizmit 
dhe hadarizmit. Fiset që jetonin në oazë dhe në luginat ku 

gjendeshin vendstrehimet e karvanëve tregtarë, janë shembujt 
më të bukur për këtë.'9 


Pavarësisht se kushtet e jetës dhe burimet për përballimin 
e saj ishin të ndryshme, qoftë te beduinët, qoftë te hadarinjtë, 
struktura sociale kishte veçse një themel. Dhe ai ishte “fisi 
(kabile)”, bashkë me lidhjet, traditat dhe me vlerat morale. Fisi 
është një bashkësi, e cila përbëhet nga individë që rrjedhin prej 
të njëjtit gjak dhe që lidhen me njëri-tjetrin me anë të nesebit 
(prejardhjes). Për shkak se nesebi përbënte bazën e asabijetit 
(përkrahja fisnore e një anëtari të fisit ndaj një anëtari tjetër në 
të drejtë e të padrejtë, me çdo kusht), qoftë beduin apo qoftë 
hadari, çdo arab mundohej ta ruante nesebin e tij dhe dinte 
përmendësh emrat e gjyshërve. Fisi bazohej më shumë në 
lidhjen fisnore të ardhur nga fisi i mashkullit, mirëpo nuk është 
plotësisht i mbyllur nga jashtë. Mund të krijohen lidhje fisnore 
edhe me anë të marrëveshjes (hilf, aleancë), sigurisë për mbrojtje 
zyrtare (xhiuar) dhe marrjes në mbrojtje, si dhe krijimit të lidhjes së 
miqësisë (uela). 

Nëse dikush e braktis fisin, apo dëbohet nga fisi i tij, kur hyn 
në mbrojtjen e një anëtari të një fisi tjetër, ose kur bëhet aleat 
me të, shndërrohet në anëtar të ri të këtij fisi. Një person i tillë 
quhej halif (me marrëveshje, aleat). Ndërsa personi nën mbrojtjen 
zyrtare quhej xhar. Skllavi i fituar në fund të luftës ose skllavi i 
blerë, nëse i falej liria, formohej lidhja uela; skllavi i liruar bëhej 
meulaja e fisit që e kishte liruar. Nga shumë pikëpamje, halif, 
xhar dhe meula gëzonin sjellje si anëtarë të fisit. 

Kryetari i fisit, të cilit i vendoseshin nofka si sejjid ose shejh, 
herë-herë edhe emir, rab dhe melik, zgjidhej në mbledhjen e fisit 
ndër personat me të drejta të barabarta. Te kandidati për kryetar 
kërkoheshin cilësi të tilla si: mosha, bujaria, heroizmi, durimi, 
butësia, modestia dhe aftësia e të folurit në mënyrë ndikuese. 
Veçoritë e kërkuara tek ai tregonin ndryshim sipas fiseve. Fiset 
Mudar i kushtonin rëndësi rejit Çideimit), fisi Rebia bujarisë, 





16 Tbn Haldun, Kitabu’l-Iber, Bejrut 1979, I, 101 etj.; Xheuad Ali, IV, 271 etj., Mustafa 
Fayda, “Bedeui (Beduin)”, DİA, V, 311-316. 

ndërsa fiset Jemen i kushtonin rëndësi nesebit. Kryesia e fisit, 
si parim, nuk ishte e trashëguar gjenetikisht, mirëpo, nëse 
fëmijët e kryetarit të vjetër dalloheshin për aftësitë e tyre, kryesia 
mbetej brenda familjes së tij. Në rastet kur kryesia kalonte me 
trashëgimi, pozita shkonte nga babai te djali i madh. Në ndonjë 
rast ndodhte edhe që kryetari, para vdekjes, të përcaktonte atë 
person që do të zinte vendin e tij pas vdekjes. Për shembull, 
Hisn b. Hudhejfe b. Bedr, përcaktoi si pretendent për fron 
djalin e tij, Ujejnen. Hisni, para vdekjes, duke thirrur djemtë 
e tij, i tha Ujejnes: “Pas meje je zëvendësi im dhe kryetari i fisit.” 
Më pas këtë ia kishte shpallur fisit të tij, u kishte dhënë disa 
këshilla, kishte lënë si porosi që të qëndronin të bashkuar dhe 
të ishin në gjendje të gatshme për luftë. Në rastet kur brezi i 
pasardhësve të kryetarit të vdekur pritej, ose kur fëmijët e tij 
nuk arrinin të kuptoheshin me njëri-tjetrin, fisi frikësohej nga 
përçarja. Në këtë situatë fisi zgjidhte njërin prej fëmijëve që ishte 
më i aftë ose më i afërti me veçoritë e ish-kryetarit. Ndërmjet 
kandidatëve për kryetar, në rastet kur konkurrenca nuk mund 
të parandalohej, i drejtoheshin mbretit më të afërt dhe kërkonin 
që ai t'u zgjidhte një kryetar. Fiset Maad, të cilat bënin një jetë 
beduine, vepronin kështu: drejtoheshin te mbreti i Jemenit dhe 
ia linin atij përcaktimin dhe emërimin e kryetarit. Kishte raste 
që kryesinë e shtinte në dorë një person i njohur për heroizmin 
dhe guximin e tij. Amir b. Tufejli, në një poezi të vetën shprehej 
se, pas vdekjes së xhaxhait të tij, Ebu Berasë, kryesia e fisit nuk 
i kishte kaluar atij me anë të trashëgimisë, se ishte zgjedhur si 
kryetar me vullnetin dhe me aftësitë e veta. Nëse krijoheshin 
mosmarrëveshje në zgjedhjen e kryetarit, ndodhte që anëtarët 
e fisit të drejtoheshin te parashikuesit e fateve, ose të hidhnin 
short. Në këtë situatë, kujtdo që t'i dilte shorti, ai bëhej kryetar. 


Detyra e kryetarit të fisit, në vend që të urdhëronte, më shumë 
ishte të gjykonte. Askujt nuk mund t'i ngarkonte detyrë, nuk 
mund t'i jepte dënim, drejtonte mbledhjet e fisit, përfaqësonte 
fisin e tij në mbledhjet me fiset e tjera, zgjidhte mosmarrëveshjet 
që krijoheshin mes anëtarëve të fisit. Ai vendoste sipas traditës e 

zakonit. Sepse tradita ishte ligji i popullit të Gadishullit Arabik. 
Ligjet dhe rregullat ishin zakone të mbetura nga të parët. Të 
kundërshtoje traditën dhe zakonin vlerësohej si një sjellje e 
shëmtuar. Në rastet e nevojshme, ndër detyrat e shejhut ishin: 
të shpallte luftë, të ndante pasuritë e përfituara nga lufta, të 
përcaktonte vendet ku do të ndërtohej çadra gjatë migrimit, 
të mirëpriste mysafirët, të bënte marrëveshje dhe të shpëtonte 
robërit. Në disa raste, fisi përmendej me emrin e shejhut dhe me 
nofkën e tij. Edhe pse në mbledhjet e përgjithshme, më shumë 
se kushdo tjetër, dëgjohej shejhu, ai nuk gëzonte ndonjë privilegj 
të veçantë. Mirëpo detyrat e tij ishin shumë të rënda. Të gjithë 
kërkonin që në luftë të sakrifikonte jetën e tij, ndërsa në kohë 
paqeje, pasurinë. Shejhu bëhej komandant në kohët e luftës, si 
dhe gjendej kuvendi që luante rolin e këshilluesit për kryetarin 
e fisit. 

Edhe struktura shoqërore e atyre që jetonin një jetë të 
qëndrueshme, ashtu si jeta e beduinëve, bazohej në parimin 
e fisit. Ndërkaq, spikasnin disa ndryshime që buronin nga 
veçoritë e kalimit në jetën e qëndrueshme. Për shembull, në 
fisin Kurejsh, që banonte në Mekë, kishte filluar të zhdukej 
sistemi i shejhlikut. Edhe kuvendi që ndihmonte shejhun kishte 
ndryshuar. Ekzistonte “mele”, që ishte ekuivalenca e kuvendit të 
fisit të beduinëve në qytet. Mele ishte një kuvend, i cili përbëhej 
nga pjesëmarrja e një apo dy personave ndër krerët e çdo fisi. 
Bërthamën e këtij kuvendi e përbënte kuvendi i formuar nga 
Kusaji, i cili kaloi fisin Kurejsh nga të qenit beduin në hadarit. 
Kjo ishte një risi që pati ardhur si rrjedhojë e të qenit hadari në 
strukturën e fisit Kurejsh. Mele, përveç forcës së sanksionit ligjor, 
zotëronte më shumë autoritet moralist. Nga pikëpamja politike, 
ky institucion nuk ishte një parlament dhe një kuvend i shejhve, 
ndërkaq, në çështjet e rëndësishme dhe në raste të nevojshme, 
ekzistonte një kuvend këshillimor, tek i cili ata drejtoheshin për 
të marrë mendime. Vendime efektive ishin ato që merreshin 
njëzëri. Mele, në shumicën e rasteve vendoste si rezultat i 
një hetimi të hollësishëm, të mendimit dhe të bisedimeve të 

kryera. Ky kuvend përbëhej nga persona konservatorë, që nuk 
e pranonin lehtësisht risinë. Herë-herë një pikëpamje mund ta 
kundërshtonte një kryetar që kishte ndikim. Fisi Kurejsh nuk 
kishte një kryetar dhe një autoritet qendror në Mekë. Vendi i 
mbledhjes së atyre që quheshin Mele ishte Daru'n-Nedue. Mele 
kujdesej për çështje që kishin të bënin me sistemin dhe rregullin 
e familjes, si dhe me çështje që kishin të bënin me gjithë qytetin, 
merrnin vendime që lidheshin me sigurinë dhe të ardhmen e 
qytetit, përcaktonin drejtimin e karvanit që do të orientonte 
fisi Kurejsh. Karvanët niseshin para vendit të quajtur Daru'n- 
Nedue dhe në kthim strehoheshin këtu. Populli i Mekës nuk 
kishte rol në zgjedhjen e anëtarëve të kuvendit apo në emërimin 
e tyre. Anëtarët e kuvendit mele’ në periudhën e profetësisë së 
Hz. Muhammedit në Mekë, ishin kundërshtarët kryesorë të 
Hz. Muhammedit (s.a.s.). 


Krahas Daru'n-Nedues, me shumë mundësi, gjendej edhe 
vendi i mbledhjes, që quhej “nadi”. Këtu mblidheshin të 
nderuarit e nëndegëve të fisit Kurejsh. Roli i këtyre ishte më i 
madh se ai i Darun-Neduesë. Këta kishin ndikim më të madh 
në zgjidhjen e mosmarrëveshjeve brenda klanit. Përcjellja e 
karvanëve që u përkisnin klaneve dhe mikpritja e tyre realizohej 
në vendin e quajtur nadi. Lënia e një kryetari të fisit jashtë fisit 
(tard dhe hal) dhe marrja e dikujt në mbrojtje realizohej në 
vendin e quajtur nadi të atij fisi. Në kohën kur lindi Islami, në 
tërësi, pavarësisht Kurejshit, degët e fisit i kishin kompetencat 
e ndara. Detyrat publike realizoheshin nga persona që kishin 
pozitën e kryetarëve të dhjetë krahëve. 


Burimet e literaturës nuk flasin për ekzistencën e një Darun- 
Nedue si ajo e Mekës në Medine. Pra, fiset Eus dhe Hazrexh nuk 
kishin një kuvend të përbashkët. Konkurrenca e fuqishme mes 
dy fiseve e kishte bërë të pamundur formimin e një kuvendi të 
tillë. Ndërsa në Taif gjendej një mele’, ashtu si në Mekë. Çështjet 
e qytetit në luftë dhe në paqe drejtoheshin nga ky kuvend.” 





17 Xheuad Ali, IV, 343 etj., ibrahim Sarıçam, “İslamın doğuşunun tarihi şartları 
(Kushtet historike të lindjes së Islamit”, islam ve Demokrasi, Ankara 1998, f. 14. 

Parimi i rregullit dhe i harmonisë së fisit ishte “asabijeti”. 
Asabijet do të thotë që dikush të jetë gjithmonë i gatshëm të 
ruajë me të drejtë apo pa të drejtë të afërmit ose në përgjithësi 
fisin e tij, asabijeti ishte shpirti i bashkimit dhe solidaritetit, 
që mundësonte lëvizjen e gjithë anëtarëve të fisit për të ofruar 
mbrojtje ndaj rreziqeve të jashtme, ose për të sulmuar në rast 
nevoje. Ky shpirt dhe kjo frymë është elementi që i lidh të gjithë 
anëtarët me njëri-tjetrin. Sipas kësaj, të gjithë ishin të ngarkuar 
me përgjegjësi për të ndihmuar fisin e tyre në rast nevoje. Kjo 
ndoshta buron nga fakti se në kushtet e shkretëtirës ndihej së 
tepërmi nevoja për solidaritet fisnor, në mënyrë që të vijohej 
jetesa. Sepse në shkretëtirë, për të rezistuar qoftë ndaj kushteve 
të jetesës, qoftë ndaj rreziqeve që mund të vinin nga fiset 
armike, ndihej nevojë për solidaritet fisnor. Jetesa e përbashkët 
e beduinëve, bënte të domosdoshme mbrojtjen bashkërisht, 
por edhe sulmimin bashkërisht. Fjala e urtë “Qoftë mizor, qoftë 
person ndaj të cilit është ushtruar padrejtësi, ndihmoje vëllanë tënd”, 
aludonte se, në çdo situatë, një anëtar duhet të ndihmonte 
anëtarin tjetër të fisit. Madje, ky anëtar as që zotëronte të drejtën 
e pyetjes nëse ai person kishte të drejtë apo ishte i padrejtë. 
Në këtë konceptim, individualiteti i fajit dhe krimit nuk ishte 
themelor. Këtë fjalë të urtë, që thuhej në periudhën e injorancës” 
e tha edhe Hz. Pejgamberi në periudhën e Islamit, pas kësaj, 
një burrë e pyeti, “O Rasulullah! E ndihmojmë atë që ka pësuar 
padrejtësi. Por si mund të ndihmojmë mizorint” Hz. Pejgamberi, 
si përgjigje ndaj kësaj, tha: “E largon atë nga mizoria”.” 
Padyshim, vëllai që synohet në këtë fjalë të Hz. Pejgamberit, 
është vëllai nga besimi.” 

Në jetën fisnore gjakmarrjet ishin të përhapura për shkak se 
nuk gjendej një forcë qendrore që të siguronte rregullin. Arsyeja 
më e madhe e gjakmarrjeve ishte ndjenja e hakmarrjes. Fiset arabe 





18 Mejdani, Mexhmau’l-Emthal, tah. Muhammed Ebu'l-Fadl Ibrahim, Kajro 1978- 
1979, II, 373-375. 

Ka Buhari, Sahihu1-Buhari, Stamboll 1981, VIII, 59, Mejdani, UL 375. 

20 Xheuad Ali, IV, 392-398: Ahmed Ateş, “Asabijet”, IA (Enciklopedia Islame), 1, 663: 
Mustafa Çağrıcı, “Asabijet”, DİA, 1, 453-454. 

silleshin në mënyrë të kujdesshme në temën e hakmarrjes. Nëse 
një burrë vriste një anëtar të një fisi tjetër, fisi i atij që ishte vrarë, 
duhej të vriste një person nga fisi i atij që e kishte vrarë, ose 
të siguronte paqen duke marrë dijet (dëmshpërblim) për këtë 
vrasje, përndryshe nuk krijohej qetësi dhe paqe mes dy fiseve. 
T'ia ktheje me të njëjtën mënyrë grupit sulmues vlerësohej si një 
detyrë e shenjtë. Pala që kishte pësuar sulm, deri sa të hakmerrej, 
betohej që të mos mbante veshje mbrojtëse të çeliktë, të mos 
parfumosej me erë të mirë, të mos pinte verë dhe të mos afrohej 
me bashkëshortet e tyre. Në shoqërinë e injorancës dikush, të 
cilit i ishte vrarë një anëtar familjeje, deri kur të merrte hak me 
ndjenjën e përgjegjësisë kolektive, sulmonte bashkë me fisin e tij. 

Mes fiseve arabe, kryesisht për shkaqe politike, sociale 
dhe psikologjike, nuk mungonin asnjëherë bastisjet dhe 
luftërat. Luftërat që ndodhnin mes fiseve arabe quhen 
“Fjjamul-arab”. Në vendin ku realizohej lufta, sipas shkakut 
apo rezultatit, këto luftëra merrnin emra të ndryshëm si 
Jeumu Buath, Jeumu Dhu-Kar dhe Jeumu Fixhar. Këto 
luftëra, ashtu siç ndodhnin mes fiseve adnanite dhe atyre 
kahtanite, realizoheshin edhe mes fiseve që u përkisnin 
këtyre dy krahëve. Fjjamur'l-arab fillonte përgjithësisht me 
një grindje mes personave dhe fiseve, pastaj shndërrohej në 
luftë dhe merrte formën e çështjes së të gjithë fisit. Në këto 
luftëra qëllimi kryesor ishte përgjithësisht hakmarrja. Kur 
Hz. Pejgamberi ishte dyzet vjeç, lufta e realizuar mes arabëve 
dhe iranianëve, lufta Dhu-Kar, lufta Buath që u realizua mes 
Eusit dhe Hazrexhit, Kajsu Ajlan që u realizua mes Kurejshit 
dhe Kinanes, ishin ndër luftërat më të njohura. Arabët nuk 
luftonin në muajt haram, që përbëheshin nga muajt Dhilkade, 
Dhilhixh-xhe, Muharrem dhe Rexheb, në qoftë se në këta muaj 
bëhej luftë, kjo merrte emrin Fixhar. Këto luftëra bëheshin shkak 
për përhapjen e armiqësisë, mllefit dhe urrejtjes, për vdekjen e 
njerëzve, shtimin e gjakmarrjeve dhe për ndjenjën e hakmarrjes. 
Krahas kësaj, luftërat mes fiseve arabe u bënë shkak për nxjerrjen 
në pah të heroizmave të arabëve, zhvillimin e arabishtes, thënien 

e fjalëve të urta, tregimit të transmetimeve në lidhje me poezitë 
dhe me luftërat. Nga kjo pikëpamje, këto luftëra zënë një vend të 
rëndësishëm në jetën politike dhe kulturore të arabëve.” 


Individët e fiseve përbëheshin nga të lirët, meulatë dhe nga 
skllevërit. Të lirët ishin anëtarët themelorë të fiseve (sejjid, efendi, 
ata që nuk ishin skllevër), personat që zotëronin një prejardhje 
të përbashkët. Këta ndaheshin në dy grupe: eshraf dhe auam. Të 
pasurit, komandantët, poetët dhe fallxhinjtë pranoheshin si më 
të lartë se të tjerët. Por ata nuk kishin ndryshim nga të tjerët në 
pikëpamje të të drejtave dhe të mënyrës së jetesës. Ata që ishin 
nga fisi Kusaj në Mekë, ndryshe nga të tjerët, përbënin klasën e 
fisnikëve kundrejt të lirëve. Të ishe anëtar i disa fiseve, të tilla si 
Kurejsh dhe Thekif, ishte shenjë nderi dhe respekti. Sepse fisi 
Kurejsh, për shkak se banonte në zonën e Haremit dhe bënte 
tregti ndërkombëtare, respektoheshin qoftë nga arabët, qoftë nga 
drejtuesit e shteteve përreth. Karvanët tregtarë që u përkisnin 
atyre mund të shëtisnin lirisht në çdo anë. 


Skllevërit dhe robëreshat (xharije) shiteshin dhe bliheshin në 
panaire, mbeteshin trashëgimi si pasuria, shërbenin në punë për 
bujqësi, tregti dhe në çështjet e tjera të shërbimit. Burimi kryesor 
i skllavërisë ishin luftërat, në shumicën e rasteve, robërit e luftës 
skllavëroheshin. Njerëzit mund të bëheshin pronarë skllevërish 
edhe duke i blerë ata. Përveç kësaj, nëse burri dhe gruaja ishin 
që të dy skllevër, edhe fëmija që lind bëhej skllav. Kishte tregtarë 
skllevërish. Skllevërit që sillnin nga Abisinia, këta i shisnin nëpër 
pazare. Abdullah b. Xhud'ani nga krahu Tejm i fisit Kurejsh është 
një tregtar i njohur i skllevërve. Një skllav mund të fitonte lirinë 
duke i paguar pronarit vlerën e tij, pasi e kishte fituar atë. 


Skllevërit e liruar quheshin meuali (njëjësi: meula). Këta ishin 
një klasë e mesme ndërmjet skllevërve dhe të lirëve. Nëse një 
skllav ose robëreshë do të lirohej nga pronari, bëhej meulaja e 
atij që e ka liruar dhe konsiderohej si anëtar i fisit të tij. Këta 
nuk mund të bliheshin dhe të shiteshin ashtu si skllevërit: 





“1 Xheuad Ali, IV, 341-387: Bixhaui dhe të tjerë, Ejjamu1-Arab fil-Xhahilijje, Egjipt; 
Mehmet Ali Kapar, “Ejjamul-Arab”, DİA, XII, 14-16. 

por nuk ishin as edhe si të lirët, në çështjen e martesës dhe të 
trashëgimisë nuk gëzonin sjellje ashtu si të lirët. Për shembull, 
një person meula nuk mund të martohej me një vajzë apo grua 
të lirë. Dijeti i personit meula ishte sa gjysma e dijetit të personit 
të lirë. 


c) Struktura familjare 

Njësia më e vogël e fisit ishte familja, e cila mund të ishte 
familje e gjerë (al), e përbërë nga gjyshërit, djemtë, nipërit dhe 
fëmijët e këtyre, të cilët banonin në të njëjtën shtëpi apo çadër, 
ose familje e ngushtë (ijal), e përbërë nga nëna, babai dhe fëmijët. 
Martesa realizohej në forma të ndryshme. Nikahu nuk kishte 
një cilësi fetare. Njëra prej formave të nikahut është ajo formë 
që dimë edhe sot. Krahas kësaj, praktikoheshin lloje të nikahut, 
të tilla si: jetesa pa nikah, nikahu me kohëzgjatje të caktuar 
(nikahul-mut'a), ndryshimi reciprok i bashkëshorteve (nikahul- 
bedel), paraqitja e bashkëshortes ndaj dikujt për të pasur fëmijë 
(nikahul-istibda), martesa e djalit të madh me njerkën pas vdekjes 
së babait (nikahu'T-makt), ndryshimi i vajzave për të mos i dhënë 
para babait të vajzës (nikahuSh-shigar). Islami i ka ndaluar 
format e nikahut, përveç asaj forme që njihet në ditët e sotme. 


Ekzistonte edhe institucioni i birësimit. Marrëdhënia e 
adoptimit përbënte pengesë për martesën. I birësuari bëhej 
trashëgimtar i atij që e kishte birësuar. Divorcet ishin të përhapur 
dhe kompetenca e divorcit i përkiste mashkullit. Ndërkaq, disa 
gra mund të paraqisnin si kusht që e drejta e divorcit t'u jepej 
atyre. Gruaja e divorcuar ishte e detyruar që të priste një vit 
për t'u martuar me një tjetër. Ajo mund të përfshihej në familje 
vetëm pasi të kishte lindur fëmijë. Nëse gruas pa fëmijë i mbetej 
detyrimi të paguante dijet (shpagim), dijetin nuk e paguante 
bashkëshorti i gruas, por familja e saj. Gratë ndaheshin në dy 
kategori: të lira dhe robëresha. Robëreshat (xharije), në sy të 
arabëve, nuk kishin ndonjë ndryshim nga devetë. Ato merreshin 
dhe shiteshin njësoj si devetë. Mirëpo gratë e lira ishin ndryshe. 
Këto, megjithëse konsideroheshin si të barabarta me meshkujt, 

nuk pranoheshin edhe si robëreshat. Në përgjithësi, gratë nuk 
konsideroheshin si të denja për të drejtat njerëzore, nuk merrnin 
trashëgimi. Mirëpo në kushtet e vështira që ofronte shkretëtira, 
ndihej edhe nevoja e punës së gruas, pavarësisht se jo aq sa e 
meshkujve. Gruaja gatuante, thurte çadrat, kujdesej për fëmijët, 
milte devetë, mblidhte dru për të djegur dhe thurte rrogozat 
me fijet e hurmës. Përveç kësaj, ato bartnin ujë për luftëtarët, u 
jepnin kurajë atyre me poezi dhe kuronin të plagosurit. Mirëpo 
këto detyra nuk u siguronin drejtësi dhe nder grave. Ndërsa fiset 
në qendrat e Mekës, Medines dhe Taifit, vajzat e të parëve të 
fiseve, zotëronin post dhe pozitë. Vajzat e kryetarëve të fiseve dhe 
të të parëve të fiseve ishin më të respektuara se shumë meshkuj 
brenda fisit. Ndër gratë e njohura janë: Selma bint Amr nga fisi 
Nexh-xhar në Medine, Hatixhe bint Hu'uejlid nga fisi Kurejsh, 
Hind bint Utbe dhe poetesha e njohur arabe, Hansa. 


d) Disa tradita dhe praktika 


Produktet ushqimore të arabëve ishin mishi i devesë, hurma, 
mielli i kaurdisur dhe qumështi. Nga mielli i elbit bënin 
bukë në formë petash. Veshjet i kishin të thjeshta: një fustan 
të thjeshtë, një brez dhe, mbi këtë, një veshje të sipërme. Të 
pasurit, mbi fustan, vishnin një pëlhurë të mëndafshtë. Nëpër 
luftëra, në pjesën e prapme gjendeshin gratë dhe fëmijët, me 
qëllim që të mos binin në duart e armikut, ndërsa meshkujt 
luftonin me të gjithë forcën e tyre. Rrugën e gjenin nëpërmjet 
yjeve. Për zgjidhjen e mosmarrëveshjeve drejtoheshin te gjykuesit 
ose fallxhorët. Në temat ku nuk arrinin zgjidhje u drejtoheshin 
mendimeve të fallxhorëve, në sëmundje respektonin këshillat e 
tyre, u tregonin atyre ëndrrat dhe kërkonin të mësonin prej tyre 
se çfarë do t'u ndodhë në të ardhmen. 


Ndodhitë e rëndësishme, arabët i përdornin për të filluar 
historinë. Dihet se në kohën kur lindi Islami, kishte dy fillime 
kalendari. Njëra prej këtyre është ndodhia Fil (e elefantit) 571 
dhe tjetra viti i vdekjes së Uelid b. Mugires (622). 

Kalendari i arabëve të periudhës së injorancës ishte “Kalendari 
Hënor”. Muajt hënorë janë Muharrem, Safer, Rabiul-eu'uel, 
Rabiu'l-ahir, Xhemadije'l-eu'uel, Xhemadije'l-ahir, Rexheb, 
Shaban, Ramazan, Sheu'ual, Dhilkade dhe Dhilhixh-xhe. 
Ndërsa muajt haram janë Rexheb, Dhilkade, Dhilhixh-xhe dhe 
Muharrem. Në muajt haram nuk bëhet bastisje, nuk derdhet 
gjak, bëhet lirisht shitblerje në panaire dhe plotësohet detyra 
e haxhit. 


Ndër arabët praktikohej metoda “Nesi”. Sipas kësaj, 
meqenëse dymbëdhjetë muajt e vitit përfundonin me Dhilhixh- 
xhen, shtonin një muaj të trembëdhjetë mes këtij muaji dhe 
Muharremit, të cilin e konsideronin si të lejuar. Këtë herë 
lëvizte vendi i muajve. Pra, Muharremi kalonte në Safer, Saferi 
në Rabiu'l-eu'uel dhe kjo lëvizje vazhdonte kështu. Zbatimin e 
metodës Nesi e bënin fillimisht për të sjellë stinën e haxhit në 
një muaj të ngrohtë. Pastaj kishin filluar ta praktikonin edhe për 
të bërë bastisje dhe plaçkitje lirisht. Sepse në muajt Dhilkade, 
Dhilhixh-xhe dhe Muharrem, që vinin njëri pas tjetrit, nuk 
arrinin të bënin bastisje. Islami e ka ndaluar zbatimin e metodës 
nesi.” 


Për shkak se në periudhën e injorancës nuk ekzistonte një 
unitet kombëtar mes arabëve, fiset dhe qytetet kishin festa dhe 
ceremoni sipas traditave të tyre. Megjithatë, stina e haxhit, bashkë 
me ndërtimin e panaireve dhe me pjesëmarrjen e të gjitha fiseve, 
kalonte në atmosferën e festës. Çdo fis kishte më së paku një 
idhull, prandaj edhe çdo idhull kishte ditë festimi, ku edhe 
shenjtërohej. Në këto ditë organizoheshin panaire dhe pazare. 
Festat fetare festoheshin në vende ku kishte poezi, muzikë, 
alkool dhe femra. Në afërsi të Mekës ishte e njohur festa Dhatu 
Enuat. Dhatu Enuat ishte një pemë e madhe dhe jeshile. Arabët 
vinin poshtë saj, varnin shpatat në degët e saj, bënin adhurime 
rreth saj dhe prisnin kurban. Medinasit festonin dy bajrame të 
njohur në vit, të cilët i kishin marrë tekstualisht nga iranianët. 





27 Teube 9/37; Ibn Hisham, II, 604. 








MJEDISI KU HZ. MUHAMMEDI U DËRGUA SI PEJGAMBE 























Për sa i përket mjekësisë, tek arabët kishte dy metoda 
kurimi. Njëra ishte metoda e kurimit nga hedhësit e fallit dhe 
të arrafëve, ndërsa metoda tjetër ishte ajo e kurimit me ilaçe. 
Fallxhorët besonin se duke u kënduar apo fryrë të sëmurëve, 
duke bërë magji, duke bërë kurban në faltore apo dua, mund t'i 
kuronin ata. Si ilaçe arabët përdornin farërat e barit, sherbetet 
dhe në veçanti mjaltin. Marrja e gjakut (haxhamat) është një 
ndër metodat që iu kushtohej më shumë rëndësi. Vendet në të 
cilat ndihej dhimbje damkoseshin me hekur të nxehtë. Këta, 
shumë herë bazoheshin në përvojën e më të vjetërve të fisit. Në 
periudhën e injorancës kishte edhe doktorë të njohur. Harith b. 
Kelede ishte arsimuar për mjekësi në Xhundishapur. Ky person 
ka jetuar në periudhën e Hz. Muhammedit (s.a.s.). 


e) Morali 


Në literaturë, sjelljet e shëmtuara të arabëve në periudhën 
e injorancës njihen si “turpet e arabëve” (Methalibu-Arab). Te 
këto sjellje përfshihen veprime të tilla si: mburrja, asabijeti i 
periudhës së injorancës, vjedhja, alkooli, prostitucioni, dëshira 
për hakmarrje, shitblerja me pagesë që mund ta kryejë më 
vonë (veresije), hajdutëria, derdhja e gjakut, ngrënia e pasurisë 
së jetimit. Padyshim, nuk mund të thuhet se të gjithë arabët i 
kryenin këto sjellje. Mes tyre kishte shumë persona që nuk pinin 
alkool dhe që nuk i afroheshin prostitucionit. Njëri prej këtyre 
është Hz. Ebu Bekri. Ndërkaq, këto zakone ishin të përhapura 
në shoqëri. Në Kur'an, në hadithe dhe në fjalët e sahabeve, për 
të dalluar besimet, qëndrimet dhe sjelljet e arabëve para Islamit 
dhe të atyre pas Islamit, është përdorur termi i injorancës. Kjo 
periudhë është emërtuar kështu për shkak se sundonte padituria, 
injoranca, tirania, barbarizmi dhe egërsia. Veçoritë kryesore të 
injorancës dhe elementet që spikatën në atë periudhë ishin 
sjellje të tilla si: mungesa e dijes, shirku, idhujtaria, asabijeti 
fisnor, barbarizmi, mizoria, padrejtësia, mungesa e drejtësisë, 
paqes dhe rregullit, plaçkitja, cenimi i të drejtave të njeriut, 
poshtërimi i njerëzve për shkak të fiseve të tyre ose konsiderimi 

sii lartë i tyre, vrasja e fëmijëve, varrosja e vajzave, sjellje të egra, 
gjakmarrja, alkooli dhe kumari. Islami i ka ndaluar të gjitha këto. 

Krahas këtyre, ka edhe sjellje të bukura të arabëve, që quhen 
“Virtyte të arabëve” (Fedailu1-arab). Disa prej këtyre sjelljeve 
ishin: pavarësia, dëshira për liri, trimëria (muru'ue: guxim 
gjatë grindjes, durim në kohë fatkeqësie, mbrojtja e të dobëtit, 
vendosja kundër vështirësisë), bujaria, respektimi i besës së 
dhënë, mikpritja, mbrojtja e atyre që strehoheshin tek ata, 
ndjenja e të pasurit mjaftueshëm dhe durimi.” 


f) Letërsia dhe shkrimi 


Në periudhën e injorancës proza nuk gëzonte shumë respekt 
nga arabët. Megjithatë, ekzistojnë proza që lidhen me shkencën 
e Ensabit (njëjësi: neseb) dhe Ejjamu'-Arab. Përveç kësaj, ishin të 
përhapura edhe tregimet e shkurtra (methel), fjalët e urta (darbul- 
methel), ahbar (transmetime legjendare në lidhje me të kaluarën e 
arabëve). Ndërkaq, poezia dhe oratoria ishin shumë të zhvilluara. 


Poezia e periudhës së injorancës na jep informacione mbi çdo 
etapë të jetës para Islamit. Në poezitë e asaj periudhe mund të 
gjenden të dhëna në lidhje me luftërat, traditat dhe zakonet e 
arabëve, qofshin ato zakonet e mira apo të këqija. Temat kryesore 
të poezive ishin lëvdata (med'h), lavdërimi (fahr), satirizmi (hixha), 
këndimi i elegjive (ritha), heroizmi (hamase). Poeti ishte fallxhori, 
udhërrëfyesi, oratori, zëdhënësi dhe i dituri i fisit, anëtar i të 
cilit ishte. Me poezi mund të shtonte respektin e një personi 
ose të një fisi, ndërkaq, kishte raste kur ndodhte e kundërta 
e kësaj. Poetët zotëronin një pozitë të lartë në shoqëri. Poeti e 
mbronte fisin e tij me poezi më mirë se një kalorës me shpatë. 
I regjistronte ndodhitë me poezi, u kthente përgjigje poetëve të 
fiseve të tjera, kur ata sulmonin fisin e tij. Kur nga një fis dilte 
një poet, delegacione nga fiset e tjera vinin për të përgëzuar këtë 
fis. Në panairin e Ukadhit organizoheshin konkurse poezish, ajo 
që pëlqehej më shumë vlerësohej me çmim dhe varej në murin e 





23 Tbn Habib, el-Muhabber, f. 237: Ebu Shuhbe, I, 94-97. 

Qabesë. Shtatë Varjet (El-Mual-lakatus-Seb'a) janë ode të njohura 
që kanë fituar merita në këto konkurse. Imriu'l-Kajs, Nabiga 
edh-Dhubjani, Lebid b. Rebia, Umejje b. Ebis-Salt, Zuhejr b. 
Ebi Sulma, Asha (Mejmun b. Kajs) janë ndër poetët e njohur të 
periudhës së injorancës. 


Arabët i kushtonin rëndësi të veçantë oratorisë. Që në moshë 
të hershme i mësonin fëmijët mbi këtë fushë. Në atë periudhë 
u formuan oratorë të njohur. Vendi i tyre në shoqëri vinte 
menjëherë pas poetit, ose pranohej në të njëjtin nivel me të. 
Temat kryesore të oratorisë, ashtu si në poezi, ishin “lavdërimi” 
dhe “satirizmi”. Kur një orator mbante një fjalim, ku shprehte 
veçori të fisit të tij, si heroizmi dhe bujaria, oratorët e fiseve 
kundërshtare i përgjigjeshin atij. Jeta fisnore dhe marrëdhëniet 
mes fiseve, ashtu si në poezi, pasqyroheshin edhe në oratori. 
Fjalimet e hakmarrjeve që mbaheshin në luftëra, bisedat e 
bëra në ceremonitë e fejesave dhe të dasmave, bisedat për 
ndërmjetësim dhe thirrjet për paqe, bisedat e bëra në pranimin 
e të deleguarve, në kuvendet e sovranëve, në panaire dhe në 
mbledhje të ndryshme, bisedat e ngushëllimeve dhe testamentet, 
janë shembujt më të bukur të oratorisë në periudhën e 
injorancës. Fiset ljad dhe Temim janë njohur me oratorinë e 
lartë. Kus b. Saide nga fisi Dad, Ekthem b. Sajfij nga fisi Temim, 
Suhejl b. Amr nga fisi Kurejsh, Kab b. Luej nga gjyshërit e 
Hz. Pejgamberit, Hashim b. Abdimenaf dhe Abdulmuttalib b. 
Hashimi njihen si oratorët më të shquar.“ 


Arabët përdornin fillimisht shkrimin e quajtur “Musned”, i cili 
u zhvillua në Arabinë Jugore. Më pas, vendin e tij e zuri shkrimi 
arab, që u zhvillua në veri dhe që erdhi deri në ditët e sotme. 
Ky shkrim është zhvilluar nëpër etapa të ndryshme të shkrimit 
Nabat në veri dhe ka pësuar evoluim. Mendohet që shkrimi 
arab të ketë kaluar nga Haurani, si një shtet Nabat në Enbar 





24 Tbn Kutejbe, esh-Shi'r uesh-Shuara, tah. Mufid Kumejha dhe Nuajm Zarzur, Bejrut 
1985: Xhorxhi Zejdan, Tarihu Adabi1-Luga el-Arabijje, Kajro 1936, I, 156-157, Taha 
Husejin, Fi1-Edebi 1-Xhahili, Kajro 1927, f. 366-371, Ahmet Zeki Saf'uet, Xhemheretu 
Hutabil-Arabi, 1, Kajro pa datë, Hüseyin Elmah, “Hitabet” (Letërsia arabe), DİA, 
XVII, 158. 

dhe Hire, prej atje, mbi Dumetulxhendel, në Hixhaz, përveç 
kësaj, si rrjedhojë e marrëdhënieve të banorëve të Hixhazit me 
Sirinë, kaloi në Hauran dhe, mbi Petra, në Hixhaz. Në kohën 
kur lindi Islami, shkrimi në Hixhaz njihej, mirëpo nuk ishte i 
përhapur. Në Mekë, personat që mund të lexonin dhe shkruanin 
ishin shumë të paktë në numër. Para Islamit, ndër arabët, krahas 
librave fetarë ibranisht dhe surjanisht, që me shumë mundësi 
gjendeshin edhe në gjuhën arabe, kishte edhe libra mbi urtësinë 
në arabisht. Përveç kësaj, tekstet e marrëveshjeve mes personave 
dhe fiseve, aktet e pronësisë së skllevërve, shkrimet mbi marrjen 
në mbrojtje, letrat, mbishkrimet e varreve, tekstet e shtatë 
poezive më të gjata që kanë arritur deri më sot, shkruheshin në 
arabisht. Edhe vulat vendoseshin në arabisht. Lëkura, degët e 
hurmave, mbetjet e enëve prej balte, kockat e deveve, gurë të 
bardhë të butë, tabela prej dërrase dhe papirusi ishin materialet 
kryesore të shkrimit. Në periudhën e injorancës, të dhënat, 
kujtimet dhe materialet letrare ruheshin në trajta të shkurtuara 
në kujtesë. Kjo bënte të mundur që kultura arabe të transmetohej 
nga brezi në brez, si rrjedhojë, transmetimi me fjalë ishte 
thelbësor, shkrimi ishte një mjet ndihmës për kujtesën. Bashkë 
me lindjen e Islamit, krahas rëndësisë që kjo fe i dha leximit, u 
zhvillua edhe shkrimi, si dhe u konstatua një shtim në numrin e 
lexues-shkruesve. 


g) Situata ekonomike 


Jeta ekonomike e Arabisë, e lidhur me kushtet natyrore 
dhe me mënyrat e jetesës së fiseve, në përgjithësi bazohej mbi 
blegtorinë, bujqësinë dhe tregtinë. Blegtoria ishte burimi kryesor 
i beduinëve. Ata përfitonin në shumë pikëpamje nga devetë, 
delet dhe dhitë, hanin mishin, pinin qumështin, thurnin veshje 
dhe çadra nga leshi i tyre, shitnin tepricat dhe përballonin 
nevojat e tjera. Pasuritë e beduinëve mateshin me tufat e deveve 
dhe të bagëtive të imëta. Edhe hadarinjtë që merreshin me 
bujqësi dhe me tregti, megjithëse jo sa beduinët, ushqenin devetë 
e nevojshme për karvanët, po ashtu edhe delet, kuajt e buajt, 

por këto në numër më të paktë. Deveja ishte njësi matëse në 
çështjet e dijetit dhe të mehrit. Edhe kali arab është i njohur me 
bukurinë, rezistencën, zgjuarsinë dhe besnikërinë ndaj të zotit. 
Në veçanti kjo racë kërkohej në rastet e sulmeve dhe luftërave. 


Bujqësia zinte një vend të rëndësishëm ndër burimet e 
jetesës së Arabisë. Tokat e Jemenit, mbi të cilat binin reshje 
shiu të vazhdueshme, ishin mjaft produktive, prandaj Jemeni 
quhet edhe dheu jeshil (el-Ardu'1-Hadra). Në këtë zonë, për të 

përfituar më shumë nga ujërat e shirave, ishin ndërtuar diga. 
Përveç Jemenit, që ishte i njohur për prodhimin e grurit, toka 
pjellore gjendeshin edhe në zona si Taif, Medine, Nexhd dhe 
Hajber. Shumica e tokave në zonën e gjirit të Basrës ishin të 
volitshme për bujqësi. Zona e Jemames ishte hambari i thekrave 
të gadishullit. Ata që e përballonin jetesën të bazuar në bujqësi, 
nga fiset që bënin jetë të qëndrueshme, kultivonin thekrën, 
hurma dhe fruta. Hixhazi ishte i njohur për hurmat, ndërsa Taifi 
për prodhimin e rrushit. 


Në disa qytete, përveç bujqësisë, gjendeshin atelie dhe 
komplekse tregtare në një madhësi që, për kohën, mund të themi 
se kishin standarde të mira. Ndër degët kryesore të industrisë 
mund të konsiderohen industria tekstile, hekurpunimi, punimi 
i lëkurave, prodhimi i verërave, argjendaria dhe prodhimi i 
aromave të mira. 

Në Arabi, tregtia ishte një burim më i rëndësishëm se bujqësia 
dhe blegtoria për përballimin e jetesës. Jemenasit merreshin 
prej kohësh me tregti, bënin tregti mes brigjeve të Indisë dhe 
Afrikës Jugore e Lindjes së Mesme. Në veri edhe nabatitët ishin 
tregtarë. Duke filluar nga shekulli I, arabët e Hixhazit i lanë pas 
Jemenasit në tregti. Arabët e Hixhazit, mallrat që merrnin nga 
Jemeni dhe Abisinia i dërgonin në Siri, Egjipt dhe Iran, ku edhe 
i shisnin; ndërsa mallrat që merrnin në veri i dërgonin në jug. 
Fisi Kurejsh që banonte në Mekë, në qytetin i cili nuk ishte i 
volitshëm për bujqësi, merrej me tregti. Në të vërtetë, kurejshitët, 
në kohët e hershme merreshin me aktivitete tregtare, në mënyrë 
që të përballonin nevojat e atyre që vinin për haxh dhe umre 
nga vende të ndryshme të Arabisë. Nga kjo pikëpamje, Meka 
ishte edhe qendër fetare, edhe qendër tregtare, siç e theksuam 
më parë. Meka gjendej në pikën ku kryqëzoheshin rrugët 
tregtare nga Jemeni në Mesdhe, në zonat e gjirit të Basrës, të 
Arabisë Lindore dhe në Xhidde. Nipërit e Kusaj b. Kilabit, 
Hashimi, Abdushemsi, Neufeli dhe Muttalibi, duke krijuar lidhje 
politike dhe ekonomike me sovranët e Bizantit, Abisinisë dhe të 
Jemenit, kishin arritur marrëveshje tregtare dhe kishin siguruar 

që karvanët e kurejshitëve të kalonin lirisht në tokat e këtyre 
shteteve. 


Ashtu siç bëhet e ditur në Kur'an,” kurejshitët, organizonin 
udhëtime (Rihlatesh-Shitai ues-Sajf) dy herë në vit, në stinën e 
dimrit dhe të verës, karvanët i drejtonin në dimër drejt Jemenit 
e në verë drejt Sirisë. I pari që organizoi sistemin e udhëtimit 
të kurejshitëve në dimër dhe në verë ishte gjyshi i madh i Hz. 
Muhammedit (s.a.s.), Hashim b. Abdimenafi. Në të njëjtën kohë, 
ai kishte arritur marrëveshje tregtare me perandorin bizantin. 
Rruga tregtare në dimër dhe në verë fillonte nga qyteti San'a në 
Jemen dhe arrinte në Damask, nga Taifi, Meka, Jethribi, Hajberi, 
Hixhri, Tebuku, Maan, Tejma, Mu'te dhe Busra. Përveç kësaj, 
duke ndjekur bregun e Detit të Kuq drejt veriut mbi Ejlenë, në 
gjirin e Akabesë dhe në bregun e Mesdheut, kishte edhe një 
rrugë që arrinte në Gazë. Po ashtu, kishte edhe rrugë që lidhnin 
Mekën me Iranin dhe Irakun me Bahrejnin. Karvanët e Kurejshit 
merrnin parfum, zamkë, dërrasë të punuar, fildish, lëkurë 
luani, flori, stoli, gurë të çmuar (akik), metale të ndryshme, 
armë dhe erëza të ndryshme. Ndërsa një pjesë e këtyre mallrave 
sillej nga Indonezia, India, Kina dhe Afrika Jugore. Karvanët që 
çonin mallrat në veri, në kthim bartnin grurë, ullinj, vaj ulliri, 
bishtajore, pëlhurë mëndafshi dhe enë kuzhine. Ndërsa karvanët 
që ktheheshin nga Abisinia dhe Bahrejni, sillnin fildish, korale, 
perla, produkte tekstili, flori dhe argjend. Në kohën kur lindi 
Islami, udhëtimet dimërore dhe verore të kurejshitëve vijonin 
në formën që i kishin rregulluar Hashimiu dhe vëllezërit e tij. 
Ndërkohë, kur karvanët që udhëtonin në Arabi gjendeshin 
vazhdimisht përballë rrezikut për plaçkitje, karvanët e Kurejshit 
nuk prekeshin. Nëse kusarët, ata që prisnin rrugët, sulmonin 
gabimisht karvanët e kurejshitëve, menjëherë sapo të mësonin 
se ata ishin nga Kurejshët, banorët e zonës së Haremit, i linin 
të lirë dhe u kthenin mallrat. Ky element aludohet kështu në 
Kur'an: “Vallë, a nuk e shohin ata se si Ne u kemi dhënë atyre një 





7 Kurejsh, 106/1-5. 

vend të shenjtë e të sigurt (Mekën), ndërkohë që njerëzit rreth tij po 
grabiten2”9 


Arabët e Hixhazit nuk kishin një monedhë të tyren. Si e tillë 
përdoreshin Dinari (monedhat prej floriri të bizantinëve) dhe 
Dirhemi (monedhat prej argjendi të Iranit dhe të Jemenit). 


Në vende të ndryshme të Arabisë organizoheshin panaire. 
Më të njohurit ndër ta ishin: Dumetulxhendel, Mushakkar, Suhar, 
Deba, Mehre (Shihr), Aden, San'a, Ukadhi mes Taifit dhe Nahles, 
Dhulmexhazi, Netati në Hajber, Hexheri në Jemame, Rabije në 
Hadrameut, Edhriat dhe Busra në Siri. Megjithëse një pjesë e 
rëndësishme e këtyre panaireve, organizoheshin në muajt haram, 
kishte edhe që bëheshin në muaj të tjerë. Panairet i vijonin 
aktivitetet e tyre në kohë të ndryshme, nga pesë deri në tridhjetë 
ditë. Këto panaire ishin të rëndësishme, jo vetëm për jetën 
sociale të arabëve, por edhe për atë ekonomike. Edhe problemet 
ndërfisnore zgjidheshin këtu. Më i rëndësishmi i panaireve ishte 
Ukadhi, një panair ndërkombëtar dhe njëkohësisht një kongres 
letrar. Këtu organizoheshin biseda letrare, poetët i lexonin këtu 
poezitë më të bukura dhe ato që pëlqeheshin vareshin në murin 
e Qabesë. Arabët, në saje të këtyre panaireve informoheshin mbi 
traditat dhe zakonet e fiseve të ndryshme. Siç shihet, në Arabi, 
edhe pse në periudhën e injorancës mungonte uniteti politik, në 
pikëpamje të ekonomisë uniteti është diçka që spikat.” 


5- Situata fetare 


a) Hebraizmi 

Feja më e rëndësishme dhe më e vjetër ndër fetë hyjnore në 
Arabi është Hebraizmi. Kjo fe pati ardhur nëpërmjet hebrenjve, 
të cilët ishin detyruar të strehoheshin në vendet mes Sirisë 





26 Ankebut, 29/67. 

“T Hamidullah, “el-ilaf veya İslam'dan önce Mekke'nin İktisadi-Diplomatik 
Münasebetleri (el-Ilaf ose marrëdhëniet ekonomiko-diplomatike të Mekës para 
Islamit)”, përkth. İsmail Cerrahoğlu, A. U, İlahiyat Fakültesi Dergisi, IX, Ankara 
1961, f. 213-222; Abdülkerim Özaydın, “Arap”, DİA, II, 322-324, Ebu Shuhbe, 
I, 98-102. 

dhe Hixhazit, ndërsa vinin nga Palestina dhe patën arritur deri 
në Jethrib. Në shek. VI p.e.s., mbreti i Babilit, Bahtunnasri, 
pushtoi Jerusalemin dhe dërgoi disa hebrenj në Babil, një pjesë 
prej të cilëve, ndërsa arratiseshin, siç e thamë edhe më parë, u 
vendosën në disa zona të Hixhazit, të tilla si Medine, Hajber, 
Uadi'1-Kura dhe Fedek. Në vitin 70, pasi princi romak Titus 
pushtoi Jerusalemin dhe më pas hebrenjtë u përndoqën fort nga 
romakët, disa prej tyre migruan pranë bashkëfetarëve të tyre në 
Hixhaz. Nëse nuk llogarisim rrethinën e Mekës dhe Jemenin, 
shihet se Hebraizmi nuk ka gëzuar shumë interes ndër arabët. 
Edhe hebrenjtë ekzistues ishin me origjinë palestineze. Përplasjet 
mes hebrenjve dhe fisit Eus e Hazrexh, të cilët u vendosën 
në Jethrib në shek. II ose III, kanë ndikuar që kjo fe të mos 
ketë shumë ndikim tek arabët e kësaj zone. Megjithatë, thuhet 
edhe se disa arabë nga Fus dhe Hazrexh erdhën te klerikët e 
hebrenjve dhe e pranuan këtë fe. Ndërsa në Jemen, Hebraizmi, 
qoftë edhe i kufizuar, kishte një përhapje modeste. Si rrjedhojë, 
e kemi theksuar më parë se sovrani i fisit Himjeri, Dhu-Nu'uasi, 
kishte pranuar Hebraizmin dhe kishte sulmuar të krishterët. 
Për mungesën e interesit që arabët shfaqnin ndaj Hebraizmit ka 
luajtur rol edhe fakti se ata e shihnin veten si populli i zgjedhur 
i Allahut. Dhe arabët nuk pranonin lehtësisht që të hynin në 
një fe, nëse do të gjendeshin poshtë atyre që e propagandonin 
atë. Përveç kësaj, hebrenjtë kishin treguar më shumë interes ndaj 
sigurimit të pasurisë, sesa ndaj përhapjes së feve të tyre. Krahas 
kësaj, në atë kohë, fakti që hebrenjve u kishte dalë nami si të 
pabesë, që shkaktonin përçarje dhe që ishin shumë të dhënë 
pas pasurisë, nuk u pëlqente arabëve. Edhe mizoritë që Dhu- 
Nur'uasi u bëri të krishterëve në Jemen dhe qëndrimet negative 
të hebrenjve në Medine ndaj Eusit dhe Hazrexhit, duhet të kenë 
ndikuar që arabët të ishin të ftohtë ndaj tyre. Nga ana tjetër, 
fakti që mjaft dispozita të Hebraizmit nuk ishin të përshtatshme 
me mënyrat e jetesës së beduinëve, mund të thuhet se janë bërë 
shkak për mospranimin e kësaj feje nga arabët.” 





28 Günaltay, f. 86-89. 

b) Krishterimi 

Krishterimi ishte përhapur në zonën veriore të Gadishullit 
Arabik, në veçanti mes gassanitëve dhe hireitëve. Të parët e 
kishin pranuar Krishterimin shumë më përpara se të dytët dhe 
po ashtu edhe medh'hebin Jakubit. Kjo sepse gassanitët kishin 
marrëdhënie të afërta me Perandorinë Osmane. Medh'hebi 
Jakubi ishte përhapur edhe mes fiseve arabe në Siri. Ndërsa 
në zonën e Irakut, shumica e të krishterëve kishin përvetësuar 
medh'hebin Nasturit, ndërsa në Hire ishte formuar një bashkësi 
arabe e krishterë. Familja mbretërore që sundonte në Hire dhe 
që në fillim ishte idhujtare, për një kohë të gjatë rezistoi ndaj 
aktiviteteve misionare të të krishterëve. Mirëpo më në fund, edhe 
ata e pranuan këtë fe. Hireitët, megjithëse ishin një shtet satelit i 
lidhur me perandorinë Sasane, feja zyrtare e Iranit, Zoroastrizmi, 
nuk kishte gëzuar interes ndër ta. Në Irak dhe në Siri, përveçse 
te gassanitët dhe hireitët, Krishterimi ishte përhapur në formë 
të gjerë edhe në mes shumë fiseve arabe, të tillë si Tenuh, ljad, 
Lahm, Xhudham, Taglib dhe Bekir. 


Për sa i përket situatës së Krishterimit në Jemen dhe në 
Arabinë Jugore, pjesëtarët e kësaj feje gjendeshin dendësisht 
në Nexhran. Këtu Krishterimi kishte hyrë në periudhën e 
pushtetit të Abisinisë. Edhe perandorët bizantinë kishin përdorur 
Krishterimin si mjet për të zgjeruar autoritetin dhe tregtinë e 
tyre. Për këtë qëllim kishin dërguar priftërinj në Nexhran dhe 
këtu kishin ndërtuar edhe një faltore, e cila njihej si Qabeja e 
Nexhranit. Në vitin 343, perandori i Romës kishte dërguar 
një delegacion përfaqësuesish në fisin Himjerit në Jemen, me 
qëllim që të arrihej një aleancë kundër Iranit. Ndër anëtarët e 
delegacionit gjendej një peshkop dhe disa priftërinj. Hebrenjtë 
ishin munduar të pengonin aktivitetet e këtij delegacioni, i cili 
erdhi njëkohësisht edhe për qëllime fetare dhe, pavarësisht 
përpjekjeve që kishin bërë, nuk patën arritur ndonjë rezultat. 
Peshkopi kishte marrë leje nga mbretërit e Himjerit për 
ndërtimin e tri kishave. Në atë kohë, njërën prej këtyre kishave 

e kishin ndërtuar në kryeqytetin e himjeritëve, Dhafar, tjetrën në 
Aden dhe te tretën pranë gjirit të Basrës.” 


Më vonë, edhe në periudhën e sundimit të dytë të Abisinisë, 
prefektët abisinianë, kryesisht Ebrehe, kishin bërë shumë 
përpjekje për të përhapur Krishterimin. Ndodhia e elefantit i 
tregon hapur këto përpjekje. Krishterimi, megjithëse nuk ishte 
përhapur në Mekë, Medine dhe në Taif, në zonën e Hixhazit 
njihej. Në këto zona hasen disa persona nga skllevërit, madje 
edhe nga të parët e qyteteve, që e kishin pranuar Krishterimin. 
Ndërkaq, Krishterimi nuk kishte pasur një ndikim të 
rëndësishëm mbi idhujtarët në Arabinë e Mesme. Megjithatë, një 
person me emrin Ebu Amir në Jethrib, e kishte pranuar këtë fe 
dhe kishte mbledhur rreth vetes disa persona nga fisi Eus. 


c) Zoroastrizmi 

Në kohën kur lindi Islami, Zoroastrizmi, si feja zyrtare e 
perandorisë Sasane, nuk kishte gëzuar shumë interes ndër 
arabët. Për këtë shkak, shumica e zoroastristëve që gjendeshin 
në Gadishullin Arabik, përbëheshin nga iranianët që banonin në 
Bahrejn, Jemen dhe Oman. Zoroastristët në Bahrejn ishin më të 
shumtë në numër dhe, në krahasim me Omanin, zotëronin më 
shumë autoritet në vendin ku ndodheshin. Bahrejni ishte më 
afër me tokat e Iranit. Zoroastristët kishin migruar në Bahrejn 
nga brigjet lindore të gjirit të Basrës. Ndërsa në zonën e Jemenit, 
Zoroastrizmi ishte futur prej ushtarëve që erdhën dhe u vendosën 
gjatë pushtimeve të këtij shteti nga iranianët, pas abisinianëve. 


Megjithëse Zoroastrizmi nuk kishte gëzuar shumë respekt 
ndër arabët, në literaturë përmendet se një pjesë që kishte 
marrëdhënie me iranianët, e kishin përvetësuar këtë fe. 
Ndërkaq, është e qartë se kjo fe nuk kishte arritur në një 
numër të konsiderueshëm, për shkak se në Irak, edhe hireitët, 
që ishin të lidhur me perandorinë Sasane, nuk kishin pranuar 
Zoroastrizmin, por Krishterimin. Këtu ka ndikuar edhe fakti se 





29 Günaltay, f. 89-94. 


Kë 5 





68 GC HZ. MUHAMMEDI DHE MESAZHI UNIVERSALI TIJ 

















sasanët e pranonin Zoroastrizmin si fe zyrtare dhe prandaj nuk 
punonin për ta përhapur këtë fe. Përveç kësaj, sasanët, në vend 
që të përhapnin fenë e tyre, i kishin kushtuar rëndësi sovranitetit 
politik dhe ekonomik. 


d) Sabiizmi 


Sabiitët janë përmendur në Kur'anin Famëlartë bashkë me 
hebrenjtë dhe të krishterët, që njiheshin nga arabët si Ehlul- 
Kitab. Prej këtyre (për ata që janë para Hz. Pejgamberit) është 
bërë e ditur se për ata që i besojnë Allahut dhe ditës së ahiretit 
gjendet shpërblimi tek Allahu, se nuk do të kenë frikë dhe se nuk do 
të vuajnë“ përveç kësaj, bashkë me grupet e tjera që gjendeshin 
në rrethinën ku jetonin arabët, janë përmendur edhe sabiitët, ku 
bëhet e ditur se Allahu do ta japë dispozitën në lidhje me këta ditën 
e kiametit.’ 


Burimi i Sabiizmit shkon deri te rryma Nasuraizm, që del 
kundër konceptimit të Hebraizmit zyrtar në periudhën para 
Hz. Isait. Sabiitët e parë që bëhen pjesë e kësaj lëvizjeje, më 
vonë patën krijuar marrëdhënie me xhemaatin e pagëzimit të 
Hz. Jahjasë dhe pas vrasjes së këtij të fundit, kishin mbetur nën 
presionin e hebrenjve. Në shek. I p.e.s., nga zona Palestinë- 
Jordani, që ishte atdheu kryesor i tyre, për shkak të këtyre 
presioneve, në fillim në pjesën malore Medje, në afërsi të 
Mesopotamisë Verilindore, ndërsa më vonë nga këtu në pjesën 
më të madhe, me shumë mundësi në shek. II p.e.s., kishin 
ardhur në Mesopotaminë Jugore dhe kishin ndërtuar faltore. 
Arabët i kishin quajtur këta si sabiitë. Zona ishte çliruar nga 
muslimanët në shek. VII dhe sabiitët qenë përfshirë në grupin 
Ehlu'l-Kitab. 

Sabiitët kanë disa kushte të të besuari, si besimi te një Zot i 
Lartë (kulti i jetës), Forca Krijuese dhe dualizmi gnostik. Kanë 
tekste të shenjta, duatë, pagëzimin, prerjen e kurbanit, ditët 





30 Bakara, 2762: Maide, 5/69. 
$ Haxh, 22/17. 

e shenjta, bajramet dhe faltoret e tyre, të gjitha këto sipas 
procedurave të posaçme. Pranojnë si haram pirjen e lëndëve 
alkoolike që shkaktojnë dehje, pranojnë si gjynah të madh 
adhurimin e statujave dhe të figurave. Sabiitët pretendojnë se feja 
e tyre fillon me Hz. Ademin. Sipas literaturës së tyre, pagëzimi 
ekziston në Sabiizëm, se ushqimet e ceremonive dhe prototipet e 
adhurimeve i janë mësuar Ademit kur është krijuar dhe se është 
mundësuar që ai t'i praktikojë ato. Në librat e shenjtë, sabiitët 
i kushtojnë shumë rëndësi Hz. Jahjasë, e përshkruajnë atë si 
pejgamber drite dhe si pejgamber të vërtetë. Zotërojnë besimin 
e kohës së fundit dhe të besimit të ahiretit. Këta duhet të jenë 
sabiitët e aluduar në Kur'anin Famëlartë. Kjo përputhet edhe me 
përshkrimin e sabiitëve nga dijetarët e parë islamë në periudhën 
e hershme. Këta dijetarë, në lidhje me sabiitët, nuk flasin për 
kultin e yllit-planet ose për idhujtarinë.” 


Nga ana tjetër, arabët, edhe atë që kishte braktisur fenë 
e popullit të tij dhe hynte në një fe tjetër, e quanin sabiit. Në 
këtë kuptim të dytë, mekasit, Hz. Muhammedin (s.a.s.) dhe 
muslimanët e parë i kishin quajtur sabiitë. 

Nga ana tjetër, sipas pikëpamjes së gjerë të formuar në 
periudhën e abasitëve, në veçanti idhujtarët e Harranit janë 
përkufizuar si sabiinj dhe idhujtarinë e kanë përcaktuar si të 
bazuar në kultin e yjevefplanetëve, që e kishin si vazhdim të 
traditës së vjetër Asur-Babiloni. Mirëpo idhujtarët e Harranit, 
me shumë mundësi në një periudhë të vonë, në periudhën e 
abasitëve, e kishin pasur si synim të vijojnë statutin e të qenit 
dhimmi. 

Adhurimi i yjevefplanetëve ekzistonte në Harran, në pjesët 
e sipërme të Jemenit dhe Irakut. Në Arabinë Jugore ekzistonte 
sistemi i tre zotave të përbërë nga hëna, dielli dhe ylli zuhre. Këtu 
hëna është zoti-baba, dielli është zoti-nënë, ndërsa zuhreja është 
zoti-djalë. Një emër i zotit-hënë është Almakah, ndërsa emri 
tjetër është Uedd. Për Almakah janë ndërtuar edhe faltoret. Hëna 





32 Për sabiitët shihni Şinasi Gündüz, Sabiiler-Son Gnostikler Gabiitët-Gnostikët e fundit), 
Ankara 1999. 

pranohej si më i madhi i zotave. Zotat që formoheshin nga këta 
trupa qiellorë, dihet se janë me burim nga Babilonia. 

Nga arabët e periudhës së injorancës ka prej atyre që 
adhurojnë diellin. Tek arabët jugorë dielli pranohet si zoti 
femër, ndërsa te tedmurët si zoti mashkull. Lat, Menat dhe 
Uzza, ndër idhujt e njohur, pranohen si zotë që përfaqësonin 
diellin. Meqenëse dielli u pranua si i shenjtë dhe për shkak se 
u perceptua si zot, para Islamit, emri Abdushems (robi i diellit) 
përdorej në mënyrë të përhapur. Emri Abdushems, ashtu siç 
është te sebelitët, përdorej edhe në fisin Kurejsh. Përveç hënës, 
diellit dhe yllit zuhre, shihet se edhe shumë yje të tjera pranohen 
si të shenjta. Ylli shira (Sirius) shenjtërohej nga fiset Lahm, 
Himjer dhe Kurejsh. Në Kuranin Famëlartë,” duke aluduar mbi 
këtë yll, urdhërohet: “Në të vërtetë ylli shira është Ai (Allahu).” 
Thuhet se ai që adhuroi për herë të parë këtë yll dhe që në këtë 
mënyrë kundërshtoi konceptimin e idhujtarisë nga fisi i Kurejshit 
ishte një person nga nënfisi Huzaa, me emrin Ebu Kebshe. Ata që 
adhuronin diellin, në faltoren ku gjendej idhulli që përfaqësonte 
diellin, bënin dua tri vakte: në lindje, në kohën kur dielli ishte 
në zenit dhe në perëndim. Këto tri orare, për të kundërshtuar 
ata që adhuronin diellin, në Islam janë pranuar si orare 


të papëlqyeshme. 


e) Idhujtaria 

Nuk ka dyshim se arabët veriorë, pra Hz. Ismaili dhe fisi i 
tij, në fillim zotëronin besimin e teuhidit. Qabeja ishte shenja 
e besimit të teuhidit. Idhujtaria ishte futur nga jashtë prej tyre 
dhe më vonë e shndërruan në traditë që t'i bëjnë shirk Allahut. 
Me kohë kishin filluar të adhuronin idhujt, statujat dhe gurët 
e ngulur, të quajtur esnam (njëjës: sanem), euthan (njëjës: 
uethen) dhe ensab (njëjës: nasb). Si rezultat natyror i idhujtarisë, 
ishin ndërtuar shumë faltore në formën e shtëpive të idhujve. 
Faltoret zakonisht quheshin shtëpi (bejt), ndërsa ata që janë në 





33 Nexhm, 53/49. 











MJEDISI KU HZ. MUHAMMEDI U DËRGUA SI PEJGAMBET 

























D e o o 
e Tebuk 


e Hajber GC 








DETI | 
OMANIT 


12. Uzza 
13. Nuhm 

14. Su'ua 

15. Sa'd 

16. Dhulkeffejr 


Idhuj të rëndësishëm në Gadishullin Arabik para periudhës së Islamit 


formën e kubit quheshin kabe. Përveç kësaj, çdokush donte 
të zotëronte një faltore, ata që nuk mund ta bënin këtë, qoftë 
para Qabesë, qoftë para faltoreve të tjera, ngulnin një gur që u 
pëlqente dhe rrotulloheshin rreth tij njësoj sikur po bënin tavaf. 
Beduinët bënin faltore prej çadre. Ndërkaq, çdo familje bënte 
një idhull, e vendoste në shtëpi dhe e adhuronte. Kur njëri prej 
anëtarëve të familjes do të nisej për udhëtim, i fërkonte duart dhe 
fytyrën mbi këtë idhull. Kjo ishte puna e fundit që bënte përpara 
se të nisej. Kur kthehej nga udhëtimi i fërkonte sërish duart dhe 
fytyrën tek i njëjti idhull, dhe kjo ishte puna e parë që bënte 
personi i kthyer nga udhëtimi, para se të takonte familjen.“ Si 





34 Tbnurl-Kelbi, Putlar Kitabı (Vepra e idhujve), përkth. Beyza Dusingen, Ankara 1969, 
f. 39. 

rrjedhojë, çdo shtëpi ishte si një faltore. Përveç kësaj, kishte edhe 
faltore që fiset i përdornin në mënyrë të përbashkët. 


Për sa u përket faltoreve në formën e idhujve: himjeritët 
kishin faltoren Rijam në Sara, fisi Taj kishte faltoren Fels, Rebia 
b. Ka'b kishte faltoren Ruda. Mes Kufes dhe Basras, në zonën 
Dhahr, faltorja Dhulkaabat, e cila gjendej në Sindad, i përkiste 
Bekir b. Uailit dhe fisit Dad Dhulhalasa gjendej në lindje të 
Mekës, mbi rrugën e Jemenit, 120 km larg Taifit, në Tebale. Kjo 
faltore ishte një gur i bardhë, i gdhendur në formë kurore, ku 
gjendej idhulli i fiseve Deus, Hath'am dhe Bexhile. 


Fisi Thekif, që banonte në qytetin Taif, kishte idhullin “Lat”. 
Fisi Thekif kishte bërë për Latin edhe një faltore. Këtë faltore e 
shihnin si rivale me Qabenë. Ndërsa idhullin Uzza e adhuronin 
fiset Kurejsh dhe Kinane. Ky idhull gjendej në vendin e quajtur 
Batnu Nahle, jashtë Mekës. Menati ishte idhulli i fisit Eus dhe 
Hazrexh, si dhe i disa fiseve idhujtare përreth, në breg të Detit 
të Kuq, në el-Mushellel, te vendi i quajtur Kudejd. Në Kur'an 
emrat e këtyre idhujve citohen në këto ajete: “A e keni parë Latën 
dhe Uzzën2 Po Menatën, të tretën, të fundit?” Arabët shenjtërojnë 
faltoret e tyre dhe presin kurbanë pranë tyre. Ndërkaq, të 
gjitha këto faltore nuk ndikuan asnjëherë mbi respektin që 
gëzonte Qabeja. 

Në Qabe kishte 360 idhuj. Më i madhi dhe më i rëndësishmi 
ndër ta ishte Hubeli. Ky, edhe pse në thelb ishte nga zotat e 
Arabisë Veriore, më vonë qe sjellë në Mekë. Thuhet se Hubeli 
është sjellë në Mekë nga Amr b. Luhaj, ose Huzejme b. Mudrike, 
nga fisi Huzaa. Në fakt, edhe traditën e adhurimit të idhujve e ka 
sjellë nga Siria në Hixhaz Amr b. Luhaji. Amri, për të shpëtuar 
nga një sëmundje që e kishte kapur, shkon në një vend të quajtur 
Belka dhe lahet atje në një përrua. Këtu kishte parë se njerëzit 
adhuronin disa idhuj dhe kur kishte pyetur përse i adhuronin, 
ata i ishin përgjigjur: “I adhurojmë sepse, nëse duam shi, na e 
sjellin, nëse kërkojmë ndihmë, na ndihmojnë.” Amri, disa nga 





35 Nexhm, 53/19-20. 

idhujt që kishte marrë prej tyre, i kishte ngulur pranë Qabesë. 
Transmetohet se idhulli me emrin Hubel ishte bërë në formën 
e njeriut nga guri i çmuar i kuq, se pasi i ishte thyer dora e 
djathtë, fisi Kurejsh i kishte bërë atij një dorë prej floriri.” Më 
vonë, Kusaji e kishte vendosur Hubelin brenda në Qabe. Idhujt 
që kurejshitët i siguruan duke imituar Amr b. Luhajin, filluan t'i 
vendosin rreth Qabesë dhe para tyre nisën të hedhin shigjetat e 
fallit. Para Hubelit kishte shtatë shigjeta falli. Arabët, kur donin 
të niseshin për udhëtim, të bënin tregti, të martoheshin, të 
përcaktonin babanë e një fëmije që nuk i dihej prejardhja, të 
paguanin dijet në rast vrasjeje, të hapnin puse uji, tërhiqnin këto 
shigjeta falli dhe vepronin siç përcaktonin ato 7 

Edhe fiset në vendet e tjera të Gadishullit Arabik filluan të 
ngulin në zonat dhe në shtëpitë e tyre idhuj të bërë prej guri, 
peme dhe metali. Anëtarët e fisit Kurejsh, për të përfituar nga 
fiset e ardhura në Qabe për haxh dhe për të tërhequr vëmendjet 
e tyre, ngulnin në rrethinë të Qabesë edhe idhujt e fiseve të tjera. 
Përveç kësaj, Isafi që ndodhej në Safa dhe Naile që ndodhej në 
Merue, ishin idhujt e tjerë që gjendeshin rreth Qabesë. Idhujtarët 
prisnin kurban pranë tyre. 


Në Kur'an flitet për idhujt me emrat Uedd, Su'ua, Jeguth, Jeuk 
dhe Nesr. “Dhe u thanë, Mos i lini kurrsesi zotat tuaj! Mos e lini 
kurrsesi as Ueddin, as Su'uain, as Jeguthin, as Jaukën, as Nesrin1””5 
Ueddi, emri i të cilit përmendet në Kur'an, ishte idhulli i fisit 
Kelb. Gjendej në Dumetulxhendel. Su'ua ishte në formën e një 
gruaje dhe ishte idhulli i fisit Hudhejl. Jeguth kishte pamjen e 
luanit. Fiset Medh'hixh dhe Xhuresh nga Jemeni adhuronin këtë 
idhull. Jeuku ishte në formën e një kali. Gjendej në një fshat të 
quajtur Hajuan, i cili ndodhej në një distancë dyditore në drejtim 
të Mekës nga Sama. Nesr ishte idhulli që himjeritët adhuronin 
para se të pranonin Hebraizmin. Ky idhull njihej edhe në disa 





59 Tbnutl-Kelbi, f. 27-28, 36. 
37 Ömer Faruk Harman, “Hubel”, DİA, XVII, 445. 
38 Nuh, 71/23. 


Së , 





74 LC" HZ. MUHAMMEDI DHE MESAZHI UNMERGAL III 

















zona të Hixhazit. Përveç këtyre, në Arabi gjendeshin edhe shumë 
idhuj të tjerë. 

Disa nga arabët i pranonin xhindët si zota të zbritur në tokë 
dhe i adhuronin,” mendonin se shumë ndodhi realizoheshin prej 
tyre. Parashtronin mendimin se ndërmjet tyre dhe Allahut kishte 
lidhje farefisnore, i njihnin xhindët si shokë të Allahut.” Zëri 
dhe zhurma e formuar në ndodhitë natyrore besonin se formohej 
me hyrjen e xhindeve në forma të ndryshme. Më në fund filluan 
të mendojnë se këta kanë zënë vend tek idhujt. Kishte nga ata 
që besonin se Allahu ka pranuar fëmijë nga melekët. Allahu, 
në kontekstin e kundërshtimit të këtyre mendimeve, urdhëron 
kështu: “Ata thonë: “I Gjithëmëshirshmi ka për Vete një bir (prej 
melekëve)”. Qoftë i lavdëruar Ai dhe i lartësuar! Jo, ata (melekët janë 


robër të nderuar.” 


Në të vërtetë, pas përhapjes së idhujtarisë, krahas zotave dhe 
idhujve të tjerë, arabët njihnin edhe Allahun, atij i kushtonin 
cilësi më të larta se ato që u kushtonin idhujve, betoheshin në 
emër të Tij. Idhujtarët e dinin se, në mënyrë të ndarë nga idhujt, 
ishte Allahu që kishte krijuar vetë ata, qiejt dhe tokën. Në Kur'an 
ka shumë ajete që aludojnë për këtë pikë. Në një ajet urdhërohet 
kështu: “Nëse ti (o Muhammed) i pyet ata (mekasit paganë) se kush 
i ka krijuar qiejt dhe Tokën, me siguri që do të të thonë: “Allahu”.”5 
Besonin se ishte Allahu ai që bënte të binte shi dhe të gjallërohej 
toka me të. Në një ajet Kuranor urdhërohet: “Nëse ti i pyet ata 
se kush e zbret ujin nga qielli dhe nëpërmjet tij e gjallëron tokën pas 
vdekjes së saj, - me siguri që ata do të të thonë “Allahul”“ I bëjnë 
betimet në emër të Allahut, besojnë se melekët janë vajzat e 
Allahut, i dedikonin djem dhe vajza atij. Ndërkaq, idhujtarët 
mendojnë se idhujt janë një ndërmjetës tek Allahu për ta dhe 
i adhuronin në mënyrë që t'i afronin me Allahun. Në lidhje me 





39 Sebe, 34741. 
40 Saffat, 37/158. 
4l En'am, 6/100. 
42 Enbija, 21/26. 
B Zumer, 39/38. 
44 Ankebut, 29/63. 

këtë, në Kuran urdhërohet kështu: “Sa për ata që marrin mbrojtës 
të tjerë, përveç Tij, duke thënë: Ne u lutemi atyre vetëm që të na 
afrojnë tek Allahu”...”P 


Për sa u përket formave të adhurimit në periudhën e 
injorancës, idhujtarët bënin dua në shtëpitë e idhujve, u 
kushtonin kurban zotimi atyre, prisnin kurban dhe jepnin 
sadaka për ta. Ndërsa qëllimet kryesore të këtyre lloje 
adhurimesh ishin të fitonin shëndet, mbarësi dhe pasuri, të 
korrnin fitore nëpër luftëra, të fitonin interesin, ndihmën dhe 
ndërmjetësimin e idhujve për t'u bërë me djem. Siç shihet, 
këto adhurime dhe ky respekt ndaj idhujve ishin kundrejt 
disa qëllimeve që i përkisnin kësaj bote. Sepse idhujtarët nuk 
i besonin ahiretit, ringjalljen e konsideronin si “tregime të të 
vjetërve”. Pavarësisht këtij mohimi të përhapur, qoftë edhe në 
numër të paktë, kishte edhe nga ata që besonin në ahiret. 


Ndër arabët kishte edhe prej atyre që tregonin mungesë 
respekti ndaj idhujve. Ata, për shkak se i adhuronin idhujt për 
qëllime që lidheshin me këtë botë dhe donin që shorti i hedhur 
me shigjeta në prani të idhujve, të dilte sipas dëshirës së tyre, 
në rastet kur kjo nuk ndodhte, mërziteshin dhe i ofendonin 
idhujt. Në literaturë ka shumë shembuj që i përkasin kësaj teme. 
Një burrë që kishte për qëllim hakmarrjen vjen në tempullin 
Dhulhalasa dhe gjuan shigjetë falli. Rezultati që tregon shigjeta, e 
ndalon të marrë hak. Pavarësisht se shorti u përsërit, tri herë doli 
i njëjti rezultat. Burri zemërohet, i hedh shigjetat mbi idhullin në 
formë shkëmbi dhe bërtet kështu: “Po të ishte vrarë babai yt, nuk 
do më pengoje që të merrja hak.” 

Disa adhurime dhe tradita që u transmetuan nga Hz. Ibrahimi 
vijonin të kryheshin ende. Edhe në këtë situatë arabët nuk 
shpëtonin nga idhujtaria, fiset nuk mund të qëndronin pa treguar 
respekt përpara idhujve dhe pa kënduar dua përballë tyre. Për 
shembull, haxhinjtë e ardhur nga Jethribi, bënin tavaf Qabenë, 
pasi kishin bërë vakfe në Arafat dhe kishin kryer detyrat në Mina: 





P Zumer, 39/3. 
46 Tbnu’l-Kelbi, f. 40. 

më pas iknin në Menat, qethnin flokët pranë tij dhe tregonin 
respekt për të.” 


J Hanifizmi 

Në periudhën e injorancës kishte disa persona, të cilët 
besonin në njëjësinë e Allahut, refuzonin idhujtarinë dhe dilnin 
kundër zakoneve e traditave të gabuara të Kurejshit. Këta quhen 
Hanif (shumësi hunefa, ahnaf). Hanifët, të cilët zotëronin besimin 
e teuhidit, përpiqeshin të jetonin fenë e Hz. Ibrahimit, qëndronin 
larg Hebraizmit dhe Krishterimit, dhe bënin përpjekje kundër 
idhujtarisë. Këta ishin persona që dinin shkrim dhe lexim, madje 
disa dinin edhe gjuhë si ibranishtja dhe surjanishtja. Shihet se një 
pjesë e tyre përvetësonin Krishterimin, të cilin e pranonin si fenë 
më të afërt me Hz. Ibrahimin. 


Ashtu si hanifët nuk kishin formuar një unitet kolektiv, nuk 
kishin as një adhurim të përbashkët. Ishin persona asketë, të 
cilët bënin jetë fetare në mënyrë individuale. Në literaturë flitet 
edhe për emrat e disa personave të cilësuar si hanifë. Uaraka b. 
Neutfel, Ubejdullah b. Xhahsh, Osman b. Hu'uejrith dhe Zejd 
b. Amr janë ndër hanifët që spikasin në këtë periudhë. Këta 
ishin mbledhur njëherë dhe kishin arritur në mendimin dhe 
pikëpamjen se idhujtaria është besëtytni, se feja e gjyshërve të 
tyre, Ibrahimit, bazohej në parimin e teuhidit. Me qëllim që të 
përcaktonin parimet e kësaj feje, ishin shpërndarë në shtete të 
ndryshme. Uaraka b. Neufel kishte vajtur në Damask, kishte 
përvetësuar Krishterimin dhe kishte mësuar Teuratin e Ungjillin. 
Ubejdullah b. Xhahshi pati mbetur në mëdyshje. Osman 
b. Hu'uejrith kishte shkuar pranë perandorit Bizant, kishte 
përvetësuar Krishterimin dhe pati qëndruar atje. Ndërsa Zejd b. 
Amri nuk kishte përvetësuar as Krishterimin dhe as Hebraizmin. 
Ai nuk adhuronte idhujt, nuk hante nga mishi i kafshëve të prera 
kurban në emër të idhujve, kundërshtonte varrosjen e vajzave 
të vogla. Në poezitë e tij trajtonte gjithmonë çështjen e njëjësisë 





4T Ebu Shuhbe, I, 70-78. 


së Allahut. Në Arabi, përveç këtyre katër personave, kishte edhe 
hanilë të tjerë, që besonin në ahiret dhe se Allahu ishte një. Ndër 
këta ishte edhe Kus b. Saide, një orator i fuqishëm, si dhe poeti 
nga Taifi, Umejje b. Ebis-Salt.5 





48 Tbn Habib, el-Muhabber, f. 171-172: Mes'udi, Muruxhu'dh-Dheheb ue Meadinul- 
Xheuher, tah. Muhammed M. Abdulhamid, Kajro 1964, 1, 69-75, Alusi, Bulugul- 
Ereb, Bejrut, pa datë, II, 244-282, Xheuad Ali, VI, 449 etj., Günaltay, f. 79-83, 
Çağatay, f. 158-169: Şaban Kuzgun, İslam Kaynaklarına Gore Hz. İbrahim ve Haniflik 
(Hz. Ibrahimi dhe Hanifizmi sipas burimeve të Islamit), Ankara 1985; I njëjti autor, 
“Hanif”, DİA, XVI, 33-39, Mustafa Çağrıcı, “Arap”, DİA, III, 316-321. 

DI DERI NË KOHËN E PROFETËSISË 
1- Familja 
HASHIM 
| | | 
Esed Sajfij Abdulmuttalib Ebu Sajfij Nadle 
Fatima 
(Nëna e Hz. Aliut, bash- 
këshortja e Ebu Talibit 
Umejme Berre Atike Bejdha Erua Safije 
| | | 
Harith Ebu Talib Zubejr Abdullah Abbas Hamza Ebu Leheb 
| Abdullah 
Talib Xhafer Ali Akil 
| | [ | | 
Hasan Hysejin Zejneb Ummu Kulthum Muattib Utbe Utejbe 
| | 
Rabia  Neujfel Ebu Sufjan 
MUHAMMED 
| | | | 
Kasim Abdullah Zejneb Rukajje Ummu Kulthum Fatima Ibrahim 





Gjenealogjia e Hz. Pejgamberit 

Në këtë kapitull do të flitet për gjyshërit, babanë, nënën, 
familjet e tyre, të afërmit dhe, në përgjithësi, mbi të gjithë fisin 
Hashim të Hz. Muhammedit (s.a.s.). Në vijim do të trajtohet 
çështja e bashkëshorteve dhe fëmijëve të tij. 


Hz. Muhammedi (s.a.s.) i përket krahut Hashim të fisit 
Kurejsh, fis ky që banonte në Mekë. Nëpërmjet Fihr (Kurejsh) b. 
Malikut, fisi i tij zgjatet deri tek Adnani, i cili është ndër nipërit 
e Hz. Ibrahimit. Babai i tij është Abdullah b. Abdilmuttalibi, 
gjyshi Abdulmuttalib b. Hashimi, gjyshi i madh është Hashim b. 
Abdimenaf, ndërsa gjyshja është Fatima bint Amri. 


Prezantimin e të afërmve të Hz. Muhammedit (s.a.s.) nga 
ana e babait duam ta fillojmë nga gjyshi i tij i madh, Hashimi. 
Emri i vërtetë i Hashimit, i cili është prijësi i fisit Hashim dhe, 
njëkohësisht, gjyshi i madh i Hz. Muhammedit (s.a.s.), është 
Amr. Ndërsa në Mekë po kalohej një vit zie, ky kishte sjellë bukë 
të llojit somun nga Siria dhe kishte gatuar një lloj gjelle me të. 
Për këtë arsye e patën quajtur “Hashim”, në kuptimin “dërrmues” 
dhe pas kësaj ishte përmendur me këtë emër. Ashtu siç u citua 
edhe më lart, ai organizoi për herë të parë udhëtimet e verës 
dhe të dimrit, duke i shndërruar ato në formën e një tradite. Në 
kohën e tij drejtonte detyrat rifade dhe sikaje. Në Medine, ku 
kaloi ndërsa po shkonte në Siri për një udhëtim tregtar, u martua 
me Selma bint Amrin nga fisi Adij b. Nexh-xhar. Nga kjo martesë 
lindi gjyshi i Hz. Muhammedit (s.a.s.), Shejbe (Abdulmuttalibi). 
Hashimi vdiq gjatë një udhëtimi tregtar në Gazë dhe 
u varros atje.' 

Hashimi kishte pesë djem dhe pesë vajza, ndër të cilët 
edhe gjyshi i Hz. Muhammedit (s.a.s.), Abdulmuttalibi. 
Abdulmuttalibi, deri në moshën tetëvjeçare qëndroi pranë 
nënës së tij në Medine. Pas vdekjes së Hashimit, vëllai i tij, 
Muttalibi, erdhi në Medine dhe duke marrë leje nga nëna e 





1 Tbnull-Kelbi, Xhemheretun-Neseb, tah. Abdussettar Ahmed Ferraxh, Kajro 1983, 1, 
91-93: Ibn Hisham, I, 136-137, Ibn Sa'd, et-Tabakatu'1-Kubra, Bejrut 1985, I, 75- 
81, Beladhuri, Ensabu1-Eshraf, tah. Muhammed Hamidullah, Kajro 1959, I, 60-61: 
Ibrahim Sarıçam, “Hashim”, DİA, XVI, 405-406. 

Abdulmuttalibit, Selma bint Amri, e mori nipin dhe e dërgoi 
në Mekë. Ndërsa hynin në qytet, mekasit që panë fëmijën 
në samarin e devesë, duke menduar se ai është skllavi i tij, e 
quajtën Abdulmuttalib dhe që prej asaj dite u përmend me këtë 
emër. Thuhet edhe se Muttalibi e prezantoi atë si skllavin e tij. 
Në kohën e tij Abdulmuttalibi ishte kryetari i fisit Hashim. Ai 
kujdesej për plotësimin e detyrave dhe përballimin e nevojave 
për ushqim dhe për ujë të haxhinjve (sikaje dhe rifade). Kjo 
detyrë i kishte mbetur trashëgimi nga babai i tij. Pas një ëndrre 
që pa, ai zbuloi vendin e pusit Zemzem, të cilin e kishte mbyllur 
fisi Xhurhum kur po largohej nga Meka, dhe më pas e gërmoi 
përsëri. Zhvilloi bisedime me Ebrehenë, i cili në ngjarjen e 
Elefantit, që lajmërohet në Kur'an, erdhi për të prishur Qabenë.” 
Megjithëse brezat Ebu Sajfij, Esed dhe Nadle, ndër djemtë e 
Hashimit, përveç Abdulmuttalibit, vijuan deri në vitet kur lindi 
Islami, më vonë qenë ndërprerë. Si rrjedhojë, nga Beni Hashimi 
kishte vijuar vetëm brezi i Abdulmuttalibit. 


Sa u përket xhaxhallarëve dhe hallave të Hz. Muhammedit 
(s.a.s.), ndër xhaxhallarët e tij ishin të njohur Harithi, Zubejri, 
Ebu Talibi, Ebu Lehebi, Hamzai dhe Abbasi. Ndër këta, Harithi 
dhe Zubejri kishin ndërruar jetë para Islamit, ndërsa të tjerët 
kishin mbërritur gjer në periudhën islame. Ndër këta të fundit, 
Ebu Lehebi dhe Ebu Talibi nuk e kishin pranuar Islamin, ndërsa 
Hamzai dhe Abbasi ishin bërë muslimanë. Nga fisi Hashim, 
nëpërmjet katër djemve të Abdulmuttalibit, pra Abbasi, Harithi, 
Ebu Talibi dhe Ebu Lehebi, u formua fisi i abasitëve, talibitëve, 
harithitëve dhe lehebitëve. Djali tjetër i Abdulmuttalibit dhe 
babai i Hz. Muhammedit (s.a.s.), brezi i Abdullahut, vazhdoi me 
anë të vajzës së Hz. Pejgamberit, Fatimes. Megjithëse Hz. Hamzai 
kishte tre djem dhe një vajzë, në brezat e mëpastajmë nuk pati 
vijim të prejardhjes nga ai.” Hallat e Hz. Muhammedit (s.a.s. ) 
ishin Atike, Bejda, Er'ua, Berre, Safije dhe Umejme. 





2 Tbn Hisham, I, 137 etj.; Ibn Sa'd, 1, 81-94; Taberi, Tarihu’l-Umem ue’l-Muluk, tah. 


Muhammed Ebu'l-Fadl Ibrahim, Bejrut, pa datë, II, 246-251, H. Ahmet Sezikli, 
“Abdulmuttalib”, DİA, 1, 272-273. 


3 Tbn Hisham, I, 108-109, Ibn Sad, 1, 88 etj.; 151-158, Bekir Topaloğlu, “Abdullah”, 


KË - 




















82 GC HZ. MUHAMMEDI DHE MESAZHI UNMERGAL III 


Nëna e Hz. Muhammedit (s.a.s.) është Amine bint Uehbi, nga 
krahu Zuhre i fisit Kurejsh. Babai i Amines, Uehb b. Abdimenafi, 
ishte një person i respektuar për fisin Zuhre. Ndërsa gjyshja 
e Hz. Muhammedit (s.a.s.) nga ana e nënës ishte Berre bint 
Abdiluzza, nga krahu Abduddar i fisit Kurejsh.” Për rrjedhojë, 
si nëna, ashtu edhe babai i Hz. Muhammedit (s.a.s.), janë nga 
familjet e spikatura të Kurejshit. Fisi i të dyve bashkohet te 
Kilab b. Murre.’ Kur Abdullahu arriti moshën e martesës, pas 
ndërhyrjes së babait, u martua me Amine bint Uehbin. Sipas 
traditës, tri ditë të martesës kaluan në shtëpinë e Aminesë. 
Abdullahu, disa muaj pasi u martua, iku në Siri për udhëtim 
tregtie. Kur po kthehej nga atje u sëmur te dajat e babait të tij në 
Jethrib, të cilët kishte shkuar t'i takonte. Pasi u shtri i sëmurë për 
rreth një muaj, ndërroi jetë dhe u varros atje. Kur i ati ndërroi 
jetë, Hz. Muhammedi (s.a.s.) ende nuk kishte lindur. Abdullahu 
la pas si trashëgimi pesë deve, një tufë delesh dhe një robëreshë 
me emrin Ummu Ejmen (Bereke ).” 


2- Lindja, fëmijëria dhe rinia 

Hz. Muhammedi (s.a.s.) lindi në datën 20 prill 571 në 
Mekë, në lagjen Beni Hashim, te shtëpia që i mbeti nga babai, 
Abdullahu. Në literaturë përmendet se ai ka lindur 55 ditë pas 
ngjarjes së Elefantit dhe në natën e 12 të muajit Rabiu'l-eu'uel 
ndër muajt hënorë.' 

Amine, menjëherë pas lindjes, i dërgoi lajm vjehrrit, 
Abdulmuttalibit, ku e njoftonte se i kishte lindur nipi. Kur 
erdhi Abdulmuttalibi, Amineja i tregoi se gjatë periudhës 





DIA, 1, 75-76. 

Për informacione më të gjera në lidhje me fisin Hashim, shih Ibnu’l-Kelbi, Xhemhere, 
1, 96-147; Zubejri, Kitabu Nesebi Kurejsh, tah. E. Levi Provençal, Kajro 1951, f. 14- 
91, Ibn Hazm, Xhemberetu Ensabil-Arab, tah. Abdusselam M. Harun, Kajro 1962, f. 
14-72: ibrahim Sariçam-Mustafa Oz, “Hasim (Beni Hashim)”, DIA, XVI, 403-405. 
" Ibn Is'hak, es-Sire, tah. Muhammed Hamidullah, Konja 1981, f. 19-28; Zirikli, 
AÆlamu’n-Nisa, Bejrut, pa datë, 1, 18; Bekir Topaloğlu, “Amine”, DİA, II, 63-64. 

D Ibn Sad, 1, 100; Beladhuri, I, 96. 
T Ibn Sæd, I, 100-101; Ibn Sejjidinnas, Ujunu1-Ether fi Fununi1-Megazi ues-Sijer, tah. 
Muhammed el-Id el-Hatraui dhe shoku i tij, Bejrut 1992, 1, 81. 

KILAB 
Zuhre Kusaj 
Abdulmenaf 
Uhejb Hisham Uehb 
Ebu Uakkas Abdjeguth AMINE Ubejdjeguth 
Sa'd Utbe 


Familja e nënës së Hz. Pejgamberit, Aminesë 


së shtatzënisë, pati parë një ëndërr sikur fëmijës i kishte vënë 
emrin “Ahmed” ose “Muhammed”. Abdulmuttalibi e zuri në 
krah fëmijën dhe e dërgoi në Qabe, falënderoi Allahun dhe i dha 
emrin Muhammed. Në ditën e shtatë të lindjes iu shtroi gosti 
mekasve. Ashtu siç transmetohet se Hz. Pejgamberi ka lindur 
i bërë sunnet,” thuhet edhe se është bërë sunnet nga gjyshi i 
tij në ditën e shtatë të lindjes.” Kur e pyetën Abdulmuttalibin 
përse po i jepte këtë emër nipit, duke i kujtuar se nuk kishte një 
emër të tillë ndër etërit e tij, përgjigjja e tij ishte: “Desha që ai të 
lavdërohet në qiell dhe në oke "d Ndërsa një emër tjetër i njohur i 
Hz. Muhammedit (s.a.s.) është Ahmed. Ndër arabët kishte disa 
persona me emrat Muhammed dhe Ahmed. Në literaturë gjenden 
disa persona që mbartnin këta emra. Për shembull Muhammed 





8 Tbn Sa'd, I, 103. 
2 null Eer. Usd, 1, 21. 
10 Shami, Subulu'1-Huda ue'r-Rashid, tah. Mustafa Abduľuahid, Kajro 1993, 1, 506. 

b. Mesleme ndër ensarët ishte i njohur.'' Por këta emra nuk ishin 
të përhapur. 

Tri apo nëntë ditë pas lindjes, Hz. Muhammedit (s.a.s.) i 
dha qumësht gjiri e ëma, Amineja. Më vonë, për një kohë të 
shkurtër, e ushqeu me qumësht robëresha e xhaxhait, Ebu 
Lehebit, Thu'uejbeja. Meqenëse Thu'uejbeja kishte ushqyer 
me qumësht gjiri edhe Hz. Hamzain, edhe Ebu Selemenë më 
vonë, këta të dy rezultojnë të jenë vëllezër nga qumështi me 
Hz. Muhammedin (Gas)? Për shkak se klima e nxehtë e Mekës 
nuk ishte e volitshme për rritjen në mënyrë të shëndetshme të 
fëmijëve, familjet e nderuara të qytetit ua jepnin fëmijët e lindur 
nënave të qumështit, të cilat ishin nga fiset beduine. Me këtë 
mundësonin që fëmijët të rriteshin në klimën e shëndetshme të 
shkretëtirës dhe, njëkohësisht, të mësonin arabishten letrare. Në 
përgjithësi, fëmijët qëndronin pranë nënës së qumështit deri në 
moshën tetë-dhjetë vjeç. Në ditët pas lindjes së Hz. Muhammedit 
(s.a.s.) kishin ardhur në Mekë për të marrë fëmijë për t'i ushqyer 
me qumësht dhjetë gra të fisit Heuazin, nga krahu Sa'd b. Bekr, 
të cilat bënin jetë beduine në shkretëtirë, në afërsi të Taifit. Mes 
këtyre grave ishte edhe Halime bint Ebi Dhuejbi. Pranë Halimesë 
ishte edhe bashkëshorti i saj, Harith b. Abdiluzza. Meqë këto 
gra e mendonin dhënien e qumështit si një burim të ardhurash, 
parapëlqenin fëmijët e familjeve të pasura. Për shkak se 
Hz. Muhammedi (s.a.s.) ishte jetim, gratë e tjera nuk kishin 
dashur ta merrnin, duke menduar se “Nëna dhe gjyshi i tij nuk 
mund të na ndihmojnë shumë”. Edhe Halimeja në fillim kishte 
ngurruar ta merrte atë. Që të mos kthehej duarbosh te fisi, 





II Tbn Sa'd, I, 169: Ibn Durejd, el-Ishtirak, tah. Abdusselam M. Harun, Bagdat 1979), f. 
8 etj.; Ibn Sejjidinnas, 1, 88-89; Shami, 1. 503 etj. 

Kur Hz. Pejgamberi ishte në Mekë interesohej për nënën e qumështit Thu'uejben, e 
ndihmonte atë. Edhe Hz. Hatixhe i ofronte gosti asaj. Hz. Hatixhe kishte propozuar 
që Ebu Lehebi t'ia shiste asaj Thu'uejben, ndërkaq Ebu Lehebi nuk kishte pranuar. 
Mirëpo Ebu Lehebi i kishte dhënë lirinë asaj pas hixhretit. Hz. Pejgamberi kishte 
vijuar t'i dërgonte dhurata Thu'uejbes deri në vitin e shtatë të hixhretit. Ka 
pikëpamje të ndryshme nëse Thu'uejbe e kishte pranuar Islamin apo jo (shih. (nu. 
Esir, Usdu'-Gabe fi Marifetis-Sahabe, Kajro 1970, VII, 21, Ibn Haxher, el-Isabe fi 
Temjizis-Sahabe, Bejrut 1940, IV, 250). 

pasi mori edhe mendimin e bashkëshortit të saj, pranoi të 
ishte nënë qumështi për të dhe e mori fëmijën me vete. Hz. 
Muhammedi (s.a.s.) gjeti dashuri dhe afërsi brenda familjes së 
nënës së qumështit, ai u bë ogur për ta dhe solli begati, familja 
arriti të kishte me bollëk. Kur mbushi dy vjeç, Halimeja e solli 
në Mekë për t'ia treguar familjes së tij. Në atë kohë, meqë në 
Mekë kishte rënë murtaja dhe meqë pa se klima e shkretëtirës 
i kish bërë mirë fëmijës, Amineja kërkoi që ai të vazhdonte 
të rrinte te nëna e qumështit. Halimeja e mori me vete Hz. 
Muhammedin (s.a.s.). Në moshën pesëvjeçare (thuhet edhe se 
ishte katër) e solli sërish dhe ia dorëzoi së ëmës në Mekë. Pas 
kësaj, Hz. Muhammedi (s.a.s.) qëndroi pranë së ëmës në Mekë 
deri në moshën gjashtëvjeçare. Abdullahu kishte këta vëllezër 
dhe motra nga qumështi: Abdullahun, Unejthen dhe Shejmën. 
Dihet se nëna e qumështit, babai i qumështit dhe vëllezërit dhe 
motrat e qumështit e kishin pranuar Islamin.” Fisi Sa'd b. Bekr 
ishte i njohur me arabishten letrare. Hz. Pejgamberi ka thënë 
se, zotëronte një gjuhë të rregullt, ngaqë pati kaluar fëmijërinë 
brenda këtij fisi.“ 








B Tbn Ishak, 25-28: Ibn Hisham, I, 162-167: Ibn Sa'd, 1, 108-117, Ibn Sejjidinnas, 
I, 90-97, Makrizi, Imtau'1-Esma, tah. Mahmud Muhammed Shakir, Kajro, pa datë, 
f. 5-7, Hüseyin Algül, “Harith b. Abdiluzza”, DİA, 16-194-195, Asri Çubukçu, 
“Halime”, DİA, 15-338. 

14 Tbn Hisham, I, 167: Ibn Sad, I, 113. 





86 GC HZ. MUHAMMEDI DHE MESAZHI UNIVERSALI TIJ 

















Në literaturë tregohet për disa ndodhi të jashtëzakonshme që 
ndodhën kur Hz. Muhammedi (s.a.s.) po shkonte në shtëpinë 
e nënës së qumështit dhe në kohën kur ai qëndroi pranë saj. 
Ndër këta, një vend të rëndësishëm zë ndodhia e hapjes së 
gjoksit (shakku sadir). Njëri prej transmetimeve në lidhje me këtë 
çështje, në formë të përmbledhur, është kështu: Sipas atyre që 
tregon Halimeja, disa muaj pasi e solli fëmijën nga Meka, kur 
Muhammedi po kulloste qengjat pas shtëpisë bashkë me motrën 
prej qumështi, kjo e fundit vrapon dhe vjen pranë nënës dhe 
babait. Ajo u tregon atyre se dy burra me veshje të bardhë 
kishin zënë Muhammedin, e kishin shtrirë përtokë, i kishin 
hapur gjoksin dhe kishin kërkuar diçka në të. Halimeja dhe 
bashkëshorti i saj vrapojnë menjëherë, e gjejnë fëmijën në një 
gjendje ku i kishte ikur ngjyra edhe ndërkohë kur po qëndronte 
më këmbë. Kur pyetën se çfarë ka ndodhur, Muhammedi u 
thotë se “Dy burra me veshje të bardhë e kishin shtrirë për tokë 
dhe se kishin kërkuar diçka.” Pas kësaj, nëna prej qumështi dhe 
babai prej qumështi e marrin fëmijën dhe kthehen në çadër.” 
Këtij konteksti i përkasin edhe shumë transmetime të tjera. Për 
shembull, në një rast, në një formë të ngjashme me të sipërmen, 
transmetohet se kështu ka treguar'$ edhe Hz. Pejgamberi, pasi u 
pyet për këtë. Përveç kësaj, kur ishte në moshën dhjetëvjeçare, 
kur u përball për herë të parë me Xhebrailin në shpellën 
Hira, para ndodhisë së Miraxhit, ka shumë transmetime që ka 
ndodhur përsëri e njëjta gjë në kohë dhe vende të ndryshme. 
Tregimet në lidhje me ngjarjen paraqesin kontradikta në lidhje 
me moshën, vendin, kohën dhe se sa herë ka ndodhur. Nga 
studiues të ndryshëm transmetimet në fjalë janë kritikuar në 
pikëpamje të transmetuesit dhe të tekstit. Kjo është e vërtetë 
pasi, nëse pretendohet që ky veprim ka ndodhur për shkak se 
Allahu e ka përgatitur Hz. Muhammedin (Gas) për profetësi, 
duhet të kishte një pastrim shpirtëror, ose që përgatitja të ishte 
shpirtërore. Mirëpo në transmetime bëhet e ditur se ky veprim ka 





15 Ibn Hisham, I, 164 etj. 
16 Tbn Hisham, I, 166-167. 

ndodhur me një operacion materialffizik. Përveç kësaj, ndodhia 
e hapjes së gjoksit është lidhur me suren Inshirah.'” Por, në 
këtë sure, kur thuhet: “Vallë, a nuk ta hapëm ty (Muhammed) 
kraharorin (për të pranuar besimin)”, nuk flitet për “shakkus- 
sadrin”, pra për çarjen e gjoksit, por për sherhurs-sadir, pra, për 
hapjen e gjoksit. Ajo që synohet me hapjen e gjoksit nënkupton 
demonstrimin e fesë së vërtetë ndaj Hz. Pejgamberit, zhdukjen e 
shqetësimeve që ndiente për faktin se si do të plotësonte detyrën 
e profetësisë, zhdukjen e frikërave nga Allahu dhe dhënien 
e gjerësimit ndaj tij, pastrimin e zemrës dhe freskimin e saj. 
Pra, ngjarja nuk është materiale, por shpirtërore. Si rrjedhojë, 
në ajetin e dytë dhe të tretë të së njëjtës sure, kur thuhet: 
“A nuk ta hoqëm barrën, e cila ta rëndonte tepër kurrizin”, nuk flitet 
për heqjen, nga Allahu, të një peshe materiale mbi shpinën e 
Hz. Pejgamberit, por flitet në lidhje me krijimin e vështirësive 
që e mërzisin atë dhe të cilat e ka të vështirë t'i përballojë.'5 Kjo 
tregon se edhe ajeti i parë nuk është një operacion material, 
pasi duhet të komentohet në formën e një veprimi shpirtëror. 
Për këtë arsye, është e qartë që nuk ka nevojë për një ndërhyrje 
kirurgjike. Por tregimi simbolik i një ngjarjeje shpirtërore, qe 
komentuar nga transmetuesit e mëpastajmë sikur ishte i vërtetë. 
Në lidhje me realizimin e këtyre ndodhive mund të mendohen 
këto elemente: mund të jetë treguar një ndodhi e tillë për të 
vërtetuar se që në fëmijërinë e Pejgamberit ekzistonin ngjarje të 
jashtëzakonshme. Hapja e gjoksit është një tregim mitologjik, 
që ekziston në kulturën e lindjes, që njihet edhe tek arabët dhe 
që tregohet edhe mbi Zerdushtin dhe Umejje b. Ebis-Saltin. 
Një tregim i tillë mitologjik mund të jetë përshtatur edhe për 
Hz. Pejgamberin. ” 





17 Tirmidhi, V, 442-443. 

18 Hamdi Yazır, Hak Dini Kur'an Dili (Feja e vërtetë gjuha e Kur'anit), Stamboll pa datë, 
VIII, 5919. 

Për informacion më të gjerë shih Bünyamin Erul, “Hz. Peygamber'in Risalet Öncesi 
Hayatına Farklı bir Yaklaşım (Një aspekt ndryshe ndaj jetës së Hz. Pejgamberit para 
profetësisë)”, Diyanet İlmi Dergi, Peygamberimiz Hz. Muhammed (Özel Sayı), Ankara 
2001, f. 360 etj. 

Pamje nga Busra 


Kur Hz. Muhammedi (s.a.s.) ishte gjashtë vjeç, Amineja, 
pasi mori me vete fëmijën dhe robëreshën e saj, Ummu 
Ejmenin, shkoi në Medine. Qëllimi ishte që të vizitonin varrin e 
Abdullahut, bashkëshortit që vdiq para lindjes, si dhe fisin Adij 
b. Nexh-xhar, që konsideroheshin dajat e familjes. Në Medine 
u pritën si mysafirë në shtëpinë e en-Nabigait. Edhe varri i 
Abdullahut ishte në oborrin e kësaj shtëpie. Pasi qëndruan rreth 
një muaj në këtë shtëpi, kur po ktheheshin në Mekë, Amineja u 
sëmur dhe ndërroi jetë në Ebua, rreth 190 km nga Medinja dhe 
u varros aty. Ummu Ejmen e mori fëmijën, të cilin ia dorëzoi 
gjyshit të tij në Mekë. Thuhet edhe se Abdulmuttalibi iku në 
këtë udhëtim bashkë me nusen dhe me nipin.“ Më vonë, Hz. 
Muhammedi (s.a.s.) ka treguar mbi kujtimet në lidhje me këtë 
udhëtim në Medine.” 





20 Beladhuri, 1, 94 
21 Tbn Sæd, 1, 116. 

Pas vdekjes së nënës së tij, deri në moshën tetëvjeçare, 
Pejgamberi ynë qëndroi rreth dy vjet nën mbrojtjen e gjyshit 
të tij. Ndërsa përkujdesjen e mori përsipër dadoja e tij, Ummu 
Ejmen. Gjyshi e donte shumë Hz. Muhammedin (s.a.s.), nuk 
ulej në sofër të hante pa të. Në hijen e murit të Qabesë shtrohej 
një minder për Abdulmuttalibin dhe askush nuk ulej në këtë 
minder për shkak të respektit ndaj tij. Kur vinte dhe ulej Hz. 
Muhammedi (s.a.s.), xhaxhallarët e tij kërkonin që ta ngrinin 
nga aty, ndërsa Abdulmuttalibi u thoshte: “Lëreni djalin tim! 
Betohem në Allah se ky do të ketë një famë të madhe në të ardhmen”. 
Pas këtyre fjalëve, e ulte atë pranë vetes mbi minder, i fërkonte 
shpinën me dorë dhe i pëlqente që ai sillej kështu. Kur ishte tetë 
vjeç, gjyshi i tij ndërroi jetë.” Hz. Muhammedi (s.a.s.) u mërzit 
shumë për vdekjen e gjyshit. Ummu Ejmen thoshte se, ditën që 
ai ndërroi jetë, e kish parë Hz. Muhammedin (s.a.s.) duke qarë.” 


Para se Abdulmuttalibi të ndërronte jetë, nipin ia la amanet 
Ebu Talibit. Thuhet se Zubejri dhe Ebu Talibi kishin hedhur 
short kush do ta merrte, por në literaturë thuhet edhe se 
Hz. Pejgamberi kishte zgjedhur Ebu Talibin. Këtu duhet të 
theksojmë se Zubejri, Ebu Talibi dhe Abdullahu ishin vëllezër 
nga nëna dhe nga babai. Ebu Talibi e donte Muhammedin, 
nipin e tij, ashtu si fëmijët e vet. Kur shkonte diku, e merrte 
edhe atë me vete. Deri sa vdiq, për më shumë se dyzet vjet, 
ishte sjellë me Hz. Muhammedin (s.a.s.) si babai i tij, i kishte 
kushtuar shumë rëndësi, e kishte dashur, e kishte mbrojtur 
dhe kishte bërë të pamundurën për formimin e tij. Edhe Hz. 
Muhammedi (s.a.s.) e kishte ndihmuar Ebu Talibin në punët e 
tij. Sepse Ebu Talibi kishte një familje të madhe në numër, ndërsa 
të ardhurat të pakta, nuk ishte në gjendje të mirë ekonomike. 
Edhe bashkëshortja e Ebu Talibit, Fatima bint Esed, që nga 
mosha tetëvjeçare ishte kujdesur për Hz. Muhammedin (s.a.s.), 
ashtu si nëna e vërtetë e tij. Njëkohësisht, kjo grua, e cila ishte 
nëna e Hz. Aliut, ushqente fillimisht atë, pastaj fëmijët e saj. 





22 Ibn Hisham, I, 168-169: Ibn Sa'd, I, 119. 
8 Tbn Sad, 1, 119. 

Hz. Muhammedi (s.a.s.) e vizitonte shpesh Fatima bint Esedin, 
e cila pranoi Islamin pas vdekjes së Ebu Talibit dhe mërgoi 
në Medine.” 


Kur Hz. Muhammedi (s.a.s.) ishte dymbëdhjetë vjeç (thuhet 
edhe nëntë), Ebu Talibi vendosi që të ikte në Siri, për shkaqe 
tregtare. Hz. Muhammedi (s.a.s.) kërkoi me këmbëngulje 
që ta merrte edhe atë me vete. Ebu Talibi nuk i rezistoi dot 
këmbënguljes së tij dhe e mori me vete. Sipas të dhënave që 
jep literatura e Historisë Islame, në kohën kur karvani tregtar 
u strehua në Busra, e cila gjendej në tokat e Sirisë, prifti me 
emrin Bahira pa se një re i bënte vazhdimisht hije dikujt brenda 
karvanit. Ai i ftoi pjesëtarët e karvanit që të vinin të ushqeheshin 
dhe e studioi me kujdes fëmijën, duke i drejtuar edhe disa pyetje. 
I thotë Ebu Talibit se nipi i tij ishte Pejgamberi i premtuar në 
Ungjill dhe e këshilloi që ta ruajë mirë fëmijën. Pas kësaj Ebu 
Talibi hoqi dorë nga vajtja në Damask dhe u kthye në Mekë.” 


Ky transmetim është diskutuar më pas nga historianët e 
krishterë dhe ato muslimanë. Autorët e krishterë kishin abuzuar 
me këtë ndodhi dhe e kishin vlerësuar në mënyrë të gabuar. Disa 
prej tyre e kanë mohuar këtë: kishin parashtruar se transmetimet, 
sipas të cilave Ehlu'l-Kitabi e kishte mësuar më parë nga librat 
e tyre se Hz. Muhammedi (s.a.s.) do të bëhet Pejgamber, janë 
shpikur nga muslimanët që u kthyen nga besimi i krishterë dhe 
se kjo është veçse një legjendë. Ndërsa një pjesë pretenduan se 
Hz. Muhammedi (s.a.s.), disa dije në lidhje me parimet e fesë 
islame i kishte mësuar nga Bahira. Madje, kishin shkuar aq larg 
sa të thoshin se “Autori i Kur'anit është Bahira.” Ndërsa dijetarë 
të tjerë muslimanë, të cilët ishin shqetësuar nga këto pretendime 
të shkencëtarëve perëndimorë, kishin thënë se transmetimet 
në lidhje me ngjarjen e Bahirës nuk ishin të vërteta dhe se ndër 
transmetuesit që kishin transmetuar ngjarjen nuk kishte asnjë 
që e kishte parë. Përveç kësaj, ndërsa kanë theksuar se bie në 





2 Tbn Sad, 1, 119-120: VII, 222. 
25 Tbn Is'hak, f. 53-55; Ibn Hisham, I, 180-183: Ibn Sa'd, 1, 153-155: Beladhuri, I, 96- 
97, Tirmidhi, Sunen, Stamboll 1981, V, 590; Ibn Sejjidinnas, 1, 105-108. 

kundërshti me mendjen dhe logjikën fakti që Hz. Muhammedi 
(s.a.s.) të ketë mësuar diçka në lidhje me fenë Islame në takimin 
me Bahirën, ata ose e kanë refuzuar totalisht këtë ngjarje ose e 
nuk e kanë konsideruar të nevojshme që të ndalen mbi të. Edhe 
nëse ndodhia e Bahirës do të ishte e vërtetë, nuk është e mundur 
që një fëmijë nëntë apo dymbëdhjetë vjeç, në një kohë prej disa 
orësh, të mësojë përmendësh Kur'anin, të mësojë idenë e një feje 
të re dhe ta transmetojë këtë si një shpallje hyjnore ndaj njerëzve 
në brezin e mëpastajmë. Për më tepër, në transmetime nuk 
thuhet se Bahira i ka lexuar dhe mësuar diçka Hz. Muhammedit 
(s.a.s.). Po të kishte ndodhur një gjë e tillë, pasi të ishte ngarkuar 
me detyrën e Pejgamberit, pjesëtarët e tjerë të karvanit nuk do 
të qëndronin pa e shprehur këtë. Përveç këtyre, duhet të thuhet 
se: mes besimit të teuhidit të Islamit dhe besimit të trinitetit në 
Krishterim, nuk ka ngjasim. Në Kur'an nuk ka ndonjë argument 
që tregon se Hz. Muhammedi (s.a.s.), në rini, kishte marrëdhënie 
me të krishterët dhe se kishte mësuar ndonjë gjë prej tyre.” 
Njëra prej ngjarjeve të rëndësishme që i ka ndodhur Hz. 
Muhammedit në rini ishte pjesëmarrja e tij në luftën e katërt 
Fixhar. Para Islamit, luftërat mes fiseve arabe ndodhnin 
shpeshherë për arsye të ndryshme. Katër prej këtyre, për shkak 
se ishin zhvilluar në muajt haram, ku ishte e ndaluar të bënin 
keq dhe të derdhnin gjak, janë quajtur “Luftërat Fixhar”. Në 
kohën kur Hz. Muhammedi (s.a.s.) mori pjesë në këto luftëra, 
ishte njëzet vjeç. Në luftën ku ai mori pjesë, fiset Kurejsh dhe 
Kinane me aleatët Kajsu Ajlan, gjendeshin në konflikt. Kjo 
luftë u zhvillua si rezultat i vrasjes së Urue b. Utbes (nga fisi 
Heuazin) prej Berrad b. Kajsit (nga fisi Kinane), për shkak të 
një konkurence tregtare. Në këtë luftë fisi Heuazin sulmoi fisin 
Kurejsh dhe aleatët e tyre, si dhe i ndoqi ata deri në zonën 
Harem. Në luftë, komandanti i përgjithshëm i Kurejshit ishte 
Harb b. Umejje. Përveç kësaj, fiset Kurejsh kishin luftuar në njësi 
të ndara. Komandimin e fisit Beni Hashim e kishte bërë Zubejr 
b. Abdilmuttalibi. Edhe pse Kajsu Ajlani kishte pasur epërsi 





26 Tbn Sejjidinnas, 1, 108, Mustafa Fayda, “Bahira”, DİA, IV, 486. 

në fillim, afër mbrëmjes lufta kishte përfunduar me fitoren e 
Kurejshit dhe Kinanes. Në fund ishte arritur një marrëveshje mes 
palëve, falë përpjekjeve të një djali tridhjetë vjeçar nga Kurejshi, 
Utbe b. Rebia. Dihet se Hz. Muhammedi (s.a.s.), që gjendej 
në anët e Kurejshit bashkë me xhaxhallarët e tij pranë fisit 
Hashim, nuk ka luftuar, por ka ruajtur objektet e xhaxhallarëve, 
thuhet edhe se shigjetat e hedhura i ka pritur me parzmore dhe 
është mjaftuar me mbledhjen e tyre, po ashtu, thuhet edhe se 
ka gjuajtur me shigjetë dhe se nuk ka shprehur pendesë për 
këtë. Po në literaturë bëhet e ditur se çdo grup armiku që ishte 
përballë palës ku luftonte Hz. Muhammedi (s.a.s.), ka pësuar 
disfatë, prandaj edhe ka tërhequr vëmendjen e komandantit të 
ushtrisë kurejshite, Harb b. Umejje. Për Kurejshin, rëndësia e 
kësaj lufte ishte të parandalohej prishja e atmosferës së paqes që 
përjetohej në muajt Haram, goditja që i bëhej jetës tregtare, si 
dhe të pengonte njollosjen e shenjtërisë së zonës së Haremit.”” 
Ndër arabët krijohej aleancë me qëllime mbrojtjeje ose 
hakmarrjeje ndaj mizorit, për shkak të padrejtësisë që mund të 
kishin pësuar. Kjo realizohej për të siguruar solidaritetin dhe 
ndihmesën e ndërsjellë mes dy ose më shumë fiseve, brenda një 
fisi, ose mes një apo dy individëve nga një fis tjetër, për shkak të 
këtyre qëllimeve. Këto aleanca dhe marrëveshje, që quhen “hilf” 
(shumësi: ahlaf), përmenden me emra si: Hilful-Fudul, Hilful- 
Mutajjebun, Hilfu'l-Ahlaf, sipas qëllimit të nënshkrimit të kësaj 
marrëveshjeje, ose themeluesve të saj. Pak kohë pas luftërave 
të Fixharit, Hz. Muhammedi (s.a.s.) mori pjesë në Marrëveshjen 
Hilful-Fudul, që u lidh mes fisit Hashim, Muttalib, Esed, Zuhre 
dhe fisit Tejm. Për arritjen e kësaj marrëveshjeje ka meritë 
xhaxhai i Hz. Muhammedit (s.a.s.), Zubejri. Anëtarët themelues, 
të mbledhur në shtëpinë e Abdullah b. Xhud'anit, nga krerët e 
fisit Tejm, morën një vendim, sipas të cilit do të luftojnë deri kur të 
fitojnë të drejtat e atyre që kanë pësuar padrejtësi nga mizorët, se 
do të jenë pranë popullit të Mekës dhe atyre që vijnë nga jashtë 





27 Ibn Hisham, I, 184-187, Ibn Sad, 1, 126-127, Ibn Sejjidinnas, 1, 113: Hüseyin 
Alen, “Fixhar”, DİA, XIII, 52-53. 

Mekës në rast se pësojnë padrejtësi dhe se do të mbështesin atë 
që ka pësuar padrejtësi deri kur të marrin të drejtën nga mizori. 
Thuhet se, për arritjen e kësaj marrëveshjeje, ka pasur ndikim 
edhe ndodhia në vijim: Një person nga fisi Zubejd vjen në Mekë 
dhe i shet As b. Uailit mallin që kishte sjellë për tregti. Por Asi 
nuk ia paguan mallin. Personi nga fisi Zubejd drejtohet te fiset 
Abduddar, Mahzum, Xhumah, Sehm dhe Adij, të cilët nuk e 
ndihmojnë. Pas kësaj, ai që kishte për të marrë borxh thërret 
për ndihmë fisin Kurejsh. Pasi u arrit në marrëveshjen Hilful- 
Fudul, nën kryesinë e Zubejr b. Abdilmuttalibit dhe Abdullah 
b. Xhud'anit, anëtarët e të parëve shkojnë tek As b. Uaili dhe, 
pasi marrin pagesën e mallit, ia japin personit të ardhur nga 
fisi Zubejd.8 Hz. Muhammedi (s.a.s.), i cili mori pjesë në 
nënshkrimin e kësaj marrëveshjeje kur ishte njëzet vjeç, më pas 
ka folur me lavde për këtë ngjarje duke u shprehur: “Unë u gjenda 
në shtëpinë e Abdullah b. Xhud'anit kur po arrihej në një marrëveshje 
dhe këtë marrëveshje nuk e ndërroj me devetë e bukura dhe të 
kuqe. Po të thirrem në një marrëveshje të tillë në Islam, menjëherë 


e pranoj.” 


3- Martesa me Hz. Hatixhenë 


Pas këtyre dy ndodhive, në lidhje me ndodhitë që ka përjetuar 
Hz. Muhammedi (s.a.s.) deri në moshën njëzetepesëvjeçare, 
kur u martua me Hatixhenë, në literaturë nuk konstatohen 
informacione të hollësishme. Kuptohet se në këtë kohë ai 
ndihmonte xhaxhain e tij, Ebu Talibin. Dihet se para se të 
martohej me Hatixhenë ka dërguar dhe ka sjellë nga Siria 
karvanin e saj. Këtu, duam fillimisht të japim disa të dhëna 





28 Ibn Sa'd, 1, 128-129; Ibn Sejjidinnas, 1, 114. 

29 Tbn Hisham, 1, 134; Përveç kësaj, shih Ibn Hanbel, 1, 190. Për informacione të 
hollësishme shih: Nadir Ozkuyumcu, "HUT, DİA, XVII, 29-30. Fakti që Hz. 
Pejgamberi i kishte miratuar bashkimet e bëra për të mundësuar drejtësinë para 
Islamit (Ibn Hanbel, 1, 190, 317) dhe që bëri këtë vlerësim, të cilin e cituam në tekst, 
mbi pranimin pa ngurrim të këtyre marrëveshjeve, mbi arritjen e marrëveshjeve në 
mbrojtje të muslimanëve me pjesëtarët e feve të tjera, që mirësia të sundojë dhe të 
parandalojë të keqen ose mbi pjesëmarrjen e tij në organizatat e krijuara me këta 
qëllime, theksohet se, sa i përket Islamit, nuk përbën diçka shqetësuese. 

të shkurtra në fillim mbi familjen e Hatixhesë dhe jetën e saj 
përpara se të martohej me Hz. Muhammedin (s.a.s.). 


Hatixheja është vajza e Hu'uejlid b. Esedit nga krahu Esed i 
fisit Kurejsh. Para se të martohej me Hz. Muhammedin (s.a.s. ) 
kishte pasur dy martesa. Në fillim ishte martuar me Ebu Halen 
dhe pas vdekjes së tij, me Atik b. Abidin. Hz. Hatixheja kishte 
fëmijë nga të dyja martesat. Pasi vdiq edhe bashkëshorti i saj i 
dytë, ajo u ishte përkushtuar fëmijëve dhe punës. Ashtu si të 
pasurit e tjerë të fisit Kurejsh, dërgonte në Siri dhe në Jemen 
karvanë tregtarë në emër të saj. Meqë ishte e mençur, e zgjuar, 
e ndershme, e pasur dhe e bukur, të parët e fisit Kurejsh 
kërkonin të martoheshin me të, mirëpo ajo i refuzonte të gjithë 
propozimet. 


Meqë të dy janë mekas, me siguri Hatixheja dhe Hz. 
Muhammedi (s.a.s.) e njihnin njëri-tjetrin. Ndërkaq, pak 
para se të martoheshin u krijua një rrethanë, që u bë shkak 
ta njihnin nga afër njëri-tjetrin. Dhe kjo ishte dërgimi në Siri 
i karvanit tregtar të Hatixhesë në këmbim të një pagese nga 
Hz. Muhammedi (s.a.s.). Në literaturën tonë citohet edhe se 
Hz. Muhammedi (s.a.s.), përpara udhëtimit në Siri në emër të 
Hatixhesë dhe në shoqëri të Mejseres, ka ikur me qëllim tregtie 
në Panairin Hubashe, që gjendej mbi rrugën e karvanit Hixhaz- 
Jemen. 


Ebu Talibi, i cili mësoi se Hatixheja po kërkonte dikë për të 
dërguar karvanin e saj në Siri, ndërkohë që Hz. Muhammedi 
(s.a.s.) ishte 25 vjeç, i tregoi nipit për situatën dhe i tha që të 
kërkojë punë nga Hatixheja. Në të vërtetë, Hz. Muhammedi 
(s.a.s.) kishte fituar përvojë në fushën tregtare pranë xhaxhait 
të tij, Ebu Talibit. Kur kjo iu bë e ditur Hatixhesë, ajo ia dorëzoi 
me kënaqësi karvanin Hz. Muhammedit (s.a.s.), i cili kishte 
fituar emër si i besueshëm dhe fjalëdrejtë mes bashkëqytetarëve 
të saj. Në literaturë thuhet edhe se ajo i kishte propozuar që 
ta punësonte Hz. Muhammedin (s.a.s.), pasi kishte mësuar mbi 





30 Makrizi, f. 8. 

drejtësinë, besueshmërinë dhe moralin e tij.” Hz. Hatixheja i 
dha me vete edhe robëreshën e saj, Mejseren. Ndërkohë që, për 
të njëjtin shërbim, personave të tjerë u jepte dy deve të reja, Hz. 
Muhammedit (s.a.s.) pranoi t'i japë dyfishin, pra katër deve. Hz. 
Muhammedi (s.a.s.), duke shkuar deri në Busra, që ndodhej në 
Siri, shiti mallrat e dërguara nga Meka dhe pasi bleu mallrat që 
ajo dëshironte, u kthye në Mekë bashkë me Mejseren. Mallrat 
që solli ia dorëzoi Hatixhesë. Ky karvan, i drejtuar nga Hz. 
Muhammedi (s.a.s.), u kthye me dyfishin e fitimit krahasuar me 
udhëtimet e mëparshme. Mejsere i foli Hatixhesë me lavde për 
Hz. Muhammedin. Hatixheja, e cila ishte mjaft e kënaqur nga 
rezultati, i dha Hz. Muhammedit (s.a.s.) dyfishin e pagesës që i 
kishte premtuar.“ 


Pas kësaj, Hatixheja i propozoi për martesë Hz. Muhammedit 
(s.a.s.). Thuhet edhe se për këtë martesë u fut ndërmjetëse 
Nefise bint Umejje, njëra ndër shoqet e Hz. Hatixhesë. Edhe 
Hz. Muhammedi (s.a.s.) këshillohet me xhaxhallarët e tij për 
këtë propozim.“ Hz. Muhammedi (s.a.s.) shkoi në shtëpinë 
e Hatixhesë bashkë me xhaxhallarët e tij, Ebu Talibin dhe 
Hamzain. Në fund ai e pranoi propozimin, u vendos një ditë 
për celebrim dhe dasmë. Në ceremoni ishin të pranishëm edhe 
të parët e fisit Kurejsh. Hatixheja, për shkak se babai i saj, 
Hu'uejlidi, kishte vdekur para luftërave Fixhar, i dërgon lajm 
xhaxhait të saj Amr b. Esedit, si dhe djalit të xhaxhait të saj, 
Uaraka b. Neufelit. Sipas traditave dhe zakoneve të arabëve 
nëpër ceremoni, Ebu Talibi dhe Uaraka b. Neufeli mbajtën nga 
një fjalim. Ebu Talibi, duke folur mbi moralin e lartë të Hz. 
Muhammedit (s.a.s.), e kërkoi Hatixhenë nga xhaxhai i saj dhe 
përmendi mehrin. Mehri ishte njëzet deve, ose pesëqind dirhem 
argjend. Edhe Uaraka b. Neufeli, në fjalimin që mbajti, tha se kjo 
martesë ishte një nder për ta. Ebu Talibi ofroi drekën e dasmës, 
duke prerë deve.”“ 





31 Tbn Is'hak, f. 59, Taberi, II, 280. 

"7 Tbn Sa'd, 1, 131, Ibn Sejjidinnas, 1, 117. 

33 Ibn Sad, 1, 131. 

34 Tbn Hisham, I, 182-187; Ibn Sa'd, I, 129-134. 

Meka në periudhën e Pejgamberit 


Pasi kaluan disa ditë, Hz. Muhammedi (s.a.s.) u nda nga 
shtëpia e Ebu Talibit me qëllim që të banonte në shtëpinë e 
bashkëshortes së tij. Që të dy jetuan një jetë të lumtur familjare. 
Kjo martesë, e ndërtuar mbi dashuri, respekt, lidhje dhe 

mirëkuptim, gjatë gjithë historisë islame, deri në ditët e sotme, 
u tregua si fole familjare shembullore. Hz. Muhammedi (s.a.s.), 
pasi u martua me Hatixhenë, bëri një jetë të pashqetësuar dhe 
në mirëqenie. Në vitet e para të martesës vazhdoi tregtinë me 
pasurinë e Hz. Hatixhesë. Me këtë qëllim ka ikur në Panairin 
e Hubashes. Ndërkohë, nuk harroi edhe xhaxhanë e tij, Ebu 
Talibin, pranë të cilit kishte kaluar rininë. Kur ishte tridhjetë e 
gjashtë vjeç, me qëllim që të lehtësonte peshën e xhaxhait të 
tij, mori përsipër përkujdesjen e Aliut, që në atë kohë ishte 
pesëmbëdhjetë vjeç. Pas kësaj, Aliu qëndroi deri në hixhret 
pranë Hz. Muhammedit (s.a.s.). Hz. Muhammedi (s.a.s.) bëri 
të mundur njëkohësisht që vëllanë e Aliut, Xhaferin, ta dërgojë 
pranë xhaxhait tjetër të tij, Abbasit.” 


Në kohën kur u martua me Hatixhenë, Hz. Muhammedi 
(s.a.s.) ishte njëzet e pesë vjeç. Ndërsa për Hatixhenë 
transmetohet se ishte dyzet, dyzet e gjashtë dhe njëzet e tetë 
vjeç.” Në përgjithësi pranohet se ishte dyzet vjeç. Megjithatë, 
pikëpamja e atyre që parashtrojnë se ishte njëzet e tetë vjeç, 
bëhet më e besueshme në kuadër të realiteteve biologjike. Sepse 
Hz. Hatixheja kishte lindur gjashtë fëmijë nga Hz. Muhammedi 
(s.a.s). Kjo, megjithëse nuk është e pamundur pas moshës dyzet 
vjeç, përputhet më shumë me faktin se ishte njëzet e tetë vjeç kur 
u martuan dhe duket pikëpamje më e logjikshme. Si rrjedhojë, 
ka edhe shkrimtarë që e pranojnë këtë. Për shembull, Ahmed 
et-Taxhi, duke bërë vlerësimin e mëposhtëm: “Nëse Hatixheja 
do të ishte dyzet vjeç kur u martua me Hz. Muhammedin (Gaz) 
atëherë në kohën kur i erdhi vahji (kumtesa hyjnore), duhet të ketë 
qenë pesëdhjetë e pesë vjeçe. Si mund të bëjë lindje një grua në këtë 
moshë2 Ndërkaq, kur është e sigurt se djalin e saj me emrin Abdullah 
e ka lindur pas ardhjes së profetësisë”, transmetimin sipas të cilit 
kur u martua ishte njëzet e tetë vjeçe, e bën më të besueshëm 
ndaj transmetimeve të tjera.” 





77 Tbn Hisham, 1, 236: Taberi, II, 313. 

39 Tbn Sad, VIII, 17: Beladhuri, I, 98-99: M. Yaşar Kandemir, “Hatice”, DİA, XVI, 465- 
466. 

37 Ahmed et-Taxhi, Siretu' n-Nebijjil-Arabi, Kajro 1978, 1, 17. 

Hz. Muhammedit (s.a.s.) i erdhën në jetë gjashtë fëmijë 
nga Hatixheja, dy djem dhe katër vajza. Emrat e djemve të tij 
janë Kasim dhe Abdullah, ndërsa emrat e vajzave janë Zejneb, 
Rukajje, Ummu Kulthum dhe Fatima. Djemtë i ndërruan 
jetë kur ishin ende foshnje. Ndër historianët e Islamit, ka që 
parashtrojnë se ai kishte tre ose katër djem, ka që flasin për djem 
të tij me emrat Tajjib dhe Tahir. Ndërkaq, sipas pikëpamjes së 
përzgjedhur, Tajjib dhe Tahir nuk janë emrat e fëmijëve të tjerë, 
por janë nofka të Abdullahut. Ndër vajzat e Hz. Muhammedit 
(s.a.s.), Rukajje, Zejneb dhe Ummu Kulthumi ndërruan jetë 
kur ai jetonte ende, ndërsa Fatima ndërroi jetë gjashtë muaj pas 
vdekjes së babait. Meqë tek arabët ishte zakon marrja e nofkës 
sipas fëmijës që kishte lindur i pari dhe përmendja e tij me këtë 
nofkë, edhe Hz. Muhammedi (s.a.s.), nisur nga djali i parë i 
Hatixhesë, ka marrë nofkën Ebul-Kasim. 


4- Gjykimi në Qabe 

Kur Hz. Muhammedi (s.a.s.) ishte tridhjetë e pesë vjeç, bëri 
rolin e gjykuesit ndaj fiseve Kurejsh, sa i përket vendosjes së 
Haxherul-Es'uedit në murin e rinovuar të Qabes. Në Mekë 
ndodhnin shpesh përmbytje. Për vite të tërë Qabja kishte pësuar 
dëmtime nga këta përmbytje, në muret e saj ishin krijuar çarje, 
madje, kishte filluar të shembej edhe ndërtesa. Meqë ndërtesa 
nuk kishte tavan, objektet me vlerë që kishte brenda gjendeshin 
përballë rrezikut të vjedhjes nga ana e hajdutëve. Për këtë arsye u 
mblodhën fiset e Kurejshit dhe vendosën të rinovojnë ndërtesën. 
Pikërisht në këtë kohë, një anije bizante, që e pati zënë furtuna 
në Detin e Kuq, kishte dalë në tokë në afërsi të Xhiddes dhe ishte 
copëtuar. Një grup kurejshitësh, pjesë e të cilit ishte edhe Uelid 
b. Mugire, ndërsa largoheshin nga vendi ku ndodhi aksidenti, 
morën rrënojat e anijes me qëllim që t'i përdornin për ndërtimin 
e Qabesë. Pasi morën me vete edhe ustain bizantin të ndërtimit, 
i cili gjendej në anije, Bakumin, i sollën në Mekë. 

Muret e Qabesë u hapën deri në themelin që thuhej se qe 
ndërtuar nga Hz. Ibrahimi. Secila prej pjesëve që do të ndërtonte 

çdonjëri prej krahëve të Kurejshit, u përcaktua me short. Çdo 
fis filloi të ndërtojë pjesën që i takonte. Ndërkohë u pranuan 
edhe dhurimet e bëra nga fitimet e lejuara të popullit. Në këtë 
punë u angazhua edhe Hz. Muhammedi (s.a.s.). Ai bartte 
gurë së bashku me xhaxhanë e tij, Abbasin. Kur erdhi radha 
te vendosja në vend e Haxheru'l-Es'uedit, i cili ishte vendosur 
nga Hz. Ibrahimi me qëllim që të përcaktojë pikën e fillimit 
të tavalit gjatë ndërtimit të Qabesë, çdo fis kërkoi që ky nder 
t'u përkiste atyre. Fisi Abduddar dhe Adij u betuan se nuk do 
t'ia linin dikujt tjetër këtë nder. Konflikti i krijuar u shndërrua 
thuajse në përleshje. Punimet u ndërprenë për katër-pesë ditë. 
Ndërkohë, nga propozimi i më të moshuarit të kurejshitëve, 
Ebu Umejje b. Mugire, u vendos që personi i parë që do të 
hynte nga porta Beni Shejbe e Haremi Sherifit, të përcaktohet 
si gjykues. Pikërisht në atë kohë erdhi Hz. Muhammedi (s.a.s.). 
Kurejshitët thanë të gjithë me një gojë: “Ky është një person i 
besueshëm (emin). E pranojmë vendimin që do të japë ai.” Kur kjo 
çështje iu tregua Hz. Muhammedit (s.a.s.), hoqi menjëherë 
pelerinën (rida) që kishte në shpinë dhe e la në tokë. E vendosi 
Haxheru'l-Es'uedin mbi të. Mori nga një person prej secilit fis, të 
cilët e kapën pelerinën nga cepat dhe së bashku e sollën gurin 
në vendin ku do të vendosej. Këtu e vendosi gurin me duart e 
tij. Kurejshitët mbetën shumë të kënaqur nga mënyra e zgjidhjes 
së problemit që dha Hz. Muhammedi (s.a.s.). Sepse kështu, një 
mosmarrëveshje, e cila mund të bëhej shkak për luftë, u zgjodh 
pa u zmadhuar dhe pa krijuar mundësi që ndonjëri prej fiseve të 
ofendohet. Pasi përfundoi puna për ndërtimin e mureve, Qabesë 
iu ndërtua edhe një tavan prej druri.” Pas kësaj ndodhie, kur 
Hz. Muhammedi (s.a.s.) ishte tridhjetë e pesë vjeç e deri në 
moshën dyzetvjeçare, moshë në të cilën i erdhi profetësia, çdo 
vit, në muajin e Ramazanit, ai tërhiqej në vetmi në shpellën Hira. 





38 Tbn Hisham, I, 192-197, Ibn Sa'd, 1, 145-147, Përveç kësaj shih Taberi, II, 277-290: 
Ibn Sejjidinnas, 1, 121-122. 

5- Veçoritë themelore të jetës së mëparshme dhe të personalitetit 
të Hz. Muhammedit para profetësisë 


Deri tani kemi parashtruar në linja të përgjithshme ngjarjet 
e rëndësishme të jetës së mëparshme dhe të ngjarjeve të 
rëndësishme që i ndodhën Hz. Muhammedit (s.a.s.) para 
profetësisë. Përpara se të kalojmë në periudhën e profetësisë, 
mendojmë se është e nevojshme të japim të dhëna mbi veçoritë 
themelore të jetës së tij deri në këtë periudhë. Kjo do të na 
ndihmojë që të kuptojmë se çfarë karakteri zotëronte ai para se 
të vinte vahji. Më poshtë do të flasim mbi rritjen e tij si jetim dhe 
i varfër, mbi rëndësinë e të qenit jetim dhe i varfër për të, mbi 
faktin që ishte analfabet, që angazhohej me tregti, mbi rrethinën, 
moralin dhe jetesën fetare të tij. 


a) Rritja e tij si jetim dhe i varfër 

Hz. Muhammedi (s.a.s.) u rrit si jetim. Ashtu siç u theksua 
më parë, babai kishte ndërruar jetë para se ai të lindte, nëna 
kishte ndërruar jetë kur ai ishte gjashtë vjeç dhe kur ishte tetë 
vjeç, kishte ndërruar jetë edhe gjyshi. Pas kësaj pati vijuar jetën 
pranë xhaxhait të tij. Ndoshta edhe Allahu i Lartmadhëruar 
kishte parë të përshtatshme këtë mënyrë formimi për të, të cilin 
më tutje do ta ngarkonte me detyrën e profetësisë. Ai u rrit pa 
mbështetjen e nënës, babait dhe gjyshit. Sepse nëna dhe babai 
kanë një rol të rëndësishëm në brumosjen e karakterit dhe të 
orientimit të fëmijës në periudhën e formimit. Si rezultat, mund 
të themi se formimin dhe edukimin e tij e kishte marrë përsipër 
Allahu i Lartmadhëruar. Hz. Pejgamberi, në një hadith të tij kishte 
urdhëruar: “Mua më edukoi Zoti im dhe më edukoi në formën më 


të bukur.” 





33 Sujuti, el-Xhamiu5-Sagir, I-II, Bejrut 1990, 1, 25, Axhluni, Keshfu’l-Hafa, Bejrut 
1352, I, 70. Kjo fjalë e Hz. Pejgamberit transmetohet të jetë si përgjigje e pyetjes 
se si arrinte të kuptonte dialektet e fiseve të ndryshme. Në këtë fjalë, te’dibi 
(edukimi), është përdorur në kuptimin e edukimit të Hz. Pejgamberit nga Allahu 
dhe informimi i tij, dhurimi i aftësive nga ana e tij. Në një transmetim, pas fjalës së 
sipërme të Hz. Pejgamberit, bëhet e ditur se Allahu e ka urdhëruar për moralin e bukur. Si 
rrjedhojë, hadithi, krahas moralit të tij të lartë, zotëron edhe çështje mbi oratorinë, kulturën, 

Hz. Muhammedi (s.a.s.) u rrit si i varfër. Deri në moshën 
tetëvjeçare ishte nën kujdesin dhe mbrojtjen e gjyshit, ndërsa 
deri në moshën njëzetepesëvjeçare, nën mbrojtjen e xhaxhait 
të tij. Megjithëse babai, Abdullahu, i kishte lënë trashëgimi 
pesë deve, disa dele dhe robëreshën në emrin Ummu Ejmen, 
për shkak se nëna dhe babai kishin ndërruar jetë kur gjyshi i 
tij ishte ende gjallë, sipas ligjit arab të trashëgimisë, trashëgimia 
e personit të vdekur nuk i takonte fëmijës së tij. Në të vërtetë, 
trashëgiminë e merrnin meshkujt e rritur të familjes. Megjithëse 
trashëgimia që pati lënë i ati i ishte kaluar atij, kjo pasuri nuk 
ishte aq e madhe sa ta bënte të pasur atë. Madje, edhe kur ishte 
njëzet e pesë vjeç, kishte pranuar që të çonte dhe të sillte nga 
Siria karvanin e Hatixhesë, në këmbim të pesë deveve. Mirëpo 
nuk ishte as aq i varfër sa t'i mbetej syri tek ushqimet dhe veshjet 
e të tjerëve. Megjithëse ishte jetim, nuk duhet ta shohim atë sikur 
kishte mbetur i vetëm me hallin e tij apo i mbyllur në vetvete. 
Sepse me sa kuptohet, në mes të familjes kishte lidhje të fortë 
fisnore. Pas martesës me Hatixhenë, e cila ishte një grua e pasur, 
edhe pse jo ndër tregtarët dhe të pasurit e rendit të parë të 
Mekës, pati arritur në një nivel të mirë jetese. Në jetën e njeriut, 
të qenit jetim, ashtu si të qenit i varfër, është një situatë natyrore, 
megjithatë, rëndësia e rritjes së Hz. Muhammedit (s.a.s.) si jetim, 
mund të komentohet në këtë mënyrë: Nëse do të ishte i pasur, 
kur të ftonte njerëzit në Islam, mund të mendohej se njerëzit 
i besonin atij për të përfituar nga pasuria e tij. Mirëpo nuk 
zotëronte aq para sa të joshte njerëzit, të mblidhte popullin rreth 
tij, të bënte që të vërtetoheshin dhe të pranoheshin parimet që 
kumtonte dhe që t'i përdorte si një mjet të rëndësishëm në këtë 
punë. Në vitet e ardhshme njerëzit do të mblidheshin rreth tij jo 
për mall, po për besim.“ 





gjuhën, shkurtimisht, me cilësitë letrare. (Shih Axhluni, 1, 70-71). 
40 Tbn Hanbel, Musned, Stamboll 1982, IV, 197. 

b) Mos njohja e shkrim-leximit nga ana e tij 

Burimet e besueshme janë të mendimit se Hz. Muhammedi 
(s.a.s.) nuk dinte shkrim dhe lexim, pra se ishte “analfabet”. 
Në kohën kur ai u formua, në Mekë nuk kishte shkollë. Ata 
që kishin mësuar shkrim e lexim prej atyre që vinin nga jashtë 
dhe ata që kishin mësuar vullnetarisht nga persona që këta u 
kishin dhënë mësim, ishin të paktë në numër. Megjithatë, 
Hz. Muhammedi (s.a.s.) nuk mësoi as shkrim dhe as lexim. Pa 
dyshim, edhe si domosdoshmëri e urtësisë hyjnore, detyra e 
profetësisë që më tutje do t'i jepej atij, e bënte të domosdoshme 
që ai të mos dinte shkrim dhe lexim. Kur meleku që solli vahjin 
për herë të parë në shpellën e Hirës, i kishte thënë, “lexo”, ai 
ia kishte kthyer: “Unë nuk di të lexoj”. Ndërkohë, dihet se në 
vitet e profetësisë së tij, i ka kushtuar shumë rëndësi shkrimit 
dhe leximit, si dhe ka nxitur sahabet në këtë temë. Vahji i parë 
që i erdhi atij ishte në formën “lexo”. Ashtu sikur mësonte 
përmendësh vahjin që i erdhi, në të njëjtën kohë bënte që 
daktilografët ta shkruanin vahjin e ardhur. Ndoshta ai nuk ka 
arritur të lexojë sepse ishte jetim dhe i varfër. Po të dinte shkrim 
dhe lexim që përpara profetësisë, nëse do të kishte lexuar libra 
apo të kishte shkruar ndonjë gjë, pas profetësisë, personat që e 
kundërshtuan mund të pretendonin se ai mund t'i parashtronte 
si shpallje hyjnore të dhënat që kishte përfituar nga librat 
hyjnorë, duke lexuar historinë e popujve që kishin jetuar në të 
shkuarën. Si rrjedhojë, urtësia kryesore e të qenit analfabet e Hz. 
Pejgamberit (s.a.s.), në Kur'an bëhet e ditur kështu: “Ti më para 
as nuk lexoje një shkrim, as e shkruaje atë me dorë. Po të ishte kështu, 
ata që binin në besëtytni ndienin dyshim.” 

Fakti që ai nuk dinte shkrim dhe lexim, me vahjin që i zbriti, 
kishte eliminuar edhe mundësinë që idetë e tjera të përziheshin 
me të. Përveç kësaj, nuk ishte ulur para priftërinjve, poetëve, 
fallxhorëve dhe të mençurve të periudhës dhe nuk kishte mësuar 
dije nga ata. Po ashtu, nuk kishte ndonjë dije apo pretendim 
në temën e fushave të tilla, si falli dhe magjia, që ishin aftësi 





4L Ankebut, 29/48. 

e fallxhorëve. Madje, i urrente këta. Disa dijetarë, faktin që ai 
ishte analfabet, e tregonin ndër shenjat e profetësisë. Sepse ai, 
megjithëse nuk ishte një person që dinte shkrim dhe lexim, 
kishte sjellë një libër, për një sure të të cilit, nuk i ishte gjetur 
e ngjashmja. Lexonte këtë libër, që i ishte zbritur në periudhën 
e profetësisë, e përsëriste atë dhe nuk dyshonte qoftë edhe në 
një shkronjë të tij. Megjithëse Hz. Muhammedi (s.a.s.) ishte 
analfabet, është e sigurt që ai dinte të bënte llogaritë kur merrej 
me tregti dhe njihte fjalët e shkruara mbi para. “Ndërkaq është e 
qartë se nuk ka arritur të lexojë një libër hyjnor.” Hz. Muhammedi 
(s.a.s.) nuk është ushqyer edhe me dijen e me idetë e përhapura 
të asaj kohe. Përveç kësaj, ai ishte formuar brenda jetesës 
shoqërore, kishte njohur njerëzit, kishte mësuar traditat dhe 
zakonet, ishte formuar si një burrë shoqëror, dinte rregullat që 
zotëronin shoqërinë, ishte largpamës, i aftë, e njihte punën, ishte 
i ndjeshëm ndaj shoqërisë.” 

Pavarësisht se të gjithë brenda fisit Hashim, madje edhe gratë, 
lexonin poezi, Hz. Muhammedi (s.a.s.) nuk kishte thurur poezi, 
nuk kishte shkruar elegji e as nuk kishte bërë ndonjë përpjekje 
në këtë temë. Si rrjedhojë, në Kur'an, duke u urdhëruar: “Ne nuk 
i mësuam poezi Muhammedit. Sidoqoftë atij as nuk i nevojiteshin”, 
bëhet e ditur se poetika me profetësinë nuk mund të gjenden 
njëkohësisht. Nuk mund të mendohej që, një person, i cili 
ishte gatuar deri në moshën dyzetvjeçare me ndjenja të tilla si 
lëvdimi, sharja dhe heroizmi, që ishin temat kryesore të poezisë 
në periudhën e injorancës, të dalë pas kësaj moshe në pah me 
mendimet dhe ndjenjat përqafuese të të gjithë njerëzimit, si një 





H VV: Montgomery Watt, Hz. Muhammed'in Mekkesi (Meka e Hz. Muhammedit), përkth. 
Mehmet Akif Ersin, Ankara 1995, f. 96. Watt, i cili përfshihet ndër musteshrikët 
(orientalistët) që njihen më shumë në Turqi, në studimet e tij qaset me një metodë 
dhe stil të respektueshëm ndaj vlerave islame, tregon vullnet për t'iu afruar çështjeve 
në mënyrë të paanshme dhe, sidomos në studimet e tij të fundit, mundohet të 
shmanget nga paragjykimet negative. 

Në lidhje me një informacion të gjerë mbi faktin që Hz. Pejgamberi ishte analfabet, 
shih Ahmet Önkal, “Hz. Peygamber'in Ummiligi (Analfabetizmi i Hz. Pejgamberit)”, 
SUIF Dergisi, 1986, numër 2, f. 249-260. 

44 Jasin, 36/69. 

person modest. Po të ishte një fallxhor, gjykues, lider i fisit dhe 
një poet i mirënjohur nga fisi i tij (situatë e cila, para tij, ishte 
pikërisht kështu për poetin brenda fisit të tij), mund të ishte 
një person i dhënë pas famës dhe njohjes, gjë që nuk e kishte 
përfshirë kurrë në jetën e tij.” 


Hz. Muhammedi (s.a.s.) nuk ka qenë asnjëherë fallxhor, 
parashikues fati, magjistar, një person që jepte informacione nga 
bota e panjohur, madje i urrente këto persona. Para profetësisë 
ai nuk kishte ndonjë informacion mbi temën e vahjit dhe 
sigurisht që nuk e dinte se do të bëhej Pejgamber, duke përdorur 
shprehjen e Kur'anit: nuk e dinte se çfarë ishte libri dhe besimi.“ 
Ai, ashtu si njerëzit e tjerë, ishte një njeri. Ndërkaq, qoftë me 
pamjen e jashtme, qoftë me moralin e tij, zotëronte në nivelin 
më të lartë veçoritë e çdo njeriu. Nga kjo pikëpamje, ashtu siç 
është e gabuar që Hz. Muhammedit (s.a.s.) t'i vishen disa cilësi 
dhe ngjarje mbinjerëzore, nuk është e drejtë edhe që ai të ulet në 
pozitën e një njeriu të zakonshëm. 


c) Angazhimi i tij me tregti 

Hz. Muhammedi (s.a.s.), para se t'i vinte profetësia, 
angazhohej me tregti. Nga ky profesion ai kishte përfituar mjaft 
cilësi. Disa prej këtyre veçorive janë guximi, zgjuarsia ndaj atyre 
që donin ta mashtronin, ndaj plaçkitësve dhe hajdutëve. Përveç 
kësaj, në saje të tregtisë kishte mësuar metodat e shitblerjes, 
metodat e krijimit të komunikimit me njerëzit. I ishte zhvilluar 
aspekti social, kishte njohur njerëzit dhe kulturat e shteteve dhe 





45 Romancieri dhe poeti i njohur gjerman, Goethe, në mënyrë të përmbledhur, e 
shpreh kështu dallimin mes poetit dhe të dërguarit: “Duam të tregojmë së afërmi 
dallimin mes pejgamberit dhe poetit, me anë të rrugës së nënkuptimit: Që të dy janë 
entuziazmuar duke u afruar me Allahun. Mirëpo poeti e harxhon me kënaqësi mirësinë që 
i është dhuruar dhe punimi dhe fitimi i tij është për nder, famë dhe mirëqenie. Poeti, duke 
treguar se është i pakufishëm në mendimet dhe imagjinatat, largohet edhe nga qëllimi i tij. 
Në këmbim të kësaj pejgamberi ka një qëllim të caktuar. Ai përdor mjetin më të thjeshtë 
për të arritur synimin e tij. Qoftë edhe me një shenjë, për t'i bërë të ditur rregullin hyjnor 
publikut, i mbledh popujt bashkarisht” (Bayram Yılmaz, Goethe ve İslamiyet (Goethe dhe 
Islamizmi), Konja 1991, f. 95.) 

48 Shura, 42452. 

zonave të ndryshme, kishte marrë të dhëna mbi traditat dhe 
zakonet e tyre. Ai nuk ishte mjaftuar vetëm me kryerjen e tregtisë 
në zonën e Hixhazit dhe në Gadishullin Arabik, ishte angazhuar 
me tregtinë ndërkombëtare, pra me çështjet e importit dhe 
të eksportit. 


Angazhimi me tregti kishte nxjerrë në pah edhe një veçori 
tjetër të tij. Dhe kjo ishte fakti që ai nuk i bëhej barrë tjetrit dhe e 
nxirrte fitimin me djersën e ballit. Si rrjedhojë ai ka thënë: “Fitimi 
më i mbarë e më i hajrit për njeriun është ai që nxirret me punën e 
dorës.”t' Aktivitetet tregtare nxjerrin në pah veçori të tjera të tij, 
atë të drejtësisë dhe të besueshmërisë. 


d) Kryerja e detyrës së çobanit nga Hz. Muhammedi 


Në fëmijëri dhe në rini, Hz. Muhammedi (s.a.s.) kishte 
ushtruar detyrën e çobanit. Dihet se këtë e ka bërë qoftë kur 
ishte pranë nënës së qumështit, Halimesë, ashtu edhe në 
periudhën e mëpasme në Mekë dhe në rrethinë. Transmetohet 
se krahas tufës së familjes së tij kishte kullotur edhe tufat që 
u përkisnin mekasve. Kjo është një punë normale, me të cilën 
angazhohet dikush që kalon fëmijërinë dhe rininë në Mekë. 
Si rrjedhojë, edhe Hz. Omeri dhe Abdullah b. Mes'udi kanë 
kryer detyrën e çobanit në rini. Sepse puna kryesore që mund 
të kryente Hz. Muhammedi (s.a.s.) dhe një fëmijë a një i ri në 
pozitën e tij, ishte të ndihmonte familjen në çështjet tregtare, ose 
të merrte përsipër përkujdesjen e kafshëve, duke përfituar nga 
mishi, qumështi, lëkura dhe shitja e tyre. Për më tepër, duhej 
të kulloteshin edhe devetë, të cilat kishin një rëndësi të madhe 
për aktivitetet tregtare. Edhe pse kurejshitët bënin një jetë të 
qëndrueshme, ato ishin të detyruar të kujdeseshin për devetë, 
të cilat ishin të nevojshme për karvanët. Në vitet e mëvonshme, 
Hz. Muhammedi (s.a.s.) e kujtonte me kënaqësi kohën kur 
ishte çoban, dhe ua tregonte shokëve të tij. Vetë ai ka treguar se 
detyrën si çoban e ka kryer në zonën e Exhjadit. Sipas atyre që 





47 Tbn Hanbel, II, 334, 357; TII, 466: IV, 141, Sujuti, I, 245. 

thoshte: Ndër pejgamberët, nuk ka ndonjë që nuk ka bërë detyrën 
e çobanit. Për shembull, edhe Hz. Musai, edhe Hz. Davudi, ishin 
bërë pejgamberë në kohën kur kryenin detyrën e çobanit.” Ndërkaq, 
kjo nuk nënkupton se të jesh çoban është një kusht i profetësisë. 
Ashtu siç theksohet edhe më lart, Hz. Pejgamberi, dhe me shumë 
mundësi edhe pejgamberët e tjerë, e kishin kryer këtë detyrë në 
kushtet ekonomike të periudhës së tyre. Ai, ashtu siç ndihmonte 
xhaxhanë e tij në aktivitetet tregtare, ishte krejt normale që të 
ndihmonte edhe në përkujdesjen e kafshëve. Në të kundërt, do 
të qëndronte thjesht si dembel, ose do të shëtiste pa asnjë punë. 
Njëkohësisht, duhet të theksohet edhe se, profesioni i të qenit 
çoban, e mëson njeriun me durim dhe përmbajtje, e pajis atë me 
ndjenjën e mbrojtjes së atyre që ka nën kujdes dhe i injekton atij 
ndjenjën e përgjegjësisë. 


e) Roli i tij brenda shoqërisë dhe në rrethinë 

Për nga gjendja ekonomike, Hz. Muhammedi (s.a.s.) nuk 
bënte pjesë te njerëzit e rendit të parë të Mekës dhe Taifit, të 
njohur për pasurinë e tyre. Kjo, pasi i erdhi vahji, me shprehjen 
e Kur'anit, kuptohet nga fjalët që thoshin kundërshtarët në lidhje 
me të: “Ata thanë: Ky Kur'an duhet t'i zbritej njërit prej burrave 
të mëdhenj të këtyre dy qyteteve (Meka dhe Taifi). 7” Sipas atyre 
profetësia duhet t'i vinte Uelid b. Mugires ose Ur'ue b. Mes'udit 
nga Taifi. 

Përpara profetësisë, shokët dhe miqtë e Hz. Muhammedit 
(s.a.s.) ishin njerëz të moralshëm dhe individë të respektuar. Më 
i njohuri ndër këta ishte Ebu Bekri. Përveç tij, Hakim b. Hizami, 
një personalitet i respektuar i Kurejshit dhe nip i Hatixhesë, ishte 
ndër miqtë e sinqertë të tij. Po ashtu, miq të tij ishin edhe mjeku 
dhe poeti Dimad b. Tha'lebe nga fisi Ezd dhe Kajs b. Saidi nga 
fisi Mahzum. Kajsi tregonte gjithmonë se Hz. Muhammedi (s.a.s.) 





48 Tbn Hisham, 1, 167. 

4 Tbn Sad, I, 125-126; Ibn Hanbel, ILI, 96, Buhari, II, 48; Ibn Sejjidinnas, 1, 112; 
Shami, II, 211. 

50 Zuhruf, 43/31. 

ishte i besueshëm dhe i drejtë. Hz. Muhammedi (s.a.s.) nuk ishte 
dhënë ndaj veprimeve të këqija që karakterizonin shumë të rinj 
në moshë të tij, siç ishin alkooli, kumari, marrëdhëniet seksuale 
jashtëmartesore dhe hajdutëria. Ai nuk kishte zënë as shoqëri me 
individë të kësaj kategorie, por kishte qëndruar larg tyre dhe nuk 
ishte ndikuar nga ata. 


P) Të qenit i besueshëm 


Hz. Muhammedi (s.a.s.) ishte i njohur për cilësitë e tij në 
çështje të moralit, i cili përbën edhe vlerën thelbësore të njeriut. 
Në krye të këtyre cilësive vinte ajo e të qenit i besueshëm (emin). 
Besueshmëria (emanet) është cilësia e përbashkët e të gjithë 
pejgamberëve. Edhe Pejgamberi i fundit, Hz. Muhammedi 
(s.a.s.), e ka bartur gjatë gjithë jetës këtë cilësi. Meqë ishte 
mirënjohës, mbante fjalën, ishte fjalëdrejtë dhe i besueshëm, 
në popull kishte fituar famë me nofkën “Muhammeduni'1-Emin”. 
Madje, kur ishte njëzet e pesë vjeç, në Mekë njihej vetëm si 
“el-Emin”.' Si rrjedhojë, Hatixheja, meqë e dinte se ai ishte i 
besueshëm, ia kishte dorëzuar pa u menduar shumë pasurinë. 
Meqë në atë kohë nuk ekzistonte asnjë institucion për ruajtjen e 
vlerave monetare dhe të tundshme, dihet se disa prej fisit Kurejsh 
i linin atij amanet objektet e çmuara. Hz. Muhammedi (s.a.s. ) 
kurrë nuk i cenonte këto amanete dhe ua kthente në formë të 
plotë pronarëve të tyre. Edhe në kohët më të vështira dhe kur 
mbetej në pozitë të vështirë, nuk ka treguar mosrespektim ndaj 
këtyre amaneteve. Ai ishte i besueshëm jo vetëm në atë që i lihej 
amanet, por edhe sa i përket fjalës së dhënë dhe punës së tij. 
Kurrë nuk shprehte mosmirënjohje. 


g) Morali 

Hz. Muhammedi (s.a.s.) ishte i zgjuar, i qetë, i sigurt në 
vetvete, zotëronte një qëndrim të ekuilibruar dhe të matur, i 
dëgjohej fjala, kishte një karakter që respektohej e përgëzohej 





"TT Tbn Sa'd, 1, 156: Ibn Sejjidinnas, I, 116. 

nga të gjithë. Po ashtu, askush nuk dyshonte te drejtësia dhe 
sinqeriteti i tij. Ishte një tregtar që pati fituar respektin e kolegëve 
të tij, një person i vlerësuar. Ata që kishin marrëdhënie tregtare 
me të para profetësisë, kanë thënë se ishte një shok shumë i mirë, 
se nuk njihte shok-mik kur bëhej fjalë për të vërtetën, se nuk kishte 
bërë aspak padrejtësi dhe hipokrizi.” Nuk gënjente. Miq apo armiq 
qofshin, të gjithë pohonin se ai nuk gënjente. Kujdesej për të 
drejtën e të afërmve, interesohej për familjen, e përballonte 
jetën me mënyra të lejuara, i mbronte jetimët, ndihmonte 
nevojtarët, të dobëtit dhe të pafuqishmit, i ofronte gosti mysafirit, 
mirëkuptohej me të gjithë. 


h) Jeta fetare 

Përpara se Hz. Muhammedit (s.a.s.) t'i vinte vahji, nuk 
kishte pranuar asnjërën prej feve që ishin të përhapura në 
Gadishullin Arabik dhe në kufijtë e kësaj zone: as Hebraizmin, 
as Krishterimin, as Zoroastrizmin. Nuk ndjeu tërheqje as 
ndaj fjalëve që thoshin pjesëtarët e këtyre feve. Pavarësisht se 
ishte rritur dhe kishte jetuar mes idhujtarëve mekas, të cilët 
adhuronin idhujt, nuk ndjeu interes ndaj idhujtarizmit, nuk u 
besoi idhujve, nuk i adhuroi ata, nuk bëri sexhde kundrejt tyre. 
Nuk anoi ndaj asnjërit prej zakoneve të idhujtarëve. E kishte 
kuptuar se rruga që ndiqnin arabët ishte e gabuar, se idhujt që 
adhuronin dhe veprat që kryenin ata për të hyrë në syrin e këtyre 
idhujve ishte e kotë. Sepse idhujt nuk kishin asnjë funksion, nuk 
kishin as dobi dhe as dëm, nuk krijonin dhe nuk kishin forcë të 
largonin një të keqe nga njerëzit. 

Hz. Muhammedi (s.a.s.) ishte në dijeni të çrregullimeve që 
karakterizonin shoqërinë e kohës. Tregtarët e pasur, të cilët 
ishin në rendin e parë të fiseve, madje edhe ndaj individëve 
të alem që ishin nevojtarë, silleshin me mospërfillje në 
plotësimin e detyrave të tyre tradicionale. Pasuritë që zotëronin 
i kishin bërë mendjemëdhenj, krenarë dhe të pacipë të pasurit 





52 Tbnull-Esir, Usd, II, 317, Ibn Haxher, el-Isabe, II, 213. 

e Mekës. Ato ishin bërë shkak që të tregonin epërsi ndaj atyre 
që kishin mbetur të pafuqishëm për arsye të ndryshme. Ndërsa 
Hz. Muhammedi (s.a.s.), me mundësitë e tij të pakta, mbronte 
njerëzit e varfër, nevojtarët dhe ata që ishin të vetmuar. Ai duhet 
ta ketë kuptuar mungesën e harmonisë shoqërore në Mekë. Këto 
ishin gjëra që ai mund t'i vëzhgonte me krijueshmërinë e tij të 
pastër edhe para vahjit, ashtu natyrshëm. 

Hz. Muhammedi (s.a.s.) i besonte ekzistencës, njëjësisë 
së Allahut dhe jetës së ahiretit. E shihte se populli ishte në 
rrugë të devijuar. Ndërkaq, në këtë temë nuk e dinte se ç'do 
të bëhej, se si do të shpëtonte popullin nga shirku, nuk arrinte 
të bënte asgjë, por as nuk kishte mundësi të bënte ndonjë gjë. 
Kur ishte tridhjetë e pesë vjeç, gjatë ndërtimit dhe rindërtimit 
të Qabesë, fakti që kjo shtëpi, e cila i ishte kushtuar Allahut 
të vetëm qe mbushur me idhuj të panumërt, e pati tronditur 
atë dhe e kishte futur në mendime të thella. Si rrjedhojë, nga 
mosha tridhjetepesëvjeçare e deri në moshën dyzetvjeçare, 
kur i erdhi edhe vahji, çdo vit, në muajin e Ramazanit, kishte 
filluar të tërhiqej në vetmi në shpellën Hira, e cila gjendej në 
malin Nur, mal që ndodhej në verilindje të Mekës dhe 5 km larg 
saj. Këtu përhumbej në mendime, adhuronte (tahannuth) duke 
menduar mbi Allahun, krijuesin e tij. Kur i mbaronte ushqimi 
vinte në shtëpi dhe, pasi merrte ushqim, kthehej sërish atje. Kur 
përfundonte jeta e asketizmit në shpellë, bënte tavaf Qabenë dhe 
pastaj vinte në shtëpi. Dihet se edhe Zejd b. Amr b. Nufejli dhe 
Abdulmuttalib b. Hashimi nga Hanifët tërhiqeshin në vetmi në 
të njëjtën shpellë. 

1- Ngarkimi me detyrë i Hz. Muhammedit si Pejgamber 








Pamja e përgjithshme e shpellës Hira 


Ashtu siç u bë e ditur më lart, Hz. Muhammedi (s.a.s.), në 
veçanti pas moshës tridhjetepesëvjeçare, angazhohej me meditim 
dhe adhurim. Me këtë qëllim, mbyllej në shpellën Hira në malin 
Nur, i cili gjendej në verilindje të Mekës dhe 5 km larg Qabesë. ' 





Mali Nur (quhet edhe mali Hira) është më i pjerrët dhe i lartë se malet e tjera 
përreth tij. Për shkak të kësaj veçorie mund të shihet nga distanca të largëta. Maja e 
malit përbëhet nga shkëmbinj të vështirë për t'u ngjitur, të zhveshur dhe rrëshqitës. 
Megjithëse aktualisht, vende-vende janë ndërtuar shkallë që lehtësojnë ngjitjen, 
ngjitja dhe zbritja kërkon shumë kujdes dhe vëmendje. Kuptohet se më përpara 
ngjitjet dhe zbritjet në këtë mal kanë qenë më të vështira. Shpella, e cila ndodhet 

E kishte bërë traditë që të mendonte vazhdimisht, të qëndronte 
larg njerëzve, të shmangej nga thashethemet dhe të komunikonte 
me botën e brendshme. Ëndrrat që shihte kur ishte në gjumë, 
bëheshin të qarta dhe të ndritshme ashtu si drita e ditës, ato që 
shihte në ëndrra realizoheshin më vonë ashtu siç i kish parë. Për 
sa kohë që vazhdoi kjo situatë, filloi të dojë më shumë jetën e 
asketizmit dhe të kalonte muajin e Ramazanit në shpellë. Kishte 
raste që me të shkonte edhe bashkëshortja e tij, Hatixheja. Edhe 
të varfërve që vinin në shpellë u jepte nga ushqimi që kishte 
me vete. Kur i mbaronin ushqimet vinte në shtëpi, dhe pasi 
merrte ushqim kthehej sërish në Hira. Kur përfundonte koha e 
asketizmit, kthehej në Mekë, bënte tavaf Qabenë dhe shkonte në 
shtëpi. 

Në Kur'an nuk ka të dhëna shumë të hollësishme për mënyrën 
se si ka filluar profetësia (bithet). Në hadithe dhe në librat e 
historisë bëhet e ditur se vahji ka filluar me anë të ëndrrave të 
vërteta (er-ru'ja es-sadika). Brenda kësaj periudhe kohore, që 
pranohet si periudha e sihariqeve të para të profetësisë dhe që 
zgjati gjashtë muaj, Hz. Muhammedi (s.a.s.), ashtu siç thamë 
më parë, parapëlqente të qëndronte vetëm dhe përhumbej në 
meditim në Hira. Në atë kohë ishte dyzet vjeç. Në vitin 610, 
në natën e 27 të muajit Ramazan, ndërsa po angazhohej me 
adhurim drejt orëve të mëngjesit, meleku i vahjit, Xhebraili, i dha 
atij urdhrin: “Lexol”. Hz. Muhammedi (s.a.s.), i gjendur përballë 
pamjes madhështore të melekut, të cilin e shihte për herë të 
parë, i emocionuar dhe i kapluar nga frika, në gjendje shqetësimi 





në anën e malit që sheh nga Meka, gjendet rreth njëzet metra nga maja e malit. Ky 
vend quhet shpellë, ndërkaq në fakt është një hapësirë e mbetur mes blloqeve të 
shkëmbinjve të vendosur mbi njëri-tjetrin. Kjo hapësirë është në një lartësi të tillë, 
sa një person që qëndron brenda saj, të mos i prekë koka në tavan, si dhe në gjerësi 
e gjatësi aq sa të mund të shtrihet në tokë. Shpella nuk është një vend i futur, që 
vazhdon drej pjesës së brendshme të malit, por një hapësirë që gjendet në pjesën 
sipërfaqësore dhe që sheh drejt Mekës. Pjesa e parme, që zë vend në pjesën veriore 
të malit, ngjan me një tarracë të hapur, e cila nuk preket nga dielli. Shpella nuk 
është një vend për t'u strehuar dhe fshehur, por një vend i volitshëm për meditim, 
nga ku duket Qabeja, që ndodhet në një pozicion ku mund të shihet rrethina. 
Krahasoni Fuat Günel, “Hira”, DİA, XVIII, 121-122. 
2 IbnSad,1,94: Beladhuri, I, 104. 

dhe habie, u përgjigj: “Unë nuk di të lexoj.” Xhebraili e shtrëngoi 
atë në një mënyrë që të mos rezistonte dhe e përsëriti urdhrin 
“Lexol”, por sërish mori përgjigjen: “Unë nuk di të lexoj”. Ky 
bashkëbisedim u përsërit në këtë mënyrë tri herë. Pasi Xhebraili 
mori të njëjën përgjigje edhe herën e tretë dhe e shtrëngoi në atë 
mënyrë që ai të mos duronte më, lexoi pesë ajetet e para të sures 
Alak. Hz. Muhammedi (s.a.s.) i përsëriti: 


“Lexo me emrin e Zotit tënd, i cili krijoi (gjithçka), e krijoi njeriun 
nga një droçkë gjaku. Lexol Zoti yt është bujari më i madh, i cili, me 
anë të penës ia mësoi, ia mësoi njeriut ato që nuk i dinte.” 


Një pamje nga shpella Hira 


Hz. Muhammedi (s.a.s.) i lexoi këto ajete të para të Kur'anit 
me anë të mësimit nga Xhebraili, i vendosi mirë në zemër dhe 
i mësoi përmendësh, mirëpo vazhdonte të kishte emocion dhe 
frikë. Me ndikimin e vahjit që mori u kthye me shpejtësi në 





3 Alak, 9671-5. 








114 GC HZ. MUHAMMEDI DHE MESAZHI UNMERGAL III 

















shtëpinë e tij. Hyri në krevat dhe i tha bashkëshortes, Hatixhesë: 
“Më mbuloni, më mbuloni”. U zhyt në një gjumë të rëndë. Kur 
u zgjua i tregoi bashkëshortes ç'kishte dhe i tha: “U tremba 
nga vetja”. Hatixheja u përpoq ta qetësonte duke i thënë: “Mos 
u frikëso, betohem në Allah se Ai kurrë nuk të turpëron. Sepse ti e 
respekton të drejtën e të afërmve, flet drejt, merr mbi vete punën e 
atyre që janë të dobët. Ushqen të varfrin, mirëpret mysafirin dhe 
ndihmon popullin.” 

Shqetësimi dhe frika e Hz. Muhammedit (s.a.s.) buronin 
nga përballja e tij me një situatë, brendinë e së cilës nuk e 
dinte. Prandaj e shqetësonte fakti nëse kjo mund të ishte një 
shenjë çmendurie, fillimi i një parashikimi.” Pasi bashkëshortja, 
Hatixheja, u mundua ta ngushëllojë atë, e dërgoi pranë djalit 
të xhaxhait të saj, Uaraka b. Neufelit. Në literaturë ka edhe një 
hipotezë, sipas së cilës ajo nuk dërgoi Hz. Muhammedin (s.a.s.), 
por shkoi vetë te Uaraka.” Në të vërtetë, Hz. Hatixheja kishte 
ndjekur rrugën më të mirë që mund të ndiqet në këtë situatë të 
brishtë. Para së gjithash, nuk e kishte fshehur ngjarjen, nuk e 
kishte lënë veten dhe bashkëshortin në shtjellat e habisë, frikës 
dhe paqartësisë. Po ashtu, e kishte zgjedhur mirë personin me të 
cilin do të këshillohej. Mund të shkonte te dikush tjetër dhe jo te 
Uaraka b. Neufeli. Mirëpo ajo nuk kishte vepruar kështu. Kishte 
zgjedhur personin që do t'i qetësonte pasi të këshilloheshin 
me të dhe që mund t'i ndihmonte në një mënyrë të sinqertë. 
Sepse Uaraka ishte një dijetar që kishte dijeni mbi Hebraizmin 
dhe Krishterimin, që kishte lexuar libra si Teurati dhe Ungjilli, 
që kishte dëgjuar fjalët e atyre që i dinin këto. Meqë urrente 
adhurimin e idhujve, pati shkuar në Siri bashkë me Zejd b. 
Amrin, me qëllim që të kërkonte fenë e vërtetë. Thuhet edhe 
se ai kishte pranuar Krishterimin. Nuk dinte shkrim dhe lexim. 
E kishte studiuar mjaft mirë Librin e Shenjtë, e kishte përkthyer 
atë në arabisht me shkronja ibranite. Uaraka, i cili nuk zotëronte 
aftësinë e shikimit, kur dëgjoi nga Hz. Muhammedi (s.a.s.) 





Ibn Sa'd, I, 195: Beladhuri, 1, 104. 
2 Ibn Hisham, 1, 238. 

ç'kishte ndodhur, tha: “Ai që ke parë ti është Xhebraili (Namusi). Ah 
sikur të isha i ri në ditët e thirrjesl Ah sikur të isha në jetë gjatë ditëve 
kur fisi yt të të largojë nga vendi yt.” Hz. Muhammedi (s.a.s.), i cili 
dëgjoi këto fjalë, e pyeti: “Ata do të më nxjerrin mua nga këtu?” Ai 
u përgjigj duke i thënë: “Po, sepse të gjithë ata që sjellin atë që solle 
ti, kanë përjetuar këtë armiqësi. Nëse e arrij atë ditë, patjetër që do 
të të ndihmoj.”9 

Fjalët e Uarakasë e rehatuan shumë Hz. Muhammedin (s.a.s.). 
Këtë herë kërkonte që e njëjta përvojë të përsëritej dhe meleku 
që i erdhi të shfaqej sërish. Me këtë shpresë shkonte shpesh në 
shpellën Hira, ku u takua me Xhebrailin, dhe priste ardhjen 
e tij. Mirëpo, edhe pse kalonin ditë e javë, meleku nuk vinte. 
Në këtë mënyrë kaloi një kohë e gjatë. Kjo quhet “Fetretul- 
Uahj” (Ndërprerja e Vahjit). Në literaturë, për këtë pritje citohen 
variante, sipas të cilave pritja zgjati nga disa ditë, deri në tre vite. 
Por, është e sigurt që kjo situatë nuk zgjati për shumë kohë. 
Hz. Muhammedi (s.a.s.) ishte shqetësuar dhe i brengosur për 
këtë, madje, i ishte ngulitur në mendje se qe braktisur nga Zoti 
i tij. Një ditë, kur po vinte nga mali Hira për në shtëpi, e pa 
Xhebrailin në formën madhështore që e kishte parë për herë 
të parë. Sërish e kaploi frika dhe emocioni, ashtu si më parë, 
dhe menjëherë vrapoi për në shtëpi e u fut në krevat. Mirëpo 
meleku i doli edhe një herë përballë dhe iu drejtua duke i thënë: 
“O ti, i mbështjellë o Muhammed)! Çohu dhe paralajmërol Zotin tënd 
madhëroje, petkat e tua pastroji dhe largohu nga ndyrësia (adhurimi i 
idhujve)!” Këto ajete tregonin se Hz. Muhammedit (s.a.s.) i ishte 
dhënë detyra e profetësisë: se tani e tutje, ata që i zbriste Allahu 
në formë vahji do t'ua shpallte dhe do t'ua mësonte njerëzve: do 
t'i ftonte në rrugën e Allahut, se do t'u jepte sihariq me lumturinë 
e botës dhe të ahiretit ata që bindeshin dhe se do të frikësonte 
me frikën e dënimit të xhehennemit ata që kundërshtonin. 





€ Ibn Hisham, 1, 233-239: Ibn Sa'd, 1, 190-197 etj., Taberi, II, 298 etj., Ibn Abdilber, 
ed-Durer fi Ihtisari'1-Megazi ues-Sijer, tah. Sheuki Dajf, Kajro 1966, f. 31-33, Zebidi, 
Sahih-i Buhari Muhtasari Texhrid-i Sarih Tercemesi, përkth. Ahmed Naim-Kamil 
Miras, Ankara 1980, I, 3 etj. 

` Mud-deth-thir, 74/1-5. 

2- Thirrja në Islam dhe muslimanët e parë 


Pasi zbriti surja Mud-deth-thir, Hz. Pejgamberi filloi të ftojë 
njerëzit në Islam. Literatura citon se ai, duke filluar nga dhënia e 
detyrës së profetësisë, për tre (ose katër) vjet me radhë ishte munduar 
të përhapte fshehurazi fenë dhe kishte vijuar ta bënte këtë deri sa ishte 
urdhëruar për thirrje të hapur.” Brenda kësaj kohe, Hz. Pejgamberi 
e kishte drejtuar thirrjen hyjnore fillimisht kundrejt familjes, 
pastaj kundrejt miqve dhe njerëzve që u besonte. 


Hz. Pejgamberi e bëri thirrjen e parë ndaj bashkëshortes së tij, 
Hz. Hatixhesë, duke i lexuar edhe ajetet që kishin zbritur. Kur 
tha, “Po tani, kush më beson mua?” Hatixheja, iu përgjigj: “Nëse nuk 
të beson askush, të besoj unë”, duke marrë kështu mbi vete nderin 
e miratimit për herë të parë të profetësisë së Hz. Pejgamberit. 
Hz. Pejgamberi i mësoi Hz. Hatixhesë abdestin dhe namazin, 
që më parë ia kishte mësuar Xhebraili (a.s.). Edhe vajzat e 
Hz. Pejgamberit, Zejneb, Rukajje dhe Ummu Kulthum hynë 
në Islam bashkë me nënën e tyre. Ndërsa Fatima, në atë kohë, 
ishte ende një fëmijë 4-5 vjeçe. Pas Hz. Hatixhesë dhe vajzave 
të saj, besuan Ali b. Ebi Talibi, i cili banonte në shtëpinë e Hz. 
Pejgamberit dhe që në atë kohë ishte dhjetë ose njëmbëdhjetë 
vjeç, si dhe liberti i Hz. Pejgamberit, Zejd b. Harithe. 


Kur Hz. Aliu pa Hz. Pejgamberin dhe Hz. Hatixhenë duke 
falur namaz bashkë, kërkoi të mësonte mbi brendinë e këtij 
veprimi. Hz. Pejgamberi i bëri të ditur se kjo është feja e 
zgjedhur nga Allahu. E ftoi atë të pranojë fenë e teuhidit, që është 
Islami, dhe të braktisë adhurimin e idhujve, të cilët nuk kanë 
asnjë dobi dhe asnjë dëm. Hz. Aliu tha se donte që të këshillohej 
paraprakisht me babanë e tij. Ndërkaq Hz. Pejgamberi, meqë 
nuk e shihte me vend që kjo të përhapej para se të shpallej 
feja, kërkoi nga ai që ta mbajë të fshehtë. Ditën tjetër Hz. Aliu 
shprehu besimin pa ndier nevojën e këshillimit me të atin. 
Një ditë, Ebu Talibi pa Hz. Pejgamberin, Hz. Hatixhenë dhe 
Hz. Aliun duke falur namaz bashkë dhe kërkoi të dhëna në 
lidhje me këtë fe. Hz. Pejgamberi i bëri të ditur se kjo është feja e 





8 IbnSad,1, 199: Beladhuri, I, 116: Taberi, II, 318, 322. 

Allahut, feja e melekëve dhe e babait të tij, Ibrahimit, dhe se Allahu 
e kishte dërguar atë si Pejgamber. E ftoi Ebu Talibin që të besojë. 
Ndërsa Ebu Talibi u shpreh se nuk do të hiqte dorë nga feja e 
gjyshërve dhe nga ata që besonte. Ndërkaq, nuk shprehu asnjë 
reagim negativ, për sa kohë ishte në jetë dhe dha fjalën që do ta 
mbronte atë.” 


Pas pjesëtarëve të familjes radha e thirrjes kishte ardhur 
te shokët e afërt. Ebu Bekri, miku i besueshëm dhe i drejtë 
i Hz. Pejgamberit, duke i dhënë një përgjigje pozitive thirrjes së 
tij, besoi pa asnjë ngurrim. Për më tepër, duke u treguar miqve 
të afërt, personave që ia dëgjonin fjalën, se ishte bërë musliman, 
i ftoi ata që të hyjnë në fenë islame, të besojnë në Allah dhe 
tek i Dërguari i tij. Ibn Hishami, si njëri ndër autorët e parë të 
sijerit, në veprën e tij ka një kapitull mbi sahabet që janë bërë 
muslimanë me anë të thirrjes së Ebu Bekrit. Në të thuhet se Osman 
b. Affan, Zubejr b. Auuam, Abdurrahman b. Auf, Sa'd b. Ebi 
Uakkas dhe Talha b. Ubejdullah janë bërë muslimanë me anë të 
thirrjes së Ebu Bekrit. Ebu Bekri i kishte dërguar këta persona 
te Hz. Pejgamberi, të cilët e patën pranuar Islamin dhe kishin 
falur namaz.” Pas personave të sipërpërmendur, disa nga ata që 
besuan janë: Ebu Ubejde b. Xherrah, Ebu Seleme, Erkam b. Ebil- 
Erkam, Osman b. Madh'un, Ubejde b. Harith, Said b. Zejd dhe 
bashkëshortja e tij Fatima bint Hattab, Umejr b. Ebi Uakkas, Amr 
b. Ebi Uakkas, Ajjash b. Ebi Rebia dhe bashkëshortja e tij Esma 
bint Selame, Abdullah b. Mesud, Habbab b. Eret, Abdullah b. 
Xhahsh, Ebu Ahmed b. Xhahsh, Halid b. Said, Amir b. Fuhejre, 
Ammar b. Jasir, Suhejb b. Sinan, Bilal el-Habeshi, Ebu Dher el- 
Gifari... 


Hz. Pejgamberi, që në kohën kur filloi për herë të parë 
thirrjen hyjnore, i ftoi njerëzit në Islam pa bërë dallim mes 
burrave dhe grave, të rinjve dhe të moshuarve, të pasurve dhe 
të varfërve, të lirëve dhe skllevërve, por as ndaj atyre që ishin 
me statut meula. Si rrjedhojë, kur studiohen muslimanët e parë, 





° Beladhuri,1, 112-113: Taberi, II, 313. 
I Tbn Hisham, I, 250 etj. Përveç kësaj shihni Taberi, II, 317. 

shihet se ndër ta ka individë nga çdo shtresë e shoqërisë. Krahas 
kësaj, spikat fakti se muslimanët e parë përbëhen, përgjithësisht, 
nga të rinjtë. Kur u bënë muslimanë, disa persona ishin rreth 
moshës pesëdhjetëvjeçare, disa mbi moshën tridhjetepesëvjeçare, 
ndërsa shumica e mbetur ishin nën moshën tridhjetëvjeçare. Po 
ashtu, ndër ta gjendeshin persona të lirë, që u përkisnin familjeve 
të rëndësishme dhe të rinj nga familje të pasura, gjendeshin 
edhe persona të përfshirë në krahë të ndryshëm të Kurejshit me 
marrëveshje (halif), libertë, skllevër, gra dhe vajza. Shkurtimisht, 
Islami, që nga koha kur u shpall për herë të parë, është pranuar 
nga persona që i përkisnin çdo shtrese. Kjo situatë do të vazhdojë 
në të njëjtën mënyrë edhe në vitet e ardhshme. 


Në periudhën e shpalljes së fshehtë hyjnore, shihet se ata që 
e pranojnë Islamin janë të besueshëm, dinë të ruajnë sekretin, 
besnikë, që nuk u pëlqen idhujtaria, besëtytnitë dhe devijimet e 
injorancës. Po ashtu, janë njerëz që ndiejnë interes ndaj fesë së 
vërtetë. Në këtë periudhë muslimanët merrnin abdest dhe falnin 
namaz në shtëpitë e tyre, ose në vendet malore, ku nuk kishte 
lëvizje. Hz. Pejgamberi mund të kryente adhurimin e drekës 
në el-Haremush-Sherif dhe natën mund të falte namaz këtu. 
Ndërkaq, muslimanët nuk mund të kryenin adhurim në mënyrë 
kolektive, nuk mundnin që, në vendet ku gjendeshin idhujtarët, 
të bënin thirrje në Islam në mënyrë kolektive, edhe Kuranin e 
lexonin fshehurazi. Sepse kur bënin thirrje në mënyrë të hapur 
për Islamin, sulmoheshin. Si rrjedhojë, një ditë Hz. Pejgamberi, 
ndërsa bisedonte me muslimanët në shtëpinë e Erkam b. Ebil- 
Erkamit, për të cilin do të flasim pas pak, duke filluar kryesisht 
nga Hz. Ebu Bekri, sahabet i propozuan Hz. Pejgamberit që të 
iknin pranë Qabesë për t'u bërë të ditur idhujtarëve Islamin. 
Hz. Pejgamberi ishte shprehur se nuk ishin mjaftueshëm në 
numër për ta bërë këtë dhe nuk e kishte dhënë miratimin e tij. 
Mirëpo, duke mos i rezistuar këmbënguljes së Hz. Ebu Bekrit, 
shkuan që të gjithë në el-Haremush-Sherif. Idhujtarët ishin 
mbledhur atje dhe po qëndronin ulur. Hz. Ebu Bekri, duke u 
hedhur me guxim në bisedë, filloi të flasë kundër idhujtarëve, 
u tregoi atyre se duhet të hiqnin dorë nga adhurimi i idhujve 

dhe se duhet t'i besojnë Allahut dhe të Dërguarit. Idhujtarët 
nuk e toleruan këtë dhe e sulmuan. Utbe b. Rebia e goditi Hz. 
Ebu Bekrin duke e përgjakur. Por, idhujtarët sulmuan edhe Hz. 
Pejgamberin.'' 


Përballë kësaj situate, Hz. Pejgamberi mendoi se, për 
momentin, vendi i përshtatshëm për shpallje hyjnore ishte 
shtëpia e Erkamit (Daru'-erkam). Në periudhën e Mekës dhe 
në vitet e para të profetësisë, aktivitetet e Hz. Pejgamberit në 
Daru'l-Erkam përbëjnë një etapë të rëndësishme. Kjo shtëpi, që i 
përkiste Erkam b. Ebi'l-Erkamit, i cili ishte ende shtatëmbëdhjetë 
ose tetëmbëdhjetë vjeç, qe mjaft e volitshme për veprimtarinë 
e thirrjes në Islam. Ajo gjendej në afërsi të Qabesë, në rrëzë të 
kodrës Safa. Këtu ekzistonte mundësia e takimit me ata që vinin 
nga jashtë, me qëllim haxhi dhe umreje, pa tërhequr vëmendje. 
Përveç kësaj, edhe muslimanët mekas mund të shkonin dhe të 
largoheshin nga shtëpia e Erkamit pa problem. Në këtë shtëpi, 
Hz. Pejgamberi u mësonte dije fetare sahabeve, por edhe i ftonte 
njerëzit në Islam. U lexonte Kur'an muslimanëve dhe falte namaz 
bashkë me ta. Si rezultat i veprimtarive në këtë shtëpi, Islamin e 
kishin pranuar shumë njerëz. Hz. Omeri është i fundit i atyre që 
u bënë muslimanë këtu. Përdorimi i Daru'l-Erkamit si një vend- 
bazë, është shndërruar në parim, sa u përket datave historike të 
pranimit në Islam nga muslimanët. Si rrjedhojë, në literaturë, 
fakti që sahabet u bënë muslimanë, është përcaktuar me data në 
formën “Para se të hyjnë në Daru'l-Frkam”, “Kur ishin në Darul- 
Erkam” dhe “pas Darul-Erkamit”. Hz. Pejgamberi, në vitin e 
gjashtë të profetësisë, në muajin Dhilhixh-xhe, është ndarë nga 
Daru'l-Erkami bashkë me pranimin e Islamit nga Hz. Omeri. 

Pasi zbritën ajetet “Paralajmëroje farefisin tënd më të afërm” 
dhe “Ti prediko haptazi atë që të është urdhëruar e largohu nga 
idhujtarët”, Hz. Pejgamberi filloi t'i ftojë në mënyrë të hapur 





11 İbrahim Sarıçam, Hz. Ebu Bekir, Ankara 1996, f. 13-14. 
12 Shuara, 26/214. 
17 Hixhr, 94. 

njerëzit në Islam. Fillimisht u bëri thirrje të afërmve, më pas 
gjithë Kurejshit, dhe më pas gjithë fiseve të tjera. 

Në suren Shuara urdhërohet që t'i paralajmërojë të afërmit 
në mënyrë të hapur. Nuk ka dyshim se kjo do të përbënte një 
etapë për të arritur deri te njerëzit e tjerë në mënyrë kolektive. 
Pasi zbriti ky ajet, Hz. Pejgamberi organizoi një gosti dhe ftoi në 
shtëpinë e tij dyzet ose dyzet e pesë persona nga të afërmit e tij. 
Pas gostisë, xhaxhai i tij, Ebu Lehebi, duke mos i krijuar mundësi 
që ai të fliste, e mori vetë fjalën: “ 
ketë sjellë fisit të vet diçka kaq të keqe.” Përpara se Hz. Pejgamberi 
të shprehte atë që donte të thoshte, njerëzit e mbledhur u 


..nuk kam parë asnjë si ti, që t'i 


shpërndanë. Kjo sjellje e Ebu Lehebit e lëndoi Hz. Pejgamberin. 
Pas disa ditësh organizoi edhe një mbledhje. Në këtë mbledhje e 
nisi fjalën duke thënë: “Falënderimi i takon Allahut. E falënderojmë 
Atë, kërkojmë ndihmë nga Ai, i besojmë Atij, mbështetemi tek Ai. 
Dëshmoj se nuk ka zot tjetër veç Allahut. Ai është një, nuk ka shok dhe 
të ngjashëm.” Duke theksuar faktin se nuk do t'i gënjente ata dhe 
se nuk do t'i mashtronte, i vazhdoi kështu fjalët e tij: “Allahu është 
një Allah, nuk ka zot tjetër veç Tij. Pa dyshim, unë jam i dërguari i 
Allahut, në veçanti ndaj jush dhe në përgjithësi ndaj të gjithë njerëzve. 
Betohem në Allah se ju do të vdisni ashtu siç iu zë gjumi. Si dhe do 
të ringjalleni ashtu sikur jeni zgjuar nga gjumi. Do të gjykoheni për 
veprimet tuaja. Do të shihni mirësi në këmbim të mirësive, keqësi 
në këmbim të keqësive. Edhe xhenneti, por edhe xhehennemi është i 
përjetshëm. Si dhe të parët që paralajmëroj jeni ju.” 

Pas fjalimit të Hz. Pejgamberit, xhaxhai i tij, Ebu Talibi, duke 
shprehur konsideratë për fjalët e bukura, i tha të vazhdonte 
detyrën ashtu siç ishte urdhëruar, i bëri të ditur se do ta 
ruante dhe do ta mbështeste atë, ndërkaq, tha se ai vetë nuk 
do të ndahej nga feja e të parëve të tij. Ndërsa xhaxhai tjetër, 
Ebu Lehebi, duke thënë se kjo është një gjë e keqe, kërkoi që 
të afërmit ta pengojnë veprimtarinë e tij, po ashtu, tha se do të 
poshtërohen nëse pranojnë ftesën e tij dhe se do të vriteshin nëse 
e mbronin. Ebu Talibi, pasi e mori fjalën sërish, tha se do ta ruajë 
atë për sa kohë të jetë gjallë. Halla e Hz. Pejgamberit, Safija, duke 
kundërshtuar Ebu Lehebin, u shpreh se sjellja e tij nuk ishte e 

këndshme. Edhe Ebu Talibi e mbështeti Safijen. Po ashtu, Hz. 
Aliu tha se do të mbështesë Hz. Pejgamberin. Meqë ai ishte ende 

një fëmijë, të ftuarit filluan të qeshnin dhe më pas u shpërndanë. 
Në këtë mbledhje Islamin e pranuan djali i Ebu Talibit, Xhaferi, 
dhe Ubejde b. Harithi nga fisi Muttalib. 

Pejgamberi ynë vendosi të bëjë thirrje për Islamin ndaj të 
gjithë mekasve. Duke u ngjitur në kodrën e Safasë, thirri duke 
thënë: “O fis i Kurejshiti” Kur u mblodh fisi i Kurejshit, i pyeti: 
“Nëse ju them se pas kësaj kodre gjendet një njësi kalorësish, a do të 
më besoni?” Dhe mori përgjigjen: “Po, ne nuk kemi parë që ti të kesh 
gënjyer ndonjëherë”. Pas kësaj foli sërish: “Atëherë, unë iu njoftoj se 
do të merrni mbi vete një dënim të madh. Fisi i Abdulmuttalibiti Fisi 
i Abdumenafiti Fisi Zuhrel... Allahu më urdhëroi mua të paralajmëroj 
të afërmit më të afërt. Për sa kohë ju nuk thoni: “Nuk ka zot tjetër 
veç Allahut, unë nuk do të kem dobi për ju, as në botë dhe as në 
ahiret.” Sapo Hz. Pejgamberi përfundoi fjalët, Ebu Lehebi u ngrit 
më këmbë dhe reagoi duke thënë: “U shkatërrofshl A për këtë na 
mblodhe?”™ 


Kështu, Hz. Pejgamberi e kishte shpallur thirrjen në Islam 
ndaj gjithë mekasve. Më pas filloi ta drejtojë shpalljen edhe ndaj 
fiseve jashtë Mekës. Megjithëse nëpërmjet personave që vinin 
për arsye të ndryshme në Mekë, Islami ishte njohur edhe jashtë 
Mekës. Madje, nga fiset në rrethinë kishte ndonjë tek-tuk që 
ishte bërë musliman. Mirëpo Hz. Pejgamberi, në mënyrë që të 
përhapte Islamin në masa më të gjera, ua tregonte atë fiseve arabe 
dhe haxhinjve që shëtisnin nëpër panairet në Ukadh, Mexhenne 
dhe Dhu’l-Mexhaz, të cilat ishin të ndërtuar në rrethinë të 
Mekës, e që vinin në këto anë me qëllim tregtie. Ibn Sa'di thotë 
se Hz. Pejgamberi ka filluar që nga viti i katërt i profetësisë të 
drejtojë thirrje të hapur dhe që kjo thirrje vazhdoi për dhjetë 
vjet me radhë.” Fiset kryesore, në të cilat Hz. Pejgamberi shkoi 
dhe bëri thirrje në Islam, janë fiset Kinde, Kelb, Hanife, Amir b. 
Sasaa, Muharib, Fezare, Gassan, Sulejm, Abs, Udhre, Shejban... 





14 Tbn Sa'd, 1, 200. 
P Tbn Sa'd, I, 216. 

Tregimi dhe transmetmi i Islamit në këtë mënyrë nga 
Hz. Pejgamberi në Mekë, si ndaj kurejshitëve, ashtu edhe ndaj 
fiseve të tjera, vijoi deri në hixhret. Më pas shkoi edhe te fisi 
Thekif, i cili banonte në Taif. Ebu Lehebi, duke e ndjekur 
Hz. Pejgamberin në çdo vend, përgënjeshtronte fjalët e tij, 
thoshte se ai ishte magjistar dhe gënjeshtar, se kishte futur në 
konllikt fisin e tij, prandaj edhe nuk u duhej kushtuar shumë 
rëndësi fjalëve që thoshte. Edhe idhujtarët e tjerë të fisit Kurejsh, 
përpiqeshin në mënyrë të vazhdueshme të pengonin përhapjen 
e Islamit. 

Fise të ndryshme shfaqnin reagime të ndryshme. Mirëpo, 
rezultati ishte gjithmonë negativ. Spikat fakti që disa prej tyre 
jepnin përgjigje negative ngaqë kishin frikë nga fisi Kurejsh. 
Për këtë arsye, Enes b. Rafiu nga fisi Eus, u shpreh: “Ne 
erdhëm këtu me qëllimin që të bëjmë aleancë me fisin Kurejsh. Nuk 
mund të kthehemi pas si armiq të Kurejshit.”'$ Mirëpo, çfarëdo 
qëndrimi që të mbahej ndaj Hz. Pejgamberit, ai vijonte rrugën 
me vendosmëri, pa u kapluar nga mungesa e shpresës dhe me 
bindje përsëriste thirrjen në çdo rast. Në një pjesë tjetër do të 
përqendrohemi më në veçanti mbi thirrjen në Islam ndaj fiseve 
të ndryshme në periudhën e Medines. 


1 


i 





Një pamje nga mali Kubejs në Mekë dhe Safaja 





16 Beladhuri, 1, 238. 

3- Reagimi i idhujtarëve 

Gjatë veprimtarisë që Hz. Pejgamberi vijoi për tre vjet në 
mënyrë të fshehtë dhe më pas në mënyrë të hapur, idhujtarët e 
Mekës nuk kishin shprehur kundërshtim ndaj thirrjes në Islam 
nga Rasulullahu dhe nuk kishin bërë debate me të as mbi faktin 
që ai u bënte të ditur njerëzve disa urdhra të Allahut. Ndërkaq, 
kur Hz. Pejgamberi filloi të keqësojë idhujt e tyre, të fliste në 
disfavor të idhujtarisë dhe të thoshte se etërit e tyre, të cilët 
kishin vdekur si idhujtarë, ishin në devijim, në humbje dhe 
se ishin banorë të xhehennemit, idhujtarët filluan ta pranonin 
si një rrezik të madh profetësinë e tij, filluan ta sulmonin, ta 
kundërshtonin dhe të silleshin në mënyrë armiqësore me të.” 
Në veçanti kur zbritën ajetet që bënin të ditur se idhujt dhe 
idhujtarët do të ishin lëndë djegëse për xhehennemin dhe 
pasi Hz. Pejgamberi i lexonte vazhdimisht këto, ata e shtuan 
armiqësinë e tyre. Kuptimi i këtyre ajeteve është kështu: “Me të 
vërtetë ju (idhujtarë) dhe idhujt që adhuroni në vend të Allahut, do të 
jeni lëndë djegëse për xhehennemin. Ju do të vini në të. Sikur këta të 
ishin zota (të vërtetë), nuk do të vinin atje dhe të gjithë do të mbeteni 
përherë aty. Ata do të gulçojnë dhe nuk do të dëgjojnë (asgjë).”'5 

Idhujtarët përdorën çdo metodë për të penguar thirrjen e 
Hz. Pejgamberit. Më përpara talleshin me Hz. Pejgamberin dhe 
me muslimanët. Kur Pejgamberi ynë kalonte pranë një grupi 
njerëzish, duke i bërë me shenja njëri-tjetrit, thoshin: “Ja ku është 
djali i fisit Abdulmuttalib, me të cilin kanë folur nga qielli”. Përveç 
kësaj, megjithëse e njihnin shumë mirë atë, shpifnin ndaj tij me 
fjalë të tilla si: i çmendur, parashikues fati, magjistar dhe poet. 
Po ashtu, ishin habitur e nuk dinin ç'të thoshin në lidhje me 
vahjin. Thoshin se “Kur'anin ia mëson veçse një njeri.” Ndërsa 
personi për të cilin pretendonin se ia kishte mësuar, ishte dikush 
me emrin Xhebr, pranë të cilit Hz. Pejgamberi shkonte herë pas 





17 Tbn Sa'd, I, 199: Beladhuri, I, 116: Ibn Abdilber, Durer, f. 36. 
18 Enbija, 21/98-100. 

19 Tbn Sa'd, I, 199: Beladhuri, I, 115. 

20 Nahl, 16/103. 




















124 GC HZ. MUHAMMEDI DHE MESAZHI UNIVERSALI TIJ 


here dhe bisedonte me të, ishte një i krishterë, një skllav i huaj, 
që edhe arabishten nuk e fliste rrjedhshëm.” Në Kur'an bëhet 
e ditur se, “Gjuha e këtij personi, të cilit i dedikohen, është e huaj, 
ndërkaq gjuha e Kur'anit është një gjuhë e qartë arabe”; kështu 
refuzoheshin pretendimet e idhujtarëve. Përveç kësaj, idhujtarët 
shfaqnin pretendime të ndryshme dhe jo kompakte me njëra- 
tjetrën, sikur Hz. Pejgamberi ishte “Një i çmendur i mësuar”, se 
thirrjet e tij hyjnore ishin “Ëndrra të ngatërruara, fjalë të shpikura, 
poezi”, * “Magji”, “Një gënjeshtër e shpikur nga Pejgamberi dhe 
se një grup tjetër e ndihmonte atë në këtë temë”, “Përralla të cilat 
urdhëronte t'i shkruante dikush tjetër dhe që lexoheshin mëngjes e 
mbrëmje”.” Përballë gjithë këtyre shpifjeve, në vahjin që zbriste, 
ishin kundërshtuar fuqimisht pretendimet se Kur'ani është 
shpikur, ishte theksuar me këmbëngulje se ai nuk ishte një fjalë 
njeriu, përkundrazi, se ishte një fjalë hyjnore, të ngjashmen e së 
cilës njerëzit nuk mund t'a formonin. Idhujtarët ishin ftuar të 
formonin një libër të ngjashëm me të, nëse do t'u mjaftonte fuqia 
për këtë, ndërkaq, ata u sfiduan, duke theksuar se nuk mund ta 
arrijnë diçka të tillë.” Përveç kësaj, në Kur'an theksohet se ai nuk 
është parashikues fati dhe i çmendur.” 


Armiqësia e fisit Kurejsh arriti deri në përmasat e ofendimit, 
dhunës fizike, bojkotimit, torturës, madje, edhe vrasjes. Ata 
që binin më shumë pre e këtij presioni ishin skllevërit dhe 
muslimanët, të cilët nuk kishte kush t'i mbronte. Për shkak se 
idhujtarët nuk arrinin t'i shqetësonin shumë njerëzit e lirë dhe 
që gëzonin respekt, mllefin e tyre e nxirrnin me skllevërit dhe 
robëreshat. Njëri prej skllevërve, që ishte torturuar për shkak 
se pati pranuar Islamin, ishte Habbab b. Ereti. Herë-herë atë e 





21 Tbn Hisham, 1, 393. 


22 Nahl, 16/103. 

23 Duhan, 44/13. 

24 Enbija, 21/5. 

23 En'am, 6/7. 

26 Furkan, 25/4. 

27 Furkan, 25/5. 

28 Junus, 10/38-39; Hud, 11/13; Isra, 15/88. 
29 Tur, 52/29; Kalem, 68/2. 

torturonin me gurë të nxehtë. Shenjat e torturës i kanë mbetur në 
shpinë deri në fund të jetës. Umejje b. Halefi, nga fisi Xhumah, e 
shtrinte skllavin e tij, Bilal el-Habeshiun, me shpinë për tokë dhe 
nën diellin e nxehtë, vendoste mbi kraharorin e tij një copë të 
madhe shkëmbi, duke u munduar ta detyronte të hiqte dorë nga 
Islami, të adhuronte Latin dhe Uzzanë. Ndër ata që torturoheshin 
ishte edhe nëna e Bilalit, Hamameja. Ndërkohë, kur Jasiri, babai 
i Ammarit dhe Sumejje, nëna e tij, si skllevër të fisit Mahzum, 
u vranë për shkak të torturës, edhe mbi Ammarin u ushtruan 
tortura të rënda. Idhujtarët ushtronin dhunë fizike mbi të deri 
sa t'i binte të fikët. Lidhnin një litar në këmbën e Ebu Fukejhes 
dhe e tërhiqnin zvarrë mbi gurë. E rrihnin ashpër Lubejnen. Për 
sa kohë që zotërinjtë e tyre nuk pranonin Islamin, këta njerëz 
të pashpresë nuk kishin zgjidhje tjetër, veçse të ktheheshin nga 
fetë e tyre, ose të bliheshin nga ndonjë dashamirës e të liheshin 
të lirë. Së fundmi, atyre u erdhi në ndihmë Ebu Bekri. Bleu 
skllevër dhe robëresha në numër të shumtë, duke paguar sasi të 
larta parash ndaj të zotërve të tyre dhe më pas u fali lirinë. Bilal 
el-Habeshiu dhe nëna e tij, Hamame, Amir b. Fuhejre, Ubejsi, 
Ummu Ubejs, Ebu Fukejhe, Zinnire, Nehdije dhe Lubejne, janë 
ndër sahabet që ka shpëtuar Hz. Ebu Bekri.” 


Përveç skllevërve dhe robëreshave muslimane, edhe vetë Hz. 
Pejgamberi dhe muslimanë që i përkisnin fisit Kurejsh, kishin 
rënë pre e sulmeve dhe torturave. Si rrjedhojë, Hz. Ebu Bekri, 
siç thamë më lart, ishte rrahur ashpër nga Utbe b. Rebia pranë 
Qabesë. Halid b. Saidi kishte pësuar fillimisht dhunë fizike nga 
babai i tij, më pas ishte burgosur dhe ishte lënë pa ushqim. 
Hakem b. Ebil-Asi kishte lidhur duart dhe këmbët e nipit të 
tij, Osman b. Affanit. Edhe Talha b. Ubejdullah dhe Zubejr b. 
Au'uami kishin pësuar torturë nga persona prej familjeve të tyre. 
Ndërkaq, të gjitha këto tortura dhe presione nuk kishin bërë që, 
qoftë edhe një musliman, të heqë dorë nga Islami. 





30 Për torturat që mushrikët ushtruan mbi muslimanët në periudhën e Mekës, shih Ibn 
Ishak, f. 169-177, Beladhuri, 1, 156-198: Ibn Abdilber, Durer, f. 41-43. 

Idhujtarët shqetësonin edhe vetë Hz. Pejgamberin, madje 
edhe e torturonin atë. Ukbe b. Ebi Muajt, me nxitjen e Ubej 
b. Halefit, kishte ofenduar Hz. Pejgamberin, me nxitjen e Ebu 
Xhehlit kishte sjellë një plënc deveje dhe kur Pejgamberi ishte 
në sexhde, ia kishte vendosur mbi supe. Në një rast tjetër, kur 
Hz. Pejgamberi po falte namaz, Ukbe ishte përpjekur ta mbyste 
me shallin e vetë Pejgamberit, por Hz. Ebu Bekri e pati shpëtuar 
nga kjo situatë.’ Përsëri një ditë e kishte shtypur në qafë kur 
ishte në sexhde. Sipas të dhënave që jep Ibn Abdilberi, një herë 
tjetër e kishin rrahur Hz. Pejgamberin deri sa i kishte rënë të 
fikët, Hz. Ebu Bekri i kishte kundërshtuar ata duke u thënë: 
“Jazëk ju qoftë! Mos do ta vrisni këtë burrë sepse thotë që Zoti im është 
Allahu dhe se ju ka sjellë fjalë nga Zoti juaj2” Pas kësaj, idhujtarët 
e kishin fajësuar Hz. Ebu Bekrin si të çmendur.” Xhaxhai i 
Hz. Pejgamberit, Ebu Lehebi dhe bashkëshortja e tij, Ummu 
Xhemileja, ishin kundërshtarët më të ashpër të tyre. Ebu Lehebi 
vendoste mbeturina para portës së tij, ndërsa Ummu Xhemileja 
mblidhte gjemba dhe gjatë natës i hidhte në rrugën ku do të 
kalonte ai. Pas kësaj zbriti surja Tebbet.” Ebu Leheb, Ebu Xhehil, 
Uelid b. Mugire, As b. Uail, Nadr b. Harith, Ebu Uhajha, Ukbe 
b. Ebi Muajt, Utbe b. Rebia, Shejbe b. Rebia, Ummu Xhemil, 
Umejje b. Halef dhe Ubej b. Halef ishin më të njohurit ndër 
armiqtë e Islamit në Meke "7 


Krahas sulmeve dhe torturave, idhujtarët e Mekës, për të 
penguar përhapjen e Islamit, punonin me gjithë forcën e tyre dhe 
ndiqnin metoda të ndryshme. Për shembull, fiset e Kurejshit, për 
të penguar ata që vinin nga jashtë për të bërë haxh, të flisnin e 
të takoheshin me Hz. Pejgamberin, kishin ndarë mes tyre rrugët 
e Mekës. Sipas të dhënave që jep historiani Ibn Habib, një ekip 
i përbërë prej shtatëmbëdhjetë personash, pjesëtarë të fiseve të 





Si Taberi, IT, 333. 

32 Tbn Abdilber, Durer, f. 43, Krahasoni me Taberiun, II, 333. 
5 Beladhuri, f. 122. 

34 Për biografitë e mushrikëve që kundërshtonin Hz. Pejgamberin në 
periudhën e Mekës shihni Beladhuri, I, f. 125 etj., Ibn Abdilber, Durer, 
f. 44-47. 

ndryshme, ruanin rrugët dhe prisnin vizitorët, ata që pyesnin për 
Hz. Pejgamberin u thoshin fjalë negative, si: “Ai është i çmendur, 
poet, magjistar”, mundoheshin të pengonin haxhinjtë që të mos 
flisnin me të.” Por, gjithë këto pengesa nuk kishin dhënë ndonjë 
dobi për mushrikët, përkundrazi, ishin bërë mjet për zhvillime 
pozitive në favor të Islamit. Sepse pavarësisht përpjekjeve të 
idhujtarëve, kishte nga ata që flisnin me Hz. Pejgamberin dhe 
hynin në Islam. Ndër këta spikat pranimi i Islamit nga Dimad b. 
Tha'lebe. Dimadi, i cili ishte kryetari i fisit Ezdu Shenue, kishte 
ardhur në Mekë me qëllim kryerjen e umres. Kur idhujtarët 
e Kurejshit thanë se Hz. Muhammedi (s.a.s.) kishte humbur 
mendjen, mendoi që ta kurone atë. Erdhi te Hz. Pejgamberi 
dhe i tha se mund ta shëronte nëse ky kishte dëshirë. Pas këtij 
propozimi, Hz. Pejgamberi iu përgjigj atij duke i thënë: “Pa 
dyshim që falënderimi i takon Allahut. E falënderojmë Atë, kërkojmë 
ndihmë nga Ai. Kujtdo që Allahu i jep rrugë të drejtë, nuk ka njeri që 
ta shmangë atë nga rruga e tij. Këdo që të devijojë, nuk ka njeri që ta 
fusë në rrugë të drejtë. Unë dëshmoj se nuk ka zot tjetër veç Allahut, 
se edhe Muhammedi është robi dhe i dërguari i Tij. Pas kësaj...” Ende 
pa e plotësuar përgjigjen Hz. Pejgamberi, Dimadi e ndërpreu i 
entuziazmuar fjalën e tij dhe i përsëriti tri herë ato. Ndërsa më 
pas bëri këtë vlerësim mbi fjalët që kishte dëgjuar: “Asnjëherë nuk 
kam dëgjuar një fjalë të ngjashme: dëgjova fjalët e parashikuesve të 
fatit, magjistarëve dhe poetëve, por nuk dëgjova një fjalë të ngjashme 
me këtë. Këto fjalë krijojnë entuziazëm edhe te detrat e gufuar.” 
Menjëherë pas kësaj, Dimadi shprehu fjalën e shehadetit dhe u 
bë musliman. Po ashtu, ai shprehu besëlidhjen në emër të tij dhe 
të fisit të tij 

Tufejl b. Amri, poet i njohur ndër krerët e fisit Deus, erdhi 
në Mekë. Idhujtarët erdhën pranë tij, i folën mbi thirrjen dhe 
negativitetin e Hz. Muhammedit (s.a.s.), folën kundër tij dhe 
thanë se situata kishte arritur në përmasa serioze. Thanë se 
kishin frikë mos ajo që u ndodhi atyre, do t'i ndodhte edhe 





35 Tbn Habib, el-Muhabber, f. 160. 
59 Tbn Sa'd, IV, 241; Muslim, 1, 593-594. 

Tufejlit dhe fisit të tij. Prandaj kërkuan nga ai që të mos flasë me 
të dhe të mos dëgjojë fjalët e tij. Aq shumë e theksuan këtë pikë, 
sa Tufejl b. Amri vendosi në mënyrë të prerë që të mos e dëgjojë 
Hz. Pejgamberin, të mos flasë me të. Qoftë edhe pa dashje, që të 
mos dëgjonte asnjë fjalë, do të vendoste pambuk në veshë kur 
të shkonte në el-Haremush-Sherif. Vajti te Qabeja dhe pikërisht 
në këtë kohë afrohet pranë Hz. Pejgamberit, i cili po falte namaz 
aty. Dëgjon një fjalë nga ato që po lexonte ai. Vetveten e dinte 
për poet të mençur, se mund të dallonte të bukurën nga e 
shëmtuara dhe, nëse ajo që shprehte Hz. Muhammedi (s.a.s.) 
ishte e bukur, do të mund ta pranonte atë, nëse ishte e shëmtuar, 
do ta refuzonte. E ndoqi Pejgamberin, i cili përfundoi namazin, 
iku në shtëpi dhe i tregoi atij ç'kishte ndodhur. Hz. Pejgamberi i 
foli për Islamin, i këndoi Kuran. Bukuria e stilit të Kuranit dhe 
përmbajtja e atyre që kishte dëgjuar i pëlqyen Tufejlit. E pranoi 
Islamin dhe u kthye në vendbanimin e tij, bëri të mundur që disa 
persona nga familja dhe fisi i tij të bëhen muslimanë.”” 


4- Propozimet e mushrikëve për kompromis 

Kur idhujtarët e fisit Kurejsh panë që Hz. Muhammedi (s.a.s.) 
i ftonte njerëzit në Islam me bindje dhe vendosmëri, u drejtuan 
te xhaxhai i tij, Ebu Talibi, në mënyrë që ta pengonin ose ta 
bindnin të hiqte dorë nga mbrojtja e tij. Ibn Hishami citon se 
kurejshitët u drejtuan tri herë tek Ebu Talibi për këtë qëllim dhe 
jep emrat e delegacionit prej dhjetë personash, që shkonin për 
herë të parë. Ky delegacion shkoi tek Ebu Talibi dhe tha: “Ebu 
Talibl Nipi yt ofendoi zotërit tonë. Keqësoi fenë tonë. Tha se ne jemi 
të pamend, se baballarët tanë, gjyshërit tanë, kanë ikur në rrugë të 
gabuar. Tani, ti, ose bëj të mundur që ai të heqë dorë nga këto, ose hiq 
dorë nga mbrojtja...” Ebu Talibi e largoi me gjuhë të ëmbël këtë 
delegacion. Idhujtarët, të cilët nuk fituan rezultatin që dëshironin 
në takimin e parë, iu drejtuan për herë të dytë Ebu Talibit dhe i 
thanë se tashmë nuk mund të duronin fjalët e nipit të tij dhe, ose 
të bënte që ai të hiqte dorë nga kjo kauzë, ose të hiqte dorë nga 





37 Tbn Hisham, I, 382-385: Ibn Sa'd, IV, 237-240. 

mbrojtja e tij, në të kundërt, e kërcënuan se do mbanin qëndrim 
edhe ndaj tij. Ebu Talibi thirri këtë herë Hz. Muhammedin 
(s.a.s.) dhe i tregoi atij se çfarë i kishin thënë kurejshitët. I tha 
që të heqë dorë nga kauza e tij, pasi kjo çështje kishte arritur 
tashmë në një pikë që nuk mund ta kontrollonte. Hz. Pejgamberi 
e dëgjoi dhe mendoi se xhaxhai i tij kishte ndërruar mendje 
e se nuk donte ta mbronte më, prandaj i tha: “Nëse do të më 
japin diellin në dorën e djathtë dhe hënën në dorën e majtë, që unë 
të tërhiqem, nuk do ta bëj kurrë, deri kur Allahu ta lartësojë këtë fe, 
ose deri kur unë të vdes”. Pas këtyre fjalëve, u ngrit më këmbë dhe 
filloi të ecë. Ebu Talibi, i cili u mërzit shumë me këto fjalë, i tha: 
“Nipi im! Ik, thuaj ç'të duash. Betohem në Allah se ty nuk do të të 
dorëzoj kurrë tek ata”.25 


Kur idhujtarët e kuptuan se Ebu Talibi e ndihmonte 
Rasulullahun dhe se nuk kishte hequr dorë nga mbrojtja e tij 
e as nuk do t'ua dorëzonte atë atyre, madje kur kuptuan se ata 
do të ndahen nga ai, nëse do të ishte e nevojshme, morën me 
vete djalin e Uelid b. Mugires, Umaren, dhe shkuan te Ebu 
Talibi. Qëllimi ishte që Umaren, një djalë i ri dhe i pashëm, ta 
ndryshonin me Hz. Pejgamberin dhe i shprehën këtë propozim 
të habitshëm Ebu Talibit: “Ebu Talib! Ja ku është i riu më i fuqishëm 
dhe më i pashëm i fisit Kurejsh, Umare b. Uelidi. Merre atë, përfito 
nga zgjuarsia dhe forca e tij, adoptoje atë, qoftë i yti. Në këmbim të 
kësaj na dorëzo neve këtë nipin tënd që kundërshtoi fenë tënde dhe 
të etërve të tu dhe që prishi unitetin e popullit tënd, ta vrasim atë. 
Ja ku po të japim një njeri në vend të një njeriu tjetër.” Ndaj këtij 
propozimi qesharak dhe tallës, Ebu Talibi dha këtë përgjigje të 
ashpër: “Betohem në Allah se ju po më bëni një propozim shumë të 
keqi Si është e mundur? Ju po më jepni djalin tuaj që ta ushqej për ju; 
ndërsa timin doni ta vrisni, kështu? Kjo nuk është e mundur, kurrë.” 

Idhujtarët iu drejtuan edhe vetë personalisht Hz. Pejgamberit 
dhe i shprehën atij disa propozime. Një herë, Utbe b. Rebia i 
vetëm dhe një herë tjetër bashkë me një delegacion, i propozuan 





38 Tbn Hisham, I, 265-266, Përveç kësaj shih: Taberi, II, 323 etj. 
39 Tbn Hisham, 1, 266-277: Ibn Sa'd, I, 201-203: Taberi, II, 326-327. 

që t'i jepnin pasuri atij, ta bënin kryetar, madje edhe nëse ishte 
i sëmurë, ta kuronin. Por, Hz. Muhammedi (s.a.s.) tha se ky 
nuk është qëllimi i tij, se po plotësonte detyrën e profetësisë 
që i kishte dhënë Allahu dhe se në këtë kauzë do të plotësonte 
çdo gjë.“ Idhujtarët, të cilët nuk patën asnjë rezultat nga këto 
përpjekje, dërguan edhe një propozim tjetër: “Ne t'i bëjmë 
adhurim atij që adhuron ti, ndërsa ti adhuro ata që adhurojmë ne.” 
Pas kësaj zbriti surja Kafirun. Kuptimi i kësaj sureje është i tillë: 
“Thuaj: ‘O ju mosbesimtarë! Unë nuk adhuroj çfarë ju adhuroni dhe 
ju nuk jeni adhurues të Atij që unë adhuroj. Unë nuk do të jem kurrë 
adhurues i atyre që adhuroni ju dhe as ju nuk do të jeni adhurues të 


Atij që adhuroj unë! Ju keni fenë tuaj, ndërsa unë kam fenë timel”” 


5- Arsyet e kundërshtimit 

Kur'ani Famëlartë i fton njerëzit që të besojnë në njëjësinë 
e Allahut dhe t'i bëjnë adhurim vetëm atij, keqëson idhujt dhe 
idhujtarët, bën të ditur se ata nuk shkaktonin as dëm e as dobi. 
Disa nga këto ajete janë: “Vërtet, ata që ju i adhuroni në vend të 
Allahut, janë vetëm idhuj. Ju po shpifni gënjeshtra.” “Në vend të 
Allahut ata adhurojnë atë që as nuk u bën dëm, as nuk u sjell dobi.” 
Kur'ani Famëlartë bën të ditur se idhujt dhe idhujtarët do të jenë 
lëndë djegëse për xhehennemin: “Me të vërtetë, ju (idhujtarë) dhe 
idhujt që adhuroni në vend të Allahut, do të jeni lëndë djegëse për 
xhehennemin...”9 Njëkohësisht kritikon ata që adhurojnë melekët 
dhe xhindët dhe bën të ditur se njerëzit dhe xhindët janë krijuar 
për të adhuruar Allahun. Shkurtimisht, kundërshtonte të gjitha 
besimet dhe adhurimet besëtyte të idhujtarëve, i ftonte ata në 
teuhid. Ndërsa ata nuk donin të braktisnin besimet, adhurimet 
dhe traditat që kishin marrë si trashëgimi nga etërit e tyre. 








40 Tbn Hisham, 1, 293-295. 

4 Tbn Hisham, 1, 362: Taberi, II, 337. 
42 Kafirun, 10971-6. 

B Ankebut, 29/17. 

ta Junus, 10718: Furkan, 25455. 

43 Enbija, 21/98. 

Meqë Qabeja pranohej dhe vizitohej si vend i shenjtë nga 
arabët, idhujtarët e Mekës mendonin se ky vend ishte e drejtë e 
të gjithë arabëve. Ata, me shprehjen e Kur'anit, duke i thënë Hz. 
Pejgamberit, “Nëse ndjekim rrugën e drejtë së bashku me ty, së shpejti 
do të jemi të dëbuar nga vendlindja”, shprehnin si justifikim 
faktin se, nëse e pranonin Islamin, do të mbeteshin përballë 
rrezikut për t'u dëbuar nga Meka. Mirëpo Allahu i Lartmadhëruar 
e kritikon këtë pretendim të tyre dhe urdhëron: “Vallë, a nuk ua 
kemi mundësuar që të jetojnë në një vend të shenjtë e të sigurt, ku 
sillen fruta të llojllojshme, si ushqim prej Nesh2 Por shumica e tyre 
nuk e dinë.” 


Idhujtarët e kurejshitëve, bashkë me shembjen e idhujtarisë, 
kishin frikë se mos humbnin interesat dhe epërsinë e tyre fetare, 
që kishin përfituar në sy të fiseve arabe. Përveç kësaj, kishte nga 
ata që prodhonin idhuj dhe ua shisnin atyre që vinin në Qabe. 
Ata që bënin tregti idhujsh zemëroheshin shumë me faktin që 
Islami e kishte ndaluar këtë. 


Arabët u kushtonin shumë rëndësi zakoneve dhe traditave që 
ua kishin trashëguar ‘etërit e tyre, të cilët i pranonin si bartës 
të traditës kulturore. Edhe për kurejshitët, idhujtaria ishte 
një vlerë, e cila duhej të ruhej. Shpeshherë thoshin se i kishin 
gjetur etërit e tyre, se i kishin besuar një feje të caktuar dhe se 
për ta, rruga më e mençur ishte të ndiqnin traditën e etërve të 
tyre, parashtronin traditat e tyre, me qëllim që të nxirrnin si të 
duhura sjelljet e tyre insistuese. Si rrjedhojë, imitimi i etërve, 
qoftë në besim dhe qoftë në adhurim apo mënyrën e jetesës, ishte 
një parim i pazëvendësueshëm për idhujtarët. Kundërshtarët 
e shihnin Islamin si një sulm ndaj rrugës së etërve, pra, ndaj 
sjelljeve tradicionale dhe besimeve të tyre. Në Kuranin Famëlartë 
kritikohen këto qëndrime të tyre: “Kur u thuhet: ‘Ejani në atë që ka 
zbritur Allahu dhe ejani tek i Dërguari! ata thonë: “Neve na mjafton 





40 Kasas, 28/57. 
TË Kasas, 28151. 

rruga që kemi gjetur nga etërit tanë”. Edhe pse etërit e tyre nuk kanë 
ditur asgjë e as nuk kanë qenë në udhën e vërtetë21”5 


Kurani Famëlartë kritikon hapur imoralitetin e arabëve, 
mizorinë dhe padrejtësitë e tyre, jetesën e keqe dhe të shëmtuar, 
radhit anët negative dhe ua përplas në fytyrë veprimet e tyre. 
Është më se e qartë që morali i sjellë nga Kur'ani Famëlartë 
largohet dhe shkëputet në mënyrë rrënjësore nga konceptimi i 
moralit tradicional të shoqërisë arabe.” Morali i tyre binte në 
kundërshtim me moralin e parashikuar nga Kurani Famëlartë. 
Sepse Kur'ani Famëlartë i ftonte njerëzit në moralin e bukur dhe 
në virtytshmëri. 

Idhujtarët e Mekës nuk besonin në jetën e përjetshme pas 
vdekjes, nuk besonin se do të gjykoheshin për çfarë kishin bërë, 
ose nuk dëshironin të besonin. Nuk ishin të kënaqur nga fakti se 
Kur'ani Famëlartë fliste për dënimin e atyre që bënin të këqija. 
Madje, as nuk donin të mendonin se do të gjykoheshin për shkak 
të gjynaheve që kishte ndaluar Islami, si sjelljet e këqija, shtypja 
e njerëzve me fitime të padrejta, alkooli dhe prostitucioni. 
Thoshin se “Nuk ka tjetër veç jetës së kësaj bote, vdesim e jetojmë 
dhe vetëm koha na shkatërron” dhe mohonin ahiretin. 





18 Maide, 57104. 

49 Maxime Rodinson, Hazreti Muhammed, përkth. Attila Tokatlı, Stamboll 1994, f. 
90. Shihet se orientalisti francez Maxime Rodinson, për shkak të paragjykimeve 
që buronin nga kultura ku ishte formuar dhe sistemi i mendimit që zotëronte, i 
komenton ndryshe ndodhitë, u kushton më shumë vend dhe rëndësi fjalëve 
të kundërshtarëve të Islamit, i respekton ata, bën përpjekje për t'i vërtetuar 
kundërshtarët e tij dhe ti nxjerrë të pafajshëm, si dhe, vende-vende, përdor 
shprehje tallëse mbi veprimtarinë e Hz. Pejgamberit. Pavarësisht të gjitha këtyre, 
shihet se pohon edhe mjaft elemente në lidhje me personalitetin e tij, të tilla si 
zgjuarsia, qetësia, qëndrimi i tij i besueshëm dhe i ekuilibruar, fakti që ishte një 
personalitet, i cili pati fituar respektin e personave të afërt me të, se gjatë gjithë 
jetës kishte menduar gjatë e gjerë para se të merrte një vendim, se administronte në 
mënyrë profesionale punët e tij publike dhe private, se dinte të priste dhe të tërhiqej 
atëherë kur ishte e nevojshme, se ishte një diplomat i pashoq, se i gjykonte çështjet 
në mënyrë logjike, me shikim të hapur dhe me largpamësi, në të njëjtën kohë, 
shohim se ai shprehte përgëzimin e tij. Në pjesën e fundit parashtron në formë të 
përmbledhur ndikimin prej katërmbëdhjetë shekujsh të Hz. Muhammedit. 

50 Xhathije, 45724. 

Në strukturën e fiseve u kushtohej rëndësi shtresave sociale. 
Mekasit nuk e duronin faktin që skllevërit të pranonin një fe 
tjetër nga ajo e zotërinjve të tyre; faktin që ata ishin muslimanë 
e shihnin si kryengritje ndaj tyre. Mirëpo, Hz. Pejgamberi 
urdhëronte barazinë, nuk bënte dallim ndaj njerëzve të shtresave 
të ndryshme; pjesëtarët e shoqërisë, qofshin skllevër, zotërinj, 
të pasur apo të varfër, i pranonte në të njëjtin nivel; theksonte 
se kriteri i epërsisë është devotshmëria; besimtarët i shpallte si 
vëllezër. Zotërinjtë, meqenëse nuk donin të hynin në një fe 
që i konsideronte të barabartë me skllevërit e tyre, shprehnin 
kundërshtim ndaj tij. 


Në kundërshtimin e mekasve ndaj Islamit, një vend të 
rëndësishëm zinte edhe konkurrenca fisnore. Fjalët e mëposhtme 
të Ebu Xhehlit tregojnë se nuk i besonte Hz. Muhammedit (s.a.s.) 
për shkak të konkurrencës ndaj fisit Abdumenaf. Ai shprehej: 
“Me fisin Abdumenaf ramë në kontradiktë për temën e nderit. Ata i 
dhanë ushqim popullit, edhe ne u dhamë. Ata u dhanë mjete transporti 
atyre që mbetën më këmbë, edhe ne u dhamë. Ata i dhuruan popullit, 
edhe ne i dhuruam. Së fundmi, kur u gjendëm në të njëjtin nivel, në 
pozita të njëjta, ata thanë: Ja, prej nesh doli një Pejgamber, të cilit i 
vjen vahji nga qielli.” Ne kur do ta arrijmë këtë2 Betohem në Allah 
se nuk do t'i besojmë kurrë atij.” Ebu Xhehli e sheh profetësinë 
si njëra prej detyrave të administrimit të qytetit të Mekës dhe 
adhurimit të haxhit. Po ashtu, nuk mund ta duronte faktin se kjo 
detyrë i ishte dhënë njërit prej fisit Apdumenaf. Një fjalë e tij, 
ku shpreh këtë mendim sa i përket kësaj teme, është: “Detyrat 
sikaje, rifade dhe mesh'uere janë në dorë të fisit Ahdumenaf. Ndërsa 
Pejgamberi doli prej tyre. Po neve ç'na mbeti27” 


Disa kundërshtarë mendonin se Kur'ani duhej t'i jepej 
dikujt më fisnik se Hz. Muhammedit (s.a.s.). Uelid b. Mugire 
nuk e pranonte se Hz. Muhammedi (s.a.s.) ishte Pejgamber. Ai 
shprehej: “Si është e mundur? Unë të jem i madhi i fisit Kurejsh, 
të jem kryetari i fisit dhe të lihem mënjanë, ndërsa vahji t'i vijë 





“1 Ibn Hisham, I, 316. 
52 Makrizi, f. 72. 

Muhammedit” Si është e mundur që Ebu Mes'ud Amr b. Umejr 
eth-Thekafiu të jetë kryetar i fisit Thekif dhe të lihet mënjanë? 
Që të dy jemi kryetarët e këtyre dy qyteteve (Meka dhe Taifi).” 
Në përgjigje të pikëpamjeve dhe pretendimeve të tij, Allahu i 
Lartmadhëruar urdhëron kështu: “Nëse ky Kur'an do t'i kishte 
zbritur ndonjë njeriu të madh prej njërit nga këto dy qytete2 Vallë, a 
mos janë ata që e ndajnë mëshirën e Zotit tënd2”” 


6- Pranimi i Islamit nga Hz. Hamzai dhe Hz. Omeri 


Në një kohë kur idhujtarët e fisit Kurejsh vazhdonin ta 
kundërshtonin Islamin me gjithë ashpërsinë e tyre, dy persona 
të njohur për heroizmin dhe trimërinë, Hamza b. Abdilmuttalibi 
dhe Omer b. Hattabi, e pranuan Islamin. Kjo ndodhi, ashtu 
siç u bë shkak për forcimin e muslimanëve, ndikoi shumë 
edhe te kundërshtarët e Islamit. Për shkak të rëndësisë së tyre, 
literatura e parë e historisë islame i përmend ngjarjet në lidhje 
me pranimin e tyre nën tituj specifikë. 

Hz. Hamzai ishte disa vite më i madh se nipi i tij Hz. 
Muhammedi (s.a.s.). Që të dy ishin shokë fëmijërie dhe vëllezër 
qumështi. Hz. Hamzait i pëlqente të gjuante. Kur kthehej nga 
gjuetia bënte tavaf Qabenë para se të ikte në shtëpi. Ishte i fortë, 
i fuqishëm, mbështeste ata që u bëheshin padrejtësi. Ende nuk 
ishte bërë musliman, por e donte shumë nipin dhe mërzitej 
shumë nga sjelljet e padrejta që i bëheshin atij. Një ditë, Ebu 
Xhehli e kishte ofenduar Hz. Pejgamberin pranë kodrës Safa, 
e kishte sharë, kishte përçmuar fenë dhe profetësinë e tij, e 
kishte lënduar atë, si gjithmonë, dhe e kishte mërzitur. Ndërsa 
Hz. Pejgamberi nuk i kishte dhënë përgjigje. Një robëreshë e 
Abdullah b. Xhud'anit, nga shtëpia e saj, që gjendej diku pranë 
vendit ku ndodhi ngjarja, kishte qenë dëshmitare e këtyre fjalëve. 
Kjo grua i tregoi më pas Hamzait, që sapo ishte kthyer nga 
gjuetia, se ç'kishte bërë Ebu Xhehli. Hamzai e ndjeu veten keq 
kur dëgjoi ato që tregoi gruaja. Shkoi te el-Mesxhidu'l-Haram 





533 Zuhruf, 43/31-32. 

dhe prej tij tek Ebu Xhehli, i cili ishte ulur bashkë me krerët e 
fisit Kurejsh. Kur arriti pranë tij ngriti harkun, e goditi në kokë 
dhe e plagosi atë. Më pas e kërcënoi duke i thënë: “Ti je ai që 
e shan dhe e fyen Muhammedin! Ja, pra, edhe unë jam nga feja e 
tij. Nëse je i zoti m'u përgjigj edhe mua, pa më shaj edhe mua të të 
shoh!” Ndërkohë, disa nga fisi i Ebu Xhehlit, fisi Ebu Mahzum, 
donin të ngriheshin për ta ndihmuar. Ebu Xhehli i pengoi ato, 
duke thënë se Hamzai kishte të drejtë. Pranimi i Islamit nga 
Hz. Hamzai i dha forcë Hz. Pejgamberit dhe muslimanëve. 
Idhujtarët, ngaqë kishin frikë nga ai dhe e dinin se do ta mbronte 
Hz. Muhammedin (Gas), filluan të shmangeshin nga veprimet 
e këqija.”“ 

Pranimi i Islamit nga Hz. Hamzai ndodhi para pranimit të 
Islamit nga Hz. Omeri. Në atë kohë Hz. Pejgamberi ushtronte 
veprimtarinë e tij në Daru'l-Erkam. Ndërkohë, ndërsa Hz. 
Pejgamberi ushtronte detyrën e shpalljes hyjnore, kërkonte nga 
Allahu që të udhëzonte në rrugë të drejtë disa personalitete të 
fuqishme për fitoren e Islamit dhe të Kur'anit. Në këtë mënyrë, 
ai ka bërë dua për hyrjen në rrugë të drejtë nga njëri prej të dyve, 
Ebu Xhehlit dhe Omerit: “Allahu im! Forcoje islamizmin ose me 
Ebu'l-Hakem b. Hishamin (Ebu Xhehil, ose me Omer b. Hattabin.” 
Ai që përfitoi nga kjo dua ishte Omer b. Hattabi. 


Omer b. Hattabi i përkiste fisit Adij. Ishte ndër trimat e 
Kurejshit. Fillimisht ishte kundërshtar i ashpër i Islamit dhe 
torturonte robëreshat muslimane. Një ditë vuri shpatën në 
brez dhe u nis drejt Daru'l-Erkamit, me qëllim që të vriste Hz. 
Muhammedin (s.a.s.). Në rrugë takoi përsëri Nuajm b. Abdil- 
lahun nga fisi Adij. Nuajmi e pyeti se ku po shkonte. Omeri iu 
përgjigj: “Të vras Muhammedin, i cili prishi unitetin e fisit Kurejsh, 
që i fajësoi ata për mungesë mençurie, që keqësoi fetë e tyre, që 
ofendoi zotat e tyre.” Pas kësaj, Nuajmi i kujtoi atij se, nëse vriste 
Muhammedin, fisi Abdumenaf nuk do ta linte të gjallë. Më pas 
i bëri të ditur se kunati i tij, Said b. Zejdi, dhe motra e Omerit, 
Fatima, ishin bërë muslimanë. Qëllimi i Nuajmit, i cili kishte 





54 Tbn Hisham, 1, 291-292: Ibn Habib, el-Munemmak, f. 339-340: Taberi, II, 333-334. 

pranuar Islamin, me shumë mundësi nuk ishte të kallëzonte 
Saidin dhe Fatiman, por të tërhiqte vëmendjen e Omerit në një 
drejtim tjetër dhe të fitonte kohë. Motrën e tij mund të mos e 
vriste, mirëpo dukej i vendosur për të vrarë Hz. Muhammedin 
(s.a.s.). Omeri u nis menjëherë për në shtëpinë e kunatit të tij. 
Habbab b. Ereti po u mësonte atyre Kur'an. Habbabi u fsheh 
menjëherë. Omeri hyri brenda me mllef e zemërim. Kur ndodhej 
jashtë kishte dëgjuar Kuranin që po këndohej në shtëpi. Arriti 
në mendimin se fjalët që kishte dëgjuar ishin të drejta. Filloi 
të rrahë kunatin dhe motrën e tij. Motra i tha me zë të lartë se 
e kishin pranuar Islamin dhe sado që t'u kushtonte, nuk do të 
hiqnin dorë nga kjo. Pas kësaj, Omeri kërkoi të sillnin ata që 
kishin kënduar. I sollën atij letrën ku ishte e shkruar surja Ta- 
Ha. Tha se i pëlqenin ato që kishte kënduar. Pas kësaj, Habbab 
b. Ereti doli nga vendi ku ishte fshehur. Omeri tha se donte të 
shkonte në vendin ku ishte Muhammedi dhe u nis për në Daul. 
Erkam. Kur ata që ishin brenda panë se Omeri po vinte i pajisur 
me shpatë, ngurruan t'ia hapnin derën. Mirëpo, Hz. Hamzai që 
gjendej brenda, tha: “Nëse ka ardhur me qëllim të mirë, nuk mund 
ta mohojmë këtë mirësi nga ai, por nëse kërkon të bëjë keq, e vrasim 
me shpatën e tij.” Pas kësaj, Hz. Pejgamberi lejoi që të hapej dera, 
e priti Omerin në oborr dhe e pyeti se me ç'qëllim kishte ardhur. 
Omeri u përgjigj: “O i Dërguari i Allahut! Unë erdha t'i besoj 
Allahut, të dërguarit të tij dhe atyre që janë zbritur nga Allahu.” Pas 
kësaj, Hz. Pejgamberi këndoi tekbir. Pranimi i Islamit nga Omeri 
i forcoi dhe i gëzoi muslimanët.” Pranimi i Islamit prej tij është 
realizuar pas hixhretit në Abisini dhe në muajin Dhilhixh-xhe, 
në vitin e gjashtë të profetësisë së Hz. Muhammedit (viti 615). 


Këtu duhet të aludojmë përfshirjen e njerëzve në Islam, 
ndikimin e Kur'anit në joshjen e personave dhe masave të 
gjera. Shihet se në pranimin e Islamit nga Omeri dhe nga 
shumë të tjerë si ai, ka luajtur rol bukuria e stilit të Kur'anit 
të Madhërueshëm dhe forca e ndikimit të tij. Në pikëpamje të 
stilit dhe cilësive letrare, Kur'ani zotëron një epërsi që nuk mund 





77 Tbn Hisham, I, 342-350. 

ta ketë njeriu, aq sa ledhaton veshin, i drejtohet edhe zemrës. 
Dihet se, përveç Omerit, poeti i njohur nga fisi Deus, Tufejl b. 
Amri, Ebu Dher el-Gifariu, magjistari i njohur Dimad b. Tha'lebe, 
gjashtë persona në vendin e quajtur Akabe nga fisi Hazrexh, Sa'd 
b. Muadhi ndër kryetarët e fisit Eus dhe mjaft sahabe, e kanë 
pranuar Islamin kur kanë dëgjuar Kur'anin. 


7- Hixhreti i parë i Abisinisë 

Hz. Pejgamberi shqetësohej shumë për problemet me të cilat 
përballeshin sahabet, mirëpo nuk kishte mundësi të bënte gjë. 
Në fund u tha: “Deri kur Allahu t'ju tregojë një rrugë, nëpërmjet së 
cilës të shpëtoni nga problemet që përjetoni, është mirë të shtegtoni 
në Abisini. Sepse atje gjendet një sovran, i cili nuk ushtron padrejtësi 
ndaj asnjërit që ka pranë tij”. Kështu, i këshilloi të iknin në Abisini. 

Pas kësaj, një pjesë e muslimanëve emigruan në Abisini. Ky 
është emigrimi i parë në Islam. Literatura tregon se emigrimi 
ka ndodhur dy herë, njëri në vitin e 5 (viti 615) të profetësisë 
dhe se është realizuar në muajin Rexheb. Citohet se ata që 
morën pjesë në emigrimin e Abisinisë janë katër gra dhe 
njëmbëdhjetë meshkuj, pra, pesëmbëdhjetë persona gjithsej 
(në disa burime thuhet se ishin gjashtëmbëdhjetë). Këta janë: 
Osman b. Allan dhe bashkëshortja e tij Rukajje, Ebu Hudhejfe 
b. Utbe dhe bashkëshortja e tij Sehle bint Suhejl, Ebu Seleme 
dhe bashkëshortja e tij Ummu Seleme, Amir b. Rebia dhe 
bashkëshortja e tij Lajla bint Ebi Hathme, Zubejr b. Au'uam, 
Mus'ab b. Umejr, Abdurrahman b. Auf, Osman b. Madh'un, Ebu 
Sebre, Hatib b. Amr dhe Suhejl b. Bejda. Siç shihet, disa prej 
këtyre kanë ikur bashkë me bashkëshortet e tyre. Këta emigrues, 
disa prej të cilëve me mjet transporti e disa këmbësorë, ikën 
fshehurazi nga bregu i Detit të Kuq, deri në portin Shuajbe. Në 
port, pikërisht në atë kohë kishin ardhur dy anije tregtare. Këta 
hipën në anije, në këmbim të pagesës, dhe arritën shëndoshë 
e mirë në tokat e Abisinisë. Idhujtarët e kurejshitëve dërguan 

disa burra që ti kapnin, por nuk i arritën dot. Muslimanët që 


emigruan filluan të jetojnë në paqe dhe besim atje.” 


Po përse muslimanët emigruan veçanërisht në Abisini dhe 
jo në një zonë tjetër? Kësaj pyetjeje mund t'i përgjigjemi duke 
pasur parasysh nëse muslimanët kishin mundësi emigrimi në 
zona të ndryshme të Gadishullit Arabik. Para së gjithash, nuk 
mund të emigronin te çdo fis arab në Arabi. Sepse këto fise ishin 
ende idhujtarë. Kur vinin për qëllime të ndryshme në Mekë, 
asnjëri prej tyre nuk ishte përgjigjur pozitivisht ndaj thirrjes 
së Hz. Pejgamberit në Islam. Për më tepër, këto fise ishin në 
kontakt me idhujtarët e Kurejshit. Nuk donin të krijoheshin 
konflikte me kurejshitët për shkak të muslimanëve. Nuk mund 
të shkonin në zonat ku kishin epërsi hebrenjtë dhe të krishterët. 
Sepse hebrenjtë dhe të krishterët në Gadishullin Arabik ishin 
në konflikt me njëri-tjetrin dhe në konkurrencë për të pasur 
sovranitet mbi njëri-tjetrin. Ata nuk donin një rival të ri. Nuk 
mund të emigronin as në zonën e Jemenit. Sepse ky vend ishte 
koloni e Iranit zoroastrist. Ashtu si nuk pranonin të afroheshin 
me një fe të re hyjnore, nuk pranonin as ata që i përkisnin 
kësaj feje. Edhe zona e Irakut dhe e Sirisë nuk ishte e volitshme 
për emigrim. Jo vetëm se ishte e vështirë të arrije në këto dy 
zona, por edhe sepse kurejshitët kishin marrëdhënie tregtare 
të afërta me këto vende. Për më tepër, në këto zona sundonte 
autoriteti i Iranit dhe shtetit bizantin. Krahas kësaj, drejtuesit e 
këtyre zonave ushtronin padrejtësi mbi popullin. Edhe në zonën 
e Omanit zotëronte mizoria. Si rrjedhojë, zona më e besueshme 
ishte Abisinia. Prandaj, edhe Hz. Pejgamberi kishte këshilluar 
këtë vend për emigrim. Fakti që Hz. Pejgamberi këshilloi 
veçanërisht atë zonë për hixhret, na bën të kuptojmë se ai e 
njihte mirë botën. Muhaxhirët muslimanë kishin gëzuar sjellje 
të mira në Abisini, qoftë nga sovrani, qoftë nga populli, i kishin 
kryer lirisht adhurimet, nuk ishin përballur me torturë dhe nuk 
kishin dëgjuar asnjë fjalë të keqe nga askush. 





56 Tbn Is'hak, f. 154-159, 194 etj., Ibn Hisham, 1, 321 etj., Ibn Sa'd, 1, 204-205: Taberi, 
II, 329 etj. 

Ndërkohë, thuhet se disa nga emigruesit në Abisini ishin 
kthyer në Mekë katër muaj pas emigrimit, për shkak se qe 
përhapur lajmi sikur diçka kishte ndodhur në Mekë, por pasi e 
patën kuptuar se ndodhia ishte e pabazë, qenë kthyer përsëri në 
Abisini. Emigrimi është realizuar në muajin Rexheb. Muhaxhirët 
kishin qëndruar atje në muajt Shaban e Ramazan dhe ishin 
kthyer në muajin Sheu'ual. Ndërsa ndodhia, për të cilën do të 
flasim pas pak, kishte ndodhur në muajin Ramazan.” 


Sipas këtij lajmi, të quajtur “Ndodhia Garanik”, e cila citohet 
në disa burime të historisë islame, Pejgamberi ynë, pranë 
Qabesë, kur po këndonte ajetet e sures Nexhm, në kuptimin: 
“A e keni parë Latën dhe Uzzën2 Po Menatin, të tretën, të fundit2””, 
gjoja me thirrjen e shejtanit paska thënë: “Këta janë mjellma të 
mëdha, shpresohet shefaati i tyre” Kur kishte ardhur radha tek 
ajeti i sexhdes, kishin bërë sexhde edhe të gjithë mohuesiti 
Idhujtarët ishin gëzuar, sepse idhujt e tyre ishin lëvduar nga Hz. 
Pejgamberi. Në mbrëmje, te Pejgamberi (s.a.s.) kishte ardhur 
Xhebraili dhe i kishte bërë të ditur se kishte thënë fjalë që ai nuk i 
kishte sjellë nga Allahu.” Hz. Pejgamberi ishte mërzitur shumë për 
këtë dhe i pati anuluar fjalët që i kishte bërë thirrje shejtani” 


Ky transmetim, që Ibn Sa'di dhe Taberiu, si autorët më 
të vjetër të historisë islame, e kanë përfshirë në veprat e veta 
pa e hetuar vërtetësinë e tij, është kritikuar nga dijetarët 
muslimanë për fjalët kontradiktore, për transmetues të dobët, 
për vargun e këputur të transmetimit dhe, mbi të gjitha, se 
binte në kundërshtim me besimin e teuhidit. Po ashtu, kanë 
treguar se ai ishte thjesht një shpikje. Është më se e qartë që 
Hz. Pejgamberi nuk do të thoshte fjalë lavdëruese për idhujt me 
të cilët luftonte. Si rrjedhojë, ajetet 19 dhe 20 të sures Nexhm, 
keqësojnë idhujtarinë dhe shpjegojnë pakuptimshmërinë e tyre. 
Është e pamundur që fill pas këtyre ajeteve të jenë përdorur nga 
Hz. Pejgamberi shprehje që lavdërojnë idhujt. Këto shprehje 





27 Ibn Sad, 1, 206. 
58 Nexhm, 53/19-20. 
59 Tbn Sad, 1, 205-206; Taberi, II, 337-343. 

mund t'i ketë përdorur njëri prej idhujtarëve. Si rrjedhojë, në 
transmetimet e sakta nuk gjenden shprehje që lavdërojnë idhujt. 
Me shumë mundësi shkrimtarët e vjetër të historisë e kishin 
përfshirë në librat e tyre këtë transmetim me qëllim të mirë, për 
të shprehur se vahji hyjnor është i mbrojtur nga çdo lloj sulmi 
i shejtanëve. Mirëpo, shumë shkrimtarë perëndimorë, duke u 
nisur nga pika e kompromisit dhe kthimi pas i emigrantëve,” e 
kishin pranuar të drejtë ngjarjen e Garanikut dhe e kishin sjellë 
në rendin e ditës me komentime të reja: e kishin përdorur si temë 
për të sulmuar Islamin dhe për të zgjuar dyshim në institucionin 
e vahjit. Së fundmi, në vitin 1988, bashkë me librin “Ajetet e 
Shejtanit”, të shkruar nga Selman Rushdie, një qytetar anglez me 
origjinë indiane, tema në fjalë u rikthye sërish në vëmendje. Në 
shtetin tonë janë realizuar mjaft studime që kanë pasur si qëllim 
ofrimin e një shpjegimi ndaj çështjes së Garanikut.”' 


8- Hixhreti i dytë në Abisini 

Presionet e idhujtarëve sa vinin e shtoheshin. Një vit pas 
emigrimit të parë në Abisini, një grup i përbërë prej tetëdhjetë e 
dy burrash dhe tetëmbëdhjetë grash, nën kryesinë e Xhafer b. Ebi 
Talibit, shkuan sërish atje. Listat e emrave të këtyre muhaxhirëve 
gjenden edhe në literaturën tonë. Idhujtarët e Kurejshit, me 
qëllim që muslimanëve të mos u njihej e drejta e strehimit 
dhe që t'i nxirrnin ata nga shteti i tij, dërguan drejt sovranit të 
Abisinisë, Nexhashi Ashame, Amr b. Asin dhe Abdullah b. Ebi 
Rebian, bashkë me disa dhurata. Pasi sovrani dëgjoi kërkesat e 





90 Për shembull, shihni Dozy, Tarih-i Islamiyet, përkth. Abdullah Cevdet, Egjipt 1908, 
f. 72. 

6l Tbn Sejjidinnas, I, 215; Ahmed Hamdi Akseki, “Hatemü’l-Enbiya hakkında en 
çirkin bir isnadın reddiyesi (Refuzimi i një transmetimi të shëmtuar në lidhje me 
Hatemu'l-Enbija)”, Thjeshtësues: M. Hajri Kırbaşoğlu, İslami Araştırmalar Dergisi, 
Cilt 6, Sayı 2, f. 125-141 dhe Vëllimi 6, Numri 3, f. 199-207. İsmail Cerrahoğlu, 
“Garanik meselesinin istismarcıları (Abuzuesit me çështjen Garanik)”, A.U. 
İlahiyat Fakültesi Dergisi, XXIV, Ankara 1981; Hüseyin Hatemi, Şeytan Ayetleri 
(Ajetet e shejtanit), Stamboll 1989; Sabri Hizmetli, “Garanik Meselesi Üzerine 
(Mbi çështjen e Garanikut)”, İslami Araştırmalar Dergisi, Vëllimi 3, Nr. 2, f. 40-58, 
Ankara 1989. 

delegacionit, vendosi të dëgjojë muhaxhirët. Në prani të krerëve 
të sarajit dhe klerikëve të krishterë, e mori fjalën Xhafer b. Ebi 
Talibi, në emër të emigrantëve dhe si përfaqësues. Xhaferi, i 
cili në atë kohë ishte në moshën 25-vjeçare, me një guxim të 
madh, aftësi dhe qartësi, krahasoi besimin, traditën dhe zakonin 
e injorancës me atë që solli Islami. Duke nxjerrë në pah besimet 

e Islamit, shpjegoi arsyet e braktisjes së atdheut të tyre. Këtë 
fjalim, i cili shpreh me një stil të qartë dhe letrar risitë e sjella nga 
Hz. Pejgamberi që në vitet e para të Islamit, për shkak të 
rëndësisë, po e citojmë poshtë: 

“O sovran! Ne ishim një popull që jetonim në padije dhe 
barbarizëm. Adhuronim idhujt, hanim mish të ngordhur, kryenim 
imoralitete, cenonim lidhjet fisnore dhe nuk i njihnim të drejtat e 
fqinjësisë. Të fuqishmit ndër ne, shtypnin të dobëtit. Ndërsa bënim 
një jetë të tillë, Allahu na dërgoi ne, nga mesi ynë, një Pejgamber, 
drejtësinë, besueshmërinë dhe ndershmërinë e të cilit e dimë. Ky 
Pejgamber na ftoi të njohim Allahun si të vetëm, t'i bëjmë adhurim 
Atij, na ftoi të heqim dorë nga gurët dhe idhujt që adhurojmë ne dhe 
etërit tanë. Na urdhëroi që të flasim drejt, t'ia dorëzojmë amanetin të 
zotit, të respektojmë lidhjet fisnore, të njohim të drejtat fqinjësore, të 
heqim dorë nga vrasja dhe nga derdhja e gjakut. Na ndaloi kryerjen e 
imoralitetit, dhënien e dëshmisë së rreme, të hamë mallin dhe pasurinë 
e jetimit dhe të shpifim ndaj grave të ndershme. Përveç kësaj, ky 
Pejgamber na urdhëroi që të adhurojmë vetëm Allahun dhe të mos 
i njohim shok Atij. Na urdhëroi namazin, zekatin dhe agjërimin.” 
Edhe ne e vërtetuam dhe i besuam. Iu përshtatëm atyre që Allahu 
i bëri të ditur. I bëmë adhurim vetëm Atij. Nuk i njohëm shok Atij. 
I lamë ato që na ndaloi. I pranuam ato që i përcaktoi si të lejuara. 
Mirëpo fisi ynë na sulmoi. Na torturuan. Na detyruan që në vend 
të Allahut të kthehemi të adhurojmë idhujt, të na ndajnë nga feja 
jonë dhe të kryejmë ato punë të këqija, që më parë i kryenim lirisht. 
Kështu, kur na ndaluan të besojmë në fenë tonë duke ushtruar dhunë 
dhe mizori, emigruam në shtetin tënd. Të përzgjodhëm ty ndaj të 
tjerëve. Kërkuam mbrojtjen tënde. Shpresuam që pranë teje të mos 
bëjnë mizori.” 

Pas kësaj, Nexhashiu e pyeti Xhaferin: “A ka pranë teje nga 
ata që i janë zbritur Pejgamberit tuaj prej Allahut?” Xhaferi i ishte 
përgjigjur: “Po, ka.” Kur Nexhashiu i kërkoi që t'i këndonte, 





62 Nëse merret parasysh fakti se agjërimi është bërë farz në vitin e dytë të hixhretit, 
duhet të merret parasysh mundësia që shprehja në lidhje me agjërimin të jetë 
përfshirë në një periudhë të mëvonshme nga transmetuesit. 

Xhaferi i këndoi atij suren Merjem. Pas kësaj, Nexhashiu 
vendosi të mos i kthejë pas muslimanët. Ditën tjetër, delegatët u 
përpoqën ta ngacmojnë Nexhashiun, duke thënë se muslimanët 
mendonin gjëra të këqija mbi Hz. Isain. Nexhashitu i thirri sërish 
muslimanët dhe i pyeti se çmendonin mbi Hz. Isain. Xhaferi tha: 
“Në lidhje me të, themi atë që ka sjellë Pejgamberi ynë. Ai është robi, 
i dërguari, shpirti i Allahut dhe urdhri që Allahu i dha Merjemit në 
formën bëhu”.”9 

Nexhashiu, i cili u ndikua nga ata që tregoi Xhafer b. Ebi 
Talibi (madje thuhet se u bë edhe musliman), kishte bërë të ditur 
që muhaxhirët mund të jetonin të sigurt në shtetin e tij, nuk i 
kishte dorëzuar ata te delegatët idhujtarë të Kurejshit, po ashtu, 
kishte kthyer pas dhuratat e delegacionit kurejshit. Delegatët e 
mushrikëve u kthyen në Mekë me duar bosh, pa e arritur këtë 
sukses. Disa nga muhaxhirët, në kohë të ndryshme dhe me 
vullnetin e tyre, ishin kthyer në Mekë dhe në Medine. Sipas 
të dhënave që jep Ibn Sa'di, kur emigrantët dëgjuan se Hz. 
Pejgamberi emigroi në Medine, tridhjetë e tre burra dhe tetë gra, 
gjithsej dyzet e një persona, u kthyen pas. Dy prej tyre ndërruan 
jetë në Mekë, ndërsa shtatë persona u futën në burg po në Mekë. 
Njëzet e katër prej tyre morën pjesë në luftën e Bedrit. Grupi i 
fundit, pjesë e të cilit ishte edhe Xhaferi, kishin ardhur në kohën 
e çlirimit të Hajberit, në 77628. 


9- Bojkoti ndaj fisit Hashim 

Idhujtarët e Mekës, kur panë se numri i muslimanëve po 
shtohej dita-ditës, se ishin forcuar krahas pranimit të Islamit nga 
Hz. Hamzai dhe Hz. Omeri, se muhaxhirët që shkuan në jetonin 
të sigurt atje dhe se Nexhashiu nuk i kishte dorëzuar ata, por i 
kishte marrë nën mbrojtje, vendosën të vrasin Hz. Muhammedin 
(s.a.s.). Ishin shprehur se, deri sa të vritej ai, nuk do të kishte 
paqe ndërmjet fisit Hashim dhe Muttalib, se nuk do të kishte 
farefisni të besueshme dhe ligj reciprok, madje, i shpallën si 








63 Tbn Is'hak, f. 195-196: Ibn Hisham, 1, 336. 
64 Tbn Is'hak, f. 195-196: Ibn Hisham, 1. 336. 

armiq këto dy fise. Ebu Talibi, për të marrë nën mbrojtje nipin 
dhe fisin e tij, i çoi ata në lagjen Ebu Talib (Shibu Ebu Talib).9 

Pas kësaj, idhujtarët arritën në marrëveshje me njëri-tjetrin 
që të mos jepnin e të mos merrnin vajzë nga anëtarët e këtyre dy 
fiseve, të mos bënin tregti me ta, të mos uleshin e të bisedonin 
me ta. Nënshkruan një protokoll dhe e varën në murin e Qabesë. 
Arritën në vendimin se do t'i respektojnë këto kushte deri kur 
Rasulullahu t'u dorëzohet atyre. Qëllimi i idhujtarëve ishte të 
dënonin Hz. Muhammedin (s.a.s.) dhe fiset Hashim e Muttalib, 
të cilat e mbronin atë; të bënin të mundur që ata të hiqnin dorë 
nga mbështetja e Hz. Muhammedit (s.a.s.) dhe t'ua dorëzonin 
atyre për ta vrarë. Përveç xhaxhait të Hz. Muhammedit (s.a.s.), 
Ebu Lehebit dhe djemve të tij, gjithë fisi Hashim dhe Muttalib 
- ata që ishin besimtarë, për shkak të lidhjes së tyre me fenë, 
ndërsa ata që nuk kishin besuar ende, për shkak të lidhjes së tyre 
me fiset - u transferuan në lagjen Ebu Talib. Ndërsa Ebu Lehebi 
dhe djemtë e tij nuk u përfshinë në këtë unitet, por zunë vend në 
radhët e idhujtarëve .99 


Këtu, fisi Hashim jetoi nën bojkot social dhe ekonomik që 
nga viti i shtatë i profetësisë (616) e deri në vitin e dhjetë (619). 
Hz. Pejgamberi, Hz. Hatixheja dhe Ebu Talibi harxhuan të gjithë 
pasuritë e tyre. Sepse me këto kushte nuk mund të ushtronin as 
tregtinë e karvanëve. Ndërkaq, në stinën e haxhit dhe në muajt 
haram, mund të dilnin jashtë dhe të siguronin nevojat e tyre. 
Idhujtarët vazhdonin t'i shqetësonin edhe këtu, duke ngritur 
çmimin e mallrave sa herë shkonin të merrnin ushqim. Por, 
nga fiset e përfshira në bojkot, ata që ishin të afërm për shkaqe 
martesore me fisin Hashim, e cenonin herë pas here në mënyrë 
të fshehtë bojkotin dhe fusnin ushqime në lagje. Së fundmi, disa 
njerëz me ndërgjegje u bashkuan për të hequr bojkotin. Një pjesë 
prej tyre ishin të afërmit e fisit Hashim. Për shembull, Zuhejr 
b. Ebi Umejje ishte djali i motrës së Ebu Talibit, edhe Hisham 
b. Amri ishte djali prej nëne i Nadles, xhaxhait të Ebu Talibit. 





"7 Tbn Sad, 1, 207-208. 
66 Tbn Hisham, 1, 350-354; Ibn Abdilber, Durer, f. 52; Makrizi, f. 25. 

Këta dy persona, duke bindur të parët e Kurejshit, si Mut'im b. 
Adij, Ebu'l-Bahteri b. Hisham dhe Zema b. Fs'uedin, bashkë me 
mbështetjen e tyre hynë në lagjen Ebu Talib dhe nxorën ata që 
kishin mbetur të bllokuar këtu. Hz. Muhammedi (s.a.s.) kurrë 
nuk i ka harruar mirësitë e këtyre personave. Më pas, edhe fisi 
Muttalib, i cili kishte kaluar vështirësi bashkë me fisin Hashim në 
lagjen Shi'bu Ebu Talib, është përfshirë ndër të afërmit e brezit të 
parë në Kur'an (Dhilkurba). Ndërsa fisi Apdushems dhe Neutel, 
të cilët janë në të njëjtën afërsi me fisin Hashim, ashtu si fisi 
Muttalib, janë mbajtur jashtë kategorisë së quajtur Dhilkurba. 

Hz. Muhammedi (s.a.s.) bëri të ditur se një krimb peme kishte 
ngrënë dhe kishte zhdukur pjesën e mbetur të marrëveshjes 
së bojkotit, e cila qe varur brenda ndërtesës së Qabesë, dhe 
ku përfshiheshin padrejtësi e shprehje që i konsideronin të 
pavlefshme lidhjet e farefisnisë, përveç fjalës “Bismikellahumme.” 
Idhujtarët panë se marrëveshja kishte marrë formën që tha 
Hz. Muhammedi (s.a.s.) dhe i dhanë fund bojkotit (viti i 10 i 
profetësisë2619).9” Idhujtarët nuk arritën të përfitonin atë që 
kishin për qëllim me këtë bojkot, edhe këto nisma, të cilat u 
ndërmorën për t'i paraprirë përhapjes së Islamit, rezultuan 
me disfatë. 


10- Viti i pikëllimit 

Pas përfundimit të bojkotit, Ebu Talibi, xhaxhai i 
Rasulullahut, i cili e mbronte dhe e donte atë, si dhe 
bashkëshortja e Rasulullahut, Hz. Hatixheja, ndërruan jetë në 
një periudhë të shkurtër kohore mes tyre. Ky vit, me shprehjen e 
Hz. Pejgamberit, u quajt viti i pikëllimit (Amu1-Huzn). Ebu Talibi 
ndërroi jetë tetë muaj e njëzet ditë pas vendosjes së bojkotit, 
ndërsa Hz. Hatixheja në një kohë të shkurtër pas tij, në vitin e 
10 të profetësisë, në 10 Ramazan219 prill 620. Pasi ndërroi jetë 
Hz. Hatixheja, Hz. Pejgamberi e dërgoi atë në varrezën me emrin 
Haxhun (Xhennetu'l-Mualla) dhe e varrosi vetë ai. Në atë kohë 





67 Tbn Hisham, I, 373: Ibn Sad, 1, 208-210: Taberi, II, 335-336. 

namazi i xhenazes nuk ishte përcaktuar ende si farz. Më pas, 
Hz. Pejgamberi shkonte shpesh në varrezë dhe vizitonte varrin 
e saj. 

Hz. Pejgamberi kishte kaluar njëzet e pesë vjet bashkë me Hz. 
Hatixhenë. Ishte ajo që e miratoi për herë të parë profetësinë dhe 
mbështeti kauzën e tij. Të gjithë pasurinë e harxhoi në rrugën e 
kauzës së Islamit. Në kohën kur të gjithë i kishin kthyer fytyrën, 
ajo i kishte dhënë forcë. Hz. Pejgamberi nuk e kishte harruar 
asnjëherë Hz. Hatixhenë pas vdekjes dhe gjithmonë e kishte 
përmendur atë me mirësi. 


Pas vdekjes së Ebu Talibit, Ebu Lehebi, kryetari i fisit Hashim, 
për shkak të ndjenjës së farefisnisë, vendosi të marrë nën 
mbrojtje Hz. Muhammedin. Por, bëri të ditur se me këtë qëndrim 
të tijin nuk duhej nënkuptuar se ai kishte ndryshuar qëndrim 
ndaj Islamit, këtë e bënte vetëm për të mundësuar solidaritetin 
brenda fisit. Në literaturë citohet se ky vendim i tiji për mbrojtje 
është realizuar pas lutjes së hallave të Hz. Pejgamberit. Sipas 
kësaj, hallat e Hz. Pejgamberit, ndërsa shkonin tek Ebu Lehebi, 
i kishin thënë se Muhammedi ishte nipi i tij, pavarësisht nëse 
ai e pranonte ose jo idenë e tij, se ai ishte personi më i duhur 
për ta mbrojtur atë. Ebu Lehebi e kishte pranuar fillimisht atë, 
por pak kohë më pas kishte hequr dorë nga ky vendim i tiji, si 
rezultat i nxitjeve të Ukbe b. Ebi Muajtit dhe të Ebu Xhehlit.9” 
Për këtë arsye, ashtu siç do ta trajtojmë pak më poshtë, ndërsa 
kthehej nga udhëtimi i Taifit, Hz. Pejgamberi arriti të hyjë në 
Mekë nën mbrojtjen e Mut'im b. Adijit, nga një fis tjetër, nga fisi 
Beni Neufel. 


11- Vizita te fisi Thekif 

Pas vdekjes së Ebu Talibit dhe Hz. Hatixhesë, idhujtarët 
filluan ta shqetësojnë më shumë Hz. Pejgamberin. Në pikëpamje 
të shpalljes hyjnore, ndaj mekasve ishte kryer edhe thirrja 





63 Beladhuri, 1, 337. 
© Tbn Sad, I, 211. 

hyjnore që duhej të bëhej kundrejt tyre. Prandaj, edhe Hz. 
Pejgamberi u vu në kërkim të mënyrave se si të arrinte te njerëzit 
e tjerë. Në tre vitet e fundit të periudhës së Mekës veprimtaria 
e tij u përqendrua paraprakisht mbi Taifin, më pas mbi fiset 
nomade që vinin në Mekë dhe mbi fiset Eus e Hazrexh në 
Medine. 


Hz. Muhammedi (s.a.s.) vendosi të shkojë në Taif, ku mori me 
vete Zejd b. Harithen. Shpresonte që fisi Thekif, i cili banonte 
atje, ta pranonte Islamin dhe të vepronte bashkë me të ndaj 
kurejshitëve. Në vitin e dhjetë të profetësisë (620), rreth fundit të 
muajit Sheu'ual, afërsisht një muaj pas vdekjes së Hz. Hatixhesë, 
shkoi në Taif dhe u kthye në muajin Dhilkade. Ndër krerët e 
qytetit të Taifit ftoi në Islam djemtë e Amr b. Umejrit, Abdujalil, 
Mes'ud dhe Habibin, të cilëve u kërkoi dhe ndihmë. Ndërkohë, 
asnjë nuk e pranoi thirrjen e tij. Anëtarët e fisit Thekif nuk donin 
që të krijoheshin mosmarrëveshje me kurejshitët, sepse kishin 
marrëdhënie farefisnore dhe tregtare mes tyre. Disa kurejshitë 
kishin toka në Taif. Pas kësaj, Hz. Pejgamberi kërkoi prej tyre që 
së paku ta mbanin të fshehtë këtë takim të tijin me ta. Ata nuk 
ia vunë veshin edhe kësaj, bënë të mundur që shtresa e ulët e 
popullsisë të sulmonte Hz. Pejgamberin. Pasi u vendosën në të 
dyja anët e rrugës, goditën me gurë Hz. Pejgamberin dhe Zejdin, 
të cilët po ecnin mes tyre. Gurët e hedhur gjakosën këmbët e 
Hz. Pejgamberit, plagosën në kokë Zejd b. Harithen, i cili po 
mundohej ta ruante atë. Kur Hz. Pejgamberi nuk mund të ecte 
nga dhimbja që i shkaktonte goditja e gurëve, ulej në tokë. Ata e 
ngrinin sërish më këmbë dhe kur fillonte të ecte, e godisnin me 
gurë dhe qeshnin me njëri-tjetrin.” Deri kur erdhi në vreshtin 
e bijve të Rebias, nga fisi Kurejsh, të Utbes dhe të Shejbes, e 
ofenduan, i bërtitën, e goditën me gurë. I gjendur në këtë situatë 
të vështirë, Hz. Pejgamberi ngriti duart dhe iu përgjërua Allahut: 
“Allahu im! Paraqes para teje dobësinë e forcës sime, pakësinë e fuqisë 
sime ndaj njerëzve. O më i mëshirshmi i të mëshirshmëvel Ti je Zoti 
i të dobtëve. Ti je Zoti im. Në dorë të kujt më le mua2 Në dorën e 





70 Tbn Sejjidinnas, I, 232. 

të huajve që sillen keq me mua? Apo në dorë të armikut” Nëse kjo 
nuk ndodh për shkak të zemërimit tënd ndaj meje, unë nuk i kushtoj 
rëndësi. Mirëpo një mbrojtje që do të vijë prej teje gjithmonë është më 
e kënaqshme për mua. Mbështetem në nurin e fytyrës tënde që ndriçon 
errësirat, përmirëson çështjet e botës dhe të ahiretit nga marrja mbi 
vete e zemërimit tënd. Çdo gjë është për kënaqësinë tënde. Forca dhe 
fuqia janë veçse tek ti.” 
pyetjeje që iu drejtua në një periudhë të mëvonshme, u shpreh se 


Hz. Pejgamberi, duke iu përgjigjur një 


problemi me të cilin është përballur gjatë udhëtimit të Taifit, ka 
qenë më i ashpër se ai me të cilin u përball në luftën e Uhudit. ” 


Hz. Pejgamberi dhe Zejdi pushuan në vreshtin që i përkiste 
Urbes dhe Shejbes. Këtu, Addasi, skllav i njërit prej dy vëllezërve, 
me urdhrin e zotërinjve të tyre, i ofroi Hz. Pejgamberit një pjatë 
rrush. Fakti që Hz. Pejgamberi tha “Bismillah” kur filloi të hante, 
i tërhoqi vëmendjen Addasit dhe i tha: “Populli i kësaj zone nuk 
e përdor këtë fjalë.” Hz. Pejgamberi e pyeti se nga vinte. Addasi i 
tha se ishte nga Ninova dhe se ishte i krishterë. Hz. Pejgamberi 
tha: “Do të thotë se je nga qyteti i një njeriu të mirë, Junus b. Mettait.” 
Addasi e pyeti Hz. Pejgamberin se nga e njihte Junus b. Mettain. 
Hz. Pejgamberi tha: “Ai është vëllai im. Ai ishte Pejgamber. Edhe unë 
jam Pejgamber.” Pas kësaj Addasi pranoi Islamin. 


Ndërkohë, pjesëtarët e fisit Thekif e kishin lajmëruar me 
kohë fisin Kurejsh. Meqë Hz. Pejgamberi kishte dalë jashtë 
Mekës duke braktisur fisin e tij, filloi të kërkojë një person, nën 
mbrojtjen e të cilit do të hynte në qytet. Gjatë kësaj periudhe 
priti në shpellën Hira. Ahnes b. Sherik dhe Suhejl b. Amri, 
të cilëve u dërgoi lajm me anë të një mekasi, nuk e pranuan 
kërkesën e tij për mbrojtje. Ahnes b. Sheriku, i cili në thelb ishte 
nga fisi Thekif, qe vendosur në Mekë si aleat i fisit Zuhre. Ahnes 
u përgjigj duke i thënë: “Unë jam zëvendës dhe një zëvendës nuk 
mund të marrë dikë tjetër nën mbrojtje.” Ndërsa Suhejl b. Amri 
i tha: “Unë i përkas fisit Amir. Fisi Amir nuk mund të marrë nën 





7 Tbn Hisham, I, 420, Beladhuri, 1, 237, Taberi, II, 345 etj., Krahaso Hamidullah, 
Islam Peygamberi (Pejgamberi islam), përkth. Salih Tuğ, Stamboll 1981, I, 126. 
12 Tbn Abdilber, Durer, f. 63. 

mbrojtje fisin Kab.” Në fund atë e mori në mbrojtje kryetari i fisit 
Neufel, Mut'im b. Adiji dhe e mbrojti bashkë me djemtë e tij. Hz. 
Pejgamberi në fillim bëri tavaf Qabenë dhe fali dy rekatë namaz. 
Më pas iku në shtëpinë e tij.” 


12- Israja dhe Miraxhi 


Humbja e xhaxhait dhe bashkëshortes, pas bojkotit shoqëror 
dhe ekonomik që zgjati tre vjet, më pas kthimi duarbosh 
nga Taifi, e kishin mërzitur shumë Hz. Pejgamberin. Krahas 
informimit të disa urdhëresave fetare, me qëllim që të lehtësohet 
pikëllimi dhe shqetësimi i tij, ndodhi ngjarja e Israsë dhe 
Miraxhit. Dërgimi i Hz. Pejgamberit gjatë natës nga Meka në 
mesxhidin Aksa, quhet Isra, ndërsa lartësimi i tij në qiej quhet 
Miraxh. Në Kuranin e Madhërueshëm, në ajetin e parë të sures 
Isra flitet për ngjarjen Isra dhe urdhërohet kështu: “I lavdëruar 
qoftë Ai që e mbarti robin e Tij (Muhammedin) natën nga Xhamia e 
Shenjtë (në Mekë), në Xhaminë e Largët (të Jerusalemit), rrethinën 
e së cilës e kemi bekuar, për t'i treguar atij disa nga mrekullitë tona. 
Ai, me të vërtetë dëgjon çdo gjë dhe sheh çdo gjë.” Ndërsa të dhënat 
se është lartësuar në qiej nga Mesxhidi Aksa janë të gjata në një 
pjesë të literaturës, ndërsa në ndonjë pjesë tjetër, në hadithe, në 
veprat e sijerit apo të historisë, janë të shkurtra. Fakti i realizimit 
të Israsë dhe Miraxhit është i gjithëpranueshëm. "7 


13- Besëlidhjet e Akabesë 


Një rol të rëndësishëm në njohjen e Islamit në Medine dhe në 
përhapjen e përgatitjen e bazës për emigrimin këtu, kanë luajtur 
besëlidhjet e Akabesë. Akabe është një luginë e vogël dhe e fshehur, 
e rrethuar me kodra, e cila gjendet në Mekë, në një largësi prej 
tre kilometrash nga Mesxhidi Haram, brenda kufijve të Minës. Në 
këtë vend, Hz. Pejgamberi është takuar me medinasit gjatë stinës 
së haxhit, përgjatë tre viteve: 620, 621 dhe 622. I pari ndër këto 





I Ibn Hisham, 1,381, 419-422: Ibn Sa'd, 1, 210-212: Taberi, II, 344-348. 
TË Në lidhje me Isranë dhe Miraxhin shih: Ibn Hisham, 1, 396-408, Ibn Sa'd, 1, 213- 
216: Buhari, 1, 91-93; Beladhuri, I, 255-257, Makrizi, f. 29-30. 

bisedime ishte reciprok, ndërsa i dyti dhe i treti qenë realizuar në 
formën e besëlidhjes. 


Hz. Pejgamberi u tregonte Islamin fiseve arabe që vinin 
në Mekë për haxh dhe për të marrë pjesë në panairet që 
organizoheshin rreth saj. Ashtu siç bënte çdo vit, edhe në stinën 
e haxhit të vitit të njëmbëdhjetë (620) të profetësisë, në kohën 
kur vijonte veprimtarinë e tij për thirrje në Islam, në vendin e 
quajtur Akabe u takua me gjashtë persona nga populli i Jethribit 
dhe pjesëtarë të fisit Hazrexh. U ul pranë tyre, të cilët në atë 
kohë po qethnin flokët dhe u foli mbi Islamin. Emrat e këtyre 
personave ishin: Esad b. Dhurare, Auf b. Harith, Rafi’ b. Malik, 
Kutbe b. Amir, Ukbe b. Amir dhe Xhabir b. Abdil-lah. Këta 
gjashtë persona që pranuan Islamin, thanë se shpresonin që, në 
saje të Islamit, të zhdukej armiqësia që ishte bërë shkak për luftëra me 
fisin Eus, të cilat zgjasnin prej vitesh dhe se do të kishte sërish unitet 
dhe bashkim mes dy fiseve. Me këtë qëndrim theksonin nevojën që 
kishte Medineja për një lider politik. Ata dhanë fjalën që vitin tjetër 
të takoheshin sërish, në të njëjtin vend, me Hz. Pejgamberin.” 
Kur këta gjashtë persona arritën në Medine, i treguan popullit 
për Hz. Pejgamberin. Kjo quhet Marrëveshja e Parë e Akabesë. 

Në vitin që pasoi, viti i dymbëdhjetë i profetësisë (621), në 
muajin Dhilhixh-xhe, ashtu siç patën premtuar, dhjetë persona 
nga fisi Hazrexh, ndër të cilët ishin edhe gjashtë personat të cilët 
patën marrë pjesë në Marrëveshjen e Parë të Akabesë, si dhe dy 
nga fisi Eus, gjithsej dymbëdhjetë persona, u takuan me Hz. 
Pejgamberin në Akabe. Këtu i premtuan Hz. Pejgamberit se nuk 
do t'i bënin shok Allahut me asgjë, se nuk do të bënin vjedhje dhe nuk 
do të kryenin marrëdhënie seksuale jashtëmartesore (zina), se nuk 
do të vrisnin fëmijët e tyre, se nuk do të shpifnin, se do t'i respektonin 
urdhrat e tij. Pra, dhanë fjalën se do t'i bindeshin Hz. Pejgamberit 
në urdhrat dhe ndalesat që ai kishte sjellë dhe ranë dakord me 
të. Pas kësaj ndodhie, që quhet Besëlidhja e Parë e Akabesë, Hz. 
Pejgamberi dërgoi në Medine Mus'ab b. Umejrin, me qëllim që 





75 Tbn Abdilberi thekson se në këtë takim është arritur edhe një marrëveshje. (Shih 
Durer, f. 68). 

ti mësojë popullit të Jethribit Kur'anin dhe të ftojë në Islam 
ata që ende nuk e kishin pranuar Islamin. Mus'abi qëndroi si 
mysafir në shtëpinë e Esad b. Dhurares. Si rezultat i veprimtarive 
që ai zhvilloi për një vit, mjaft banorë të Jethribit, ndër të cilët 
gjendeshin edhe Sa'd b. Muadhi dhe Usejd b. Hudajri, por edhe 
i gjithë fisi i këtyre, pra fisi Abdulesh'hel, u bënë muslimanë. 

Në vitin e trembëdhjetë të profetësisë (622), në stinën e 
haxhit, në Mekë erdhën shtatëdhjetë e pesë medinas, dy prej tyre 
gra, të cilët dëshironin të takoheshin me Hz. Pejgamberin. Në 
pamje të parë, këta kishin ardhur për haxh, por në të vërtetë 
fshihnin qëllime të tjera. Qëllimet e tyre të vërteta ishin të 
takoheshin me Hz. Pejgamberin dhe ta ftonin atë në Jethrib. 
Kur arritën në Mekë, i dërguan lajm fshehurazi Hz. Pejgamberit. 
Ky erdhi në Akabe bashkë me xhaxhanë e tij, Abbasin. Biseda 
u bë në mënyrë të fshehtë. Abbasi përcaktoi si vëzhgues Hz. 
Ebu Bekrin, ndërsa si vëzhgues të pikave kritike, Hz. Aliun.” 
Abbasi mbajti një fjalim, ku bëri të ditur se nipi i tij ishte marrë 
nën mbrojtje nga fisi i vet, mirëpo se me ftesën e medinasve dëshironte 
të bënte hixhret në këtë qytet. U tha ta çojnë atë në vendlindjen e tyre 
nëse do të përballen me çdo shqetësim dhe nëse do ta mbrojnë atë. 
Medinasit i pranuan këto kushte. Edhe Hz. Pejgamberi mbajti 
një fjalim dhe këndoi Kur'an. Prej tyre mori premtimin, sipas 
të cilit, në rast se do të emigronte, do ta ruanin atë ashtu siç ruanin 
jetët, mallrat, fëmijët dhe bashkëshortet e tyre, se do t'i binden atij, 
se do ta ndihmojnë financiarisht në çdo kusht, se do të urdhërojnë 
mirësinë dhe se do të pengojnë të keqen, se nuk do të shmangen 
nga askush dhe do të jenë mbi rrugë të drejtë. Pas kërkesës së Hz. 
Pejgamberit, muslimanët medinas përcaktuan dymbëdhjetë 
përfaqësues, nëntë nga Hazrexhi dhe tre nga Eusi, me qëllim që 
të mundësonin komunikimin me të. Pas kësaj marrëveshjeje, të 
quajtur Besëlidhja e Dytë e Akabesë, Hz. Pejgamberi lejoi sahabet 
e tij të bënin hixhret për në Medine. Edhe ata filluan të bënin 
hixhret në grupe me të rritur e të vegjël. Besëlidhja e Dytë e 
Akabesë u realizua në muajin Dhilhixh-xhe. Ditët e mbetura të 





79 Makrizi, f. 35. 

muajit Dhilhixh-xhe, muajt Muharrem dhe Safer, Hz. Pejgamberi 
i kaloi në Mekë. Rreth tre muaj pas kësaj besëlidhjeje të fundit, 
në muajin Rabiul-eu'uel, emigroi edhe ai në Medine bashkë me 
Hz. Ebu Bekrin.” 





Një pamje nga fusha ku u realizuan Besëlidhjet e Akabesë 


14. Një shikim i përgjithshëm i mesazhit të Hz. Pejgamberit në 
periudhën e Mekës 


Deri tani u përqendruam mbi atmosferën kur 
Hz. Muhammedi (s.a.s.) u dërgua si Pejgamber, mbi jetën e tij 
para profetësisë dhe veprimtarinë pas ardhjes së vahjit. Para se 
të kalojmë në hixhretin e Hz. Pejgamberit dhe në jetën e tij në 
Medine, le të hedhim një sy në mënyrë të përmbledhur mbi 
mesazhin që ai shpalli në Mekë mbi këtë bazë historike, e cila 
ishte nxjerrë në pah dhe ka një rëndësi të veçantë për të kuptuar 
më qartë veprimtaritë dhe elementet për të cilat ai përpiqej. 
Sepse periudha e profetësisë në Mekë, në pjesën më të madhe 
përbëhet nga shpallja hyjnore dhe përpjekjet e dhëna mbi këtë 





77 Ibn Hisham, I, 428-467, Ibn Sad, 1, 219-223, Beladhuri, 1, 239 etj.: Taberi, II, 353- 
3685 Ibn Abdilber, Durer, f. 67-74, Ahmet Önkal, “Akabe Biatları (Marrëveshjet e 
Akabesë)”, DİA, Il, 211. 

çështje. Ndërsa për parashtrimin e mesazhit duhet të rishikojmë 
brendinë e ajeteve që zbritën në periudhën e Mekës, si dhe të 
theksojmë se gati tre të pestat e Kur'anit, nga pikëpamja e numrit 
të fletëve, ka zbritur në periudhën e Mekës. 


Në ajetet e zbritura në periudhën e Mekës, në përgjithësi janë 
trajtuar temat themelore të besimit, të tilla si tema e teuhidit, 
nubu'uetit dhe ahiretit. Po ashtu, janë përvijuar parime në 
lidhje me adhurimin dhe moralin. Në këtë periudhë, thirrja e 
Hz. Pejgamberit është fokusuar, para së gjithash, në pastrimin 
e besimit nga idhujtaria, shirku dhe mohimi i jetës së ahiretit. 
Në këtë kuadër, ajetet janë përqendruar te futja në zemër e 
besimit të teuhidit, në besimin tek Allahu, te librat hyjnorë, 
te melekët dhe pejgamberët. Ndërsa për të përgatitur një bazë 
për pranimin e këtyre shtyllave dhe besimin e njerëzve me 
argumente dhe me pëlqim të zemrës, janë shprehur të vërteta, të 
cilat mendja mund t'i pranojë, janë shprehur argumente në lidhje 
me harmoninë në krijimin e njeriut dhe universit. Është bërë e 
ditur se hëna dhe dielli lëvizin në orbitën e tyre sipas një mase të 
përcaktuar, se është krijuar toka dhe qielli, se mes këtyre të dyve 
është mundësuar ekuilibri dhe harmonia. Në një ajet Kur'anor 
urdhërohet: “Cili është më i vështirë: krijimi juaj apo i qiellit, të cilin 
Ai e ndërtoi, ia ngriti lart kupën dhe e përsosi. ”75 

Është e natyrshme që në periudhën e Mekës mesazhi të 
jetë përqendruar mbi elementet që lidhen me besimin. Kjo 
pasi Hz. Pejgamberi ishte dërguar si pejgamber në një shoqëri 
që adhuronte idhujt, nuk besonte në ringjalljen pas vdekjes 
dhe në institucionin e profetësisë. Për vendosjen e besimit në 
zemra është e qartë se paraprakisht nevojitej besimi në këto 
elemente. Kjo ka një rëndësi specifike nga pikëpamja e pranimit 
pa vështirësi, nga personat në periudhat e mëvonshme, të 
parimeve që lidhen me temat e lejuara dhe ato të ndaluara. 
Këtë çështje Hz. Aishe e shpreh qartësisht me fjalët në vijim: 
“Ato që zbritën për herë të parë në Kur'an ishin sure të shkurtra, 
ku flitej mbi xhennetin dhe xhehennemin. Kur njerëzit u mblodhën 





T8 Naziat, 79/27-28. 

në Islam, zbritën sure që kishin të bënin me temat e hallallit dhe të 
haramit. Nëse në fillim do të zbriste një shpallje hyjnore në formën 
“mos konsumoni pije alkoolike”, do të thoshin “ne kurrë nuk e braktisim 
alkoolin”, po të zbriste një shpallje hyjnore në formën “mos kryeni 
marrëdhënie seksuale jashtëmartesore”, do të thoshin ne nuk e 
braktisim kurrë zinanë”. 9 


Besimet e kundërta me teuhidin janë shprehur nëpërmjet 
konceptit “shirk”, që vjen në kuptimin t'i njohësh shok Allahut. 
Stili i Kuranit dhe argumentet që përdoren në të lidhur me 
ekzistencën e Allahut, bazohen në parimin se njihen dhe 
përvetësohen në mënyrë të natyrshme nga njerëzit me pastërti 
krijimore të paprishur. Edhe vahji e ndihmon fitratin. Në 
Kur'anin Famëlartë është thënë se dokumentet dhe argumentet 
që vërtetojnë se Ai është i vërtetë, gjenden edhe brenda 
njeriut, por edhe në botën e jashtme,“ është trajtuar harmonia 
mbinatyrore dhe harmonia që zotëron gjithësia, si dhe është 
theksuar se afërsia e cilësisë së të qenit zot dhe Allahut, nuk 
përngjet me diçka tjetër, është shkatërruese në pikëpamje 
shpirtërore dhe pranohet si jo e logjikshme. Bashkë me teuhidin 
trajtohet e theksohet ahireti dhe ringjallja pas vdekjes, xhenneti 
dhe xhehennemi, është përmendur shpeshherë se do të 
realizohet ahireti, se edhe pejgamberët e kaluar kanë bërë thirrje 
mbi besimin e ahiretit ndaj ummeteve të tyre. Krahas kësaj, nuk 
është konsideruar e përshtatshme që një njeri të largohet totalisht 
nga bota dhe është theksuar ekuilibri mes botës dhe ahiretit,” 
është theksuar fakti se “Njeriu nuk duhet të harrojë të marrë pjesën 
e tij nga mirësitë e botës ndërkohë që përgatitet për ahiret. ”82 

Në periudhën e Mekës, krahas temave të besimit, mesazhi 
përfshinte edhe legjislativin e përgjithshëm dhe parimet morale, 
elementet që nuk ndryshojnë bashkë me ndryshimin e kohës 
dhe të vendit, për shembull, urdhërimi i sjelljeve të hijshme dhe 





79 Buhari, VI, 101. 
80 Fussilet, 41753. 
81 Tnshirah, 94/7-8. 
8&2 Kasas, 28/77. 

ndalimi i sjelljeve të shëmtuara; tregimi i vendosmërisë ndaj 
besimit, durimi dhe të qenit i matur; sjellje të tilla si: pastërtia, 
namazi, nderi, drejtësia, mirësjellja ndaj nënës dhe babait, vizita 
ndaj të afërmve, drejtësia, mirësia, këshillimi i së drejtës dhe i 
mirësisë, të cilat lëvdohen dhe urdhërohen; nga ana tjetër, sjellje 
të tilla si: vrasja, varrosja së gjalli e vajzave në moshë të vogël, 
padrejtësia, presioni, mizoria, marrja me të padrejtë e mallrave 
të njerëzve, krenaria dhe mendjemadhësia ndaloheshin dhe 
konsideroheshin si negative. 


Mirësia dhe drejtësia janë elemente, mbi të cilët ajetet 
përqendrohen shumë. Vlen të kujtohet shprehja, sipas së cilës në 
këmbim të mirësisë mund të merret vetëm mirësia, se e mira 
me të keqen nuk mund të jenë një, kështu kërkohet që e keqja të 
parandalohet në mënyrën më të mirë, në këtë mënyrë është bërë 
e ditur se madje edhe armiku do të jetë një mik i afërt.8' Është 
urdhëruar drejtësia, janë bërë të ditura përgjegjësitë individuale 
ndaj një krimi, pra, se do të dënohet vetëm ai që ka kryer krim,” 
se çdo njeri do të jetë në mënyrë individuale përgjegjës për 
sjelljet e tij. 

Është konsideruar si negative koprracia dhe shpenzimi 
pa kriter, është konsideruar si negativ njeriu koprrac, 
mosmirënjohësi,” ai që është i dhënë së tepërmi ndaj pasurisë "7 
ai që kërkon mangësi gjithmonë dhe qorton, ai që bart fjalë pa 
pushim, që pengon mirësinë, ai që është agresiv, gjynahqar, i 
vrazhdë dhe i egër,” përveç kësaj, është qortuar të konsideruarit 
e vajzave si të ulëta dhe të përçmuara,” është kritikuar qëndrimi 
negativ i mbajtur ndaj vajzave.”' Është kërkuar që të mos hahet 





85 Rahman, 55760. 

84 Fussilet, 41734. 

85 Nexhm, 53/38; Fatir, 35/18. 
86 Isra, 17/100. 

87 Abese, 80/17. 

TT Adijat, 100/8. 

89 Kalem, 68/11-13. 

90 Zuhruf, 43/17. 

91 Nahl, 16/57-59. 

pasuria e jetimit, të tregohet drejtësi e matur dhe e peshuar, të 
mos shprehen pretendime pa pasur dijeni. 


Në periudhën e Mekës, edhe adhurimet kishin filluar të 
merrnin formë, rreth fundit të kësaj periudhe kanë marrë trajtën 
e prerë pesë kohë namaz, ndërsa ajetet e zbritur janë fokusuar 
mbi zekatin. Ndërkohë, kur urdhërohen adhurimet, shprehet 
edhe fakti se në urdhëresat dhe ndalimet e Allahut nuk gjendet 
diçka mbi forcën e njeriut dhe që nuk mund të bëhet,” edhe në 
adhurim është urdhëruar sinqeriteti.” 


Është kërkuar mbrojtja e nderit, respektimi i amanetit dhe 
mbajtja e fjalës së dhënë,” drejtësia, kryerja e punëve duke u 
këshilluar, solidariteti përballë padrejtësive,” kryerja e mirësive 
ndaj nënës dhe babait,” dhënia e ndihmës ndaj të afërmit, të 
varfrit, udhëtarit. Ndërkohë që lëvdohen ata që ndihmojnë 
nevojtarët dhe të varfrit, në personalitetin e Hz. Jahjasë 
lëvdohen edhe ata që sillen mirë me nënën dhe babanë, që nuk 
janë kryengritës dhe mizorë,” janë lëvduar personat modestë 
dhe që anojnë nga paqja,” ata që nuk japin dëshmi të rreme, 
ata që ndjekin rrugë të mesme mes harxhimit pa kriter dhe 
koprracisë,' është qortuar ai që nuk ndihmon të varfrin. 5 
Sepse kur lëvdohen ata që nuk vrasin njeri dhe nuk i afrohen 
zinasë, është bërë e ditur se do të dënohen ata që i kryejnë këto 
veprime, dhe se mundësitë e kësaj bote, si paraja dhe posti, 
nuk shprehin një kuptim tek Allahu. 1% 





92 Araf, 7/42. 

93 Zumer, 39/14. 
94 Mearixh, 70/29. 
95 Mearixh, 70/32. 
99 Shura, 42/38-39. 
97 Ahkaf, 46/15; Lukman, 31/14-15; Ankebut 29/8; Isra, 17/23-25. 
"P Dhariijat, 51/19. 
TH Merjem, 19/14. 
100 Furkan, 25/63. 
1o Furkan, 25/72. 
102 Eurkan, 25/67. 
103 kalem, 68/24-25. 
104 Furkan, 25/68. 
105 Isra, 17/18. 

Kundrejt presioneve dhe torturave të bëra ndaj Hz. 
Pejgamberit dhe muslimanëve, gjithmonë janë këshilluar me 
durim.™® Me qëllim që të jepet moral ndaj atij dhe sahabeve, 
janë cituar histori mbi përpjekjet dhe sukseset e pejgamberëve 
të mëparshëm. Bashkë me historitë e Hz. Ibrahimit, Hz. Nuhut, 
Hz. Musait dhe Hz. Isait, parashtrohet se edhe ata kanë përjetuar 
situata të ngjashme me situatat që përjeton Hz. Pejgamberi. 
Në këto histori shprehet se si i ndihmon Allahu pejgamberët 
e tij dhe se si mundëson që ata të arrijnë në sukses, dhe se si 
janë zhdukur, së fundmi, shoqëritë mohuese.” Historitë janë 
përdorur shpesh për të shprehur, me anë të simbolizmit, disa të 
vërteta morale universale. 


Përveç kësaj në ajetet e zbritura në periudhën e Mekës flitet 
edhe mbi faktin se pejgamberët dhe ata që u besonin atyre ishin 
detyruar të emigronin dhe se kishin emigruar. Sa i përket kësaj 
teme, jepen shembuj nga hixhretet e Hz. Ibrahimit, Hz. Lutit, Hz. 
Shuajbit dhe Hz. Musait. Mund të thuhet se qëllimi i citimeve 
të këtyre ajeteve është që Hz. Pejgamberi dhe muslimanët të 
përgatiteshin në aspektin shpirtëror ndaj hixhretit. 


Në ajetet e zbritura rreth fundit të periudhës së Mekës, 
theksohet se Hz. Muhammedi (s.a.s.) është ashtu si njerëzit 
e tjerë, se nuk zotëron një forcë mbinatyrore, se i përshtatet 
dhe respekton vetëm ata që i shpallen atij. Si temë kryesore 
trajtohet fakti se njeriu ka nevojë për udhërrëfim të shpalljes 
hyjnore, se mesazhi që Allahu ua bën të ditur njerëzve me anë të 
pejgamberëve dhe se në thelb të të gjitha feve hyjnore, të vërtetat 
themelore janë të njëjta dhe në përputhje me njëra-tjetrën, se 
të gjithë pejgamberët shpallin të vetmin dhe të njëjtin realitet 
themelor. Theksohet profetësia e Hz. Muhammedit (s.a.s.) dhe 


110 


fakti se ai gjendet në rrugë të drejtë,” se Kur'ani nuk është tjetër 





106 Mearixh, 70/5; Sad, 38/17; Kaf, 50/39; Ta-Ha, 20/130. 

107 Fexhr, 89/1-14; Kaf, 50/12-14; Mehmet Paçacı, İslam Dininin Temel Kaynakları 
(Kur'an) (Literatura kryesore e fesë islame (Kur'ani)), Eskişehir 1999, f. 205. 

108 Ankebut, 29/26; Hud, 11781, Hixhr, 15465, Ta-Ha, 20477. 

193 En'am, 6/6. 

10 Jasin, 36/3-4. 

veçse shpallja hyjnore që iu shpall Hz. Muhammedit (s.a.s.): se 
me fjalën dhe me kuptimin e tij është zbritur nga Allahu, se është 

dërguar si pejgamber ndaj të gjithë njerëzve:''' se Kur'ani është 


vërtet një udhërrëfyes drejt rrugës së drejtë për besimtarët dhe se 
ai është mëshirë. 

Rreth fundit të periudhës së Mekës zbriti ajeti që solli si 
parim dhe rregull shoqëror këshillimin, si cilësi e rëndësishme 
e shoqërisë Islame. Në këtë ajet, që i jep emrin një sureje të 
posaçme, bëhet e ditur se muslimanët duhet t'i kryejnë punët me 
konsultim." Në periudhën e Medines përsëri do të theksohen 
ajetet mbi këtë element, do të urdhërohet personalisht Hz. 
Pejgamberi nga Allahu se duhet të konsultohet në çështjen 
e punës.''t Elementet mbi të cilat përqendrohen ajetet në 
periudhën e Mekës, kryesisht mbi temat teuhid dhe ahiret, do 
të përsëriten shpeshherë edhe në suret e zbritura në periudhën e 
Medines. Në periudhën e Medines më shumë do të zbresin ajete 
që përpilojnë jetën individuale dhe shoqërore, do të përcaktohen 
dispozita në lidhje me adhurimet dhe anën vepruese të tyre. 





NT Araf, 8/158. 

112 Neml, 27/77. 

113 Shura, 42/38. 

U4 Al-u Imran, 3/159. 
















































































1- Hixhreti 







Rruga e hixhretit 





Rruga e zakonshme 


Rruga që ndoqi Hz. Muhammedi gjatë hixhretit 





160 GC HZ. MUHAMMEDI DHE MESAZHI UNIVERSALI TIJ 

















Në fjalor, fjala hixhret ka kuptimet e mëposhtme: të braktisësh, 
të ndahesh, të emigrosh në një vend duke braktisur një vend tjetër. 
Ndërsa në kuptimin etimologjik, shpreh veçanërisht migrimin 
e Hz. Pejgamberit dhe muslimanëve mekas në Medine, ndërsa në 
përgjithësi shpreh emigrimin nga një shtet jomusliman në një shtet 
islam. 

Hz. Pejgamberi ishte në kërkim të një vendi që mund të bëhej 
qendër për përhapjen e Islamit. Brenda periudhës kohore kur u 
realizuan Besëlidhjet e Akabesë, në mënyrë të planifikuar ishte 
përgatitur baza e nevojshme për hixhretin në Medine. Kjo sepse 
Medina zotëronte rëndësi strategjike. Hz. Muhammedi (s.a.s.) 
dhe familja e tij, që nga koha e gjyshit të madh, Hashimit, kishte 
marrëdhënie të afërta me Medinen. Nëna e Abdulmuttalibit vinte 
nga fisi Hazrexh. Në konfliktin e krijuar mes Abdulmuttalibit 
dhe xhaxhait të tij, Neufelit, për shkak të çështjes së një prone, 
medinasit i erdhën në ndihmë Abdulmuttalibit. Varri i nënës së Hz. 
Pejgamberit, Aminesë dhe i babait të tij, Abdullahut, gjendeshin në 
Medine. Abbasi kishte miqësi të afërt me medinasit. Përveç këtyre, 
ishte kuptuar se me anë të Besëlidhjeve të Akabesë dhe të rasteve të 
tjera, baza në Medine për rrënjosjen dhe përhapjen e Islamit, ishte 
e përshtatshme. Pas Besëlidhjes së Dytë të Akabesë, drejt muajit 
Rabiu'l-eu'uel, në Mekë kishin mbetur vetëm pak individë, të tillë 
si Hz. Pejgamberi, Hz. Ebu Bekri, familjet e këtyre, Hz. Aliu dhe 
disa të tjerë që s'kishin gjetur ende mundësi emigrimi për shkak 
se mund të ishin të burgosur, të sëmurë apo të dobët. Megjithëse 
një pjesë e tyre gjendeshin në Abisini, shumica kishin emigruar 
në Medine. Hz. Ebu Bekri kishte kërkuar shumë herë leje nga Hz. 
Pejgamberi për hixhret, por kishte marrë përgjigjen: “Mos nxito; 
ndoshta Allahu të jep ty një shok.” Hz. Ebu Bekri dëshironte që shoku 
të ishte pikërisht ai vetë.' 

Fakti që Hz. Pejgamberi kishte qëndruar deri në çastin e fundit 
dhe nuk pati emigruar me muslimanët e tjerë, mund të shpjegohet 
me mundësinë që idhujtarët e Mekës ta pengonin emigrimin e 
tij. Sepse idhujtarët e Mekës supozonin që bashkimi i tij me një 





l ` bn Sa'd, I, 226: Taberi, II, 369. 

fis tjetër do të bëhej shkak për zhvillime që shkonin në disfavor 
të tyre. Idhujtarët e Mekës ndiheshin të shqetësuar nga përhapja 
e Islamit në Medine dhe nga emigrimi i muslimanëve atje. Për 
idhujtarët nuk ishte e mjaftueshme që muslimanët të braktisnin 
Mekën. Përkundrazi, ky zhvillim i kishte shtuar më shumë 
shqetësimet e tyre. Mendonin se edhe Hz. Muhammedi (s.a.s.) 
do të emigronte atje dhe frikësoheshin nga ky fakt.” Në thelb ata 
ishin kundër hixhretit në Medine. Pikërisht për këtë arsye ishin 
realizuar fshehurazi edhe Besëlidhjet e Akabesë, përveç Hz. Omerit, 
muslimanët e tjerë kishin emigruar fshehurazi. Sepse idhujtarët 
kishin frikë nga fuqizimi i Islamit në Medine. Nëse emigronte 
edhe Hz. Muhammedi (s.a.s.) dhe Islami forcohej atje, ky ishte një 
zhvillim që përbënte rrezik nga pikëpamja politike dhe ekonomike 
për mekasit. Meqë Medina gjendej mbi rrugën e karvanit që lidhte 
Mekën me Sirinë, rrezikohej jeta tregtare e Kurejshit, por mbi të 
gjitha, siguria e jashtme e Mekës. 


Të gjitha këto i shtynin në mendime të thella idhujtarët e 
Kurejshit. Por kishin ende një mundësi. Hz. Muhammedi (s.a.s.) 
ishte mes tyre. Nëse eliminonin atë, do të mund të parandalonin 
rrezikun. Pikërisht këtë mendonin, por druheshin prej fisit Hashim, 
sepse, nëse vrisnin Hz. Muhammedin, Beni Hashimi do të hapte 
çështjen e gjakmarrjes mes fiseve të Kurejshit dhe, ndoshta për 
herë të parë në historinë e këtij fisi, mund të krijohej një luftë me 
pjesëmarrje të gjerë, që mund të zgjaste për vite të tëra dhe në të 
cilën mund të derdhej shumë gjak. 

Krerët e idhujtarëve, të cilët ishin në kërkim të një zgjidhjeje 
të vazhdueshme, u mblodhën në Darun-Nedue për të marrë masat 
e nevojshme dhe diskutuan mbi çështjen në fjalë. Meqë rendi i 
ditës ishte kaq i rëndësishëm për ta, nga fisi Hashim nuk morën 
askënd, përveç Ebu Lehebit, por nuk futën brenda as njerëz që nuk 
u besonin. Në mbledhje u diskutuan kryesisht tri çështje: E para 
ishte të burgosnin Hz. Muhammedin (s.a.s.), ta lidhnin me zinxhirë 
dhe ta mbanin këtu deri kur të vdiste. Mirëpo, duke marrë parasysh 
faktin se muslimanët mund të vinin ta shpëtonin atë, kjo ide nuk u 





2 IbnSad,1, 227: Taberi, I, 370. 

përkrah. E dyta ishte ta syrgjynosnin atë nga Meka dhe të mos e lejonin 
më hyrjen e tij këtu. Por menduan se ai do të formonte ndonjë rreth 
shoqëror në vendin ku do ta syrgjynosnin dhe e anashkaluan edhe 
këtë mendim. Idenë e tretë e parashtroi Ebu Xhehli. Sipas tij, do 
të zgjidhej nga një djalosh i ri për çdo fis, të rinjtë do të pajiseshin me 
nga një shpatë të mprehtë dhe, njëlloj siç godet një person i vetëm, do të 
sulmonin mbi Hz. Muhammedin (s.a.s.) dhe do ta vrisnin atë. Në këtë 
mënyrë, fisi Hashim nuk do të mund t'u kundërvihej të gjitha fiseve 
dhe do të detyrohej ta pranonte dijetin. Dijetin do ta paguanin të 
gjithë së bashku. Ky propozim u pranua njëzëri dhe u vendos të 
zbatohet. Ky element aludohet në Kur'anin Famëlartë: “Kujto kur 
mohuesit komplotonin kundër teje: për të të burgosur, vrarë ose dëbuar. 
Ata bënin kurthe, por edhe Allahu ngrinte kurthe (kundër tyre). Allahu 
është planifikuesi më i mirë.” 

Pas vendimit që morën idhujtarët, Xhebraili erdhi te 
Hz. Pejgamberi dhe i bëri të ditur se i është lejuar hixhreti nga 
Allahu i Madhërishëm. Po ashtu, transmetohet se personi që dëgjoi 
nga komshinjtë mbi vendimin e Kurejshit për t'i bërë atentat 
Hz. Pejgamberit dhe që e lajmëroi për këtë, ishte vajza e vëllait të 
Abdulmuttalibit, Rukajka bint Sajfij.“ 


Pejgamberi ynë, sapo u informua për situatën, menjëherë 
vendosi të emigronte për në Medine. Rreth drekës shkoi në shtëpinë 
e Hz. Ebu Bekrit. Hz. Pejgamberi e vizitonte shtëpinë e Hz. Ebu 
Bekrit në mëngjes dhe në mbrëmje. Nga fakti që këtë herë kishte 
ardhur për vizitë në një orar jo të zakonshëm, kuptohej se pati 
ardhur për një bisedë të rëndësishme. Hz. Pejgamberi i bëri të ditur 
se Allahu e kishte lejuar atë për hixhret. Hz. Ebu Bekri e pyeti nëse 
do ta bënin ose jo udhëtimin bashkë. Kur mori përgjigjen “Po”, 
qau nga gëzimi. I bëri të ditur se kishte vënë në shërbim të Hz. 
Pejgamberit njërën prej deveve që e ushqente prej një kohe të gjatë. 
Ndërsa Hz. Pejgamberi tha se mund ta pranonte devenë vetëm duke 
paguar vlerën e saj dhe bleu njërën prej këtyre deveve. Kjo është 
deveja me emrin “Kas'ua”. Vajzat e Hz. Ebu Bekrit, Esma dhe Aishe, 





Enfal, 8730. 

HIXHRETI DHE PËRBËRJA E SHOQËRISË ISLAME NË MEDINE 






































përgatitën ushqimin për udhëtim. Hz. Pejgamberi dhe Hz. Ebu 
Bekri morën me qira udhërrëfyesin me emrin Abdullah b. Urejkit, i cili 
shquhej për këtë punë. Hz. Ebu Bekri ia dorëzoi devetë udhërrëfyesit. 
Abdullah b. Urejkit ende nuk e kishte pranuar Islamin, por përveç 
se qe një udhërrëfyes i zoti, ishte edhe një person i besueshëm. 
Për nga origjina ishte nga fisi Dil, por kishte marrëdhënie me fisin 
Kurejsh, nëpërmjet krahut Sehm. 


Hz. Pejgamberi u kthye menjëherë në shtëpi. I dorëzoi 
Hz. Aliut amanetet që kishte me vete, i kërkoi t'ua dorëzonte të 
zotëve dhe të vinte pas tyre. Atë natë i tha që të flinte në krevatin 
e tij për të mashtruar idhujtarët. Në mesnatë iku në shtëpinë e 
Hz. Ebu Bekrit. Në një orë të vonë të natës dolën që të dy nga dera 
e pasme e shtëpisë dhe shkuan më këmbë në shpellën që gjendej 
në malin Theur, pesë kilometra në jugperëndim të Mekës. Fakti që 
shkuan drejt jugut, megjithëse Medina gjendej në veri, ishte për të 
krijuar konfuzion. Për tri ditë dhe tri net qëndruan në shpellë. Gjatë 
kësaj kohe, liberti i Hz. Ebu Bekrit, Amir b. Fuhejre, i sillte për 
kullotje delet në afërsi të shpellës dhe ata i milnin e pinin qumësht 
të freskët. Vajza e Hz. Ebu Bekrit, Esma, sillte ushqim në shpellë, 
ndërsa djali i tij, Abdullahu, i cili natën qëndronte në Mekë, gjatë 
mbrëmjeve vinte në shpellë dhe i informonte ata për ngjarjet në 
qytet. Në mëngjes, kur Abdullahu shkonte në qytet, Amir b. Fuhejre 
i fshinte menjëherë gjurmët pas tij, duke e drejtuar tufën e deleve 
në atë drejtim. Si rrjedhojë e përndjekjes intensive të idhujtarëve, 
në shpellë kaluan çaste të vështira. 

Nga ana tjetër, kurejshitët u zhgënjyen kur në mëngjes panë 
Hz. Aliun në krevatin e Hz. Pejgamberit, u zemëruan sepse atentati i 
tyre rezultoi me disfatë. E dërguan Hz. Aliun në el-Haremush-Sherif 
dhe e burgosën, por më pas e lanë të lirë. Në çdo cep të Mekës 
shpallën se do t'i jepnin një çmim prej njëqind devesh atij që vriste 
ose zinte peng Rasulullahun. 

Përveç kësaj, edhe vetë ata nisën ta kërkonin atë. Një grup, 
ndër të cilët gjendej edhe Ebu Xhehli, erdhën në shtëpinë e 
Hz. Ebu Bekrit dhe morën në pyetje Fsmanë. Pasi Esmaja tha se 
nuk dinte gjë për vendndodhjen e babait të saj, Ebu Xhehli e goditi 

me shuplakë, duke i hedhur dhe vëthët përtokë. Kur idhujtarët 
nuk gjetën në shtëpi as Hz. Ebu Bekrin, kuptuan se ai kishte 
ikur bashkë me Rasulullahun. U nisën menjëherë drejt rrugës së 
Medines. Në Mekë kërkuan pëllëmbë për pëllëmbë. Një grup prej 
tyre, duke ndjekur gjurmët, erdhi në malin Theur dhe arriti deri 
në grykë të shpellës, ku fshihej Hz. Pejgamberi, gjë që e shqetësoi 
Hz. Ebu Bekrin. Hz. Pejgamberi i tha atij të mos shqetësohej dhe 
i bëri të ditur se idhujtarët nuk do të mund t'i dëmtonin. Hz. Ebu 
Bekri e tregon kështu këtë ndodhi: “Për një çast, kur ngrita kokën, 
pashë këmbët e spiunëve të Kurejshit dhe thashë: “O Rasulullahl Nëse 
këta përkulen, do të na shohin, do të na vënë re.” Rasulullahu urdhëroi: 
“Pusho o Ebu Bekir! Ne jemi dy bashkudhëtarë, që për të tretë kemi 
Allahun. A ka këtu vend për shqetësim?” Kur'ani aludon kështu mbi 
këtë temë: “Nëse ju nuk e ndihmoni atë (Muhammedin), Allahu tashmë 
e ka ndihmuar ditën kur mohuesit e dëbuan vetë të dytin, kur ishin në 
shpellë dhe ai i thoshte shokut të vet (Ebu Bekrit): ‘Mos u mërzit, Allahu 
është vërtet me ne! Atëherë, Allahu zbriti qetësinë e vet mbi të, e ndihmoi 
me një ushtri të padukshme dhe bëri që fjala e moshesimtarëve të jetë më 


e poshtëruara.”” 

















Shpella e Theurit 

Megjithëse idhujtarët erdhën deri te gryka e shpellës, nuk panë 
brenda saj, por u nisën t'i kërkonin në vende të tjera. Në literaturë 
konstatohet se pasi Hz. Pejgamberi dhe Hz. Ebu Bekri hynë në 
shpellë dhe para se idhujtarët të vinin, një merimangë kishte thurur 
rrjetën e saj në hyrje të shpellës dhe një pëllumb kishte bërë vezë 
dhe kishte rënë klloçkë mbi të, idhujtarët që i panë u larguan duke 
mos e parë të arsyeshme të futeshin brenda, ndërkohë që realizimi 
i këtyre është i pamundshëm. Ja që kur Pejgamberi ynë u nis për 
në udhëtim, nuk llogariti as merimangën dhe as pëllumbin. Ai ishte 
nisur për rrugë duke marrë të gjithë masat. 


Në fund të ditës së tretë që kishin kaluar në shpellë, idhujtarët 
i ngadalësuan kërkimet. Udhërrëfyesi erdhi në Theur në orën kur 
kishin rënë dakord, bashkë me devetë. Rasulullahu, Hz. Ebu Bekri 
dhe Amir b. Fuhejre, u nisën për në Medine, të udhëhequr nga 
Abdullah b. Urejkiti. Ky grup, me qëllim që të mos binte në kurth, 
nuk ndoqi rrugën që ndiqnin karvanët e as ndonjë rrugë tjetër të 
njohur. Po të ndiqnin njërën prej rrugëve funksionale, udhëtarët që 
iknin në Mekë do t'i kallëzonin ato. Pasi u ndanë nga Meka, mund 
të vriteshin deri sa të hynin nën mbrojtjen e medinasve. Për këtë 
arsye ndoqën rrugën që përzgjodhi udhërrëfyesi, e cila fillonte nga 
Theuri në jug të Mekës. Pasi përparuan në drejtim të veriperëndimit 
të Xhiddes, u kthyen sërish në pjesën e brendshme. Që nga Usfani 
në veri të Mekës, bashkohej katër herë me rrugën funksionale, 
pikërisht në mes të rrugës, në vendin Xhuhfe, rruga kalonte në anë 
të Detit të Kuq dhe në këtë drejtim arrinte në Medine. Pas Xhuhfes 
tashmë dilnin nga zona autoritare e Kurejshit. 


Ndërsa grupi shkonte drejt Medines, pati disa herë përpjekje 
për t'i ndjekur dhe për t'i hetuar. Por, këto përpjekje rezultuan në 
disfatë. Njëra prej tyre u realizua në këtë mënyrë: Suraka b. Maliku, 
nga krahu Mudlixh i fisit Kinane, ishte informuar mbi çmimin 
që kishte premtuar Kurejshi. Sapo mësoi se Hz. Pejgamberi dhe 
shokët kishin kaluar pranë fisit të tyre, u armatos, hipi në kalë dhe 
u hodh në veprim. Kur iu afrua Rasulullahut dhe shokëve të tij, 
kalit i rrëshqitën këmbët. E mblodhi veten dhe e goditi kalin me 





D Ibn Sad, 1, 228-229: Ibn Hanbel, 1, 348: Beladhuri, I 260-261. 

këmbë: këtë herë këmbët e kalit u ngulitën në rërë, ndërsa ai vetë 
ra përtokë. Pasi nuk arriti ta shpëtojë kalin me përpjekjet e veta 
dhe pasi vuri re një situatë të mbinatyrshme në këtë ndodhi, kërkoi 
falje dhe ndihmë nga ata. Sepse situata ishte kritike, Suraka kishte 
humbur ekuilibrin dhe kishte mbetur pa kalë. Hz. Pejgamberi dhe 
shokët e tij ishin katër persona. Nëse donin, mund ta vrisnin atë. 
Por nuk e bënë këtë dhe e falën. Pasi ai kërkoi falje dhe ndihmë, 
Hz. Pejgamberi dhe shokët e tij ndaluan. Suraka përparoi. Ai tha 
se kali i tij ishte rrëzuar ndërkohë që Hz. Pejgamberi po bënte dua. 
Kur Hz. Pejgamberi pa se Suraka u afrua, bëri dua duke thënë: 
“Allahu im, rrëzoje atël” Suraka, kali i të cilit u rrëzua përtokë, tha: 
“O i Dërguari i Allahut! Urdhëro çfarë të duash” dhe Rasulullahu 
tha: “Ti qëndro pas nesh dhe mos i lër ata që po na vijnë pas.” Suraka 
e mbajti fjalën e dhënë. Përveç kësaj, kërkoi që t'i jepej një akt 
mirëbesimi dhe sigurie. Hz. Pejgamberi i kërkoi Amir b. Fuhejres që 
të shkruajë një akt mirëbesimi e sigurie dhe ia dha atij. Ebu Xhehli, 
i cili më pas kishte mësuar hilenë e Surakasë, ishte zemëruar me të 
dhe kishte kënduar një satirë ndaj tij. 


Pasi u kalua ky rrezik, çmimi kishte tunduar një tjetër individ. 
Burejde b. Husajb, anëtar i krahut Sehm nga fisi Eslem, kur Hz. 
Pejgamberi dhe ata që ishin me të po kalonin në tokën e tij, i ndaloi 
dhe kërkoi të mësonte identitetin e tyre. Mirëpo në fund, duke u 
ndikuar nga fjalimi i Hz. Pejgamberit, u bë musliman. Përveç kësaj, 
meqë nuk e pa të përshtatshme hyrjen e Hz. Pejgamberit në Medine 
pa pasur flamur, zgjodhi çallmën e tij dhe e lidhi në heshtë. I ruajti 
ata deri kur dolën nga tokat e tij. 


Megjithatë, gjatë udhëtimit për në hixhret, kishte edhe nga ata 
që treguan mikpritje ndaj grupit dhe ndodhën ngjarje të këndshme. 
Eus b. Huxhri, nga fisi Eslem, i siguroi një deve karvanit dhe 
dha nën shërbimin e Hz. Pejgamberit shërbëtorin e tij, Mes'ud 
b. Hunejden, në mënyrë që ta shoqërojë atë deri kur të hyjë në 
Medine. Kur grupi erdhi në Kubejd, shkuan në çadrën e Ummu 
Mabedit (Atike bint Halid), që ishte pjesëtare e fisit Huzaa, me 
qëllim që të merrnin diçka për të ngrënë. Pushuan këtu dhe 





7 Tbn Sad, 1, 235-236. 

hëngrën ushqim. Kërkuan të blejnë hurma ose mish nga Ummu 
Mabedi, por ajo tha se nuk kishte ushqim me vete. Në atë kohë, 
Hz. Pejgamberi pa një dhi pranë çadrës, e cila ishte aq e dobët sa 
nuk i ishte bashkuar dot tufës, por nuk kishte as qumësht. Kërkoi 
leje për ta mjelë atë. E moli dhinë duke thënë bismillah dhe ajo 
dha qumësht aq sa të mjaftonte e të tepronte për ata që ishin 
aty. Shprehjet që përdori Ummu Ma'bedi për të përshkruar Hz. 
Pejgamberin pas kërkesës së Ebu Ma'bed el-Huzait, bashkëshorti 
i saj i cili u kthye në çadër pas kullotjes së tufës, janë shumë të 
njohura.” Ajo ishte e njohur për përsosmërinë e gjuhës dhe 
oratorinë e saj. Ato janë bërë burim për letërsinë hilje (kategoria 
e veprave që trajton bukuritë e jashtme dhe të brendshme të Hz. 
Pejgamberit, pejgamberëve të tjerë dhe 4 kalifëve të parë). Djali i 
saj, Ma'bed el-Huzai, pas Luftës së Uhudit, duke përdorur taktikën e 
luftës së ftohtë kundrejt ushtrisë së idhujtarëve që u nis drejt Mekës, 
i ndihmoi muslimanët. Si rrjedhojë, familja Ma'bed është e njohur 
për ndihmën ndaj Pejgamberit dhe muslimanëve në kohë të vështira 
të tyre. 

Më pas vazhduan rrugën drejt Medines. Kur arritën në zonën 
e Xhuhfes, në pikën ku rruga e hixhretit bashkohej me rrugën 
kryesore të karvanit, Hz. Pejgamberi njohu rrugën e Mekës dhe 
ndjeu mall për Mekën. Pas kësaj, zbriti ajeti, në të cilin tregohej 
se Hz. Muhammedi do të kishte epërsi ndaj armiqve të tij dhe 
do të kthehej në vendlindje, në Mekë, nga e cila ishte detyruar të 
bënte hixhret duke iu ushtruar padrejtësi: “Dhe vërtet, Ai që ta ka 
urdhëruar ty (Muhammed) Kur'anin, do të të kthejë në vendin e caktuar 
(në Mekë)...”.” 

Më 12 Rabiu'l-eu'uel 1724 shtator 622 Hz. Pejgamberi arriti në 
Kuba, e cila gjendej 3 km larg Medines. Këtu banonte krahu Amr b. 
Malik nga fisi Eus. Hz. Pejgamberi qëndroi si mysafir i fisit Amr b. 
Auf. Kulthum b. Hidmi, ndër krerët e këtij fisi, e priti atë për katër 
(ose dhjetë) ditë. Gjatë kësaj kohe u ndërtua mesxhidi i Kubës. Gurin 
e parë që vinte në drejtim të kiblës e vendosi Hz. Pejgamberi, gurin 





Ibn Sa'd, 1, 230-231. 
Kasas, 28185 

e dytë pranë tij e vendosi Hz. Ebu Bekri. Hz. Aliu, i cili u nis për 
rrugë, qëndroi tri ditë e tri net në Mekë dhe pasi u ktheu zotërinjve 
amanetet që i ishin dorëzuar, u takua me Hz. Pejgamberin në Kuba. 
Një ditë të premte, Hz. Pejgamberi u nis nga Kuba për 
në Medine. Duke kënduar hutbe njëra pas tjetrës në mes të 
luginës Ranuna, në të cilën banonte fisi Salim b. Auf, bashkë me 
pjesëmarrjen e rreth njëqind muslimanëve, fali namazin e parë të 
xhumasë në Medine, duke kënduar dy hutbe. Mesxhidi i këtushëm 
njihet sot si “Mesxhidi i Xhumasë”. Pas namazit, kur grupi u nis për 
në Medine, banorët ishin rreshtuar në të dyja anët e rrugës dhe po 
bënin shfaqje gëzimi. Përfaqësuesit e fiseve, para të cilëve kalonte 
Hz. Pejgamberi, e ftonin atë në shtëpitë e tyre. Hz. Pejgamberi 
kërkoi që ta linin devenë të lirë në udhën e saj. Kështu kaloi nga 
vendbanimet e Beni Salim b. Auf, Beni Bejada, Beni Saide, Beni 
Zurajk dhe Beni'-Harithit dhe arriti te fisi Nexh-xhar, që ishte një 
krah i fisit Hazrexh. Këtu, deveja u ul mbi tokën e dy fëmijëve 
jetimë, Sehl dhe Suhejl, të cilët ishin djemtë e Rafi b. Amrit nga 
fisi Beni Malik b. Nexh-xhari dhe që gjendeshin nën mbrojtjen e 
Muadh b. Afrasit. Ebu Ejjub el-Ensariu (Halid b. Zejd), shtëpia e 
të cilit gjendej më afër vendit ku u ul deveja, mori sendet e Hz. 
Pejgamberit, shkoi në shtëpi dhe e priti si mysafir për shtatë muaj, 
deri kur përfundoi ndërtimi i Mesxhidit dhe i dhomave pranë tij. 
Edhe Fs'ad b. Dhurare i dhuroi një krevat, që Hz. Pejgamberi 
të shtrihej mbi të.'” Pas hixhretit, qyteti i Jethribit mori emrin 
“Medinetu'r-Resul”, ose “el-Medinetu'l-Muneuuere”. 


Hixhreti është njëra prej ndodhive më të rëndësishme jo vetëm 
të historisë së Islamit, po edhe të historisë së botës. Në literaturë 
gjenden shumë të dhëna lidhur me vitin e parë të hixhretit dhe me 
vitet e tjera. Në këtë ngjarje gjenden edhe shumë sjellje të bukura 
mbi sakrificën e Hz. Pejgamberit dhe të muslimanëve. Muhaxhirët 
lëviznin me disa sende që kishin marrë pranë vetes nga Meka. 
Natyrisht, në Mekë kishin lënë vendbanimet e tyre, shtëpitë dhe 





10 Për informacione të mëtejshme mbi hixhretin shih: Ibn Hisham, 1, 480-500, Ibn 
Sa'd, 1, 227-238, Beladhuri, 1, 259-268: Taberi, II, 383; Ibn Abdilber, Durer, f. 75- 
87, Ibn Sejjidinnas, 1, 286-314, Makrizi, f. 38-48: Diyanet Dergisi Hicret Özel Sayısı, 
Ankara 1991: Ahmet Onkal, “Hixhret”, DIA, XVII, 458-462. 

tufat e bagëtive. Nuk dihej nëse do të kishin mundësi të ktheheshin 
dhe, nëse po, nuk dihej se kur. Si rrjedhojë, muhaxhirët kishin 
humbje të mëdha financiare. Mirëpo nuk reshtnin së demonstruari 
sakrifica. Në hixhretin në Medine kishte qëndrueshmëri 
dhe vijueshmëri. Pra, ata që iknin atje, iknin me qëllim që 
të qëndronin atje. 

Qëllimi i vetëm i hixhretit nuk ishte vetëm shpëtimi nga torturat 
dhe vështirësitë. Megjithatë, edhe nëse do të ishte ky qëllimi, këtu 
nuk ka vend për gjykime. Sepse në Islam, në botë dhe në ahiret, 
thelbësore është të kërkosh mirësi, bukuri dhe lumturi. Mirëpo 
elementi kryesor që vuri në lëvizje Hz. Pejgamberin dhe sahabet për 
hixhret në Medine, ishte e ardhmja e ndritur e Islamit atje. Gjithsesi, 
muslimanët kishin përjetuar vështirësi edhe në Medine dhe ishin 
përballur me probleme të ndryshme. Ndërsa në Mekë këshillohej 
durimi ndaj torturave të idhujtarëve, në periudhën e Medines ishte 
njohur e drejta e shpagimit apo e hakmarrjes në të njëjtën mënyrë. 
Kjo e drejtë e bënte të domosdoshme që, kur të ishte e nevojshme, 
të mund të sakrifikojnë jetët dhe mallrat e tyre. Në periudhën e 
Medines muslimanët ishin përballur disa herë me luftën, që është 
një ndër fatkeqësitë më të mëdha për njeriun. Kishin bërë përpjekje 
për jetë a vdekje në luftërat e Bedirit, Uhudit, Hendekut dhe të 
Hunejnit. Por kishin qenë të bashkuar me njëri-tjetrin dhe kishin 
formuar një shoqëri të qetë e të paqtë. 

Hixhreti tregon se Rasulullahu i kishte kushtuar mjaft rëndësi 
vartësisë ndaj shkaqeve. Që nga momenti kur doli nga shtëpia, 
kishte shpëtuar nga hilet dhe kurthet e idhujtarëve të Mekës “duke 
ndjekur një itinerar mashtrues,”'' dhe në saje të një strategjie të saktë 
kishte arritur në Medine. Në këtë pikë nuk duhet të harrohet edhe 
ndihma e mbështetja e Allahut. Mirëpo kishte qëndruar lidhur me 
shkaqet sa më shumë që kishte mundur dhe nuk kishte neglizhuar 
marrjen e masave të nevojshme. 

Në hixhret gjenden shembuj për çdonjërën prej cilësive të 
Hz. Pejgamberit, të tilla si zotërimi i vullnetit dhe të qenit 
i durueshëm, ndjenja e besimit të pafundmë ndaj Allahut, 





Il W Montgomery Watt, Hz. Muhammed'in Mekkesi (Meka e Hz. Muhammedit), f. 183. 

Kalimi i Hz. Pejgamberit gjatë hixhretit nga Kuba 
në vendbanimin e Beni Malik b. Nexh-xhar 


moskaplimi në dëshpërim, ruajtja e qetësisë, tolerancës, faljes dhe 
guximit. Këta janë udhërrëfyes për çdo musliman. Përballja me 
vështirësitë, sakrifica, nxjerrja në pah e jetës dhe e mallit në udhën 
e Islamit, mendimi i vëllazërisë dhe i pëlqimit të Allahut, duke 
lënë mënjanë marrëdhëniet dhe interesat, mbajtja e fjalës së dhënë 
dhe tablo nga shembujt e drejtësisë, mund të shihen si te sahabet, 
ashtu edhe te Rasulullahu. Hixhreti ka ndikuar në këndvështrimin 
e muslimanëve ndaj historisë. Për shkak të rëndësisë, në kohën 

e Hz. Omerit (171638), është pranuar si fillimi i kalendarit. Kur 
Pejgamberi ynë bëri hixhret, sipas kalendarit hënor, ishte pesëdhjetë 
e tre vjeç. 


2- Medina gjatë hixhretit 

Në pjesën hyrëse të këtij punimi dhamë të dhëna të përgjithshme 
mbi Medinen përpara Islamit. Ndërkaq, jemi të mendimit se duhet 
të dihet në formë më të hollësishme struktura e këtushme etnike, 
politike, sociale, kulturore dhe ekonomike gjatë hixhretit. Sepse 
siç dihet, Hz. Muhammedi (s.a.s.), në periudhën e profetësisë, 
shumicën e veprimtarive në fushat e përmendura i kishte realizuar 
në Medine. Njohuritë mbi atmosferën në Medine, në kohën 
kur u realizua hixhreti, do të ndikojnë që të kuptohen më mirë 
këto veprimtari. 

Siç dihet, Medina, me emrin e saj të vjetër Jethrib”, ishte njëri 
ndër vendbanimet e rëndësishme të zonës së Hixhazit në kohën 
kur lindi Islami dhe kur Hz. Pejgamberi emigroi në Medine. Në 
të vërtetë, fjala “Medine” është një emër që ka kuptimin qytezë e 
madhe dhe qytet’. Meqë në rrënjë të emrit Jethrib qëndron një fjalë 
me kuptimin përçarje, Hz. Pejgamberi, pas hixhretit, këtij vendi i 
dha nofkat Tabe ose Tajbe, të cilat kanë kuptimin e këndshme dhe 
e bukur. Më pas është emërtuar si Medine. Sepse ai që e solli këtë 
vend në formën e njohur të një qyteti, ishte Hz. Pejgamberi. Në 
fillim është quajtur “Medinetu Rasulillah” (Qyteti i të Dërguarit të 
Allahut) dhe el-Medinetu'n-Nebij, më pas ishte përdorur në formën 
Medine. Hz. Pejgamberi, i cili u vendos në vendbanimin e fisit Adij 
b. Nexh-xhar, pas hixhretit, e shndërroi këtë vend në një qendër 
politike, sociale, kulturore dhe qytetërimi. Në ajetet Kuranore të 
zbritura në Medine, ky qytet është përmendur me emrat “Jethrib” 
dhe “Medine”. Zotëron klimë të bukur, toka pjellore, ujëra të ëmbla 
të nëndheshme, që nuk janë tepër të thellë. 


Përbërja etnike: Para hixhretit, në Jethrib ndodheshin fiset e 
hebrenjve, siç ishin Kurajdha, Kajnuka dhe Nadir, fiset arabe Eus 
dhe Hazrexh, me origjinë nga Arabia Jugore, fiset Kudaa dhe, 
madje, fise të formuara nga ata që kishin mbetur prej fisit Amalika 

dhe, krahas këtyre, edhe pse të paktë në numër, në përgjithësi 
skllevër, persona me përkatësi tjetër etnike, për shembull, iranianë. 
Thuhet se banorët e mëparshëm të Jethribit ishin nga fisi Amalika, 
para hebrenjve, brezat e të cilëve arrijnë deri në lindjen e Islamit 

dhe para fiseve arabe. Pas shpërndarjes së fisit Amalika, në fillim 
të shekullit VI p.e.s., disa hebrenj që u arratisën ndërsa mbreti i 
Babilonisë, Bahtunnasri pushtoi Jerusalemin dhe po dërgonte në 
Babiloni hebrenjtë që gjendeshin aty, ikën në zonën Hixhaz dhe 
u vendosën në Hajber, Uadi'1-Kura, Fedek dhe Jethrib. Edhe disa 
nga hebrenjtë e Sirisë dhe të Palestinës, të cilët pas përhapjes 
së Krishterimit në Siri, u përndoqën ashpërsisht nga romakët, 
emigruan në Hixhaz. Ata që u vendosën në Jethrib ishin fiset e 
hebrenjve Kurajdha, Nadir dhe Kajnuka. Hebrenjtë që u vendosën 
në Hixhaz përvetësuan traditën e fiseve arabe dhe morën emra 
arabë. Fiset hebraike dhe arabe banonin në lagje të posaçme. Mund 
të thuhet edhe se ardhja e hebrenjve në Jethrib shkon deri në kohën 
e Hz. Musait. 

Ndërkohë, disa fise që u përkisnin arabëve të jugut, pra 
kahtanitëve, pas rrëzimit të digës Me'rib në Jemen, me shumë 
mundësi në shek. II apo II, emigruan së pari në Tihame, nga 
atje kaluan në veri. Tha'lebe b. Amr Muzejkija dhe djemtë e tij u 
vendosën në Jethrib. Eusi dhe Hazrexhi janë dy djemtë e Harithe 
b. Thallebesë. Duke u nisur nga emri i nënave të tyre, Kajle bint 
Xhefne, këto dy fise u njohën ndër arabët si Beni Kajle. Nënfiset 
kryesore të Eusit janë: Auf b. Malik (banorët e Kubës), Umejje 
b. Zejd, Abdulesh'hel dhe Zaura’. Ndërsa nënfiset kryesore të 
Hazrexhit janë: Nexh-xhar, Saide, Amr b. Auf, Zurajk, Selime, 
Bejadha. Fiset Eus dhe Hazrexh, kur erdhën në Jethrib, për një 
kohë jetuan si të varur ndaj hebrenjve. Në këtë kohë pësuan 
presionet politike, sociale dhe ekonomike të hebrenjve. Pas kësaj 
kërkuan ndihmë nga të afërmit e tyre, gassanitët. Gassanitët, duke 
iu përgjigjur pozitivisht kësaj kërkese, erdhën në Jethrib dhe vranë 
kryetarët e hebrenjve (492). Pasi hebrenjtë humbën autoritetin e 
tyre, epërsia në Jethrib kaloi në duart e Eusit dhe Hazrexhit. Pasi 
fiset Eus dhe Hazrexh fituan pavarësinë e tyre, u vendosën në pjesët 
e brendshme të qytetit. Mirëpo, menjëherë pas kësaj, hebrenjtë, 
duke nxitur konkurrencën e vjetër mes këtyre dy fiseve vëllezër, 
u munduan që të krijojnë konflikt mes njëri-tjetrit. Kur fiset arabe 
luftonin me njëri-tjetrin, ata mbanin anë. 

Situata politike: Megjithëse banorët e Medines vijonin të kishin 
një jetë të qëndrueshme, në administrim, në fushat shoqërore, 
kulturore dhe të moralit zotëronin traditat fisnore. Fiset kishin 
kryetarë. Gjakmarrjet ishin të përhapura. Nuk ekzistonte një 
autoritet qendror. E thënë ndryshe, qyteti nuk kishte një drejtues 
të përbashkët. Fiset arabe dhe hebraike jetonin në lagje të posaçme, 
në mënyrë të pavarur dhe të ndarë nga njëri-tjetri. Çdo bashkësi 
formonte një fshat, në një largësi prej disa kilometrash nga tjetri. 
Mes fiseve arabe dhe hebraike shfaqeshin herë pas here konflikte 
serioze. Megjithatë, për shkaqe të ndryshme politike kishte edhe 
raste kur formonin aleancë mes tyre, në ndonjë rast, fiset arabe 
bashkëpunonin me fiset hebraike kundër njëri-tjetrit. Fisi Eus 
kishte krijuar aleancë me fiset Kurajdha dhe Nadir, ndërsa fisi 
Hazrexh me fisin Beni Kajnuka. Edhe pse kryetarët e fiseve Eus 
dhe Hazrexh bënë përpjekje për t'u bashkuar rreth një mbreti 
të përbashkët, nuk e arritën dot këtë. Konkurrenca e ashpër për 
çështjen e kryetarit e kishte bërë të pamundur vendosjen në 
praktikë të këtij projekti. Menduan të gjejnë edhe një rrugë të 
përbashkët dhe të zgjedhin një kryetar nga Eusi e një nga Hazrexhi 
dhe që këta ta kryenin detyrën e kryetarit me radhë, në formë të 
ndërsjellë, ose në mënyrë të ndryshueshme nga një vit, por as 
këtë plan nuk kishin mundur ta zbatonin praktikisht. Literatura 
nuk flet për ekzistencën e një institucioni si “Darun-Nedue” në 
Jethrib. Konkurrenca mes Eusit dhe Hazrexhit e kishte bërë të 
pamundur edhe formimin e një kuvendi të përbashkët (Mele”). 
Po ashtu, përpjekjet për të zgjedhur Abdullah b. Ubejin si kryetar 
të përbashkët, nuk kishin gjetur mundësi realizimi bashkë me 
hixhretin e Hz. Pejgamberit. Para hixhretit, në vend të një uniteti 
të Fusit dhe Hazrexhit, shihet se ndihet autoriteti i nënkrahëve të 
këtyre fiseve (si Amr b. Auf dhe Eus-Menat) dhe se këta janë më 
të rëndësishëm. Rreth qytetit, ashtu si në Taif, nuk kishte një mur 
rrethues. Fiset kishin kala të fortifikuara (utum. shumës: atam) dhe 
që ruheshin mirë brenda kufijve të tyre. Në kohë rreziku meshkujt 
dilnin jashtë për të luftuar, ndërsa gratë dhe fëmijët strehoheshin 
në këto kala. Thuhet se numri i këtyre kalave ishte rreth dyqind. 
Përveç kësaj, fiset kishin vreshta dhe toka. Qyteti gjendej në një 

pozicion qendror, që mundësonte përhapjen lehtësisht të Islamit 
në rrethinë. 


Pasi Eusi dhe Hazrexhi fituan epërsi mbi hebrenjtë, periudha e 
qetësisë nuk zgjati shumë. Këto dy fise, megjithëse ishin të afërm, 
luftuan me njëri-tjetrin për vite të tëra. Armiqësia mes tyre vazhdoi 
deri në lindjen e Islamit, për një periudhë rreth 120 vjet. Konfliktet 
filluan bashkë me luftën e Sumejrit. Më pas, luftërat kryesore që 
janë realizuar mes Fusit dhe Hazrexhit, janë Ka'b b. Amr, Serare, 
Hatib, Fari’, Fixhari i Parë, Fixhari i Dytë, Rubel". Buath. Lufta 
më e ashpër ndër këta është lufta e Buathit, e cila filloi bashkë me 
vrasjen e një anëtari prej fisit Eus, që ishte strehuar te fisi Hazrexh 
dhe që rezultoi me fitoren e fisit Eus. Kjo luftë ishte realizuar 
pesë vjet para hixhretit të Medines. Luftërat e vazhdueshme e 
kishin konsumuar në mënyrë të konsiderueshme forcën e qytetit 
dhe armiqësia e kishte bërë jetën të papërballueshme në qytet. 
Edhe hebrenjtë i kishin futur në konflikt fisin Eus e Hazrexh 
dhe kishin nxitur përplasjet ndërmjet tyre. Krahas kësaj, secili 
nga fiset Eus dhe Hazrexh, kishin bashkëpunuar me hebrenjtë 
kundër njëri-tjetrit dhe me fiset e tjera arabe në rrethinë, si 
Muzejne dhe Xhuhejne. Në përgjithësi, konfliktet ktheheshin 
në disfavor të Eusit. Siç shihet, Eusi dhe Hazrexhi nuk kishin 
prirje për paqe dhe stabilitet, përkundrazi, kishin më shumë 
prirje se mekasit ndaj jetës beduine të ndërtuar mbi luftën 
dhe armiqësinë. 


Situata fetare: Më lart folëm për ekzistencën e Hebraizmit në 
Medine. Krahas kësaj, ndër fiset arabe idhujtaria ishte në plan të 
parë. Eusi dhe Hazrexhi adhuronin idhullin nën emrin Menat, i cili 
gjendej në Mushellel, në breg. Ky ishte idhulli kryesor i medinasve. 
Prisnin kurban dhe i ofronin dhurata. U vendosnin fëmijëve të 
tyre emra si Abdumenat dhe Zejdmenat. Pavarësisht se Menatin e 
adhuronin edhe fise të tjera, për të tregonte më shumë respekt Eusi 
dhe Hazrexhi. Vendi ku ishte i vendosur ky idhull përbëhej nga një 
gur i zi dhe që pranohej si i shenjtë. Duke përfshirë edhe Eusin dhe 
Hazrexhin, shumë fise, krahas adhurimit të Menatit, kryenin edhe 
detyrën e haxhit. Mirëpo nuk plotësonin detyrën e vajtje-ardhjeve 

mes Safasë dhe Merues. Hynin në ihram, në vendin ku gjendej 
Menati dhe pasi kryenin haxhin, vinin te Menati, qethnin flokët 
para idhullit dhe kështu besonin se do të plotësohej adhurimi i 
haxhit. Pra edhe nga ihrami dilnin këtu. Krahas Menatit, adhuronin 
edhe idhullin Lat. Përveç këtyre idhujve, kishte edhe idhuj familjarë, 
të cilët i adhuronin individët e familjes. Gjendeshin shumë idhuj 
të bërë nga druri. Shihet edhe se fiset arabe kishin mbetur nën 
ndikimin e konceptimit moralist të Hebraizmit dhe të Krishterimit. 


Krahas këtyre, shihet edhe se përmendin Allahun dhe se e njohin 
si krijues Atë. Ibn Sa'di, njëri ndër historianët më të vjetër, thekson 
se në periudhën e injorancës, Ebu'l-Hejthemi (Malik b. Tejjihan) 
dhe Esad b. Dhurare, e konsideronin si veprim të shëmtuar 
adhurimin e idhujve, se i urrenin ata dhe se shprehnin teuhidin. 
Disa studiues, duke u bazuar në këtë vlerësim, i kanë konsideruar 
këta dy persona si hanifë. 


Krishterimi nuk ishte përhapur në Medine. Megjithatë, një 
person me emrin Ebu Amir er-Rahib, nga fisi Eus, nën ndikimin 
e Krishterimit dhe të Hebraizmit, duke i dhënë një formë të re 
idhujtarisë, ishte munduar t'i tërhiqte nga ana e tij anëtarët e fisit 
Eus, të cilët ishin muslimanë. Për shkak të këtyre veprimtarive, 
Hz. Pejgamberi i vuri nofkën “Fasik” (mosbindës ndaj urdhëresave 
dhe ndalimeve të Allahut). Kishte edhe parashikues fati, te të cilët 
njerëzit drejtoheshin për çështje shumë të ndërlikuara dhe të 
vështira për t'u zgjidhur. 

Jeta sociale: Në zonë sundonte poligamia. Jo vetëm bashkëshortja 
dhe vajza e një burri që ndërronte jetë, por madje edhe fëmijët 
e vegjël nuk e kishin të drejtën e trashëgimisë, trashëgiminë e tij 
mund ta merrnin vetëm djemtë që ishin në moshë të pjekur dhe 
të aftë për të përdorur armën në kohë lufte. Nëse asnjëri nga 
djemtë nuk kishte arritur moshën e pjekurisë, trashëgiminë e 
merrnin nipërit dhe të afërmit nga ana e babait. Në këtë situatë, një 
familje që ishte e pasur, nëse nuk ishte në marrëdhënie të mira me 
trashëgimtarët, ditën tjetër mund të binte në një pozitë të varfër dhe 
lypëse. Krahas këngëtarëve profesionistë që shiheshin në bajrame 
dhe dasma, kishte edhe individë profesionistë që qanin xhenazen. 

Këta qarës vinin në formë grupesh, një pjesë prej tyre bërtisnin e 
qanin dhe kur ata heshtnin, e vazhdonin të tjerët me elegji. Aty 
gjendeshin poetë dhe oratorë, që i kushtonin rëndësi këndimit të 
poezive në një formë të harmonizuar. 


Situata politike: Medine, që prej kohërave të hershme, gjendej 
mbi rrugën tregtare Jug-Veri. Këtu hebrenjtë angazhoheshin me 
bujqësi, tregti, argjendari, hekurpunim, tekstil, prodhim armësh 
dhe mjetesh bujqësore. Nga një aspekt më i veçantë, mund të 
themi se fisi Kajnuka, bashkë me profesionet e tjera, angazhohej 
me argjendari dhe tregti, ndërsa hebrenjtë e tjerë angazhoheshin 
me bujqësi dhe me tregti. Edhe fiset arabe, në shumicën e rasteve 
ishin bujq. Çdo familje zotëronte tokat e saj dhe të gjithë punësonin 
fëmijët e tyre, madje, nëse ishte e nevojshme punësonin edhe 
skllevërit në çifligjet e tyre. Krahas kësaj, kishte edhe nga ata që 
angazhoheshin me tregti. Këta shkonin në pazaret e Sirisë me qëllim 
tregtie. Si dhe sillnin në qytet mallra të importuara. Herë pas here, 
nebatitët sillnin me karvanë produkte ushqimore, drithëra dhe 
vaj ulliri në Medine. Fise të ndryshme arabe, në veçanti nomadë, 
materialet të cilat duhej t'i shisnin, ose për të cilat kishin nevojë, 
po ashtu edhe mallra të ndryshme, si deve, kuaj, zamkë dhe gurë të 
çmuar, me të cilët mendonin t'i ndërronin, i sillnin në qytet. Kishte 
edhe komisionerë që bisedonin me importuesit e huaj. Ata që nuk 
kishin tokë, për të fituar para, prisnin dru në pyll dhe i shisnin në 
qendrat e banuara. Në Medine, e cila ishte e njohur për hurmat, 
kishte vreshta hurmash. Prandaj, bujqësia e hurmave ishte zhvilluar 
shumë. Ekzistonte industria e konservave në mënyrë që hurmat të 
qëndronin të freskëta gjatë gjithë vitit dhe që të mos kalbeshin. 
Nga hurmat përfitonin edhe pije alkoolike. Po ashtu, hurmat 
edhe i eksportonin. Krahas hurmave ushtrohej edhe bujqësia 
e grurit dhe e elbit. Gratë dhe burrat tekstilistë, rrobaqepësit, 
kasapët, hekurpunuesit, shitësit e produkteve ushqimore, 
marangozët, druprerësit, shitësit e parfumeve janë grupet kryesore 
të profesioneve. Nuk kishte një monedhë vendore dhe për para 
përdorej dinari, si monedhë e Bizantit dhe dirhemi, si monedhë e 
Iranit. Dirhemi ishte ekuivalent me një të dhjetën e dinarit. 

Për sa i përket shtresës muslimane të formuar në Medine para 
hixhretit, në procesin që vazhdoi nga Bisedimi i Parë i Akabesë 
(620) dhe deri në hixhret (622), numri i atyre që kishin pranuar 
Islamin nga fisi Eus dhe Hazrexh ishte shtuar. Pas Besëlidhjes së 
Parë të Akabesë, si rezultat i veprimtarive të Mus'ab b. Umejrit, i 
cili u dërgua në Medine për mësimdhënien e Islamit, pas pranimit 
të Islamit nga kryetari i fisit Eus, Sa'd b. Muadhit, gjithë nënkrahu 
i fisit Eus, fisi Abdulesh'hel, si një ndër krahët e rëndësishëm të 
Eusit, u bënë muslimanë. Ndërkohë, një vit para besëlidhjeve të 
Akabesë, hixhreti i muslimanëve mekas në Medine, i cili filloi me 
hixhretin e Ebu Selemesë, vijoi edhe më vonë. Kështu që, literatura 
jonë, gjatë hixhretit të Pejgamberit, bën të ditur se në Mekë nuk 
kishin mbetur muslimanë, përveç Hz. Pejgamberit, Hz. Ebu Bekrit, 
familjet e këtyre, Hz. Aliut, nënës së tij dhe atyre që ishin burgosur 
ose që ishin aq të sëmurë apo të pafuqishëm sa nuk mund të bënin 
hixhret. 

Një pjesë e sahabeve që bënë hixhret, u pritën si mysafirë në fisin 
Amr b. Auf, i cili ishte një fisi madh në numër dhe i fuqishëm, ndër 
pesë krahët më të mëdhenj të lidhur me fisin Eus. Salimi, liberti i 
Ebu Hudhejfes, para hixhretit të Hz. Pejgamberit kryente detyrën 
e imamit për muslimanët në Kuba. Kur erdhi Hz. Pejgamberi në 
Kuba, bashkë me Hz. Ebu Bekrin, për një kohë qëndroi mes tyre 
dhe ndërtoi mesxhidin e njohur të Kubas. Krahas fisit Amr b. 
Auf, disa muslimanë nga fisi Abdulesh'hel dhe të tjerë muslimanë 
pjesëtarë të disa krahëve të Eusit, i mirëpritën muhaxhirët. Duke 
filluar kryesisht nga Beni Nexh-xhari dhe Belharith b. Hazrexhi, 
edhe krahët e Hazrexhit i mirëpritën muslimanët si mysafirë. Es'ad 
b. Dhurare nga fisi Nexh-xhar dha një kontribut të rëndësishëm në 
veprimtarinë e përhapjes së Islamit dhe ndihmoi Mus'ab b. Umejrin. 
Madje, në literaturë citohet se në një mesxhid që Es'ad b. Dhurare 
ndërtoi në Medine, ai i printe faljes së namazeve dhe të xhumasë 
bashkë me Mus'ab b. Umejrin.'“ 





12. Për Medinen para Islamit shih: Ejup Sabri Paşa, Mir'at-i Medine, Stamboll 1304, f. 
293 etj., Xhorxhi Zejdan, el-Arab, f. 280-282: Fr. Buhl, “Medine”, IA (Enciklopedia 
islame), VII, 459-471, Xheuad Ali, IV, 128-142, Neset Çağatay, f. 94-98. 

3- Fillimi i procesit të institucionalizimit 


a) el-Mesxhidu'n-Nebeui dhe mesxhidet e tjera në periudhën e Hz. 

Pejgamberit 

Një ndër elementet më të rëndësishme në formimin e shoqërisë 
islame në Medine dhe në mundësimin e unitetit dhe bashkimit ndër 
muslimanët, ishte el-Mesxhidu'n-Nebeui. Hz. Pejgamberi vendosi të 
ndërtojë një mesxhid në vendin ku u ul deveja e tij. Kur kërkoi të 
blinte tokën ku medinasit thanin hurma, pronarët e tokës deshën 
t'ia jepnin falas. Por, Hz. Pejgamberi nuk pranoi. Vlerën e tokës që 
ishte dhjetë dinarë, e pagoi Hz. Ebu Bekri. 9 


Ndërtimi filloi bashkë me sheshimin e tokës. U prenë pemët e 
hurmave që gjendeshin këtu, varret u transportuan në një vend 
tjetër dhe u sistemuan kodrinat e vogla. Në themelin e ndërtesës 
dhe në pjesën e poshtme u përdorën gurë, ndërsa në pjesët e 
sipërme u përdorën qerpiçë (lebin). Pemët e hurmave, që më parë 
gjendeshin mbi truall, u përdorën si shtylla dhe u vendosën në 
kiblën e mesxhidit. Mbi ta u ndërtua një çati me degë dhe gjethe 
hurmash. Në ndërtimin e mesxhidit, duke filluar kryesisht nga Hz. 
Pejgamberi, punuan në mënyrë aktive muhaxhirët dhe ensarët. 

Në fillim, el-Mesxhidu'n-Nebeti, i cili e kishte kiblën drejt 
Kudusit, përbëhej nga tri porta. Dera e parë ishte në jug, gjendej 
në murin e sotëm të kiblës (Babus-Selam). Dera e dytë ishte në 
anën lindore (Babu-Xhibril). Pikërisht këtë derë përdorte edhe Hz. 
Pejgamberi. Ndërsa dera e tretë gjendej në anën perëndimore (Babu- 
Atike). Gjatë gjithë murit jugor gjendej një çardak apo vend me 
hije, i quajtur Suffe. Kur kibla u kthye nga Jerusalemi në Qabe, u 
mbyll dera që ishte në drejtimin e jugut dhe u hap, në drejtimin 
verior, një derë me të njëjtin emër. Në dyert e tjera nuk u bë ndonjë 
ndryshim. Ndërsa Suffa u transportua nga jugu në veri. Sipas planit 
të ri, vendi i shenjtë ishte mbuluar me një tavan, i cili përbëhej 
nga degë hurmash të mbuluara me dhe. Këto degë zgjateshin mbi 
trungjet e hurmave të vendosura në dy radhë në jug. Tavani ishte 





17 Tbn Sa'd, 1, 239-241 Ibn Sejjidinnas, 1, 316. 

aq i ulur sa të arrinte dora e një njeriu. Në vitet e para, dyshemeja e 
xhamisë qe shtruar nga një shtresë e hollë rëre.“ 


Në fillim Hz. Pejgamberi i jepte hutbet e xhumasë, predikimet 
fetare dhe thirrjet për pranim të fesë Islame duke u mbështetur 
në një trung hurme. Kur u shtua numri i xhemaatit dhe kur të 
folurit për një kohë të gjatë në këmbë filloi ta shqetësojë, u bë një 
minber. Ky minber përbëhej nga tre shkallore, njëra prej të cilave 
përdorej për t'u ulur.” Kur Hz. Pejgamberi ngjitej në minber, ulej 
në shkallaren e tretë, ndërsa në shkallaren e dytë vendoste këmbët. 
Pejgamberi ynë e kryente detyrën e imamit nga një vend i caktuar 
në anën e kiblës së mesxhidit. Në kuptimin e sotëm, mihrabi i 
parë në formë të gdhendur është bërë gjatë prefekturës së Omer b. 
Abdilazizit ndër kalifët emevitë. 


Pasi përfundoi ndërtimi i el-Mesxhidun-Nebeui, Pejgamberi ynë, 
duke u larguar nga shtëpia e Ebu Fjjubit, ku qe vendosur në mënyrë 
të përkohshme, u transferua në dhomat e ndërtuara për pjesëtarët 
e familjes, të cilat ishin ngjitur me mesxhidin. Thuhet se fillimisht 
numri i këtyre dhomave ishte dy: njëra për Seuden, me të cilën 
Pejgamberi u martua pas Hz. Hatixhesë, ndërsa tjetra për Aishen. 
Kur Hz. Pejgamberi e shtoi numrin e martesave, u shtuan dhoma 
të tjera të reja, numri i të cilave arriti në nëntë. Hapësira e dyerve 
mbyllej me qilima ose me perde prej pëlhure. Muret e dhomave 
të Hz. Pejgamberit ishin thurur me qerpiç, ndërsa pjesa e sipërme 
ishte e mbuluar me degë dhe gjethe. Përveç këtyre dhomave, flitet 
edhe për një dhomë tjetër, e cila përmendet me emrat meshrube, 
shurfe, hizane. Kjo përdorej si thesar shteti (BejtuI-mal) dhe në të 
fshiheshin produktet ushqimore, armët dhe sende të tjera. Me 
ruajtjen dhe me menaxhimin e kësaj dhome qe ngarkuar me detyrë 
Bilal el-Habeshiu. 


Ndërkohë, Resul Ekremi dërgoi Ebu Rafiun dhe Zejd b. Harithen 
në Mekë, me qëllim që të sillnin anëtarët e tjerë të familjes në 
Medine. Këta sollën në Medine bashkëshorten e Hz. Pejgamberit, 





14 Nusret Çam, islam da sanat, resim ve mimari (Arti, piktura dhe arkitektura në Islam), 
Ankara 1994, f. 153. 
1 Tbn Sa'd, I, 349 etj. 

Seuden dhe vajzat e tij, Fatima dhe Ummu Kulthumi. Në atë kohë, 
Zejnebin nuk e lejoi Ebu'l-As b. Rebiu, bashkëshorti i saj, i cili 
ishte ende idhujtar. Ndërsa Rukija me bashkëshortin e saj, Hz. 
Osmani, kishin emigruar më parë. Ndërkohë Zejdi mori me vete 
edhe bashkëshorten e tij, Ummu Ejmenin dhe djalin e tij, Usamen. 
Të gjithë këta, duke pasur pranë tyre edhe anëtarët e familjes së 
Hz. Ebu Bekrit, djalin e tij Abdullahun, bashkëshorten Ummu 
Rumanin, vajzat e tij Esma dhe Hz. Aishe, erdhën së bashku në 
Medine. Mekasit nuk u krijuan ndonjë vështirësi atyre. '9 


Për sa u përket funksioneve të el-Mesxhidu'n-Nebeui, ky vend, 
para së gjithash ishte një vend ky kryheshin adhurimet, një vend 
ku muslimanët mblidheshin për të falur me xhemaat namazin 
e xhumasë dhe pesë kohët e namazit, dhe ku ata adhuronin në 
mënyrë kolektive. Pesë kohët e namazit mund të faleshin në çdo 
vend. Ndërkaq, Hz. Pejgamberi kishte bërë të ditur se namazi i 
falur me xhemaat kishte më shumë sevap. Edhe sahabet e kishin 
respektuar maksimalisht këtë nxitje dhe këshillë të tij. 


el-Mesxhidun-Nebeui, krahas të qenit vend adhurimi, ishte 
edhe një vend ku Hz. Pejgamberi ligjëronte biseda dhe predikime 
fetare, ku diskutoheshin çështjet ushtarake, pranoheshin delegatët, 
ku herë-herë mbaheshin seanca gjyqësore dhe ku organizoheshin 
shfaqje folklorike. el-Mesxhidu'n-Nebeui përdorej edhe si vend 
për mësimdhënie-mësimnxënie. Pas namazeve, ndërkohë që Hz. 
Pejgamberi qëndronte i ulur në mesxhid, sahabet formonin hallka 
rreth tij. Hz. Pejgamberi u jepte vaaz dhe këshilla atyre, si dhe i 
ftonte në bindjen ndaj Allahut. Krahas kësaj, jepte edhe këshilla 
në lidhje me jetën e përditshme, bisedonte me ta. “Nga pikëpamja 
teknike, el-Mesxhidu'n-Nebeui ka mundësuar edhe realizimin e tërësisë 
së fesë me shkencën, gjë që kërkohej në ajetin e parë Kur'anor në formën: 
Me emrin e Zotit tënd, lexol”.'” Ky mesxhid ka luajtur funksione 
mjaft të rëndësishme në edukimin e muslimanëve, në informimin 
dhe përjetësimin e ajeteve që zbrisnin, në formimin e xhemaatit mes 
muslimanëve dhe në krijimin e afrimitetit mes tyre. Në periudhën 





16 Beladhuri, I, 269-270: Ibn Sejjidinnas, I, 315-316: Makrizi, f. 49. 
17 Ali Izzetbegoviç, Doğu ve Batı arasında İslam (Islami mes Lindjes dhe Perëndimit), 
përkth. Salih Şaban, Stamboll 1993, f. 243. 

PLANI I MESXHIDIT NEBEVI 
A. Situata pas ndryshimit të kiblës. 
B. Punimi i gjerësimit në periudhën e Hz. Omerit (17/638). 
C. Punimi i gjerësimit në periudhën e Hz. Osmanit (24/644). 
D. Dhomat e Hz. Pejgamberit nga 1-9. 


(lustruar nga Creswell) 


e Hz. Pejgamberit, el-Mesxhidu’n-Nebeui përdorej edhe si vend ku 
trajtoheshin çështjet ushtarake. Këtu diskutohej për mënyrën se si 
do të përballnin sulme të natyrave të ndryshme dhe kërcënimet që 
mund të vinin nga jashtë. Po ashtu, merrej edhe ndonjë vendim 
në lidhje me këto çështje. Kur do të organizohej ndonjë fushatë 
luftarake diku, Hz. Pejgamberi thërriste në mesxhid komandantin 
që do të ishte në krye të njësisë ushtarake dhe i jepte udhëzimet 
këtu. Pasi ktheheshin nga fushatat luftarake, komandantët e njësive 
ushtarake vinin menjëherë këtu dhe jepnin të dhëna mbi fushatën. 

Nëse do të ishte vetë drejtues i ushtrisë, falte dy rekatë namaz në 
mesxhid, pastaj dilte nga këtu, i veshur me parzmore, hipte në 
kalin që i sillej te dera dhe niste fushatën luftarake. Pas kthimit nga 
fushata vinte menjëherë në mesxhid, falte sërish dy rekatë namaz 
dhe bënte vlerësimin e fushatës luftarake. 


Kishte raste kur ushtarët e plagosur gjatë fushatës luftarake 
kuroheshin në një çadër të ngritur në mesxhid. Në këtë kontekst, 
kur Sa'd b. Muadhi u plagos në luftën e Hendekut, erdhi dhe u 
kurua te çadra në mesxhid të gruas me emrin Rufejde, nga fisi 
Eslem, por nuk arriti të mbijetojë. Po kështu, kishte raste kur, në 
situata të nevojshme, në Mesxhid burgoseshin pengjet e kapura 
në luftëra. el-Mesxhidu'n-Nebeui pranohej si vendi i pranimit të 
delegatëve. Duke filluar që nga viti 57626 e deri në vitin 11/632, 
ku si më intensivi njihet viti 97630, në Medine kishin ardhur 
delegacione nga zona të ndryshme të Arabisë. Shumica e tyre vinin 
për të bërë të ditur në emër të fiseve që përfaqësonin, se kishin 
pranuar Islamin, për të shprehur besëlidhjen dhe për të marrë 
të dhëna mbi kushtet kryesore të fesë Islame. Pejgamberi ynë 
i pranonte delegatët në mesxhid para një shtylle që qe emërtuar 
“Shtylla e Delegatëve” (Ustu'uanetu T-Ufud). Mesxhidi, krahas të qenit 
një vend konstant për çështjet ligjore dhe gjyqësore, në periudhën 
e Hz. Pejgamberit përdorej edhe për sallë gjykate dhe seancë 
gjyqësore. Në të vërtetë, çdo vend ku ndodhej Hz. Pejgamberi, 
si treg, pazar apo një çadër e gjendur në vendbanim, ishte i 
përshtatshëm për çështje të tilla. Mirëpo, ai pati ndjekur çështje të 
ndryshme edhe në Mesxhid dhe kishte marrë vendime për ta. Herë- 
herë el-Mesxhidun-Nebeui bëhej skenë edhe për lojëra. Njëherë, 
Pejgamberi kishte ndjekur, bashkë me bashkëshorten, Hz. Aishen, 
një lojë që kishin demonstruar këtu abisinianët. Hz. Pejgamberi i 
pranonte në mesxhid dhurimet. Mallrat e xhizjes dhe zekatit, të 
mbledhura nga zona të ndryshme, depozitoheshin në mesxhid dhe 
nga këtu bëhej shpërndarja në vendet e duhura.’ 





18 Edhe në periudhën historike të historisë islame, xhamia, me gjithë të qenit një 
institucion shumëdimensional, që u përgjigjej funksioneve fetare, politike, 
shoqërore dhe shkencore, me kalimin e viteve, madje edhe të shekujve, filluan të 
caktohen vende të posaçme për funksionet e mesxhideve, përveç atij fetar, jashtë 

Në Medine, që nga vitet e para të hixhretit janë ndërtuar mjaft 
mesxhide, përveç el-Mesxhidu'n-Nebeuiut. Shumica e këtyre 
përmendeshin me emrat e fiseve, disa të tjera me emrat e vendit 
ku gjendeshin. Kishte edhe nga ata që përmendeshin me emra të 
ndryshëm për shkak të disa ndodhive, ashtu si Mesxhidi me Dy 
Kibla (Mesxhidu'1-Kibletejn). Ky i fundit, i cili e mori emrin nga 
ndryshimi i kiblës, i përkiste Beni Selimes nga fisi Hazrexh. Hz. 
Pejgamberi, pas hixhretit, për një kohë prej gjashtëmbëdhjetë 
ose shtatëmbëdhjetë muajsh kishte falur namaz duke u drejtuar 
drejt Jerusalemit. Në vitin e dytë të hixhretit, kur Hz. Pejgamberi 
bashkë me sahabet po falte dy rekatët e parë të namazit të drekës në 
mesxhidin Beni Selime, zbriti ajeti që kishte të bënte me ndryshimin 
e kiblës. Pas kësaj, Hz. Pejgamberi e ktheu drejtimin nga Qabeja. 
Kështu, meqë Hz. Pejgamberi fali namaz duke u kthyer drejt dy 
kibleve të ndryshme, ky mesxhid kishte marrë emrin “Mesxhidi Dy 
Kibla”.” Në momentin kur ndryshoi kibla, transmetohet që Hz. 
Pejgamberi të ketë qenë edhe në el-Mesxhidu'n-Nebeui. Përveç 
mesxhidit me dy kibla, mesxhide si “Mesxhidi Beni Abdulesh”'hel”, 
i ndërtuar nga krahu Beni Abdulesh'hel i fisit Eus, “Mesxhidi Beni 
Harithe”, që i përkiste fisit Beni Harithe, si njëri prej krahëve të 
fisit Eus, Beni Zurajk, Beni Amr b. Mebzul, Beni Saide, Beni Ubejd, 
Ratixh, Gifar, Eslem, Xhuhejne, Beni Mazin, Beni Adij, Beni Bejadha, 
Benil-Harith, Beni Haram, Beni Uakif..., ishin mesxhide ekzistente 
në periudhën e Hz. Pejgamberit. Muslimanët falnin këtu namazet 
e kohës, ndërsa për namazin e xhumasë vinin në el-Mesxhidu'n- 
Nebeui.” 


Përveç këtyre, jashtë Medines gjendeshin edhe mesxhidet 
Xhu'uatha, Beni? Mustalik, Beni Sad b. Bekr, Beni Xhedhime dhe 
Bexhile. Edhe në Taif dhe në Jemame gjendeshin mesxhide. Përveç 





këtyre vendeve. Për shembull, në periudhën e selçukëve, bashkë me themelimin e 
medreseve, mësimdhënia dhe mësimnxënia kaloi te këto institucione. Kjo praktikë 
është një zhvillim i natyrshëm sipas shtimit të numrit të muslimanëve, formimit të 
nevojave dhe kushteve të reja. 

19 Tbn Sa'd, 1, 241-244: Beladhuri, I, 271. 

20 Beladhuri, 1, 273. 

kësaj, në literaturë citohen emrat e mjaft mesxhideve që ishin 
ndërtuar gjatë fushatave luftarake.”' 


b) Suffe 


Suffe gjendej ngjitur me el-Mesxhidu'n-Nebeui. Ai ishte një 
vend me hije, i mbuluar me degë hurmash dhe qe ndërtuar për 
muslimanët që ishin të varfër, të vetëm dhe që nuk kishin vend 
për strehim. Ata që qëndronin këtu quheshin Ehlus-Suffe, As'habus- 
Suffe (Sahabet e Suffes). Suffe Ehli përbëhej nga muhaxhirët pa 
familje, beqarët, migruesit në Medine që kishin pranuar Islamin 
nga fiset arabe dhe sahabet që dëshironin të merrnin edukim. Në 
përgjithësi këta ishin njerëz të varfër. Hz. Pejgamberi interesohej 
personalisht për nevojat e sahabeve që qëndronin në Suffe, siç ishin 
të ngrënët dhe të pirët. Disa sahabë dashamirës, pas këshillës së 
Hz. Pejgamberit, i ftonin këta nga dy apo nga tre në shtëpitë e tyre 
dhe siguronin ushqime për ta. Hz. Pejgamberi nxiste muslimanët e 
pasur që t'i ndihmonin ata. Ensarët sillnin bistakë hurmash dhe i 
linin në el-Mesxhidu'n-Nebeui. Ndër sahabet e Suffes kishte nga ata 
që punonin në profesione të ndryshme.” 


Në Suffe, përveç Hz. Pejgamberit, e ushtronin detyrën e tyre 
edhe mësuesit e shkrim-leximit dhe të mësimit të Kuranit. Njëri 
ndër ta është Ubade b. Samiti. Në të vërtetë, nxënësit e mbledhur 
këtu i ishin kushtuar mësimdhënies së Kuranit, diskutonin mes tyre 
ajetet e Kuranit dhe gjatë netëve angazhoheshin me mësimdhënien 
e dijeve. Për këtë arsye, shtatëdhjetë prej këtyre individëve u ishte 
dhënë emri “kurra”. Kur Hz. Pejgamberi do të dërgonte një person 
ose një ekip jashtë Medines për irshad dhe për të shpjeguar Islamin, 
e zgjidhte atë mes sahabeve të Suffes. Ndër këta kishte nga ata që 
merrnin pjesë në ushtri, që ngarkoheshin me detyrë diplomatike 
dhe që kryenin detyrën e muezzinit.” 





2l Ibn Abdilber, Durer, f. 88: Ahmed Güner, “Asr-ı Saadette Camiler/ 
Mescitler ve Fonksiyonları (Xhamitë/mesxhidet në periudhën 
e lumturisë)”, Islami në kohën e lumturisë me të gjitha aspektet, 
IV, 254-256. 

22 Beladhuri, I, 272-273. 

23 Për informacione më të hollësishme në lidhje me Suffen dhe njerëzit e Suffes, shihni 
Akif Këten, “Asr-ı Saadette Suffa Ashabı (Sahabet Suffa në periudhën e lumturisë)”, 

c) Një sistem i ri vëllazërimi 

Një hap i rëndësishëm në institucionalizimin e shoqërisë islame 
ishte formimi i sistemit të vëllazërimit të posaçëm mes ensarëve dhe 
muhaxhirëve. Para se të kalojmë te kjo temë, do të ishte me vend të 
trajtonim shkurtimisht procesin historik të sistemit të vëllazërimit, 
që solli dhe zhvilloi Islami. Që nga koha kur Hz. Pejgamberi filloi 
të shpallte për herë të parë fenë islame, ata që e kishin pranuar 
këtë fe, i pati pranuar të barabartë, nga cilado racë, fis dhe shtet 
qofshin dhe në vend të vëllazërisë fisnore kishte sjellë vëllazërinë 
islame. Ndërkohë që u tregonte njerëzve ekzistencën dhe njëjësinë 
e Allahut, bashkonte e afronte në vëllazërinë fetare edhe ata që 
mblidheshin rreth këtij besimi. Në këtë sistem, mes një skllavi 
abisinian dhe një fisniku kurejshit, nuk kishte më dallim. 


Në literaturën më të vjetër të historisë islame citohet se Hz. 
Pejgamberi, një herë në Mekë para hixhretit dhe herën tjetër në 
Medine pas hixhretit, kishte vëllazëruar disa muslimanë. Te rasti 
i Mekës spikat një element më se kuptimplotë në vëllazërim 
(muahat). Kjo është shpallja si vëllezër e disa muslimanëve pjesëtarë 
të fisit Kurejsh dhe skllevërve libertë. Kur shqyrtohen listat e cituara 
në literaturën që lidhen me këtë temë, shihet se anëtarët e Kurejshit 
dhe skllevërit libertë të vëllazëruar, janë: liberti i Hz. Pejgamberit, 
Zejd b. Harithe dhe Hz. Hamzai, liberti i Ebu Hudhejfes, Salimi dhe 
Ebu Ubejde b. Xherrahu, si dhe Bilal el-Habeshiu dhe Ubejde b. 
Harithi, libertë të Hz. Ebu Bekrit.“ 


Këtë parim të vëllazërimit (muahat), muslimanët e përvetësuan në 
një kohë të shkurtër, aq sa një musliman ndërpriste marrëdhëniet 
me personat nga i njëjti fis dhe me të afërmit, krijonte solidaritet 
material dhe shpirtëror me një musliman, me të cilin nuk kishte 
lidhje gjaku, që i përkiste një fisi apo shteti tjetër, ose që ishte 
skllav. Si rrjedhojë, që në vitet e para të Islamit, Hz. Ebu Bekri i 
bleu skllevërit që torturoheshin dhe që nuk kishin lidhje gjaku me 
të, pa pritur asnjë këmbim, duke paguar vlera të larta parash dhe u 
dha atyre lirinë. 





Islami në periudhën e lumturisë me të gjitha aspektet, IV, 381-416. 
24 Tbn Habib, Muhabber, f. 70: Ibn Abdilber, Durer, f. 92: Ibn Sejjidinnas, 1, 321. 

Muhaxhirët që kishin bërë hixhret nga Meka në Medine ishin 
afruar, solidarizuar me njëri-tjetrin dhe ishin persona që zotëronin 
vetëdijen e vëllazërimit. Për sa i përket shndërrimit të fiseve Eus 
dhe Hazrexh në “Ensar”, para Islamit, megjithëse këto fise kishin 
prejardhje nga i njëjti baba, patën luftuar për vite të tëra me njëri- 
tjetrin. Mosmarrëveshja mes tyre kishte vijuar deri në hixhretin 
e Hz. Pejgamberit në Medine. Medinasit që pranuan Islamin në 
takimin e Akabesë së Parë, i shprehën në këtë mënyrë përmasat e 
rënda të armiqësisë së Eusit dhe Hazrexhit dhe se si ata kërkuan 
ndihmë nga Hz. Pejgamberi: “Populli ynë është në situatë shumë të 
rëndë për shkak të luftërave të brendshme. Ndoshta Allahu e shpëton 
popullin tonë nga lufta e shpërndarja dhe i bashkon ata. ”” 


Në të vërtetë gjakmarrjet mes Eusit dhe Hazrexhit kishin arritur 
në përmasa aq të frikshme, sa këta dy fise pothuajse do të fshiheshin 
nga skena e historisë. Ky element shprehet kështu në Kur'anin e 
Madhërueshëm: “Kujtoni dhuntinë e Allahut për ju, sepse, kur ishit në 
armiqësi, Ai i pajtoi zemrat tuaja e, në saje të dhuntisë së Tij, u bëtë 
vëllezër. Dhe ju ishit buzë greminës së zjarrit, ndërsa Ai ju shpëtoi prej 
saj.”8 Allahu i Lartmadhëruar, situatën e Eusit dhe Hazrexhit para 
se të bëheshin muslimanë dhe mjedisin ku gjendeshin, e krahason 
me gropën e zjarrit. Ata që gjenden në cep të gropës së zjarrit, në 
shumicën e rasteve mbeten përballë rrezikut të zhdukjes. Edhe 
fiset Eus dhe Hazrexh ishin kështu, në grindje të vazhdueshme me 
njëri-tjetrin. Në një kohë kur në luftërat mes fiseve kishin arritur 
në një pikë sa të shfarosnin njëri-tjetrin duke u vrarë, Allahu 
mundësoi rrugën e drejtë dhe në saje të Islamit i shpëtoi ata, duke 
i shndërruar në formën e shoqërive vëllezër, Eusi dhe Hazrexhi u 
bashkuan dhe pothuajse konkurruan për të hyrë në Islam. Nën 
çadrën bashkuese të Islamit, me emrin “Ensar”, formuan një shtresë 
të nderuar të shoqërisë Islame. 

Tashmë ishte radha e vëllazërimit të muhaxhirëve me ensarët. 
Nga mesi i vitit të parë të hixhretit, Hz. Pejgamberi i mblodhi ata në 
shtëpinë e Enes b. Malikut (sipas një transmetimi në el-Mesxhidu'n- 





2 Tbn Hisham, 1, 429. 
2 Al-u Imran, 37103. 

Nebeui) dhe i vëllazëroi dy e nga dy. Përgjegjësitë që ngarkonte ky 
sistem ua shpjegoi palëve. Thuhet se personat e vëllazëruar ishin 
nëntëdhjetë, nga dyzet e pesë nga njëra palë dhe dyzet e pesë nga 
tjetra, ose njëqind, pesëdhjetë dhe pesëdhjetë, por transmetohet 
edhe se nuk pati mbetur asnjë nga ensarët që nuk qe vëllazëruar 
me muhaxhirët.” Listat në lidhje me personat e vëllazëruar citohen 
gjerësisht në literaturë. Këtu do të mjaftohemi vetëm me citimin 
e disa shembujve dhe jo duke i dhënë të plota listat. Disa nga 
personat që u vëllazëruan janë: Hz. Ebu Bekir dhe Harixhe b. Zejd, 
Abdullah b. Mes'ud dhe Muadh b. Xhebel, Mus'ab b. Umejr dhe 
Ka'b b. Malik...” 


Duhet të theksojmë se vëllazërimi nuk është formuar rastësisht, 
duke bashkuar dy persona: përkundrazi, që nga hixhreti, në një 
kohë pak më shumë se gjashtë muaj, Hz. Pejgamberi e ka realizuar 
këtë duke i njohur mirë muslimanët, duke hetuar situatat e tyre dhe 
duke gjetur cilësitë e përbashkëta mes tyre.” 

Qëllimi i realizimit të vëllazërisë nga Hz. Pejgamberi, si një 
shembull i pashoq i solidaritetit dhe ndihmesës shoqërore, ishte 
mbështetja materiale dhe shpirtërore ndaj muhaxhirëve, të cilët 
braktisën vendin ku lindën dhe u rritën për hir të fesë së tyre, 
pasi lanë pas në Mekë çdo gjë që zotëronin, sado i vogël të ishte 
lehtësimi i problemeve financiare dhe eliminimi i ndjenjës së 
vetmisë e pikëllimit që krijonte largimi nga vendlindja. Në të njëjtën 
kohë, një veprimtari e tillë zhvillohej edhe me qëllim afrimitetin 
mes muhaxhirëve dhe ensarëve si një trup i vetëm, bashkimin e 
dijeve dhe përvojave, kryerjen bashkërisht të punëve dhe krijimin 
e mendësisë së prodhimit. Sakrifica e ensarëve kaloi në një pikë 
të tillë sa propozuan edhe të ndajnë pemishtet e hurmave me 
vëllezërit e tyre muhaxhirë. Ndërkaq, Hz. Pejgamberi nuk e 
konsideroi të përshtatshme këtë. U vendos që të jenë ortakë në 
prodhim duke punuar bashkërisht me ta. Ata që ishin vëllazëruar 





27 Beladhuri, 1, 271. 

28 Tbn Hisham, 1, 504-507; Ibn Sa'd, I, 238-239: Ibn Abdilber, Durer, f. 88-92: Ibn 
Sejjidinnas, 1, 321-326, Makrizi, f. 49-50. 

29 Për vëllazërimin, përveç kësaj shih edhe Zebidi, VII, 73-78. 

mund të ishin edhe trashëgimtarë të njëri-tjetrit. Dispozita në lidhje 
me trashëgiminë e këtij institucioni është shfuqizuar me ajetin 
Kur'anor që zbriti pas Luftës së Bedrit.” Bashkë me marrëveshjen 
e vëllazërisë, vendin e hilfit (betimit mbi aleancë, miqësi dhe 
solidaritet) të periudhës së injorancës, e zuri Vëllazëria Islame. 
Ndërkaq, Hz. Pejgamberi, në periudhën e injorancës, edhe hilfet e 
realizuara me qëllim parandalimin e padrejtësisë dhe solidaritetit, 
i ka pranuar si të drejta. Dhe, meqë u sigurua solidariteti dhe 
vëllazërimi mes muslimanëve në periudhën e Islamit, në veçanti 
pas hixhretit, bëri të ditur se nuk kishte më nevojë për hilf. Në saje 
të vëllazërimit ishte mundësuar përshtatja e jetesës së muhaxhirëve 
në mënyrë më të lehtë dhe në kohë më të shkurtër. Mbështetja 
financiare dhe të qenit trashëgimtar, ishin ana materiale e kësaj 
çështjeje. Çështja nuk kishte të bënte vetëm me mbështetjen 
materiale, po të ishte kështu, Hz. Pejgamberi urdhëronte ensarët 
që t'u jepnin muhaxhirëve ndihmat e nevojshme dhe ata do ta 
plotësonin me kënaqësi këtë urdhër. Por, sipas këtij sistemi, 
aspekti material mbështetej edhe në vëllazërinë shpirtërore. Kështu 
formohej një identitet i përbashkët mes ensarëve dhe muhaxhirëve, 
një bashkim mentaliteti dhe konceptimi. Formohej një shoqëri 
e bashkuar dhe e afërt me hebrenjtë e munafikët që gjendeshin 
brenda qytetit, por edhe me fiset idhujtare arabe nga jashtë. Kjo më 
pas u shndërrua në Vëllazërinë Islame të përgjithshme, që përfshinte 
të gjithë besimtarët. 


Edhe institucionin e vëllazërisë duhet ta vlerësojmë në aspektin 
e të drejtave të njeriut. Në veprimtaritë e tij, Hz. Pejgamberi i ka 
ruajtur gjithmonë të drejtat themelore të njeriut, si siguria e jetës, 
pasurisë dhe nderit. Bashkë me Hutben e Lamtumirës janë theksuar 
edhe një herë parimet në lidhje me të drejtat e njeriut. Shohim se 
Hz. Pejgamberi, përveç të drejtave të njeriut, ka sjellë edhe të drejtat 
e vëllazërimit. Ai urdhëron: “O robërit e Allahut, bëhuni vëllezër”. Dhe 
kjo është përtej të drejtave të zhvillimit. Sepse në vëllazërim bëhet 
fjalë për një sakrificë dhe ndjenjë përtej së drejtës. 





30 Enfal, 8775. 

Pas hixhretit, me qëllim që të sistemohen muhaxhirët, Hz. 
Pejgamberi përgatiti një plan të ri vendosjeje në Medine. Ensarët 
ia dhuruan tokat e tepërta Hz. Pejgamberit, që ky t'ua jepte 
muhaxhirëve. Nëse ai dëshironte, i thanë se mund të jepnin 
edhe shtëpitë e tyre. Mirëpo Pejgamberi ynë, duke urdhëruar: 
“Pafshi mirësinë e shtëpive tuajal”, i vendosi muhaxhirët në tokat 
që nuk kishin pronarë dhe në tokat që kishin dhuruar ensarët. 
Caktoi vende të posaçme për fiset dhe për individë të ndryshëm. 
Ibn Sa'di, njëri prej historianëve më të vjetër të historisë, bën të 
ditur në mënyrë konkrete vendet, pemishtet e hurmave dhe tokat 
e përcaktuara nga Hz. Pejgamberi për Abdurrahman b. Aufin, 
Hz. Ebu Bekrin, Talha b. Ubejdullahun, Ebu Selemen, Zubejr b. 
Au'uamin dhe Erkam b. Ebi'1-EFrkam.”' Në Kuba, në vendet ku nuk 
ishte e përshtatshme të ndërtoheshin shtëpi, muhaxhirët vazhduan 
të banojnë në vendet ku qëndronin si mysafirë. Muslimanët 
medinas konkurronin me njëri-tjetrin për të pritur muhaxhirët si 
mysafirë në shtëpitë e tyre.” 


d) Përvoja e jetesës së përbashkët 

Ashtu siç u theksua më parë, në kohën kur Rasulullahu bëri 
hixhret në Medine, këtu nuk ekzistonte një strukturë administruese, 
që të përfshinte të gjithë banorët e qytetit. Çdo fis formonte një njësi 
të përbashkët brenda vetes. Hz. Pejgamberi, pasi mundësoi unitetin 
ndërmjet muslimanëve me anë të institucionit të vëllazërimit, solli 
në qytet një strukturë administrative, që përfshinte muslimanët, 
jomuslimanët dhe hebrenjtë, si dhe një strukturë politike- 
shoqërore, e cila nuk ishte hasur më parë në historinë e Medines. 
Kjo strukturë ishte një konfederatë e formuar nga grupe me 
rrënjë etnike dhe fe të ndryshme, si dhe federata të ndryshme. 
Kjo përpjekje, para së gjithash, bartte në vetvete mundësinë që 
banorët e qytetit të jetonin në paqe dhe mirëbesim. Paraprakisht 
muslimanëve u duhej mundësuar siguria në Medine. Kjo, në 
pikëpamje të së ardhmes së Islamit dhe të muslimanëve, ishte më se 





3 Tbn Sad, II, 126, 174, 216, 244. 
32 Beladhuri, 1, 270. 

e nevojshme. Sepse idhujtarët e Mekës prisnin rastin e duhur për të 
sulmuar Medinen. 


Në Medine, përveç muslimanëve, arabët idhujtarë dhe hebrenjtë 
qëndronin si një forcë e rëndësishme. Hebrenjtë ishin në një pozitë 
të konsiderueshme edhe në pikëpamje financiare, por edhe në 
pikëpamje të numrit të popullsisë. Fillimisht, Hz. Muhammedi 
(s.a.s.) nuk mbajti një qëndrim për largimin e hebrenjve dhe të 
idhujtarëve arabë nga qyteti, as nuk ushqeu armiqësi kundrejt 
tyre. Përkundrazi, u përpoq të bënte marrëveshje me ta. Në këtë 
mënyrë do të parandalonte krijimin e një rreziku nga hebrenjtë dhe 
idhujtarët, në rast të një sulmi që mund të vinte drejt Medines. 
Përveç kësaj, edhe qytetin do ta mbronin bashkë. Kjo, në pikëpamje 
politike dhe ushtarake ishte më se e nevojshme. 


Krahas muslimanëve, Hz. Pejgamberi i bindi edhe hebrenjtë e 
grupet e tjera që formonin shoqërinë e Medines, të organizoheshin 
në formën e një qytet-shteti. Organizoi një mbledhje në shtëpinë e 
Enes b. Malikut për të diskutuar mbi situatën. Ata që morën pjesë 
në këtë mbledhje vendosën të formojnë një sistem, që përpilonte 
përsëri shoqërinë e Medines, përgatitën një tekst ku lidhnin 
me parime të caktuara marrëdhëniet me njëri-tjetrin dhe me të 
huajt, strukturat administrative dhe gjyqësore, lirinë fetare dhe 
ndërgjegjësore që zotëronin individët, të drejtat dhe përgjegjësitë 
e tyre. Ky tekst, i cili mund të pranohet edhe si një marrëveshje 
shoqërore, sado që në pikëpamje të formës është mjaft ndryshe nga 
kushtetutat e sotme, ka cilësinë e një kushtetute. Në literaturë, ky 
tekst na është përcjellë në formën e tij të plotë. Ky dokument, i cili 
cilësohet edhe si “Kitab”, “Sahife”, “Mu'uadea”, është marrëveshja e 
paqes, që në kohën tonë njihet me emra të ndryshëm si: Kushtetuta 
e Medines, Dokumenti i Medines, Certifikata e Medines, Marrëveshja 
e Medines dhe Marrëveshja e Medinasve. Ai është bërë objekt 
studimi nga studiues të ndryshëm, duke filluar që nga shekulli i 
nëntëmbëdhjetë e deri në ditët e sotme. 


Disa nga nenet e këtij dokumenti, të klasifikuar në 47 apo 52 të 
tillë nga studiuesit, janë si më poshtë: 


KE 191 




















192 GC HZ. MUHAMMEDI DHE MESAZHI UNMERGAL III 


“Ky libër (shkrim) është përgatitur nga Pejgamberi Muhammed 
për besimtarët dhe muslimanët nga Kurejshi e Jethribi, për ata që 
janë të bindur ndaj tyre, për ata që do t'u bashkohen atyre më pas 
dhe për ata që do të bëjnë xhihad bashkë me ta. 

“ Ja, pra, ata, përbëjnë një ummet të ndarë nga njerëzit e tjerë. 

“ Muhaxhirët që janë nga Kurejshi, pranojnë të paguajnë dijetin 
e gjakut ashtu siç është zakon mes tyre: ata do të marrin pjesë në 
pagesën e fidjes së shpëtimit të pengjeve të luftës sipas kushteve të 
njohura mirë dhe të konsideruara të logjikshme mes besimtarëve 
dhe sipas parimeve të drejtësisë. 


“ Besimtarët nuk lënë në kushte të rënda financiare asnjë që 
ndodhet në këtë gjendje dhe do t'u japin, sipas parimeve të 
mirënjohura e të logjikshme, borxhe si fidja e shpëtimit ose 
dijeti i gjakut. 

“ Besimtarët, si persona të devotshëm, do të jenë kundër atij 
që planifikon të kryejë një veprim të dhunshëm dhe të padrejtë, 
ose që ka për qëllim kryerjen e një krimi apo të keqeje, cenimin e 
një të drejte, apo krijimin e përçarjeve mes besimtarëve. Kundër 
një personi të tillë do të ngrihen të gjithë, qoftë ky edhe njëri prej 
fëmijëve të tyre. 

“ Besimtarët e devotshëm gjenden në rrugën më të mirë dhe më 
të drejtë. 

“ Çdo çështje, mbi të cilën do të bini në kontradiktë, do të çohet 
tek Allahu dhe Muhammedi. 


“ Hebrenjtë, ashtu si besimtarët, janë të detyruar të përballojnë 
shpenzimet (e tyre) për sa kohë përleshja vazhdon. 

“ Për sa kohë që hebrenjtë do të luftojnë bashkë me muslimanët, 
do të shpenzojnë edhe ata. 

“ Pjesa e brendshme e luginës së Jethribit është një vend i 
shenjtë për personin që tregon këtë shkrim në favor. 

* Mes tyre (muslimanëve dhe hebrenjve), do të ketë ndihmesë 
dhe solidaritet kundrejt atyre që sulmojnë Jethribin. 

Dokumenti kishte për qëllim që të formonte në Medine 
një shoqëri sa fetare, po aq edhe politike. Që nga neni i parë 

përcaktohet fakti se kjo shoqëri përbëhet nga muslimanët ensarë 
dhe muhaxhirë, si dhe nga shoqëritë jomuslimane që pranojnë të 
luftojnë bashkë me muslimanët kundër sulmuesit, në rast lufte. 
Sipas dokumentit, kjo bashkësi (ummet) ka një përbërje krejt 
ndryshe nga ajo e gjithë njerëzve. Për të gjithë ata, mes të cilëve 
krijohet kontradiktë, Allahu është burimi i vetëm i ligjeve dhe i 
drejtësisë. Ndërsa Hz. Muhammedi (s.a.s.) është gjykatësi më i lartë. 


Në dokument ndalohet në mënyrë të hapur që hebrenjtë të japin 
ndihmë ose të drejtën e mbrojtjes ndaj idhujtarëve të Mekës apo 
atyre që bashkëpunojnë me ta. Në rast të një sulmi nga armiqtë, do 
të bëhet fjalë për një aleancë muslimane-hebreje për t'i përballuar 
ata. Shpenzimet e luftërave që do të realizohen për të mbrojtur 
qytetin, do të përballohen nga palët. Mirëpo, në rast të një lufte që 
do të organizohet jashtë Medines, asnjë grup shoqëror nuk do të 
ketë përgjegjësi për të ofruar ndihmë ndaj grupit tjetër. Pjesëmarrja 
e hebrenjve në luftërat ku përfshihen muslimanët, është lidhur 
me lejen dhe pëlqimin e Hz. Muhammedit (s.a.s.). Që tani e tutje 
hebrenjtë nuk do t'u njohin të drejtën e mbrojtjes dhe ndihmës 
mekasve, të cilët ishin armiq të muslimanëve. 


Në dokument, ekzistenca dhe prania e xhemaatit musliman 
dhe ekzistenca ligjore e sociale e fesë islame njihet nga elementet 
e tjera. Ky është një zhvillim i rëndësishëm në pikëpamje të 
muslimanëve. Bashkë me këtë marrëveshje, idhujtarët arabë dhe 
hebrenjtë në Medine do t'i njihnin muslimanët në aspekt fetar, 
politik dhe shoqëror. Njëkohësisht, do të prishnin aleancën me 
mekasit dhe do të krijonin marrëveshje me muslimanët kundër tyre. 
Muslimanët u mundësonin jomuslimanëve liri besimi dhe mendimi, 
siguri ndaj pasurisë dhe jetës. Ishte ndaluar hileja dhe mosrespektimi 
i mirënjohjes e besnikërisë. Në mjedisin e asaj bote ku sundonte 
tirania, mizoria, mosrespektimi i së drejtës dhe ligjit, padrejtësia 
dhe dhuna, ky dokument është një zhvillim shumë i rëndësishëm. 
Madje pranohet se “zotëron cilësinë e të qenit kushtetuta e parë e 
shkruar në sipërfaqen tokësore, e shprehur nga një shtet. "77 Njëkohësisht 





33 Muhammed Hamidullah, islam Peygamberi (Pejgamberi islam), 1, 206. 

“ky dokument tregon se Hz. Pejgamberi zotëronte një aftësi diplomatike 
që hasej rrallë.“ 


Hz. Pejgamberi dhe muslimanët respektuan kushtet e 
dokumentit. Në çdo rast të mosrespektimit të kushteve të 
dokumentit nga ana e hebrenjve, Hz. Pejgamberi u ka kujtuar 
atyre se duhet të respektojnë dhe mbajnë fjalën e dhënë. Ndërkaq, 
hebrenjtë filluan të sillen në mënyrë mosmirënjohës dhe jobesnik, 
nxitnin kurejshitët, përdornin dredhi, u munduan të krijonin 
konflikte mes Eusit dhe Hazrexhit, organizuan atentat ndaj Hz. 
Pejgamberit, nxorën nga qyteti fisin Kajnuka dhe më pas grupet e 
fisit Nadr. Ndërsa pas Luftës së Hendekut, bashkë me dënimin edhe 
të fisit Kurajdha, dokumenti u shfuqizua. 


4- Disa zhvillime të rëndësishme në vitet e para të hixhretit 


Hz. Pejgamberi, i cili i kushtonte rëndësi statistikës, ka realizuar 
një numërim të muslimanëve pas hixhretit. Ka pikëpamje të 
ndryshme në lidhje me numrin e saktë të muslimanëve në vitin kur 
u realizua për herë të parë numërimi i popullsisë. Ndërkaq, pranohet 
se është realizuar në vitin e parë të hixhretit dhe se në fund të 
numërimit, numri i muslimanëve ishte 15009 Në muajin Sheu'ual 
të vitit të parë të hixhretit (prill 623), ose në muajin Sheurual të vitit 
të dytë të hixhretit (prill 624), Hz. Pejgamberi është martuar me 
Hz. Aishen. 

Në vitin e parë (622), por sipas një transmetimi, në vitin e dytë 
(623) të hixhretit, hyri në fuqi këndimi i ezanit. Megjithëse namazi 
ishte përcaktuar farz në periudhën e Mekës, nuk ishte menduar një 
rrugë për të bërë të ditur kohët e namazit, deri kur Hz. Pejgamberi 





34 Frantz Buhl, “Muhammed,” JA, VIII, 462. Studiuesi danez, Frantz Buhl (1850- 
1932), në punimet e tij zakonisht sillet sipas pikëpamjes negative që zotërojnë 
orientalistët e periudhës mbi Hz. Muhammedin, me fiksimet dhe paragjykimet e 
tyre. Megjithëkëtë, në punimet e tij, ashtu si më lart, qoftë edhe sadopak rastisen 
vlerësime objektive. 

35 Tbn Hisham, 1, 501-504: Hamidullah, islam Peygamberi (Pejgamberi islam), 1, 220- 

229; Salih Tuğ, İslam Ülkelerinde Anayasa Hareketleri (Veprimet kushtetuese në shtetet 

islame), Stamboll 1969, f. 30-47. 

M. Tayyib Okiç, “İslamiyette İlk Nüfus Sayımı (Numërimi i parë i popullsisë në 

Islam)”, A.U. İlahiyat Fakültesi Dergisi, v. VIL, Ankara 1960, f. 11-12. 

bëri hixhret. Në të vërtetë, edhe mjedisi në periudhën e Mekës 
nuk ishte i përshtatshëm për këtë. Në periudhën e Medines, 
muslimanët në fillim bashkoheshin dhe prisnin ardhjen e kohës 
së namazit. Për një kohë, në orët e namazeve në rrugica bëheshin 
thirrje në formën: “Hajdeni në namaz! Hajdeni në namazi” (es- 
Salah es-Salah). Por kjo nuk ishte e mjaftueshme. Kishte nevojë 
për një shpallje që të bënte të ditur se ka ardhur koha e namazit. 
Prandaj u parashtruan mendime të ndryshme, si goditja e një cope 
dërrase me një shkop që bënte zhurmë, ashtu siç përdorin tani të 
krishterët, fryrja e borisë, ndezja e zjarrit ose ngulja e flamurit. 
Meqë boria ishte traditë e hebrenjve, kambana e të krishterëve 
dhe zjarri i zoroastristëve, Rasulullahut nuk i pëlqeu asnjëri prej 
këtyre mendimeve. Ndërkohë, Abdullah b. Zejd b. Thalebesë i ishte 
mësuar ezani në ëndërr dhe ai, ditën tjetër, vjen te Hz. Pejgamberi 
dhe i tregon për situatën. Hz. Pejgamberi, duke thënë, “Kjo është 


një ëndërr e vërtetë”,” 


i mësoi Bilal el-Habeshiut fjalët e ezanit. Bilal 
el-Habeshiu, pasi u ngjit në çatinë e një shtëpie të lartë të fisit Nexh- 
xhar, këndoi për herë të parë ezanin e sabahut. Më pas u ndërtua 
një vend i posaçëm, në pjesën e pasme të el-Mesxhidun-Nebeuiut, 
për të kënduar ezan. 

Në vitin e parë të hixhretit është përcaktuar si farz Namazi 
i Xhumasë. Më parë, qoftë në udhëtim dhe qoftë në vendbanim, 
të gjithë namazet faleshin nga dy rekatë. Një muaj pas hixhretit 
të Hz. Pejgamberit në Medine, në muajin Rabiu'l-ahir, namazi i 
drekës, i ikindisë dhe i jacisë, që faleshin kur personi ishte banor, 
u shtua në katër rekatë.” Në muajin shaban të vitit të dytë të 
hixhretit u përcaktua si farz agjërimi i Ramazanit. Para një ose dy 
ditësh nga bajrami i Ramazanit të të njëjtit vit, Hz. Pejgamberi i 
bëri të ditur popullit në një hutbe, dispozitat në lidhje me sadakanë 
e fitrit. Bashkë me hyrjen e muajit Shewual, i priu faljes së namazit 
të Bajramit. Ndërsa ditën e dhjetë të muajit dhilhixh-xhe u fal 
namazi i kurban Bajramit. Në vitin e dytë të hixhretit, pas muajit të 
Ramazanit, u përcaktua si farz zekati.” 





37 Tbn Hanbel, IV, 43. 
38 Beladhuri, I, 271-272: Taberi, II, 400. 
39 Tbn Sa'd, 1, 248-249. 


Si 195 


SP 






























































ELSE) HZ. MUHAMMEDIT NDAJ SULMEVE I 
BËRA KUNDREJT ISLAMIT DHE MUSLIMANËVE 










































































1- Marrëdhëniet me idhujtarët 


a) Hz. Pejgamberi, paqja dhe lufta 

Në periudhën e profetësisë në Medine, përveç periudhës së 
paqes, e cila zgjati rreth dy vjet (nga Marrëveshja e Hudejbijes e deri 
në çlirimin e Mekës), marrëdhëniet me idhujtarët e Mekës dhe me 
fiset e tjera idhujtare arabe, në përgjithësi janë karakterizuar nga 
përplasje dhe luftëra. Ndërkaq, disa krahë të fisit Huzaa, të cilët e 
ndihmuan Hz. Pejgamberin, dhe fiset Xhuhejne, Damre dhe Gifar, 
me të cilat u arrit marrëveshje, duhen mbajtur jashtë politikës që 
ndoqi ai ndaj idhujtarëve të Kurejshit. Bashkë me çlirimin e Mekës, 
fitoren e Hunejnit dhe, më pas, me ardhjen e delegacioneve nga 
zona të ndryshme të Gadishullit Arabik në Medine, me qëllim që të 
pranojnë Islamin, në marrëdhënie me idhujtarët ka pasur një zbutje 
të madhe. Megjithëkëtë, në fund të vitit të 9-të të hixhretit, përplasja 
mes Hz. Pejgamberit dhe idhujtarëve ka vazhduar deri sa u vendos 
pika e fundit e marrëdhënies me idhujtarët. 

Ashtu si në marrëdhëniet me idhujtarët, pas vitit të dytë të 
hixhretit, edhe në marrëdhëniet mes muslimanëve dhe hebrenjve e 
të krishterëve, luftërat zënë një vend të rëndësishëm. Për këtë arsye 
këtu, do të jetë me vend të trajtojmë pikëpamjen e Hz. Pejgamberit 
ndaj luftës. 

Së pari, duhet theksuar se Pejgamberi ynë i ka ftuar njerëzit në 
Islam si në periudhën e Mekës, ashtu edhe atë të Medines, duke 
dhënë këshilla, argumente, duke i bindur dhe duke kënduar Kur'an. 
Si rrjedhojë, bashkësia e formuar rreth tij, nuk përbëhej nga njerëz 
që ishin detyruar të qëndronin bashkë, përkundrazi, është formuar 
nëpërmjet përdorimit të një gjuhe të ëmbël, nga individë që e kanë 
zgjedhur Islamin me vullnet të lirë, si rezultat i thirrjes në Allah me 
metodën e bindjes. “Sepse njeriu nuk mund të futet në rrugë të drejtë 
me ligje, forcë dhe detyrim, me këta mund të ndryshojë thjesht sjellj 
e tij.” Ndërkohë që, qëllimi i Hz. Pejgamberit nuk është vetëm të 
ndryshojë sjelljet e njerëzve, por t'i fusë në rrugë të drejtë ata, duke iu 
drejtuar thelbit të tyre.” Hz. Muhammedit (s.a.s.), i cili në thelb është 
pejgamber paqeje, dashurie dhe mëshire, në fakt nuk i pëlqente 
lufta dhe të luftuarit. Po ashtu, nuk ka shfaqur të njëjtin reagim 
as kundrejt atyre që treguan armiqësi ndaj tij dhe muslimanëve 
në periudhën e Islamit në Mekë, që i torturuan ata dhe që 
ushtruan dhunë mbi ta, nuk ka përzgjedhur rrugën e hakmarrjes 
ndaj tyre. Në ajetet Kur'anore që zbresin në periudhën e Mekës, 
është këshilluar vazhdimisht durim ndaj Hz. Pejgamberit dhe 
besimtarëve.” Kur muslimanët ankoheshin për shkak të torturave që 
pësonin, Hz. Pejgamberi, duke urdhëruar, “Kini durim, unë nuk jam 
urdhëruar të luftoj”, i ka këshilluar ata të jenë durimtarë dhe të fortë. 


Në Kur'an, sa i përket marrëdhënies me bashkësitë e tjera, paqja 
është thelbësore. Ndaj besimtarëve urdhërohet që “të hyjnë të gjithë 
bashkërisht në paqe.” Nga Hz. Pejgamberi kërkohet që, në rast 
se të tjerët do të anojnë nga paqja, edhe ai të anojë andej.” Nga 
besimtarët kërkohet që të hetojnë mirë kur do të ndërmarrin rrugë 
për hir të Allahut dhe që ndaj atyre që u ofrojnë paqe, të mos thonë 
“Ti nuk je besimtar”, duke dëshiruar interesin e përkohshëm të jetës 
së botës.” 





Ali Izzetbegoviç, f. 144. 

Ahkaf, 46135, Muz-zem-mil, 73/10. 
Bakara, 27208. 

Enfal, 8/61. 

Nisa, 4/94. 

Paqja dhe prirja për pranimin e paqes është njëra ndër cilësitë 
dhe aftësitë pozitive që gjenden në pastërtinë dhe në natyrën e 
krijimit të njeriut. Në Kur'an pastërtia krijimore lëvdohet dhe 
urdhërohet që të vijohet. Edhe nga Hz. Muhammedi (s.a.s.) 
kërkohet që t'i kthejë njerëzit në atë krijimtari, mbi të cilën Allahu 
i ka krijuar.” Kur koncepti i paqes trajtohet në këtë kontekst, do të 
jetë më e thjeshtë të kuptojmë se në veprimtarinë e Hz. Pejgamberit 
paqja është thelbësore. Sepse ai, gjatë gjithë jetës ka mbajtur larg 
edhe veten, por edhe sahabet, për t'u distancuar nga sjelljet që vënë 
në vështirësi pastërtinë krijimore. 

Një tjetër demonstrim që tregon se qëllimi i Hz. Pejgamberit 
është paqja, janë fjalët që u thoshte njerëzve që kishte përreth 
në raste të ndryshme, kur theksonte se paqja do të sundojë. Si 
rrjedhojë, kjo fjalë që i ka thënë Adij b. Hatimit, i cili erdhi në 
Medine dhe pranoi Islamin, është shumë kuptimplotë: “Betohem 
në Allah se nuk do të zgjasë shumë dhe do të dëgjosh që një grua nga 
Kadisija të niset e vetme për rrugë mbi deve, të vizitojë Qabenë dhe 
nuk do të ketë frikë tjetër veç frikës ndaj Allahut.” Këtë fjalë të Hz. 
Pejgamberit, sipas mendimit tonë, nuk është e nevojshme ta 
përfshijmë në transmetimet ku ai jep të dhëna mbi gajbin (botën 
e fshehtë), se ç'do të ndodhë më tutje, dhe ta vlerësojmë në këtë 
mënyrë. Sepse, para së gjithash, realizimi i një mjedisi të qetë dhe 
të paqtë, ishte dëshira dhe qëllimi i tij më i madh. Përveç kësaj, në 
saje të politikës që ndoqi deri në vitin e 9-të të hixhretit, vit kur 
u realizua kjo bisedë, pika ku mbërritën dhe rezultatet pozitive të 
korrura, treguan në mënyrë konkrete se ky qëllim do të arrihej. 
Nëse vazhdojnë përpjekjet në të njëjtin bosht dhe me të njëjtën 
shpejtësi, është e qartë se nuk do të jetë e pamundur që një grua të 
udhëtojë e vetme në mënyrë të sigurt, nga Kadisija deri në Mekë. 
Dhe, për të thënë këtë, nuk duhet patjetër të parashikohet fati. 
Gjithsesi, edhe Pejgamberi ynë nuk ka pasur një pretendim të tillë. 
Ashtu siç thamë më sipër, ai duhet të ketë arritur në këtë rezultat 
duke u nisur nga shembuj konkretë. 





Rum, 30230. 
Ibn Hisham, Il, 581, Taberi, III, 115, Ibn Sejjidinnas, II, 320. 


$e 199 




















200 GC HZ. MUHAMMEDI DHE MESAZHI UNMERGAL III 


Në periudhën e Mekës, Pejgamberi nuk e ka prezantuar Islamin 
me forcën e armës apo me detyrim. E kemi trajtuar edhe më parë 
se si kanë hyrë në Islam fisi Eus dhe Hazrexh. Në të kundërt, ndaj 
muslimanëve është drejtuar shpata ngaqë kishin pranuar Islamin. 
Pas hixhretit, në vend të rezistencës dhe nënshtrimit, është lejuar, 
madje edhe është urdhëruar lufta. Arsyet e lejimit të luftës dhe të 
përligjjes së xhihadit, mund të përmblidhen si më poshtë: 

Mbrojtje legjitime: Arsyeja kryesore e lejimit të luftës është fakti që 
muslimanët të kenë mundësi të mbrojnë jetën, mallrat dhe nderin 
e tyre. Për sa kohë që muslimanët ishin tolerantë ndaj idhujtarëve 
në Mekë, ata kishin shtuar egërsinë dhe mizoritë. Ky agresivitet 
vazhdoi edhe pas hixhretit. Ebu Sufjani dhe Ubej b. Halefi i 
shkruan një letër ensarit, ku kërkuan që ata të tërhiqen nga rrethi 
i Hz. Muhammedit (s.a.s.) dhe fisit të tyre, në të kundërt do të 
luftonin me ta. Pasi ensarët e refuzuan këtë, kurejshitët shkruan 
letra të ngjashme ndaj munafikëve (hipokritëve) dhe hebrenjve. Ebu 
Sufjani filloi të organizojë sulme ndaj Medines me njësi të vogla 
ushtarake. Si rrjedhojë, rreth tetë muaj pas hixhretit, me një njësi 
prej dyqind personash, përparoi deri në vendin e quajtur “Batnu 
Rabig”. Kjo situatë tregonte se idhujtarët e Mekës nuk e kuptonin 
mirësinë, tolerancën dhe sjelljen e butë dhe se sulmet e tyre nuk 
do të mund të parandaloheshin me tolerancë. Tashmë ishte e 
pashmangshme që të përdornin forcë kundrejt forcës, të këmbenin 
fuqinë me fuqi. Bashkë me zbritjen e ajeteve që lejonin xhihadin, 
tashmë muslimanët do të mund të luftonin për të mbrojtur jetën 
dhe mallrat e tyre. Në këto ajete bëhet e ditur se po bëhej luftë ndaj 
besimtarëve, se kishin pësuar mizori, se ishin nxjerrë nga vendbanimet e 
tyre vetëm ngaqë kishin besuar në Allah dhe se për të gjitha këto arsye, 
atyre u ishte dhënë leje në çështjen e luftës.5 


Marrja nën mbrojtje e thirrjes në Islam: Ishte e nevojshme të 
përhapej feja Islame, të cilën Allahu i Lartmadhëruar e kishte 
dërguar për të gjithë njerëzimin. Mosnjohja e të drejtës së mbrojtjes 
ndaj atyre që kishin pranuar Islamin me vullnet të lirë, kundrejt 
personave që i sulmonin me shpatë, mund të përbënte pengesë në 





8 ` Haxh, 22/39-40. 








PËRPJEKJA E HZ. MUHAMMEDIT NDAJ SULMEVE 
TË BERA KUNDREJT ISLAMIT DHE MUSLIMANËVE 





















































përhapjen e Islamit. Nëse muslimanët do të nënshtroheshin ndaj 
idhujtarëve që pengonin ftesën hyjnore me armë, njerëzit e tjerë, 
të cilët e shihnin këtë, do të shmangeshin nga pranimi i një feje që 
nuk u njihte atyre të drejtën e mbrojtjes ndaj sulmeve. 

Marrja nën mbrojtje e të drejtave të njeriut dhe lirisë fetare: Ashtu 
si Hz. Muhammedi nuk i përfshinte në Islam njerëzit me anë të 
forcës apo detyrimit, askush nuk ka të drejtë të përdorë forcë e 
detyrim për të kthyer nga fetë e tyre ata që kishin pranuar Islamin 
me vullnet të lirë. Përdorimi i forcës në këtë pikë do të thotë që të 
nëpërkëmben të drejtat e njeriut dhe t'u hiqen liritë njerëzore. 


Dënimi i atyre që prishnin marrëveshjet dhe bënin tradhti: Luftërat e 
bëra me hebrenjtë mund të vlerësohen brenda politikës së dënimit 
të atyre që prishin besëlidhjen. Nuk kishte kaluar shumë kohë dhe 
hebrenjtë në Medine e kishin cenuar marrëveshjen e bërë me Hz. 
Pejgamberin. Disa prej tyre patën bashkëpunuar me idhujtarët, por 
si të mos mjaftonte kjo, disa prej tyre organizuan atentat ndaj Hz. 
Pejgamberit. Fisi Kajnuka dhe Nadir kishin pranuar të largoheshin 
nga Medina. Këta mund të dënoheshin me vrasje, pa u marrë në 
pyetje apo hetuar. Mirëpo Hz. Pejgamberi nuk kishte vepruar 
kështu. Ndërsa fisi Kurajdha, ngaqë kishte kryer krim lufte kundrejt 
muslimanëve në betejën e Hendekut, qe dënuar me vrasje sipas 
vendimit të dhënë nga gjykuesi që kishin zgjedhur ata. Kjo çështje 
do të trajtohet në pjesën “Marrëdhëniet me Hebrenjtë”. 

Mbrojtja e tokave islame nga sulmet e të huajve: Kur thirrja 
universale islame arriti deri në kufijtë e Gadishullit Arabik, nëse 
nuk do të kishte një kundërvënie ndaj sulmeve që organizonin 
superfuqitë e asaj kohe kundrejt zonave islame, do të ishte në 
dëm të Islamit dhe të muslimanëve. Si rrjedhojë, pasi feja Islame 
u përhap në çdo anë të Gadishullit Arabik, perandoria bizantine 
dhe sasane, të cilat më parë nuk u kushtonin rëndësi muslimanëve, 
kishin planifikuar të sulmonin tokat islame. Fushata luftarake e 
Tebukut dhe beteja Mute janë realizuar me qëllim parandalimin e 
këtyre sulmeve. Arsyet që kanë bërë të detyrueshme luftën janë bërë 
të ditura në Kur'an. 

Fushatat luftarake të Hz. Pejgamberit kanë një rëndësi të madhe, 
qoftë nga pikëpamja e përdorimit të taktikave të luftës, ashtu 
edhe në pikëpamje të rezultateve fetare dhe politike. Në historinë 
botërore të luftërave, betejat që u zhvilluan në periudhën e tij 
janë ndër luftërat, në të cilat është derdhur më pak gjak. Sipas një 
përllogaritjeje të bërë (në mënyrë të përafërt), numri i dëshmorëve 
muslimanë që ranë në luftërat e zhvilluara në periudhën e Hz. 
Pejgamberit, (përveç atyre të vrarë në Biru Ma'une dhe në Ngjarjet 
Rexhi’) është 138, ndërsa nga ana e idhujtarëve, ky numër (nëse 
përjashtohet fisi Kurajdha) është 216.” Sepse Hz. Pejgamberi, si 
parim, gjithmonë ka zgjedhur që të mos e eliminojë armikun, por 
ta fitojë atë. 


b) Serijjet (operacionet e para ushtarake, në të cilat Hz. Pejgamberi 
nuk ka marrë pjesë personalisht) dhe gazuet (luftërat që Hz. 
Pejgamberi i ka drejtuar vetë) e para 

Do të ishte me vend që këtu të shpjegojmë shkurtimisht 
konceptet gazue dhe serijje. Të gjitha operacionet ushtarake, në të 
cilat ka marrë pjesë Hz. Pejgamberi, qoftë i lartë apo i ulët numri 
i ushtarëve, qoftë nëse veprohet për luftë apo për një qëllim tjetër, 
nëse realizohet ndonjë betejë apo jo, quhen gazue (sh. gazauat). 
Ndërsa njësitë ushtarake, në të cilat ai nuk ka marrë pjesë 
personalisht, që ka dërguar njësitë ushtarake nën komandën e një 
sahabiu, quhen serijje. 

Sipas historianëve të Islamit, nën urdhrin dhe komandën e Hz. 
Pejgamberit janë realizuar njëzet e shtatë gazue. Këto janë: Ebua, 
Bu'uat, Bedru'l-UlafSefeuan, Dhu'l-Ushejre, Bedri, Beni Kajnuka, 
Seuik, Karkaratu'1-Kudr, Gatafan, Beni Sulejm, Uhud, Hamraull- 





° Hamidullah, Hz. Peygamber”in Savaşları (Luftërat e Hz. Pejgamberit), f. 21. Në luftërat 


botërore që u zhvilluan gjatë shekullit 20, në luftërat rajonale dhe civile, kanë 
humbur jetën afërsisht 100 milionë njerëz, gjysma e të cilëve ishin civilë. Ndërsa 
numri i të vdekurve në masakrat, për të cilat u bënë shkak doktrinat dhe diktaturat, 
janë rreth 100 milionë. Sipas kësaj, numri i atyre që u vranë në luftërat që nga fillimi 
i shekullit 20 e deri më sot, është më i lartë se numri i kurbanëve të luftës që u vranë 
nga qytetërimet e para e deri në vitet 1900. (Shih Ramazan Özey, Günümüz Dünya 
Sorunları (Problemet e sotme botërore), Stamboll 2001, f. 121, 123.) 












































TË BËRA KUND 








EJT ISLAMIT DHE MUSLIMANËVE 


) 















Sifu'l-Bahr 


OO — — — Wf 


Fushatat e para luftarake 


Esed, Beni Nadr, Bedru'l-Meu'id, Dhatu'r-Rika, Dumetulxhendel, 
Murejsi' (Beni'l-Mustalik), Hendek, Beni Kurajdha, Beni Lihjan, 
Gabe, Hudejbije, Hajber, Çlirimi i Mekës, Hunejn, Taif dhe Tebuk. 
Vetëm në nëntë prej këtyre gazueve ka pasur përleshje. Në vijim, 
nën titullin e lufërave do të vlerësojmë ato në të cilat ka pasur 
përplasje, ndërsa ato, në të cilat nuk ka pasur përplasje, do t'i 
shprehim me emra të posaçëm, ose me emra si gazue dhe fushatë 
luftarake. 9 





10 Për numrin dhe emrat e gazueve shih Ibn Hisham, II, 608-609: Ibn Habib, el- 
Muhabber, f. 110 etj. Taberi, III, 152-154. 

Në lidhje me numrin e fushatave luftarake të kategorisë serijje, 
jepen numra të ndryshëm, që variojnë nga tridhjetë e pesë e deri në 
gjashtëdhjetë e gjashtë. Për fushatat luftarake do të flasim më tutje. 
Këtu nuk do të përmendim emrin e të gjitha fushatave luftarake. 


Pasi Hz. Pejgamberi emigroi në Medine dhe u dha leje të 
formonin një shtet të ri dhe të luftonin me armiqtë e Islamit, me 
qëllim që kurejshitët të hiqnin dorë nga kërcënimet kundrejt 
muslimanëve të strehuar në Medine, vendosi t'i mbajë ata nën 
presion ekonomik, duke i shtrënguar në rrugët e tregtisë. Në këtë 
mënyrë do të shprehej një këmbim ndaj armiqësive kundrejt Islamit 
dhe muslimanëve. Me këtë qëllim u organizuan fushata luftarake 
dhe gazue në pika të ndryshme strategjike. Para Gazues së Madhe 
të Bedrit, janë organizuar katër fushata luftarake dhe katër gazue 
kundrejt këtij qëllimi. Ndër këta, përveç Fushatës luftarake Batnu 
Nahl, ashtu siç nuk ka pasur sulm, nuk ka pasur as përleshje. 


Tre fushatat e para luftarake që u zhvilluan në një distancë 
prej një muaji ndërmjet tyre, janë: E para është fushata luftarake 
e realizuar në muajin ramazan, në vitin e parë të hixhretit (mars 
623), fushata luftarake Sejfu'l-Bahr e realizuar nën komandën 





Lugina Nahle 

e Hz. Hamzait. E dyta është fushata luftarake Rabig, e organizuar 
nga një njësi kalorësish nën komandën e Ubejde b. Harithit, përsëri 
në të njëjtin vit në muajin Sheu'ual. E treta është fushata luftarake 
Harrar, e organizuar nën kryesinë e Sa'd b. Ebu Uakkasit në muajin 
dhilkade, një muaj pas kësaj. 

Ndërsa fushata e katërt luftarake, në të cilën ka pasur përleshje, 
është fushata Batnu Nahle, e nisur nën kryesinë e Abdullah b. 
Xhahshit, shtatëmbëdhjetë muaj pas hixhretit (rexheb 2Zjanar 
624). Këtu, me qëllim që të japim edhe një shembull për fushatat 
luftarake, por edhe ngaqë kjo fushatë është shumë e rëndësishme 
për shkak të rezultateve, do të ofrojmë të dhëna mbi fushatën 
luftarake Batnu Nahle. Hz. Pejgamberi, kur u kthye nga fushata 
luftarake Bedru'l-Ula (Bedri i Parë), emri i së cilës do të citohet 
pak më pas, emëroi Abdullah b. Xhahshin, të birin e hallës së tij, 
Umejmes, në muajin rexheb, në krye të një njësie të përbërë prej 
shtatë (tetë, por thuhet edhe dymbëdhjetë) personash, dhe i dha 
atij një letër, të cilën urdhëroi që ta shkruajë Ubej b. Ka'bi. I tha atij 
që të ndjekë rrugën Nexhd, në anën lindore të Medines, që ta hapë 
letrën dy ditë pasi të ishte nisur për udhë, të plotësonte urdhrin që 
ishte në letër dhe që nuk duhej të detyronte asnjë nga shokët e tij 
të ikte bashkë me të. Pasi Abdullah b. Xhahshi eci për dy ditë me 
radhë, hapi letrën dhe ua lexoi shokëve të tij. Në letër shkruhej 
si më poshtë: “Kur të lexosh këtë letër ik deri në Batnu Nahle në mes 
të Taifit dhe Mekës. Atje mbikëqyr karvanët e Kurejshit.” Abdullah 
b. Xhahshi dhe shokët e tij, të cilët u nisën për rrugë pasi lexuan 
letrën, arritën në vendin e quajtur Bahran (Buhran), në një distancë 
prej dyqind kilometrash nga Medina. Në të njëjtën kohë, Sa'd b. 
Ebi Uakkas dhe Utbe b. Gazuani, që gjendeshin në grup, humbën 
devenë e tyre. Kur u nisën ta kërkojnë atë, humbën rrugën dhe 
u ndanë nga grupi. Ndërsa të tjerët arritën deri në Batnu Nahle. 
Ndërsa prisnin këtu, takuan karvanin kurejshit. Karvani, i cili 
kryesohej nga Ibnu'l-Hadramiu, përbëhej prej katër personash dhe 
po kthehej nga Taifi. Ishte dita e fundit e muajit rexheb nga muajt 
haram, në të cilët ishin të ndaluara luftërat. Për pak kohë, Abdullah 
b. Xhahshi dhe shokët e tij patën dilemë nëse ajo ditë ishte dita e 
fundit të muajit rexheb apo dita e parë e muajit shaban. Më pas 

vranë kryetarin e karvanit, Amr b. el-Hadramiun dhe morën peng 
dy të tjerë (Osman b. Abdil-lah dhe Hakem b. Kejsan), ndërkohë që 
Rasulullahu nuk e kishte urdhëruar diçka të tillë. Ndërsa personi i 
katërt (Neufel b. Abdillah) u arratis. Abdullah b. Xhahshi e ndau 
më pesë pjesë pasurinë që shtiu në dorë, njërën prej të cilave për 
Hz. Pejgamberin. Ndërsa pjesën e mbetur e ndanë mes tyre. Në 
këtë kohë ende nuk kishte zbritur ajeti që bënte të ditur ndarjen 


e ganimetit.'' 


Kur pjesëtarët e serijjes erdhën në Medine, Hz. 
Pejgamberi i burgosi të dy robërit. Ganimetin e ndarë për të nuk 
e mori, i qortoi ata, duke u kujtuar se nuk bëhet luftë në muajt 
haram. Abdullah b. Xhahshi dhe shokët u mërzitën shumë nga fakti 
që Hz. Pejgamberi dhe muslimanët i qortuan. Ndërkohë idhujtarët 
e Kurejshit, duke thënë, “Muhammedi dhe shokët e tij e përcaktuan 
hallall muajin haram, derdhën gjak në muajin haram, morën mallrat e 
karvanit dhe zunë rob burrat”, filluan të fajësojnë muslimanët. Edhe 
muslimanët që ndodheshin në Mekë, në përgjigjen që u dhanë 
atyre, thanë se ngjarja ndodhi në muajin shaban. Kaloi ca kohë 
dhe ngjarja u zbardh pas zbritjes së ajetit 217 të sures Bakara. Në 
këtë ajet Kur'anor Allahu i Lartmadhëruar urdhëron se të luftosh në 
muajt haram është gjynah i madh, mirëpo të mohosh Allahun, të 
pengosh njerëzit nga vizita e el-Mesxhidu'l-Haramit dhe të nxjerrësh 
njerëzit nga atje, është gjynah më i madh, se krijimi i përçarjeve 
është më keq se vrasja e një njeriu.'” Kështu u bë i qartë fakti që 
pjesëtarët e fushatës luftarake kishin të drejtë. Pas kësaj, edhe Hz. 
Pejgamberi mori ganimetin e ndarë për të. Ndërkohë idhujtarët 
dërguan fidje në Medine, me qëllim që të liroheshin dy robërit. 
Mirëpo Hz. Pejgamberi i ktheu ata vetëm pasi u kthye Sa'd b. Ebi 
Uakkasi dhe Utbe b. Gazuani. Ndërkohë, kur Hakem b. Kejsani 
ndër robërit pranoi Islamin dhe qëndroi në Medine, Osman b. 
Abdil-lahu u kthye në Mekë.“ Afërsisht një muaj e gjysmë pas kësaj 
fushate luftarake u realizua Beteja e Bedrit. 





IT Enfal, 841. 

1 Bakara, 27217. 

B Uakidi, Kitabul-Megazi, tah. Marsden Jones, Bejrut 1966, 1, 13-19: Ibn Hisham, I, 
601-606, Ibn Sa'd, II, 10-11: Ibn Sejjidinnas, 1, 359-362, Për numrin dhe emrat e 
fushatave luftarake shih sidomos Ibn Hisham, II, 609; Ibn Habib, el-Muhabber, f. 

Ndërsa gazuet e organizuara në këtë periudhë janë: Ebua, Bu uat, 
Bedru'l-Ula dhe Dhu'-Ushejre. Këto fushata u organizuan në vitin e 
dytë të hixhretit dhe para Betejës së Bedrit. Gjatë këtyre fushatave 
luftarake, Hz. Pejgamberi, duke arritur në marrëveshje me disa fise 
që banonin mes Medines dhe Mekës, siç ishte Beni Damren, me 
qëllim që të mos sulmojnë njëri-tjetrin dhe të mos ndihmojnë një palë 
të tretë në disfavor të njëri-tjetrit, bëri të mundur që ata të ruanin 


paanshmërinë. '“ 


c) Beteja e Bedrit (21624) 





El-Uduetufi-Dunja 


~. 
Gi —SO 
Gë 
o (e 
— 1 
LI 
1. Ardhja e muslimanëve në Bedër. K Puset e 
I s, e 
2.Vendi ku muslimanët ngritën garnizon “Bedrit 
pasi u afruan në Bedër. SA 
3. Shtënia në dorë e puseve nga QE 
muslimanët. En es 
4. Vendi nga ku Hz. Pejgamberi drejtoi SQ gj Dës 
betejën. 
5. Garnizoni i muslimanëve në luginë. 
6. Ardhja e idhujtarëve nga ana e Mekës E Fus us 


drejt luginës së Bedrit. 

7. Garnizoni i parë i idhujtarëve. 

8. Garnizoni i idhujtarëve në luginë. 
9. Fusha ku u zhvillua beteja. 


Beteja e Bedrit 


Beteja e parë mes Hz. Pejgamberit dhe idhujtarëve është realizuar 
në Bedir. Në vitin e dytë të hixhretit, kurejshitët përgatitën një 
karvan të madh dhe e dërguan në Siri, nën drejtimin e Ebu Sufjanit. 
Ky karvan, i cili përbëhej nga një mijë deve dhe me një kapital 
prej pesëdhjetë mijë dinarësh, është karvani më i madh i dërguar 
nga fisi Kurejsh. Mallrat që solli karvani ishin në vlerën pesëqind 
mijë dirhemë. Kur mori lajmin e kalimit të karvanit, Hz. Pejgamberi 





116 etj., Taberi, IN, 154-159. 
14 Beladhuri, 1, 287. 

mblodhi sahabet. Ndërsa u tregonte atyre mallin e shumtë të 
karvanit dhe numrin e paktë të rojeve që e shoqëronin, tha se mund 
ta shtinë në dorë këtë karvan gjatë kthimit në Mekë, kur të kalonte 
në Bedir. I ftoi ata në fushatë luftarake dhe, nëse ishte e nevojshme, 
do të zhvillohej edhe luftë me idhujtarët. Edhe ensarët, por edhe 
muhaxhirët, bënë të ditur se do të merrnin pjesë në këtë fushatë 
luftarake. 


Dhjetë ditë para se të dilte nga Medina, Hz. Pejgamberi dërgoi në 
rrugën e Sirisë Talha b. Ubejdullahun dhe Said b. Zejdin, me qëllim 
që të merrnin të dhëna në lidhje me karvanin. Ndërkohë, këto dy 
sahabe mundën të arrijnë në Medine ndërsa zhvillohej Beteja e 
Bedrit. PD 


Hz. Pejgamberi, i cili u informua nga burime të tjera për kthimin 
e karvanit, u nis nga Medina në 12 ramazan 2/9 mars 624. Detyrën 
e mbajtjes së flamurit ia caktoi Mus'ab b. Umejrit, Hz. Aliut dhe 
Sa'd b. Muadhit. Ata që ishin në moshë të vogël i ktheu mbrapsht. 
Numri i ushtarëve muslimanë, bashkë me shtatëdhjetë e katër 
muhaxhirë dhe pjesën e mbetur ensarë, ishte gjithsej treqind e pesë 
persona. Në ushtri gjendeshin shtatëdhjetë deve dhe dy kuaj. Tre 
persona u takonte një deve, të cilët hipnin me radhë në këto deve. 
Hz. Pejgamberi, Hz. Aliu dhe Ebu Lubabe hipnin në një deve. Kur 
erdhi radha e ecjes më këmbë të Hz. Pejgamberit, duke mos dashur 
që ai të ecte, kërkonin që të hipte në deve, ngase do të ecnin vetë 
ata. Hz. Pejgamberi nuk e pranonte këtë dhe u thoshte se që të 
gjithë kishin të njëjtën nevojë për sevap.'9 

Kur Hz. Pejgamberi po nisej për në Betejën e Bedrit, për shkak 
të detyrave dhe preteksteve të ndryshme, u dha leje tetë personave 
nga muhaxhirët dhe ensarët, por, kur u nda ajo çka ishte fituar, u 
dha edhe atyre të njëjtën pjesë si ata që kishin qenë në luftë. Gjatë 
rrugës, Hubejb b. Is'af Gisaf) dhe Kajs b. Muharris nga fisi Hazrexh, 
të cilët ende nuk e kishin pranuar Islamin, erdhën te Hz. Pejgamberi 
dhe i thanë se donin të merrnin pjesë në luftë bashkë me fiset e tyre. 
Kur Hz. Pejgamberi u bëri të ditur se nuk do të luftonin kundër 





15 Uakidi, 1, 19: Taberi, II, 478: Makrizi, I, 62. 
16 Tbn Sad, II, 21; Ibn Hanbel, 1, 411: Ibn Sejjidinnas, I, 384. 

idhujtarëve me ndihmën e idhujtarëve, që të dy u bënë muslimanë 
dhe morën pjesë në Betejën e Bedrit.'” 


Pasi Besbes b. Amr dhe Adij b. Ebiz-Zagba, nga fisi Xhuhejne, 
u larguan nga Medina, Hz. Pejgamberi i dërgoi të merrnin të dhëna 
në lidhje me karvanin. Ata vajtën në puset e Bedrit, të cilat gjenden 
160 km në jugperëndim të Medines dhe 30 km nga bregu i Detit 
të Kuq, mësuan se karvani nuk kishte arritur këtu dhe i paraqitën 
situatën Hz. Pejgamberit. Në atë kohë, Bedri gjendej në pikën ku 
bashkohej rruga Medinë-Mekë, me rrugën e karvanit të Sirisë dhe 
funksiononte si vendi i furnizimit të karvanëve. 


Ndërkohë, drejtuesit e karvanit mësuan se Hz. Pejgamberi po e 
vëzhgonte kthimin e karvanit. Pasi Ebu Sufjani u largua nga Siria, 
me qëllim që të kërkonte ndihmë nga Kurejshi, dërgoi në Mekë 
personin me emrin Damdam b. Amr nga fisi Kinane, të cilin e mori 
me qira me një pagesë prej njëzet dinarësh. Kur edhe ai vetë, pas 
personit që dërgoi për qëllim hetimi në puset e Bedrit, kuptoi se 
po ndiqej, pasi erdhi në këta puse, për të mos rënë në kurth, pa e 
kaluar karvanin nga Bedri, vazhdoi rrugën drejt Mekës duke e lënë 
Bedrin në anën e majtë dhe ndoqi rrugën e bregut, e cila përdorej 
rrallë. 


Pasi në Mekë arriti kërkesa e Ebu Sufjanit për ndihmë, u përgatit 
një ushtri prej një mijë personash, e përbërë nga pothuajse të gjithë 
krahët e fisit Kurejsh. Pjesë e ushtrisë ishin edhe shtatëqind deve, 
si dhe njëqind kuaj. Kalorësit ishin me parzmore. Idhujtarë të 
pasur si Suhejl b. Amr dhe Hu'uejtib b. Abdiluzza, dhanë ndihmë 
monetare dhe me kafshë transporti në përgatitjen e ushtrisë. 
Ushtria e idhujtarëve u nis nga Meka nën komandën e Ebu Xhehlit. 
Ndërkohë, Ebu Sufjani dërgoi një lajmëtar nga Xhuhte, i cili njoftoi 
se karvani kishte shpëtuar dhe kërkoi që ushtria të kthehej pas. 
Ushtria e Kurejshit, ngaqë nuk e dinte se karvani do të shkonte në 
rrugën e bregut, ndoqi rrugën e zakonshme prej nga do të vinte 
karvani. Pas lajmit që erdhi nga Ebu Sufjani, disa nga ushtarët u 
kthyen pas, duke arsyetuar se karvani kishte shpëtuar dhe se nuk 





17 Uakidi, I, 47: Ibn Hanbel, III, 454. 

ishte e nevojshme të bëhej luftë. Ndër ata që u kthyen kishte edhe 
nga fisi i Hz. Omerit, Adij, dhe fisi i nënës së Hz. Pejgamberit, Beni 
Zuhre. Pavarësisht kësaj, kurejshitët vazhduan rrugën për të treguar 
madhështinë dhe forcën e ushtrisë që kishin përgatitur dhe për të 
mos rënë më në një situatë të tillë. Ebu Xhehli u bëri të ditur se nuk 
do të ktheheshin pas pa vajtur në Bedir dhe pa treguar forcën e tyre, 
pa ngrënë, pa pirë dhe pa u dëfryer.'$ Kurejshitët donin që, krahas 
kësaj, të merrnin edhe hakun e Amr b. Hadramiut, i vrarë në Batnu 
Nahle.” 


Hz. Pejgamberi, i cili bashkë me ushtrinë e kaloi natën në afërsi 
të Bedrit, dërgoi në puset e Bedrit Hz. Aliun, Zubejr b. Au'uamin, 
Sa'd b. Ebi Uakkasin dhe Besbes b. Amrin, me qëllim që të merrnin 
informacione mbi karvanin. Në Kur'an bëhet e ditur se, kur këto 
ushtri erdhën në Bedir, ato nuk ishin në dijeni të njëra-tjetrës: “Kur 
ju ishit në bregun e afërt të luginës, ata ndodheshin në bregun e largët, 
ndërsa karvani poshtë jush. Edhe sikur t'i kishit lënë takim njëri-tjetrit, 
nuk do të ishit pajtuar për kohën e ndeshjes. Por Allahu e përmbushi atë 
ngjarje që ishte e caktuar, me qëllim që kush duhej të vdiste, të vdiste me 
prova të qarta dhe, kush duhej të mbetej gjallë, të jetonte me prova të 
qarta. Vërtet, Allahu i dëgjon të gjitha dhe di çdo gjë. ””? 


Në atë kohë Hz. Pejgamberi dhe sahabet nuk ishin ende 
në dijeni se ushtria e Kurejshit kishte dalë nga Meka dhe kishte 
ardhur në Bedir. Zubejr b. Au'uami dhe shokët, duke kapur disa 
nga skllevërit që dërguan kurejshitët në pusin e Bedrit për të 
marrë ujë, në një vend të afërt ku ata strehoheshin, i sollën te Hz. 
Pejgamberi, ndërkohë që ky po falte namaz. Ata që sollën skllevërit 
filluan t'i merrnin në pyetje. Kur skllevërit thanë se ishin nga 
ushtria e Kurejshit, filluan t'i rrahin. Sepse atyre nuk u pëlqente 
ky lajm. Skllevërit që kishin dhimbje nga të rrahurat, këtë herë 
ndryshuan fjalë dhe thanë se ishin nga karvani i Ebu Sufjanit. 
Hz. Pejgamberi, i cili ndërkohë përfundoi namazin, u kthye nga 
sahabet dhe u tha: “Kur ata thonë të vërtetën, ju i rrihni, ndërsa 





18 Uakidi I, 43-44: Ibn Hisham, I, 618-619. 
19 Shih Uakidi, 1, 63 etj. 
20 Enfal, 8742. 

kur gënjejnë, i linil” Në këtë mënyrë, ai kritikoi metodat e tyre të 
hetimit. Pastaj mori informacione nga skllevërit mbi vendndodhjen 
e ushtrisë së Kurejshit. Kur pyeti se prej sa personash përbëhej kjo 
ushtri, ata thanë se nuk e dinin. Pas kësaj pyeti se sa deve prisnin 
në ditë për të përballuar nevojën për ushqim. Kur mësoi se një 
ditë prisnin nëntë, e ditën tjetër dhjetë deve, e mori me mend se 
numri i ushtrisë ishte mes nëntëqind dhe njëmijë. Po ashtu, mësoi 
edhe se kush ishte përfshirë në ushtri nga krerët e Mekës”' dhe se 
pjesëtarët e fisit Adij dhe Zuhre kishin braktisur ushtrinë idhujtare 
dhe qenë kthyer në Mekë. Ngarkoi me detyrë Ammar b. Jasirin dhe 
Abdullah b. Mes'udin që të hetojnë mbi informacionet që thanë 
skllevërit. Këta të dy, rreth mëngjesit, sollën lajmin se në garnizonin 
e Kurejshit po bëhej një zhurmë e madhe. Kur kurejshitët 
kishin mësuar nga skllevërit e tjerë, që u kthyen në garnizon, 
se muslimanët gjendeshin në afërsi të Bedrit, ishin kapluar nga 
emocioni dhe kishin filluar të merrnin masa për të mos rënë pre e 
ndonjë sulmi. 


Para se të vendoste të luftonte në Bedir, Hz. Pejgamberi kërkoi të 
mësojë mendimet e muhaxhirëve dhe ensarëve. Ndër muhaxhirët 
e mori fjalën Hz. Ebu Bekri dhe Hz. Omeri, ndërsa nga ensari foli 
Sa'd b. Muadhi. Hz. Omeri, duke u shprehur se duhet të pritet 
ushtria e Kurejshit, tha: “O Rasulullah! Vallahi ja ku është Kurejshi dhe 
forca e tij! Deri tani ata nuk kanë pësuar humbje, kanë qenë të nderuar, 
u bënë mohues, nuk besuan. Betohem në Allah se ata kurrë nuk do t'i 
dorëzojnë forcat e tyre dhe do të luftojnë me tyl Përgatitul” Ndërsa Sa'd 
b. Muadhi, ndër ensarët, u shpreh se më parë i kishin besuar atij 
dhe se kishin dhënë fjalë ta mbështesnin, prandaj theksoi se nuk do 
të shmangen nga kundërvënia ndaj armikut. 


Mëngjesin e ditës së premte, në datën 17 ramazan 2/14 mars 
624, në orët e para të mëngjesit, të dyja ushtritë u nisën drejt Bedrit. 
Ushtria Islame arriti te puset përpara idhujtarëve. Pejgamberi ynë 
u vendos fillimisht rreth pusit më të afërt me Medinen dhe më 
larg ndaj armikut. Ndër sahabet, Hubab b. Mundhiri nuk e pa të 





21 Uakidi, 1, 52-53: Ibn Hisham, 1, 616-617, Taberi, II, 423, 436-437, Ibn Abdilber, 
Durer, f. 104: Makrizi, f. 77. 

volitshme vendosjen këtu dhe e pyeti Hz. Pejgamberin nëse ky 
vendim ishte i bazuar në thirrjen hyjnore. Kur Pejgamberi ynë i tha 
se kjo ishte pikëpamja e tij, i propozoi që të vendosen në pusin më 
të afërt me armikun dhe që të mbyllnin puset e tjera. Pejgamberi 
ynë e pa të volitshëm këtë mendim dhe ndërsa vendosej përreth 
pusit që propozoi Hubabi, i mbylli puset e tjera me rërë.” Më pas 
lejoi që idhujtarët të merrnin ujë nga pusi i lënë hapur.” 

Kur Hudhejfe b. Jeman dhe babai i tij po vinin pranë 
Pejgamberit për t'u përfshirë në ushtrinë Islame, u kapën nga 
idhujtarët, por u lanë të lirë pasi dhanë fjalën se nuk do t'i 
bashkoheshin Hz. Pejgamberit. Më pas, ndërsa vinin pranë Hz. 
Pejgamberit, i treguan se çfarë u kishte ndodhur. Pejgamberi u 
tha të mbajnë fjalën e dhënë, të mos marrin pjesë në luftë dhe të 
kthehen në Medine.“ Fakti që Pejgamberi ynë, madje edhe në një 
kohë të vështirë dhe kur kishte nevojë për ushtarë, kërkoi nga 
muslimanët që të mbanin fjalën e dhënë, nxjerr në pah rëndësinë 
që ai i kushtonte drejtësisë dhe respektimit ndaj fjalës së dhënë. 


Pasi erdhi ushtria armike dhe para se të luftonte, Hz. Pejgamberi 
dërgoi Hz. Omerin në ushtrinë e idhujtarëve, i cili edhe në 
periudhën e injorancës kryente funksionin e delegatit. Ai u bëri 
të ditur se mund të ktheheshin në Mekë në paqe e të sigurt, si dhe 
propozoi që të mos luftojnë. Hakim b. Hizami, i cili merrte pjesë 
në ushtrinë e armikut, kërkoi që të pranohet ky propozim, ndërsa 
Ebu Xhehli nuk e pranoi këtë propozim dhe nguli këmbë që të 
luftonin.” Ky qëndrim i Hz. Pejgamberit tregon se edhe kur ishte 
fjala për luftë, ai ndiqte politikën e paqes. 

Një natë para luftës, Hz. Pejgamberi e kaloi me adhurim dhe 
dua ndaj Allahut. Sa'd b. Muadhi ndërtoi një çardak për të afër 
vendit të luftës dhe qëndroi roje në portën e tij. Pasi Hz. Pejgamberi 
e vendosi ushtrinë në rregullin e luftës, u tërhoq bashkë me Hz. 





22 Uakidi, 1, 53-54; Ibn Hisham, I, 620: Beladhuri, 1, 293; Taberi, II, 440; Ibn Abdilber, 
Durer, f. 105. 

23 Uakidi, 1, 61; Taberi, II, 441. 

24 Tbn Hanbel, V, 395. 

25 Uakidi, I, 61: Beladhuri, I, 292; Makrizi, f. 82. 

Ebu Bekrin brenda çadrës dhe i bëri dua Allahut: “O Zotl Ja ku 
është fisi Kurejshl Erdhën me mendjemadhësi e krenari. Po të sfidojnë ty. 
Përgënjeshtrojnë Pejgamberin tënd. O Zotl Kërkoj nga ti që të plotësosh 
fjalën e ndihmës që u ke dhënë pejgamberëve të tu, në veçanti të më 
japësh mua premtimin për fitore. Allahu im! Nëse ti e shkatërron këtë 
grusht muslimanësh, nuk do të ketë njeri që të të adhurojë ty.” Hz. Ebu 
Bekri tha: “Mjafton me kaq dëshirë, o Rasulullah! Së shpejti, Allahu 


do të ta mundësojë ty fitoren që të ka premtuar.” 


Ndërkohë, çdo ushtar musliman mblodhi gurë në vendin ku 
ishte. Ata kishin bërë materiale të dobishme për muslimanët që do 
të bënin luftë në mbrojtje. Ndërsa idhujtarët, ngaqë kishin hyrë në 
metodën e sulmit, nuk mund të mbanin pranë vetes më shumë se 
një apo dy gurë për t'i gjuajtur drejt palës përballë. 

Beteja filloi në formën e dyluftimit (përleshjes tek më tek), sipas 
traditës arabe. Es'ued b. Abdilesedi nga ushtria idhujtare dhe Hz. 
Hamzai nga ushtria e Islamit dolën në mes dhe u përleshën. Hz. 
Hamzai vrau kundërshtarin. Pas kësaj, ndër kurejshitët u hodh në 
mes Utbe b. Rebia, vëllai i tij Shejbe dhe Uelid b. Utbe. Përballë 
këtyre dolën tre persona nga ensarët. Mirëpo, ngaqë idhujtarët nuk 
i pranuan si të barabartë, thanë se nuk do të përlesheshin, pasi 
përballë tyre duhej të dilnin njerëz të barabartë me ta. Pas kësaj, 
me urdhrin e Hz. Pejgamberit dolën në shesh Hz. Hamzai, Hz. Aliu 
dhe Ubejde b. Harithi. Hz. Hamzai vrau Utben, Hz. Aliu Uelidin, 
ndërsa Ubejde b. Harithi vrau Shejben. Beteja, e cila zgjati për rreth 
katër ose pesë orë pas përfundimit të dyluftimeve, afër kohës së 
ikindisë përfundoi me fitoren kategorike të ushtrisë islame. Në luftë 
vdiqën shtatëdhjetë persona, ndër të cilët Ebu Xhehli, Umejje 
b. Halef, Utbe b. Rabia, Shejbe b. Rabia dhe djali i Ebu Sufjanit, 
Ebu Handhala nga ushtria idhujtare, të cilët ishin ndër krerët e 
armiqve islamë, po aq ushtarë u zunë edhe rob. Muslimanët dhanë 
katërmbëdhjetë dëshmorë, gjashtë nga muhaxhirët dhe tetë nga 
ensarët.” Hz. Pejgamberi varrosi dëshmorët duke u falur namazin 





26 Uakidi, 1, 59, 67, 81: Ibn Hisham, I, 627: Taberi, II, 447. 
27 Tbn Sad, I, 17. 

e xhenazes. Urdhëroi edhe varrosjen e idhujtarëve. Ndaloi çdo lloj 
dhunimi dhe masakrimi ndaj të vdekurve të armikut. 


Pejgamberi ynë, duke ditur se gjatë luftës, disa persona nga 
Beni Hashimi dhe nga fiset e tjera, por në veçanti xhaxhai i tij, 
Abbasi, ishin nxjerrë në luftë me detyrim, kishte kërkuar që të mos 
vriteshin. Kur Ebu Hudhejfe b. Utbe, i cili gjendej brenda ushtrisë 
islame, e dëgjoi këtë, tha: “Do të vrasim baballarët tanë, djemtë tanë, 
vëllezërit tanë, mirëpo nuk do të vrasim Abbasin, apo jo2 Betohem në 
Allah se nëse përballem tek ai, do ta godas në qafë.” Këto fjalë shkuan 
në vesh të Hz. Pejgamberit, i cili e pyeti atë nëse ishin të vërteta 
ato çka kishte dëgjuar. Ebu Hudhejfe tha se i kishte thënë këto 
fjalë ngase nuk pati rezistuar dot kur kishte parë të vrarë babain, 
xhaxhain dhe vëllain e tij. Pas kësaj, Hz. Pejgamberi u shpreh: 
“Babai, xhaxhai dhe vëllai yt ishin seriozë në luftimin me ne. Dolën në 
luftrë në mënyrë të vullnetshme, pa qenë të detyruar nga askush. Ndërsa 
pjesëtarët e fisit Hashim u nxorën me forcë.” Si rrjedhojë, kur ushtria e 
Kurejshit doli nga Meka, fisi Hashim nuk u përfshi në ushtri, kishte 
qëndruar në Mekë dhe kjo situatë në fillim nuk kishte tërhequr 
vëmendjen e askujt. Në kohën kur ushtria u tërhoq të pushonte, në 
një distancë të afërt me Mekën, Ebu Xhehli i paralajmëroi shokët 
duke thënë: “O Kurejsh! A jeni në dijeni të asaj që po bëni? E latë në 
Mekë fisin Hashim. Nëse Muhammedi korr fitore, edhe ata do të fitojnë. 
Nëse ju korrni fitore, ata do të marrin hak nga fëmijët tuaj në Mekë. 
Mos i lini ata në Mekë dhe merrini me vete.” Pas kësaj u kthyen pas e 
morën Abbasin, Neufelin, Talibin dhe Akilin e i dërguan me forcë. 
Sikur kjo të mos mjaftonte, u hakërryen ndaj fisit Hashim me këto 
fjalë: “O fisi Hashimi Ju po dilni me ne, por zemra juaj është bashkë 
me Muhammedin. Këtë e dimë shumë mirë.” Pas kësaj fjale, djali i 
Ebu Talibit, Talibi, u kthye pas në Mekë.” Ngaqë kishin frikë se 
fisi Hashim do të kalonte në radhët e Hz. Muhammedit (s.a.s.), 
ata dhe zëvendësit e tyre i lanë në çadër, bashkë me një rojë që të 
mos iknin.” 





28 Tbn Hisham, 1,619. 
2 Thn Sa'd, TV, 9-11. 

Për shkak se Hz. Pejgamberi kërkoi që të mos vritej fisi Beni 
Hashim, nuk duhet dalë në përfundimin se ai po kryente një gjest 
fisnor, që po e urdhëronte vetëm për fisin e tij. Përveç Ebu Lehebit, 
pjesëtarët e fisit Beni Hashim, ata që ishin muslimanë, por edhe 
ata që nuk ishin, e patën mbështetur atë në periudhën e Mekës, 
e patën ndihmuar dhe për tre vite kishin përjetuar së bashku 
bojkotin që patën vënë idhujtarët. Ndërsa Abbasi e vijonte ende 
mbështetjen ndaj nipit. Për më tepër, në Betejën e Bedrit, përveç 
Beni Hashimit, Hz. Pejgamberi pati kërkuar të mos vriteshin edhe 
disa persona që u përkisnin fiseve të tjera, ngaqë ishte mirënjohës 
ndaj tyre. Ndër këta ishte edhe Ebu'l-Bahteriu, i cili pati ndihmuar 
në prishjen e bojkotit. Gjatë luftës, sahabiu me emrin Muxhezzir b. 
Zijad qe përballur me Ebu'l-Bahteriun. Muxhezziri, duke i kujtuar 
atij urdhrin e Hz. Pejgamberit, kishte kërkuar që ai të dorëzohej. 
Ebu'l-Bahteriu i kishte thënë se do të dorëzohej nëse i jepej garanci 
edhe shokut të tij, mirëpo Muxhezziri nuk e pranoi këtë kërkesë. 
Pas kësaj, Ebu'l-Bahteriu, duke menduar se gratë kurejshite do 
ta turpëronin atë, meqë kishte braktisur shokun e tij thjesht që 
të jetonte vetë, vazhdoi të luftonte deri sa u vra.” Përveç kësaj, 
Hz. Pejgamberi kishte ndaluar edhe vrasjen e Zem'a b. Es'ued dhe 
Harith b. Amirit. Mirëpo këta të dy ishin vrarë pa u ditur. 


Sa u përket sjelljeve ndaj robërve të luftës, Hz. Pejgamberi, para 
së gjithash kishte kërkuar që sahabet të silleshin mirë me robërit. 
Vetëm dy nga ata, Ukbe b. Ebi Muajt dhe Nadr b. Harithin, i kishte 
dënuar me vdekje, për shkak të torturave të rënda që i kishin bërë 
atij dhe muslimanëve dikur. Në sjelljen ndaj robërve të tjerë kishte 
marrë mendimin e sahabeve. Disa sahabe, si Hz. Omeri dhe Sa'd 
b. Muadhi, kishin propozuar që këta të vriteshin nga të afërmit e 
tyre, ndërsa Hz. Ebu Bekri kishte propozuar që të lihen të lirë në 
këmbim të fidjes. Hz. Pejgamberi mori parasysh pikëpamjen e Hz. 
Ebu Bekrit dhe vendosi si kusht që robërit të paguajnë fidje, sipas 
gjendjes së tyre financiare, nga një mijë deri në katër mijë dirhemë. 
Mes robërve gjendej edhe xhaxhai i Hz. Pejgamberit, Abbasi, si dhe 
djemtë e xhaxhallarëve të tjerë të tij, Akili dhe Neufeli. Sa i përket 





30 irfan Aycan, “Ebu'l-Bahteri”, DİA, X, 296. 

pagesës së fidjes ndaj tyre, nuk ka pasur ndonjë dallim. U dha 
vendim që disa robër të lirohen pa këmbim, ndërsa disa të tjerë, që 
dinin shkrim-lexim, u liruan me kusht që t'ua mësonin këtë dhjetë 
muslimanëve..' 


Ndër robërit gjendej edhe dhëndri i Hz. Pejgamberit, Ebull-Asi. 
Zejneb, si fidje për bashkëshortin, bashkë me një pjesë mallrash, 
dërgoi gjerdanin që i vendosi nëna e saj kur u martua. Kur Hz. 
Pejgamberi pa gjerdanin, u emocionua, duke marrë edhe mendimin 
e sahabeve, urdhëroi që gjerdani t'i kthehet Zejnebit dhe që Ebu'l- 
Asi të lihej i lirë,” Mirëpo kërkoi edhe nga dhëndri i tij që ta 
dërgojë Zejneben në Medine. Ebull-Asi e mbajti fjalën dhe e dërgoi 
bashkëshorten në Medine. Hz. Pejgamberi e përgëzoi këtë sjellje të 
dhëndrit të tij. 

Ebu Azze, i cili gjendej mes robërve, u ankua se ishte i varfër dhe 
që kishte pesë vajza, duke kërkuar të lihet i lirë në emër të tyre. Hz. 
Pejgamberi, pasi i kërkoi t'i jepte fjalën se nuk do të luftonte kundër 
muslimanëve dhe se nuk do të fliste në disfavor të Hz. Pejgamberit, 
e la të lirë pa marrë fidje prej tij.” 

Ndër robërit gjendej edhe Suhejl b. Amri, i cili ishte njëri nga 
oratorët e fisit Kurejsh. Ai ishte goditur me një shigjetë në këmbë, 
qe përpjekur të largohej, por ishte kapur. Pas arratisjes së Suhejlit, 
Hz. Pejgamberi kishte urdhëruar vrasjen e tij nga personi që do ta 
kapte, rezultoi që ta kapte vetë ai, por nuk e vrau.“ Hz. Omeri, 
në lidhje me Suhejl b. Amrin, bëri një propozim duke thënë: “O 
Rasulullahl T'ia shkul dhëmbët e tij të parë në mënyrë që të mos tentojë 
më të flasë kundër teje”. Pejgamberi ynë nuk e kishte pranuar këtë. 
I ishte përgjigjur duke thënë: “Unë nuk mund ta torturoj atë duke i 
shkulur dhëmbët. Përndryshe, edhe Allahu bën që unë të pësoj të njëjtin 
dënim, pavarësisht se jam Pejgamber,” dhe vazhdoi: “Shpresohet edhe 





3 Tbn Sad, II, 22, 26. 
32 Ibn Hisham, I, 652-653: Taberi, II, 468. 
33 Uakidi,1, 110-111: Ibn Hisham, I, 660. 
34 Uakidi,1, 105, 117. 

se ai mund të kryejë veprime, të cilat të të pëlqejnë ty.”” Ky qëndrim i 
Hz. Pejgamberit ndaj Suhejlit, demonstrimi i sjelljeve të mira ndaj 
robërve, moslejimi i torturimit të tyre, synimi i përfitimit madje 
edhe të armikut në Islam dhe synimi i përfitimit prej tij kur të 
nevojitet, paraqesin një shembull të bukur të politikës që ai ndoqi 
gjatë gjithë jetës. 

Ndër robërit gjendej edhe djali i Ebu Sufjanit, Amri. Atë e 
kishte zënë rob Ali b. Ebi Talibi, mirëpo kishte rënë si pjesë e Hz. 
Pejgamberit. Kur idhujtarët filluan të mbledhin fidje në Mekë, me 
qëllim që të shpëtohen robërit, edhe Ebu Sufjanit i propozuan të 
shpëtojë djalin e tij, Amrin, duke paguar fidje. Ebu Sufjani nuk 
pranoi, duke arsyetuar: “Djali im, Handhala, u vra, pse u dashka të 
paguaj para për Amrin2 Humba një jetë, mos duan të humbas edhe 
pasurinë” Nuk do ta bëj kurrë këtë. Deri kur Muhammedi të dërgojë 
djalin tim, edhe nëse e mban një vit, nuk do të paguaj. Jo se nuk jam 
në gjendje të paguaj. Nuk dua që një praktikë, e cila mund të shfaqë 
vështirësi për ju, të bjerë si mbi mua, ashtu edhe mbi ju. Po ashtu, 
nuk dua që Amri të jetë shembull në këtë çështje”, e kundërshtoi 
propozimin. Ndërkohë Ebu Sufjani filloi të kërkojë rrugë të tjera. 
Pikërisht në këtë kohë planifikoi që të kapë Sa'd b. Numanin dhe 
Mundhir b. Amrin, të cilët kishin ardhur nga Medina në Mekë me 
qëllim kryerjen e umres dhe për t'i zënë rob ata në këmbim të djalit 
të tij. Mundhiri arriti të arratisej, mirëpo Sa'di u zu rob dhe u fut në 
burg. Kjo po ndodhte në një kohë që mekasit nuk i cenonin ata që 
vinin për umre. Të afërmit e sahabes që u fut në burg erdhën te Hz. 
Pejgamberi dhe kërkuan lirimin e djalit të Ebu Sufjanit në këmbim 





35 Uakidi, I, 107, Ibn Hisham, 1, 649: Suhejl b. Amri pranon Islamin në çlirimin e 


Mekës. Pas vdekjes së Hz. Pejgamberit, në kohën kur u zhvilluan ngjarjet e kthimit 
nga feja, megjithëse banorët e Mekës nuk u kthyen nga besimi i tyre, në qytet u 
krijua një përçarje e brendshme. Madje edhe prefekti i Mekës, Attab b. Esidi u 
frikësua dhe u fsheh. Ndërkohë, Suhejl b. Amri i qetësoi banorët me anë të një 
fjalimi që mbajti. Ai u shpreh kështu: “Unë e di që kjo fe do të jetë ngadhënjimtare 
për sa kohë dielli do të lindë dhe do të perëndojë. Ky person që del mes jush (Ebu 
Sufjan b. Harb) të mos ju mashtrojë. Edhe ai e di këtë që di unë. Por, xhelozia që 
ndien ndaj fisit Beni Hashim ia ka vulosur zemrën. Bindiuni prijësit tuaj. Jepjani atij 
zekatet tuaja...”. Kur këto fjalë shkuan në vesh Hz. Omerit, këtij i kujtohen fjalët 
që i kish thënë Hz. Pejgamberi në lidhje me Suhejlin dhe nuk e mbajti dot veten pa 
thënë: “Unë dëshmoj se ti je i Dërguari i Allahut.” 

të Sadit. Hz. Pejgamberi ua plotësoi këtë kërkesë dhe e la të lirë 
Amrin. Pas kësaj, edhe Ebu Sufjani e la të lirë Sa’din.” Qëndrimi 
i Hz. Pejgamberit në këtë ngjarje tregon përkushtimin e tij ndaj 
shokëve, tregon se nuk ia bënte zemra që ata të futeshin në burg e 
të torturoheshin, se kurrë nuk e këmbeu një sahabe me katër mijë 
dirhemë që do të merrte nga Ebu Sufjani. 


Në literaturë citohen të dhëna të gjera, që tregojnë se sahabet 
janë sjellë mirë me robërit e luftës, duke respektuar këshillën e Hz. 
Pejgamberit. Për shembull, se si ata u jepnin robërve atë sasi të 
paktë buke që kishin, ndërsa vetë mjaftoheshin me hurma. Madje, 
edhe një copë të vogël buke që kishin në dorë ua jepnin robërve. Po 
ashtu, robërit, të cilët ishin të plagosur dhe në gjendje të vështirë 
për të ecur, i hipnin nëpër deve, ndërsa vetë ecnin më këmbë.” 


Po ashtu, Pejgamberi ynë mori masat e duhura edhe për të 
mundësuar sigurinë e jetës së robërve. Për t'i paraprirë ndonjë 
dëmtimi ndaj robërve, që mund të vinte prej gazinjve, të afërmit e 
të cilëve kishin rënë dëshmorë, ai u shpreh: “Mos e lajmëroni Sa'd b. 
Ebi Uakkasin që ka rënë dëshmor vëllai i tij, Umejril Përndryshe i vret 
të gjithë robërit që keni në dorëP$ Me këtë sjellje, Pejgamberi ynë, 
duke ruajtur robërit, ka parandaluar edhe që një gazi (veteran) të 
kaplohet nga zemërimi dhe ndjenja e urrejtjes, ndjenjë të cilën po 
mundohej ta zhdukte. Nëse kjo do të ndodhte, atëherë krijoheshin 
kushtet për një përçarje të re. 

Ndërsa ktheheshin në Medine, të gjitha pasuritë e fituara prej 
luftës (ganimetet) u mblodhën dhe u ndanë në mënyrë të barabartë 
mes atyre që morën pjesë në betejë.” Më pas zbriti ajeti Kuranor, 
i cili kishte të bënte me dispozitat e hollësishme në lidhje me 
ganimetin e luftës. Sipas këtij ajeti, një e pesta e ganimetit i përkiste 
Allahut, të Dërguarit të tij, të afërmve të tij, jetimëve dhe atyre që kishin 
mbetur në rrugë.” Dispozitat e këtij ajeti, Hz. Pejgamberi i zbatoi 





36 Uakidi, 1, 139, Ibn Hisham, I, 650: Zubejri, 126-127: Taberi, II, 466-467. 
57 Uakidi, 1, 119: Taberi, I, 461. 

38 Uakidi, 1, 106. 

"7 Uakidi, 1, 99; Taberi, II, 458-459. 

40 Enfal, 841. 

për herë të parë ndaj ganimetit të përfituar ndaj hebrenjve të fisit 
Beni Kajnuka. Në këmbim të kësaj, ka edhe historianë të Islamit 
që bëjnë të ditur se ganimetet e Bedrit janë shpërndarë sipas ajetit 
të ganimetit. 


Hz. Pejgamber e mori për vete devenë e Ebu Xhehlit, si një 
e drejtë që kishte kryekomandanti (safij) dhe e përfshiu atë mes 
deveve të tjera të tij. Hipte në këtë deve dhe shkonte me të në 
fushatat luftarake. Kur po nisej për në udhëtimin e Hudejbijes, mes 
kafshëve të tjera, mori edhe këtë deve si kafshë kurbani. Idhujtarët 
ia kërkuan atë në këmbim të njëqind deveve, por Hz. Pejgamberi 
tha: “Po të mos e kishim përfshirë mes kafshëve të kurbanit, do 


të pranonim.” 


Hz. Pejgamberi dërgoi në Medine Zejd b. Harithen dhe Abdullah 
b. Reuahanë, që të lajmërojnë fitoren e Bedrit. Kur Zejd b. Harithe 
arriti në qytet, vajza e Hz. Pejgamberit, Rukija, kishte ndërruar jetë 
dhe sapo ishte varrosur. Edhe Hz. Pejgamberi, në fund të ramazanit, 
ose në fillim të sheu'ualit, u kthye në Medine bashkë me ushtrinë 
e tij. Muslimanët që mbetën në Medine i përgëzuan dhe i pritën 
mirë Hz. Pejgamberin me luftëtarët. Sahabiu me emrin Seleme b. 
Selame tha disa fjalë të papërshtatshme: “Përse po na përgëzoni2 
Betohem në Allah se u përballëm me të moshuar flokërënë, me deve të 
lidhura, dhe i mbytëm.” Pejgamberi buzëqeshi kundrejt këtyre fjalëve 
dhe, që të mos përçmonte idhujtarët kurejshitë e as suksesin e 
muslimanëve, i tha: “Vëllai im! Ata janë njerëz të nderuar dhe prijësit e 


” Ndërkohë, disa sahabe, që menduan se Hz. Pejgamberi do të 


tyre. 
përballej vetëm me karvanin dhe se prandaj nuk u nisën për rrugë 
me të, shprehën pikëllimin e tyre. Usejd b. Hudajri ishte njëri prej 
këtyre. Shkoi pranë Hz. Pejgamberit dhe e përgëzoi atë për fitoren. 
Duke u betuar, tha se nuk kishte menduar që do të përballeshin me 
armikun, prandaj nuk ishte nisur për udhë me të. Hz. Pejgamberi ia 
ktheu: “Po flet drejt.”P Nisur nga kjo ngjarje, mund të themi se Hz. 


Pejgamberi është shmangur nga gjykimi i personave, sinqeritetin 





4l Uakidi, I, 103. 
42 Tbn Hisham, I, 643-644. 
43 Uakidi, 1, 117. 

dhe qëllimin e mirë të të cilëve e besonte, ashtu siç mirëkuptonte 
edhe ndonjë pikëpamje të gabuar të tyre. 


Në Kur'anin e Madhërueshëm thuhet qartësisht se muslimanët 
patën mbështetjen e melekëve në Betejën e Bedrit dhe se Allahu i 
ka ndihmuar ata. Kuptimi i ajeteve të sures Al-u Imran në lidhje 
me këtë temë është i tillë: “Allahu ju ndihmoi në Bedër, kur ishit të 
pafuqishëm, andaj frikësojuni Allahut, për të qenë falënderues. Atëherë 
ti (Muhammed) u thoshe besimtarëve: “A nuk ju mjafton ndihma e Zotit 
tuaj me tre mijë melekë të dërguar?” Në të njëjtën mënyrë në suren 
Enfal bëhet e ditur se Allahu i ka ndihmuar muslimanët në Bedir dhe se 
ka mbështetur muxhahidët me anë të melekëve.” Në suret Bakara, Al-u 
Imran dhe Enfal, përveç këtyre, ka edhe shumë ajete që flasin për 
Betejën e Bedrit. Në Kur'an, në lidhje me këtë betejë, flitet si dita 
dalluese (Jeume’l-Furkan) dhe dita e përballimit të dy bashkësive 
QJeume'l-Teka'1-Xhem'an).' Bëhet e ditur se muslimanët kanë dalë 
përballë karvanit,” se Allahu u ka premtuar muslimanëve njërin 
prej dy popujve (karvan ose ushtri), se ka lëshuar reshje shiu në 
vendin ku shkelën muslimanët, në mënyrë që të forcohej vendi 
i tyre dhe se ka mundësuar ndihma të tjera.” Si rrjedhojë, gjatë 
ditës kur u zhvillua Beteja e Bedrit kishte rënë shi dhe fusha ku 
gjendej garnizoni i idhujtarëve kishte marrë formën e kënetës. Në 
këmbim të kësaj, fusha ku gjendej ushtria islame, e cila ishte me 
pluhur, bashkë me ujin e shiut u forcua dhe kjo u kishte dhënë 
forcë muslimanëve.” Në disa ajete Kuranore ka të dhëna mbi 
gjendjet psikologjike të Hz. Pejgamberit, të muslimanëve dhe, 
përveç tyre, edhe të idhujtarëve e munafikëve.' Përveç kësaj, në 





-u Imran, 37123-124. 

nfal, 879-12, 17; Në lidhje me këto transmetime, shih Uakidi, 1, 78-79: Ibn 
I, 633-634. 

ran, 3/41. 

ran, 3/5. 

ran, 3/8. 

-u Imran, 3/11, 17. 

50 Uakidi, I, 53: Ibn Sa'd, II, 15: Taberi, II, 439: Makrizi, f. 78. 

5l Shihni me radhë: Al-u Imran, 3743, 44, 47, 49. 

çështjen e robërve,” ganimeteve dhe të ndarjeve të tyre,” bëhen 
të njohura dispozitat që duhet të zbatojnë muslimanët. Theksohet 
fakti se, nga përballja ndërmjet dy grupeve, njëri prej tyre ishte në 
rrugë të Allahut, ndërsa tjetri ishte një popull mohues.”“ Kuptohet 
se janë dënuar idhujtarët e Mekës, të cilët treguan një rezistencë të 
vazhdueshme përballë Islamit, në këmbim të ndihmës që Allahu 
i Lartmadhëruar dha ndaj muslimanëve. Bashkë me shprehjen 
“Batshe-i Kubra” (kapje e fortë)” e cila përmendet në Kur'an, 
pranohet se bëhet fjalë për Betejën e Bedrit. Pa dyshim, situatat 
e jashtëzakonshme nuk duhet të kuptohen si nga një mrekulli 
për të mundësuar heshtjen e idhujtarëve, por si ndihmë e Allahut 
ndaj muslimanëve.” 


Në Betejën e Bedrit u gjendën përballë shumë persona, të 
cilët ishin edhe të afërt me njëri-tjetrin. Hz. Hamzai dhe vëllai i 
tij Abbasi, Hz. Ebu Bekri dhe djali i tij Abdurrahmani, Mus'ab b. 
Umejri dhe vëllai i tij Ebu Azizi, Ebu Hudhejfe dhe Utbe b. Rebia, 
ishin disa nga ata që ndodheshin në radhë të kundërta. Kështu, 
baballarët, djemtë, vëllezërit, xhaxhallarët, dajallarët dhe nipërit 
që zotëronin besime të ndryshme, kishin zënë vend në radhë të 
kundërta. Mirëpo Hz. Pejgamberi, brenda mundësive që kishte, 
i pengoi djemtë që donin të luftonin kundër baballarëve të tyre 
dhe baballarët që donin të ballafaqoheshin me djemtë e vet. Për 
shembull, nuk ka lejuar Ebu Bekrin, i cili donte të dilte përballë 
djalit të tij dhe Ebu Hudhejfen, që donte të dilte përballë babait 
të tij. 

Beteja e Bedrit është e rëndësishme edhe për faktin se doli në 
pah taktika e luftës nga ana e Hz. Pejgamberit. Për shembull, Hz. 
Pejgamberi e kishte vendosur ushtrinë e tij në mënyrë që rrezet e 
diellit të mos u verbonin sytë. Ndërsa nga ana e armikut ndodhte 





52. Al-u Imran, 3/67-68, 70-71. 

"7 Al-u Imran, 3/41, 69. 

54 Alu Imran, 3413. 

55 Duhan, 44/161; Ibn Sad, II, 17. 

56 Për pasqyrimin e betejës së Bedrit në Kur'an, shih: Uakidi,1, 131-138, Ibn Hisham, 
I, 666-677, Makrizi, f. 60-61, Omer Ozsoy-ilhami Güler, Konulara göre Kur'an 
(Kur'ani sipas temave), Ankara 1996, L 666-672. 

e kundërta. Përveç taktikës, edhe mënyrat e zbatimit përbëjnë një 
burim për muslimanët. Meqë atëherë nuk kishte uniformë, Hz. 
Pejgamberi kishte përcaktuar parulla (fjalëkalime) të ndryshme për 
muhaxhirët, pjesëtarët e fisit Eus dhe Hazrexh. Kjo fitore paraqet 
rëndësi edhe në pikëpamje të sjelljes që u zbatua ndaj robërve dhe të 
plagosurve të luftës. 


Fitorja e Bedrit ishte bërë shkak që, kryesisht në Medine, dhe më 
pas në të gjithë Gadishullin Arabik, madje edhe jashtë gadishullit, të 
shtohej respekti ndaj muslimanëve. Pësimi i disfatës nga mekasit, të 
cilët zotëronin një famë të madhe në Arabi, e ktheu shikimin ndaj 
atyre që i kishin sfiduar ata.” Ndikimi i kësaj ngjarjeje ishte shtrirë 
edhe jashtë Gadishullit Arabik dhe mbreti i Abisinisë, Nexhashiu, 
ishte gëzuar pa masë kur kishte mësuar për fitoren e muslimanëve.” 
Ndërkohë që para Betejës së Bedrit, hebrenjtë kishin premtuar se 
do të qëndronin të paanshëm, pas fitores së Bedrit kishin filluar 
të ndienin xhelozi për suksesin e muslimanëve. Për shkak të 
zemërimit, Ka'b b. Eshrefi ishte shprehur kështu: “Nëntoka është më 
e mirë se pjesa e sipërme e tokës.” 


Bashkë me Betejën e Bedrit, në literaturën islame hyri termi 
“Ehlul Bedri (Njerëzit e Bedrit)”. Në Kuran” dhe në hadithet e Hz. 
Pejgamberit” flitet me lavdërim për pjesëmarrësit e Bedrit. Në 
hadithe thuhet se njerëzit e Bedrit janë njerëzit më të virtytshëm 
ndër muslimanët. 


Ndërsa njëri prej rezultateve më të rëndësishme të Betejës 
së Bedrit është fakti se ajo u bë shkak për Betejën e Uhudit. Kur 
idhujtarët e Mekës morën lajmin e humbjes, i kaploi një zemërim 
i madh. Pasi vunë në kryesi Ebu Sufjanin, në vend të Ebu Xhehlit, 





77 Frantz Buhl, “Muhammed”, IA, VII, 464. 
58 Uakidi,1, 120-121. 

29 Al-u Imran, 37123. 

90 Buhari, V, 9. Në periudhën e kalifatit të tij, në kuvendin që organizoi, Hz. Omeri 
u ka njohur përparësi pjesëmarrësve në betejën e Bedrit. Ibn Sa'di, autori i njohur 
i veprës Tabakat (v. 2307844), ka ndarë një kapitull të posaçëm për njerëzit e 
Bedrit. Sipas Ibn Sa'dit, në pikëpamje të virtytshmërisë, brezin e parë të njerëzve të 
sahabeve e përbëjnë pjesëmarrësit në betejën e Bedrit. 

u betuan të gjithë bashkërisht se do të hakmerreshin ndaj 
muslimanëve dhe menjëherë vijuan punimet. 

d) Disa zhvillime në marrëdhëniet me idhujtarët ndërmjet betejave të 

Bedrit dhe të Uhudit 

Vrasja e të afërmve në betejën e Bedrit ndikoi shumë mbi 
idhujtarët e Kurejshit. Ebu Sufjani, i cili arriti në Mekë i gjendur në 
krye të karvanit, kur mësoi se ishin vrarë të afërmit ndërsa ushtria e 
Kurejshit po kthehej në qytet, u betua se nuk do të lahej e as do t'i 
afrohej bashkëshortes së tij derisa të luftonte me Hz. Muhammedin 
(s.a.s.) dhe të hakmerrej për të afërmit e vrarë. Me qëllim që të 
mbante fjalën dhe të hakmerrej, rreth dy muaj e gjysmë pas Betejës 
së Bedrit, u nis drejt Medines me një njësi ushtarake të armatosur, 
e përbërë prej dyqind personash. Gjatë natës qëndroi si mysafir në 
shtëpinë e Sel-lam b. Mishkemit, ndër hebrenjtë e fisit Nadr. Meqë 
nuk guxonte të sulmonte drejtpërdrejt Medinen, sulmoi lagjet e 
jashtme, nga ku vrau dy muslimanë që punonin në një pemishte 
hurmash. Më pas u largua, ndërkohë që digjte dhe vreshtin. Hz. 
Pejgamberi, sapo e mësoi, bashkë me një njësi ushtarake të përbërë 
nga tridhjetë kalorës dhe njëqind e njëzet këmbësorë, iu vu në 
ndjekje Ebu Sufjanit. Mirëpo njësia armike, duke mos guxuar të 
luftojë me muslimanët, ia mbathi. Ebu Sufjani, ndërsa nisej në këtë 
fushatë luftarake, kishte marrë si ushqim miell të skuqur (seuik), të 
cilin e kishte futur nëpër thasë. Ndërsa ikte, disa nga thasët i hodhi 
që të lehtësonte peshën. Për shkak të miellit të skuqur, kjo fushatë 
luftarake u quajt “Fushata luftarake Seuik”.9' 


Në krye të vitit të tretë hixhri, në muajin muharrem, kur Hz. 
Pejgamberi mori informacion se fiset Sulejm dhe Gatafan donin të 
sulmonin Medinen, la si zëvendës në Medine Abdullah b. Ummi 
Mektumin dhe me një njësi prej dyqind personash arriti deri në 
vendin e quajtur “Karkaratulkudr”. Mirëpo idhujtarët nuk guxuan 
të përleshen dhe ia mbathën. Muslimanët u kthyen në Medine pa 
rënë në ndonjë kurth.” 





D Uakidi,1, 181-182: Ibn Hisham, II, 44-46: Taberi, II, 483-485. 
62 Uakidi,1, 182-184. 

Rreth dy muaj pas kësaj ndodhie, Hz. Pejgamberi mësoi se degët 
Muharib dhe Tha'lebe të fisit Gatafan, ishin mbledhur në vendin e 
quajtur Dhuemer dhe ishin përgatitur për të plaçkitur rrethinën e 
Medines. Në vitin e tretë të hixhrit, në muajin rabiul-eu'uel, bashkë 
me katërqind e pesëdhjetë sahabe u nis për të penguar plaçkitjen 
e tyre. Mirëpo, idhujtarët, të frikësuar, u arratisën dhe u strehuan 
nëpër male. Në atë kohë kishte rënë shi. Ndërsa Pejgamberi ynë 
kishte varur shpatën në degë të një peme dhe po thante rrobat që i 
ishin lagur në shi, Duthur b. Harithi ndër kryetarët e fisit, iu afrua 
fshehurazi. I vajti mbi kokë dhe me shpatën në dorë, ndërsa donte 
ta vriste, e pyeti: “O Muhammed! Kush mund të të shpëtojë tani ty nga 
unë?” Kur Hz. Pejgamberi tha: “Allahu më shpëton”, u trondit dhe 
i ra shpata nga dora. Kur Hz. Pejgamberi mori në dorë shpatën 
dhe i tha: “Tani kush do të të shpëtojë ty nga unë””, mori përgjigjen, 
“Askush.” Mirëpo Hz. Pejgamberi nuk mori hak. Më vonë, Duthuri 
u bë musliman.“ 


Dy muaj pas kësaj ndodhie, Hz. Pejgamberi mësoi se fisi Sulejm 
kishte mbledhur ushtarë kundër muslimanëve në Bahran (Buhran), 
vend i cili gjendej në një largësi prej dyqind kilometër nga Medina. 
U nis drejt tyre bashkë me treqind sahabe. Fisi Sulejm, i cili e dëgjoi 
këtë, u arratis. Hz. Pejgamberi nuk u përball me armiqtë, u kthye në 
Medine pas fushatës luftarake që zgjati dhjetë ditë.9“ 


Ndërkohë, idhujtarët e Kurejshit nuk guxuan të dërgojnë ndonjë 
karvan në Siri nga rruga e bregdetit, kështu vendosën të përdorin 
rrugën e Irakut. Hz. Pejgamberi kishte arritur marrëveshje me fiset 
që banonin përgjatë gjithë bregut. Në këtë kohë Hz. Pejgamberi 
mësoi se një karvan i kurejshitëve po shkonte nga lindja e Medines 
drejt Sirisë. Kundër këtij karvani, i cili udhëhiqej nga Furat b. 
Hajjani, nga fisi Ixhl dhe aleati i degës së fisit Sehm me kurejshët, 
dërgoi një njësi ushtarake në drejtim të Zejd b. Harithes. Zejd b. 
Harithe, pasi shtiu në dorë karvanin në zonën e quajtur Karede, 
e cila gjendej në Nexhd, e solli atë në Medine. Hz. Pejgamberi i 





6 Uakidi, I, 193-196: Ibn Sa'd, II, 34-35: Beladhuri, f. 311, Ibn Sejjidinnas, I, 404. 
6t Uakidi, 1, 196, 197: Ibn Sa'd, II, 35-36: Bekri, I, 228: Ahmet Önkal, “Fushata 
Luftarake Bahran”, IV, 491. 

konsideroi mallrat e karvanit si ganimet. Udhërrëfyesi i karvanit, 
Furat b. Hajjan, i cili u zu rob, u bë musliman dhe u la i lirë nga 
Hz. Pejgamberi. Furati, i cili u përfshi ndër Nxënësit e Suffes, fitoi 
besimin e Hz. Pejgamberit dhe e lëvdoi atë me poezitë e tij.“ 

Beteja e Uhudit 


Idhujtarët e Mekës, të cilët humbën të afërmit në Betejën e 
Bedrit, erdhën tek Ebu Sufjani dhe propozuan që fitimin e nxjerrë 
nga karvani ta harxhonin në sigurimin e ushtarëve për t'u hakmarrë 
ndaj Hz. Muhammedit (s.a.s.) dhe muslimanëve. Edhe Ebu Sufjani 
tha se ishte vetë ai që donte të hakmerrej, pasi u shpreh se djali i 
tij, Handhala, dhe të parët e fisit, u vranë në Bedir, bëri të ditur se 
ishte i gatshëm për këtë propozim. Krahas hakmarrjes së Bedrit, ata 
donin të shpëtonin nga kërcënimi edhe rrugën e karvanit për në 





6 Uakidi,1, 197-198: Ibn Hisham, II, 50-51, Ibn Sa'd, II, 36: Taberi, II, 492-403: Asri 
Çubukçu, “Furat b. Hajjan”, DİA, XII, 218. 

Siri. Sepse për mekasit, të cilët përballonin jetesën me tregti, siguria 
e rrugës së karvanit që të çonte në Siri, ishte shumë e rëndësishme. 

Idhujtarët e Kurejshit ishin mposhtur ndaj muslimanëve në Bedir 
vetëm me ushtrinë që përbëhej nga pjesëtarët e tyre. Për këtë arsye, 
fitimin e përfituar nga karvani, i cili ishte shkak për betejën e Bedrit, 
vendosën ta harxhojnë për të mbledhur ushtarë ndaj muslimanëve, 
me këtë rast, të shtonin edhe numrin e ushtarëve. Ngarkuan me 
detyrë një komision prej katër personash, ndër të cilët gjendej 
edhe poeti Ebu Azze, i cili u zu rob në betejën e Bedrit dhe që 
më pas u lirua pa këmbim nga Hz. Pejgamberi, me qëllim që të 
mbledhin ushtarë nga fisi Thekif, Kinane dhe nga fiset e tjera arabe. 
Së fundmi, me një forcë prej tre mijë personash, dy mijë prej të cilëve 
ishin ushtarë me pagesë, u nisën drejt Medines, nën komandën e 
Ebu Sufjanit. Në ushtri gjendeshin dyqind kuaj dhe gjashtëqind 
(ose shtatëqind) ushtarë me parzmore, si dhe tre mijë deve. 


Hz. Abbasi, i cili jetonte në Mekë, me anë të një letre, i bëri 
të ditur Hz. Pejgamberit përgatitjet për luftë të Kurejshit, numrin 
e ushtarëve dhe të kafshëve, si dhe situatën e armëve. Personi 
nga Gifari, i cili solli letrën, e gjeti Hz. Pejgamberin në Kuba. 
Hz. Pejgamberi ia dha Ubej b. Ka'bit që ta lexonte dhe i kërkoi 
ta mbante të fshehtë këtë lajm. Pasi iku në shtëpinë e sahabes, të 
quajtur Sa'd b. Rebi' dhe mësoi se nuk kishte njeri atje, i tregoi 
atij çfarë kishte shkruar Hz. Abbasi, duke i kërkuar, po ashtu, 
që ta mbante të fshehtë këtë lajm. Sa'di e mbajti premtimin. 
Bashkëshortja e Sa'dit, e cila ndërkohë gjendej në shtëpi dhe 
dëgjoi çka u tha, pasi Hz. Pejgamberi u kthye në Medine, i tregoi 
bashkëshortit se e kishte dëgjuar bisedën. Sa'di e mori atë me vete 
dhe vajtën menjëherë te Hz. Pejgamberi, i tha se shqetësohej se 
mos bashkëshortja e tij do ta përhapte lajmin dhe kështu mund të 
lindnin dyshime sikur e kishte përhapur vetë ai.“ Hz. Pejgamberi e 
urdhëroi që ta lërë të lirë bashkëshorten. Së fundmi lajmi u përhap 
në Medine. Edhe Amr b. Salimi nga fisi Huzaa, ndërsa vinte bashkë 
me disa burra nga fisi i tij, i dha të dhëna Hz. Pejgamberit në lidhje 
me ushtrinë e Kurejshit. 





66 Uakidi, 1, 203-205: Beladhuri, I, 314. 

Xhubejr b. Mut'imi, nga krahu Beni Neufel i fisit Kurejsh, i 
premtoi skllavit të tij, Uahshi b. Harbit se do ta linte të lirë nëse 
do të vriste Hz. Hamzain, në këmbim të xhaxhait të tij, Tuajme 
b. Adijit. Edhe Hindi, e cila mori pjesë në luftë bashkë me rreth 
pesëmbëdhjetë gra, u betua se do ta shqyente me dhëmbë mëlçinë e 
Hz. Hamzait, nëse do të shtinte në dorë kufomën e tij. 


Nga ana tjetër, sapo erdhi lajmi nga Hz. Abbasi, Hz. Pejgamberi 
ngarkoi me detyrë djemtë e Fedales, Enesin dhe Murnisin, që 
të merrnin të dhëna mbi ushtrinë e nisur nga Meka. Këta, duke 
vëzhguar ushtrinë idhujtare në luginën Akik, e cila gjendej në 
jugperëndim të Medines, sollën të dhëna në lidhje me numrin e 
tyre, gjendjen dhe vendqëndrimin.” Më pas, Hz. Pejgamberi 
ngarkoi me detyrë Hubab b. Mundhirin që të mbledhë informacione 
mbi numrin e forcave armike dhe për përgatitjet e tyre. Kërkoi 
nga ai që informacionet e mbledhura t'ia transmetonte vetëm atij. 
Hubabi arriti të hynte në radhët e armikut dhe e kreu me sukses 
detyrën që iu ngarkua. Hz. Pejgamberi i vlerësoi deri në detajin më 
të vogël informacionet që mësoi.“5 


Meqë situata ishte mjaft kritike, Sa'd b. Ubade, Sa'd b. Muadh 
dhe Usejd b. Hudajri kaluan në el-Mesxhidu'n-Nebeui natën e 
premte, në një kohë kur armiku qe afër qytetit, mëngjesi i zuri në 
portën e Hz. Pejgamberit. Çdo anë e Medines u mbajt nën vëzhgim. 
Hz. Pejgamberi mblodhi muslimanët dhe diskutoi me ta se çfarë 
duhej të bëhej. Në mbledhjen ku morën pjesë edhe munafikët, 
u theksuan dy çështje: Ose do të qëndronin brenda Medines dhe 
do të merrnin masa për mbrojtje, ose lufta do të zhvillohej në 
fushëbetejë, ku do të përballeshin me armikun jashtë qytetit. Hz. 
Pejgamberi, pas një ëndrre që pa, bëri të ditur se do të qëndronin 
brenda Medines. Pra, kishte përzgjedhur të luftonte duke qëndruar 
në mbrojtje. Fëmijët dhe gratë do të strehoheshin nëpër kështjella. 
Disa të rinj, të cilët nuk kishin marrë pjesë në betejën e Bedrit dhe 
disa heronj, siç ishte Hz. Hamzai, kërkuan që lufta të realizohej në 





DI Uakidi, 1, 206-207. 
98 Uakidi, 1, 207-208. 

Në planin e përparmë, Kodra e Shigjetarëve, në planin 
e pasmë, një pamje nga mali Uhud. 


fushëbetejë.” Pejgamberi ynë shprehu shqetësimin e tij kur, fjalëve 
të Enes b. Katades, që tha: “Ose biem dëshmorë, ose përfitojmë ganimet 
dhe luftë”, iu përgjigj në formën: “Unë kam frikë mos pësoni disfatë”.79 
Meqë kërkesa e shumicës ishte fushëbeteja, edhe Hz. Pejgamberi 
vendosi të përballet me armikun jashtë Medines. Mbajti një fjalim 
pas namazit të xhumasë dhe u bëri të ditur se do të korrnin fitore 
në qoftë se do të ishin durimtarë. Krahas atyre që u gëzuan me 
këtë vendim, kishte edhe nga ata që nuk e pëlqyen. Pas faljes së 
namazit të ikindisë, muslimanët që banonin në lagjet e rrethinës 
së Medines, duke plotësuar përgatitjet, filluan të mblidheshin në 
el-Mesxhidu'n-Nebeui. Pejgamberi kaloi në shtëpinë e tij bashkë 
me Hz. Ebu Bekrin dhe Hz. Omerin, vendosi shpatën në brez dhe 
përmendoren në kokë. Ndërkohë edhe muslimanët kishin qëndruar 
në formë safi mes shtëpisë së tij dhe minberit, duke pritur që ai 





69 Uakidi, 1, 210-211. 
70 Uakidi,1, 213. 

të dilte jashtë. Në atë kohë, Sa'd b. Muadhi dhe Usejd b. Hudajri, 
u thanë muslimanëve se kishin këmbëngulur në këtë çështje, 
pavarësisht se Rasulullahu nuk donte të dilte jashtë Medines. Këto 
fjalë bënë që muslimanët që po prisnin jashtë, të hiqnin dorë nga 
ky mendim i tyre. Ata që më parë ngulnin këmbë për t'u përleshur 
jashtë Medines, tashmë, duke i bërë të ditur Hz. Pejgamberit (i cili 
përfundoi përgatitjet dhe doli jashtë) se nuk do ta kundërshtonin 
atë, i thanë që të veprojë ashtu siç dëshiron. Hz. Pejgamberi, ndërsa 
theksoi se ua kishte thënë këtë më parë atyre, por ata nuk kishin 
pranuar, urdhëroi: “Një Pejgamber, pa luftuar, nuk e heq mburojën që 
ka veshur. Nëse duroni, nëse çdokush do të bëjë detyrën e tij, Allahu do të 
na dhurojë neve fitoren.” 


Hz. Pejgamberi la si zëvendës në Medine Abdullah b. Ummi 
Mektumin dhe u nis bashkë me një ushtri prej një mijë personash. 
Në ushtri nuk pranoi një njësi prej gjashtëqind personash, të cilët 
ishin aleatë të munafikut të njohur, Abdullah b. Ubejit, në distancën 
mes Medines dhe Uhudit. Edhe pse disa prej ensarëve propozuan 
që të kërkojë ndihmë nga hebrenjtë e tjerë që ishin aleatë me ta, 
Hz. Pejgamberi e kundërshtoi këtë propozim, duke thënë: “Ne nuk 
kemi nevojë për ata”. Kur erdhën në zonën e quajtur Shejhejn, ata 
që ishin në moshë të vogël i veçoi mënjanë dhe i ktheu pas. Ndër 
ata që u kthyen pas ishte edhe Rafi b. Hudejxhi dhe Semure b. 
Xhundubi. Pasi i thanë se Raf" b. Hudejxhi e përdorte mirë harkun, 
Hz. Pejgamberi i dha atij një leje të posaçme. Ndërkohë mes Rafi’ b. 
Hudejxhit dhe Semure b. Xhundubit ndodhi një ngjarje interesante. 
Nëpërmjet njerkut të tij, Semure i bëri të ditur Hz. Pejgamberit se 
e kishte mposhtur në mundje Rafiun. Pas kësaj, Hz. Pejgamberi i 
nxori të dy të ndesheshin. Pasi Semure e mundi rivalin e tij, Hz. 
Pejgamberi e lejoi edhe atë të dalë në ballë bashkë me ushtrinë.”' 
Edhe pse fiset Beni Harithe dhe Beni Selime ishin përpjekur të 
ktheheshin pas, me kalimin e kohës kishin hequr dorë nga kjo 
përpjekje e tyre dhe ishin nisur bashkë me ushtrinë.” 





7l Uakidi, 1, 216: Ibn Hisham, II, 66: Beladhuri, I, 316. 
72 Makrizi, f. 118. 












































TË BËRA KUNDREJT ISLAMIT DHE MUSLIMANËVE 




















Kodra e Shigjetarëve 

Ushtria Islame e kaloi natën në Shejhejn. Hz. Pejgamberi 
mori masat e nevojshme edhe për mbrojtjen e qytetit, por edhe 
për mbrojtjen e ushtrisë. Pyeti për një udhërrëfyes, që të mund 
të iknin në Uhud nga një rrugë dytësore dhe pa u përballur me 
armikun. Këtë detyrë e kërkoi Ebu Hathme nga ensarët dhe e çoi 
ushtrinë islame në Uhud, duke kaluar nga trualli i fisit Harithe. 
Në datën 11 Sheu'ual A 25 janar 625, në orët e para të ditës së 
shtunë, ushtria islame arriti në malin Uhud, i cili gjendej në anën 
veriore të Medines dhe në një distancë prej një ore nga qyteti. 
Namazi i sabahut u fal këtu. Ushtria la pas malin, mori në të majtë 
Ajnejnin dhe shkuan e zunë radhë përballë Medines. Abdullah b. 
Ubeji u ankua duke thënë: “Unë nuk isha pro fushëbetejës. Doja që 
të mos dilnim nga Medina. Muhammedi dëgjoi fjalët e fëmijëve dhe të 
të parriturve, mirëpo nuk e respektoi fjalën tonë”. Pasi tha këto fjalë, 
u kthye pas në Medine bashkë me treqind burra të tij. Thuhet 
edhe se ai është kthyer pas gjatë rrugës ndërmjet Medines dhe 
Uhudit.” Pas kësaj lëvizjeje, numri i ushtrisë islame ra në shtatëqind 
persona. Në ushtri gjendeshin njëqind parzmore. Hz. Pejgamberi 





bn Hisham, II, 64. 

e vendosi ushtrinë e tij në pozicionin e luftës dhe flamurin ia dha 
Mus'ab b. Umejrit. Përveç kësaj, përcaktoi nga një komandant për 
ata që ishin në brezin e parë, në krahun e djathtë dhe të majtë, si 
dhe për ata që ishin pas. Më pas, iu drejtua ushtrisë me një fjalim. 
Për të parandaluar sulmin e armikut dhe goditjen e ushtrisë islame 
nga pas, vendosi pesëdhjetë shigjetarë nën komandën e Abdullah 
b. Xhubejrit, në kodrën Ajnejn, përballë malit Uhud (më pas kjo 
kodër është quajtur edhe Kodra e Shigjetarëve, pra “Xhebelu'r- 
Rumat). Shigjetarët i porositi të mos i lënë pozicionet e tyre, deri 
në një urdhër të dytë, edhe nëse ushtria islame do të fitojë epërsi, 
dhe, në rast se kalorësit armiq do të sulmonin nga pas, të gjuanin 
me shigjeta drejt kuajve. Komandanti i shigjetarëve, Abdullah b. 
Xhubejri, në mënyrë që të dallohej lehtësisht nga ushtarët e tjerë, 
veshi një rrobë të bardhë.“ 


Nga ana tjetër, Ebu Sufjani i dërgoi fisit Eus dhe Hazrexh një 
lajm në formën: “Ne nuk kemi punë me ju. Hiquni mes nesh dhe djalit 
të xhaxhait.” Ensarët e kundërshtuan këtë propozim me një gjuhë të 
ashpër dhe të rëndë. 


Edhe Beteja e Uhudit, ashtu si ajo e Bedrit, filloi në formën 
e dyluftimeve. Flamurtari i ushtrisë së Kurejshit, Talha b. Ebi 
Talha, i cili doli i pari në shesh, u vra nga Hz. Aliu, Osman b. Ebi 
Talha, që doli më pas, u vra nga Hz. Hamzai. Më pas përleshja 
arriti kulmin. Ushtria islame arriti deri në qendër të ushtrisë së 
armikut. Në etapën e parë të luftës, nga pala armike vdiqën më 
shumë se njëzet persona. Ngaqë flamurtarët kishin vdekur një më 
një, nuk gjendej askush që të ngrinte flamurin e rënë në tokë. Kur 
flamuri ra në tokë, idhujtarët filluan të shpërndahen. Komandantët 
e krahëve të majtë dhe të djathtë u detyruan të tërhiqen. Beteja 
dukej se ishte fituar nga muslimanët. Ndërkohë, kur ushtarët islamë 
po ndiqnin pas armiqtë, u larguan nga fushëbeteja, ndërsa më pas 
filluan të mbledhin sendet që la pas armiku. Kur shigjetarët, nën 
drejtimin e Abdullah b. Xhubejrit, panë se armiku u shpërnda dhe 
se muslimanët dolën fitimtarë, me qëllim që të mos privoheshin 
nga ganimeti, pavarësisht paralajmërimit të komandantit të tyre, u 





TË Ibn Hisham, II, 65; Taberi, II, 507. 








PËRPJEKJA E HZ. MUHAMMEDIT NDAJ SULMEVE 
TË BERA KUNDREJT ISLAMIT DHE MUSLIMANËVE 





















































larguan nga vendet e tyre. Këto dy veprime të gabuar, ndryshuan 
vazhdimësinë e betejës. Halid b. Uelidi, i cili kërkonte ndonjë 
hapësirë për të sulmuar nga pas muslimanët, kur pa se shigjetarët 
ishin pakësuar, hyri menjëherë në veprim. Abdullah b. Xhubejri 
dhe dhjetë shokët e tij, të cilët nuk u larguan nga vendet e tyre, 
ranë dëshmorë në përleshje me idhujtarët. Së fundmi, Halid b. 
Uelidi, nga ana lindore e kodrës Ajnejn, kaloi në pjesën e pasme 
të ushtrisë së muslimanëve dhe realizoi një sulm të papritur mbi 
ushtarët muslimanë. Muslimanët e mbetur mes dy sulmeve të bërë 
nga para dhe prapa, pra, në mes të dy zjarreve, i kaploi frika. Si 
rezultat, u prish rregulli i betejës. Radhët ishin prishur, ndërsa një 
pjesë e muslimanëve i patën lënë shpatat. I morën përsëri ato dhe 
filluan të përleshen. Gjatë kësaj periudhe, Uahshi b. Harbi, i cili 
priste mundësinë për të vrarë Hz. Hamzain, e plotësoi synimin e tij. 


Katër persona nga ushtria idhujtare, Ibn Kamie, Abdullah 
b. Shihab, Utbe b. Ebi Uakkas dhe Ubej b. Halefi, kishin në 
shënjestër sidomos Hz. Pejgamberin. Ibn Kamie, pasi iu afrua 
Hz. Pejgamberit, e plagosi atë në fytyrë me një goditje me shpatë. 
Nga kjo goditje e fortë, përkrenarja e hekurt e Hz. Pejgamberit u 
nda më dysh dhe hallkat e shpërndara iu ngulën në faqe. Nga një 
gur që hodhi Utbe b. Ebi Uakkasi, Hz. Pejgamberit iu ça buza e 
poshtme dhe iu thye një dhëmb. Abdil-lah b. Shihabi e plagosi në 
ballë atë. Ubej b. Halefi u nis të vrasë Hz. Pejgamberin, por ky e 
hodhi nga kali duke e goditur me heshtë. Për shkak të plagëve, 
Ubeji ndërroi jetë ndërsa kthehej në Medine. Kur Ubeji pati 
ardhur më përpara në Medine për të paguar fidjen e djalit që ishte 
zënë rob në betejën e Bedrit, i tha Pejgamberit se po rriste një 
kalë dhe se do ta vriste atë hipur mbi të, ndërsa Hz. Pejgamberi 
ia kishte kthyer: “E kundërta, inshallah do të të vras unë ty ndërsa 
je mbi të.” Para luftës, në fushë ishin hapur gropa nga Ebu Amiri 
dhe ishin kamufluar. Si rezultat i rënies së vetë Hz. Pejgamberit 
dhe kalit të tij në gropën që kishte përpara, iu plagosën kupat 
e gjunjëve. Përballë gjithë këtyre, thoshte: “Si mund të arrijë 
në mirëqenie një popull që vepron kështu ndaj pejgamberit të tij? 

Ndërkohë që ai Pejgamber i fton drejt Allahut.”” Një grup sahabesh, 
ndër të cilët gjendej dhe Hz. Ebu Bekri, Hz. Omeri dhe Hz. Aliu, 
formuan një hallkë rreth Hz. Pejgamberit dhe e mbrojtën atë. 
Ebu Duxhane e mbrojti si një parzmore atë me trupin e tij, ndërsa 
Sa'd b. Ebi Uakkasi godiste me shigjeta armikun. Krahu i Talha b. 
Ubejdullahut, i cili e mbronte Hz. Pejgamberin ndaj goditjeve me 
shpatë të armikut, iu pre dhe mbeti sakat. Ndërkohë, Mus'ab b. 
Umejri ra dëshmor nga goditjet e Ibn Kamies. Duke e ngatërruar 
atë me Hz. Pejgamberin, mendoi se e vrau.” Kab b. Maliku, i 
cili pa Hz. Pejgamberin në atë kohë, thirri: “O besimtarël Sihariqe 
qofshini Rasulullahu është këtul” Muslimanët u mblodhën. Pasi 
Mus'ab b.Umejri ra dëshmor, Hz. Pejgamberi ia dorëzoi flamurin 
Hz. Aliut.” Katërmbëdhjetë gra muslimane, ndër të cilat gjendej 
dhe Hz. Fatima dhe Hz. Aishe, sollën ushqime dhe ujë në fushën e 
luftës, si dhe u angazhuan me kurimin e të plagosurve. Hz. Fatima 
u mundua të pastrojë gjakun në fytyrën e babait të saj. Kur pa se 
gjaku nuk ndalej, ndezi një copë hasër dhe hirin e saj e vendosi në 
fytyrën e Hz. Pejgamberit. Kështu arriti të ndalojë gjakrrjedhjen.5 
Meqë Hz. Pejgamberi ishte i plagosur, namazin e drekës e fali 
duke qëndruar ulur. Edhe muslimanët e falën pas tij ndërsa 
qëndronin ulur.” 


Hz. Pejgamberi u strehua në malin Uhud bashkë me disa 
sahabe, të cilët ishin të paktë në numër. Ebu Sufjani, para se të 
largohej nga fusha e luftës, për të mësuar nëse Hz. Pejgamberi ishte 
gjallë ose jo, pyeti tri herë grupin e muslimanëve, duke thënë: “A 
gjendet Muhammedi mes jush?” Hz. Pejgamberi kërkoi të mos i jepej 
përgjigje. Këtë herë Ebu Sufjani pyeti: “A gjendet Ebu Bekri mes jush? 
A gjendet Omeri mes jush?” Edhe këtë pyetje e përsëriti tri herë. 
Kur nuk mori përgjigje, tha: “Po të ishin gjallë do të përgjigjeshin. Të 
tre këta paskan vdekur dhe puna paska mbaruar.” Hz. Omeri nuk i 
rezistoi kësaj dhe tha: “Nuk fole drejt, o armik i Allahuti Të gjithë ata 





TD  Uakidi, 1, 244-245: Ibn Hisham, II, 80: Ibn Sa'd, II, 45: Taberi, II, 515. 
76 Uakidi, 1, 246. 

17 Tbn Hisham, II, 73. 

78 Makrizi, f. 138. 

79 Tbn Hisham, II, 87. 

që përmende janë gjallë. Allahu i la gjallë ata që të të poshtërojnë dhe të 
të përçmojnë ty.” Ebu Sufjani tha: “Lufta është me radhë. Kjo ditë është 
pasojë e betejës së Bedrit.” Hz. Omeri iu përgjigj: “Po, por nuk jemi të 
barabartë. Sepse të vdekurit tanë janë në xhennet, ndërsa të vdekurit 
tuaj janë në xhehennem.” Ebu Sufjani, duke thënë: “I lartësuar qofsh 
Hubel, i nderuar qofsh Hubel”, kishte lëvduar idhullin me emrin 
Hubel. Pas kësaj, Hz. Omeri, pasi mori leje nga Hz. Pejgamberi, tha: 
“Allahu është i lartësuar dhe është mbi çdo gjë.” Ebu Sufjani, ndërsa 
tha: “Ne kemi idhullin Uzza, ju nuk keni idhull Uzza”, u lëvdua me 
idhullin e quajtur Uzza. Hz. Omeri u përgjigj duke thënë: “Allahu 
është mbrojtësi ynë. Ju nuk keni mbrojtës.” Pas kësaj Ebu Sufjani 
tha: “Vitin që vjen të takohemi në Bedir dhe të luftojmë.” Me urdhrin 
e Hz. Pejgamberit, Hz. Omeri u përgjigj duke thënë: “Në rregull, 
inshallah”. Ebu Sufjani, pas kësaj bisede, u kthye pranë shokëve. 
Më pas, ushtria idhujtare, ndërsa braktiste fushëbetejën, u nis drejt 
Mekës, pa e sulmuar Medinen. Pejgamberi ynë ngarkoi me detyrë 
Sa'd b. Ebi Uakkasin (sipas disa burimeve Ali b. Ebi Talibin), për të 
vëzhguar nëse do ta sulmonin Medinen.“9 


Idhujtarët i torturuan të gjithë trupat e dëshmorëve, përveç atij 
të Hanzale b. Ebi Amirit. Ebu Amiri, babai i njohur i Hanzales, i 
cili i mbështeste idhujtarët, u bë pengesë për torturimin e trupit 
të Hanzales 2 Uahshiu ia shkuli mëlçinë Hz. Hamzait dhe ia 
dërgoi Hind bint Utbes. Hindi mori një copë nga mëlçia dhe e 
përtypi, pastaj e nxori përsëri. Uahshiut i dha si shpërblim stolitë e 
zbukurimit. 


Kur Hz. Pejgamberi pa se trupi i xhaxhait të tij, Hz. Hamzait, 
ishte çarë dhe i ishte nxjerrë mëlçia, se ishte torturuar, i ishte prerë 
hunda dhe veshët, u pikëllua shumë, u shpreh se do të bënte të 
njëjtën gjë ndaj tridhjetë prej idhujtarëve, në rast se do të korrë 
edhe një herë fitore kundrejt tyre.5” Ndërkaq, me një ajet të zbritur, 
një hakmarrje e tillë u ndalua. Hz. Pejgamberi zgjodhi faljen dhe 
nuk i bëri askujt të njëjtat veprime. 





DI Uakidi, 1, 296-298: Ibn Sad, Il, 47-48: Taberi, Il, 526-527. 

81 pn Sejjidinnas, II, 38. 

82  Uakidi, 1, 290, 332: Ibn Hisham, II, 95-96: Taberi, II, 528-529. 
83 Nahl, 167126. 

Pamje nga mali Uhud, vendi ku u strehua 
Hz. Pejgamberi bashkë me shokët e tij 


Kur halla e Hz. Pejgamberit, Safija, dëgjoi që vëllai i saj, Hamzai, 
kishte rënë dëshmor, erdhi vetë në fushëbetejë. Hz. Pejgamberi 
kërkoi nga djali i Safijes, Zubejr b. Au'uami, që ta largojë nënën e 
tij nga sheshi, për të mos parë torturat që i ishin bërë Hz. Hamzait. 

Zubejri i tha asaj: “Nëna ime e dashur, Pejgamberi të urdhëron që të 
kthehesh.” Pas kësaj, Safija tha se kishte dëgjuar që ishte torturuar 
vëllai i saj, duke shtuar se kjo ishte e paktë në udhën e Allahut 
dhe se do të tregonte durim. Pasi Zubejri ia bëri të ditur situatën, 
Hz. Pejgamberi tha që të mos e pengonin Safijen. Safija, ndërsa 
vinte pranë xhenazes së vëllait të saj, këndoi dua për të dhe 
kërkoi falje.5“ 


Siç shihet, në etapën e parë të Betejës së Uhudit, muslimanët 
kishin fituar epërsi. Etapa e dytë u shndërrua në një fatkeqësi për 
muslimanët. Ndërsa në të tretën, kur ishte gati të fillonte etapa e 
mbrojtjes, u panë heroizma të mëdha të disa muslimanëve, të tillë si 
Enes b. Nadr, Sa'd b. Ebi Uakkasi dhe Ebu Duxhane. 


Nuk duhet të pranohet si disfatë situata e fundme, në të cilën u 
gjendën muslimanët në Betejën e Uhudit. Vërtet muslimanët kishin 
marrë plagë, kishin dhënë shtatëdhjetë dëshmorë, por nuk ishin 
dorëzuar, nuk ishin lodhur së luftuari dhe nuk kishin humbur 
territor. Më e rëndësishmja nga të gjitha, ushtria armike nuk zuri 
rob e as nuk fitoi ganimet nga muslimanët. Madje, pa guxuar të 
sulmojnë Medinen, u nisën për në Mekë. Në këtë betejë, idhujtarët 


dhanë njëzet e dy të vdekur (thuhet edhe se ishin njëzet e tre ose 
tridhjetë e shtatë). 








SS Taberi, IT, 529. 

Në Kur'anin Famëlartë, në lidhje me Betejën e Uhudit, duke 
përfshirë edhe përgatitjet e idhujtarëve, përfshihen të dhëna 
pothuajse për çdo etapë të saj. Bëhet e ditur se idhujtarët i kanë 
harxhuar dhe do t'i harxhojnë pasuritë e tyre për t'i kthyer nga 
rruga e Allahut,” se Hz. Pejgamberi ishte ndarë që herët nga 
familja për të sistemuar besimtarët për luftë në vendet ku do të 


qëndronin, 8° 


se pavarësisht që kujdestari i tyre ishte Allahu, 
dy grupe (Beni Seleme dhe Beni Harithe) ishin përpjekur të 
prisheshin,” se muslimanët kishin marrë plagë, por, në këmbim 
të kësaj, edhe idhujtarët kishin marrë plagë,$ se disa besimtarë 
ia mbathën pa parë askënd, ndërkohë që Rasulullahu i thërriste 
ata,” se pas pikëllimit erdhi një ndjenjë besimi,” se ditën kur u 
përballën dy grupet, shejtani donte të pengonte nga rruga ata që u 
kthyen pas për shkak të disa punëve që kishin kryer, mirëpo Allahu 
i ka falur ata.”' Bëhet e ditur se muslimanët, kur pësuan fatkeqësi 
të dyfishtë krahasuar me ç'kishin pësuar të tjerët, thanë: “Po kjo 
nga na erdhi?” dhe se në përgjigje të kësaj pyetjeje, Hz. Pejgamberi 
u përgjigj: “Arsyeja e saj gjendet te ju.” Bëhet e ditur që edhe 
nëse Rasulullahu vdes apo vritet, muslimanët duhet të tregohen 
rezistentë në fushëbetejë dhe në Islam.” Në këtë ajet Kuranor 
kritikohen muslimanët që u hidhëruan pasi u përhap lajmi se Hz. 
Pejgamberi ka vdekur, kështu kujtohet se Hz. Muhammedi (s.a.s.) 
është i vdekshëm, ndërsa Islami është i përhershëm, prandaj, edhe 
nëse ai vdes, duhet që muslimanët ta përballojnë me qetësi këtë dhe 
të jenë rezistentë mbi fenë e tyre. Në një ajet tjetër Kur'anor, bëhet 
e ditur se në ditën kur u përballën të dyja grupet, ajo që pësuan 
muslimanët ndodhi me lejen e Allahut dhe për t'ua bërë të ditur 





85 Enfal, 16236. 

86 Al-u Imran, 37121. 
ZP ran, 3/122. 
B8 ran, 3/140. 
29 ran, 3/153. 
29 ran, 3/154. 
i ran, 3/155. 
a ran, 3/165. 
93 ran, 3/144. 

besimtarëve dhe atyre që ishin dyfytyrësh, pra që ishin munafikë.”t 
Ka edhe ajete të tjera që flasin për Betejën e Uhudit.” 

Disa munafikë dhe hebrenj, pas betejës filluan të flasin kundër 
Hz. Pejgamberit dhe muslimanëve. Pasi Hz. Omeri kërkoi leje nga 
Hz. Pejgamberi që të vrasë këta munafikë dhe hebrenj, ai nuk e 
lejoi, duke i thënë: “Hebrenjtë janë nën mbrojtjen tonë. Unë nuk mund 
t'i vras ata”, ndërsa për munafikët tha: “Unë e kam të ndaluar të vras 
atë që thotë ‘La ilahe illallah Muhammedu 'T-Rasulullah ”.”9 


Disa mësime dhe realitete që duhet të merren nga Beteja e 
Uhudit, mund të përmblidhen kështu: Rasulullahu, ashtu si 
gjithmonë, edhe në këtë luftë i ka kushtuar rëndësi konsultimit. 
Shkaku i humbjeve të jetës së muslimanëve ishte bërë fakti 
që shigjetarët nuk kishin respektuar urdhrat e tij. Kjo tregon se 
fitorja mund të korret me durim dhe me bindje ndaj urdhrave të 
komandantit. Dëshira për të përfituar ganimet, nuk duhet të kalojë 
para fitimit të pëlqimit të Allahut dhe bindjes ndaj Hz. Pejgamberit. 
Në të kundërt, veprime të tilla bëhen shkak për disfatë. Muslimanit 
nuk i shkon për shtat dembelizmi, mungesa e shpresës. Pejgamberi 
ynë i vizitonte çdo vit dëshmorët e Uhudit. Edhe Hz. Ebu Bekri, Hz. 
Omeri dhe Hz. Osmani e kanë vijuar këtë veprim të tij.” 


P Disa zhvillime në marrëdhëniet me idhujtarët ndërmjet Betejës së 

Uhudit dhe asaj të Hendekut 

Hz. Pejgamberi i varrosi xhenazet e dëshmorëve të veshur dhe 
të gjakosur, siç ishin nga lufta, dhe brenda së njëjtës ditë u kthye 
në Medine. Muslimanët u tërhoqën në shtëpitë e tyre dhe filluan 
të angazhohen me kurimin e të plagosurve. Hz. Pejgamberi, i cili 





TI Au Imran, 37166. 
9 Për pasqyrimin e betejës së Uhudit në Kur'an, shih Uakidi, 1, 319-329: Ibn Hisham, 
II, 106 etj., Omer Ozsoy-ilhami Güler, f. 672-675. 

99 Makrizi, f. 165-166. 
II Për informacione të mëtejshme në lidhje me Betejën e Uhudit shih Uakidi, 1, 199- 
334, Ibn Sa'd, II, 36-48; Kuptohet se të dhënat që jep Ibn Sa'di në lidhje me Betejën 
e Uhudit janë një përmbledhje e shkurtër e atyre që jep Uakidiu. Për këtë arsye, 
në lidhje me këtë luftë, nuk e pamë të nevojshme të tregojmë me hollësi veprën e 
përmendur në footnot. Ibn Hisham, II, 60-168; Beladhuri, 1, 311-338) Taberi, II, 
499-533, Ibn Abdilber, Durer, f. 145-157, Makrizi, f. 113-170. 

Ndodhia Bim Ma'une dhe Rexhi’ 


ishte i plagosur, mëngjesin e ditës tjetër mori një lajm, sipas të cilit 
ushtria kurejshite synonte të organizonte një plaçkitje në Medine. 
Me qëllim që të parandalonte plaçkitjen e armikut, por edhe që të 
tregonte se muslimanët nuk kishin rënë në pozitë të dobët, vendosi 
të ndjekë ushtrinë kurejshite. Bashkë me një ushtri të përbërë prej 
pesëqind personash, në të cilën u lejuan të marrin pjesë vetëm 
ata që u gjendën në Uhud një ditë më parë, iku deri në Hamrau’l- 
Esed, një vend ky që ndodhej tetë milje larg Medines dhe u strehua 
aty për pesë ditë. Ky udhëtim quhet “Fushata luftarake Hamraul- 
Esed”. Ushtria kurejshite, e cila e kuptoi se po ndiqej, duke mos 
guxuar të kthehej pas, vazhdoi rrugën drejt Mekës. Pejgamberi 
ynë, gjatë pesë ditëve që qëndroi në Hamrau'l-Esed, për të treguar 
se muslimanët ishin të shumtë në numër dhe për të kallur frikë 
në zemrën e armikut, urdhëroi që të ndizeshin zjarre gjatë natës. 
Flakët e pesëqind zjarreve të ndezura shiheshin nga distanca shumë 
të largëta. Ma'bed el-Huzai, i cili ende nuk e kishte pranuar Islamin, 
vjen në Hamrau'l-Esed dhe i shprehu keqardhjen Hz. Pejgamberit 
për fatkeqësinë që pësuan muslimanët në Betejën e Uhudit. Fisi i 
Ma'bedit, Huzaa, ishte aleat i Hz. Pejgamberit dhe i tregonin atij 
ç'ndodhte përreth. Pasi Ma'bed el-Huzaa u nda nga Hz. Pejgamberi, 








PËRPJEKJA E HZ. MUHAMMEDIT NDAJ SULMEVE 
TË BERA KUNDREJT ISLAMIT DHE MUSLIMANËVE 





















































u nis për në Mekë. E arriti ushtrinë kurejshite në vendin Reuha, 
në një largësi prej shtatëdhjetë e katër km nga Medina. Në këtë 
kohë, kurejshitët po diskutonin për t'u kthyer në Medine dhe për 
të vrarë muslimanët e mbetur gjallë. Ma'bedi i tha Ebu Sufjanit se 
poi ndiqte ushtria muslimane, e cila ishte e shumtë në numër, pasi 
kishin marrë pjesë edhe ata që nuk ishin në Uhud dhe se kthimi 
i tyre pas do të përbënte rrezik. Pas këtyre fjalëve, Ebu Sufjani u 
kaplua nga frika dhe dha urdhër që ushtria e tij të lëvizte. Kështu, 
u nis për në Mekë. Ma'bedi ia bëri të ditur këtë zhvillim Hz. 
Pejgamberit. Ndërkohë, kur ushtria idhujtare po shkonte drejt 
Mekës, u përball me një karvan të vogël që po ikte drejt Medines. 
Ebu Sufjani, me qëllim që të frikësonte Hz. Pejgamberin me anë 
të këtij karvani, i bëri të ditur se “Do të ktheheshin në Medine dhe se 
do të vrisnin muslimanët e mbetur gjallë.” Kur ky lajm shkoi te Hz. 
Pejgamberi, ky tha: “Allahu na mjafton ne. Sa mbrojtës i mirë është 
ai (Hasbunallahu ue ni'mel-uekil).” Pasi muslimanët qëndruan për 
pesë ditë në Hamrau'l-Esed, u kthyen në Medine në 17 sheu'ual 
3/2 prill 625.25 


Ndërkohë, duhet të përmendim edhe disa ngjarje që ndodhën 
mes fiseve arabe idhujtare, të cilat kishin mbetur jashtë idhujtarëve 
të Kurejshit dhe muslimanëve. Këto kanë të bëjnë me ndodhitë e 
njohura si fushata luftarake Katan, Biru Ma'une dhe Bescht, të cilat u 
zhvilluan mes fiseve Esed, Amir b. Sasaa, Hudhejl, Lihjan, Adal dhe 
Kare. Ndër këto, ka një lidhje mes ndodhisë Rexh’ dhe idhujtarëve 
të Mekës. 

Fisi Esed, i cili kishte një shpërndarje të gjerë, duke filluar nga 
Medina e deri në Firat, pas Betejës së Uhudit, vendosi të zhvillojë 
një sulm të papritur ndaj muslimanëve, forca e të cilëve mendonin 
se ishte dobësuar në këtë luftë dhe të plaçkitnin Medinen. Për këtë 
lëvizje, ky fis ishte nxitur nga Tulejha b. Hu'uejlidi, i cili më pas 
do të dilte me pretendimin e profetësisë, dhe vëllai i tij Seleme. 
Hz. Pejgamberi u informua për situatën dhe dërgoi drejt tyre një 
njësi ushtarake prej 150 personash, nën kryesinë e Ebu Selemes, në 





98 Uakidi, 1, 334-340, Ibn Hisham, II, 101-105, Ibn Sa'd, II, 48-49, ibrahim Sarıçam, 
“Hamratilesed Gazvesi (Fushata luftarake Hamrau'1-Esed)”, DİA, XV, 498. 

muajin muharrem, afërsisht tre muaj pas Betejës së Uhudit. Njësia 
ushtarake islame arriti deri në Katan, ku edhe gjendej uji i fisit 
Esed. Në fund, pa krijuar as mundësinë që njerëzit e Tulejhasë të 
mblidhen, u çaktivizuan dhe u shpërndanë.” 


Katër muaj pas Betejës së Uhudit, në safer 47 korrik 625, ndodhi 
ngjarja Biru Ma'une, e cila i pikëlloi muslimanët. Kjo ndodhi 
u zhvillua si më poshtë: Kryetari i fisit Amir b. Sasaa, Ebu Bera 
(Amir b. Malik), erdhi në Medine dhe i dhuroi disa dhurata Hz. 
Pejgamberit. Mirëpo Hz. Pejgamberi e refuzoi duke thënë: “Unë 
nuk e pranoj dhuratën e idhujtarit”. Dhe kjo ndodhte në një kohë 
kur dhuratën e Ebu Berasë nuk e kishte refuzuar asnjë person nga 
fisi Mudar. Pas kësaj, Hz. Pejgamberi e ftoi në Islam Ebu Berain. 
Mirëpo ai, megjithëse nuk pranoi, nuk u distancua prej tij. Kërkoi 
nga Hz. Pejgamberi që të dërgonte në fisin e tij persona që të flisnin 
për Islamin. Pejgamberi tha se shqetësohej mos thirrësve në Islam 
mund t'u ndodhte gjë. Pasi Ebu Bera garantoi sigurinë e tyre, dërgoi 
në fisin e përmendur rreth shtatëdhjetë lexues të Kur'anit nga Ehli 
Suffe. Thirrësit do ta prezantonin Islamin në fisin Amir b. Sasaa 
dhe do t'u mësonin atyre Kuranin. Kur delegacioni i thirrësve arriti 
pranë pusit të quajtur Biru Ma'une, ndaloi dhe e kaloi natën aty. 
Ndër ta, sahabiu me emrin Haram b. Milhan, i dërgoi kryetarit të 
fisit Amir b. Sasaa letrën e Hz. Pejgamberit. Gjatë kësaj kohe u 
përhap një dyshim, sipas të cilit Ebu Bera kishte vdekur, kështu 
që i dërguari ia dha letrën Amir b. Tufejlit, nipit të Ebu Berasë 
dhe i ftoi në Islam ata që ishin pranë tij. Amir b. Tutejli, i cili prej 
kohësh ishte kundër Islamit, jo vetëm që nuk e lexoi letrën, por 
vrau edhe personin që e kishte dërguar atë. Më pas filloi të mbledhë 
burra nga fisi i tij, me qëllim që të sulmojnë thirrësit në Islam, të 
cilët gjendeshin në Biru Ma'une. Ndërkohë, edhe pse Ebu Beraja 
kishte shpallur se u kishte dhënë garanci atyre, askush nuk ia vuri 
veshin. Pas kësaj, ushtarët që Amir b. Tufejli i mblodhi nga degët 
e fisit Sulejm, sulmuan grupin e të ardhurve dhe përveç Amr b. 
Umejjes dhe Ka'b b. Zejdit, i vranë të gjithë. Amr b. Umejje u zu 
rob, por u la i lirë nga Amir b. Tufejli. Kur Amr b. Umejje po vinte 





99 Uakidi, 1, 340-346: Ibn Sa'd, II, 50. 

në Medine, vrau pa dashje dy persona nga fisi Amir, që i takoi në 
rrugë dhe të cilëve Hz. Pejgamberi u kishte dhënë garanci. Më pas, 
Hz. Pejgamberi pagoi dijetin e këtyre dy të vrarëve. Hz. Pejamberi u 
pikëllua shumë kur mësoi për këtë ndodhi, sepse thirrësit në Islam 
ishin dërguar vetëm për të treguar Islamin. Për më tepër, ishin të 
pambrojtur dhe për ta ishte dhënë edhe siguria e jetës. Pavarësisht 
se Hz. Muhammedi (s.a.s.), Pejgamberi i mëshirës, nuk kishte 
lëshuar nëmë ndaj padrejtësive dhe cenimeve që ishin bërë kundrejt 
tij dhe sahabeve, për tridhjetë apo dyzet ditë në namazet e sabahut 
këndoi nëmë për fiset që vranë thirrësit e Islamit. 199 


Përsëri në muajin safer të të njëjtit vit, në kohën kur u 
zhvillua fatkeqësia e Biru Ma'unes, ndodhi edhe ngjarja Rexhi”. 
Një delegacion i ardhur nga fiset Adal dhe Kare, erdhën në 
Medine te Hz. Pejgamberi dhe kërkuan nga ai që të dërgojë një 
delegacion për t'u mësuar Islamin. Hz. Pejgamberi nisi një ekip 
prej dhjetë personash, i cili kur arriti në ujin Rexhi”, që i përkiste 
fisit Hudhejl dhe që gjendej mes Mekës e Usfanit, u zu rob nga 
një njësi ushtarake e armatosur. Kjo njësi përbëhej prej rreth 
njëqind personash dhe vinte nga fisi Lihjan, i cili ishte një degë 
e fisit Kubejl. Robërit e zënë thanë se do t'ua shisnin idhujtarëve 
të Mekës. Përveç Hubejb b. Adij, Abdullah b. Tarik dhe Zejd b. 
Dethinnes, të tjerët refuzuan të dorëzohen dhe ranë dëshmorë në 
përleshje me idhujtarët. Njësia ushtarake e ardhur nga fisi Lahjan 
u lidhi duart këtyre tre personave dhe u nis drejt Mekës. Abdullah 
b. Tariku, ngaqë nuk e pa të denjë sjelljen e treguar ndaj tyre, ua 
zgjidhi duart dhe ra dëshmor në përleshje me idhujtarët. Varri i tij 
është në Dhahran. Hubejbin dhe Zejdin, pasi i çuan në Mekë, ua 
shitën mekasve, të cilët dëshironin hakmarrje kundrejt të afërmve 
që ishin vrarë në Bedir. Idhujtarët e Mekës, pasi i mbajtën për një 
kohë në burg, i dërguan në vendin e quajtur Ten'im, jashtë qytetit, 
ku edhe ranë dëshmorë nga torturat dhe varja në litar. Kur Zejdin 
e morën dhe e bënë gati për ta varur, pati një bisedë ndërmjet tij 
dhe Ebu Sufjanit. Kjo bisedë ka një rëndësi të madhe në pikëpamje 





100 Uakidi, 1, 346-353, Ibn Hisham, II, 183-186: Ibn Sa'd, II, 51-53; Ibn Abdilber, 
Durer, f. 161-164, Ahmet Önkal, “Bir-i Maune”, DİA, 195-196. 

Burimi Rexhi' 





të demonstrimit të nivelit të lidhjes dhe përkushtimit të sahabeve 
ndaj Hz. Pejgamberit. Ebu Sufjani e pyet: “O Zejdl A do të dëshiroje që 
Muhammedi të ishte tani pranë nesh, në vend të tij të vrisnim atë dhe 
ti të ishe pranë familjes tënde?” Zejdi iu përgjigj: “Vallahi, ndërkohë 
që unë do të gjendem pranë familjes, nuk do të dëshiroja që Muhammedit 
t'i ngulej as edhe një gjemb në vendin ku ndodhet tani.” Pas kësaj, Ebu 
Sufjani tha: “Nuk kam parë dikë tjetër të dojë ashtu siç duan shokët e tij 
Muhammedin.” I bënë të ditur Hubejb b. Adijit se do ta linin të lirë 
nëse dilte nga feja e tij. Por ai nuk e pranoi këtë. Kërkoi që ta lejojnë 
të falte dy rekat namaz para se të vdiste dhe e përfundoi namazin 
në një kohë të shkurtër. Tha se nuk e ka mbajtur gjatë namazin, që 
të mos mendonin se donte të vononte vdekjen. Hubejbi, pasi vdiq 
këtu si musliman, krahas recitimit të një poezie, theksoi se mënyra 
e vdekjes nuk kishte aspak rëndësi. Në fund, idhujtarët e vendosën 
atë në një pemë të thatë dhe e varën në kryq. Sollën fëmijët e atyre 

që u vranë në Bedir (thuhet se numri i këtyre fëmijëve ishte dyzet) 


dhe pasi i pajisën me heshta, e vranë atë. 1°! 


Mbajtja e fjalës, respektimi i saj dhe i garancisë së dhënë janë 
virtyte që arabët i konsideronin shumë të rëndësishme edhe në 
periudhën e injorancës. Mirëpo fisi Amir dhe Lihjan, në të dy 
ngjarjet, nuk e mbajtën fjalën e dhënë dhe i vranë dinakërisht 
thirrësit në Islam. 





Biru Ma'une 


al Lufta e Hendekut (51627) 


Për këtë luftë ka dy emërtime: “Lufta e Hendekut”, për shkak të 
hendekut të hapur rreth Medines, me qëllim mbrojtjen e qytetit, por 
përmendet edhe si “Lufta e Ahzabit”, për shkak se pati një bashkim 
grupesh të ndryshme për të sulmuar muslimanët. Në Kuran 
ekziston një sure që quhet “Ahzab”, në të cilën flitet për këtë luftë. 


Në një periudhë kohore prej tre vitesh ndërmjet betejës së 
Bedrit dhe betejës së Hendekut (siç do të trajtohet më tutje), në 
marrëdhëniet mes muslimanëve dhe hebrenjve ka pasur disa 
zhvillime. Në mënyrë që të kuptohen më mirë shkaqet e betejës 
së Hendekut, është me vend t'i përmendim këtu shkurtimisht 





101 Uakidi, 1, 353-362: Ibn Sa'd, II, 55-56: Makrizi, f. 174-178: M. Yashar Kandemir, 
“Hubejb b. Adij”, DİA, XVIII, 266-267. 

këto zhvillime. Ndër hebrenjtë, fisi Kajnuka dhe Beni Nadr, 
marrëveshjen që realizuan me muslimanët pas hixhretit, e prishën 
pas një kohe të shkurtër, kryen bashkëpunim me idhujtarët e Mekës 
dhe, për më tepër, u përpoqën të vrasin Hz. Pejgamberin. Pas kësaj, 
së pari fisi Beni Kajnuka, pastaj edhe fisi Beni Nadr, u nxorën 
nga Medina. Disa prej hebrenjve të fisit Beni Nadr u strehuan në 
Hajber. Gjatë Betejës së Hendekut në Medine gjendej vetëm fisi Beni 
Kurajdha ndër fiset e hebrenjve. 

Ndër hebrenjtë e vendosur në Medine dhe kundërshtarët 
e tjerë të Islamit, rreth njëzet persona, prej të cilëve edhe Hujej 
b. Ahtabi dhe i krishteri Ebu Amiri, shkuan në Mekë dhe i 
nxitën idhujtarët e atjeshëm për të luftuar me muslimanët. 
Ebu Sufjani u gëzua shumë për këtë nismë të tyre. Më pas, ky 
delegacion realizoi edhe kryengritje ndaj fiseve të tjera arabe, 
siç ishin fisi Gatafan, Sulejm, Esed, Fezare, Murre dhe Eshxha', 
ku bënin edhe premtime të ndryshme. Për shembull, pranuan 
që t'i japin fisit Gatafan prodhimin njëvjeçar të hurmave të 
Hajberit. Këtu duhet të theksojmë se, pjesëtarët e fisit Gatafan, 
qoftë me hebrenjtë, qoftë me idhujtarët apo muslimanët, 
bashkëpunonin me atë që u leverdiste më tepër dhe që kishte 
më shumë interes për ta. Ndaj Kurejshit dhanë mbështetje 
edhe fiset Thekif dhe Kinane në rrethinë të Mekës. Në këtë 
mënyrë, hebrenjtë, kurejshitët dhe fiset e tjera idhujtare arabe, 
u bashkuan kundër muslimanëve. Në fund u mblodh një ushtri 
prej katër mijë ushtarësh nga Meka dhe rrethina e saj. Flamuri i 
luftës u lartësua në Daru'n-Nedue. Bashkë me një ushtri prej 
katër mijë personash, e cila u nis nga Meka dhe me pjesëmarrjen 
e njësive ushtarake të ardhura nga zona e rrethinës, kur arritën 
në Medine, numri total i ushtarëve të ushtrisë idhujtare arriti 
në dhjetë mijë. 

Nga ana tjetër, Hz. Pejgamberi, nëpërmjet një lajmëtari nga 
fisi Huzaa, i cili, rrugën që zgjaste dhjetë ditë e bënte për katër 
net, mori informacione se idhujtarët ishin nisur drejt Medines. Më 
pas dëgjoi mendimin e sahabeve mbi qëndrimin në Medine dhe 
realizimin e betejës në mbrojtje ose të përballjes me armikun jashtë 
qytetit. Në konsultim u vendos të realizohet betejë në mbrojtje, 
ndërsa si metodë mbrojtjeje, pas këshillës së Selmani Farisiut, u 
vendos të hapeshin hendeqe në ato anë të qytetit që ishin të zbuluara 
ndaj sulmeve.” Pjesët e rrethinës së Medines, të cilat ishin të 
pjerrëta dhe me gurë, nuk ishin të volitshme për hyrjen e ushtrisë 
armike në qytet, edhe rrugët ishin të ngushta. 





102 Uakidi, II, 144-445: Taberi, II, 566. 

Hz. Pejgamberi doli në zbulim bashkë me një grup sahabesh dhe 
përcaktoi vendet ku do të hapeshin hendeqet. Pajisjet e gërmimit u 
morën hua nga hebrenjtë e fisit Kurajdha. Në gërmimin e hendekut 
dhe në mbrojtjen e tij u angazhuan tre mijë muslimanë. Çdonjërit 
prej ekipeve, që përbëhej nga dhjetë persona, iu përcaktua një 
hapësirë prej dyzet zira (një zira është afërsisht 52 cm). Vetë 
Pejgamberi, përveçse vëzhgues i punëve të gërmimit, edhe punoi, 
gërmoi dhe mbarti në shpinë. Hendeku u planifikua të kishte një 
thellësi të tillë, sa ai që binte brenda, të mos mund të dilte, dhe 
një kalorës të mos mund ta kalonte atë me kalë. Sipas këtij plani 
u përcaktuan edhe masat e thellësisë dhe të gjerësisë. Supozohet 
se hendeku, me masat e sotme, të ketë qenë në një gjatësi prej 
5550 m, gjerësi prej 9 m dhe thellësi prej 4.5 m.'9 Muslimanët, 
edhe për të parandaluar mbushjen e hendekut nga armiq, por edhe 
që ta përdornin dheun si mbrojtje, e hodhën atë nga ana e tyre. 
Përveç kësaj, grumbulluan edhe gurë për të goditur armikun.“ Kur 
u plotësua puna e gërmimit të hendekut, Medina mori formën e 
një kalaje. Hz. Pejgamberi, për vendosjen e garnizonit të ushtrisë 
islame, zgjodhi rrëzën e malit Seľ. Ndërsa për vete ndërtoi një çadër 
turke.'9 Pjesëtarët e familjes i nisi në kështjella të ndryshme. 


Kur njësitë ushtarake armike erdhën nga ana jugore dhe veriore, 
në rrethinë të Medines, punimet e gërmimit të hendekut patën 
përfunduar. Kurejshitët dhe aleatët e tyre jugorë, siç bëhet e ditur 
në Kur'an, kishin ardhur “nga ana e poshtme e muslimanëve”, ndërsa 
aleatët veriorë, pra pjesëtarët e fisit Gatafan dhe Fezare, në këmbim 
të prodhimit njëvjeçar të hebrenjve në Hajber, duke u bashkuar 
me fiset që jetonin në Esed dhe Nexhd, erdhën “nga ana e sipërme 
e tyre”. Kur idhujtarët u gjendën përballë hendekut, një masë 
mbrojtëse e pandehur më parë, mbetën të shtangur. U gjendën të 
papërgatitur sepse kur qenë larguar nga vendbanimet e tyre, nuk 
patën marrë as materiale që të mund të përdoreshin për një rast 
të tillë. Idhujtarët ndërtuan tri garnizone të veçanta në rrethinë 





105 Hamidullah, Hz. Peygamber'in Savaşları (Luftërat e Hz. Pejgamberit), f. 137. 
104 Uakidi, II, 146. 

195 Ibn Sad, VI, 83. 

199 Ahzab, 33710. 

të Medines. Komandanti i përgjithshëm i ushtrisë ishte lideri i 
Kurejshit, Ebu Sufjan b. Harbi. Meqë një muaj para rrethimit të 
hendekut ishte bërë korrja dhe prodhimet ishin mbledhur nga arat 
përreth, ushtarët armiq filluan të kishin vështirësi në sigurimin e 
ushqimit ndaj kafshëve të tyre. U detyruan ta përballojnë këtë me 
ushqimet që sollën bashkë me ushtrinë.” 


Tre mijë ushtarë muslimanë të zgjedhur dhe tridhjetë e pesë 
kalorës, filluan të ruajnë hendekun dhe të bëjnë patrullim. Sepse 
nuk ishte e mjaftueshme vetëm të gërmoheshin, ato duhej edhe 
të ruheshin. U ndanë edhe detyrat ndërmjet këmbësorëve dhe 
kalorësve. Kalorësit armiq shëtisnin gjatë gjithë gjatësisë së 
hendekut, duke hetuar pjesë të hendekut, ku mbrojtja ishte e 
dobët. Kur armiqtë përpiqeshin të formonin ndonjë vend ku mund 
të kalonin hendekun, goditeshin me shigjeta nga muslimanët. Si 
rezultat i presionit të armikut, muslimanët herë pas here përjetuan 
momente të vështira. Pati ditë kur Hz. Pejgamberi nuk i fali dot 
në kohë namazet e drekës, ikindisë, akshamit dhe jacisë.'$ Disa 
kalorës guximtarë nga pala e armiqve, tentuan disa herë të kalojnë 
hendekun. Ndër këta, Neufel b. Abdil-lah el-Mahzumi, duke mos 
mundur t'ia dilte mbanë, ra brenda dhe u vra nga Hz. Aliu dhe 
Zubejr b. Au'uami. Armiku propozoi të japë dhjetë mijë dirhemë 
për kthimin e trupit të Neufel b. Abdillahut. Madje thuhet se 
Ebu Sufjani dërgoi njëqind deve. Hz. Pejgamberi e ktheu trupin 
e tij, por nuk pranoi të merrte asgjë në këmbim.” Përpjekjet e 
herëpashershme të armikut për të kaluar hendekun, rezultuan 
pa sukses. 


Për sa kohë zgjaste rrethimi, filloi të pakësohet ushqimi i 
idhujtarëve, si për vete, ashtu edhe për kafshët. Por, ata merrnin 
përforcime ushqimesh nga Hajberi. Si rrjedhojë një herë, njëzet 
deve me elb, hurma dhe lëvore hurmash, të dërguara nga Hujej 
b. Ahtabi ndër hebrenjtë e fisit Beni Nadr, ranë në dorën e 
muslimanëve. 





107 Uakidi, IT, 444. 
108 Uakidi, II, 472-473: Makrizi, f. 233. 
109 Uakidi, II, 474: Makrizi, f. 234. 

Hujej b. Ahtabi, i cili organizoi idhujtarët dhe u bë shkak për 
rrethimin e Medines me një ushtri prej dhjetë mijë personash, 
kur pa se ushtria që gjendej jashtë nuk do të mund ta kalonte 
hendekun, shkoi pranë Ka'b b. Esedit, kryetarit të fisit hebre 
Kurajdha, të cilët banonin në juglindje të luginës dhe u mundua 
ta bëjë për vete e ta bindë që të godasë muslimanët pas krahëve. 
Thuhet edhe se Hujej b. Ahtabi u dërgua nga Ebu Sufjani kur ishin 
gjatë rrugës.” Ka'b b. Esedi në fillim u duk sikur nuk dëshironte, 
tha se kishte bërë më parë marrëveshje me Hz. Muhammedin 
(s.a.s.), se kishte parë vetëm drejtësi dhe respekt nga ai, prandaj 
nuk do ta prishte marrëveshjen. Mirëpo nuk arriti të rezistojë 
ndaj propozimeve të vazhdueshme të Hujej b. Ahtabit. Ky i fundit 
mundësoi që të sillej edhe marrëveshja e shkruar me urdhrin e Hz. 
Pejgamberit, të cilën e copëtoi. Kështu e mori punën në garanci.''' 
Ky veprim i fisit Beni Kurajdha i la muslimanët në situatë të 
vështirë, sepse kështu gjendeshin ndërmjet dy zjarreve. Në një 
kohë kur Hz. Pejgamberi gjendej brenda çadrës së tij bashkë me 
Hz. Ebu Bekrin, Hz. Omeri erdhi dhe i bëri të ditur se fisi Kurajdha 
e kishte prishur marrëveshjen. Pas kësaj, Hz. Pejgamberi urdhëroi 
“Hasbunallahu ue nime'l-uekil” (Allahu na mjafton. Sa mbrojtës i 
mirë është ai) dhe nisi punimet për të marrë masat e duhura. 


Zubejr b. Au'uami, i cili u ngarkua me detyrë nga Hz. Pejgamberi 
që të ndiqte qëndrimet dhe sjelljet e fisit Kurajdha, konstatoi se ata 
po bënin përgatitje për luftë. Më pas, me anë të një grupi, ndër të 
cilët gjendej edhe Sa'd b. Muadhi dhe Sa'd b. Ubade, e ftoi fisin 
Kurajdha që të rinovonin marrëveshjen. Hebrenjtë nuk e pranuan 
këtë propozim, madje e ofenduan grupin e ardhur nga muslimanët, 
u krijuan edhe debate të forta mes tyre. Të dërguarit muslimanë, 
të cilët kuptuan se nga këto nisma nuk do të mund të merrnin 
rezultat, erdhën te Hz. Pejgamberi dhe i bënë të ditur situatën.” 
Ky zhvillim u bë shkak që muslimanët të ndienin shqetësim dhe 
frikë. Hz. Pejgamberi filloi të marrë masat e nevojshme ushtarake 





110 Uakidi, II, 455. 
111 Uakidi, II, 456. 
112 Taberi, II, 570-572. 

për mbrojtjen e bashkëshorteve dhe të fëmijëve, që ishin në kala 
dhe ndërtesa të forta, për të qenë më të sigurt ndaj ndonjë sulmi të 
fisit Kurajdha dhe të idhujtarëve që mund të bashkëpunonin me ta. 


Me qëllim që të prishë aleancën e idhujtarëve, Hz. Pejgamberi 
u propozoi komandantëve të njësive ushtarake të fisit Gatafan, 
Ujejne b. Hisnit dhe Harith b. Aufit, se do t'u jepte një të tretën e 
prodhimit të Medines, në këmbim të tërheqjes së tyre nga rrethimi. 
Sipas një transmetimi tjetër, u përgatit teksti i marrëveshjes në 
këmbim të një të tretës, por nuk ishte firmosur ende nga palët dhe 
dëshmitarët." Përfaqësuesit e fisit Gatafan nuk u mjaftuan me këtë 
dhe kërkuan gjysmën e prodhimit. Për këtë çështje Hz. Pejgamberi 
mori mendimet e Sa'd b. Muadhit dhe Sa'd b. Ubades nga ensarët. 
Këta dy sahabe, duke theksuar se në periudhën e injorancës, fisi 
Gatafan nuk kishte guxuar të merrte qoftë edhe një hurmë prej 
tyre, përveç qerasjes së bërë gjatë mikpritjes dhe blerjes së mallrave, 
thanë se nuk ishte aspak e nevojshme të bënin një marrëveshje të 
tillë, duke u shprehur: “T'u japim atyre mallrat tona, pasi Allahu na 
nderoi me Islam, na drejtoi në rrugën e drejtë dhe na nderoi me ty?!” Pas 
kësaj, Pejgamberi ynë hoqi dorë nga zbatimi i këtij plani dhe u dha 


fund diskutimeve. it 


Ndërkohë u zhvillua një ngjarje tjetër në favor të muslimanëve. 
Kryetari i fisit Eshxha', Nuajm b. Mes'udi, i cili gjendej në radhët 
e armikut, duke pranuar Islamin, erdhi fshehurazi pranë Hz. 
Pejgamberit. I bëri të ditur se idhujtarët nuk ishin në dijeni që ai 
e kishte pranuar Islamin dhe se mund të ndihmonte muslimanët. 
Hz. Pejgamberi i tha se mund të veprojë në bazë të parimit “lufta 
është hileldredhi”. Nëpërmjet tij, Nuajm b. Mes'udi arriti ta prishë 
aleancën mes hebrenjve dhe idhujtarëve. Së pari iku pranë fisit 
Kurajdha dhe u kujtoi atyre se ishin në një pozicion më ndryshe 
nga ai i rrethuesve, se ky vend ishte vendbanimi i tyre, se herët a 
vonë fiset Kurejsh dhe Gatafan do të ktheheshin në vendbanimet 
e tyre, se atëherë ata do të mbeteshin kokë më kokë me 
muslimanët, dhe se përballë kësaj situate nuk do të kishin forcë të 





113 Tbn Hisham, II, 223: Taberi, II, 573. 
114 Uakidi, II, 477 etj., Beladhuri, 1, 246, Ibn Hisham, II, 223, Taberi, II, 573. 

përballonin muslimanët. Prandaj i këshilloi që të kërkonin pengje 
nga idhujtarët, në mënyrë që t'i mbanin pranë tyre. Hebrenjtë e 
konsideruan me vend këtë mendim. 

Më pas Nuajmi shkoi pranë idhujtarëve të Kurejshit, të cilëve u 
tha se fisi Kurajdha ishte penduar pse kishte prishur marrëveshjen 
me Hz. Muhammedin (s.a.s.), se do të kërkonte pengje nga fiset 
Kurejsh dhe Gatafan, të cilët do t'ua dorëzonte muslimanëve për t'i 
vrarë. I këshilloi ata që në rast se kërkohen pengje prej tyre, të mos 
i japin. Pak kohë më pas, fisi Kurajdha kërkoi pengje prej tyre, gjë 
që i bëri idhujtarët të mendonin se Nuajm b. Mes'udi po thoshte të 
vërtetën. U dërguan lajm hebrenjve duke i informuar se nuk do t'u 
jepnin kurrë pengje dhe, nëse dëshironin të luftonin, le të dilnin në 
shesh bashkë me ta. Ndërsa fisi Kurajdha bëri të ditur se nuk do 
të luftonte me ta pa marrë pengje. Kjo nismë e Nuajm b. Mes'udit 
lëkundi besimin e hebrenjve dhe qytetrrethuesve kundrejt njëri- 
tjetrit. Çdonjëri prej grupeve e fajësoi tjetrin për tradhti. Kështu u 


prish aleanca mes hebrenjve dhe idhujtarëve. 


Ndërkohë, muaji dhilkade ishte gati në të hyrë. Do të 
ndërtoheshin panairet në rrethinë të Mekës dhe do të fillonte stina 
e haxhit. Në të njëjtën kohë hynin edhe Muajt e Ndaluar. Prandaj 
kurejshitët vendosën të kthehen në Mekë. Në këtë kohë, për shkak 
të një furtune, çadrat e armiqve filluan të shkuleshin nga vendet e 
tyre, zjarret t'u shuhen dhe kuajt t'u frikësohen. Në lidhje me këtë 
temë aludohet kështu në Kur'an: “O besimtarël Kujtoni dhuntinë e 
Allahut kur ju erdhi një ushtri (idhujtarësh), e Ne dërguam mbi ata erë 
dhe një ushtri (melekësh) që ju nuk e shihnit, ndërsa Allahu i sheh të 
gjitha ato që bëni ju.”'9 

Në darkë, Pejgamberi ngarkoi me detyrë Hudhejfe b. Jemanin që 
të marrë fshehurazi informacione mbi çka ndodhte në garnizonin e 
idhujtarëve dhe që t'i transmetonte atij të dhënat që do të mësonte. 
Hudhejfe b. Jemani, duke u përfshirë në radhët e armikut, me një 
guxim të madh, vëzhgoi se era e kishte bërë lëmsh garnizonin, se 
kryekomandanti Ebu Sufjani kishte mbajtur një fjalim, ku kishte 





15 Uakidi, II, 480 etj.: Ibn Hisham, II, 229. 
16 Ahzab, 33/9 

bërë të ditur se kishte vendosur t'i jepte fund rrethimit dhe, për të 
treguar se ishte serioz, kishte hipur mbi deve, por kishte harruar 
të zgjidhte litarin te këmbët e devesë. Më pas, Hudhejfe b. Jemani, 
duke u kthyer gjallë në garnizonin islam, i tregoi Hz. Pejgamberit 
se ç'po ndodhte atje. Pasi ushtria armike i dha fund rrethimit, Hz. 
Pejgamberi i lejoi muslimanët që të kthehen në shtëpitë e tyre. 


Shihet se beteja e Hendekut është pasqyruar në Kur'an dhe se 
nga ajeti i 9-të, deri tek ajeti i 27-të i sures Ahzab, kjo pjesë ka 
zbritur për shkak të kësaj lufte. Që në ajetet e para të kësaj çështjeje, 
Allahu i Lartmadhëruar bën të ditur se besimtarët duhet të kujtojnë 
mirësinë që u është dhënë, se kanë ardhur ushtri kundër tyre 
dhe ai ka dërguar erë e ushtri të padukshme mbi ta, se ushtritë e 
idhujtarëve erdhën nga ana e poshtme dhe e sipërme e Medines, se 
me këtë rast u provuan besimtarët, të cilët përjetuan një tronditje 
të fortë.''” Ajetet në vazhdim flasin për psikologjinë dhe qëndrimet 
e munafikëve në këtë luftë. Bëhet e ditur se munafikët kanë thënë: 
“Allahu dhe Pejgamberi japin premtime të pabaza”, se përsëri një grup 
ndër ta tha: “O jethribasi Nuk keni ku të mbaheni, kthehuni pas”, se 
një grup kishin kërkuar leje nga Hz. Pejgamberi, duke thënë se i 
kanë shtëpitë në qiell të hapur: por shtëpitë e tyre nuk ishin në qiell 
të hapur, ata thjesht donin të largoheshin.” Në ajetet e mëpasme 
jepen të dhëna mbi situatën e idhujtarëve dhe situatën e hebrenjve, 
të cilët i ndihmuan ata. Ndërsa ajetet e fundit, bëjnë të ditur se 
Allahu i ka kthyer pas mohuesit rrethues për shkak të mllefit të tyre, 
se ata nuk arritën të korrin ndonjë përfitim, se edhe hebrenjtë që 
mbështetën idhujtarët, do të dënohen më vonë. 17? 


Rrethimi i Hendekut, i cili filloi në 7 sheu'ual 571 janar 627, 
vazhdoi për njëzet e tri ditë me radhë, përfundoi në 2 dhilkade 5724 
janar 627.9 Bashkë me rezultatin pa sukses të aleatëve në betejën 
e Hendekut, edhe tentativa e fundit e fisit Kurejsh për të zhdukur 
Hz. Pejgamberin, doli më kot. Gjatë kësaj lufte ranë dëshmorë 





M7 Ahzab, 33/9-10. 

118 Ahzab, 33/12-13. 

119 Ahzab, 33/25-26; Për pasqyrimin e Betejës së Hendekut në Kur'an, shih Uakidi, II, 
494-495, Ibn Hisham, II, 245 etj., Omer Ozsoy-ilhami Güler, f. 675-677. 

120 Beladhuri, 1, 243-246: Ibn Abdilber, Durer, f. 169-177. 

gjashtë muslimanë, ndërsa ndër idhujtarët vdiqën tre persona. '“' 
Lufta e Hendekut përbën një etapë të rëndësishme të marrëdhënieve 
me idhujtarët e Mekës. Si rrjedhojë, pas kësaj lufte, idhujtarët e 
Kurejshit nuk do të organizonin më luftë ndaj muslimanëve. Për 
shkak të krimit të luftës, të kryer nga hebrenjtë e fisit Kurajdha, 
çështja e dënimit të tyre menjëherë pas luftës së Hendekut, do të 
trajtohet në kapitullin e marrëdhënieve me hebrenjtë. 


Pikat që duhen theksuar, në formën e veprimeve që ndoqi Hz. 
Pejgamberi në Betejën e Uhudit, mund të përmblidhen në këtë 
mënyrë: Hz. Pejgamberi, sapo dëgjoi për përgatitjen e ushtrisë 
armike, mori masat e duhura dhe nisi përgatitjet. Projektin, të 
cilin e përgatiti në një kohë të shkurtër dhe në mënyrë të detajuar, 
e vendosi në praktikë lehtësisht dhe duke përballuar çdolloj 
vështirësie. Në përgatitjen e projektit të hendekut, gjatë gërmimit 
të tij dhe gjatë kohës së mbrojtjes nuk neglizhoi as edhe detajet 
më të imëta. Nuk e kishte zënë frika dhe nuk ishte shqetësuar 
as nga zhvillime që mund të konsideroheshin të rrezikshme për 
muslimanët, nuk e kishte humbur vendosmërinë e tij dhe ishte 
marrë me nevoja të arsyeshme. Kishte marrë parasysh të jepte 
një pjesë të prodhimeve të hurmave në Medine, më qëllim që të 
shfuqizonte një krah të ushtrisë armike. E thënë në një kuptim më 
të gjerë, kishte marrë parasysh edhe sakrificën materiale, mirëpo, 
pasi mori edhe mendimin e shokëve të tij, kishte hequr dorë nga 
kjo ide, përveç kësaj, kur ishte e nevojshme, pati zbatuar taktikën 
e luftës së ftohtë. Në fund, pavarësisht rrezikut të madh që i kishte 
kanosur, humbjet e jetës nga të dyja palët kishin qenë të pakta në 
numër, edhe pse idhujtarët kishin ardhur për t'i zhdukur ata me 
një ushtri sa trefishi i asaj të muslimanëve. Shumë luftëtarë, si Amr 
b. Asi, Halid b. Uelidi dhe Dirar b. Hattabi, të cilët në këtë luftë 
ishin rreshtuar nga radhët armike, më pas kaluan nga ana islame. 
Pejgamberi ynë nuk bëri dallim mes muslimanëve gjatë gërmimit të 
hendekut dhe mbrojtjes së tij, por respektoi parimet e drejtësisë dhe 
të barazisë. Si gjithmonë, në hapat që hodhi nga fillimi i ngjarjes 
e deri në fund, si dhe në zhvillimet e rëndësishme që ndodhën, u 





11 Uakidi, II, 495-496. 

kushtoi një rëndësi të veçantë këshillimit dhe diskutimit. Veproi 
me kujdes në pikën e sigurimit të të dhënave dhe mbledhjes së 
informacioneve në lidhje me armikun dhe ngarkoi me detyrë 
personat që i konsideroi të përshtatshëm për këtë çështje. Siç u 
tha edhe pak më parë, Ka'b b. Esedi, lideri i hebrenjve, i tha Hujej 
b. Ahtabit, i cili i propozoi të prishë marrëveshjen: “Pejgamberi 
ynë është një njeri që e mban fjalën, një njeri i drejtë dhe një fqinj i 
mirë.” Kjo tregon se, fakti që Hz. Pejgamberi zotëronte një karakter 
të mirë, u pohua edhe nga armiku. Hz. Pejgamberi ka treguar 
kujdes që gjatë situatave negative të përjetuara ndërkohë që ishin 
nën rrethim, të mos cenojë anën psikologjike dhe shpirtërore 
të muslimanëve, madje ka treguar kujdes që ta lartësojë dhe 
ta forcojë atë. 


h) Marrëdhëniet me idhujtarët nga Beteja e Hendekut deri te Paqja e 

Hudejbijes 

Hz. Pejgamberi organizoi fushata luftarake mbi fiset që u 
rreshtuan në anën e idhujtarëve gjatë betejës së Hendekut. 
Ukkashe b. Mihsanin e dërgoi në Gamre, në vendin ku banonte 
fisi Esed, bashkë me një njësi ushtarake prej dyzet personash, që 
ishin nën urdhrat e tij. Prandaj edhe kjo fushatë luftarake quhet 
fushata luftarake e Gamres. Kur fisi Esed dëgjoi se kishin ardhur 
muslimanët, braktisën zonën ku gjendeshin dhe u arratisën. 
Ukkashe b. Mihsani nuk urdhëroi ndjekjen e fisit Esed, i cili ishte 
arratisur dhe muslimanët, u kthyen pas në Medine, pa pësuar asnjë 
humbje.“ Përsëri më vonë, në krye të një njësie ushtarake ndaj fisit 
Sulejm, i cili mori pjesë në rrethimin e Hendekut, u dërgua Zejd b. 
Harithe.5 


Ndërkohë u organizua një fushatë luftarake, ku mori pjesë edhe 
Hz. Pejgamberi, me qëllim që të dënohen fiset Adal dhe Kare, të 
cilët në ngjarjen Rexhi ngritën kurth ndaj delegacionit të thirrësve 
muslimanë. Në këtë fushatë, një pjesë prej tyre i vranë dhe një pjesë 





122 Uakidi, II, 550-551: Mustafa Ağırman, “Gamre Seferi (Fushata luftarake e Gamres)”, 


DİA, XII, 341-342. 
123 Tbn Sa'd, II, 86. 

ua shitën idhujtarëve të Mekës pasi i zunë rob, me qëllim që të 
kallnin frikë ndaj idhujtarëve të Mekës. Në këtë fushatë luftarake 
Hz. Pejgamberi, pasi doli nga Medina, me qëllim që të fshehë 
synimin e vërtetë, kishte bërë sikur po shkonte në Siri, më pas i 
ishte kthyer synimit real dhe kishte përparuar deri në Usfan. Fisi 
Lihjan, i cili mori informacione se pati ardhur Pejgamberi, u arratis. 
Nga Usfani, Hz. Pejgamberi dërgoi në Gamim Hz. Ebu Bekrin, 
bashkë me dhjetë persona, në një largësi shtatëmbëdhjetë km nga 
këtu dhe gjashtëdhjetë e katër km nga Meka, por ishte kthyer pas 
pa hasur ndonjë rrezik. Kjo fushatë luftarake quhet fushata luftarake 
Beni Lihjan.4 

Ndërkohë, Hz. Pejgameri organizoi fushatën luftarake të Gabes, 
me qëllim që të ndjekë kryetarin e fisit Fezare, Ujejne b. Hisnin. 
Ky kishte grabitur njëzet deve me qumësht, që po kullosnin në 
zonën Gabe, mes rrugës Medine-Siri, dhe pati vrarë djalin e Ebu 
Dher el-Gifariut, Dherin, i cili po kulloste devetë. Po ashtu, kishte 
rrëmbyer edhe bashkëshorten e tij, Lejlën, bashkë me devetë. Kjo 
fushatë luftarake, duke u nisur nga vendi ku strehohej ushtria 
islame, quhet edhe fushata luftarake Dhu-Kared. Gjatë kësaj fushate 
arritën të shpëtohen vetëm dhjetë nga devetë e rrëmbyera. Edhe 
bashkëshortja e Ebu Dher el-Gifariut, duke gjetur një mënyrë, 
hipën në njërën prej deveve të rrëmbyera të Hz. Pejgamberit dhe 
u kthye në Medine. Pasi shpëtoi nga dora e armikut, erdhi te Hz. 
Pejgamberi dhe tha: “O Rasulullahl Unë jam zotuar që në rast se Allahu 
më shpëton duke qenë e hipur mbi këtë deve, ta bëj kurban atë për hir të 
Allahut.” Pas kësaj, Pejgamberi ynë, duke buzëqeshur ia ktheu: “Sa 
keq e dënon atë devel Allahu të hip ty mbi të, të shpëton me të, ndërsa 
ti dëshiron ta therëshl Nuk bëhet zotim mbi një çështje që është rebelim 
ndaj Allahut, tejkalim i kufirit ndaj tij dhe mbi diçka që nuk e zotëron. 
Ajo është njëra prej deveve të mia. Kthehu në shtëpinë tëndel”'9 





124 Uakidi, I, 535-537: Ibn Hisham, II, 279-281: Beladhuri, 1, 348; Taberi, II, 595; 
Ibn Abdilber, Durer, f. 185-186, Atik b. Gajth el-Beladi, Mealimu Mekke et-Tarihijje 
uell-Etherijje, Mekë 1980, f. 205-207. 

125 Uakidi, Il, 537-549: Ibn Hisham, Il, 281-289; Beladhuri, I, 348-349: Taberi, II, 
592-604: Hüseyin Algül, “Gabe Seferi (Fushata luftarake Gabe)”, DİA, XIII, 267- 
268. 

Janë organizuar edhe dy fushata luftarake në Dhu-Kassa, vend 
që gjendej njëzet e katër milje larg Medines. E para prej këtyre u 
organizua ndaj fisit Tha'lebe, i cili donte të rrëmbente kafshët e 
kullotës, të cilat u përkisnin medinasve. Hz. Pejgamberi dërgoi një 
njësi ushtarake prej dhjetë personash, nën komandën e Muhammed 
b. Meslemes, në kohën kur njësia ushtarake po flinte, ishin goditur 
me shigjeta. Prej goditjeve kishte arritur të shpëtonte i plagosur 
rëndë vetëm Muhammed b. Mesleme. Edhe fushata luftarake 
e dytë në Dhul-Kassa, e cila kishte një shkak të ngjashëm me të 
mësipërmin, u organizua mbi fiset Muharib, Enmar dhe Tha'lebe. 
Hz. Pejgamberi këtë herë kishte dërguar Ebu Ubejde b. Xherrahun, 
bashkë me dyzet persona. Ebu Ubejde arriti deri në vendin ku ishte 
plagosur Muhammed b. Mesleme dhe ku kishin rënë dëshmorë 


shokët e tij. Fiset e përmendura qenë arratisur nëpër male. 179 


Hz. Pejgamberi, për shkaqe të ndryshme, kishte dërguar disa 
herë njësi ushtarake mbi fiset Sulejm, Enmar dhe Tha'lebe, nën 
komandën e Zejd b. Harithes. Zejd b. Harithe, në muajin rexheb, 
ndërsa shkonte në Sir, në krye të një karvani tregtie, ishte plaçkitur 
papritur nga fisi Fezare, i ishin vrarë shokët dhe i ishin marrë 
mallrat. Zejdi, i cili shpëtoi me vështirësi nga ky sulm dhe u kthye 
në Medine, rreth një muaj pas ngjarjes së sipërme, u dërgua mbi 
fisin Fezare. Njësia ushtarake, nën komandën e Zejdit, mundësoi që 
fisi Fezare të pësonte disfatë. 


Këtu dëshirojmë të flasim për fushatën luftarake të fisit Mustalik 
(6/627). Prej disa burimesh, si Uakidiu dhe Beladhuri, mësojmë 
se fushata luftarake e fisit Mustalik u realizua para Betejës së 
Hendekut. Ndërsa një pjesë e historianëve, si Ibn Hishami, Taberiu 
dhe Ibn Abdilberi, pranojnë se kjo fushatë është realizuar pas 
Betejës së Hendekut. Ne pranuam pikëpamjen, sipas së cilës kjo 
fushatë ka ndodhur pas Betejës së Hendekut, sepse në literaturë 
bëhet e ditur që, në fushatën luftarake të fisit Mustalik, janë 
marrë si ganimet dy mijë deve dhe pesë mijë dele. Në qoftë se ky 
ganimet do të ishte marrë para Betejës së Hendekut, duhej që Hz. 
Pejgamberi dhe muslimanët, të cilët filluan të gërmojnë hendekun, 





16 Uakidi, II, 551-552: Ibn Sad, II, 85-86. 

të mos kishin uri gjatë punimeve. Nuk mund të mendohet që Hz. 
Pejgamberi të ketë fshehur mijëra dele dhe deve e të ketë lënë 
njerëzit të uritur. Përveç kësaj, në këtë fushatë luftarake ndodhi 
edhe ngjarja ifk (shpifje), për një periudhë prej një muaji nuk 
kishte ardhur vahji. Më pas erdhi vahji dhe Hz. Pejgamberi dënoi 
shpifësit. Në rast se kjo fushatë luftarake do të ishte organizuar para 
Betejës së Hendekut, duhej që zhvillimet në lidhje me ngjarjen ifk 
të ndodhnin gjatë punimeve të gërmimit të hendekut. Mirëpo gjatë 


gërmimit të Hendekut nuk flitet fare për ndodhi të tilla. 12” 


Pejgamberi ynë mori informacione se Harith b. Ebi Dirari, 
kryetari i fisit Mustalik, një krah i fisit Huzaa, pas blerjes së kuajve 
dhe të armëve, do të merrte me vete edhe fiset përreth dhe do të 
nisej drejt Medines. Me qëllim që ky lajm të vërtetohej, dërgon si 
spiun te pala kundërshtare Burejde b. Husajbin, i cili ishte pjesëtar 
i krahut Eslem, po nga fisi Huzaa. Burejde, duke u shfaqur si 
mbështetës i tyre, u fut deri në garnizonin e ushtrisë armike dhe, 
pasi mësoi vërtetësinë e lajmit, erdhi në Medine. Pas kësaj, Hz. 
Pejgamberi, duke lënë në vendin e tij Zejd b. Harithen, u nis nga 
Medina me një forcë prej një mijë personash. Ndaj armikut, me 
të cilin u përball në afërsi të pusit Murejsi', në fillim dërgoi Hz. 
Omerin dhe i ftoi në Islam. Fisi Mustalik nuk e pranoi këtë ftesë 
dhe mes tyre filloi përleshja.” Nuk mundën t'i rezistojnë ushtrisë 
islame dhe u mposhtën, duke lënë pas dhjetë të vdekur. Nga fisi 
Mustalik u morën si ganimet gjashtëqind ose shtatëqind robër, 
pesë mijë dele dhe rreth dy mijë deve. Edhe muslimanët dhanë 
gabimisht një dëshmor. Duke u nisur nga uji ku edhe u realizua 
përleshja, kjo fushatë luftarake quhet edhe fushata luftarake 
Murejsi'. Kur Hz. Pejgamberi erdhi në Medine, u martua me 
vajzën e Harithit, kryetarit të fisit Mustalik, Xhu'uejrijen, e cila 
ishte njëra ndër robinat. Sahabet, të cilët e dëgjuan këtë, i lanë të 
lirë robërit që morën nga fisi Mustalik, duke i pranuar ata si të 
afërm të Rasulullahut. Shihet se kjo martesë zhduku armiqësinë 





127 për informacione të mëtejshme dhe për një analizë të kësaj çështjeje, shih Mehmet 
Apaydın, Rasulullahin Günlüğü (Ditari i Rasulullahut), Stamboll 1995, f. 120. 
178 Uakidi, I, 407. 

mes fisit Mustalik dhe muslimanëve. Synimi real i martesës së Hz. 
Pejgamberit me Xhu”uejrijen ishte të afronte këtë fis me Islamin. Si 
rrjedhojë, pas kësaj martese, duke filluar nga kryetari i tyre, Harith 
b. Ebi Dirari, fisi Mustalik e pranoi Islamin. 


Këtu duhet të aludojmë një ngjarje që u zhvillua pas luftës 
mes muhaxhirëve dhe ensarëve. Pasi fushata luftarake rezultoi 
me fitoren e muslimanëve, ndërkohë që po nxirrnin ujë nga pusi, 
mes Xhehxhahut, ndër muhaxhirët (kujdestarit të kuajve, të cilin 
e kishte punësuar me para Hz. Omeri) dhe Sinan b. Uebres, ndër 
ensarët, pati një grindje. Xhehxhahu e goditi disa herë Sinanin. Pas 
kësaj, Sinan b. Uebre u kërkoi ensarëve që ta ndihmonin, duke 
thirrur: “Më ndihmoni, o ensarë”. Edhe Xhehxhahu thirri muhaxhirët 
në ndihmë duke thënë: “Më ndihmoni, o muhaxhirë.” Muhaxhirët 
dhe ensarët gati do të përplaseshin me njëri-tjetrin, sikur njerëzit 
e respektuar të mos mbanin fjalime qetësuese. Ndërhyri edhe Hz. 
Pejgamberi, duke thënë se kjo ishte kauzë e popullit të injorancës 
dhe urdhëroi: “Lëreni këtë! Kjo është diçka e keqel”90 


Në fund të fushatës luftarake të fisit Mustalik, për sa i përket 
ngjarjes së shpifjes ndaj Hz. Aishes (ifk), Hz. Pejgamberi mori me 
vete në këtë fushatë luftarake edhe bashkëshorten e tij, Aishen. 
Pas luftës, ndërsa ktheheshin në Medine, në një vend ku qëndroi 
ushtria, Hz. Aishe zbriti nga sënduku i devesë dhe u largua nga 
garnizoni për të plotësuar një nevojë të saj. Kur po kthehej vuri re 
se i kishte rënë gjerdani dhe doli ta kërkojë. Pikërisht në atë kohë, 
duke menduar se Hz. Aishe gjendej brenda shkalcit të mbyllur, 
në formë rrethore dhe me kube sipër mbi deve, ushtrisë iu dha 
urdhër që të lëvizte. Kur Hz. Aishe u kthye pas, pa se ushtria ishte 
larguar nga vendqëndrimi dhe filloi të presë me shpresën se do të 
vijnë ta marrin, pikërisht në këtë kohë e zuri gjumi. Meqë ushtria 
ishte strehuar dhe ishte nisur ndërsa ishte ende natë,' është më 
se normale që ngjarja të ketë ndodhur kështu. Safuan b. Muattali, 





129 Uakidi, 1, 404 etj., Ibn Hisham, II, 289-296, Beladhuri, 1, 341-342: Taberi, II, 604- 
610; Ibn Abdilber, Durer, f. 188-191. 

130 Uakidi, II, 415: Ibn Hanbel, TI, 392-393: Buhari, IV, 160 

131 Uakidi, II, 580. 

i cili i përkiste njësisë së pasme të ushtrisë, e pa Hz. Aishen, vajti 
e mori, e hipi në devenë e tij dhe bëri të mundur që ajo të arrinte 
ushtrinë. Kryetari i munafikëve që morën pjesë në këtë fushatë 
luftarake, Abdullah b. Ubeji, filloi të shpifë në lidhje me personin 
që mori Hz. Aishen në devenë e tij. Edhe disa muslimanë, si Mistah 
b. Uthathe, Hassan b. Thabiti dhe Hamne bint Xhahshi, u bënë 
pjesë e kësaj shpifjeje. Hamne, e cila fliste kundër Hz. Aishes, ishte 
motra e Zejnebit, bashkëshortes tjetër të Hz. Pejgamberit. Këtë e 
kishte bërë për shkak të dashurisë ndaj Zejnebit. Mirëpo Zejnebi 
nuk kishte ndarë të njëjtën pikëpamje me motrën e saj në lidhje 
me Hz. Aishen. 

Pasi Hz. Aishe u kthye nga fushata luftarake, u sëmur dhe 
qëndroi shtrirë për gati një muaj. Ndërkohë, Hz. Pejgamberi 
dhe prindërit e Hz. Aishes ishin informuar për thashethemet, 
mirëpo nuk i kishin thënë gjë vajzës së tyre. Hz. Aishe e mësoi 
rastësisht shpifjen që i ishte bërë. Me lejen e Hz. Pejgamberit shkoi 
në shtëpinë e të atit dhe qau për ditë të tëra nga pikëllimi. Nëna 
mundohej ta ngushëllonte. Hz. Pejgamberi, i cili nuk mendonte 
se kjo ishte e vërtetë dhe që u pikëllua shumë për shkak të kësaj 
shpifjeje, në një fjalim që mbajti para popullit, tha se qëndrimet 
e disa burrave në lidhje me familjen e tij e kishin shqetësuar, se 
kishte parë mirësi nga familja e tij, se ishte shpifur ndaj Safuan 
b. Muattalit, se edhe atë e njeh si njeri të mirë: bëri të ditur se në 
shtëpi ai kishte hyrë bashkë me el" Pavarësisht se i besonte Hz. 
Aishes, përsëri nuk ishte plotësisht i sigurt. U konsultua me Hz. 
Aliun, Usame b. Zejdin dhe disa persona të tjerë, nëse duhet të 
ndahej nga ajo apo jo. Usame tha se transmetimi ishte gënjeshtër 
dhe i pabazë, se nuk mund të mendonte gjë tjetër veç mirësisë në 
lidhje me Hz. Aishen dhe me individët e tjerë të familjes. Ndërsa 
Hz. Aliu i tha se kishte shumë gra, se në vend të Aishes mund të 
martohej edhe me një tjetër. 

Rreth një muaji pas zhvillimit të ngjarjes ifk, zbritën ajetet që 
bënin të ditur se Hz. Aishe ishte e pafajshme. Në këto ajete u bë e 
ditur se thashethemet e bëra janë plotësisht të pabaza dhe shpifje, u 





132 Tbn Hisham, II, 300. 

bë e ditur se Hz. Aishe ishte e ndershme. lu kujtua muslimanëve se 
kur kishin dëgjuar këtë ngjarje, duhet ta kishin vlerësuar si shpifje 
dhe u qortua qëndrimi i atyre që nuk vepruan kështu. U bë e ditur 
se Allahu, njerëzit që besonin, i urdhëronte dhe i paralajmëronte 
që të shmangen nga përsëritja e një qëndrimi të ngjashëm. U bë 
e ditur se për ata që dëshirojnë përhapjen e gjërave të shëmtuara 
mes njerëzve, si në botë, ashtu edhe në ahiret, gjendet një dënim i 
ashpër. Pejgamberi ynë i bëri të ditur Hz. Aishes zbritjen e ajeteve 
në lidhje me pafajshmërinë e saj. Hz. Aishe shprehu falënderim ndaj 
Allahut. Më pas mbajti një fjalim në popull, ku sqaroi situatën dhe 
lexoi ajetet e zbritura. Urdhëroi zbatimin dhe dënimin e kategorisë 
had (dënim me 80 goditje me shkop) ndaj atyre, emri i të cilëve 
ishte përzier në shpifje.“ Ndër këta, Hassan b. Thabiti, duke 
shprehur në një kaside të tij se Hz. Aishe ishte e ndershme, kërkoi 
falje nga ai. 55 

Në Kur'an theksohet se shpifja është një vepër e keqe. Po ashtu, 
theksohet se jo çdokush që pëson shpifje është me fat sa Hz. Aishe. 
Sepse në lidhje me pafajshmërinë e atij që pëson shpifje, tani e tutje 
nuk do të zbresë më ajet. Në Kuranin e Madhërueshëm, parimet 
që duhet të respektohen në këtë temë janë treguar në linja të 
përgjithshme. Është theksuar se marrja e një vendimi duke u bazuar 
krejtësisht në supozim, në lidhje me njerëz të pafajshëm, pa pasur 
informacione të sakta në lidhje me çështjen, është një veprim i keq 
dhe për këtë janë vendosur dënime të rënda. 


i) Marrëveshja e Paqes e Hudejbijes (61628) 


Para se të kalojmë në Marrëveshjen e Paqes së Hudejbijes, 
duhet të flasim për nisjen e Hz. Pejgamberit dhe të muslimanëve 
nga Medina në Mekë për umre, si dhe për Besëdhënien Riduan të 
realizuar në Hudejbije para marrëveshjes. Hz. Pejgamberi, në vitin 
e 6-të të hixhretit, në krye të muajit dhilkade, pa ëndërr sikur kishte 





133 Nur, 24/11-21. 

134 Tbn Hisham, II, 302; Ibn Hanbel, VI, 194-198; Taberi, 1. 610-619; Ibn Sejjidinnas, 
II, 139-148; Mustafa Fayda, “Aishe”, DÍA, II, 201-205. 

135 Tbn Hisham, II, 306. 

Fushata luftarake Hudejbije 


bërë tavaf Qabenë. Pas kësaj vendosi të ikë në umre. U nis nga 
Medina bashkë me rreth 1500 sahabe. Në vend të tij la Abdullah 
b. Ummi Mektumin. Si armë udhëtimi, muslimanët morën me 
vete vetëm shpatat e udhëtimit. Hz. Pejgamberi nuk i pranoi 
propozimet për të marrë armë të tjera në rast nevoje për luftë. Mori 
shtatëdhjetë deve si kurban. Edhe disa sahabe, që ishin në gjendje 
të mirë financiare, morën me vete kafshët e tyre për kurban. Deri në 
Hudejbije u kalua nga zonat Dhulhulejfe, Melel, Rauha, Ebua, Xhuhjfe, 
Harrar dhe Usfan. 


Bashkë me disa sahabe, Pejgamberi ynë hyri në ihram për 
umre në Dhulhulejfe. Ndërsa një pjesë hyri në ihram në Xhuhfe. 

Pejgamberi ynë dërgoi përpara si prijës një njësi ushtarake prej 
njëzet kalorësish, ndër të cilët gjendej edhe Abbad b. Bishri. 
Me qëllim që të lajmërojë mekasit e nisur për të kryer umre, 
dërgoi në Mekë Busr b. Sufjanin, të cilit i kërkoi të kthehej me 
informacionin e marrë. Busr b. Sufjani ishte nga fisi Huzaa dhe atë 
kohë pati ardhur në Mekë dhe po nga këtu qe nisur bashkë me 
Pejgamberin. Kaloi nga vendi i quajtur Ebua dhe vizitoi varrin e 
nënës së tij. Busr b. Sufjani, erdhi te Hz. Pejgamberi në vendin e 
quajtur Gadiru'l-Eshtat, pranë Usfanit dhe i tregoi konstatimet e 
tij. Busri tha se idhujtarët e Kurejshit kishin dëgjuar për ardhjen 
e muslimanëve, se ishin kapluar nga frika dhe kishin mbledhur 
ushtarë përreth, se kishin vendosur vëzhgues në majat e maleve, 
se nuk donin t'i lejonin muslimanët që të hynin në Mesxhidin 
Haram, se po bënin përgatitje për luftë dhe se kishin dërguar Halid 
b. Uelidin bashkë me një njësi ushtarake me kalorës. Në të vërtetë, 
Halid b. Uelidi erdhi në zonën Gamim bashkë me dyqind kalorës. 
Muslimanët e falën namazin sipas dispozitave të namazit të frikës. 


Hz. Pejgamberi, pas lajmit që solli Busri, mori mendimet e 
sahabeve për të përparuar drejt Qabesë apo për t'u nisur drejt fiseve 
që i dhanë mbështetje Kurejshit. Hz. Ebu Bekri ishte i mendimit 
që të shkohej drejt Qabesë dhe, në rast se do të hasnin pengesë, të 
përlesheshin. Edhe Mikdad b. Amri dhe Usejd b. Hudajri shprehën 
të njëjtën ide. Pas kësaj, Hz. Pejgamberi tha: “Ne nuk erdhëm këtu 
të luftojmë me njeri, u nisëm për umre” dhe vendosi të ecë drejt 
Mekës. Pa kaluar nga rrugët e zbulimit të idhujtarëve, arritën në 
pusin Hudejbije, në një largësi prej 17 km nga Meka. Në kohën 
kur qëndruan këtu, Budejl b. Uerka nga fisi Huzaa, bashkë me 
disa persona nga fisi i tij, erdhën pranë Hz. Pejgamberit. Budejli, 
ngaqë kishte një shtëpi në Mekë, ishte i informuar për veprimet 
e idhujtarëve kundër muslimanëve. Si rrjedhojë, u bëri të ditur se 
ishin të vendosur të mos e lejonin hyrjen e muslimanëve në Mekë, 
për asnjë arsye. Hz. Pejgamberi i tha se nuk kishin ardhur që të 
luftonin, por që të vizitonin Qabenë, por, nëse do të dilte dikush t'i 
pengonte, sigurisht që do të luftonin. Budejli shkoi menjëherë në 

Mekë dhe këtë informacion ua përcolli idhujtarëve. Pas kësaj, pati 
vajtje-ardhje ndërmjet delegatëve të Hz. Pejgamberit dhe Kurejshit. 


Pejgamberi ynë, për t'u bërë të ditur se kishin ardhur vetëm për 
umre, se do të bënin tavaf Qabenë dhe do të ktheheshin pas, se 
pranë tyre gjendeshin kurbanët dhe se nuk donte të luftonte me 
asnjë, dërgoi në Mekë Hirash b. Umejjen. Mirëpo idhujtarët u sollën 
shumë keq me të. Madje donin ta vrisnin. Hirashi u kthye pas dhe 
ia tregoi situatën Hz. Pejgamberit. Ndërkohë, një njësi ushtarake 
prej dyzet ose pesëdhjetë personash, të cilën kurejshitët e dërguan 
për të kapur njërin prej muslimanëve, ndërsa vërdalloseshin rreth 
ushtarëve muslimanë, u kapën nga sahabet dhe u sollën te Hz. 
Pejgamberi. Pejgamberi ynë i fali ata dhe i la të lirë, edhe pse ata i 


godisnin muslimanët me gurë dhe me shigjeta. 99 


Pejgamberi ynë i 
propozoi Hz. Omerit që të shkonte si delegat për t'u transmetuar 
idhujtarëve të Kurejshit qëllimin e ardhjes, por Hz. Omeri tha se 
në Mekë nuk kishte të afërm nga fisi i tij që të mund ta mbronin, 
por edhe se kurejshitët ushqenin armiqësi ndaj tij, kështu që 
propozoi të shkonte Hz. Osmani. Pas kësaj Pejgamberi ynë dërgoi 
Hz. Osmanin si delegat në Mekë. Eban b. Saidi, ndër të afërmit e tij, 
i cili nuk qe bërë ende musliman, e priti Hz. Osmanin dhe e mori 
në mbrojtje. Idhujtarët i bënë të ditur edhe Hz. Osmanit se nuk do 
ta lejonin këtë vizitë dhe nëse dëshironte vetëm ai mund të bënte 
tavaf Qabenë. Hz. Osmani nuk e pranoi këtë, pas kësaj u zemëruan 
edhe me atë dhe e arrestuan. Ndërkohë Hz. Pejgamberit i arriti një 
lajm sikur Hz. Osmani ishte vrarë.” 


Pas këtij zhvillimi u shfaq mundësia e një lufte të re. Pejgamberi 
ynë vendosi të marrë besë nga sahabet se nuk do të ndahen nga atje 
pa luftuar me idhujtarët. Sipas një transmetimi, gjatë strehimit në 
Hudejbije, nën hijen e pemës ku po qëndronte, mori nga sahabet 
besë “për vdekje”, ndërsa sipas një transmetimi tjetër, “për të mos u 
larguar nga lufta” (Bejatu'r-riduan). Ndërsa në vend të Hz. Osmanit, 
i cili nuk gjendej aty, vendosi dorën e djathtë mbi dorën e majtë dhe 
shprehu besën. 





186 Tbn Hisham, TI, 314. 
137 Taberi, II, 631-632. 

Nga ana tjetër, kur arriti në Mekë mbërriti lajmi për këtë dhënie 
bese që shprehte lidhjen e muslimanëve me Hz. Pejgamberin 
dhe faktin se kishin marrë parasysh edhe vdekjen në rrugën e tij, 
idhujtarët u kapluan në telash dhe e lanë të lirë Hz. Osmanin. Më 
pas dërguan në Hudejbije një komision për të vendosur paqen, i 
cili përbëhej prej këtyre delegatëve: Suhejl b. Amri, Hu'uejtib b. 
Abdiluzza dhe Mikrez b. Hafsi. Sipas kërkesave të tyre, brenda 
kushteve të paqes, patjetër duhej të ishte edhe kushti i moskryerjes 
së umres këtë vit. Në fund të diskutimeve reciproke, mes 
Hz. Pejgamberit dhe delegacionit të kurejshitëve u firmos një 
marrëveshje që do të bëhej shkak për përhapjen në një kohë të 
shkurtër të Islamit në Gadishullin Arabik” dhe që do të bëhej 
shkak për çlirimin e Mekës pas afërsisht njëzet e dy muajsh. 
Marrëveshja përfshinte kushtet e mëposhtme: 


1- Këtë vit, muslimanët nuk do të mund të hynin në Mekë dhe nuk do 
të mund të vizitonin Qabenë. Këtë vizitë mund ta bënin vitin në vijim. 
Vitin që vjen do të mund të qëndrojnë në Mekë vetëm tri ditë, gjatë kësaj 
kohe asnjë mekas nuk do të takohet me ta. Gjatë ardhjes në vizitën e 
Qabesë nuk do të merrnin armë tjetër, përveç shpatës së udhëtimit. Kur 
Pejgamberi të largohet nga Meka, nuk do të marrë me vete askënd që nuk 
dëshiron të ikë bashkë me të, ndërsa nëse do të ketë nga ata që do të duan 
të qëndrojnë në Mekë kur të vijnë këtu, nuk do t'i pengojë ata. 

2- Ndër fiset arabe, fisi që dëshiron mund të krijojë aleancë me cilën 
palë të dëshirojë. 

3- Nëse ndonjëri prej kurejshitëve e pranon Islamin dhe strehohet te 
muslimanët, ky person nuk do të pranohet nga muslimanët, mirëpo nuk 
do të kthehet pas asnjë musliman që do të kthehet nga feja në Mekë. 

4- Ata që vijnë në Mekë me qëllim kryerjen e haxhit dhe umres, ose që 
kalojnë nga këtu për të ikur në Jemen dhe Taif, ata që vijnë në Medine me 
qëllim që të iknin në Siri ose në lindje, do të jenë të sigurt. 





138 Thn Hisham, II, 316; Taberi, IT, 633. 
139 Uakidi, II, 624. 

5- Kjo marrëveshje është e vlefshme për një periudhë prej dhjetë 
vitesh. Gjatë kësaj kohe, as kurejshitët nuk do të sulmojnë muslimanët, 
as muslimanët kurejshitët. Këtu përfshihen edhe aleatët e të dyja palëve. 


Pas kundërshtimit të komisionit të Kurejshit, Hz. Pejgamberi 
pranoi që mbi tekstin e marrëveshjes, në vend të fjalës “Bismil-lahi T- 
Rahmani'r-Rahim”, të shkruhej fjala “Bismikallahumme”, e cila njihej 
edhe në periudhën e injorancës: ndërsa në vend të fjalës “Rasulullah” 
të shkruhej fjala “Muhammedi, i biri i Abullahut”. Sepse në të parën 
nuk bëhej fjalë për një situatë që cenonte besimin e teuhidit. Edhe e 
dyta nuk e ndryshonte situatën: pra Hz. Pejgamberi, ashtu siç ishte 
i dërguari i Allahut, në të njëjtën kohë ishte edhe djali i Abdullahut. 
Teksti i marrëveshjes, i cili u përgatit nga Hz. Aliu, u përpilua në 
dy kopje dhe u firmos nga dëshmitarët e dy palëve. Fisi Huzaa, 
i cili donte të përfitonte nga mundësia që marrëveshja u njihte 
personave të tretë, u bë aleat i muslimanëve, ndërsa fisi Bekir u bë 
aleat i idhujtarëve. 


Pasi u diskutuan nenet e marrëveshjes në Hudejbije, kryetari 
i komisionit të Kurejshit, djali i Suhejl b. Amrit, Ebu Xhendeli, u 
arratis nga burgu ku ishte futur ngaqë ishte bërë musliman dhe 
u strehua te muslimanët. Për shkak të marrëveshjes që kishin 
bërë, Hz. Muhammedi (s.a.s.) ia ktheu atë të atit. Ky veprim krijoi 
shqetësim ndër sahabet. Ndërkaq, pas vendosjes së muslimanëve 
(siç ishin Ebu Nasiri dhe Ebu Xhendeli, të cilët u arratisën 
nga Meka, por nuk arrinin të hynin në Medine për shkak të 
marrëveshjes) në bregun e Detit të Kuq, në zonën e quajtur Is, 
dhe pas kërcënimit nga ana e tyre të karvanëve që i përkisnin fisit 
Kurejsh, pasi kaloi një kohë pak më shumë se një vit, idhujtarët 
kontaktuan me Hz. Pejgamberin dhe nga teksti i marrëveshjes 
nxorën nenin në formën: “kthimi pas i mekasve që janë muslimanë”. 

Kthimi pas pa u kryer umreja, kthimi pas në mënyrë të 
njëanshme i migruesve dhe nxjerrja e shprehjes “Rasulullah” nga 
teksti i marrëveshjes, u erdhi shumë rëndë muslimanëve. Hz. 
Omeri parashtronte se kjo marrëveshje mbartte kushte të rënda 
për muslimanët, se ishte në favor të idhujtarëve dhe, në veçanti, nuk 
arrinte të përtypte faktin e kthimit në Medine pa kryer umren. Në 








PËRPJEKJA E HZ. MUHAMMEDIT NDAJ SULMEV 
TË BERA KUNDREJT ISLAMIT DHE MUSLIMANËV 





















































fund, Hz. Ebu Bekri e bindi atë. Pas marrëveshjes, Hz. Pejgamberi 
dhe muslimanët prenë kurbanët dhe dolën nga ihrami, pasi 
qëndruan pak më shumë se dhjetë ditë në Hudejbije, u nisën për 
udhë, me qëllim që të kthehen në Medine. Gjatë rrugës, ndërsa 
erdhën në vendin e quajtur Daxhnan, zbriti surja Fet'h, e cila 
fliste për udhëtimin e umres, Marrëveshjen e Rid'uanit dhe për 
Paqen e Hudejbijes. 140 


Në ajetet e para të sures Fet'h, Hz. Pejgamberit iu bë e ditur 
se i është dhuruar një fitore e hapur (el-fet'hu'l-mubin) dhe një 
ndihmë e lartë (en-nasrul-aziz). Më pas bëhet e ditur se për shkak të 
Marrëveshjes së Paqes së Hudejbijes dhe pozicionit të përgjithshëm 
të Islamit, në zemrën e muslimanëve ishte dhënë siguri dhe është 
forcuar besimi i tyre. Theksohet se ata që i kanë dhënë besën Hz. 
Pejgamberit (s.a.s.), në fakt i kanë dhënë besën Allahut. Në këmbim 
të kësaj sjelljeje shembullore të muslimanëve të mbledhur rreth Hz. 
Pejgamberit, për shkak të vendosjes së plotë të besimit në zemër, 
shprehet dyfytyrësia e arabëve beduinë (ashtu si fiset Xhuhejne, 
Muzejne dhe Bekir), të cilët nuk kishin marrë pjesë në udhëtimin 
e umres dhe si rrjedhojë, as në fushatën luftarake të Hudejbijes. 
Bëhet e ditur se ata do të kërkojnë falje nga Hz. Pejgamberi, i cili u 
kthye nga Hudejbija. Por, në këtë pikë nuk janë të sinqertë, sepse 
ishin kapluar në mendimin se muslimanët që do të ndërmerrnin 
këtë udhëtim, nuk do të ktheheshin pas të gjallë dhe, si rezultat i 
synimeve dhe i qëndrimeve negative, kishin merituar shkatërrimin. 
Në një kohë kur arabët beduinë, të cilët kishin synime negative, 
shpresonin të përfitonin ganimet, duke thënë: “Na lejoni të vijmë 
edhe ne me ju”, kujtohet se do të kërkojnë të ikin në luftë bashkë me 
muslimanët. Por duhet të kuptohet nëse vërtet këta ishin seriozë 
dhe nëse besonin apo jo, pasi ishin ftuar në një luftë të ashpër. 
Bëhet e ditur se Allahu ishte i kënaqur dhe u kishte dhënë siguri 
besimtarëve, të cilët në Hudejbije, poshtë pemës, i shprehën bindjen 
dhe besëlidhjen Hz. Pejgamberit. Pas fitores së korrur në Hudejbije, 
edhe pse emri nuk përmendet, jepet sihariqi se do të fitoheshin 
shumë fitore, siç ishte çlirimi i Hajberit, dhe se do të përfitoheshin 





140 Thn Sejjidinnas, II, 172. 

ganimete të bollshme. Në rast se ndërmjet dy palëve nuk do të 
ishte arritur një marrëveshje dhe të ishte shpallur luftë, bëhet 
e ditur se mohuesit do të ktheheshin pas dhe do të largoheshin. 
Edhe pse muslimanët premtuan se do të luftonin me mekasit, të 
cilët i penguan ata në kryerjen e umres dhe në prerjen e kurbanit, 
si arsye e moslejimit të tyre që të luftojnë, shprehet ekzistenca e 
besimtarëve në Mekë, të cilët nuk kishin dalë në pah, pavarësisht 
se kishin përvetësuar Islamin. Bëhet e ditur se ëndrra që pa Hz. 
Pejgamberi, sikur do të hynin në Mesxhidin Haram, ishte e vërtetë. 
Së fundmi, tri gjëra merren nën garanci, hyrja në Mekë, siguria dhe 
kryerja e vizitës në Qabe: “Me siguri, ju do të hyni në Xhaminë e Shenjtë, 
dashtë Allahu, të sigurt, kokërruar dhe flokëshkurtuar, pa kurrfarë 
tags 


Marrëveshja e Paqes së Hudejbijes është një pikë kthese e 
rëndësishme në historinë islame. Sado që marrëveshja dukej në 
disfavor të muslimanëve, është bërë shkak për zhvillime në favor të 
tyre. Në krye të këtyre zhvillimeve vjen edhe përhapja me shpejtësi 
e Islamit. Gjatë Betejës së Hendekut, një vit përpara Marrëveshjes 
së Paqes së Hudejbijes, muslimanët e mbrojtën Medinen me tre 
mijë muxhahidë (luftëtarë). Mirëpo në çlirimin e Mekës, i cili 
do të realizohet njëzet e dy muaj pas Hudejbijes, do të marrin 
pjesë dhjetë mijë muslimanë. Përveç kësaj, Marrëveshja e Paqes e 
Hudejbijes është bërë bazë për çlirimin e Hajberit dhe më pas të 
Mekës, si dy vendbanime të rëndësishme të zonës së Hixhazit. Po 
ashtu, ka mundësuar që muslimanët të njihen zyrtarisht nga idhujtarët e 
Kurejshit. Si rrjedhojë, idhujtarët, edhe pse deri atëherë nuk i patën 
njohur muslimanët, me këtë marrëveshje i pranuan ata si forcë 
politike. Kjo situatë ka mundësuar që fiset e tjera arabe idhujtare, 
të kaplohen nga frika. Si rrjedhojë, pavarësisht se më parë donin të 
krijonin kontakt me muslimanët, disa fise arabe, të cilat frikësoheshin 
nga Kurejshi, tani e tutje do të kishin mundësi që të takoheshin lehtësisht 
me Hz. Pejgamberin dhe të merrnin informacion në lidhje me Islamin. 





141 Për pasqyrimin e udhëtimit të umres, Marrëveshjes së Rid'uanit dhe Marrëveshjes së 
Paqes së Hudejbijes, shih Uakidi, II, 618-624, Ibn Hisham, II, 320-322, Emin Işık, 
“Surja Fet'h”, DÍA, XII, 456-457, Omer Özsoy- İlhami Güler, f. 679-680. 

Madje, një pjesë e kishte pranuar Islamin. Hz. Pejgamberi, duke 
përfituar nga atmosfera e paqes, u dërgoi letra ftese kryetarëve të 
shteteve fqinj. Nga ana tjetër, Marrëveshja e Paqes së Hudejbijes kishte 
ndarë hebrenjtë e Hajberit nga idhujtarët e Mekës, të cilët ishin aleatë të 
fuqishëm të tyre. Sepse kjo marrëveshje kishte ndikuar që hebrenjtë 
e Hajberit, disa fise të tjera, si Kurejshi, Gatafan dhe Fezare, të cilët 
ishin aleatë prej një kohe të gjatë, t'i prishnin marrëveshjet mes tyre. 
Pejgamberi ynë, ngaqë nuk ekzistonte më mundësia e goditjes pas 
shpine nga fisi Kurejsh, në saje të marrëveshjes, pasi u kthye nga 
Hudejbija, u nis drejt Hajberit. Si rrjedhojë, kjo marrëveshje është 
një sukses i madh i Hz. Pejgamberit në pikëpamje diplomatike. 
Përveç sa u tha, në atmosferën e formuar pas Marrëveshjes së Paqes 
së Hudejbijes, Islami u përhap me shpejtësi. Numri i atyre që 
pranuan Islamin në një periudhë dyvjeçare pas marrëveshjes, është 


më i lartë se i atyre që kishin pranuar Islamin deri në atë kohë. 1" 








142 Taberi, II, 638: Për udhëtimin e umres, marrëveshjen e Rid'uanit dhe marrëveshjen 
e paqes së Hudejbijes në veçanti shihni Ibn Sad, II, 95-105; Beladhuri, I, 349- 
352, Taberi, II, 620-638, Ibn Abdilber, Durer, f. 191-196, Hamidullah, “Hudeybiye 
Anlaşması (Marrëveshja e Hudejbijes)”, DİA, XVIII, 297-299. 

k) Zhvillime në marrëdhëniet me idhujtarët ndërmjet periudhës nga 

Marrëveshja e Paqes e Hudejbijes e deri te çlirimi i Mekës 

Për rreth dy vjet pas Marrëveshjes së Paqes së Hudejbijes e deri 
në Çlirimin e Mekës, janë dërguar fushata luftarake ndaj fiseve arabe 
idhujtare, përveç Kurejshit. Këto fushata luftarake zënë një vend të 
rëndësishëm në marrëdhëniet me idhujtarët. 

Pejgamberi ynë dërgoi mbi fisin Heuazin një njësi ushtarake prej 
tridhjetë personash, nën komandën e Omer b. Hattabit, në Turebe, 
në muajin shaban të vitit të 7-të të hixhretit. Përsëri brenda të njëjtit 
muaj, një njësi ushtarake, nën kryesinë e Hz. Ebu Bekrit, e dërgoi 
mbi fisin Beni Kilab, i cili banonte në Nexhd. Më poshtë po rendisim 
edhe disa fushata luftarake të tjera që janë dërguar: Në të njëjtin 
vit, në muajin shaban, një njësi ushtarake prej tridhjetë personash, 
nën drejtimin e Beshir b. Sa dit, u dërgua mbi fisin Murre. Kjo njësi 
kishte pësuar sulm, por një numër i paktë, ndër të cilët gjendej 
edhe Beshir b. Sa'di, kishin arritur të shpëtonin. Në muajin Sheu'ual 
të të njëjtit vit, përsëri Beshir b. Sa'di, me një njësi prej treqind 
personash kundrejt fisit Gatafan, fis i cili dëshironte të sulmonte 
Medinen, realizoi një fushatë luftarake të suksesshme. Përsëri në 
muajin ramazan të të njëjtit vit, Galib b. Abdillahu u dërgua në 
krye të një njësie ushtarake prej njëqind e tridhjetë personash ndaj 
fisit Mejfaa, Beni U'ual dhe Beni Abd b. Thalebe. 

Në vitin e gjashtë të hixhretit (628), umreja, e cila nuk u 
plotësua për shkak të pengesave të idhujtarëve, u realizua në vitin e 
shtatë (629). Kjo umre zë një vend të rëndësishëm në marrëdhëniet 
me idhujtarët e Mekës. Hz. Pejgamberi, pasi kaloi një vit nga 
Marrëveshja e Paqes e Hudejbijes, duke u bazuar në të drejtën 
që u njihej muslimanëve në kushtet e marrëveshjes, u nis për në 
Mekë, bashkë me dy mijë sahabe, ndër të cilët gjendeshin edhe 
persona që nuk kishin kryer umre vitin e kaluar. Këtë veprim e 
bëri me qëllim që të kryhet umreja që s'ishte kryer vitin e kaluar, 
për shkak të pengesës së fisit Kurejsh. Në ihram hyri kur arriti në 
Dhulhulejfe. Këtu dërgoi si paraprijës Muhammed b. Meslemenë, 
bashkë me njëqind kalorës. Ndërsa si masë paraprake dërgoi 
përpara në drejtimin e Beshir b. Sa'dit armë duke përfshirë shigjeta, 

harqe, ushta, heshta dhe mburoja. Mirëpo, meqenëse nuk i futi në 
Mekë armët, por i la jashtë, bashkë me to qëndruan edhe një njësi 
ushtarake rojesh, e përbërë prej dyqind personash. Ngaqë mekasit 
nuk duronin dot të shihnin muslimanët gjatë kryerjes së tavafit, 
e boshatisën qytetin për tri ditë me radhë. Bashkë me këtë kishte 
edhe nga ata që i ndoqën muslimanët nga vende të afërta me el- 
Mesxhidu'l-Haramin. Muslimanët bënë tavaf në Qabe për tri ditë 
me radhë, kryen vajtje-ardhjen mes kodrave Safa dhe Merue dhe 
prenë kurbanët. Shëtitën në rrugicat e Mekës, panë shtëpitë e vjetra 
të tyre. U përmalluan me qytetin ku lindën dhe u rritën, por që, për 
shtatë vjet me radhë, të detyruar, qëndruan larg. Pejgamberi ynë, 
pasi formoi një njësi ushtarake nga ato që kishin kryer adhurimin 
e umresë, e dërgoi atë në krye të armëve që gjendeshin në Batnu 
Je'xhexh. Kështu mundësoi që edhe rojet që prisnin në krye të 
armëve, të vizitonin Qabenë. Në mëngjesin e ditës së katërt të 
vizitës, siç bëhet e ditur në ajetin 27 të sures Fet'h, muslimanët, 
duke falënderuar Allahun që kishte plotësuar premtimin, u 
nisën për në Medine, me besim dhe siguri. Në këtë ajet Kur'anor 
Allahu i Lartmadhëruar bën të ditur se do ta vërtetësojë ëndrrën e 
Rasulullahut dhe se muslimanët do të hynin të sigurt në Mesxhidin 
Haram. Pejgamberi ynë, po të dëshironte, nuk e braktiste Mekën 
dhe mund ta merrte lehtësisht këtë vend. Mirëpo, në politikën e tij 
nuk përfshihej prishja e marrëveshjes dhe e mungesës së respektit 
ndaj fjalës së dhënë. Gjatë këtij udhëtimi, Pejgamberi ynë u martua 
me kunatën e xhaxhait të tij, Abbasit, me Mejmunen. Pas kësaj, disa 
nga mekasit bënë komente në formën: “Kjo do të thotë se Muhammedi 
ndien ende miqësi dhe ndjenja të mira ndaj bashkëqytetarëve.” 


Pasi u kthye nga umretu'l-kadaja (umreja e vonuar), dërgoi te fisi 
Sulejm Ibn Ebil-Auxha Sulemiun, bashkë me një njësi ushtarake 
prej pesëdhjetë personash, me qëllim thirrjen në Islam. Fisi Sulejm, 
me anë të një spiuni që kishin ndër muslimanët, morën lajm më 
përpara për ardhjen e tyre dhe bënë përgatitje dhe jo vetëm nuk 
pranuan, por edhe i sulmuan muslimanët. Nga ky sulm u plagos 
kryetari i njësisë ushtarake, ndërsa të tjerët u vranë. 





143 Tbn Sa'd, II, 120-123. 

Pasi kaloi një kohë prej më shumë se një viti pas Marrëveshjes 
së Paqes së Hudejbijes, në vitin e 8-të të hixhretit, në muajin safer, 
Halid b. Uelidi, Amr b. Asi dhe Osman b. Talha, ndër personat e 
njohur të fisit Kurejsh, erdhën në Medine dhe u bënë muslimanë. 


Në vitin e 8-të të hixhretit dhe para çlirimit të Mekës, Hz. 
Pejgamberi dërgoi mbi fiset arabe idhujtare disa njësi ushtarake. Në 
muajin safer dërgoi një fushatë luftarake kundër fisit Beni 1-Muleu- 
uah, që ishte krah i fisit Kinane, në vendin e quajtur Kedid. Kjo njësi 
ishte nën kryesinë e Galib b. Abdil-lahut. Në të njëjtën kohë, me 
qëllim që të dënojnë fisin Murre, i cili gjashtë muaj më parë pati 
vrarë shokët e Beshir b. Sadit, përgatiti një njësi ushtarake prej 
dyqind personash dhe në krye të tyre vendosi Zubejr b. Au'uamin. 
Pikërisht në atë kohë, duke vendosur Galib b. Abdil-lahun në vend 
të Zubejr b. Au'uamit, e dërgoi njësinë ushtarake nën komandën 
e tij. Pas rreth një muaji, në muajin rabiu'l-eu'uel, në krye të një 
njësie ushtarake prej njëzet e katër personash, e dërgoi mbi krahun 
e Heuazinit, Beni Amir, në zonën Sijj. 

Kur Pejgamberi u informua se fiset Belij dhe Kudaa do të 
sulmonin Medinen, një njësi ushtarake prej 300 personash e dërgoi 
në vendin e quajtur Dhatusselasil, nën komandën e Amr b. Asit, në 
muajin Xhemadije'l-ahir, në vitin e 8-të. E urdhëroi që të kërkojë 
ndihmë gjatë udhëtimit nga fisi Belij, Udhre dhe Belkajn. Gjyshja 
e Amrit ishte nga fisi Belij. Kjo situatë përbënte një avantazh për 
Amrin në këtë udhëtim. Amri, i cili iu afrua objektivit, kur kuptoi 
se do të përballej me një armik që ishte i madh në numër, kërkoi 
ndihmë nga Hz. Pejgamberi. Pas kësaj, Pejgamberi ynë dërgoi 
si mbështetje një njësi ushtarake prej dyqind personash, nën 
komandën e Ebu Ubejde b. Xherrahut, ndër të cilët gjendeshin edhe 
Hz. Ebu Bekri dhe Hz. Omeri. Kur idhujtarët dëgjuan se drejt tyre 
po vinte një njësi ushtarake prej pesëqind personash, u shpërndanë. 
Kështu, edhe fushata luftarake e organizuar, arriti synimin e saj. 
Gjatë kësaj fushate, pati nga ata individë që donin të ndiznin zjarr 
për shkak të temperaturave të ulëta, por Amr b. Asi nuk i lejoi, pasi 
kërkonte të ruante sigurinë. Gjatë kthimit, Amri, i cili ishte xhunub, 
duke menduar se do të sëmurej për shkak të temperaturave të ulëta, 

mori abdest për namaz pa marrë abdestin e guslit. Duke marrë 
tejemmum, qëndroi para xhemaatit dhe u priu atyre në namaz. Që 
të dy veprimet e Amrit u bënë shkak për kritikë mes sahabeve. 
Pasi Amri u kthye në Medine, ia tregoi situatën Hz. Pejgamberit. 


5 144 


Pejgamberi qeshi dhe nuk tha asgjë. 


Në muajin e tretë rexheb, të vitit të tretë të hixhretit, Hz. 
Pejgamberi dërgoi mbi fisin Xhuhejne në Sejfu'l-Bahr, në Detin e 
Kuq, një njësi ushtarake prej treqind personash, me në krye Ebu 
Ubejde b. Xherrahun. Njësia ushtarake nuk ra në asnjë kurth dhe 
u kthye mbrapsht pa zhvilluar ndonjë përleshje. Përsëri në muajin 
shaban të vitit të tetë, dërgoi në Nexhd mbi fisin Gatafan, i cili 
banonte në vendin e fisit Muharib në Hadira, Ebu Kataden, i cili i 
printe një njësie ushtarake prej pesëmbëdhjetë personash. 


D Çlirimi i Mekës (8/630) 

Njëri ndër synimet parësore të Hz. Pejgamberit, ishte pastrimi i 
Qabesë nga idhujt, e cila që në kohën e Hz. Ibrahimit qe shndërruar 
në qendër të besimit të teuhidit. Edhe pse Marrëveshja e Paqes e 
Hudejbijes kishte bërë të mundur që muslimanët të jetonin në 
paqe me idhujtarët e Mekës, Qabeja ruante ende veçorinë e të qenit 
qendra e idhujtarisë. Për më tepër, ashtu siç do të përmendim pak 
më pas, ata cenuan edhe Marrëveshjen e Paqes së Hudejbijes. 


Shkaku thelbësor që e shtyu Hz. Pejgamberin të marrë vendim 
për çlirimin e Mekës dhe realizimin e këtij vendimi, ishte fakti se 
idhujtarët e shkelën, pa kaluar ende dy vjet, Marrëveshjen e Paqes së 
Hudejbijes, e cila ishte firmosur për një kohë dhjetëvjeçare. Ngjarja 
u zhvillua kështu: Si domosdoshmëri e Marrëveshjes së Hudejbijes, 
mes fisit Huzaa, i cili krijoi aleancë me muslimanët dhe fisin Bekir, i 
cili krijoi aleancë me idhujtarët, kishte një armiqësi që prej kohëve 
të hershme. Në vitin e tetë në muajin shaban, një grup prej fisit 
Bekir kreu një sulm gjatë natës ndaj fisit Huzaa dhe vranë njëzet e 
tre persona. Gjatë kësaj bastisjeje, idhujtarët e Kurejshit e ndihmuan 
fisin Bekir me armë, kafshë transporti dhe ujë. Madje, disa 

kurejshitë, si Safuan b. Umejje, Ikrime b. Ebi Xhehil dhe Suhejl b. 
Amri, morën pjesë personalisht në bastisje, me fytyra të mbuluara. 


Amr b. Salimi, aleati i Hz. Pejgamberit nga fisi Huzaa, ndërsa 
vinte me një njësi ushtarake kalorësish në Medine, e shpjegoi 
situatën me një poezi. Pejgamberi ynë i qetësoi dhe duke u dhënë 
fjalën se do t'i ndihmonte, i dërgoi në vendbanimet e tyre. U shkroi 
një letër kurejshitëve, ku kërkoi që ose të prishnin aleancën me fisin 
Bekir, ose të paguanin dijetin e pjesëtarëve të vrarë të fisit Huzaa. 
Në rast se nuk janë në gjendje që të plotësojnë asnjërën prej këtyre 
të dyjave, i informoi se do të luftonin me ta. Idhujtarët e Kurejshit 
refuzuan dy ndër propozimet e para të Hz. Muhammedit (s.a.s.) dhe 
e kthyen pas delegatin, duke i dhënë përgjigje negative. Më pas u 
penduan për këtë dhe dërguan Ebu Sufjanin në Medine, me qëllim 
që të rinovonin marrëveshjen.” Ebu Sufjani, i cili erdhi me këtë 
qëllim në Medine, duke nxjerrë si pretekst se nuk gjendej aty gjatë 
nënshkrimit të marrëveshjes së Paqes së Hudejbijes, shprehu disa 
nisma, propozoi rinovimin e marrëveshjes dhe zgjatjen e kohës së 
vlefshmërisë së saj. Pejgamberi ynë, duke bërë të ditur se qëndronin 
mbi marrëveshjen që kishin bërë në Hudejbije dhe mbi kohën e 
përcaktuar në të, që nuk e kishin prishur dhe ndryshuar atë, u 
soll sikur nuk e dinte ç'kishte ndodhur dhe pyeti: “Mos vallë keni 
kryer ndonjë veprim dhe e keni prishur atë?” Ebu Sufjani u përgjigj me 
“Jo” dhe i mohoi ato që kishin ndodhur. Pejgamberi ynë nuk i dha 
përgjigje pozitive propozimit të Ebu Sufjanit. Ebu Sufjani, i cili u 
takua edhe me disa persona nga familja dhe nga sahabet e tjerë të 
Hz. Pejgamberit dhe që nuk gjeti mbështetje as nga ata, në fund u 
kthye në Medine pa marrë atë që dëshironte. 


Pasi Ebu Sufjani u largua nga Medine, Hz. Pejgamberi vendosi 
ta çlirojë Mekën dhe filloi përgatitjet fshehurazi. Fillimisht, 
as bashkëshortes së tij, Aishes, nuk i tregoi se cili do të ishte 
destinacioni i fushatës luftarake. Më pas, synimin e tij ia bëri të 
ditur Hz. Ebu Bekrit, duke i kërkuar që ta mbante të fshehtë. U 
dërgoi lajm fiseve në rrethinë të Medines dhe kërkoi nga ata që të 
mblidhen në Medine në ditët e fillimit të Ramazanit. 

Hz. Pejgamberi i realizoi përgatitjet në mënyrë të fshehtë, 
me qëllim që të mund të çlironte Mekën pa derdhur gjak. Po të 
dinin idhujtarët se muslimanët kishin nisur fushatë luftarake me 
qëllim çlirimin e Mekës, do të merrnin masat dhe do të bënin të 
pamundurën që të mbronin qytetin. Në fund mund të zhvillohej 
një luftë, e cila mund të ishte shkak për humbje të shumta jete, 
ndërkohë që Hz. Pejgamberi dëshironte ta çlironte vendin e shenjtë, 
Mekën, pa derdhur gjak. Për këtë arsye e kishte mbajtur të fshehtë 
nisjen e tij për në Mekë dhe ia kishte arritur qëllimit. 


Pejgamberi ynë, me qëllim që të parandalonte infiltrimin e 
lajmit tek idhujtarët e Kurejshit, zuri rrugët që të çonin në Mekë. 
Në krye të atyre që përcaktoi për këtë detyrë emëroi Hz. Omerin. 
Sahabiu me emrin Hatib b. Ebi Beltea, me anë të një letre u përpoq 
t'u tregonte krerëve të Kurejshit për përgatitjet e fushatës luftarake 
në Medine. Ashtu siç bëjnë të ditur të gjitha burimet, Pejgamberi u 
informua për situatën nga Xhebraili. Gruaja që mori Hatibi me qira 
për të dërguar letrën, u kap nga Hz. Aliu dhe shokët e tij, të cilët 
ishin ngarkuar me detyrë nga Hz. Pejgamberi. Hatibi, i cili u mor në 
pyetje, e pranoi fajin dhe tha se këtë punë e kishte bërë me qëllim 
që të kënaqte kurejshitët dhe kështu t'i mbronin familjen e tij që 
gjendej në Mekë. Pejgamberi ynë e pranoi kërkesën e tij për falje, 
në fund e fali ngaqë ai ishte ndër muxhahidët e Bedirit. Pas kësaj 
ngjarjeje zbriti ky ajet: “O besimtarë, mos i bëni miq armiqtë e Mi dhe 
tuajt, duke u shprehur atyre dashuri, ndërkohë që ata kanë mohuar të 
vërtetën që ju ka ardhur dhe kanë dëbuar të Dërguarin dhe ju, vetëm se 
besonit në Allahun, Zotin tuaj. Nëse keni dalë luftëtarë në rrugën Time 
e për kënaqësinë Time dhe fshehurazi u shfaqni atyre dashuri, atëherë 
gaboheni. Unë e di çfarë fshihni dhe çfarë bëni haptazi. Secili prej jush që 
vepron ashtu, është shmangur nga rruga e drelte "77" Me këtë ajet janë 
paralajmëruar të gjithë muslimanët. 


Në datën 10 ramazan 871 janar 630, Pejgamberi u nis nga 
Medina bashkë me muhaxhirët, ensarët dhe fiset përreth. Gjatë 

rrugës, me ushtrinë u bashkuan edhe disa fise të tjera." Pejgamberi 
ynë dërgoi përpara Zubejr b. Au'uamin bashkë me dyqind persona. 
Ngaqë ishte muaji i Ramazanit, u bë e ditur se ata që dëshironin 
mund të prishnin agjërimin. Edhe vetë ai e prishi agjërimin në 
Kedid, i cili gjendej mes Usfanit dhe Emexhit. 

Regjimentet vëzhguese të ushtrisë islame, gjatë rrugës kapën 
një spiun të ngarkuar me detyrë nga fisi Heuazin për të ndjekur 
veprimet e Hz. Pejgamberit dhe e sollën te ky. Spiuni i marrë në 
hetim, informoi me të gjithë hollësitë se fisi Heuazin, pasi pati bërë 
për vete edhe disa fise arabe, kishte filluar përgatitjet për luftë ndaj 
muslimanëve. Spiuni i arrestuar nga Halid b. Uelidi me urdhrin e 
Pejgamberit, u arratis në kohën kur ushtria ndaloi në Merru'dh- 
Dhahran; mirëpo u kap përsëri nga Halidi. Halidi ia bëri të ditur 
situatën Pejgamberit. Ai kërkoi ta mbanin të arrestuar deri kur të 
hynin në Mekë. Me ftesë të Pejgamberit, spiuni pranoi Islamin pas 
çlirimit të Mekës, mori pjesë bashkë me ushtrinë islame në luftën e 
Hunejnit dhe vdiq në luftën e Eutasit. “5 


Muslimanët ndalën në vendin e quajtur Merru'dh-Dhahran në 
afërsi të Mekës në kohën e jacisë. Pejgamberi ynë, me qëllim që 
të tregonte forcën e ushtrisë Islame, gjatë natës urdhëroi ndezjen 
e zjarreve aq sa ishte numri i ushtarëve, pra dhjetë mijë zjarre. 
Idhujtarët e Mekës, të cilët i panë këta dhe që nuk dinin se kush 
ishin ata që kishin ardhur, duke u kapluar në telash, dërguan Ebu 
Sufjanin bashkë me dy shokët e tij për të mësuar situatën dhe të 
merrnin siguri dhe vetëbesim në rast se do të përballeshin me Hz. 
Muhammedin (s.a.s.). Ndërkaq Ebu Sufjani dhe shokët e tij, duke 
u kapur nga regjimentet vëzhgues të ushtrisë Islame, u dërguan 
në prani të Hz. Pejgamberit. Ebu Sufjani, lideri i Mekës, pas një 
hezitimi të gjatë, u bë musliman. 

Ushtria islame hyri në qytet nga të katër anët. Në krye të 
regjimenteve, përveç atij të komanduar nga Hz. Pejgamberi, gjendej 
Halid b. Uelidi, Zubejr b. Au'uami dhe Kajs b. Sa'di. Pejgamberi 
ynë urdhëroi që të mos derdhin gjak për sa kohë nuk do të jetë 

e nevojshme. Ushtria islame hyri në qytet pa u hasur me ndonjë 
rezistencë serioze. Pejgamberi ynë shkarkoi nga detyra Sad b. 
Ubaden, i cili u shpreh duke thënë: “Sot është dita kur lufta në Qabe 
është e lejuar”, i mori flamurin nga dora dhe ia dha djalit të tij, Kajs 
b. Sa'dit. Në këmbim të fjalës së Sa'dit: “Sot është dita e luftës”, tha: 


“Sot është dita e mëshirës dhe dhembshurisë. "179 


Me përjashtim të regjimentit që komandohej nga Halid b. Uelidi, 
i cili hyri në qytet nga jugu, ushtria islame nuk hasi në rezistencë. 
Ndërkohë që Pejgamberi po përparonte në krye të muhaxhirëve 
me qetësinë se Meka po çlirohej pa derdhur gjak, pa se në pjesën 
e poshtme të qytetit, shpatat po shkëlqenin, gjë që e brengosi 
shumë. I çoi lajm Halid b. Uelidit, të cilin e urdhëroi të ndalonte 
përleshjen. Kur Halidi u hetua më pas, tha se përleshjen e kishin 
nisur idhujtarët. Hz. Pejgamberi njoftoi se ata që mbyllnin portat 
e dyerve në Mekë, që linin armët, që hynin në Mesxhidin Haram 
dhe në shtëpinë e Ebu Sufjanit, ishin të sigurt. Urdhëroi të mos 
vriteshin të plagosurit, ata që arratiseshin dhe robërit. Pas kësaj, 
mekasit u mbyllën nëpër shtëpi dhe i hodhën armët nëpër rrugë. 
Kur Pejgamberi ynë qëndroi në vendin e quajtur Dhi Tu'ua, njerëzit 
u mblodhën rreth tij. Ai përkulej mbi devenë e tij për shkak se 
Allahu i mundësoi çlirimin e Mekës, përulej për numrin e lartë të 
muslimanëve dhe thoshte: “Jetë është veçse jeta e ahiretit.” Kur hyri 
në Mekë, bëri tavaf Qabenë: urdhëroi thyerjen e idhujve përreth. I 
dërgoi lajm Osman b. Talhasë nga familja Abduddar, e cila kishte 
në përgjegjësi përkujdesjen për Qabenë dhe ruajtjen e çelësit që t'i 
sillnin çelësin, të cilin pasi e mori, hyri brenda dhe fali dy rekate 
namaz. 


Kur erdhi koha e drekës, Hz. Pejgamberi dërgoi Bilal el- 
Habeshiun në çatinë e Qabesë, të cilit i tha të këndojë ezanin. Pasi 
priu në faljen e namazit, mbajti një fjalim përpara popullit. “Si thoni2 
Çfarë mendoni se do t'ju bëj tani juve?” Ata u përgjigjën: “Shpresojmë 
mirësi, ti je një vëlla fisnik dhe je djali i një vëllai fisnik.” Pas kësaj, ai 
tha: “Unë do t'ju them atë që tha vëllai im, Jusufi: Sot nuk ka qortim 

për ju. Allahu ju faltë! Ai është më i mëshirshmi i të mëshirshmëve.””9 


Në fjalimin e tij u fokusua mbi teuhidin, ekzistencën dhe njëjësinë 
e Allahut. Bëri të ditur se Ai nuk ka shok dhe ortak, se e plotëson 
premtimin e tij, se e ndihmon robin e tij, se mundëson që armiku 
të pësojë disfatë. Lajmëroi se kamata, çështjet e gjakmarrjes dhe të 
pasurisë, që i përkisnin periudhës së injorancës, janë shfuqizuar, se 
institucionet, përveç sidanes dhe sikajes, janë ngritur. Qartësoi disa 
çështje juridiko-fetare, si rastet e vrasjes kur duhet të paguhet dijet, 
se nuk mund të bëhet testament për trashëgimtarin, se nuk mund të 
krijohet lidhje martesore me hallën dhe me tezen e bashkëshortes, 
se nuk mund të ketë një martesë pa mehër me anë të këmbimit. 
Bëri të ditur se krekosjet e periudhës së injorancës dhe mburrja 
për shkak të etërve është shfuqizuar. Tha se të gjithë njerëzit vijnë 
nga raca e Ademit dhe se ai është krijuar nga dheu. Tha: “Më i 
miri ndër ju tek Allahu është më i devotshmi juaj”. Kujtoi se Meka 
është përcaktuar si zonë e ndaluar dhe e paprekshme nga Allahu 
dhe se kjo ndalesë është forcuar nga ana e tij. Tha se besimtarët 
janë vëllezër. Çelësin e Qabesë ia dha përsëri Osman b. Talhasë, 
ndërsa detyrën e sikajes ia dha pronarit më të vjetër, xhaxhait të tij, 
Hz. Abbasit. Temim b. Esed el-Huzain e ngarkoi me detyrën që të 
rinovonte gurët e kufijve të Haremit. 


Ndërkohë, personi me emrin Hirash b. Umejje nga fisi Eslem, 
për shkak të një çështjeje të vjetër gjakmarrjeje, vrau Xhunejdib b. 
Edlain nga fisi Hudhejl, i cili ende nuk e kishte pranuar Islamin. 
Pejgamberi ynë qortoi Hirash b. Umejjen dhe pagoi dijetin e 
vrasësit. Me këtë rast, pas nevojës së konstatuar, në ditën e dytë të 
çlirimit pas namazit të drekës, duke iu drejtuar popullit, u kujtoi 


151 Pas çlirimit të Mekës 


sërish faktin që Meka është zonë e shenjtë. 
shpalli shfuqizimin e hixhretit. + Said b. Saidin e ngarkoi me 
detyrën e kontrollimit të çarshisë së Mekës. Pranoi besëdhënien e 


popullit në kodrën e Safasë. Për të u ndërtua një çadër prej lëkure 

në vendin e quajtur Haxhun. Në çdo kohë namazi vinte nga këtu te 
Mesxhidi Haram. 


Hz. Pejgamberi shpalli faljen e përgjithshme në Mekë. Ndërkaq, 
shtatëmbëdhjetë persona, njëmbëdhjetë burra dhe gjashtë gra, i 
mbajti jashtë faljes së përgjithshme. Po ashtu, lënia në dispozitë të 
lirë e vrasjes së tyre nuk ishte për shkak të mllefit dhe armiqësisë. 
Këta kishin kryer krime të mëdha. Për shembull, Abdullah b. Sa'd b. 
Ebi Sherhi ishte bërë fillimisht musliman, kishte migruar në Medine 
dhe madje ishte përfshirë ndër daktilografët e vahjit. Pas pak 
kohësh kishte dalë nga Islami dhe ishte kthyer pranë idhujtarëve 
të Mekës. Këtyre u kishte thënë se gjatë daktilografisë së tij e kishte 
ndryshuar vahjin sipas dëshirës dhe kishte mbështetur veprimtaritë 
e idhujtarëve kundër Islamit. Edhe Hindi, bashkëshortja e Ebu 
Sufjanit, kishte përtypur mëlçinë e Hz. Hamzait, të vrarë në Uhud. 
Megjithëkëtë, këta të dy dhe shumë të tjerë, u falën. Vetëm gjashtë 
persona, vrasja e të cilëve ishte e lirë, u vranë ditën kur ushtria 
hyri në Mekë. Iu dha besim dhe siguri krerëve të idhujtarëve, si 
Suhejl b. Amri, Safuan bin Umejje dhe Ikrime b. Ebi Xhehli. Hz. 
Pejgamberi e dinte mjaft mirë se kush nga mekasit kishte ushtruar 
torturë mbi të dhe sahabet, se kush kishte organizuar komplot ndaj 
tij për ta vrarë, se kush kishte marrë pjesë në luftëra si Bediri, Uhudi 
dhe Hendeku dhe kush dëshironte ta zhdukte atë dhe Islamin 
duke mbledhur të gjithë beduinët. Këta kishin rënë në dorën e tij 
bashkë me çlirimin e Mekës. Po të dëshironte, të gjithë i kalonte nga 
tehu i shpatës. Mjaftonte një fjalë e vetme e tij, madje një shenjë e 
tij, për ta realizuar këtë. Mirëpo ai nuk veproi kështu. Sepse Hz. 
Pejgamberi, si parim, parapëlqente gjithmonë të fitonte armikun, 
mos ta eliminonte atë. Të gjitha këto sjellje janë kritere që nxjerrin 
në pah botëkuptimin e tij, që tregojnë se si do të fitohej zemra e 
njerëzve, por dhe botëkuptimin e tij për tolerancën. 

Idhujt e gjendur në Qabe dhe rreth saj u thyen me urdhrin e Hz. 
Pejgamberit, një pjesë prej tyre u dogjën. Me një lajmërim të bërë 
u kërkua zhdukja e idhujve për këdo që i mbante ato në shtëpi. 
Pejgamberi, brenda muajit të Ramazanit, dërgoi njësi ushtarake për 
të thyer idhujt që gjendeshin në rrethinë, Halid b. Uelidin e ngarkoi 

me detyrën e thyerjes së idhullit Uzza, Sa'd b. Zejd el-Esh'heliun për 
thyerjen e idhullit Menat, ndërsa Amr b. Asin për thyerjen e idhullit 
të quajtur Su'ua'. Ndaloi shitblerjen e idhujve, alkoolin, mishin 
e derrit, ngrënien e mishit të kafshës së ngordhur dhe dhënien e 
pagesës ndaj parashikuesit të fatit. 5 

Çlirimi i Mekës spikat sidomos në pikëpamje të sjelljeve dhe 
veprimeve ndaj atyre që sapo ishin bërë muslimanë. Pas çlirimit 
mekasit nuk mbetën si një popull i një zone të mposhtur dhe 
të shtënë në dorë. Përkundrazi, sa u përket të drejtave dhe 
përgjegjësive, u lartësuan në të njëjtën pozitë me ata që korrën 
fitore. Nuk u vu dorë te malli i tyre, pasuria, shtëpia, trualli dhe 
askund: këta nuk iu nënshtruan statutit të ganimetit.'5' Natën e parë 
pas çlirimit të Mekës, muxhahidët nuk e kaluan me plaçkitje, por 
deri në mëngjes e kaluan me tekbir, tehlil dhe tavaf rreth Qabesë. 
Pejgamberi ynë mori nga tre të pasurit e Mekës njëqind e tridhjetë 
mijë dirhemë borxh dhe ua shpërndau sahabeve që ishin nevojtarë. 
Më pas, këtë borxh do ta paguante nga ganimetet e fisit Heuazin. 17 
Pa lënë asnjë ushtar në Mekë, si dhe duke ia lënë drejtimin e shtetit 
një mekasi të quajtur Attab b. Esid, i cili sapo e kishte pranuar 
Islamin, u nis drejt Hunejnit. 


Këtu do të jetë me vend të citojmë shkurtimisht dërgimin e 
Halid b. Uelidit, i cili theu idhullin Uzza dhe u kthye në Mekë, 
vajtjen e tij te fisi Xhedhime për t'i ftuar ata në Islam, zhvillimet 
gjatë këtij udhëtimi dhe çfarë ndodhi më pas. Pasi Halid b. Uelidi e 
thyen Uzzën dhe u kthye pas, në muajin Sheu'ual, Pejgamberi ynë e 
dërgoi te fisi Xhedhime b. Amir, për t'i thirrur ata në Islam. Halidi, 
i cili nuk u dërgua për të uar, bashkë me një njësi ushtarake prej 
350 personash, të përbërë nga muhaxhirë, ensarë dhe nga pjesëtarë 
të fisit Sulejm, arriti në vendbanimin e fisit Xhedhime, në Gumejsa. 
Fisi Xhedhime e priti me armë njësinë ushtarake islame. Halidi 
kërkoi nga ata që të lënë armët. Ata e plotësuan këtë urdhër dhe 
thanë: “Sabe'na”, në kuptimin: “E ndryshuam fenë tonë.” Halidi nuk 





13 Uakidi, II, 864-865. 
154 Tbn Sad, 11, 143. 
155 Uakidi, II, 863. 

u bind se ata e kishin pranuar islamin. Duke kujtuar se një kohë 
më parë kishin pasur bashkëpunim me armiqtë e Islamit, i mori rob 
dhe i shpërndau ndër ushtarët. Mëngjesin tjetër urdhëroi vrasjen 
e tyre. Pas kësaj, pjesëtarët e fisit Sulejm vranë rreth tridhjetë 
robër nga ata që kishin në dorë. Mirëpo ushtarët që i përkisnin 
muhaxhirëve dhe ensarëve nuk e plotësuan këtë urdhër të Halidit 
dhe i lanë të lirë ata. Pejgamberi ynë, i cili u pikëllua shumë kur 
mësoi ngjarjen, nuk e pa të drejtë këtë sjellje të Halidit dhe tha se 
ishte larg atyre që kishte kryer ai. Duke dërguar Hz. Aliun te fisi 
Xhedhime, pagoi dëmshpërblimin e të vrarëve. P9 


per 





Një pamje nga fusha ku ndodhi Lufta e Hunejnit 


m) Luftërat Hunejn-Eutas dhe rrethimi i Taifit (8/630) 


Pasi Hz. Pejgamberi çliroi Mekën, fisi Heuazin, i cili banonte në 
rrethinë të Taifit, u bashkua me fisin Thekif për të luftuar kundër 
muslimanëve. Më parë, kur dëgjuan se Hz. Pejgamberi kishte dalë 
nga Medina, duke menduar se ai ishte nisur drejt tyre, kishin 
filluar të bënin përgatitje. Thamë më sipër se për këtë qëllim kishin 
ngarkuar me detyrë një spiun. Ndërkohë, edhe dy pjesëtarë të fisit 
Thekif i dërguan në Xhuresh, me qëllim që të mësonin ndërtimin 
dhe prodhimin e katapultës dhe tankut. 





156 Uakidi, II, 875-884: Ibn Sad, I, 147-148: Abdülkerim Özaydın, “Cezime b. Amir”, 
DİA, VII, 508. 

Hunejni, i cili sot njihet si “Lugina esh-Sherai”, gjendet 
në verilindje të Mekës dhe në veriperëndim të Taifit. Burimi 
Hunejn, që gjendet brenda luginës Hunejn, është 36 km larg nga 
Haremi Sherif. Komandanti i ushtrisë Heuazin ishte një i ri me 
moshë rreth tridhjetëvjeçare, i përkushtuar ndaj pamjes së jashtme, 
i papërvojë dhe aventurier. Kishte sjellë në sheshin e betejës edhe 
gratë, fëmijët dhe kafshët, me qëllim që t'u jepte kurajë ushtarëve 
dhe të parandalonte arratisjen e tyre. Nga kjo pikëpamje, pjesëtarët 
e fisit Heuazin ishin përgatitur për luftë dhe mbijetesë. Edhe poetin 
e njohur, Durejd b. Simmen, pavarësisht se ishte shumë i moshuar 
dhe nuk i shihnin sytë, e kishin ftuar në sheshin e betejës me 
qëllim që të përfitonin nga dija dhe përvoja e tij. Edhe pse Durejd 
b. Simme u shpreh: “Çfarë mund ta kthejë pas një ushtri që ka pësuar 
disfatë2”, duke kundërshtuar sjelljen e grave, të fëmijëve dhe të 
mallrave në sheshin e betejës, askush nuk ia dëgjoi fjalën. 


Nga ana tjetër, Hz. Pejgamberi vendosi të niset drejt idhujtarëve 
të mbledhur në luginën Hunejn. Dy mijë ushtarë, ndër dymbëdhjetë 
mijë që kishte ushtria islame, të cilët sapo kishin pranuar Islamin, 
përbëheshin nga kurejshitët. Ndërsa rreth tetëdhjetë kurejshitë ende 
nuk kishin besuar. Hz. Pejgamberi mori si amanet njëqind parzmore 
dhe armë të tjera nga kurejshiti Safuan b. Umejje. 


Përpara betejës, Hz. Pejgamberi dërgoi fshehurazi te pala 
kundërshtare Abdullah b. Ebi Hadredin, që të marrë informacione. 
Abdullahu qëndroi disa ditë në garnizonin e armikut dhe të dhënat 
e marra ia solli Hz. Pejgamberit. Ndërkohë, mes ushtrisë islame pati 
ndër ata që folën duke thënë: “Askush nuk mund të korrë sot fitore për 


shkak të numrit të paktë tonit. ”””” 


Pjesëtarët e fisit Heuazin, të cilët u besonin shigjetarëve dhe 
aftësisë ushtarake të ushtarëve, pasi zunë më parë vendin më të 
përshtatshëm për ta në luginën Hunejn, ngritën kurth ndaj ushtrisë 
islame. Regjimentet paraprijëse të ushtrisë islame, përballë sulmit 
të fuqishëm të armikut, në fillim u detyruan të tërhiqen prapa, 
duke u prishur rendi i tyre. Kjo situatë ndikoi tek e gjithë ushtria, 





157 Uakidi, II, 889-890. 

muslimanët i kaploi paniku përballë shigjetarëve të Heuazinit. 
Pejgamberi ynë qëndroi në vend dhe ruajti gjakftohtësinë. Disa 
sahabe, si Hz. Ebu Bekri, Hz. Omeri, Hz. Aliu, Hz. Abbasi e 
djemtë e tij dhe Usame b. Zejdi, nuk u ndanë nga Hz. Pejgamberi. 
Pas vullnetit të Hz. Pejgamberit dhe thirrjes me zë të fuqishëm 
të Hz. Abbasit, muslimanët u mblodhën përsëri dhe bënë të 
mundur që armiku të pësonte disfatë. Pjesëtarët e fisit Heuazin 
i lanë gratë dhe fëmijët në sheshin e betejës dhe u arratisën. Në 
literaturë transmetohet se gjatë përleshjes, e cila rezultoi me 
fitoren e ushtrisë islame, zbriti një re e zezë mes muslimanëve dhe 
ushtrisë së Heuazinit, e cila mbushi gjithë luginën. 5” Aq shumë 
ishin tensionuar muslimanët, sa kishte ndër ta që kishin vrarë 
gra dhe fëmijë. Kur kjo ngjarje iu transmetua Pejgamberit, ai e 
ndaloi menjëherë vrasjen e tyre.” Pas kësaj, Usejd b. Hudajri i 
bëri një pyetje: “O Rasulullahl A nuk janë fëmijët e idhujtarëve ata2” 
Hz. Pejgamberi, si përgjigje ndaj kësaj, u përgjigj: “A nuk janë 
më të mirët ndër ju fëmijët e idhujtarëve2 Çdo fëmijë lind mbi fitrat 
(pastërti krijimore). Nëna dhe babai ose e bëjnë të krishterë atë, ose 
e bëjnë hebre.” Gjatë betejës së Hunejnit, ushtria idhujtare dha 
shtatëdhjetë të vdekur, ndërsa nga muslimanët ranë dëshmorë katër 
persona, ndër të cilët gjendej edhe vëllai nga nëna i Usame b. Zejdit, 
Ejmen b. Ubejdi. Ndërkohë që shumica e ushtrisë së Heuazinit, 
ndër të cilët gjendej edhe komandanti Malik b. Auf, po shkonte 
në Taif, një pjesë tjetër u mblodh në vendin e quajtur Eutas, që të 
luftonin përsëri me ushtrinë islame. 


Krahas gjashtë mijë robërve që u zunë në luftën e Hunejnit, u 
përfituan si ganimet edhe më shumë se dyzet mijë dele dhe një 
sasi argjendi. Hz. Pejgamberi urdhëroi që ganimetet të dërgohen në 
Xhirane, 24 km në verilindje të Mekës. Për ruajtjen e tyre ngarkoi 
Mes'ud b. Amr el-Gifariun. Ndër robërit gjendej edhe motra nga 
qumështi e Hz. Pejgamberit, Shejma. Kur filluan të sillen pak ashpër 
ndaj saj, ajo u tha se ishte motra prej qumështi e Pejgamberit. 








18 Tbn Hisham, II, 149: Taberi, III, 77. 
159 Ibn Hisham, TI, 458: Ibn Sad, II, 151. 
160 Uakidi, II, 904-905. 

Muslimanët nuk e besuan këtë fjalë të saj dhe e dërguan te Hz. 
Pejgamberi. Shejma tha: “O Muhammedl Unë jam motra jote prej 
qumështil” Kur Pejgamberi kërkoi që ta vërtetojë këtë me argument, 
i tregoi shenjën që kishte në sup dhe që ai e kishte kafshuar kur 
ishte fëmijë. Pas kësaj, Pejgamberi ynë, i cili e kujtoi këtë ndodhi, 
e shtroi pelerinën në tokë dhe i tha Shejmës të ulej mbi të. I tha se 
mund të qëndronte pranë tij nëse dëshironte, ose mund të kthehej 
te fisi i saj. Kur Shejma zgjodhi të kthehet te fisi i saj, Pejgamberi i 
dha disa mallra dhe e dërgoi pranë familjes. 


Ndërkohë që Hz. Pejgamberi po dërgonte në Eutas një njësi 
ushtarake prej muslimanësh, nën komandën e Ebu Amir el- 
Esh'ariut, vetë ai u nis drejt Taifit. Ebu Amir el-Esh'ariu, duke ikur 
në Futas bashkë me ushtarët, mposhti ushtrinë e Heuazinit nën 
komandën e Durejd b. Simmes. Në përleshjen e zhvilluar, Durejdi 
u vra. Kur komandanti islam, Ebu Amir el-Esh'ariu, i cili ishte 
plagosur me shigjetë në gju, e kuptoi se do të vdesë, përcaktoi si 
zëvendës nipin e tij, Ebu Musa el-Esh'ariun. Kur njësia ushtarake 
islame u kthye me fitore nga Eutasi, Hz. Pejgamberi bëri dua edhe 
për Ebu Amirin, i cili kishte vdekur, por edhe për Ebu Musain. 


Në Kur'an flitet në mënyrë të hapur për luftën e Hunejnit, duke 
iu përmendur emri qartësisht. Kuptimet e ajeteve që përshkruajnë 
këtë ndodhi janë: “Në të vërtetë, Allahu ju ka ndihmuar në shumë 
beteja, si dhe në ditën e (betejës së) Hunejnit, kur ju mahniti numri juaj i 
madh. Por ai numër nuk ju solli dobi aspak, sepse toka ju duk e ngushtë, 
edhe pse është e gjerë dhe kthyet shpinën duke ia mbathur. Pastaj, Allahu 
zbriti qetësinë e Tij mbi të Dërguarin e Vet dhe mbi besimtarët, si dhe 
zbriti luftëtarë (melekë), të cilët ju nuk i patë dot e i dënoi jobesimtarët. 
Kështu u “shpërblyen” mohuesit. Pas kësaj, Allahu e pranon pendimin për 
kë të dojë. Allahu është Falës dhe Mëshirëplotë.”'9 


Nga ana tjetër Hz. Pejgamberi u nis dhe rrethoi Taifin, i cili 
ishte i rrethuar me mure të forta. Taifasit i kishin rregulluar muret 
e kalasë dhe kishin depozituar mjaft ushqime, madje aq sa të 
mjaftonin për një vit. Ushtria islame gjuajti gurë me gurhedhëse 





161 Teube, 9/25-27. 

brenda rrethimit. Mirëpo muret e kalasë, me një trashësi rreth dy 
metra, nuk u tronditën përballë këtyre goditjeve. Për t'iu afruar 
kalasë, muslimanët përdorën një mjet të ndërtuar me dërrasa 
dhe lëkura. Ata futeshin brenda këtij mjeti, i cili i mbronte nga 
shigjetat e armikut dhe në këtë mënyrë përparonin drejt mureve e 
hapnin vrima. Taifasit hodhën hekur të nxehtë nga pjesa e sipërme 
e mureve. Muslimanët e mbuluan mjetin me hekur, por taifasit 
filluan të hedhin gurë të mëdhenj mbi të. Ishte e kuptueshme se 
Taifi nuk mund të çlirohej për një kohë të shkurtër dhe se situata 
e fisit Thekif duhet t'i lihej kohës. Pejgamberi ynë, pasi kaluan 
pesëmbëdhjetë ditë, u konsultua me Neufel b. Mua'uije ed-Dilin. 
Neufel b. Mua'uije i tha: “Dhelpra ka hyrë në fole. Nëse pret, e kap, 
nëse e heq rrethimin, nuk të dëmton.” Ndërkohë, ishin afruar edhe 
Muajt e Ndaluar. Muslimanët dhanë katër dëshmorë në rrethimin e 
Taifit. Pejgamberi ynë e hoqi rrethimin dhe u nis drejt Xhitanes, ku 
ishin mbledhur ganimetet e Hunejnit. 


Hz. Pejgamberi erdhi në Xhi'rane në fillim të muajit dhilkade. 
Duke qëndruar trembëdhjetë ditë këtu, ndau robërit e kapur në 
ën e Hunejnit dhe ganimetet e tjera. Një e pesta e ganimeteve u 
nda për thesarin, ndërsa pjesa tjetër u nda ndërmjet pjesëtarëve 
të betejës. Pas ndarjes së ganimeteve, një delegacion i Heuazinit, 
i përbërë prej katërmbëdhjetë personash, ndër të cilët gjendej 
edhe xhaxhai nga qumështi i Hz. Pejgamberit, erdhën tek ai dhe 
shprehën pendesë: thanë se kishin pranuar Islamin, se motra e tij 
prej qumështi ishte nga fisi i tij dhe kërkuan falje. Hz. Pejgamberi 
u tha të shprehen hapur përpara ushtrisë pasi të falej namazi me 
xhemaat. Kur ata e plotësuan këtë këshillë, Hz. Pejgamberi u tha të 
zgjedhin njërin prej robërve të betejës, ose njërin nga mallrat. Pasi 
pjesëtarët e delegacionit zgjodhën robërit, Hz. Pejgamberi shpalli se 
i kishte lënë të lirë ata që i patën rënë për pjesë të Hz. Pejgamberit 
dhe familjes së tij. Edhe Hz. Ebu Bekri tha se pjesëtarët e familjes 
së tij do të vepronin në të njëjtën mënyrë. Edhe muhaxhirët e 
tjerë dhe ensarët ndoqën të njëjtën rrugë. Ndërkaq, nga ana tjetër, 
lideri i fisit Temim, Akra b. Habis, kryetari i fisit Fezare, Ujejne b. 
Hisni dhe kryetari i fisit Sulejm, Abbas b. Mirdas, e kundërshtuan 
këtë vendim. Pejgamberi ynë mbajti një fjalim dhe i bindi. Mori 

pëlqimin e të gjithëve duke dërguar Zejd b. Thabitin në mes të 
ensarëve, Hz. Omerin në mes të muhaxhirëve dhe Ebu Ruhm 
el-Gifariun në mes të fiseve arabe. Kështu, pas një kohe të 
shkurtër, të gjithë robërit e Heuazinit u lanë të lirë dhe iu dorëzuan 


familjeve të tyre. Pejgamberi ynë u kishte shpërndarë robërve veshje 
të bardha e të holla, të prodhuara në Egjipt (Kubtijje). 





pn 


Një pamje tjetër nga Xhirane nga ku u mblodhën 
pasuritë e luftës të mbetura nga Hunejni 


Në ndarjen e mallrave të ganimetit, të mbetur jashtë robërve në 
Xhirane, ndaj Muel-lefetu'1-Kulub (personave që kishin filluar të 
ndienin afërsi ndaj Islamit) u nda një e pesta e ganimetit (humus). 
Shumicën e Muel-lefetu'1-Kulubit e përbënin të nderuarit e Mekës, 
e cila sapo ishte çliruar. Ndër këta gjendej edhe lideri kurejshit, 
Ebu Sufjani, djemtë e tij, Jezidi dhe Mua'uija, që më tutje do të 
bëhet kalife. Muel-lefetu'1-Kulub përmendet në Kur'an ndër grupet 
e njerëzve ndaj të cilëve mund të jepet zekat. 


Ndërkohë që Pejgamberi ynë po ndante ganimetet e përfituar 
nga lufta e Hunejnit, kryetarin e fisit Heuazin, pjesëtarët e familjes 
së komandantit Malik b. Auf dhe mallrat e tij i mbajti jashtë 
shpërndarjes. Pejgamberi ynë mësoi se ai gjendej te fisi Thekif në 

Taif. Duhej që në çfarëdo lloj mënyre Malik b. Aufi, i cili gjendej 
ende në radhët e armikut dhe ishte shkak për luftën e Hunejnit, 
të humbte efektivitetin e tij. Hz. Pejgamberi i dërgoi lajm me anë 
të delegacionit të Heuazinit, ku i bëri të ditur se do t'ia kthente 
familjen, pasurinë dhe do t'i jepen njëqind deve, nëse vinte e bëhej 
musliman. Pas këtij lajmi, Malik b. Aufi erdhi te Pejgamberi, i cili 
i dha atë që i premtoi dhe e emëroi atë prefekt mbi degët e fiseve 
që kishin pranuar Islamin (Thumale, Selime dhe Fehm). I gjendur 
përballë një mirësie të tillë, Maliku u mallëngjye dhe, në një poezi 
që këndoi kur u bë musliman, tha se as kishte parë, as kishte 
dëgjuar njeri tjetër si Muhammedi. Ai kishte plotësuar fjalën e tij 
dhe i kish dhënë bakshish me shumicë. Më pas, bashkë me fiset që 
kishte nën urdhrin e tij, vazhdoi përpjekjen.'9 Me këtë politikë që 
ndoqi, Hz. Pejgamberi jo vetëm që fitoi komandantin e frontit të 
Hunejnit, i cili ishte i rrezikshëm, inatçi, jo frikacak dhe trim, por 
bëri që ai të vepronte edhe kundër aleatëve të vjetër. 

Hz. Pejgamberi, duke hyrë në ihram në Xhirane, erdhi në Mekë 
me qëllim që të kryejë umre. Pasi bëri umrenë dhe u kthye përsëri 
në Xhirane, i lumtur që ish çliruar qyteti, të cilin u detyrua ta 
braktisë para tetë viteve, u nis për në Medine dhe arriti këtu në 
datën 28 dhilkade 8716 shkurt 630. 


n- Etapa e fundit në marrëdhëniet me idhujtarët (91631) 

Siç shihet, Hz. Pejgamberi, në periudhën njëzetetrevjeçare të 
profetësisë, qe i detyruar të angazhohet më së shumti me idhujtarët, 
kryesisht me fisin e tij, Kurejshin. Pas çlirimit të Mekës, bashkë me 
përfshirjen në Islam të Kurejshit dhe të fisit Heuazin e Thekif, që 
ishin ndër fiset më të fuqishme të Gadishullit Arabik, idhujtaria u bë 
ndjeshëm më pasive. Ndërkaq, idhujtarët që vazhdonin ekzistencën 
e tyre, mund të vinin në Qabe për vizitë, me rast haxhi dhe umreje. 
Sepse kishte një marrëveshje mes tij dhe idhujtarëve, sipas së cilës 
nuk do të krijohej asnjë pengesë për ata që vijnë për vizitë në 
Qabe dhe se gjatë muajve të ndaluar askush nuk do të ndihet i 





163 Uakidi, III, 954-955: Ibn Hisham, II, 491. 

frikësuar. Krahas kësaj marrëveshjeje të përgjithshme dhe pa një 
afat të caktuar, gjendeshin edhe marrëveshje të posaçme dhe me 
afat. Si për shembull, Hz. Pejgamberi, që nga viti i parë i hixhretit, 
me qëllime që të ndalonte reagimet negative të fiseve idhujtare, të 
cilët ishin fqinj me Medinen dhe të krijonte marrëdhënie miqësore 
me ta, ka realizuar marrëveshje me fiset arabe, siç ishin Damre, 
Mudlixh, Gifar, Eshxha' dhe Xhuhejne. 


Pas fushatës luftarake të Tebukut, Hz. Pejgamberi u kthye nga 
Medina dhe përcaktoi Hz. Ebu Bekrin si prijës të haxhit, të cilin e 
dërgoi më pas në Mekë, bashkë me rreth treqind persona. Në fakt, 
këtë vit edhe haxhi ishte përcaktuar si farz (97631). Në këtë kohë, 
në lidhje me idhujtarët, por edhe sa ka të bëjë me marrëveshjet 
e përgjithshme dhe të posaçme mes atyre dhe Hz. Pejgamberit, 
zbritën 28 ajete, duke nisur që nga sureja e parë, Berae (Teube). Në 
këto ajete, Allahu i Lartmadhëruar bën të ditur se shfuqizon në mënyrë 
të njëanshme marrëveshjet që kanë bërë muslimanët me idhujtarët dhe 
i paralajmëron ata që të bëhen muslimanë, përndryshe shpall se do të 
vriten. Ky paralajmërim bëhet në emër të Tij dhe të dërguarit të tij. 


Sipas traditës, ndër arabët, të drejtë fjale mbi marrëveshjet 
kishte kryetari i fisit ose dikush nga familja e tij. Prandaj, edhe 
Hz. Pejgamberi, duke thënë: “Këtë mund ta plotësojë veçse dikush 
nga familja ime, në emrin tim”, thirri Hz. Aliun; këto ajete dhe disa 
dispozita që përfshiheshin brenda tyre, ia dha Hz. Aliut që t'ua 
kumtonte haxhinjve që vinin në Mekë.“ Hz. Aliu takohet në rrugë 
Hz. Ebu Bekrin, i cili po shkonte në Mekë. I tregoi se ishte ngarkuar 
me detyrë për leximin e ajeteve të para të sures Berae, për shpalljen 
e tyre dhe se Hz. Ebu Bekri do të vazhdonte detyrën e tij si prijës i 
haxhit. 


Në ditën e dhjetë të muajit dhilhixh-xhe, pra ditën e parë 
të Bajramit, Hz. Aliu, duke filluar nga ajeti i parë i sures Berae, 
njerëzve që ishin mbledhur në prani të Xhemres, idhujtarëve, u 
këndoi edhe ajetet e tjera, të cilat kishin të bënin me idhujtarët, 
duke u bërë të ditur këto kritere: Mohuesit nuk do të mund të hyjnë 

në xhennet. Pas këtij viti askush nuk do të mund të bëjë haxh duke 
qenë idhujtar. Askush nuk do të mund të bëjë tavaf Qabenë duke qenë 
i zhveshur. Marrëveshjet pa afat janë shfuqizuar, ndaj atyre që janë në 
një marrëveshje, Allahu jep katër muaj afat. Marrëveshjet me afat do të 
vazhdojnë deri kur të përfundojë afati i tyre. Pasi përfundoi detyrën e 
haxhit, Hz. Ebu Bekri dhe Hz. Aliu u kthyen bashkë në Medine. Ky 
ultimatum krijoi efekt të menjëhershëm. Së pari, pati kundërshtime 
nga idhujtarët, të cilët kishin marrë pjesë në haxhin e atij viti, më 
pas, duke thënë: “Edhe fisi Kurejsh u bë musliman”, ende pa pritur 
katër muaj, të gjithë u bënë muslimanë. Në këtë mënyrë u çrrënjos 
idhujtarizmi në Gadishullin Arabik. Qabeja dhe Mesxhidi Haram, 
në përputhje me parimin në të cilin i lanë pejgamberët Hz. Ibrahim 
dhe Hz. Ismail, u përcaktuan si të posaçme ndaj besimtarëve që 
zotëronin besimin e teuhidit. 199 


2- Marrëdhëniet me hebrenjtë 
a) Informacione të përgjithshme 


Duke u nisur nga EhluT-Kitabi në tërësi, në ajetet e zbritura në 
167 


periudhën e Mekës,” nga fletët e Ibrahimit dhe Musait, por 
edhe nga fakti se në disa ajete flitet për fisin Izraelit, kuptohet 
se në Mekë gjendeshin dhe banonin disa hebrenj. Ekziston edhe 
mundësia që disa hebrenj të kenë ardhur nga Medina në Mekë dhe 
të kenë krijuar marrëdhënie me popullin vendës. Dihet madje se 
kishte ndër hebrenjtë që vinin në Mekë me qëllim që të ekspozonin 
mallrat për tregti në Panairin e Ukadhit. Në këtë periudhë, Ehlul- 
Kitabi kishte përgjithësisht një qëndrim pozitiv ndaj muslimanëve. 

Përveç kësaj, dihet edhe se idhujtarët e Mekës ishin në kontakt 
me hebrenjtë. Si rrjedhojë, në periudhën e Mekës idhujtarët 





165 Taberi, II, 123. 

166 Tbn Hisham, 1, 543-546: Ibn Sa'd, II, 168-169: Beladhuri, 1, 383; Mustafa Fayda, 
“Hz. Pejgamberin Müşrik Araplara Karşı Siyasetinin Son Safhası (Etapa e fundit e 
politikës së Hz. Pejgamberit ndaj idhujtarëve arabë”, Simpoziumi mbi Profetësinë 
Hyjnore, Izmir, pa datë, 1, 121-126. 

167 Mud-deth-thir, 74/31; Ankebut, 29746. 

168 Ala, 87/18-19. 

16? shuara, 26/192-197; Ahkaf, 46/10. 

dërguan në Medine Nadr b. Harithin dhe Ukbe b. Ebi Muajtin, që të 
konsultoheshin me dijetarët hebrenj në lidhje me Hz. Muhammedin 
(s.a.s.). Hebrenjtë kërkojnë nga përfaqësuesit e këtij komisioni që 
të pyesin Hz. Muhammedin (s.a.s.) për tri gjëra: As'habu'l-Kehfin, 
Dhulkarnejnin dhe çështjen e shpirtit, në qoftë se do t'i dijë këto, 
është pejgamber, përndryshe nuk është i tillë. Kur delegacioni 
erdhi në Mekë, idhujtarët i bënë këto pyetje ndaj Hz. Pejgamberit. 
Pejgamberi ynë kërkon një ditë afat për t'iu përgjigjur. Ndërkaq, atij 
i zbriti vahji, që qartëson këto pyetje pas pesëmbëdhjetë dëch "° 

Kur Pejgamberi ynë migroi në Medine, rreth gjysma e popullit 
të qytetit të Medines përbëhej nga hebrenjtë. Para profetësisë, 
hebrenjtë i thoshin fisit Eus dhe Hazrexh, se do të shprehnin 
bindje ndaj Pejgamberit që do të vinte në një kohë të afërt, se do të 
kërkonin ndihmë nga ai përballë arabëve dhe i kërcënonin armiqtë 
e tyre në këtë mënyrë.” Gjatë migrimit, një hebre u ngjit në çatinë 
e një shtëpie trikatëshe dhe pa në horizont një grup që po vinte 
në Medine, për të cilët tha se ishin mysafirët e pritur. Në ditët pas 
migrimit, Pejgamberi ynë u soll me tolerancë ndaj hebrenjve, në 
Marrëveshjen e Medines i pranoi ata si një pjesë të ummetit dhe i 
përfshiu në marrëveshje. Përballë këtij qëndrimi pozitiv të tij në 
vitin e dhjetë të hixhretit, Abdullah b. Selami ndër hebrenjtë, u bë 
musliman bashkë me familjen e tij. Më pas, në kohë të ndryshme, 
ka edhe hebrenj të tjerë që kanë pranuar Islamin. 


Pejgamberi ynë, në kuadër të jetesës në përputhje me hebrenjtë, 
Ehlu'l-Kitabin dhe këta të fundit, me urdhër të Kuranit, i thirri 
ata në një fjalë të përbashkët (kelime), duke u shprehur: “Mos të 
adhurojmë askënd tjetër veç Allahut. Mos të njohim askënd ortak me të, 
mos të braktisim Allahun dhe të mos hyjnizojmë të tjerë.” Në çështjet, 
për të cilat nuk i ka ardhur urdhër hyjnor, ka parapëlqyer të bëjë 
marrëveshje me ta. Në fillim ishte drejtuar drejt Bejtu 1-Makdisit, 
e cila ishte kibla e tyre. Lejoi muslimanët që të hanin mishin e 
kafshëve që prisnin ata dhe të martoheshin me gratë e ndershme 





170 Tbn Hisham, 1, 300 etj. 
1 en Hisham, 1, 547. 

të tyre. Kishte treguar rrëfenjat mbi fisin Izraelit dhe nuk kishte 
parë ndonjë pengesë kur e bënte këtë. Kishte treguar respekt ndaj 
xhenazeve të hebrenjve dhe ishte ngritur më këmbë. Në mesxhidet, 
në të cilat kishte ndaluar hyrjen e idhujtarëve, kishte lejuar hyrjen 
e hebrenjve, duke u konsideruar si Ehlu’l-Kitab. 


Pavarësisht të gjitha këtyre qëndrimeve pozitive të Hz. 
Pejgamberit, hebrenjtë kishin ndërmarrë veprimtari të ndryshme 
për t'i kthyer muslimanët nga Islami, herë-herë ishin tallur me 
Kur'anin, e kishin mohuar atë. Thoshin se ishin ata personat që 
kishin arritur në rrugën e drejtë, se Hz. Muhammedi (s.a.s.) do 
të arrinte në rrugën e drejtë në rast se u bindet atyre, pasi Hz. 
Pejgamberi tha: “Unë jam nga populli i Ibrahimit,” pretenduan se 
ai ishte ndër hebrenjtë dhe se Uzejri ishte biri i Allahut. Kishin 
kërkuar nga Hz. Pejgamberi që të zbriste një libër nga qielli dhe që 
Allahu të fliste me ta. Nuk kishin arritur të pranonin ekzistencën e 
muslimanëve, faktin që zotëronin pushtet dhe që morën trajtën e 
një grupimi të madh. 

Kishte edhe raste kur hebrenjtë talleshin me Hz. Pejgamberin. 
Hebreu i quajtur Zejd b. Lusajt, pasi i kishte humbur deveja, kishte 
thënë: “Muhammedi pretendon se merr lajme nga qielli, mirëpo nuk e 
di se ku është deveja e tij.” Pas kësaj, Pejgamberi ynë tha: “Uallahi unë 
di vetëm atë që më bën të ditur Allahu...” Hebrenjtë, duke i kujtuar 
fisit Eus dhe Hazrexh armiqësitë e tyre të vjetra, kishin filluar të 
krijonin përçarje mes muslimanëve.“ Kishin krijuar marrëdhënie të 
ndërsjella me munafikët dhe i kishin nxitur ata. Si rrjedhojë, bashkë 
me largimin e hebrenjve nga Medina, munafikët i kishin humbur 
forcat në mënyrë të ndjeshme. Në Kur'anin e Madhërueshëm 
ekzistojnë shumë ajete që kanë zbritur në kuadër të pyetjeve të 
hebrenjve ndaj Hz. Pejgamberit, për fjalët, sjelljet dhe përgjigjet 
e tij. 

Në vende të ndryshme në Kur'anin e Madhërueshëm tregohet 
fakti se fisi Izraelit e kishte blerë këtë botë përballë ahiretit, se 
kishin ndryshuar librin e tyre, se i kishin shitur ajetet e Allahut në 








173 Tbn Hisham, I, 527: Taberi, III, 106. 
174 Tbn Hisham, 1, 555. 

një vlerë të paktë, se kishin cenuar ndalesën e së shtunës që ishte 
përcaktuar e shenjtë për ta, se ia kishin vënë veshin gënjeshtrës 
dhe kishin ngrënë haram, se kishin përgënjeshtruar pejgamberët 
e tyre dhe se i kishin vrarë ata, se kishin mohuar të vërtetën, se e 
pretendonin veten si miq dhe djem të Allahut, se i nxisnin njerëzit 
drejt kurnacërisë, se ishin armiqtë më të ashpër ndaj besimtarëve... 
Hebrenjtë ishin zemëruar krejtësisht ndaj këtij qëndrimi të Kur'anit 
Famëlartë dhe e kishin shtuar armiqësinë e tyre. Për shkak të këtyre 
arsyeve pati edhe një sërë përplasjesh. Këtu duhet të theksojmë 
se, pavarësisht këtij qëndrimi të përgjithshëm negativ, secila prej 
përplasjeve që ndodhi mes hebrenjve dhe muslimanëve, lidhet me 
shkaqe serioze dhe të drejta në pikëpamje të muslimanëve. Për më 
tepër, Hz. Pejgamberi ka treguar çdo përpjekje për mosprishjen e 
marrëveshjes me hebrenjtë. 


b- Nxjerrja e fisit Kajnuka nga Medina (21624) 

Fisi i parë hebre, i cili prishi për herë të parë marrëveshjen që 
bënë me muslimanët, janë fisi Kajnuka.'” Ata ishin aleatë të fisit 
Hazrexh. Pas Betejës së Bedrit filluan të krijojnë përçarje dhe të 
jenë xhelozë ndaj muslimanëve që kishin korrur fitore në këtë ë. 
Fitoren e muslimanëve e lidhën me faktin që fisi Kurejsh nuk e 
njihte teknikën e betejës. Pejgamberi ynë filloi të ndiejë shqetësim 
nga ky qëndrim. Në Kur'anin e Madhërueshëm sjelljet e tyre 
shprehen kështu: “Nëse ke frikë se ndonjë fis e thyen besën, edhe ti 
prishe marrëveshjen me të njëjtën mënyrë, sepse Allahu nuk i do ata që 
tradhtojnë.” 1° 


Pejgamberi ynë, duke i mbledhur pjesëtarët e fisit Kajnuka 
në vendin e tyre të tregut, u kujtoi humbjen që përjetoi Kurejshi 
në Bedir dhe i paralajmëroi. I ftoi në Islam dhe u kujtoi se ishte 
pejgamber. Mirëpo hebrenjtë, duke thënë se fisi Kurejsh nuk 
e njihte teknikën e betejës, se ata ishin luftëtarë profesionistë, 
kërcënuan Hz. Pejgamberin!” dhe e prishën marrëveshjen. 





175 Tbn Hisham, II, 47. 
176 Enfal, 8758. 
177 Tbn Hisham, 1, 552. 

Ofendimi i një gruaje muslimane në tregun e fisit Kajnuka ishte 
pika e fundit që derdhi gotën mes këtij fisi dhe muslimanëve. 
Në tregun e përmendur me emrin e fisit Kajnuka, të cilët 
angazhoheshin me tregti dhe argjendari, një grua nga ensarët hyri 
në një dyqan argjendarie për një punë. Një hebre i gjendur në 
dyqan (në disa transmetime thuhet se ishte pronari i dyqanit), kapi 
në një cep fundin e gruas, pa e ditur kjo e fundit. Kur gruaja u 
ngrit më këmbë, iu zbulua trupi. Hebrenjtë qeshën me njëri-tjetrin. 
Gruaja filloi të bërtasë edhe nga turpi, por edhe nga zemërimi. Një 
musliman që po kalonte andej, kur mësoi ngjarjen, e vrau hebreun 
që kishte kryer këtë veprim. Ndërsa hebrenjtë vranë muslimanin. 
Të afërmit e dëshmorit kërkuan ndihmë nga muslimanët kundrejt 
hebrenjve, gjë që e tensionoi së shumti marrëdhënien ndërmjet tyre. 

Pejgamberi ynë, të cilin e shqetësoi shumë qëndrimi i fisit 
Kajnuka, u nis drejt tyre në 2 sheu'ualimars-prill 624. I ftoi në Islam 
ata para Bejtu'l-Midrasit, të cilin ky fis hebre e përdornin edhe si 
shkollë, por edhe si sallë gjykate. Mirëpo pjesëtarët e fisit Kajnuka, 
thanë se ishin paralajmëruar më parë nga Hz. Muhammedi (s.a.s.) 
mbi këtë çështje dhe i dhanë përgjigje negative ftesës. Kështu, u 
tërhoqën në dy kështjellat e Medines. Muslimanët i rrethuan 
për pesëmbëdhjetë ditë. Hebrenjtë e fisit Kajnuka, të cilët kishin 
shtatëqind luftëtarë, u kapluan nga frika. Dolën nga kështjellat duke 
e pranuar paraprakisht vendimin që do të jepte Hz. Pejgamberi dhe 
u dorëzuan. Aleati i vjetër i fisit Kajnuka dhe kryetari i munafikëve, 
Abdullah b. Ubeji, kërkoi me këmbëngulje nga Hz. Pejgamberi 
faljen e tyre. Pejgamberi ynë urdhëroi që ata të braktisnin Medinen. 
Edhe pse këtë herë Abdullah b. Ubeji u përpoq që fisi Kajnuka të 
lihet në vendin e tij, nuk ia arriti kësaj. 5 

Fisi Kajnuka mori familjet me vete dhe e braktisi Medinen. Së 
pari kaluan nga Uadi1-Kura, ku qëndruan për një muaj. Pasi bënë 
një përforcim të mjeteve të transportit dhe të ushqimeve, vazhduan 
në anën e Sirisë dhe u vendosën në qytetin Edhriat. Lanë në Medine 
armët dhe mallrat e tyre, që përbëheshin prej një mijë e pesëqind 
shpatash, treqind veshjesh me parzmore dhe pesëqind mburoja. Një 





178 Uakidi, 1, 178: Ibn Hisham, TI, 48-49. 

e pesta e mallrave të mbetura prej tyre u nda për thesarin e shtetit, 
ndërsa pjesa tjetër u nda mes muslimanëve. Në literaturë bëhet e 
ditur se pas Betejës së Bedrit, ganimeti i parë, nga i cili u nda një e 
pesta (Humus), është ganimeti i përfituar nga ky fis hebre.” 


c) Nxjerrja e fisit Nadir nga Medina (41625) 

Para se të kalojmë te çështja e nxjerrjes së fisit Nadir nga Medina, 
duhet të flasim shkurtimisht mbi çështjen e vrasjes së Ka'b b. 
Eshrefit. Ka'b b. Eshrefi, ndër hebrenjtë e fisit Nadir, ishte poet, 
gjithmonë fliste negativisht për Hz. Pejgamberin dhe muslimanët. 
Po ashtu, nuk kishte arritur të pranonte rezultatin e Betejës së Bedrit 
me fitoren e muslimanëve. Madje ishte zemëruar aq shumë nga 
fitorja e muslimanëve, sa kishte thënë: “Nëntoka është më e mirë se 
mbitoka.” Duke shkuar në Mekë kishte nxitur me poezi idhujtarët 
e Kurejshit ndaj Hz. Pejgamberit. Pasi qe kthyer në Medine, 
kishte filluar të shkruante poezi dashurie për bashkëshortet e 
muslimanëve. Pejgamberi ynë një ditë u tha sahabeve: “Kush është 
gati për Ka'b b. Eshrefin2 Sepse ai ka torturuar Allahun dhe të Dërguarin 
e tij.” Pas kësaj, Muhammed b. Esleme nga fisi Eus, mori përsipër 
të vrasë Ka'b b. Eshrefin. Muhammed b. Esleme, bashkë me një 
grup muslimanësh, ndër të cilët gjendej edhe vëllai nga qumështi i 
Ka'bit, Ebu Naile, përgatitën një plan dhe e vranë atë në kështjellën 
e tij (37624).'5' 


Fisi Nadir, ndërsa vinte në garnizonin e ushtrisë idhujtare 
në Betejën e Uhudit, i kishte nxitur ata kundër muslimanëve. 
Përveç kësaj, i kishin ftuar disa herë muslimanët në duel, madje 
kishin organizuar edhe komplot, por nuk patën arritur të ishin të 
suksesshëm në zbatimin e këtij plani. Hz. Pejgamberi i paralajmëroi. 
Ndërkohë, një zhvillim tjetër që u përjetua në marrëdhëniet me 
fisin Nadir, u bë shkak për hapjen e një kapitulli të ri. Amr b. 
Umejje ed-Damri, i cili shpëtoi gjallë nga fatkeqësia Biru Ma'une, 
vrau gabimisht dy persona, ndaj të cilëve Hz. Pejgamberi kishte 





179 Tbn Sad, II, 29-30: Beladhuri, I, 308-309. 
180 Ebu Davud, III, 211. 
181 Tbn Hisham, II, 51-58: Ibn Sad, II, 31-34. 

dhënë mbrojtje. Për shkak të marrëveshjes së Medines dhe dijetit 
të personave të vrarë, edhe fisi Nadir duhej të ishte ortak. Me këtë 
qëllim, Hz. Pejgamberi, bashkë me një grup sahabesh, ndër të cilët 
gjendej edhe Hz. Ebu Bekri, Hz. Omeri dhe Hz. Aliu, shkuan në 
vendbanimin e fisit Nadir. Në fillim, hebrenjtë u sollën mirë me Hz. 
Pejgamberin, thanë se do të bëheshin ortakë në pagimin e dijetit 
dhe kërkuan nga ai që të pushojë për një kohë. Por, ndërkohë që 
Pejgamberi ynë po qëndronte në hije bashkë me sahabet e tij rrëzë 
një muri, ata planifikuan ta vrasin duke hedhur mbi të një gur. Këtë 
plan e kishte bërë Hujej b. Ahtabi, ndër liderët e hebrenjve. Lideri 
hebre, Sel-lam b. Mishkem, duke i kujtuar atij se kjo nënkuptonte 
prishjen e marrëveshjes me muslimanët, ishte munduar ta 
parandalonte komplotin, por nuk ia kishte arritur. Ndërsa një 
hebre në emrin Amr b. Xhihash ishte përgatitur të rrokulliste gurin, 
Hz. Pejgamberi e ndjeu situatën, u ngrit nga vendi ku ishte ulur 
dhe vajti drejt e në Medine, me gjasë sikur kishte ndonjë arsye. 
Hebrenjtë, sikur të mos kishte ndodhur asgjë, u thanë sahabeve: 
“Ebul-Kasimi nxitoi para se ne të plotësojmë kërkesën e tij.” Më pas 
sahabet filluan ta kërkonin atë. Prej një udhëtari që erdhi nga 
Medina, mësuan se ai kishte ikur në qytet dhe ata vajtën pas tij. 
Pejgamberi ynë u tha se fisi Nadir dëshironte t'i vriste ata, prandaj 
kërkoi që të përgatiteshin për t'u nisur drejt tyre. Fillimisht dërgoi 
Muhammed b. Fslemen si delegat atje, i cili u kujtoi atyre tradhtinë 
dhe mungesën e besnikërisë dhe u kërkoi ta braktisnin Medinen 
brenda dhjetë ditëve. Pas kësaj, fisi Nadir filloi përgatitjet për 
emigrim. Kryetari i munafikëve, Abdullah b. Ubeji, duke premtuar 
se do t'i ndihmonte arabët dhe hebrenjtë e tjerë, kërkoi që fisi Nadir 
të rezistonte. U tha se një forcë prej dy mijë personash të përbërë 
nga fisi i tyre dhe nga arabët e tjerë, do t'i ndihmonin ata deri në 
pikën e fundit të gjakut. Hujej b. Ahtabi, duke besuar në këtë 
premtim të Abdullah b. Ubejit, vendosi të rezistonte dhe i dërgoi 
lajm Hz. Pejgamberit duke i thënë: “Ne nuk dalim nga vendi ynë, bëj 
çfarë dëshiron.” 

Pejgamberi ynë, i cili u nis drejt fisit Nadir në 18 rabiu'l-eu'uel 
4129 qershor 625, në fillim i ftoi në marrëveshje duke i rrethuar 

ata. Mirëpo hebrenjtë jo vetëm që nuk e pranuan marrëveshjen, 
por filluan t'i godasin muslimanët me shigjeta dhe gurë. Ndërsa 
muslimanët filluan të presin pemët e hurmave që i përkisnin fisit 
Nadir, në veçanti pemët jofrutore. Kjo ishte një taktikë që u përdor 
për ta pasur më të lehtë të kalonin kur të kalonin në sulm. 


Rrethimi zgjati pesëmbëdhjetë ditë. Pasi nuk erdhi ndihma 
e premtuar nga Abdullah b. Ubeji dhe as ndonjë ndihmë tjetër 
me armë dhe ushtarë nga fisi Kurajdha, fisi Nadir pranoi të dalë 
nga Medina. Si domosdoshmëri e marrëveshjes së bërë, përveç 
materialeve të betejës, morën mallrat që mund t'i ngarkonin 
nëpër deve, bashkëshortet dhe fëmijët e tyre dhe, me një karvan 
të përbërë prej gjashtëqind devesh, u larguan nga Medina. Për 
të fshehur shqetësimin e tyre, kaluan duke festuar nga çarshia e 
Medines. Pjesa dërrmuese, ndër të cilët gjendeshin edhe të parët e 
tyre, qëndruan në Hajber,'5” ndërsa të tjerët shkuan në drejtim të 
Sirisë. Pasi Hujej b. Ahtabi e la familjen në Hajber, shkoi në Mekë 
me qëllim që të nxiste idhujtarët e Kurejshit ndaj Hz. Pejgamberit. 
Rrethimi i hendekut u realizua në fund të aktiviteteve të tyre. Disa 
persona nga fisi Nadir, të cilët ishin muslimanë, u lanë në vendet 
e tyre. Pejgamberi ynë, duke marrë edhe mendimin e ensarëve, 
tokat e fisit Nadir ua la muhaxhirëve dhe dy personave të varfër 


ndër muhaxhirët. 85 


Sureja Hashr, nga Kur'ani i Madhërueshëm, zbriti si rrjedhojë 
e fushatës luftarake të fisit Nadir. Madje, për shkak të kësaj, kjo 
sure është quajtur edhe “Surja Beni Nadr”.'5“ Arsyeja e zbritjes së 
sures ishte prishja e marrëveshjes që kishte bërë fisi Nadir me Hz. 
Pejgamberin. Surja fillon me ajetin që bën të ditur se të gjithë ata 
që janë në qiej dhe tokë shprehin lartësinë e Allahut. Kuptimin 
e ajeteve që shprehin mesazhet në lidhje me ngjarjen, mund t'i 
përmbledhim kështu: Në sure theksohet se nxjerrja e fisit Nadir 
nga vendi i tyre dhe se kjo fitore e muslimanëve ishte realizuar me 





182 Makrizi, f. 181. 

183 Uakidi, 1, 363-383: Ibn Sa'd, II, 57-59: Ibn Hisham, TI, 190-203: Taberi, II, 550- 
555: Makrizi, f. 178-183. 

184 Buhari, VI, 58. 

lejen dhe ndihmën e Allahut: bëhet e ditur se këtë nuk e priste fisi 
Nadir dhe muslimanët dhe se nga kjo ngjarje të gjithë duhet të 
merrnin mësim. Bëhet e ditur se për një popull, i cili kishte prishur 
betimin, kishte humbur vartësinë ndaj besimit dhe vlerave të tyre, 
syrgjynosja ishte dënimi më i lehtë: një popull i tillë kishte merituar 
dënimet më të rënda edhe në botë, por edhe në ahiret. Bëhet e ditur 
se prerja e pemëve të hurmave u bë me lejen e Allahut. Bëhen të 
ditura parimet e ndarjes së “fejit”, që përfshihej ndër të ardhurat 
e shtëna në dorë nga jomuslimanët pa përdorur armë. Tregohet 
mbështetja e munafikëve ndaj fisit Nadir dhe siguria që ata dhanë. 
Bëhet e ditur se munafikët u thanë hebrenjve: “Nëse ju nxirreni 
nga vendi juaj, me siguri që edhe ne dalim bashkë me ju. Kurrë nuk i 
përshtatemi askujt në kundërshti me ju; nëse filloni luftë, me siguri ju 
ndihmojmë.” Po ashtu, bëhet e ditur edhe se, nëse ata nxirreshin, 
këta nuk do të dilnin bashkë me ta, se po të fillonin luftë, nuk do 
t'i ndihmonin, edhe nëse i ndihmonin, do të ktheheshin pas dhe 
do të iknin. Bëhet e ditur se ata nuk do të arrinin të luftonin në 
mënyrë kolektive me muslimanët në qytete të banuara ose pa pasur 
mburoja, se lufta mes tyre ishte e ashpër, se nga jashtë dukeshin të 
bashkuar, por nga brenda ishin të copëtuar. 5 


d) Ngjarja e fisit Kurajdha (51627) 

Bashkë me nxjerrjen e fisit Kajnuka dhe Beni Nadr nga Medina, 
deri sa përfundoi beteja e Hendekut në qytet kishte mbetur vetëm 
fisi Kurajdha. Beni Kurajdha, i nxitur edhe prej Hujej b. Ahtabit nga 
Beni Nadri, i përmendur pak më lart në betejën e Hendekut, kishte 
vendosur t'i godiste pas shpine ata. Me këto veprime, fisi Kurajdha 
do të kryente një veprim për të shkatërruar muslimanët. Kur Hz. 
Pejgamberi mori lajmin e fisit Kurajdha, dërgoi në vendbanimin e 
Kurajdhas një delegacion prej katër personash, ndër të cilët gjendej 
edhe kryetari i fisit Eus Sa'd b. Muadh dhe kryetari i Hazrexhit, 
Sa'd b. Ubade, me qëllim që të analizonin situatën dhe t'i pengonin 
ata. Këta u takuan me kryetarin e fisit Kurajdha, Ka'b b. Esed dhe 





185 Për pasqyrimin e syrgjynosjes së fisit Nadir nga Medina shih Uakidi, 1, 380-383, 
Emin Isik, “Surja Hashr”, DIA, XVI, 424-426. 

kërkuan të heqin dorë nga tradhtia. Iu bë e ditur se rezultati do 
të ishte negativ për fisin Kurajdha. Mirëpo Ka'b b. Esedi u tall me 
delegacionin islam, duke u sjellë në formë vulgare dhe të ashpër 
dhe nuk ua kishte vënë veshin paralajmërimeve. 


Edhe më parë, gjatë rrethimit të fisit Nadir, Beni Kurajdha 
kishte bërë përgatitje që të godiste pas shpine muslimanët. Për 
këtë arsye, Hz. Pejgamberi pati ngritur një rrethim ndaj fisit Beni 
Nadr dhe qe detyruar të nisej kundër fisit Beni Kurajdha. Në fund, 
Beni Kurajdha propozoi paqe, një propozim ky që u pranua me 
kusht që të mos ndihmohej fisi Nadir. Këtë herë, kryerja e krimit 
të luftës në rrethimin e Hendekut ishte një arsye e mjaftueshme 
që t'u shpallnin luftë atyre. Sepse e kishin humbur plotësisht 
besueshmërinë. “Qëndrimi i Kurajdhas në Medine ishte shkak për një 
rrezik të përhershëm. Edhe nëse do t'i lejonin ata të largoheshin nga 
Medina, nuk do të ndryshonte gjë, veçse do të forconte folenë antiislame 
në Hajber.”59 


Një ditë pasi rrethuesit e Hendekut u larguan nga Medina, 
Pejgamberi ynë vendosi të niset drejt fisit Kurajdha. Në vendin e 
tij la si zëvendës Ibn Ummi Maktumin. Me qëllim që të lëviznin sa 
më shpejt, u tha muslimanëve që namazin e ikindisë do ta falnin 
në vendbanimin e Kurajdhas. Fisi Kurajdha u tërhoq në kështjellat 
e tij dhe filloi që të krijojë përçarje, të shajë Hz. Pejgamberin dhe 
bashkëshortet e tij. Mirëpo për sa kohë zgjati rrethimi, u gjendën 
në situatë të vështirë. Kryetari i tyre, Ka'b b. Esed iu paraqiti tri 
propozime: ose të pranonin Islamin, ose të sulmonin muslimanët 
ditën e shtunë, pra në një ditë që ata nuk e prisnin aspak, ose 
të vrisnin fëmijët dhe gratë e tyre, më pas të përlesheshin deri 
kur të vdisnin. Mirëpo hebrenjtë nuk pranuan asnjërin prej 
propozimeve.'5” Pejgamberi ynë ftoi fisin Kurajdha në Islam. Pasi 
ata nuk e pranuan këtë, filloi përleshja. 158 


Në literaturën tonë, nga njëra anë bëhet e ditur se Kurajdha u 
dorëzua, me kusht që të pranohej vendimi që do të jepte aleati i 





186 Maxime Rodinson, f. 165. 
187 Thn Hisham, II, 237. 
188 Abdurrezzak, el-Musannaf, Liban 1970-1972, V, 216. 

vjetër i tyre, Sa'd b. Muadhi, nga ana tjetër, sipas një transmetimi, 
kur rrethimi u forcua, ata u dorëzuan me qëllim që t'i përshtaten 
vendimit që do të jepte Hz. Pejgamberi. Ndërkohë, bëhet e ditur 
se fisi Eus, aleati i vjetër i tyre, kërkoi nga Hz. Pejgamberi që ata të 
falen, pas kësaj, Hz. Pejgamberi i propozoi Eusit arbitrimin e Sa'd 
b. Muadhit dhe Eusi e pranoi këtë.“ Ndërkaq, në transmetimet 
e grupit të parë, Sa'di shfaqet në krye të punës, domethënë para 
dorëzimit, ndërsa në transmetimet e grupit të dytë, shfaqet në 
një kohë pas dorëzimit. Mirëpo, te të dy transmetimet thuhet se 
Sa'd b. Muadhi ishte përcaktuar si arbitër. Sa'd b. Muadhi, i cili 
u plagos në betejën e Hendekut, në një çadër të ndërtuar në el- 
Mesxhidu'n-Nebeui, kurohej prej një gruaje sahabe nga fisi Eslem, 
me emrin Rufejde el-Ensarijje. Kjo grua ishte nën shërbimin e 
atyre që qenë plagosur nga muslimanët.'”' Sa'di, i cili u soll në 
garnizonin e Hz. Pejgamberit i hipur mbi një kalë për të dhënë 
vendimin e tij, tha se kishte vendosur vrasjen e meshkujve që kishin 
arritur moshën e pjekurisë, marrjen rob të grave dhe fëmijëve, ndërsa 
përshtatjen e mallrave në statutin e ganimetit. Në literaturën kryesore 
nuk gjetëm një informacion të qartë nëse Sad b. Muadhi e dha 
vendimin sipas traditës, Teuratit apo Kur'anit. Ndërkaq, pas 
vendimit transmetohet se Hz. Pejgamberi i tha gjykuesit “se kishte 
marrë vendim me dispozitën e Allahut dhe të Dërguarit të tij.” 
Muhammed Hamidullahu, ndër studiuesit bashkëkohorë, duke 
na informuar se Sa'd b. Muadhi “të drejtat që Teurati, libri i shenjtë 
i hebrenjve, ua njihte armiqve të mposhtur, ua njohu muslimanëve,” 
krijon një lidhje me dispozitën e posaçme të Teuratit dhe vendimit 
të Sadit. Në të vërtetë, Teurati njeh të njëjtat të drejta ndaj 





189 Tbn Hisham, II, 240: Taberi, II, 583. 

'99 Uakidi, II, 509-510: Taberi, II, 586. 

191 Në periudhën e Hz. Pejgamberit dhe në periudhat e mëpasme të historisë islame, 
dihet se gratë morën detyrë për kurimin e të plagosurve. Maxime Rodinson, duke 
gjetur ngjashmëri mes Rufejdes dhe një gruaje nga kultura e tij, një infermiere 
angleze, e cila kishte jetuar në shekullin XIX dhe që kishte shërbyer për një kohë në 
Turqi, e përshkruan si të tillë atë. “...Rufejde, Flerence Nightingale e periudhës...” 
(Shih Maxime Rodinson, f. 165). 

192 Beladhuri, I, 247: Taberi, II, 587, 588. 

195 Hamidullah, Hz. Peygamber'in Savaşları (Luftërat e Hz. Pejgamberit), përkth. Salih 
Tuğ, Stamboll 1981, f. 210. 

hebrenjve përballë armikut të mposhtur. 177 Sa'di, aleati i vjetër i fisit 
Kurajdha, me shumë mundësi e njihte këtë dispozitë të Teuratit. 
Në fund, vendimi u zbatua. Vetëm njëra prej grave, e cila hodhi 
një gur mulliri nga muri i kështjellës mbi sahaben me emrin Hallad 
b. Thu'uejd, u vra. Në lidhje me numrin e pjesëtarëve të vrarë të 
fisit Kurajdha, në literaturë jepen numra të ndryshëm, që variojnë 
nga katërqind deri në nëntëqind. Mallrat, gratë dhe fëmijët e tyre 
u mbajtën nën statusin e ganimetit, ndërsa pemishtet e hurmave u 
ndanë mes gazinjve. Në atë kohë, Hujej b. Ahtabi, ndër hebrenjtë 
e njohur nga fisi Beni Nadr, që gjendej në vendbanimin e fisit 
Kurajdha, pësoi atë që pësoi Kurajdha dhe dënimin e tradhtisë e 
pagoi me jetën e tij. Beteja ndaj fisit Kurajdha u realizua në dhilkade 
5/janar-shkurt 627. 


Në suren Ahzab, në lidhje me fushatën luftarake të Kurajdhas, 
përmenden këto ajete: “Ai i nxori nga kështjellat e tyre ithtarët e Librit 
që ndihmuan ushtrinë e aleatëve dhe mbolli frikë në zemrat e tyre, kështu 
që një pjesë i vratë dhe pjesën tjetër i zutë rob. Ai ju bëri trashëgimtarë 
të tokës, shtëpive dhe pasurive të tyre, si dhe të një toke që nuk e kishit 
shkelur më parë; Allahu është i Fuqishëm për çdo gjë.”79 


e) Çlirimi i Hajberit (71628) 

Në fund të fushatës luftarake të Kurajdhas, megjithëse qyteti 
i Medines kishte shpëtuar në mënyrë të konsiderueshme nga 
kërcënimi i hebrenjve, në Hixhaz ky kërcënim vazhdonte të ishte 
ekzistent. Kjo ngaqë mjaft hebrenj, të cilët ishin në bashkëpunim 
me fisin Kajnuka dhe Nadir, gjendeshin në Hajber. Më parë thamë 
se një pjesë e hebrenjve të fisit Nadr, të cilët u nxorën nga Medina, 
ishin vendosur në Hajber dhe një grup hebrenjsh, duke nxitur 
mekasit dhe fiset e tjera arabe, ishin bërë shkak për rrethimin e 
Hendekut. Hebrenjtë e Hajberit ftuan më pas fisin Gatafan që të 
luftonin ndaj Hz. Pejgamberit në këmbim të prodhimit një vjeçar të 





194 Tesnije, 20/13-14. 

195 Thn Hisham, Il, 233-245: Ibn Sa'd, II, 74-78; Beladhuri, 347-348; Taberi, II, 581- 
593, Ibn Abdilber, Durer, 178-182; Ibn Sejjidinnas, II, 103-113. 

196 Ahzab, 33/26-27. 

Kodra Shikk 
Kalaja Ubej Kalaja Ketibe 
















Kalaja Kamus 


Kodra Netat 


FA ÈA 
f Kalaja Sulalim 
Kalaja Mer Kalaja TONS Kalaja Nizar 
EA Kalaja Vatih 


Kalaja Zubejir 
Kalaja Sa'd b. Muadh 


© 


Rruga e hyrjes në Hajber 


Rruga nga e cila Hz. Pejgamberi 
hyri në Hajber 


QO Hz. Pejgamberi këtu ka ndërtuar një mesxhid. 
© Ky pozicion është 60 km në largësi nga Hajberi. 

© Vendi ku Hz. Pejgamberi ngriti garnizonin e parë. 

© Hyrja jugore e Hajberit. SEEE 


© Hyrja e Ebu'l-Hukajkut. el-Medinetu'l-Muneuuere 
— Hyrja e muslimanëve në Hajber (nga veriu) 


Çlirimi i Hajberit 
hurmave të këtushme. Fisi Gatafan do t'i ndihmonte ata me katër 


mijë ushtarë. Meqenëse rruga tregtare që vinte nga zonat e Sirisë 
dhe Irakut arrinte në Medine duke kaluar nëpërmjet Hajberit, 

kjo bënte që rruga tregtare e muslimanëve të ishte nën kërcënim, 
hebrenjtë e Hajberit përbënin një rrezik për karvanët. 


Hebrenjtë e Hajberit, të frikësuar pasi mësuan se çfarë i kishte 
ndodhur fisit Kurajdha, vendosën të nisen drejt Medines, ku u 
bashkuan me hebrenjtë e Hajberit, Tejma, Fedek, Uadi'1-Kura, 
para se muslimanët të niseshin drejt tyre. Ndërsa shkonin në fisin 
Gatafan, mundësuan edhe mbështetjen e tyre me katër mijë ushtarë. 


Në vitin e gjashtë të hixhretit, në muajin e Ramazanit, Hz. 
Pejgamberi dërgoi në Hajber një delegacion, nën komandën e 
Abdullah b. Reuaha, për të hetuar situatën. Kur mësoi vërtetësinë e 
lajmit, planifikoi të emërojë si prefekt këtu kryetarin e fisit, Usejrin. 
Për të transmetuar këtë propozim, nisi sërish Abdullah b. Reuahan, 
bashkë me tridhjetë persona. Fillimisht, Usejri e pa si pozitive 
këtë, madje duke marrë pranë vetes një delegacion hebrenjsh prej 
tridhjetë personash, u nis drejt Medines bashkë me delegacionin 
islam, mirëpo gjatë rrugës hoqi dorë nga mendimi i tij. Ndërsa 
delegacioni islam u kthye në Medine. 

Paqa e Hudejbijes i dha mundësi Hz. Pejgamberit që ta 
eliminonte rrezikun ndaj Hajberit, i cili sa vinte e rritej. Sepse kur 
Pejgamberi u nis drejt Hajberit, mundësia që mekasit të sulmonin 
Medinen, u hoq në saje të Paqes së Hudejbijes. Pasi Pejgamberi ynë 
u kthye nga fushata luftarake e Hudejbijes dhe qëndroi një muaj 
në Medine, urdhëroi përgatitjen për çlirimin e Hajberit. Hajberi 
ishte një vendbanim me kala të forta, me luftëtarë të shumtë 
dhe i vështirë për t'u shtënë në dorë. Si rrjedhojë, çlirimi i këtij 
qyteti ishte një punë që kërkonte vendosmëri dhe durim. Prandaj 
Pejgamberi ynë urdhëroi: “Me ne të vijnë vetëm ata që kanë dëshirë të 
bëjnë xhihad.” 


Para se ushtria islame të nisej për rrugë, disa nga hebrenjtë e 
mbetur në Medine, filluan të shqetësojnë muslimanët, të kërkonin 
borxhin që ende nuk i kishte përfunduar afati.” Edhe munafikët e 
Medines, duke qenë në kontakt me hebrenjtë, dhanë informacione 
mbi forcën e muslimanëve. Abdullah b. Ubeji i këshilloi hebrenjtë 





197 Uakidi, II, 634 etj. 

e Hajberit që të dalin në betejë, të mos frikësohen, por të jenë edhe 
të matur. 


Ushtria islame, rreth fundit të muajit muharrem, në vitin e 
shtatë të hixhrit (maj 628), u nis nga Medina. Numri i ushtrisë 
ishte njëmijë e katërqind këmbësorë, si dhe dyqind kalorës, pra 
gjithsej një mijë e gjashtëqind persona. IP Muhaxhirët që erdhën 
nga Abisinia, si dhe pjesëtarët e fisit Esh'ari dhe pjesëtarët e fisit 
Deus, të cilët u bashkuan më pas me ushtrinë, nuk janë të përfshirë 
në këtë numër. Edhe njëzet gra muslimane, ndër të cilat gjendej 
edhe Ummu Seleme, Safije bint Abdilmuttalib dhe Ummu Ejmen, 
ishin përfshirë në fushatën luftarake për të kuruar të plagosurit, 
për të gatuar dhe për të ndihmuar muslimanët. Historiani Jakubi 
bën të ditur se në Hajber kishte njëzet mijë ushtarë armiq,” 
ndërsa Uakidiu thotë se gjendeshin dhjetë mijë të tillë. Teoria që 
mbështet numrin njëzet mijë, duhet të jetë e ekzagjeruar. 

Udhëtimi i ushtrisë islame, që nga dita kur u nis, zgjati katër 
ditë. Në këtë udhëtim, Hz. Pejgamberi kishte dy udhërrëfyes nga 
fisi Eshxha. Pejgamberi ynë, i cili erdhi në Hajber pasi qe bërë natë, 
priti mëngjesin për sulm. Sepse ai, si parim, nuk organizonte sulme 
në mënyrë të papritur gjatë natës.” Hebrenjtë dolën në mëngjes 
nga kalatë për të vajtur nëpër ara, por kur panë ushtrinë islame, u 
frikësuan dhe u strehuan nëpër kala. 

Hajberi, i cili gjendej në një largësi prej 150 km nga Medina, 
përbëhej nga tre zona, të cilat quheshin Netat, Shikk dhe Ketibe dhe 
nga fortesat e gjendura në këtë zonë. Emrat e këtyre fortesave janë: 
Naim, Sab b. Muadh, Zubejr, Ubej, Nizar, Kamus, Uatih, Merhab dhe 
Sulalim. 

Fillimisht, Pejgamberi e ngriti garnizonin në afërsi të zonës 
Netat. Këtu u bë goditja reciproke me shigjeta. Për shkak se këtu 
nuk ishte një vend i volitshëm, ushtria islame u transferua në 
vendin e quajtur Rescht Go vendi Bescht në afërsi të Mekës). Hz. 





198 Uakidi, II, 689. 

199 Jakubi, Tarihull-Ja'kubi, Bejrut, pa datë, II, 56. 
200 Uakidi, I, 634, 637, 642. 

201 Tbn Hisham, II, 329. 

Pejgamberi i ftoi në Islam hebrenjtë, ata refuzuan dhe vendosën 
të luftojnë. Fisi Gatafan kishte ardhur në ndihmë të hebrenjve me 
katër mijë ushtarë, në këmbim të prodhimit njëvjeçar të hurmave 
të Hajberit. Tri ditë para se Hz. Pejgamberi të arrinte këtu, qenë 
vendosur e sistemuar në kështjellat e Hajberit. Gjatë rrethimit, 
Hz. Pejgamberi i dërgoi si delegat kryetarit të fisit Gatafan, Ujejne 
b. Hisnin, ku i propozoi të tërhiqeshin në këmbim të prodhimit 
njëvjeçar të këtushëm (në disa transmetime thuhet se i premtoi 
gjysmën). I njëjti propozim u bë edhe kundrejt fisit Fezare. Që të 
dyja fiset refuzuan. Mirëpo duke kujtuar se gjatë rrethimit familjet 
e tyre në qytet ishin pa mbrojtje, kjo i shqetësoi dhe i detyroi të 
kthehen në vendbanimet e tyre.“ Pas çlirimit, Ujejne b. Hisni 
erdhi te Hz. Pejgamberi bashkë me katër mijë ushtarë dhe pikërisht 
në kohën e rrethimit të Hajberit, e informoi se ishte tërhequr 
dhe kishte kërkuar pjesë nga ganimeti. Hz. Pejgamberi e refuzoi 
duke i thënë: “Po gënjen.” Tërheqja e tyre ndikoi në psikologjinë 
e hebrenjve. Në këtë kohë, një hebre me emrin Simak erdhi në 
garnizonin islam ku dha të dhëna mbi pikat e dobëta të qytetit. Këtë 
e bëri në këmbim të garancisë së sigurisë ndaj tij. Të gjitha këto 
zhvillime u bënë shkak për lehtësimin e çlirimit të Hajberit. 

Në fund të sulmit të intensifikuar në zonën Netat, u pushtua 
kështjella e këtushme, më pas u pushtuan me radhë kështjellat në 
zonën Shikk dhe më pas Ketibe. Më në fund, bashkë me rënien e 
kështjellës së Kamusit, përfundoi çlirimi i Hajberit. Në çlirimin e 
Hajberit u panë edhe heroizmat e mëdhenj të Hz. Aliut. 

Në Hajber, hebrenjtë dhanë nëntëdhjetë e tre të vdekur, ndër 
të cilët gjendej edhe babai i Zejnebit, Harithi (i cili kishte tentuar 
të helmonte Hz. Pejgamberin), Merhabi, Uosejri, Jasiri, Amiri, 
Kinane b. Ebi'l-Hukajku, ndërsa muslimanët dhanë pesëmbëdhjetë 
dëshmorë. 


Një e pesta e ganimetit të mallrave që u fitua në Hajber, shkoi 
për thesarin, me qëllim që të ndahej ndaj Hz. Pejgamberit dhe atyre 





202 Uakidi, II, 950-952: Ibn Hisham, II, 230. 
203 Uakidi, II, 976. 
204 Uakidi, II, 700. 

që ishin përcaktuar në ajetin e ganimetit. Ndërsa katër e pesta u 
nda ndër gazinjtë. Thesarin, i cili kishte një përmasë sa të mbushte 
lëkurën e një deveje, e pati marrë me vete Hujej b. Ahtabi nga 
fisi Nadir, kur qe larguar nga Medina, por u gjet pas hetimeve të 
gjata. Këtë thesar, të përbërë prej florinjsh dhe sendesh të çmuara, 
Hz. Pejgamberi ua shpërndau grave të veja dhe të varfra. Kopjet 
e Teuratit, të cilat u gjetën ndër mallrat e ganimetit, iu kthyen 
hebrenjve. 


Përdorimin e tokave të Hajberit, Hz. Pejgamberi ua la hebrenjve, 
me kusht që “të jetë e rezervuar e drejta për t'i nxjerrë ata nga aty” 
dhe “që t'i jepnin shtetit islam gjysmën e produkteve të hurmës dhe të 
produkteve të tjera.” Çlirimi i Hajberit i shqetësoi dhe i pikëlloi 
shumë idhujtarët e Mekës, por i gëzoi muslimanët në Mekë, 
kryesisht Hz. Abbasin.” Bashkë me çlirimin e Hajberit, forca 
politike e hebrenjve në Gadishullin Arabik përfundoi, po ashtu, 
u dobësua edhe forca e tyre ekonomike. Edhe pse më parë ishin 
një subjekt kërcënues që ngrinte krye ndaj muslimanëve, pas kësaj 
u shndërruan në nënshtetas që u paguanin taksa muslimanëve. 
Në saje të ganimetit të përfituar nga Hajberi dhe të ardhurave të 
përvitshme, u shtua forca ekonomike e shtetit islam. 

Hz. Pejgamberin, i cili qëndroi disa ditë këtu pas çlirimit të 
Hajberit, tentoi ta helmonte bashkëshortja e Sel-lam b. Mishkemit, 
njërit prej liderëve të hebrenjve, Zejneb bint Harithi. Pasi preu 
një dele dhe e skuqi, ftoi Hz. Pejgamberin gjoja për t'ia ofruar si 
gosti. Hz. Pejgamberi, i cili mori me vete edhe Bishr b. Beranë, 
që në kafshatën e parë vuri re se ushqimi ishte i helmuar dhe e 
nxori kafshatën pa e gëlltitur. Mirëpo Bishr b. Bera, i cili ishte në 
të njëjtën sofër, e gëlltiti me vështirësi kafshatën që mori, duke 
menduar se do të tregonte mungesë respekti ndaj Hz. Pejgamberit 
dhe ndërroi jetë i helmuar. Thuhet se Zejneb bint Harithi u vra 
duke u zbatuar kisas, por thuhet edhe se është falur.” 








20 Tbn Hisham, II, 337. 
206 Thn F isham, II, 347. 
207 Uakidi, II, 677-678; Ibn Hisham, II, 337-338. 

Në çlirimin e Hajberit, Hz. Pejgamberi mori Safijen (emri i 
vërtetë është Zejneb), vajzën e njërit prej liderëve të hebrenjve, 
Hujej b. Ahtabit, si e drejtë e kryekomandantit. E la të lirë atë të 
pranojë Islamin dhe të jetë bashkëshorte e tij, ose të mbajë fenë e 
saj dhe të kthehet pranë të afërmve. Safija zgjodhi Islamin dhe u bë 
ndër bashkëshortet e Hz. Pejgamberit.” 


Ndërkohë, pjesëtarët e fisit Deus dhe Esh'ari, ndër të cilët gjendej 
edhe Ebu Hurejre, erdhën në Hajber. Hz. Pejgamberi u konsultua 
me sahabet dhe ndau ganimet edhe për ta. Edhe muhaxhirët e 
Abisinisë, të cilët erdhën nga Nexhashiu me dy anije, dhe ndër të 
cilët gjendej edhe Xhafer b. Ebi Talibi, arritën në Hajber. Pejgamberi 
ynë e shprehu gëzimin duke thënë: “Nuk e di se për cilën do të 
gëzohem, për ardhjen e Xhaferit apo për çlirimin e Hajberit?” Çlirimi i 
Hajberit u realizua në muharrem-safer 7/maj-qershor 628.“ 

Pas çlirimit të Hajberit, Hz. Pejgamberi u drejtua drejt Uadil- 
Kurasë. Hebrenjtë që ishin këtu rezistuan një ditë duke u strehuar 
në kështjella të fortifikuara. Mirëpo në fund u dorëzuan sipas 
kushteve të hebrenjve të Hajberit. Sipas këtyre kushteve, gjysmën 
e prodhimeve të tokës të një viti do ta paguanin si taksë ndaj 
shtetit islam. Kur hebrenjtë e Tejmës dëgjuan për zhvillimet Hajber, 
Fedek dhe Uadi'1-Kura, bënë marrëveshje me Hz. Pejgamberin mbi 
xhizjen. 

Pas çlirimit të Hajberit, Hz. Pejgamberi dërgoi në zonën e 
Fedekut, Muhajjisa b. Mes'udin për të bërë thirrje në Islam dhe për 
t'u kujtuar atë që pësuan hebrenjtë. Banorët e Fedekut kërkuan të 
arrijnë një marrëveshje me Hz. Pejgamberin në këmbim të gjysmës 
së tokave, dërguan te Hz. Pejgamberi një delegacion për të arritur 
me të marrëveshjen e paqes. Pejgamberi ynë i pranoi këto kushte. 
Ngaqë Fedeku qe marrë me paqe, pa luftë, gjysma e truallit u nda 
për Hz. Pejgamberin.“ 





208 Uakidi, II, 707. 

20? Për informacione të mëtejshme në lidhje me çlirimin e Hajberit dhe zhvillimet e 
lidhura me të, shih Uakidi, II, 633-721; Ibn Sa'd, II, 106-117; Taberi, II, 9-20. 

“10 Uakidi, II, 706-707; Ibn Hisham, TI, 343. 

Kthimi nga Abisinia e grupit të fundit të emigrantëve 


Pasi trajtuam në linjat kryesore marrëdhëniet e Hz. Pejgamberit 
me hebrenjtë, duam të bëjmë edhe një vlerësim të shkurtër të këtyre 
marrëdhënieve, në mënyrë që të hidhet sadopak dritë edhe për 
ditët e sotme. Pejgamberi ynë, nuk i ka parë kurrë hebrenjtë si një 
popull që nuk mund të jetonte bashkë me muslimanët. Synimi i 
tij nuk ishte as të zhdukte krejtësisht hebrenjtë apo t'i dërgonte në 
tokat jashtë administrimit islam. Po të ishte kështu, do të zhdukte 

hebrenjtë në Hajber dhe ato rreth tij, ose i eliminonte krejtësisht 
apo i dërgonte jashtë tokave të administrimit islam. Ai nuk veproi 
kështu dhe hebrenjtë e përmendur në periudhat kur muslimanët 
ishin të fuqishëm, i kishte lënë në vendet e tyre. Në një periudhë 
kohore katërvjeçare nga çlirimi i Hajberit, i cili u realizua në krye 
të vitit të shtatë hixhri, e deri në vitin e njëmbëdhjetë hixhri, në të 
cilin ai ndërroi jetë, muslimanët dhe hebrenjtë kanë qenë shembull 
i bukur i përvojës së jetesës së përbashkët. Për më tepër, në vende 
të tjera të Gadishullit Arab, për shembull në Jemen, madje edhe në 
Medine, jetonin hebrenj, në kuadër të një marrëveshjeje, sipas së 
cilës do të ishin nën drejtimin e muslimanëve dhe nën mbrojtjen 
e tyre.”'' Rreth pesëmbëdhjetë muaj pas fushatës luftarake të fisit 
Kurajdha, ndërkohë që Hajberi po shkonte drejt çlirimit, pranë 
Hz. Pejgamberit gjendeshin dymbëdhjetë persona nga hebrenjtë 
e Medines.“ Edhe hebrenjtë e syrgjynosur, ose të eliminuar 
jetonin brenda Medines bashkë me muslimanët, derisa prishën 
marrëveshjen. Kjo do të thotë se Pejgamberi ynë nuk ka vepruar 
ndaj atyre që janë sjellë mirë. Mirëpo, ashtu siç e përmendëm 
gjatë trajtimit të ngjarjeve, hebrenjtë brenda Medines janë nxjerrë 
nga qyteti ose janë eliminuar për shkak se kanë bërë marrëveshje 
me armiqtë e fortë të muslimanëve, se kishin marrë trajtën e një 
kërcënimi, se kishin injoruar dhe nuk kishin njohur autoritetin 
e shtetit dhe paqen e mirëqenien sociale. Meqenëse kishin marrë 
trajtën e një kërcënimi për jetën, për mallin dhe nderin e tyre, 
ishte e pamundur të jetonin bashkërisht. Po të mos kishin prishur 
marrëveshjen, po të mos kishin bërë marrëveshje me idhujtarët, po 
të mos kryenin krime e dhe të mos kishin marrë trajtë kërcënimi 
për sigurinë e jetës së muslimanëve, ndoshta edhe fiset hebreje do 
të liheshin në vendet e tyre në Medine 71? 





“11 Uakidi, II, 634-635. 
217 Uakidi, II, 684. 

213 Pasi pamë veprimet e Hz. Pejgamberit ndaj hebrenjve, gjatë gjithë historisë 
katërmbëdhjetëvjeçare të Islamit, e shohim të dobishme të hedhim një sy mbi 
marrëdhëniet e zhvilluara mes muslimanëve dhe hebrenjve. Nga lindja e Islamit 
e deri në mesin e shekullit XX, hebrenjtë pësuan dhunë dhe presion nga bota e 
krishterë, përkundër kësaj, muslimanët ishin treguar tolerantë me ta. Për shembull, 
hebrenjtë që jetonin në Siri dhe që ranë pre e dhunës dhe e presionit bizantin, 

3- Marrëdhëniet me të krishterët 

a) Të dhëna të përgjithshme 

Marrëdhëniet e muslimanëve me të krishterët kanë filluar në 
periudhën islame të Mekës. Më sipër, kur trajtuam periudhën 
mekase të profetësisë së Hz. Muhammedit (s.a.s.), përmendëm edhe 
faktin që Uaraka b. Neufeli kishte marrëdhënie me krishterimin, që 
pas thirrjes së parë hyjnore Hz. Pejgamberi është takuar me Uaraka 
b. Neufelin dhe i ka treguar ç'kishte ndodhur, që pjesëtarët dhe 
drejtuesit e muslimanëve emigruan në Abisini, i cili ishte shtet i 
krishterë: që skllavi i fisit Rebia, Addasi nga Ninova, pranoi Islamin 
në prani të Hz. Pejgamberit gjatë kthimit nga Taifi. 

Përveç sa më sipër, përplasjet mes bizantëve të krishterë dhe 
sasanëve zoroastristë, gjatë periudhës së Mekës, krahas idhujtarëve 
të Mekës, i kanë ndjekur së afërmi edhe Hz. Pejgamberi dhe 
muslimanët. Në vija të përgjithshme, rrjedha e këtyre përplasjeve 
është kështu: Në vitin 611, sasanët futën në dorë Antakjan, në 
614 Kudsin dhe në 619 Egjiptin. Pas kësaj, idhujtarët e Mekës 
ishin gëzuar se iranianët, të cilët zotëronin një fe me shumë zota 
(politeiste), ashtu si ata, kishin mposhtur bizantinët e krishterë, 
ndërsa muslimanët ishin pikëlluar. Madje, idhujtarët, duke shkuar 
më tej, kishin filluar të thoshin se, ashtu siç iranianët, adhuruesit 
e zjarrit, kishin mposhtur njerëzit e librit, bizantinët, edhe ata do 
të mposhtnin muslimanët. Pas kësaj zbriti sureja Rum dhe u bë e 
ditur se brenda pak vitesh pas kësaj disfate (3-9 vjet), bizantinët 
do të kalonin në epërsi. Muslimanët ishin lumturuar shumë me 
këtë lajm të Kuranit, ndërsa idhujtarët nuk e kishin besuar. Hz. 
Ebu Bekri dhe Ubej b. Halefi ndër idhujtarët, kishin vënë bast, 
sipas marrëveshjes së tyre të fundit, që, nëse rumët do të mposhtin 
iranianët brenda 9 viteve, Ubej b. Halefi do t'i jepte Hz. Ebu Bekrit 





gjatë çlirimeve para islame, i kishin konsideruar si shpëtimtarë çliruesit muslimanë 
dhe i kishin ndihmuar ata. Hebrenjtë kishin emigruar herë pas here nga shtete të 
ndryshme të Europës drejt Afrikës Veriore dhe tokave osmane, ku do të mund 
të zotëronin kushte më të sigurta jetësore dhe në këtë kuadër, që në periudhën e 
Muradit II, janë vendosur në Turqi. Kjo situatë vijoi deri në fund të periudhës së 
osmanëve. Si përfundim, shohim se, gjatë gjithë historisë osmane, në veçanti gjatë 
gjithë historisë turko-islame, muslimanët janë sjellë tolerantë ndaj hebrenjve, madje 
i kanë ruajtur ata përballë të krishterëve. 

njëqind deve, nëse iranianët do të mposhtnin rumët, Hz. Ebu Bekri 
do t'i jepte Ubej b. Halefit njëqind deve. Në të vërtetë, pas një kohe 
të shkurtër, me një fushatë që organizoi Herakleios, i zmbrapsi 
iranianët në një zonë pas Firatit. Duke pushtuar Azerbajxhanin, 
Armeninë dhe Gjeorgjinë, mes viteve 622 dhe 627, hyri në 
Mezopotami dhe shembi tempullin e zjarrit në Tebriz. Fitorja e parë 
e bizantinëve rastis me kohën e Betejës së Bedrit, ndërsa fitorja e 
fundit me Marrëveshjen e Hudejbijes. Në kohën kur mposhti Iranin, 
Ubej b. Halefi kishte vdekur. Hz. Ebu Bekri mori njëqind deve nga 
trashëgimtarët e tij dhe me urdhrin e Hz. Pejgamberit ua shpërndau 
të varfërve. 


Në kohën kur Hz. Pejgamberi migroi në Medine, shihet se këtu 
nuk kishte të krishterë në numër të konsiderueshëm. Ndërkaq, në 
Medine njihet ekzistenca e një prifti me emrin Ebu Amir er-Rahib, 
të cilin Hz. Pejgamberi e quan fasik (mosrespektues i ndalesave dhe 
urdhëresave të Islamit). Ky person, pas migrimit, e braktisi Medinen 
dhe u vendos në Mekë. Atje bashkëpunoi me idhujtarët dhe, me 
personat që mblodhi rreth vetes, luftoi përballë muslimanëve në 
Betejën e Uhudit. 


Pas Paqes së Hudejbijes, Hz. Pejgamberi u dërgoi disa kryetarëve 
të shteteve letra, ku i thërriste në Islam. Në këtë kuadër, u dërgoi 
letra edhe sovranëve të Bizantit, Egjiptit dhe Abisinisë, të cilët 
ishin të krishterë. Perandori bizantin, Herakleios, kishte treguar 
interes ndaj Islamit, Perandori i Egjiptit, Mukaukisi, ishte sjellë 
mirë me delegatin e Hz. Pejgamberit dhe i kishte dërguar dhurata 
të ndryshme. Ndërsa thuhet se sovrani i Abisinisë e kishte 
pranuar Islamin. 


Nëpërmjet Harith b. Umejr el-Ezdiut, Hz. Pejgamberi i dërgoi 
një letër prefektit të Busrës, e cila varej nga Perandoria Bizantine. 
Kur delegati arriti në Mute, u kap nga një prefekt tjetër i Bizantit, 
Shurahbil b. Amr el-Gassani dhe u vra. Harithi është delegati i 
vetëm i vrarë i Hz. Pejgamberit. Kjo ndodhi e zemëroi shumë 
Rasulullahun. 


SË 3. 

b) Beteja e Mu'tes (81629) 


Konfliktet e armatosura që vijuan për shekuj të tërë mes 
bizantinëve dhe muslimanëve, kanë filluar bashkë me betejën e 
Muttes. Pejgamberi ynë, në muajin Rebiu'l-Eu”'uel të vitit të tetë të 
hixhretit, dërgoi në Dhatu Atlah, që gjendej një natë larg nga Belka, 
një delegacion prej pesëmbëdhjetë personash, ndër të cilët edhe 
Ka'b b. Umejr el-Gifari, me qëllim që të ftojnë banorët në Islam. 
Anëtarët e delegacionit u vranë të gjithë me shigjetë, përveç Ka'bit, 
i cili ariti të kthehet i plagosur në Medine. Hz. Pejgamberi, i cili u 
zemërua për këtë ndodhi, mendoi të niste një ushtri drejt tyre, por 
kur mësoi se banorët e atij vendi ishin larguar drejt një vendi tjetër, 
hoqi dorë.“ 

Për tu kundërpërgjigjur ndaj cenimit juridik që pësoi Harith 
b. Umejri dhe më pas muslimanët e vrarë në Dhatu Atlah, Hz. 
Pejgamberi përgatiti një ushtri prej tre mijë personash, komandant 
të së cilës emëroi Zejd b. Harithen. Urdhëroi që në rast se do të 
vritej Zejdi, ta zëvendësonte Xhafer b. Ebi Talibi, nëse vritej edhe 
ky, ta zëvendësonte Abdullah b. Reuaha: nëse edhe Abdullahu do të 
binte dëshmor, do të zgjidhnin njërin prej tyre dhe do të përparonin 
deri në vendin ku ra dëshmor delegati i tij. Ushtrinë e përcolli deri 
në Thenijjetu1-Ueda. Nga muslimanët kërkoi që të ftojnë në Islam 
banorët e zonës, në rast se pranojnë, të mos luftojnë me ta; në të 
kundërt, të mbështeten tek Allahu dhe të luftojnë me ta. Përveç 
kësaj, i paralajmëroi dhe i këshilloi që të mbajnë fjalët e dhëna, të mos 
e teprojnë, të mos vrasin fëmijët,” gratë, të moshuarit dhe ata që janë 





214 Uakidi, II, 752-753. 

215 Ky urdhër i dhënë nga Hz. Pejgamberi për mbrojtjen e fëmijëve (dhe në përgjithësi 
të civilëve) është shumë i rëndësishëm. Para së gjithash, ky urdhër, pas një periudhe 
të injorancës, në të cilin fëmijët vriteshin, ka të bëjë me sigurinë e jetës, në të 
cilën fëmijët shndërrohen në parësorë. Krahas kësaj, ndërkohë që po e dërgonte 
ushtrinë drejt zonave ku banonin të krishterët, është domethënës fakti që jepet ky 
paralajmërim. Kjo nxjerr qartësisht në pah faktin se në prani të tij, pa bërë dallim 
race dhe feje, mundësohet siguria e jetës së fëmijëve. Në një kohë që, prej vitit 
2001, për shkak të luftërave botërore, gjatë 10 viteve të fundit janë vrarë 2 milionë 
fëmijë, janë plagosur 6 milionë të tjerë, ose kanë humbur gjymtyrët (Shih Ramazan 
Özey, Günümüz Dünya Sorunları (Problematika botërore e ditëve të sotme), Stamboll 
2001, f. 123). 

tërhequr nëpër manastire, të mos dëmtojnë pemishtet e hurmave, të mos 
presin pemët dhe të mos djegin ndërtesat.”19 


Shurahbil b. Amr el-Gassani, i cili mësoi se ushtria islame ishte 
ndarë nga Medina dhe po përparonte drejt veriut, dërgoi përballë 
tyre vëllanë e tij, Sedusin, bashkë me një ushtri. Pasi Sedusi u vra 
në luftë, Shurahbili u frikësua dhe u strehua në kështjellën e tij. 
Muslimanët vijuan rrugën e tyre dhe përparuan deri në Maan, ku 
ngritën garnizonin. Në atë kohë mësuan se perandori bizantin, 
Herakleios, nën komandën e Malik b. Rafiles nga fisi Belij, kishte 
ardhur në Maab në krye të një ushtrie prej njëqind mijë personash 
(disa burime flasin njëqind mijë nga rumët dhe njëqind mijë nga 
personat e mbledhur prej fiseve arabe të krishtera që u përmendën 
më lart) të përbërë nga fiset arabe Behra, Uail, Bekir, Lahm dhe 
Xhudham. Muslimanët qëndruan dy ditë në Maan dhe biseduan 
se çfarë duhet të bëjnë. Disa prej tyre propozuan të lajmërojnë Hz. 
Pejgamberin se bizantinët kanë ardhur me një ushtri të madhe dhe 
të veprojnë sipas lajmit që do të vinte nga ai. Abdullah b. Reuaha 
mori fjalën dhe tregoi me shembuj se në pikëpamje të tyre nuk 
kishte rëndësi numri i shumtë i ushtarëve, i armëve dhe i kafshëve 
të transportit: tha se duhej të luftonin, se do të korrnin fitore ose do 
të arrinin në shehadet (rënia dëshmor). Në fund u vendos të bëhej 
luftë. Ushtria islame, e cila u largua nga Maani, shkoi në Mute, ku 
edhe do të zhvillohej lufta. 


Pasi Zejd b. Harithe ra dëshmor në betejë, sanxhakun (flamurin) 
e mori Xhafer b. Ebi Talibi. Pasi edhe ai ra dëshmor gjatë një 
përleshjeje heroike, sanxhakun e mori Abdullah b. Reuaha. Kur 
edhe ai ra dëshmor, muslimanët vendosën që sanxhaku t'i jepej 
Halid b. Uelidit. Halidi, sapo mori sanxhakun, vendosi të sulmojë 
mbi armiqtë. Pavarësisht se ishte mbrëmje, kjo lëvizje e tij pati 
ndikim. Komandanti i krahut të majtë të ushtrisë së djathtë, 
Kutbe b. Katade, vrau Malik b. Rafilen, komandantin e arabëve të 
krishterë. Muslimanët u mblodhën rreth Halid b. Uelidit dhe vranë 
shumë ushtarë nga ushtria armike. Gjatë natës beteja u ndërpre. 





216 Uakidi, II, 757-758. 


SË 3 








214 3 HZ. MUHAMMEDI DHE MESAZHI UNIVERSALI TIJ 














Halid b. Uelidi, duke marrë parasysh se ushtria armike kishte 
epërsi numerike në krahasim me ushtrinë islame, vendosi të zbatojë 
një taktikë ndryshe. Duke i marrë ushtarët e krahut të djathtë para, 
të krahut të majtë në anën e djathtë, të vijës së parë në vijën e 
pasme dhe të vijës së pasme në vijën e parë, planifikoi që armiqtë të 
mendojnë se muslimanët kanë marrë ndihmë gjatë natës. Në fakt, 
synimi i tij ishte që, pasi të trondiste anën shpirtërore të armikut 
dhe pasi t'i lodhte ata me një sulm të fuqishëm, të shpëtonte 
ushtrinë islame nga eliminimi, si dhe të mundësonte zmbrapsjen 
e tyre. Mëngjesin e ardhshëm, ushtarët armiq, kur panë përballë 
tyre ushtarë të ndryshëm, u habitën dhe u tronditën psikologjikisht. 
Ushtria islame u zmbraps pasi organizoi një sulm të papritur. Plani 
i Halidit pati sukses. Ushtarët e armikut nuk guxuan t'i ndjekin 
muslimanët. U shqetësuan duke menduar se Halidi do t'i tërhiqte 
ata në shkretëtirë dhe se do të luftonte me ta atje. Së fundmi, 
dy ushtritë u ndanë nga njëra-tjetra. Ushtria islame u kthye në 
Medine. Pejgamberi ynë dhe muslimanët që gjendeshin në Medine, 
madje edhe fëmijët, i pritën ata në vendin e quajtur Xhurf. Disa 
prej tyre i pritën ftohtë, duke u thënë “ferrar” ose furrar”, fjalë 
që ka kuptimin “të arratisurit”. Gazinjtë e kthyer nga beteja Mute, 
arritën deri aty sa nuk dilnin dot jashtë për shkak të turpit, ngaqë 
muslimanët i kishin pritur ftohtë në Medine. Ndërsa Pejgamberi ynë 
u tha se ata nuk ishin të arratisur. Urdhëroi që të quhen “kurrar” 
(ose kerrar)”, në kuptimin e luftëtarëve që realizojnë goditje duke 
u rrotulluar. E transmetoi lajmin te secili prej tyre dhe u tha se nuk 
ishin të arratisur, por ishin luftëtarë që realizonin goditje duke u 
rrotulluar. “7 


Në literaturë gjenden transmetime, sipas të cilave beteja e Mu'tes 


48 por ekzistojnë edhe 


përfundoi me mposhtjen e ushtrisë bizantine, 
shprehje që e vlerësojnë si humbje të muslimanëve.” Kjo betejë 
duhet të pranohet si një fitore e korrur nga mposhtja e ushtarëve 
armiq në zonën ku luftoi Halid b. Uelidi dhe si një betejë ku 


nga ana e muslimanëve pati shumë pak humbje jete (tetë, dhjetë 





217 Uakidi, II, 765. 
218 Thn Sad, II, 130. 
219 Makrizi, f. 349. 

ose pesëmbëdhjetë persona). Megjithëse ushtria bizantine nuk u 
mposht plotësisht, mund të thuhet se beteja rezultoi me fitore të 
muslimanëve. Kjo kuptohet dhe si rrjedhojë e vlerësimit të Hz. 
Pejgamberit. 


Bashkë me betejën Mute, Halid b. Uelidi dhe muslimanët e 
njohën së afërmi ushtrinë bizantine, taktikat e tyre të luftës dhe 
armët e tyre. Kjo përvojë rezultoi të jetë e dobishme gjatë çlirimeve 
që u realizuan në vitet në vijim. Përveç kësaj, arabët e Sirisë dhe 
të Palestinës panë forcën e besimit dhe heroizmat e muslimanëve, 
filluan t'i njohin ato. Hz. Pejgamberi në këtë betejë i jep Halid 
b. Uelidit titullin “Sejfullah (Shpata e Allahut)”.79 

Në këtë betejë, muslimanët humbën të afërmit e Hz. 
Pejgamberit, personalitete që kishin bërë shërbime të shumta ndaj 
Islamit, mikun e afërt të Hz. Pejgamberit, Zejd b. Harithen, Xhafer 
b. Ebi Talibin, djalin e xhaxhait, i cili para një viti qe kthyer nga 
Abisinia dhe poetin e madh të ensarëve, Abdullah b. Reuahan. Këto 
humbje u bënë shkak i pikëllimit të familjarëve të tyre, por e bënë 
edhe Hz. Pejgamberin të qajë. Pejgamberi ynë, duke bërë të ditur se 
familja e Xhaferit, i cili ra dëshmor, ishin të pikëlluar, kërkoi që të 
përgatisnin ushqim për ta.” 


c) Fushata luftarake e Tebukut (91630) 


Disa tregtarë të ardhur nga Siria, sollën lajme në Medine, sipas 
të cilave perandori bizantin, duke pasur mbështetjen e fiseve të 
krishtera arabe, kishte filluar përgatitjet për betejë. Pas kësaj, 
Pejgamberi ynë përgatiti një ushtri prej tridhjetëmijë personash, 
në të cilën morën pjesë disa fise arabe, të tilla si: Eslem, Gifar, 
Xhuhejne, Eshxha' dhe Sulejm. Në përgjithësi ai e mbante të 
fshehtë vendin ku do të shkonte për fushatë luftarake, por kësaj 
here, ndërsa nisej, e bëri të ditur në mënyrë të qartë se objektiv do 
të ishte ushtria bizantine. Sepse rruga ishte e gjatë, armiku i fortë 





220 Në lidhje me betejën Mute, përveç kësaj, shih edhe Ibn Hisham, II, 373-389; Ibn 
Sad, II, 128-130; Buhari, V, 86-88; Taberi, III, 36-42: Ibn Abdilber, Durer, 209-210; 
Ibn Sejjidinnas, II, 208-213. 

221 Uakidi, II, 766: Ibn Hisham, II, 381. 

dhe i shumtë në numër, ndërsa temperaturat ishin të larta. Hurmat 
qenë pjekur. Ishte një kohë kur popullit i pëlqente të ulej poshtë 
pemishteve, nën hijen e pemëve. Në Kur'an, koha kur rastisi kjo 
fushatë luftarake quhet si koha e vështirësisë (Saatu'1-Usre), prandaj 
edhe kjo fushatë luftarake quhet Fushata Luftarake e Vështirësisë 
(Gazuetu'1-Usre), ndërsa ushtria u quajt ushtria e vështirësisë 
(Xhejshu-Usre). 

Ajetet e mëposhtme pasqyrojnë disa qëndrime dhe sjellje të 
muslimanëve para fushatës luftarake: “O besimtarël Çfarë keni që 
ngurroni e mbërtheheni fort për toke kur ju thuhet: “Dilni në luftë, në 
rrugën e Allahut?! A jeni të kënaqur me jetën e kësaj bote, në vend të 
së amshueshmes21 Kënaqësia e kësaj bote, në krahasim me atë të botës 
tjetër, është shumë e vogël. Nëse nuk shkoni në luftë, Ai do t'ju ndëshkojë 
me dënim të dhembshëm dhe do t'ju zëvendësojë me një popull tjetër, 
Atij nuk do të mund t'i bëni dëm aspak, se Allahu është i Fuqishëm për 
çdo gjë. Nëse ju nuk e ndihmoni atë (Muhammedin), Allahu tashmë e ka 
ndihmuar ditën kur e dëbuan mohuesit vetë të dytin, kur ishin në shpellë 
e ai i thoshte shokut të vet (Ebu Bekrit): Mos u mërzit, se Allahu është 
vërtet me nel” Atëherë, Allahu zbriti qetësinë e Vet mbi të, e ndihmoi me 
një ushtri të padukshme (melekësh) dhe bëri që fjala e mosbesimtarëve 
të jetë më e poshtëruara, kurse Fjala e Allahut të jetë më e lartësuara. 
Vërtet, Allahu është i Plotfuqishëm dhe i Urtë. Dilni në luftë, qofshi të 
shëndoshë ose të sëmurë dhe luftoni me pasurinë e jetën tuaj në rrugën e 
Allahut! Kjo është më mirë për ju, por duhet ta dinit”? 


Disa beduinë kërkuan falje, pasi nuk donin të merrnin pjesë në 
fushatën luftarake. Në ajetin që zbriti për këta, thuhet se kishin 
ardhur te Hz. Pejgamberi për t'i parashtruar justifikime që të mos 
merrnin pjesë në fushatën luftarake dhe se mosmarrja pjesë në 
këtë fushatë luftarake nuk është një sjellje e përshtatshme: “Disa 
beduinë erdhën me shfajësime, duke të kërkuar leje, që të mos shkonin 
në luftë...” Përveç kësaj, rreth tetëdhjetë munafikë (dyfytyrësh), 
kërkuan leje duke shprehur pretekste, pavarësisht se nuk i 
kishin vërtet. Pas kësaj, këto ajete që zbritën paralajmëruan Hz. 





222 Teube, 9/38-41. 
223 Teube, 9/90. 

Pejgamberin, i cili i lejoi ata: “Sikur fitorja të ishte e afërt dhe udhëtimi 
i shkurtër, ata do të të pasonin ty. Por iu duk rrugë e largët. Dhe ata do 
të betohen në Allahun: “Sikur të kishim mundur, me siguri do të dilnim 
bashkë me ju,” dhe kështu ata e shkatërrojnë vetveten, Allahu e di se ata 
janë gënjeshtarë. Allahu të fal ty që u lejove atyre të mungojnë, para se 
ta kuptoje se kush të flet të vërtetën dhe derisa t'i njihje gënjeshtarët.“ 
Në suren Teube ka edhe ajete të tjera, që flasin për qëndrimet e 
munafikëve në lidhje me fushatën luftarake të Tebukut dhe me 
situatën psikologjike të tyre. 

Pejgamberi ynë nxiti sahabet e pasur që të sigurojnë mjete 
transporti dhe ushqime për fushatën luftarake të Tebukut. Hz. 
Osmani, Abbas b. Abdilmuttalibi, Abdurrahman b. Aufi, dhanë 
ndihmë të madhe ndaj muslimanëve. Hz. Ebu Bekri dha të gjithë 
paratë e tij, një shumë prej katër mijë dirhemesh, ndërsa Hz. 
Omeri fali gjysmën e pasurisë. Ndihmesën më të madhe e bëri 
Hz. Osmani. Ai pajisi një të tretën e gjithë ushtrisë.”” Ndër të 
tjera, pati edhe situata përlotjesh. Disa sahabe, të cilët pavarësisht 
se dëshironin shumë të dilnin në fushatën luftarake të Tebukut, 
ngaqë nuk gjenin dot mjet transporti për shkak të varfërisë së tyre, 
takuan Hz. Pejgamberin dhe kërkuan nga ai që t'u sigurojë mjete 
transporti. Për këtë grup, të përbërë prej shtatë personash, pasi nuk 
u sigurua mjet transporti, kuptuan se nuk do të mund të marrin 
pjesë në ushtri. Kështu, u pikëlluan shumë dhe derdhën lot. Këta 
persona u përmendën ndër muslimanët si “Bekkain” (ata që qanë 
shumë). Për shkak të këtyre sjelljeve, zbriti ajeti që bënte të ditur 
se ata nuk ishin përgjegjës për këtë situatë, se përgjegjësia u përket 
atyre që kërkuan leje nga Hz. Pejgamberi, pavarësisht se ishin të 
pasur. “8 Kjo situatë kishte bërë që disa sahabe të hynin në veprim. 
Ibn Jamin b. Umejri dhe Abbas b. Abdilmuttalibi siguruan mjetet e 
transportit dhe ushqimet e dy personave, ndërsa Hz. Osmani të tre 





224 Teube, 9741-43. 
22 Uakidi, III, 991. 
226 Teube, 9/92-93. 

personave të tjerë, duke mundësuar që edhe ata të merrnin pjesë në 


ushtrinë islame.” 


Ushtria Islame, nën udhëheqjen e Alkame b. el-Fag'ua nga fisi 
Huzaa, u nis për rrugë dhe përparoi deri në Tebuk, i cili gjendej 
778 km larg qytetit të Medines.” Tebuku gjendej mbi rrugën e 
Sirisë dhe këtu ndërtuan edhe garnizon. Në atë kohë, Herakleios 
gjendej në Humus. Gjatë kësaj fushate luftarake, ushtria islame nuk 
u përball me ushtrinë armike; si rrjedhojë, nuk u zhvillua asnjë 
përleshje. U kuptua se bizantinët nuk kishin përgatitur ndonjë 
ushtri ndaj muslimanëve dhe se lajmet që arritën në Medine nuk 
ishin të vërteta. Hz. Pejgamberi dëgjoi mendimet e sahabeve nëse 
duhej të përparonin apo jo drejt Damaskut. Hz. Omeri tha: “Nëse 
je urdhëruar të ecësh, eci” Hz. Pejgamberi iu përgjigj: “Po të kisha 
marrë urdhër, nuk do të merrja mendimet tuaja.” Pas kësaj, Hz. Omeri 
e shprehu mendimin e tij duke thënë: “O Rasulullahl Rumët janë 
në numër të shumtë. Në ato anë nuk gjendet qoftë edhe një musliman. 
Ashtu siç e pe, ti u afrove me ta. Fakti që ti u afrove, i frikësoi ata. 
Nëse e konsideron të përshtatshme, këtë vit kthehu pas. Ose Allahu i 
Lartmadhëruar të bën të ditur një urdhër mbi këtë çështje.” Pas kësaj, 
Hz. Pejgamberi nuk vazhdoi më tutje Tebukut. 


Gjatë fushatës luftarake të Tebukut, ata që banonin në vendbanimet 
përreth, hynë nën administrimin islam. Hz. Pejgamberi, duke dërguar 
njësi ushtarake drejt zonave Xherba', Ejle (Akabe'ja e sotme), 
Edhruh, Makna dhe Maan, në disa prej të cilave jetonin të krishterë 
e në disa të tjera hebrenj, ftoi në Islam banorët e këtyre zonave. 
Përfaqësuesit e tyre erdhën pranë Hz. Pejgamberit, i cili gjendej në 
Tebuk. Megjithëse nuk pranuan Islamin, duke i bindur ata që të 
paguajnë taksë vjetore (xhizje), pranuan të jenë nënshtetas të shtetit 
Islam. Pejgamberi ynë urdhëroi që me secilin prej këtyre vendeve 
të hartohej nga një marrëveshje, të cilën ua dha atyre. Përveç 
kësaj, bashkë me katërqind kalorës, e dërgoi Halid b. Uelidin në 
Dumetulxhendel, i cili ishte një qendër e rëndësishme. Halidi kapi 





27 Uakidi, II, 993-995: Ibn Hisham, II, 518-519. 
228 M. Muhammed Hasen Sher-rab, el-Mealimu”1-Fthire fis-Sun-ne ue5-Sire Bejrut 1991, 
f. 69. 

liderin e krishterë të kësaj zone, Ukejdir b. Abdilmelikun dhe e 
solli te Hz. Pejgamberi. Pasi Ukejdiri pranoi të paguajë xhizje, 
edhe Dumetulxhendeli hyri nën administrimin Islam, ndërsa vetë 
Ukejdiri u dërgua në Dumetulxhendel. 


Për shkak të fushatës luftarake të Tebukut, është e arsyeshme të 
aludojmë një kriter që zë vend të rëndësishëm në marrëdhëniet me 
Ehlu'l-Kitabin. Gjatë përgatitjeve të kësaj fushate, gjatë fushatës dhe 
në fund të saj, zbritën disa ajete nga sureja Teube (Berae) në Kur'an. 
Kur Hz. Pejgamberi ndodhej në Tebuk, ndaj anëtarëve të Ehlu’l- 
Kitabit, te të cilët kishte dërguar thirrës, filloi të zbatojë dispozitat 
e ajetit 29 të kësaj sureje. Sipas këtij ajeti, grupeve që përfshihen 
në Ehlu'l-Kitab u propozohet të bëhen muslimanë. Nëse pranojnë 
ftesën, bëhen muslimanë, nëse nuk pranojnë dhe duan të qëndrojnë 
në fetë e tyre, u kërkohet që të paguajnë xhizje ndaj shtetit islam. 
Nëse pranojnë të paguajnë xhizje, bëhen nënshtetas të shtetit. Në 
këtë situatë, jeta, mallrat, nderi, feja dhe vendadhurimet e tyre 
merren nën mbrojtjen e shtetit islam. Ata quhen “Dhimmi”. 


Kur ushtria islame u kthye në Medine, populli vrapoi i gëzuar 
që t'i priste në Thenijjettu1-Ueda. Hz. Pejgamberi hyri në mesxhid 
dhe fali dy rekate namaz. Pastaj u ul në mesxhid. Ndërkohë, 
rreth tetëdhjetë sahabe që nuk morën pjesë në fushatën luftarake 
të Tebukut, të cilët kishin mbetur në Medine, erdhën secili më 
vete dhe kërkuan falje. Pejgamberi ynë, duke marrë për bazë atë 
çka shprehën dhe duke ia lënë Allahut gjykimin e anës së tyre të 
brendshme, ua pranoi pretekstet dhe kërkoi falje për ta. 


Mirëpo sahabet Ka'b b. Malik, Murare b. Rebi' dhe Hilal b. 
Umejje, të cilët s'morën pjesë në fushatë, nuk mundën të japin 
ndonjë pretekst që të ishte pengesë për udhëtimin e tyre. Pas kësaj, 
Pejgamberi ynë dhe muslimanët e ndërprenë për pesëdhjetë ditë 
kontaktin me këta tre persona. Së fundmi zbriti ajeti që bënte 
të ditur se ata ishin falur. Kuptimi i këtij ajeti është kështu: “Ai 
ua pranoi pendimin edhe atyre të treve, që mbetën prapa atëherë kur 
toka, sado e gjerë, iu duk e ngushtë dhe iu shtrënguan shpirtrat, aq sa 
u bindën se nuk ka strehim tjetër përveç Allahut, e pastaj Allahu u dha 
mëshirë që të pendohen. Me të vërtetë, Allahu pranon pendimin dhe është 

Fushata luftarake e Tebukut 


Mëshirëplotë.”” Shihet se, pavarësisht se nuk kishin pretekste, këta 
persona të cilët nuk morën pjesë në fushatën luftarake të Tebukut, 
qoftë edhe si rezultat neglizhimi, fakti që nuk kishin plotësuar 





49 Teube, 9118. Meqë një pjesë të ajeteve në suren Teube, që kishte të bënte me 
fushatën luftarake të Tebukut, e kemi cituar brenda tekstit gjatë trajtimit të temës 
bashkë me kuptimin, ose në pikëpamje të kuptimit që shprehin, ajetet e tjera 
në lidhje me këtë temë nuk i cituam në mënyrë të përbashkët. Për të dhëna të 
përmbledhura mbi çështjen e pasqyrimit të fushatës luftarake të Tebukut në Kuran, 
mund të shihen veprat e mëposhtme: Uakidi, IN, 1060-1076: Makrizi, f. 489; İlhami 
Gtiler-Omer Özsoy, f. 683-686. Përveç literaturës që dhamë për informacione më 
të hollësishme në lidhje me fushatën luftarake të Tebukut, shih edhe: Ibn Sa'd, II, 
165-168: Buhari, V, 128-136: Taberi, III, 100-111: Ibn Abdilber, Durer, f. 238-246: 
Ibn Sejjidinnas, II, 292-305: Makrizi, f. 445-488. 

urdhrin e Hz. Pejgamberit dhe që nuk kishin vepruar bashkë me 
shoqërinë, deri kur zbriti ajet në lidhje me ta, që bënte të ditur se 
ishin falur, ishte bërë shkak për përjashtimin e tyre. 


d) Të krishterët e Nexhranit 


Në krye të vitit VII miladi, në të cilin Hz. Muhammedi (s.a.s.) 
u ngarkua me detyrën e pejgamberit, në zonën e Nexhranit, 
ku jetonte fisi Beni Harith b. Ka'b (Belharith), si një krah i fisit 
Medh'hixh, banonte një bashkësi e përbërë prej të krishterëve 
në numër të shumtë. Në vitin e 9'të të hixhrit, i cili njihet si viti i 
Delegatëve (Senetu1-Ufud) (630-631), të krishterët e Nexhranit, pasi 
iu arriti një letër e Hz. Muhammedit (s.a.s.), erdhën në formën e një 
delegacioni në Medine. Në këtë letër Hz. Pejgamberi i fton ata në 
Islam, iu bën të ditur se nëse nuk pranonin do të jepnin xhizje, nëse 
nuk pranonin edhe të jepnin xhizje, do të luftonin me ta. 


Pas kësaj letre, të krishterët e Nexhranit dërguan në Medine 
një delegacion prej gjashtëdhjetë personash, nga të cilët, 
katërmbëdhjetë ishin drejtues dhe krerë të tyre. Pjesë e këtij 
delegacioni ishte edhe zëvendësi i liderit të fisit Abdulmesih, 
kadiu dhe prifti i tyre, Ebu Harithe b. Alkame, si dhe efendiu el- 
Ejhem. Akib ishte prijësi i pjesëtarëve të fisit Nexhran dhe kryetari 
i kuvendit të popullit, uskuf ishte prijësi fetar, kryeprifti dhe 
kryedijetari, ndërsa sejjid ishte kryetari i çështjeve tregtare dhe i 
çështjeve të udhëtimit. 


Delegacioni i ardhur nga fisi Nexhran mbërriti në Medine në një 
kohë ikindie dhe hyri në el-Mesxhidu'n-Nebeui. Hz. Pejgamberi 
sapo e kishte falur namazin bashkë me sahabet. Ndërkohë, të 
krishterët, të cilëve u kishte ardhur koha e adhurimit, u përgatitën 
të bëjnë adhurim duke u kthyer nga lindja. Disa sahabe u përpoqën 
t'i pengonin, por Hz. Pejgamberi urdhëroi që të lihen të lirë dhe 
të lejohen të plotësojnë adhurimet. Ftoi në Islam Ebu Harithen 
dhe Abdulmesihun, të cilët flisnin në emër të delegacionit të fisit 
Nexhran. Ata u përgjigjën: “Ne jemi bërë muslimanë para teje.” Hz. 
Pejgamberi ua ktheu duke u thënë: “Po gënjeni. Tri janë gjërat që ju 
mbajnë larg pranimit të Islamit: të hani mishin e derrit, të adhuroni 

kryqin dhe të besoni se Zoti ka djalë.” Përfaqësuesit e Nexhranit 
pyetën: “Atëherë kush është babai i Isait””. 

Hz. Pejgamberi nuk iu përgjigj kësaj pyetjeje, por heshti, me 
qëllim që të presë vahjin. Ndërkohë zbritën më tepër se tetëdhjetë 
ajete, duke nisur me suren Al-u Imran, ku citoheshin të dhëna në 
lidhje me personalitetin e Hz. Isait dhe Krishterimin. Ndaj pyetjes 
mbi Hz. Isain, jepet përgjigje në ajetin e 59-të të kësaj sureje, sipas 
së cilës Hz. Isai erdhi në botë pa pasur baba, duke dhënë shembull 
krijimin e Hz. Ademit. Hz. Pejgamberi, pasi i këndoi delegacionit të 
Nexhranit ajetet 59-61 të sures Al-u Imran, i ftoi ata në mallkimin 
reciprok (mubahale) dhe u tha: “Nëse i mohoni ato që ju thashë, 
hajdeni, le të mallkohemi reciprokisht me ju.” Mubahale është shprehja 
e duave dhe e lutjeve ndaj Allahut, me qëllim që pala e padrejtë nga 
të dyja anët, të pësojë mallkimin e Allahut në rastet kur zgjidhja e 
një çështjeje fetare në mënyrë reciproke është e pamundur. Kuptimi 
i ajetit të mubahalesë është kështu: “Atyre që të kundërshtojnë ty për 
çështjen e Isait, pasi të ka ardhur njohuria, thuaju: “Fjani t'i thërrasim 
bijtë tanë dhe bijtë tuaj, gratë tona dhe gratë tuaja, veten tonë dhe ju 
vetë, pastaj, të lutemi që mallkimi i Allahut t'i godasë gënjeshtarët”? 


Hz. Pejgamberi mori pranë vetes Hz. Fatimen, Hz. Hasanin, 
Hz. Hysejnin dhe Hz. Aliun, doli përballë të krishterëve të fisit 
Nexhran dhe i ftoi ata në mallkim reciprok. Të gjendur përballë 
këtij propozimi, përfaqësuesit e Nexhranit diskutuan mes tyre dhe 
kërkuan leje. Në fund vendosën të mos bëjnë mubahale për shkak 
se e dinin që Hz. Muhammedi (s.a.s.) ishte Pejgamber. Thanë se 
dëshironin të mbeteshin në fenë e tyre dhe se pranonin të paguanin 
xhizje. Pasi Hz. Pejgamberi e pranoi këtë propozim, u përgatit 
një marrëveshje, me kushtin që të jepnin dy mijë veshje në vit, 
një herë në muajin e rexhebit dhe një herë në muajin e saferit. Po 
ashtu, Ebu Ubejde b. Xherrahu u dërgua në zonë që të luajë rolin 
e gjykuesit ndaj pjesëtarëve të fisit Nexhran, për rastet kur do të 
kishte kundërshtime ndërmjet tyre mbi çështjet financiare.—' 





230 Al-u Imran, 3701. 
231 Buhari, V, 120, Makrizi, f. 502, Mustafa Fayda, “Hz. Muhammed'in Necran 
Hiristiyanlarla Görüşmesi ve Mtbahele (Takimi i Hz. Muhammedit me të krishterët 

Siç shihet, shkak i tensionimit të marrëdhënieve me të krishterët 
në periudhën e Pejgamberit, është bërë vrasja e delegatit dhe 
delegacionit musliman nga ana e të krishterëve. Përveç kësaj, 
fakti që nga zona e krishterë vinin vazhdimisht lajme për sulm, 
krijonte një shqetësim të vazhdueshëm në Medine. Prandaj, 
shkak i organizimit të fushatave luftarake në veri, në periudhën e 
Pejgamberit, ishte bërë cenimi ligjor ndërkombëtar i të krishterëve 
dhe parandalimi i sulmeve që mund të vinin nga bota e krishterë, 
objektivat e të cilëve ishin të qartë. Si rrjedhojë, në fushatën 
luftarake të Mu'tes dhe në atë të Tebukut, ku mori pjesë edhe 
Hz. Pejgamberi, ndaj vendbanimeve të të krishterëve në veri, nuk 
janë organizuar sulme të mirëfillta. Në këtë të dytën, përkundrazi, 
disa vendbanime kanë hyrë nën administrimin islam në mënyrë 
paqësore. Madje, u mor përsipër edhe siguria e të krishterëve. 
Nga ana tjetër, nëse muslimanët do të kishin shkuar atje vetëm 
për hakmarrje, zona do të bëhej skenë e praktikave të tjera. Si 
përfundim, mund të thuhet se në politikën e Hz. Pejgamberit me të 
krishterët zotëronte paqja, gjë që duket qartë në marrëdhëniet me 


të krishterët e Nexhranit.22 





e Nexhranit dhe mubahale)”, AU. Islam İlimleri Dergisi, II, f. 143-149, Ankara 1975. 
Bashkë me çlirimet e realizuara që nga periudha e katër kalifëve, Islami u përhap në 
masë të gjerë në tokat që zotëroheshin nga të krishterët. Gjatë këtyre çlirimeve, siç 
shihet në mënyrë të qartë në Irak, Siri dhe Egjipt, vihet se politikat e paqes zënë më 
shumë vend sesa a. Mirëpo, po ta shohim këtë çështje nga pikëpamja e të krishterëve, 
është e vërtetë që kjo qe një disfatë në këndvështrimin ushtarak. Përballë kësaj 
disfate, së pari është organizuar sulm me fjalë, ndërsa më pas sulm ushtarak me 
anë të Kryqëzatave, por, bota e krishterë nuk ka marrë një rezultat të qëndrueshëm 
nga fushatat luftarake të Kryqëzatave. Në të kundërt, turqit muslimanë përparuan 
deri në brendi të Europës. Në periudhat e mëpasme, të krishterët kanë paraqitur 
qëndrime më të buta ndaj Islamit, Hz. Muhammedit dhe muslimanëve, në krahasim 
me periudhën e mëparshme. Në veçanti gjatë studimeve të orientalizmit, janë bërë 
vlerësime më pozitive. Gjatë gjithë historisë, muslimanët janë afruar me të krishterët 
sa u përket parimeve universale që zbatoi Hz. Pejgamberi ndaj të krishterëve nën 
administrimin islam. Krahas marrjes në mbrojtje të jetës dhe të mallrave të tyre, u 
ka njohur edhe liri fetare, ligjore, ekonomike dhe kulturore. Nga ana tjetër, bota e 
krishterë e ka vënë re shumë vonë vlerën e këtyre parimeve. Qasjet negative të tyre 
ndaj Islamit dhe muslimanëve, kanë vijuar deri në çerekun e tretë të shekullit XX, 
kur në Këshillin II të Vatikanit (1962-1965), u mor vendimi që palët të harrojnë të 
shkuarën dhe të bëjnë përpjekje për të arritur një marrëveshje të sinqertë reciproke. 

1- Hyrje 

Hz. Pejgamberi ka bërë gjithmonë e në çdo vend thirrje në Islam, 
si dhe veprimtari e aktivitete promovuese. Krahas delegacioneve 
që ai dërgoi në periudhën e Medines për të bërë thirrje në Islam, 
hasen edhe shembuj të tjerë veprimtarish të tilla në raste luftërash 
apo fushatash luftarake. Deri në Paqen e Hudejbijes, disa fise dhe, 
krahas tyre, edhe disa persona, e kanë pranuar kolektivisht Islamin. 
Gjatë periudhës katërvjeçare nga Paqja e Hudejbijes e deri në 
vdekjen e Hz. Pejgamberit, Islami ishte përhapur më me shpejtësi 
dhe ishte pranuar nga masa të gjera popullore. Sigurisht, një rol të 
rëndësishëm sa i përket kësaj çështjeje ka pasur veprimtaria për 
të përhapur dhe promovuar Islamin. Mbi veprimtarinë e thirrjes 
në Islam të Hz. Pejgamberit në periudhën e Mekës, diskutuam 
kur trajtuam periudhën e profetësisë në Mekë. Përveç kësaj, edhe 
në kapitullin që i kushtohet personalitetit të Pejgamberit, do të 
trajtojmë karakterin e tij thirrës dhe ftues. Ndërsa këtu duam të 
trajtojmë dërgimin e letrave ftuese në Islam ndaj sovranëve fqinj, 
kryetarëve të fiseve e personave me potencë, rëndësinë e këtyre 
letrave në pikëpamje të përhapjes së Islamit dhe rolin e veprimtarive 
përhapëse në Islam me anë të delegacioneve të ardhura në Medine, 
kryesisht në vitin e nëntë dhe të dhjetë të hixhretit. 





326 S HZ. MUHAMMEDI DHE MESAZHI UNIVERSAL II 





















MESDHEU 






. Jerusale 
Aleksandri 





DETI 
OMANIT 


Disa nga zonat ku Hz. Pejgamberi dërgoi letra për thirrje në Islam 


2- Letrat për ftesë në Islam 


Duke përfituar nga paqja e përkohshme dhe Marrëveshja e 
Hudejbijes, Hz. Pejgamberi gjeti mundësinë ta përhapë Islamin 
më lehtësisht. Pasi u kthye nga Hudejbija në Medine, në muajin e 
fundit të vitit të gjashtë të hixhretit, në Dhilhixh-xhe (ose në muajin 
e parë të vitit të shtatë, në Muharrem), dërgoi letra thirrëse ndaj 
sovranëve të shteteve përreth, me qëllim që të përhapte në çdo anë 
thirrjen në Islam. Transmetohet se gjashtë nga delegatët e tij i ka 
nisur për rrugë në të njëjtën ditë.' 

Hz. Pejgamberi dërgoi Dihje b. Halife el-Kelbin te sovrani 
bizantin, Amr b. Umejje ed-Damrin te sovrani i Abisinisë: Abdullah 
b. Hudhafe es-Sehmiun te mbreti i Iranit: Hatib b. Ebi Beltaan te 
sovrani i Skënderijjes, Shuxha b. Uehbin te mbreti Gassan Harith b. Ebi 
Shemirit: Selit b. Amrin te sovrani i Jemames Heudhe b. Aliu. Përveç 
këtyre, dërgoi letra edhe te pasardhësit e familjeve mbretërore që 





l Ibn Sa'd, I, 258, Përveç kësaj shih edhe Taberi, II, 644. 

gjendeshin në veri dhe në jug të Arabisë, te kryetarët e fiseve arabe, 
te njerëz të njohur dhe me potencë, te hebrenjtë, të krishterët dhe 
zoroastristët. Ai shpresonte se pranimi i Islamit nga sovranët, do 
të bëhej shkak për pranimin e Islamit prej të paktën një pjese të 
nënshtetasve të tyre. 

Letra që Hz. Pejgamberi i dërgoi perandorit bizantin, 
Herakleiosit, është e tillë: “Bismil-lahi'r-Rahmani'r-Rahim. Perandorit 
bizantin, Herakleios, nga robi dhe pejgamberi i Allahut, Muhammedi. 
Paqja dhe mirësia qoftë mbi ata që i përshtaten rrugës së drejtë. Të 
ftoj ty në Islam. Pranoje Islamin që të arrish në shpëtim. Edhe Allahu 
të dhëntë ty dyfish shpërblim. Nëse nuk e pranon, i merr ti mbi vete 
gjynahet e popullit tënd. O Ehl-i Kitab! Ejani në fjalën e përbashkët 
mes jush dhe nesh. Të bëjmë robërim vetëm ndaj Allahut dhe mos të 
njohim shok ndaj Tij. Mos të lëmë Allahun dhe të hyjnizojmë të tjerë. 
Nëse do të kthejnë fytyrë, thoni, bëhuni dëshmitarë, ne jemi muslimanë.” 
Herakleios e pranoi delegatin e Hz. Pejgamberit në një kohë kur 
gjendej në Kudus (ose në Humus); ku edhe kishte marrë sërish të 
dhëna mbi Hz. Pejgamberin nga Ebu Sufjani dhe shokët e tij, të 
cilët në atë periudhë gjendeshin në Siri. Herakleios, i cili vërtetoi 
se informacionet që mori prej tyre ishin në përshtatje me cilësitë 
e profetësisë, arriti në mendimin se ai ishte pejgamber, por, meqë 
nënshtetasit ishin kundër braktisjes së Krishterimit, nuk u afrua 
në Islam. Ishte sjellë mirë me delegatin dhe e kishte përcjellë me 
dhurata. 


Hz. Pejgamberi dërgoi Amr b. Umejje ed-Damrin te sovrani 
i Abisinisë. Transmetohet se sovrani i Abisinisë e pranoi Islamin 
dhe e ruajti letrën e Hz. Pejgamberit. Muslimanët muhaxhirë që 
gjendeshin në shtetin e tij, ndër të cilët edhe Xhafer b. Ebi Talibi 
dhe Ummu Habibe, Nexhashiu i hipi në anije dhe i nisi në Medine 
bashkë me Amr b. Umejjen. Në fakt transmetohet se Hz. Pejgamberi 
i dërgoi Nexhashiut një letër, ku e ftonte në Islam, ndërsa një 
tjetër ku kërkonte lidhje martesore me Ummu Habiben dhe që të 
dërgonte nga atje sahabet që gjendeshin në Abisini. 





2 Alu Imran, 3/64. 

Pak më parë thamë se Hz. Pejgamberi dërgoi Abdullah b. 
Hudhafe es-Sehmiun te mbreti i Iranit. Kur Mbreti i Iranit, Husreu 
Peruizi (Husreui II) mori letrën, ia kishte dhënë daktilografit 
nga Hireja që ta lexojë dhe u zemërua nga fakti se në letër Hz. 
Pejgamberi e kishte shkruar emrin e tij para emrit të mbretit. 
Prandaj, e kishte grisur letrën dhe kishte nxjerrë jashtë delegatin. 
Kur delegati erdhi në Medine dhe tregoi ç'kishte ndodhur, Hz. 
Pejgamberi kishte bërë dua ndaj Allahut që ta copëtonte shtetin e 
mbretit. Nga ana tjetër, mbreti i shkroi një letër prefektit të Jemenit, 
Badhanit, ku e urdhëronte që të kapej menjëherë Rasulullahu dhe 
të dërgohej tek ai. Pasi dy nëpunës erdhën dhe i dhanë atij letrën 
e prefektit të Jemenit, Pejgamberi ynë i ftoi në Islam, ndërsa ditën 
tjetër i kishte lajmëruar ata se ishte vrarë mbreti. Në të vërtetë, 
Kisra u vra në datën 27 shkurt 628 nga vetë djali i tij, Shire'uejhi 
(Shiruje). Pas këtij zhvillimi, Badhani dhe ata që kishte përreth u 
bënë muslimanë. Mbreti i Iranit nuk e pranoi Islamin, mirëpo letrat 
e dërguara ndaj kolonive të Iranit në Arabi, si në Bahrejn, Oman dhe 
Jemen, dhanë rezultate pozitive dhe këta zona u ndanë nga lrani e 
morën trajtën e nga një province të shtetit islam.” 


Kur prefekti i Skënderijes, Mukaukisi, mori letrën që iu dërgua 
atij nga Hatib b. Ebi Beltea, bëri të ditur se kiptinjtë nuk do ta 
dëgjonin atë dhe se nuk do të mund të ndahej as nga posti i tij, 
ndërsa përgjigjen e kishte dërguar në Medine bashkë me dy 
robëresha, Marija dhe Sirin, si dhe me disa dhurata. Hz. Pejgamberi 
krijoi lidhje martesore me Marijen dhe një djalë me emrin Ibrahim 
lindi nga kjo martesë. Ndërsa Sirinin e martoi me Hassan b. 
Thabitin. Hatib b. Ebi Beltea kishte thënë se Mukaukisi ishte sjellë 
mirë me të, se nuk e kishte lënë të presë shumë në portë dhe se atje 
kishte qëndruar pesë ditë.” 


Pejgamberi ynë dërgoi Shuxha b. Ebi Uehbin te mbreti 
gassanit, Harith b. Ebi Shemir. Harithi u zemërua që i kishte ardhur 
një letër e tillë, e hodhi në tokë dhe madje kishte kërcënuar se 
do të organizonte një fushatë luftarake sulmuese ndaj Medines. 





Ibn Sa'd, I, 259-260. 
Ibn Sad, 1, 260-261. 

Nëpërmjet një letre, Harithi ia transmetoi situatën perandorit 
bizantin, por meqë nuk mori mbështetjen që priste prej tij, hoqi 
dorë nga ky mendim. Ndërsa delegatin e kishte nisur me dhurata.” 

Pejgamberi ynë, duke i dërguar një letër kryetarit të fisit Hanife, 
të krishterit Heudhe b. Aliut bashkë me Selit b. Amrin, e ftoi atë në 
Islam. Ndër të tjera, e informonte se do ta vazhdonte drejtimin e 
tij në atë zonë, nëse do të bëhej musliman. Heudhe i kishte ofruar 
gosti delegatit, ishte sjellë mirë me të, por e kishte përcjellë me një 
letër, ku shkruante se nuk e pranonte Islamin.” Thumame b. Uthal, 
i cili zëvendësoi Hedhen pas vdekjes së tij, e pranoi Islamin pasi u 
çlirua Meka. 

Harith b. Umejri, të cilit Pejgamberi i dha një letër për t'ia çuar 
prefektit të Busrës, u vra ndërsa kalonte nëpër tokën e Shurahbil b. 
Amrit, i cili ishte një kryetar gassanit. Më sipër thamë se kjo ndodhi 
u bë shkak për luftën e Mu'tes. 


Pejgamberi ynë dërgoi në Bahrejn Ala b. Abdillah el-Hadramiun. 
Ala i dha prijësit të Bahrejnit, Mundhir b. Sauasë, letrën e Hz. 
Pejgamberit. Mundhiri dhe shumica e ishullit që përbëhej nga 
arabët dhe iranianët, e pranuan Islamin. Hz. Pejgamberi, duke 
i shkruar një letër Alasë, kërkoi nga ai që të marrë xhizje nga 
hebrenjtë dhe zoroastristët, të cilët dëshironin të mbeteshin në fenë 
e tyre. I bëri të ditur sasinë e zekatit që do të merrej nga muslimanët 
dhe mallrat që i nënshtroheshin zekatit. Ala e lexoi letrën e Hz. 
Pejgamberit përpara popullit dhe përcaktoi zekatet. Edhe në letrën 
që dërgoi ndaj zoroastristëve të Hexherit (në vendin ku sot gjendet 
el-Hutfufi), Hz. Pejgamberi kërkoi nga ata që të pranojnë Islamin. 
Nëse nuk pranojnë, kërkoi që të merrej xhizje prej tyre.” Pejgamberi 
ynë emëroi Alanë si prefekt atje. Mirëpo, po të kihet parasysh se 
prefekti i vjetër nuk ishte shkarkuar ende nga detyra, kuptohet 
që çështje si administrimi i atyre që ishin muslimanë, mbledhja e 
zekatit dhe mësimdhënia e Islamit, i ishin dhënë Ala b. Hadramiut, 





" Ibnsad,1,261. 
Ibn Sa'd, I, 263, Ibn Sejjidinnas, II, 355. 
Ibn Sa'd, 1, 263. 

ndërsa administrimi i nënshtetasve jomuslimanë kishte mbetur në 
dorë të prefektit të vjetër.5 


Pejgamberi dërgoi në Oman Amr b. Asin, te Xhejferi dhe Abditi, 
djemtë e Xhulendas, ku me anë të një letre i ftonte ata në Islam. 
Këta ishin pjesëtarë të fisit Ezd. Në atë kohë, Xhejferi ishte mbret i 
Omanit. Teksti i letrës është kështu: “Paqja dhe mëshira qoftë mbi ata 
që i janë bindur udhës së drejtë. Ju ftoj që të dyve në thirrjen në Islam. 
Përshtatjuni Islamit dhe arrini në shpëtim. Sepse unë jam i dërguari i tij 
ndaj gjithë njerëzimit për të paralajmëruar të gjitha gjallesat e Allahut 
dhe për të plotësuar premtimin mbi mohuesit. Tani, nëse ju të dy do 
të njihni Islamin, që të dyve do t'ju jap pushtet. Por nëse refuzoni të 
pranoni, mbretëria e të dyve do të zhduket larg jush. Kalorësit e mi do 
të ndërtojnë garnizon në shtetin tuaj dhe cilësia e profetësisë sime do 
të mbizotërojë mbi mbretërinë tuaj.” Xhejferi dhe Abdi, pasi morën 
letrën e Hz. Pejgamberit, u menduan disa ditë dhe e pranuan 
Islamin, madje duke ndihmuar edhe Amrin në veprimtarinë e tij. 
Amri mblodhi zekat nga të pasurit e tyre dhe i shpërndau ndër të 
varfrit. Kur vdiq Hz. Pejgamberi, Amri gjendej në Oman.” 


Hz. Pejgamberi shkroi një letër edhe për popullin e Jemenit, të 
cilën e dërgoi nëpërmjet Muadh b. Xhebelit dhe Malik b. Dhurares. 
Po ashtu, duke dërguar letra të ngjashme edhe te zona dhe individë 
të ndryshëm të Jemenit, u bëri të ditur se këta nëpunës ishin 
dërguar kundrejt tyre, urdhëroi që zekati dhe xhizja t'iu jepet atyre. 
Populli i Jemenit dërgoi Malik b. Dhuraren te Hz. Pejgamberi, ku i 
bënë të ditur se janë bërë muslimanë dhe shprehën nënshtrimin e 
tyre. Hz. Pejgamberi, po nëpërmjet një letre, u shkruante se ishte 
informuar për këtë situatë nga Malik b. Dhurare.'' Ky qëndrimi 
i tij i fundit, ku u bënte të ditur banorëve të zonës se e kishte 
marrë lajmin që populli i Jemenit qe bërë musliman, nxjerr në pah 
delikatesën e tij, faktin që u kushtonte rëndësi dhe vlerë njerëzve, 
se tregonte përkushtim që të përgëzonte ata që pranonin Islamin. 





Hamidullah, Hz. Peygamberin Alti Orijinal Mektubu (Gjashtë letra origjinale të Hz. 
Pejgamberit), përkth. Mehmet Yazgan, Stamboll 1990, f. 90. 

? Ibn Sa'd, I, 262-263. 

10 Thn Sad, I, 264-265. 





VEPRIMTARITË NXITËSE DHE PËRHAPJA E ISLAMIT 


























Për sa i përket politikës që ndoqi Hz. Pejgamberi gjatë dërgimit 
të delegatëve dhe shkrimit të letrave, duhet thënë se ai, para së 
gjithash, i zgjidhte delegatët të tillë që i njihnin shumë mirë shtetet 
ku do të shkonin, persona që më parë kishin qenë në ata zona. 
Për shembull, mekasi Abdullah b. Hudhafe kishte qenë disa herë 
në Iran dhe, ashtu si arabët e tjerë që kishin vajtur atje, e njihte 
persishten, prandaj qe dërguar si delegat te Perandoria Sasane. 
Te delegatët kërkohej cilësia e forcës së bindjes, moralit të pastër, 
drejtësisë, fjalimit të bukur, kuptimit dhe perceptimit. Letrat, me 
anë të të cilave bëhej ftesë për në Islam, ishin të shkruara në formë 
të shkurtër, të përmbledhur dhe të qartë. Kurrë nuk përfshiheshin 
shprehje që të kërcënonin palën përballë e të përçmonin respektin 
ndaj tyre. Sovranëve u drejtohej me titujt e tyre. Brendia e letrave 
përcaktohej duke marrë parasysh cilësinë e çdo sovrani dhe në atë 
formë shkruhej. 


Hz. Pejgamberi i dërgonte letrat të vulosura. Mbi këtë vulë, 
të bërë prej argjendi, në tri rreshta shkruhej: Allah, Resul, 
Muhammed. Që do të thotë “Muhammedi, i Dërguari i Allahut”. Këtë 
vulë, Pejgamberi ynë e mbante gjithmonë në gisht, ndërsa kur duhej 
për të vulosur ndonjë dorëshkrim, ua jepte atyre që kishte pranë, 
më pas e vendoste përsëri në gisht." 


Me qëllim thirrjen në Islam, Pejgamberi u shkruante në mënyrë 
kolektive letra kryetarëve të fiseve, fiseve, priftërinjve dhe fiseve 
të hebrenjve që banonin në vende të ndryshme. Po ashtu, letra që 
bënin të ditur Islamin u shkruante edhe prefektëve që ishin me 
detyrë në zonë. Madje, vihet re se kjo rrjetë letrash ishte zgjeruar 
deri te Hurmuzani, Merzubani i Huzistanit. Aq i lartë ishte numri 
i këtyre letrave sa, po të shkruajmë emrat e personave dhe fiseve 
ndaj të cilëve ishin dërguar, të citojmë tekstet e tyre ose të trajtojmë 
çdonjërin një më një dhe t'i analizojmë, do të shndërrohej në një 
objekt që e tejkalon vëllimin e punimit tonë. Prandaj, këtu duam të 
aludojmë mbi linjat e përgjithshme të kritereve të cituara në letra 
dhe rolin e tyre në përhapjen e Islamit. 





IT Hamidullah, Hz. Peygamber'in Altı Orijinal Mektubu (Gjashtë letra origjinale të Hz. 
Pejgamberit), f. 66. 

Kushtet dhe personat ndaj të cilëve dërgoheshin letrat nga Hz. 
Pejgamberi ishin të ndryshëm për secilin prej tyre. Lidhur me këtë, 
bie në sy fakti që çdonjëra prej letrave është e dallueshme prej 
tjetrës në pikëpamje të stilit dhe përmbajtjes. Kur hetohen letrat e 
dërguara ndaj kryetarëve të fiseve, shihet se te këta merret parasysh 
situata ose pozita e posaçme e çdonjërit prej fiseve apo personave, 
se u bëhet e ditur që do të lihen në trojet e tyre në rast se pranojnë 
Islamin, se është marrë nën mbrojtje siguria e jetës dhe e pasurisë 
së tyre, se në lidhje me fise të tilla si Damre, Gifar dhe Eslem, i 
jep rëndësi ndihmesës së ndërsjellë, se tërhiqet vëmendja mbi 
besimin, namazin, zekatin, bindjen ndaj Allahut dhe të Dërguarit 
të tij dhe mbajtjen e respektimin e fjalës së dhënë: theksohet fakti 
që janë shfuqizuar gjakmarrjet, se janë përdorur shprehje me 
qëllim parandalimin e dhunës dhe padrejtësisë brenda një fisi dhe 
ndërmjet disa fiseve. Ndërsa në letrat e dërguara ndaj pjesëtarëve të 
feve hyjnore, shihet se vihen në pah dispozitat islame në lidhje me 
besimet e palës përballë, se propozohet pranimi i Islamit nga ana e 
tyre, dispozitat që do të zbatohen në rast se e refuzojnë propozimin, 
si dhe citimi i çështjeve që lidhen me të drejtat reciproke dhe 
përgjegjësitë, si dhe me xhizjen. Në letrën që Pejgamberi ynë dërgoi 
ndaj mbretërve të Himjerit, u bën të ditur se ata kanë hyrë në Islam 
duke arritur udhëzimin e Allahut, se duhet t'i binden Allahut dhe 
të Dërguarit të tij, të falin namaz dhe të japin zekat. Bëhet e qartë 
se nga zekatet e mbledhura nuk është e lejuar që të përfitojë vetë 
personi dhe pjesëtarët e familjes së tij. 

Në letra, në pikëpamje të temës sonë, në veçanti spikasin 
shprehjet që përfshijnë thirrjen në Islam.” Për shembull, ndaj 
hebrenjve të Hajberit është bërë thirrje me fjalët: “Ju ftoj ju tek Allahu 
dhe Pejgamberi i tij”, ndaj Nexhashiut me fjalët: “Të ftoj ty tek Ai që 
është një, tek Allahu, i cili nuk ka shok, të ftoj t'i bindesh Atij, të më 





12 Tbn Hisham, II, 606-608: Ibn Sad, 1, 258-291: Taberi, II, 644-657, Ibn Sejjidinnas, 
I, 344-357, Ibn Hudejbe, El-Misbahu1-Mudi, Bejrut 1985, LI, 143-428, (Në këtë 
vepër përfshihen të dhëna të gjera në lidhje me biografitë e dyzet e tetë delegatëve 
të Hz. Pejgamberit dhe në lidhje me letrat e tij), Ahmet Zeki Saf'uet, Xhemheretu 
Resaili 1-Arab, Kajro 1971, 1, 31-88, Muhammed Hamidullah, el-Uethaiku5-Sijasijje, 
Bejrut 1987, 43-368. 

bindesh mua, të besosh në atë që më është zbritur mua”, ndaj Perandorit 
Bizantin: “Unë të ftoj ty në Islam”, ndaj priftit të zonës Ejle: “Bëhu 
musliman ose paguaj xhizje”, ndaj Harith b. Ebi Shemirit: “Unë të ftoj 
ty të besosh tek Allahu, që është një, që nuk ka shok; nëse vepron kështu 
do të të lë në trojet e tua” dhe ndaj Mukaukisit bën thirrje në formën: 
“Të ftoj ty të pohosh dhe të miratosh njëjësinë e Allahut”. 


Shihet se Hz. Pejgamberi, krahas kryetarëve të shteteve dhe 
fiseve, me qëllim përhapjen e Islamit, u ka dërguar letra edhe disa 
personave të tjerë dhe se është angazhuar në mënyrë të posaçme 
me ta. Një të tillë ia ka dërguar Budejl b. Uerkasë, ku i bën thirrje 
të pranojë Islamin, kjo letër, që u shkrua nga Hz. Aliu me urdhrin 
e Hz. Pejgamberit, në vitet e mëpasme u bë burim krenarie dhe 
lëvdimi për këtë familje.” 

Ndërkohë, kur muslimanët po hynin në Mekë, gjatë umres së 
vonuar, Halid b. Uelidi, i cili në atë kohë ende nuk e kishte pranuar 
Islamin, u zhduk. Pejgamberi pyet për këtë vëllanë e tij, Uelid b. 
Uelidin, me qëllim që ta ftojë të pranojë Islamin. Mirëpo Uelidi, i 
cili e kërkoi vëllanë, por nuk e gjeti, i dërgoi një letër, ku i tregonte 
për situatën. Kur Halidi mori letrën, u gëzua shumë për faktin që 
Hz. Pejgamber ishte interesuar dhe iu shtua tendenca ndaj Islamit, 
pas një kohe të shkurtër bëhet musliman. t 


3- Rëndësia e delegacioneve në pikëpamje të përhapjes së Islamit 


Pas çlirimit të Mekës, Islami u pranua nga fisi Kurejsh dhe më 
vonë edhe nga fisi Heuazin, i cili ishte një fis i fuqishëm. Po ashtu, 
me hyrjen nën administrimin Islam të pjesës veriore të Arabisë, 
gjatë fushatës luftarake të Tebukut, fiset që banonin në zona të 
ndryshme të Gadishullit Arabik, filluan të dërgojnë delegacione 
në Medine. Por, shihet se përfaqësuesit e fiseve kishin ardhur 
edhe më parë në Medine, për shembull në vitin e pestë hixhri, 
megjithatë pjesëtarët e fisit Muzejne, me qëllim që të bënin të ditur 
se e patën pranuar Islamin, kishin dërguar një delegacion ndaj Hz. 

Pejgamberit. Mirëpo, gjatë vitit të nëntë hixhri, delegacionet kishin 
ardhur më të shumtë në numër, prandaj edhe ky vit është quajtur 
“Viti i delegacioneve” (Senetul-Ufud). Ardhja e delegacioneve ka 
vijuar edhe në vitin e dhjetë. Disa prej fiseve që dërguan delegacion 
në Medine janë: Muzejne, Sa'd b. Bekr, Temim, Himjer, Belij, 
Abdulkajs, Ezd, Bexhile, Hath'am, Hanife, Taj, Esed, Taglib, Amir 
b. Sasaa dhe degët e tij, Fezare, Murre, Muharib, Kilab, Kinane, 
Eshxha, Kinde, Thekif, Bahile, Sulejm, Shejban, Haulan, Xhuhejne, 
Kelb, Murad, Hemdan, Neha dhe banorët e Nexhranit... 


Delegacionet e ardhura në Medine dhe të pranuara nga Hz. 
Pejgamberi kishin qëllime dhe kërkesa të ndryshme. Por, në 
përgjithësi vinin të bënin të ditur se fisi, anëtar i të cilit ishin, kishte 
pranuar Islamin dhe të shprehnin besëlidhjen në emër të tyre, të mësonin 
dispozitat e Islamit dhe të ktheheshin në fisin e tyre e t'u mësonin Islamin 
ose të kërkonin njerëz që mund t'u mësonin Islamin. Krahas kësaj, qoftë 
edhe në numër të paktë, kishte edhe nga delegacionet që vinin 
të pranonin Islamin me disa kushte, të përfitonin materialisht, të 
pranonin administrimin dhe ligjvënien e Islamit, pavarësisht se nuk 
e pranonin fenë islame. Në lidhje me të krishterët që erdhën nga fisi 
Taglib, u mor vendimi që të qëndrojnë në besimin e tyre, mirëpo që 
të mos i pagëzojnë fëmijët e tyre sipas traditës së krishterë.'9 

Takimet e realizuara me delegacionet kanë një rëndësi të madhe 
në pikëpamje të përhapjes së Islamit. Sepse me çfarëdolloj qëllimi 
që të vinin delegacionet, kjo ishte një mundësi e mirë për Hz. 
Pejgamberin, i cili donte t'ua tregonte njerëzve Islamin në çdo 
kohë dhe vend. Po ashtu, një përparësi e madhe ishte ardhja e 
delegacioneve në emër të fiseve. 


Hz. Pejgamberi, përveç disa ngjarjeve të vogla të pakëndshme, 
ndaj delegacioneve të ardhur në Medine, është sjellë në mënyrë 
tolerante dhe mikpritëse. Ka shprehur komplimente ndaj tyre, 
u ka dhënë vlerë atyre, është sjellë mirë me ta dhe ka shprehur 
interes ndaj tyre. Hz. Pejgamberi përpiqej të bënte të mundur 
që delegacionet e ardhura në Medine, duke pranuar Islamin dhe 





15 Tbn Hisham, TI, 559. 
16 Tbn Sa'd, I, 316. 

duke shprehur bindjen ndaj tij, të qëndronin për një kohë këtu, 
të mësonin Kur'anin Famëlartë, të zotëronin parimet dhe kriteret 
e fesë, të shihnin personalisht veprimet e tij dhe të sahabeve, si 
dhe stilin e jetesës dhe të mënyrës së veprimit nga ana e tyre. U 
përgjigjej pyetjeve të delegacionit dhe u bënte të ditur parimet, për 
të cilat ata konsideroheshin fetarisht përgjegjës. Hz. Pejgamberi i 
pranonte delegatët në el-Mesxhidun-Nebeui, përpara një shtylle 
që quhej “Shtylla e Delegacioneve” (Ustu'uanetu'1-Ufud). Vendi i kësaj 
shtylle, edhe në ditët e sotme përcaktohet në el-Mesxhidu'n-Nebeui. 
Në shtyllë gjendet ky mbishkrim: “Kjo është Shtylla e Delegacioneve” 
(Hadhihi Ustu'uanetu T-Ufud). 

Në Medine kishte shtëpi të përcaktuara për mikpritjen 
dhjetëditore të delegacioneve që vinin në Medine, nganjëherë edhe 
për një kohë më të gjatë. Krahas shtëpisë së Abdurrahman b. Aufit, 
Mugire b. Shu'bes, Ebu Ejjub el-Ensarit dhe disa prej ensarëve që 
përdoreshin për këtë qëllim, edhe një çadër e ndërtuar ngjitur me 
el-Mesxhidun-Nebeui, pranë Suffes dhe Mesxhidit, sa herë që ishte 
e nevojshme, përdorej për mikpritjen e mysafirëve. Kur delegacionet 
largoheshin nga Medina, Hz. Pejgamberi u jepte atyre dhurata të 
ndryshme. Disave u jepte emanname dhe ahidname (urdhëresa të 
shkruara, të drejtat dhe privilegjet e njohura ndaj disa personave 
dhe grupeve, dokument që përfshinte dispozitat e marrëveshjes me 
të huajt), si dhe një dokument të shkruar, ku bëheshin të ditura 
tokat e përcaktuara për ta, ndërsa ndaj disa fiseve emëronte prefektë 
nga mesi i tyre. Ndaj atyre që ishin bërë muslimanë dërgonte 
mbledhës zekati, ndërsa ndaj atyre që kishin mbetur si të krishterë 
dërgonte mbledhës xhizjesh. Bashkë me ardhjen e delegacioneve, 
pothuajse gjithë Gadishulli Arabik pranonte profetësinë e Hz. 
Pejgamberit ose administrimin dhe fitoren e tij. 


Pasi cituam këto të dhëna të përbashkëta dhe themelore në 
lidhje me delegacionet, duam të ndalemi mbi rolin dhe vendin e 
tyre në përhapjen e Islamit. Fisi i Halimes, nënës nga qumështi të 
Hz. Pejgamberit, fisi Sa'd b. Bekr, dërgoi në Medine një delegacion. 
Kryetari i delegacionit, Dimam b. Tha'lebe, lidhi devenë para el- 
Mesxhidu'n-Nebeui dhe hyri brenda. Pasi pa Hz. Pejgamberin, i 
cili po qëndronte ulur me sahabet, i thotë se do të sillet pak ashpër, 

por e paralajmëron të mos lëndohet prej kësaj. Pejgamberi i thotë 
se mund ta pyesë për çfarë të dëshirojë dhe se nuk do të lëndohet 
nga kjo. Dimami e pyet: “Unë po pyes duke u betuar në emër të 
Zotit tënd, të Zotit të atyre para teje dhe të atyre para teje. Ty të ka 
dërguar Allahu si pejgamber ndaj nesh?” Pejgamberi ynë përgjigjet: 
“Po.” Dimami, duke e përsëritur të njëjtin betim në çdo pyetje, 
drejton këto pyetje: “Allahu të urdhëroi ty që të adhurojmë vetëm Atë, 
të mos i njohim shok Atij, të braktisim idhujt që kanë adhuruar etërit 
tanë””, “Allahu të urdhëroi ty që të falim pesë kohë namaz?” Pejgamberi 
ynë në çdo pyetje përgjigjej duke thënë “Po”. Më pas Dimami 
i numëroi një më një adhurimet e zekatit, agjërimit dhe haxhit, 
si dhe dispozitat e tjera të Islamit, u bë musliman duke shprehur 
fjalën e shehadetit (dëshmisë) dhe tha: “Unë besova të gjitha ato që 
ke sjellë nga Allahu dhe të gjitha këto do t'i plotësoj. Unë jam dërguar si 
përfaqësues i fisit tim. Kur të kthehem do t'u tregoj atyre ato që dëgjova 
këtu”. Pasi tha këto fjalë u nis për në vendlindjen e tij. Pejgamberi 
ynë, duke e parë atë nga pas, u shpreh: “Nëse ky burrë e mban fjalën, 
ka arritur shpëtimin”. Dimam b. Thallebe u kthye pranë fisit të tij, 
anëtarët e të cilit po e prisnin me entuziazëm. Filloi të flasë me 
nota negative ndaj idhujve që ata adhuronin. Ata e paralajmëruan 
se do t'i ndodhte ndonjë fatkeqësi për shkak se kishte folur ashtu 
ndaj idhujve, por ai u soll indiferent ndaj këtyre fjalëve. Tregoi 
me hollësi bisedën që kishte realizuar me Hz. Pejgamberin. Pasi 
hezituan për pak kohë, u bënë muslimanë brenda ditës. I thyen 
idhujt që po adhuronin, ndërtuan mesxhid dhe kënduan ezan për 
të falur namaz.” 


Në ngjarjen e sipërme, prej pyetjeve dhe kritereve që delegati 
dëshironte të mësonte, vihet re se ai zotëronte të dhëna në lidhje 
me Islamin para këtij takimi. Këto të dhëna, sigurisht që i kishte 
marrë prej delegatit të dërguar nga Hz. Pejgamberi te fisi i tij, me 
qëllim thirrjen në Islam.'$ Në Medine kishte ardhur për të saktësuar 
vërtetësinë e këtyre të dhënave dhe për t'u takuar personalisht 





17 Tbn Sa'd, II, 299: Ibn Hisham, II, 573-575: Ibn Hanbel, 1 264-265: Taberi, HI, 124- 
125, Ibn Sejjidinnas, Il, 313-314. 

18 Muslim, el-Xhamiu$-Sahih, tah. M. Fuad Abdulbaki, LN Stamboll pa datë botimi 
(botim origjinal me botimin e Kajros, me datë 1955), 1, 42. 

me Hz. Pejgamberin. Suksesi i përfituar si rezultat i bisedimit të 
Hz. Pejgamberit me Dimamin është shumë i rëndësishëm. Ai e 
kishte lejuar delegatin që të sillet lirisht, i kishte bërë të ditur se 
mund ta pyeste për çfarë dëshironte, duke i dhënë mundësi t'i 
shprehte lirshëm mendimet e tij. Delegati kishte gjetur përballë një 
personalitet me vetëbesim të plotë, që fliste në mënyrë të prerë dhe 
ishte i sigurt për mesazhin që kishte sjellë. Qëndrimi i Pejgamberit 
tonë, dhënia e përgjigjeve bindëse dhe të prera kishte pasur aq 
shumë ndikim mbi vizitorin sa, kur ky u kthye në vendlindje, ia 
doli që fisi i tij të pranonte Islamin, kishte mundësuar braktisjen e 
besimeve të hershme, thyerjen e idhujve që adhuronin, ndërtimin e 
një xhamie dhe këndimin e ezanit. Shihet se mjaft përfaqësues fisi, 
njësoj si ai, qenë kthyer në vendlindje duke e pranuar Islamin në 
Medine dhe patën kryer veprimtari për pranimin e Islamit edhe nga 
fisi i tyre. 

Delegacioneve, gjatë kohës kur qëndronin në Medine, u 
mësoheshin kriteret themelore të Kur'anit, sunnetit dhe Islamit. 
Hz. Pejgamberi i mësoi personalisht Hadrami b. Amirit, nga fisi 
Esed, suret Abese dhe Ata. 


Pejgamberi ynë, duke marrë parasysh situatat e veçanta të disa 
fiseve, kishte pranuar kërkesat e tyre racionale. Kur ftoi në Islam 
fisin Esed, ata kishin shprehur bindje dhe ishin bërë muslimanë, me 
kushtin që zekati i marrë nga mallrat e tyre t'u jepej të varfërve ndër 
ta dhe që në rast zie buke të emigronin në vende të tjera.” 


Pejgamberi ynë ishte munduar të eliminonte dhe të zhdukte 
besimet besëtyte dhe veprimet në lidhje me këta. Kur delegacioni i 
fisit Esed pyeti mbi dispozitat e qortimit të zogjve, të nxjerrjes së 
disa kuptimeve nga emrat e tyre, të zërave dhe kalimeve të tyre 
(ijafet), të nxjerrjes së disa kuptimeve duke shënuar gurët dhe duke 
i tundur në pëllëmbë dhe të magjisë e zbatimit të saj, Pejgamberi 
ishte shprehur se të gjitha këto ishin të ndaluara.” Delegacioni i 
ardhur nga fisi Udhre i tha se ndër ta kishin një grua magjistare, se 
takohen me të për të marrë vendime. Dëshironin të mësonin nëse 





19 Tbnurl-Esir, Usd, TI, 31. 
ZU Tbn Sejjidinnas, IL, 333-334. 

duhet të pyesnin ose jo për diçka që nuk e zgjidhin dot. Pejgamberi 
ynë urdhëron që të mos e pyesin për asgjë, përveç kësaj, ndaloi 
ngrënien e mishrave të prerë në emër të idhujve.” Përfaqësuesit 
e fisit Kinde fshehën një sy karkaleci brenda gjalpit, hynë pranë 
Hz. Pejgamberit dhe e pyetën se çfarë ishte ajo që kishin fshehur. 
Pejgamberi ynë urdhëron: “Subhanallahl Kjo është vetëm punë e 
parashikuesve të fatit. Ai që shfaq interes ndaj parashikimit të fatit është 
në zjarr.” Ndaj praktikave të Hz. Pejgamberit për të zhdukur dhe 
eliminuar mentalitetet dhe traditat besëtyte, duam të citojmë edhe 
këtë ngjarje: 

Pejgamberi ynë u ofroi zemër të skuqur përfaqësuesve të 
fisit Xhufi, të cilët në periudhën e injorancës ia kishin ndaluar 
vetes të ngrënit e zemrave të kafshëve. Seleme b. Jezidi, anëtar i 
delegacionit, i cili e mori mishin në dorë për ta ngrënë, ndoshta nga 
emocioni dhe ngaqë kishte frikë të hante diçka që e konsideronte 
të ndaluar, iu dridh dora. Kur Pejgamberi ynë e nxiti duke i thënë: 
“Hajel”, burri e hëngri.” 

Hz. Pejgamberi dëshironte të mundësonte ruajtjen e ekuilibrit 
mes fiseve, parandalimin e ngjarjeve të pakëndshme që mund të 
shfaqeshin për shkak të cenimit të kufijve dhe respektimin në mënyrë 
reciproke të të drejtave nga fiset. Prandaj, kishte raste kur ndalonte 
hyrjen e fiseve në tokat e njëri-tjetrit. Si rrjedhojë, i ka dhënë 
fisit Esed një emirname (dokument urdhëresë) ku ndalon hyrjen 
e fisit Taj në ujërat dhe tokat e tyre.“ Shkrimi në fjalë përfshinte 
vetëm këtë dispozitë dhe shprehjen ku emëronte në krye të tyre 
Kudai b. Amirin. Nga ky veprim dhe veprime të ngjashme të Hz. 
Pejgamberit, kuptohet se ai dinte mjaft mirë se në cilët fise çfarë lloj 
problemesh gjendeshin. Sepse ai e dinte se arritja në sukses e një 
thirrjeje ishte e lidhur me marrjen në konsideratë nga thirrësi, i 
strukturës kulturore dhe psikologjike që kishte ai përballë. 





Ibn Sejjidinnas, Il, 335. 

22 Halebi, II, 272-273, Asim Köksal, Islam Tarihi (Medine Devri) (Historia islame - 
Periudha medinase), Stamboll 1980, X, 137. 

2 Tbn Sad, 1, 324-325. 

24 Tbn Sad, 1, 270. 

Hz. Pejgamberi, krahas problemeve mes fiseve, nga disa takime 
që realizoi me disa delegacione, shihet se zotëronte të dhëna edhe 
në lidhje me marrëdhëniet mes fiseve, historitë e tyre dhe luftërat që 
ishin realizuar mes tyre. Përfaqësuesi i fisit Murad, Ferue b. Musejk, 
erdhi në Medine në emër të fisit të tij dhe i shprehu bindjen Hz. 
Pejgamberit. Pejgamberi ynë foli me të mbi Luftën e Redmit, e cila 
qe rrezikuar pak kohë para shfaqjes së Islamit mes fisit Murad dhe 
Hemdan, si dhe mbi përfundimin e saj bashkë me disfatën e fisit 
Murad, i cili pësoi humbje të mëdha. Pejgamberi e pyeti: “A ndikuan 
te ti ngjarjet që ndodhën përgjatë Luftës së Redmit2” Fer'ue u përgjigj: 
“Kush është ai që nuk mërzitet, kur në krye të fisit të tij ndodh ajo që i 
ndodhi fisit tim ditën e Redmit2” Pas kësaj, Pejgamberi ynë e vlerësoi, 
duke i thënë: “Kjo ama qe e dobishme që fisi yt të futet në Islam.” Kjo 
bisedë tregon edhe se Hz. Pejgamberi, përplasjet e vjetra mes fiseve, 
i vlerësonte në favor të Islamit. 


Pjesëtarët e fisit Haulan, të cilët në periudhën e injorancës 
adhuronin idhullin Ammuenes (Umjanis), pasi pranuan kolektivisht 
Islamin, dërguan në Medine një delegacion prej dhjetë personash, 
ku i bënë të ditur Hz. Pejgamberit që kishin pranuar Islamin dhe 
kërkuan nga ai që t'u mësoheshin dispozitat e fesë. Pejgamberi 
i pyet ata se ç'kishin bërë me idhullin e tyre. Pjesëtarët e fisit 
Haulan i thanë se atë e adhuronin veçse dy të moshuar dhe se kur 
të ktheheshin do ta thyenin. Nga këto të dhëna kuptohet që Hz. 
Pejgamberi e dinte shumë mirë se cili fis cilin idhull adhuronte. 


Shihet se gjatë kohës kur delegacionet largoheshin nga Medina, 
në urdhëresat që dha Hz. Pejgamberi, është sjellë me maturi, u ka 
dhënë përparësi sukseseve që mund të përfitohen me paqe, kërkonte 
që përfaqësuesit e fiseve të shmangeshin nga veprimtaritë që mund të 
bëheshin shkak për përplasje të panevojshme. Po ashtu, shihet se ka 
ndryshuar edhe vendim kur ka qenë e nevojshme. Kryetari i fisit 
Murad, Ferue b. Musejk, për të luftuar kundrejt atyre që nuk e 
kishin pranuar ende Islamin, bashkë me ata persona që e kishin 
pranuar Islamin nga fisi i tij, mori leje prej Hz. Pejgamberit dhe u 
largua nga Medina. Pejgamberi ynë dërgoi një lajmëtar pas tij dhe 





25 Ibn Hisham, II, 583: Ibn Sejjidinnas, II, 321-322, Mustafa Fayda, İslamiyetin Güney 
Arabistan'a Yayılışı (Përhapja e Islamit në Arabinë Jugore), Ankara 1982, f. 59. 

e thirri sërish pranë vetes. I tha që ta ftojë fisin e tij në Islam, që 
ta pranojë këtë nga ata që janë muslimanë, por deri në marrjen e 
një urdhërese të re prej tij, të mos kryente asnjë veprim kundrejt 
jomuslimanëve.” 


Pejgamberi ynë, ashtu si në rastin e delegacionit të fisit Haulan, 
u bëri të ditur përfaqësuesve të fiseve kriteret themelore të Islamit, 
kriteret e lejuara dhe të ndaluara. Kriteret e Islamit ua ka dhënë me 
shkrim disa fiseve.” Ndërsa shihet se nuk i neglizhon edhe çështjet 
që kanë të bëjnë me moralin. Ndaj përfaqësuesve të fisit Taj urdhëron 
që të mbajnë fjalën, të plotësojnë amanetet, të bëjnë mirësi ndaj 
fqinjëve, të mos dhunojnë askënd. Me qëllim që të theksojë anën 
negative të dhunës dhe mizorisë, është shprehur: “Dhuna në ditën e 


kiametit është në errësirë.”29 


Në zonën ku banonte Adij b. Hatemi, meqë gjuetia aty ishte një 
mjet i rëndësishëm jetese, përfaqësuesve të këtij fisi u ka mësuar në 
mënyrë të hollësishme dispozitat në lidhje me gjuetinë në Islam.” 


Para së gjithash, me qëllim që të zhduket idhujtaria dhe në 
vend të saj të vendoset besimi i teuhidit, ka bërë të ditur besimin 
e teuhidit të Islamit. Krahas kësaj, ka ngarkuar me detyrë të 
posaçme disa delegacione për të thyer idhujt, që ishin krejtësisht 
në kundërshti me besimin e teuhidit. Ka kërkuar nga delegacioni i 
fisit Thekif që të thyejnë idhullin Lat, të cilin e adhuronin më parë, 
mirëpo ata nuk kishin dashur ta kryenin këtë veprim për shkak se 
kishin frikë. Hz. Pejgamberi i kishte pranuar kërkesat e tyre. Sepse 
synimi, edhe në këtë mënyrë, konsiderohej i realizuar. Dy persona, 
njëri prej fisit Thekif, ndërsa tjetri mik i këtij fisi që nga periudha e 
injorancës, Mugire b. Shuben dhe Ebu Sufjan b. Harbin, i ngarkoi 
me detyrë që të thyenin këtë idhull. Ndërsa Osman b. Ebil-Asin 
e urdhëroi të ndërtonte Mesxhidin e Taifit në vend të idhullit 
të thyer. 0 





26 Tirmidhi, V, 361. 

27 Ibn Sad, 1, 345. 

28 Te Sa'd, 1, 324, Ibn Sejjidinnas, II, 336-337. 

29 Tbn Hanbel, IV, 257. 

30 Tbn Kajjim, Zadu1-Mead, Egjipt 1970, II, 33; Köksal, IX, 327. 

Duam të citojmë edhe një shembull që lidhet me detyrën që iu 
dha delegacioneve për të thyer idhujt. Xherir b. Abdillahu nga fisi 
Bexhile, erdhi në Medine me një delegacion, pranoi Islamin dhe 
shprehu bindjen. Pejgamberi ynë e pyeti se çfarë ndodhte në vendet 
ku gjendej edhe fisi i tij. Xheriri i tha se Islami ka mundësuar epërsi, 
se është përhapur, se këndohet ezan në mesxhide, se fiset kanë 
thyer idhujt që adhuronin. Pejgamberi e pyeti se në çSituatë ishte 
Dhulhalasa, e cila gjendej në vendin Hath'am në Tebale, që ishte 
vendadhurimi i mjaft fiseve dhe njihej si Qabeja e Jemenit. Kur 
mësoi nga Xherir b. Abdillahu që idhulli qëndronte në vendin e tij, 
e ngarkoi me detyrë atë bashkë me njëqind e pesëdhjetë persona, 
që të shkonin ta thyenin Dhulhalasanë.“' Xheriri e theu idhullin e 
përmendur. Më vonë, edhe pjesëtarët e fisit Hath'am dërguan një 
delegacion në Medine, ku i bënë të ditur Hz. Muhammedit (s.a.s.) 
se i ishin bindur. Ata u shprehën kështu përpara Hz. Pejgamberit: 
“Besuam tek Allahu, tek i Dërguari i tij dhe tek ata që ai solli nga Allahu. 
Neve na shkruaj një letër dhe ne do t'u bindemi atyre që do të jenë në 
të.” Pas kësaj shkruhet një dokument për ta: “Kjo është një ahidname 
nga i dërguari i Allahut, Muhammedi, ndaj pjesëtarëve të fisit Hath'am 
që banonin në Bishe dhe në shkretëtirë. Është shfuqizuar hakmarrja për 
shkak të gjaqeve të derdhura në periudhën e injorancës. Ndër ju, ai që 
e pranon Islamin me ose pa dëshirë, atij i përket kultivimi dhe rinovimi 
i tokës së butë, që herë pas here shtohet ose pakësohet, sipas begatisë 
dhe zisë, që ujitet me ujë shiu ose ujë vese. Nga vendet që ujiten me 
ujë të rrjedhshëm, merret ushuri, pra një e dhjeta, ndërsa nga ata që 
ujiten me pus merret një e njëzeta.” Shkrimi i përpiluar për pjesëtarët 
e fisit Hath'am, ka rëndësi për shkak të shprehjeve që ndalojnë 
gjakmarrjen, si dhe për shkak të shprehjeve mbi sasinë e zekatit që 
do të merret nga produktet bujqësore. 


Ashtu si në rastin e Xherir b. Abdillahut, Pejgamberi ynë, me 
qëllim që të ftojë në Islam disa persona e fise në Jemen, duke 
dërguar ushtri nga qendra, në vend që të ndërmarrë veprimtari 
për të përhapur Islamin, kryetarët e fiseve që pranonin fenë 
e re i dërgonte te bashkëqytetarët e tij dhe te fiset fqinje. 





31 Tbn Sad, 1, 286, 348. 

Ky qëndrim nxjerr në pah faktin se Pejgamberi kishte parasysh 
edhe psikologjinë e shoqërisë ,“ Në të njëjtën mënyrë, emëroi në 
krye të fisit Ezd, Surad b. Abdillahun, i cili erdhi në Medine nga 
fisi Ezd, bashkë me një delegacion prej dhjetë personash, si dhe e 
urdhëroi të ndeshej, bashkë me ata që ishin bërë muslimanë nga 
fisi i tij, me fiset idhujtare të Jemenit që gjendeshin në afërsi të tyre. 
Surad b. Abdillahu thirri në Islam popullin e Xhureshit, që ishin 
fqinj me ta. Pasi këta e pranuan këtë thirrje, Suradi pati rrethuar 
qytetin dhe, pas një përleshjeje të gjatë dhe të planifikuar, i mposhti 
idhujtarët. Në fund, edhe përfaqësuesit e Xhureshit erdhën te Hz. 
Pejgamberi dhe u bënë muslimanë. Pejgamberi i përgëzoi ata duke 
thënë: “Mirë se erdhëti Më fytyrë bukurit ndër njerëzit, më fjalëdrejtët 
dhe fjalëmblit, më respektuesit e amanetit! Ju jeni nga unë, e unë jam nga 
ju.” Pejgamberi ynë ka përcaktuar për ta korije të posaçme në afërsi 
të Xhureshit, që të mund të jenë kullotë për kafshët e tyre.” 


Përgjegjësitë që Hz. Pejgamberi u ngarkonte delegacioneve ishin 
të natyrave të ndryshme. Veprimi që do të citojmë më poshtë na 
kujton faktin se zavijet janë përjashtuar nga dhënia e ushurit dhe 
pritja e të ardhurve edhe në kohët e pasme të historisë Islame. 
Përfaqësuesit e Beni Barik, të cilët gjendeshin ndër delegacionet e 
ardhur nga Jemeni te Hz. Pejgamberi, u bënë muslimanë. Pas kësaj, 
Hz. Pejgamberi urdhëroi shkrimin e këtij dokumenti për ta: “Ky 
është dokumenti ahidname, që i dërguari i Allahut, Muhammedi, shkruan 
për fisin Ezd. Nuk do të priten pemët frutore të fisit Barik; për sa kohë 
nuk duan, nuk do të kulloten kafshë në luginat e tyre. Edhe ata do të 
mbajnë si mysafirë për tri ditë muslimanët që do të vijnë pranë tyre në 
kohët e luftës dhe të zisë. Kur frutat të piqen, me kusht që udhëtarët të 
mos i këpusin nga dega dhe të mos i mbledhin e t'i marrin me vete, mund 
të marrin sa për ushqim.“ 


Në temat që Islami i ka të ndaluara, Pejgamberi nuk tregohej fare 
tolerant ndaj delegacioneve. Abdujalil b. Amr, i cili flet në emër të 





"7 Te Sa'd, 1, 286, 348; Mustafa Fayda, İslamiyetin Güney Arabistar'a Yayılışı (Përhapja 


e Islamit në Arabinë Jugore), £. 55-56. 
33 Tbn Sa'd, I, 338; Mustafa Fayda, a.g.e., f. 61 etj. 
34 Tbn Sa'd, 1, 352; Abdülkerim Özaydın, “Barik”, DİA, V, 70. 

delegacionit Thekif, i tha se fisi i tij nuk do të mund ta linte zinanë 
(marrëdhënien seksuale jashtëmartesore), alkoolin dhe kamatën. 
Hz. Pejgamberi nuk i pranoi kurrë këto kushte dhe u lexoi atyre 
ajetet që ndalojnë çdonjërin prej këtyre veprimeve.” Përfaqësuesit e 
fisit Thekif kishin kërkuar që të vijojnë edhe për tre vjet adhurimin 
ndaj idhullit Lat, por Pejgamberi nuk e pranoi kurrë këtë. Në fund, 
përfaqësuesit e fisit Thekif u bënë muslimanë dhe u kthyen pas me 
një letër që Pejgamberi shkroi në emër të fisit të përmendur. Për një 
kohë të shkurtër i kishin fshehur urdhëresat që kishin marrë nga 
Hz. Pejgamberi dhe faktin se qenë bërë muslimanë, por pak kohë 
më pas ua kishin treguar Islamin edhe banorëve të tjerë të fisit të 
tyre, të cilët e pranuan dhe u bënë muslimanë.”“9 


Në rast se nga zonat ku vinin delegacionet, prodhoheshin lëndë 
të ndaluara, Hz. Pejgamberi u bënte të ditur këtyre dispozitat 
në lidhje me këto produkte. Kur përfaqësuesit e fisit Xhejshan 
erdhën në Medine, pyetën për dispozitën e alkoolit që prodhohej 
në Jemen. Në këtë kuadër, përmendin alkoolin e mjaltit (bit) dhe 
alkoolin e prodhuar nga elbi (mizr). Pejgamberi i pyeti nëse këto 
pije shkaktonin dehje ose jo. Ata u përgjigjën: “Nëse pimë shumë, 
dehemi.” Pas kësaj, Pejgamberi ynë urdhëroi: “Edhe një sasi e paktë 
e asaj, që kur përdoret me shumicë të deh, është haram.” Ndërsa kur 
e pyetën për rastin e një burri, i cili e mbante alkoolin për t'ua 
shërbyer punëtorëve, Pejgamberi u përgjigj: “Çdo gjë dehëse është 
haram.”” Pyetjes së Firuzi ed-Dejlemit, se ç'do të bëhej me rrushin, 
meqë alkooli ishte haram, Pejgamberi iu përgjigj: “Atë e thani dhe e 
bëni rrush të thatë.”5 

Ndaj anëtarëve të delegacionit, nëse kishte veprime dhe zbatime 
që binin në kundërshtim me praktikat e tij të reja sa i përkiste 
legjislacionit familjar, ua ndryshonte ato. Firuz ed-Dejlemiun, i cili 
ishte i martuar me dy motra para se të pranonte Islamin, e detyroi 
që ta divorconte njërën prej këtyre dhe ai e divorcoi.” 





35 Uakidi, III, 966-967. 
39 Uakidi, III, 969-970. 
77 Ibn Sa'd, 1, 359. 

38 Tbn Hanbel, IV, 232. 
39 Tbn Hanbel, IV, 232. 

Pejgamberi ynë ka kryer disa veprime dhe praktika ndaj 
delegacioneve, me qëllim që të tregojë se si duhet të sillen me drejtësi 
ndaj çdo shtrese të shoqërisë dhe se si të vlerësohen. Bashkë me një 
delegacion prej shtatëdhjetë-tetëdhjetë personash që mbërritën në 
Medine në vitin e 9-të të hixhretit nga fisi Temim, erdhi edhe Amr 
b. Ehtemi, i cili ishte ende fëmijë. Anëtarët e delegacionit e lanë atë 
të ruante sendet. Pejgamberi ynë u dha anëtarëve të delegacionit 
disa dhurata. Pyeti nëse ka ndonjë nga ata që nuk kishte marrë 
dhuratë. I thanë se një fëmijë po qëndron roje i sendeve. Anëtari i 
delegacionit me emrin Kajs b. Asim, i tha se ishte një fëmijë, babai 
i të cilit nuk ishte i ndershëm. Pejgamberi urdhëroi: “Ashtu qoftë, 
ai ka ardhur si pjesë e delegacionit. Ka të drejtë të marrë bakshish.” 
Urdhëroi sjelljen e djalit dhe dhënien e bakshishit ndaj tij.” Një 
ngjarje e ngjashme u përjetua edhe me delegacionin Tuxhib. Pasi 
Hz. Pejgamberi u dha bakshish përfaqësuesve të fisit të përmendur, 
pasi mësoi se ata kishin lënë një të ri pranë mjeteve të transportit, e 
thirri edhe atë dhe i dha dhuratën. 4 


Më sipër, në kapitujt përkatës, kemi folur për faktin që Hz. 
Pejgamberi dërgonte prefektë dhe nëpunës për mbledhjen e zekatit, 
por edhe persona që do t'u mësonin Islamin fiseve muslimane, 
këtu nuk e shohim të arsyeshme t'i përsërisim. Në pikëpamje 
të përhapjes dhe vendosjes e rrënjosjes së Islamit, rëndësia e 
veprimtarive të mësimdhënies-mësimnxënies, është shumë e 
madhe. Për informacione më të gjera në lidhje me këtë, mund të 
shihet kapitulli ku trajtohen veprimtaritë e mësimdhënies dhe të 
mësimnxënies. 





40 Uakidi, III, 979-980. 
4L Tbn Sa'd, I, 323. 

1- Personaliteti i tij ftues 

Në Kur'anin e Madhërueshëm, Hz. Pejgamberi cilësohet si “ftuesi 
dhe thirrësi i Allahut”,' ndërsa detyra e ngarkuar ndaj tij shprehet 
me urdhra si: “këshillo”, “fto”, “thirr” dhe “paralajmëro”. Atij i është 
dhënë detyra e paralajmërimit (indhar) dhe dhënies së sihariqit 
(tebshir); është cilësuar si paralajmërues (nedhir, mundhir) dhe 
dhënës sihariqi (mubesh-shir, beshir).” Bëhet e ditur se është dërguar 
si dhënës sihariqi dhe paralajmërues ndaj të gjithë njerëzve, si 
rrjedhojë, sqarohet se profetësia e tij është në cilësi universale.” 

Hz. Pejgamberi, veprimtaritë për thirrje, që nisën nga më të 
afërmit dhe më pas përfshinë të gjithë Gadishullin Arabik, madje 
që i tejkaluan kufijtë e gadishullit, i ka vijuar gjatë gjithë detyrës 
së profetësisë, duke arritur një sukses të madh. Metodat e thirrjes 
që ai përdori janë të matura, të logjikshme, sistematike, realiste dhe 
përçuese në sukses. Fillimisht pati formuar një shtresë besimtarësh, 
pati formuar shoqërinë që të menaxhonte veprimtaritë thirrëse 
drejt shteteve të tjera. Vetë ai kishte dërguar letra te kryetarët e 
shteteve fqinje, me cilësinë e të dërguarit të Allahut. Bashkë me këto 
veprimtari, filloi angazhimin për thirrje universale, gjë që në shekujt 
e mëpastajmë do të zhvillohej me shpejtësi. 





Ahzab, 33/46. 
Nexhm, 56: Sa'd, 65, 70; Fatir, 23. 
Sebe’, 34128. 

Ka faktorë të ndryshëm që u bënë shkak i suksesit të thirrjes së 
Hz. Pejgamberit. Si arsye të parë mund të përmendim sinqeritetin e 
tij ndaj fesë islame dhe faktin që parimet e saj i zbatoi edhe vetë në 
jetën e tij. Në të vërtetë, ai nuk e ka përjashtuar veten nga asnjëra 
prej përgjegjësive që Islami u kishte ngarkuar njerëzve. Farzet, së 
pari, i kishte zbatuar vetë, i kishte respektuar po vetë ndalesat dhe 
e kishte zbatuar këtë edhe mbi më të afërmit. 


Një tjetër faktor që çoi në sukses veprimtaritë thirrëse të Hz. 
Pejgamberit, ishte vijimi i veprimtarisë me durim, vendosmëri dhe 
besim, pa u kapluar nga mungesa e shpresës dhe pesimizmi. Në 
veprimtaritë për thirrje, kishte vijuar në mënyrë të pandërprerë 
marrëdhëniet sociale dhe kishte përfituar në maksimum nga këto 
marrëdhënie. Për shembull, krahas atyre që ishin muslimanë, vijoi 
me këmbëngulje edhe interesin ndaj të afërmve që nuk ishin bërë 
muslimanë dhe të atyre që kishte përreth. Duke marrë parasysh 
ndikimet mbi shoqëri, ka treguar interes të veçantë ndaj kryetarëve 
të fiseve. Ka organizuar mbledhje me qëllim që të shprehë thirrjen, 
ka vijuar në çdo vend veprimtarinë e tij thirrëse në vendet ku kishte 
shumë njerëz, si në treg, pazar, panair dhe shtëpi. Nuk ka përçmuar 
askënd për thirrjen në Islam.” 


Hz. Pejgamberi i kushtonte shumë rëndësi njohjes së 
bashkëbiseduesve, merrte parasysh ndjenjat, kërkesat dhe cilësitë 
e tyre individuale, u jepte vlerë atyre, tregonte interes, mundohej 
të siguronte një afrimitet me ta. Nisej nga kriteri i pikave të 
përbashkëta me bashkëbiseduesit. Në veprimtarinë e tij zgjidhte 
faljen, tolerancën, butësinë, dhembshurinë dhe mëshirën kundrejt 
zemërimit dhe tiranisë. Në Kur'anin e Madhërueshëm bëhet e ditur 
se në sajë të një mirësie hyjnore, Hz. Pejgamberi sillet butë me 
njerëzit, jepet paralajmërimi se po të ishte i vrazhdë dhe i ashpër, 
ata që kishte përreth do të shpërndaheshin dhe do të largoheshin.” 

Hz. Pejgamberi nuk ua shprehte mangësitë njerëzve në fytyrë, 
kritikat i bënte pa dhënë emër. Sepse nëse do t'ia shprehte në fytyrë 
personit mangësinë dhe gabimin e tij, kjo mund të bëhej shkak 





Për shembull, shih Ibn Hisham, TI, 344. 
7 Alu Imran, 37159. 

që ai të turpërohej dhe të largohej nga shoqëria. Ndaj reagimeve 
të ndryshme të bashkëbiseduesve, gjithmonë e ka vijuar thirrjen 
me vendosmëri dhe me shpresë. Në veçanti në periudhën e Mekës, 
disa prej fiseve që nuk kishin pranuar Islamin, silleshin ashpër, 
disa ishin të sjellshëm, disa përgjigjeshin në mënyrë negative. 
Mirëpo ai, me vendosmëri, pa u kapluar nga mungesa e shpresës, 
ishte përpjekur dhe kishte shfrytëzuar çdo mundësi për ta 
përsëritur ftesën. 


Pejgamberi ynë nuk kishte detyruar askënd që ta pranonte 
Islamin. Sepse detyra e tij nuk ishte të bënte që njerëzit ta pranonin 
fenë me detyrim, por të shpallte fenë dhe të paralajmëronte njerëzit. 
Nëse do ta bënte këtë me detyrim, rezultatet do të shkonin kundër 
asaj që dëshirohej: do të përhapej dytfytyrësia, të cilën Islami nuk 
e dëshiron dhe e kundërshton. Mbi të gjitha, Islami i kushton 
rëndësi të qenit i sinqertë dhe besimit në mënyrë të sinqertë. 
Metoda që ndoqi Hz. Pejgamberi ndërsa vijonte veprimtarinë e 
thirrjes në Islam, ishte të thërriste në Islam duke këshilluar bukur. 
Hz. Pejgamberi, i cili vepronte në kuadër të këtyre kritereve, nuk 
ka shtrënguar asnjë hebre, të krishterë apo pjesëtar të një feje tjetër, 
që të braktisë fenë e tij dhe të hyjë në Islam. Përkundrazi, i ka ftuar 
në Islam pa i shtrënguar, në rast se nuk pranonin, u ka mundësuar 
liri besimi dhe ndërgjegjeje në kuadër të kushteve të caktuara. 
Në Kur'anin e Madhërueshëm bëhet e ditur se njerëzit nuk do të 
shtrëngohen për të besuar, madje se Hz. Pejgamberi, në këtë çështje, 
nuk është e përshtatshme të shtrëngojë as veten përtej forcës së tij 
dhe ndjenjës së përgjegjësisë.” 

Përgjatë veprimtarisë së tij, Pejgamberi ynë nuk ka pasur 
asnjëherë interes vetjak. Si rrjedhojë, në Kur'an bëhet e ditur se në 
këmbim të detyrës së tij të paralajmërimit dhe dhënies së sihariqit, 
nuk ka kërkuar pagesë.” Edhe pas vdekjes së tij, muslimanët e kanë 
pranuar si një detyrë të pashmangshme të tyre thirrjen në Islam.” 





" Shuara, 26/3-4. 

í Furkan, 25/56-57. 

Ahmet Önkal, Rasulullahın İslama Davet Metodu (Letër thirrëse e Rasulullahut ndaj 
Islamit)”, Konja 1989; Mustafa Çağrıcı, “Davet”, DİA, IX, 16-19; Sheuki Saka, 
“Kurana Göre İnanç Hürriyeti (Liria e besimit sipas Islamit)”, Diyanet Dergisi, 

Dëshirojmë ta mbyllim këtë çështje, duke aluduar për një cilësi, 
e cila Allahu i Lartmadhëruar kërkon që të gjendet te Pejgamberi si 
thirrës. Në suren Mud-deth-thir urdhërohet për thirrjen e njerëzve 
në Islam: “Ngrihu dhe paralajmëroji njerëzit. Madhëroje Zotin tënd”. 
Fakti që Hz. Pejgamberi urdhërohet “t'i mbajë veshjet e pastra”, është 
mjaft e spikatur sa i përket çështjes së thirrjes në Islam. Në lidhje 
me faktin se çfarë synohet me “veshjen”, e cila citohet në ajet dhe që 
kërkohet të pastrohet, janë bërë komente të shumta, që përfshijnë 
aspektin material dhe shpirtëror të personit në formën vepër (akt), 
zemër, nefs (ego), trup, moral, fe dhe veshje.” Megjithatë, cilido 
qoftë synimi, është e qartë se pastërtia e trupit apo e veshjes, 
e zemrës apo e moralit, është e rëndësishme në pikëpamje të 
komunikimit. Kur Hz. Muhammedit i drejtohen këto fjalë, i cili 
tashmë ishte i Dërguari i Allahut, është urdhëruar me thirrjen në 
Islam, është theksuar përkujdesja ndaj pastërtisë materiale dhe 
shpirtërore. 


2- Drejtësia dhe saktësia 


Së pari, duhet të theksojmë se Hz. Pejgamberi ishte një 
monument drejtësie dhe saktësie. Po ashtu, qëllimi i tij më i madh 
ishte të formonte një shoqëri të përbërë nga njerëz të drejtë. Në 
të vërtetë, drejtësia është një veçori, e cila shihet në çdo etapë të 
jetës së tij. Ai ishte njëlloj, si jashtë, ashtu edhe brenda. E thënë 
ndryshe, dukej ashtu siç ishte, e ishte ashtu siç dukej. Nuk kishte 
mospërputhje ndërmjet asaj që thoshte dhe asaj që bënte. Ashtu 
siç bëhej shembull me drejtësinë e tij, ashtu ka vepruar edhe me 
fjalët që i drejtonte ummetit, kur përpiqej ta orientonte te drejtësia. 
Në literaturë gjenden qindra fjalë të tij që lidhen me drejtësinë e 
saktësinë, me virtytshmërinë e drejtësisë. 

Ndërkohë, kur Hz. Pejgamberi kërkon nga individi që të jetë i 
drejtë, edhe ndaj njerëzve të tjerë ka bërë thirrje për drejtësi. Sa i 
përket kësaj çështjeje, një fjalë e tij është: “Jini të drejtë, drejtohuni 





Ankara 1992, f. 127-137. 
H Kurtubi, el-Xhami” li-Ahkami1-Kuran, Bejrut 1967, XIX, 62-66. 





E NGA PERSONALITETI SHEMBULLOR I HZ. MUHAMMEDIT Kë 349 





FRAGMEN 


























për nga drejtësia.” Ndaj një njeriu që e pyeti: “O Rasulullah! 
Më thuaj një fjalë në lidhje me Islamin që, pas teje këtë fjalë të mos 
ia pyes askujt”, i ishte përgjigjur: “Thuaj se besova në Allah, pastaj 
ji i drejtë.”'' Bie në sy fakti që, togfjalëshin “ji i drejtë”, e shpreh 
menjëherë pas togfjalëshit “besova në Allah”, duke krijuar një 
lidhje mes drejtësisë dhe besimit në Allah. Kur i thuhej: “U plakët, o 
Rasulullah”, ai thoshte: “Mua më plakën suret Hud dhe Uakia.”'” Sepse 
në suren Hud urdhërohet: “Prandaj qëndro i patundur në udhën e 
drejtë, ashtu siç je i urdhëruar. Ashtu le të veprojnë edhe besimtarët që 
janë me ty, e mos i kaloni kufijtë,”P Sipas ajetit të mësipërm dhe sipas 
disa ajeteve të tjera mbi këtë çështje, të sillesh drejt është një urdhër 
i Allahut ndaj atij dhe gjithë muslimanëve. 


Në këtë kuadër, edhe këshillat e Hz. Pejgamberit, i cili e 
praktikon drejtësinë në jetën e tij, kanë pasur ndikim mbi 
shoqërinë. Në lidhje me drejtësinë e tij kanë qenë të gjithë dakord, 
miqtë, armiqtë, kundërshtarët, shkurtimisht, të gjithë. Në një kohë 
kur Ebu Sufjani nuk ishte bërë ende musliman, gjatë një udhëtimi 
për në Siri, u thirr nga perandori bizantin, Herakleios, për të 
marrë të dhëna mbi Hz. Muhammedin (s.a.s.). Ky, ndërsa rendiste 
cilësitë e tij, ka shprehur faktin që ai është i drejtë dhe që urdhëron 
drejtësinë. 

Sjellje të këqija, si dyfytyrësia, shprehja e gënjeshtrave dhe 
të qenit i padrejtë, të cilat bien në kundërshtim me drejtësinë, 
eliminojnë mundësinë e formimit të marrëdhënieve të shëndetshme. 
Edhe Hz. Pejgamberi gjithmonë u ka thënë njerëzve të shmangen sa 
më shumë nga këto cilësi. Shembullin konkret se mund të kalohet 
një jetë e lumtur pa thënë gënjeshtra, pa bërë hile dhe shtirje, e 
ka treguar vetë ai, me jetën e tij. Në këtë kuadër, ai ka shprehur 
edhe urdhra e këshilla ndaj njerëzve. Ka konsideruar si të keqe çdo 
lloj sjelljeje që binte në kundërshti me drejtësinë. Ka konsideruar 
mashtrim dhe gënjeshtër kur i thua një fëmije “Hajde se do të ta jap 





10 Tbn Hanbel, IV, 231. 

IT Muslim, 1, 65. 

Tirmidhi, V, 402. 

13 Hud, 11/112; Përveç kësaj, shih Shura, 42715. 

ty këtë” dhe më pas nuk ia jep, ka kërkuar shmangien prej këtyre 
sjelljeve. Sa i përket kësaj çështjeje, ngjarja e mëposhtme është 
shembull i bukur. Një ditë, ndërkohë që Hz. Pejgamberi ishte 
mysafir në shtëpinë e Abdullah b. Amrit, nëna e thirri atë dhe i tha 
se do t'i jepte diçka. Hz. Pejgamberi e pyet se çfarë donte t'i jepte. 
Nëna i tha se do t'i japë hurma. Pas kësaj, Hz. Pejgamberi urdhëron: 
“Po ta kishe mashtruar e të mos i jepje asgjë, ty do të të shkruhej një 
gënjeshtër (në librin e veprave).”) 

Ka theksuar në mënyrë të qartë se drejtësia të çon në mirësi 
dhe mirësia në xhennet, se gënjeshtra të çon në negativitet, ndërsa 
negativiteti të çon në xhehennem, ka kërkuar shmangjen në mënyrë 
të rreptë nga gënjeshtra. Pas një pyetjeje të drejtuar ndaj tij, është 
shprehur se muslimani mund të jetë frikacak, se mund të jetë 
koprrac, por kurrë nuk mund të jetë gënjeshtar.’ Në literaturë 
gjenden qindra fjalë të tij në lidhje me virtytshmërinë e drejtësisë 
dhe negativitetin e gënjeshtrës. 

Hz. Pejgamberi kurrë nuk ka shfaqur tradhti. Në një fjalë bën 
të ditur se mbështetet tek Allahu nga thënia e gënjeshtrave.” 
Shihet se nuk mendon të shprehë tradhti, madje as ndaj armiqve 
më të ashpër. Spikat fjala që tha pasi fali Abdullah b. Sad b. Ebi 
Serhin, i cili gjendej ndër ata që do të vriteshin në çlirimin e 
Mekës. Zhvillimi i kësaj ngjarjeje është si më poshtë: Fillimisht, 
Abdullahu qe bërë musliman dhe pati emigruar, kishte zënë vend 
ndër daktilografët e vahjit (shpalljes hyjnore), mirëpo më pas 
pati ndryshuar besim dhe vajti pranë idhujtarëve të Mekës, duke 
mbështetur veprimtarinë kundër Islamit. Kur kuptoi se do të vritej 
në çlirimin e Mekës, kërkoi ndihmë prej vëllait nga qumështi, Hz. 
Osmani. U shpreh se ndiente pendesë për ç'kishte bërë dhe i kërkoi 
atij që të shprehte pendesë në vend të tij te Hz. Pejgamberi. Në 
fund, pas kërkesës së Hz. Osmanit, Hz. Pejgamberi e fali dhe pranoi 
bindjen e tij. Pasi Abdullahu u largua nga Hz. Pejgamberi bashkë 








14 Ibn Hanbel, I, 452. 
P Tbn Hanbel, III, 447. 
16 Malik b. Enes, el-Mu'uat-ta”, Stamboll 1981, f. 989-990. 
17 Ebu Dau'ud, II, 191. 

me Hz. Osmanin, disa sahabe që prisnin mundësinë ta vrisnin, 
pyetën se përse nuk ua kishte bërë me shenjë që ta vrisnin përpara 
se ti jepej falje. Pas kësaj, Hz. Pejgamberi tha: “Të nënkuptosh është 


tradhti. Nuk i shkon Pejgamberit të nënkuptojë.”'5 


Hz. Pejgamberi gjithmonë e ka mbajtur fjalën. Ashtu si në cilësitë 
e tjera sa u përket çështjeve të moralit, edhe në këtë çështje ka pasur 
një jetesë për t'u marrë shembull nga ummeti. Ka konsideruar si 
pjesë të besimit mbajtjen e fjalës së dhënë, ndërsa sjelljen në mënyrë 
të pakëndshme e ka pranuar si shenjë të dyfytyrësisë. Sepse të mos 
mbash fjalën e dhënë, të jesh i pabesueshëm në fjalën e dhënë, 
bie në kundërshti me cilësinë e drejtësisë, cilësi e cila gjendet në 
thelbin e besimit. Kur ai vetë i jepte fjalën dikujt ose premtonte, e 
mbante fjalën dhe premtimin. Respektonte marrëveshjet. Ngjarja 
që do të citojmë më poshtë, parashtron se sa rëndësi i kushtonte 
ai respektimit të marrëveshjeve: Sahabiu me emrin Ebu Basir, u 
fut në burg nga idhujtarët e Kurejshit, ngaqë ishte musliman. Pas 
Marrëveshjes së Hudejbijes, ia mbathi dhe erdhi në Medine te Hz. 
Pejgamberi. Idhujtarët dërguan menjëherë në Medine dy burra, në 
mënyrë që Ebu Basiri të kthehej tek ata. Shkruan edhe një letër që 
ia drejtonin Pejgamberit tonë. Hz. Pejgamberi, i cili ia jep letrën 
Ubej b. Ka'bit që ta lexojë, thirri Ebu Basirin dhe i bëri të ditur se 
është i detyruar ta dorëzojë te kurejshitët, për shkak të Marrëveshjes 
së Hudejbijes. Ndërsa Ebu Basiri kërkoi të mos dorëzohet. Mirëpo 
Pejgamberi ynë tha: “Ashtu siç e di, ne u dhamë fjalën idhujtarëve të 
Kurejshit. Në fenë tonë nuk ka vend për mosmbajtjen dhe mosrespektimin 
e fjalës.” Pejgamberi, ndërsa tregonte kujdes të mbante fjalën që u 
kishte dhënë idhujtarëve, nuk lëndonte as muslimanët: Allahu u 
bën të ditur se do të tregojë një rrugëdalje si për atë, ashtu edhe 
për muslimamët në situatën e tij.” Shembull i mirë në këtë pikë 
është edhe një ngjarje që u zhvillua përsëri në Hudejbije: Pasi 
u firmos teksti i marrëveshjes në Hudejbije, djali i kryetarit të 
delegacionit të Kurejshit, Suhejl b. Amrit, Ebu Xhendeli, u arratis 
nga burgu ku ishte futur pasi qe bërë musliman dhe strehohet te 





18 Tbn Sad, II, 131, Përveç kësaj shih edhe Beladhuri, 1, 358. 
19 Makrizi, f. 303. 

muslimanët ndërsa tërhiqte zvarrë zinxhirët që kishte në këmbë. 
Si domosdoshmëri e marrëveshjes, Hz. Muhammedi (s.a.s.), bëri të 
ditur se ka dhënë fjalë në emër të Allahut që do të mbetet besnik 
ndaj marrëveshjes së bërë me kurejshitët dhe i këshilloi atij durim. 
Më pas e ktheu te babai i tij.“ 


3- Qëndrimi i Hz. Pejgamberit ndaj sjelljeve të panevojshme 

Hz. Pejgamberit nuk i pëlqenin sjelljet e vrazhda dhe të 
panevojshme që shfaqnin disa persona si pjesë e karakterit të tyre. 
Kur muslimanët po shkonin në Luftën e Bedrit, takohen me një 
beduin në rrugë, kërkuan të marrin të dhëna prej tij, por kuptuan 
se burri nuk dinte gjë. Më pas i thanë të përshëndeste me selam 
Pejgamberin. Burri pyeti nëse kishte Pejgamber mes tyre. “Po”, i 
thanë. E përshëndeti Pejgamberin me selam dhe i tha: “Nëse ti je 
Pejgamber, më trego për atë që është në bark të devesë sime.” Seleme b. 
Selame, i cili gjendej atje, i tha: “Mos pyet Pejgamberin për atë, hajde 
tek unë, se ta tregoj unë” dhe i tha disa gjëra. Kjo sjellje e Selemesë 
nuk i pëlqeu Hz. Pejgamberit. I bëri të ditur se po thoshte fjalë të 
vrazhda dhe të padrejta ndaj burrit.” Edhe qëndrimi që mbajti Hz. 
Pejgamberi ndaj fjalëve që shprehu i njëjti sahabi kur po ktheheshin 
nga lufta e Bedrit për në Medine, është domethënës. Muslimanët 
që mbetën në Medine gjatë kohës së luftës së Bedrit, i pritën Hz. 
Pejgamberin dhe luftëtarët për t'i përgëzuar. Buzëqeshi përballë 
fjalës së pakëndshme të Seleme b. Selames, duke thënë: “Përse na 
përgëzonit Betohem në Allah se ne u përballëm me të moshuar flokërënë, 
ashtu si devetë e lidhura, dhe i mbytëm ata”. Pasi tha këto fjalë, ku i 
bënte të ditur se nuk duhet të përçmojë suksesin e muslimanëve, 
vazhdoi: “Vëllai im! Ata ishin ndër të parët dhe kryetarët e tyre.” 


Këto transmetime, ashtu siç nxjerrin në pah se Hz. Pejgamberi 
nuk i pëlqente sjelljet e panevojshme, tregojnë edhe se disa sahabe 





20 Asri Çubukçu, “Ebu Xhendel”, DİA, X, 118-119: Recep Kılıç, “Peygamberliğin 
Gerekliliği ve Peygamberimizin Örnekliği (Domosdoshmëria e profetësisë dhe të 
qenit shembull i Hz. Pejgamberit)”, Hz. Peygamber'in Hayatından Davranış Modelleri, 
Ankara 1998, s. 35-42. 

21 Tbn Hisham, 1, 612; Makrizi, 72. 

silleshin mjaft lirshëm përballë Hz. Pejgamberit, se Hz. Pejgamberi 
u jepte përgjigje atyre pa i lënduar dhe pa u sjellë ashpër. Ngjarja 
e parë spikat në veçanti për të treguar mentalitetin e arabit në 
periudhës e injorancës ndaj Pejgamberit dhe pritshmërinë e tij nga 
një Pejgamber. 


4- Mirësjellja 

Hz. Pejgamberi ishte delikat dhe i sjellshëm. Kjo cilësi e tij 
shihet jo vetëm nga mënyra se si sillej ndaj anëtarëve të familjes, 
ndaj muslimanëve të tjerë, delegacioneve të ardhura për vizitë në 
Medine, personave që thërriste në Islam dhe atyre që u dërgoi letër, 
por edhe ndaj idhujtarëve. Për shembull, gjatë Umres së Vonuar, 
kur u plotësua afati treditor dhe Hz. Pejgamberi po qëndronte në 
çadrën prej lëkure të ndërtuar në vendin e quajtur Ebtah, bashkë 
me Sa'd b. Ubaden nga ensarët, pranë tij erdhën Suhejl b. Amri dhe 
Hu'uejtib b. Abdiluzza nga idhujtarët e Kurejshit. Duke i kujtuar se 
ishin plotësuar tri ditë sipas marrëveshjes, kërkuan që të largohet 
nga Meka. Në atë kohë, Sa'd b. Ubade u zemërua me Suhejl b. 
Amrin dhe i tha: 5... Këtu nuk është as toka jote dhe as e babait tënd. 
Rasulullahu largohet nga këtu veçse me bindjen në zemër dhe duke 
respektuar marrëveshjen.” Pas kësaj, Pejgamberi ynë buzëqeshi. 
Kthehet ndaj Sadit dhe urdhëroi: “Mos i lëndo ata që kanë ardhur 
për vizitë aty ku po qëndrojmë” dhe u dha urdhër sahabeve që të 
niseshin.“ 


5- Optimizmi në këndvështrimin e jetës 

Hz. Pejgamberi e shihte jetën me optimizëm dhe kështu i 
këshillonte edhe ata që kishte përreth. Madje, edhe në çastet më të 
vështira, nuk e shprehte mërzinë, nuk shprehte një qëndrim apo 
sjellje që të shtynte në pesimizëm personat pranë tij. E gjitha kjo, 
në një kohë që ai kishte pësuar tortura nga idhujtarët në periudhën 
e Mekës, që kishte rënë pre e mjaft sulmeve dhe komploteve në 
periudhën e Medines, si dhe ishte përballur me vështirësi nga 





22 Uakidi, II, 740. 

më të ndryshmet. Ishte përballur disa herë me luftërat, sulmet 
e armatosura, që janë njëra prej fatkeqësive më të mëdha, me të 
cilat mund të përballet një njeri. Pati kohë kur nuk kishte as me 
çfarë të ushqehej. Krahas të gjitha këtyre, ka përjetuar gjashtë herë 
dhimbjen e humbjes së fëmijëve. Përveç Hz. Fatimes, të gjithë 
fëmijët e tjerë i ka humbur kur ka qenë gjallë. Burimet na thonë 
se është pikëlluar shumë për vdekjen e vajzave dhe djalit të tij, 
Ibrahimit, dhe se i kanë rrjedhur lot nga sytë.” Ndërsa Ibrahimi 
po vdiste, u kthye nga mali që kishte përballë dhe tha: “O mall 
Po të të kishte ndodhur ty ajo që më ndodhi mua, do të shembeshe e 
do të zhdukeshe. Mirëpo ne, ashtu siç urdhëron Allahu, themi: jemi 
robërit e Allahut dhe ne do të kthehemi tek Ai,” falënderimi i përket 
zotit të botëve, Allahut”. 79 Këto fjalë nxjerrin në pah përmasën e 
vështirësive, me të cilat është përballur ai, të problemeve që ka 
përjetuar, krahas kësaj, bie në sy edhe niveli i durimit, maturisë, 
nënshtrimit dhe aspektit të tij njerëzor. 


Hz. Pejgamberi, ashtu siç ishte shumë i lidhur me anëtarët e 
familjes, po ashtu ishte edhe me sahabet, ndaj fatkeqësive që u 
ndodhnin atyre, mërzitej sikur t'i kishin ndodhur atij. Për shembull, 
në ndodhinë e Biru Ma”'unes, ishte pikëlluar shumë për masakrën 
që kishte pësuar në mënyrë tinëzare nga idhujtarët, delegacioni i 
thirrjes në Islam, i cili përbëhej prej shtatëdhjetë personash. Të 
gjitha këto ngjarje dhe ndodhi pikëlluese, nuk janë bërë shkak 
që ai ta shihte botën me pesimizëm. Përkundrazi, e kishte ruajtur 
gjithmonë qetësinë dhe forcën. Kurrë nuk ishte kapluar nga 
pesimizmi. Fakti që e shihte jetën me optimizëm është një ndër 
sjelljet dhe cilësitë më shembullore të rëndësishme të tij. Gjendja 
psikologjike pozitive dhe e fortë janë ndër kriteret themelore të 
arritjes së suksesit nga ana e tij dhe faktit që ishte shembullor. Është 
më se normale që njerëzit nuk do të donin të merrnin shembull një 
person me moral të prishur, që i kishte kthyer shpinën jetës. 





2 Tbn Sad, I, 138: VIII, 37. 
44 Beladhuri, 1, 452. 

2 Bakara, 2/156. 

26 Fatiha, 1/2. 

6- Modestia 

Gjatë gjithë historisë së tij, njerëzimi ka njohur mjaft persona 
pushtetarë që kanë ngritur krye ndaj llojit të vet, madje edhe 
ndaj Allahut, me forcën materiale ose shpirtërore që kanë fituar. 
Ndërsa Hz. Muhammedi, i cili zotëronte si forcë materiale, ashtu 
edhe shpirtërore, ishte ndryshe. Në një fjalë të tij, shprehet kështu: 
“Unë nuk jam as mbret, as tiran, përkundrazi, jam djali i një gruaje nga 
Kurejshi, e cila ka ngrënë mish të thatë.”' Me këtë fjalë ka theksuar 
se është njëri nga populli. Ai, ashtu siç edhe shprehet në Fjalën 
e Shehadetit, “është robi dhe i dërguari i Allahut.” Kjo veçori është 
pasqyruar në të gjithë jetën e tij. Për shembull, shohim se kur hynte 
në një grup njerëzish, ulej në vendin që ishte bosh. Në të vërtetë, 
jetën e ka jetuar si një “rob i zakonshëm i Allahut”, e jo si një “burrë 
shteti”. Në jetën e Hz. Pejgamberit, i cili zgjodhi një stil jetese pa 
salltanet dhe të thjeshtë, “nuk shihet as që të ketë përdorur profetësinë 
për një interes vetjak.”5 

Sahabiu i moshuar, Mahreme b. Neufel, dëgjoi një ditë se Hz. 
Pejgamberi kishte shpërndarë rrobat që i ishin dërguar atij. Merr me 
vete djalin, Misuerin, dhe erdhi para shtëpisë së Hz. Pejgamberit. I 
kërkoi djalit që t'i thërriste Hz. Pejgamberit, por djali refuzoi. Pas 
kësaj, Mahreme e qetësoi djalin duke i thënë: “O biri im, ai nuk 
është tiran.”” Kjo fjalë e Mahreme b. Neufelit tregon qartë se si Hz. 
Pejgamberi perceptohej nga shoqëria, brenda së cilës jetonte. Siç 


shprehej edhe Arnaldezi, ai “s'ka qenë kurrë despot. "7 


Adij b. Hatim et-Tai, i cili ishte i krishterë dhe armik i Islamit 
para se të bëhej musliman, por që më pas erdhi me një delegacion 
në Medine, kur pa se pranë Hz. Pejgamberit kishte gra dhe fëmijë 
ndër të afërmit e tij, kuptoi që tek ai nuk gjendeshin veçoritë e 


t.31 


mbretërve të Iranit dhe të Bizantit. Hz. Pejgamberi, ndërsa po 





27 Tbn Maxhe, T, 1101: Hakim, III, 47-48: Halebi, III, 43. 

28 Arnaldez, Hz. Muhammed (Hadis ve Sözleri) (Hz. Muhammedi 
Hadithi dhe fjalët e tij), përkth. Burhanettin Semi, 
Stamboll 1982. 

29 Buhari, VII, 50. 

ch Arnaldez, f. 32. 

31 Tbn Hanbel, IV, 378. 

shoqëronte për në shtëpinë e tij Adij b. Hatimin, u ul në rrugë dhe 
dëgjoi për një kohë të gjatë problemet e një gruaje të moshuar, që 
e ndali atë në rrugë. Kur arritën në shtëpinë e tij, mysafirin e la të 
ulej te minderi më komod, ndërsa ai vetë u ul në tokë. Për shkak të 
kësaj sjelljeje të tij, Adij b. Hatimi e vlerësoi duke thënë: “Vallahi ky 
nuk është një mbret”? dhe më pas u bë musliman. 


7- Qëndrimi kundrejt ekstremiteteve 


Hz. Pejgamberit nuk i pëlqenin ekstremitetet, qëndronte larg 
këtyre sjelljeve, nuk u ndikua asnjëherë nga ndjenjat dhe sjelljet 
e tepruara, si dhe i paralajmëronte sahabet për këtë çështje. Nuk 
i pëlqenin aspak sjelljet që mund të krijojnë fjalë për Islamin, që 
mund të bezdisin dhe lodhnin njerëzit, që mund t'i çonin njerëzit 
në urrejtje ndaj Islamit, po ashtu, nuk i pëlqenin veprimet që 
cenonin parimet themelore të Islamit. Kur i transmetoheshin ngjarje 
të tilla, mërzitej dhe zemërohej. Në raste të tilla mbante qëndrim 
të hapur dhe paralajmëronte ata që paraqisnin sjellje të tilla. Le të 
japim disa shembuj në lidhje me qëndrimin e tij mbi këto çështje. 
Ndërkohë që njëri prej sahabeve po i printe faljes së namazit, e 
zgjati shumë namazin duke kënduar sure të gjata. Njëri prej 
xhemaatit ia transmetoi këtë situatë Hz. Pejgamberit. Pas kësaj, Hz. 
Pejgamberi u ngrit më këmbë dhe mbajti këtë fjalim të qartë ndaj 
njerëzve që ishin aty: “O njerëzi Ndër ju ka nga ata që bëjnë që populli 
të urrejë e të ftohet. Kur çdonjëri prej jush kalon në postin e imamit dhe 
i prin namazit të falur nga populli, namazin ta falë shkurt dhe në formë 
të përshtatshme. Sepse ndër ata ka të sëmurë, të moshuar dhe njerëz që 
kanë punë.” Sahabiu që e transmetoi këtë ngjarje tha se nuk e kishte 
parë ndonjëherë Hz. Pejgamberin aq të zemëruar sa gjatë fjalimit të 
asaj dite.” 

Kur delegacioni i Thekifit erdhi në Medine dhe u bë musliman, 
ndër ata, anëtarin më të ri të delegacionit, Osman b. Ebil-Asin, e 
emëroi prefekt dhe imam te fisi i tij. E këshilloi atë duke i thënë: 
“Kur të jesh imam, lehtësoja namazin popullit, fale namazin duke mos e 





32 Tbn Hisham, II, 580. 
33 Buhari, I, 31. 

zgjatur, por as duke mos e shkurtuar shumë. Ki parasysh situatën e atyre 
që janë më të dobët, të moshuarit ndër ta, të vegjlit, të dobëtit dhe ata që 
kanë punë.”“ 

Kur Hz. Pejgamberit i duhej të zgjidhte njërën prej dy situatave, 
zgjidhte atë që ishte më e lehtë. Në adhurime nuk e vështirësonte 
dhe vendoste në pozitë fitratin, pra pastërtinë krijimore. Po ashtu, 
nuk vështirësonte as aftësitë njerëzore. Në çlirimin e Mekës, një 
burrë erdhi pranë Pejgamberit dhe i tha: “Unë jam zotuar që nëse 
Allahu të mundëson ty çlirimin e Mekës, të fal namaz në Bejtulmakdis.” 
Pejgamberi ynë iu përgjigj: “Është më e virtytshme për ty të falesh 
këtu.” Edhe bashkëshortja e Hz. Pejgamberit, Mejmune, i tha: “O 
Rasulullahl Kam bërë zotim që nëse Allahu të mundëson ty çlirimin e 
Mekës, të fal namaz në Bejtulmakdis.” Pejgamberi ynë iu përgjigj edhe 
asaj në këtë mënyrë: “Ty nuk të mjafton forca për këtë...” Pas kësaj, 
kur Mejmune i tha: “Do të shkoj e shoqëruar me roje që të qëndrojnë 
para dhe pas meje”, ai iu përgjigj: “Ti nuk mund ta arrish këtë. Dërgo 
vaj që të digjet në kandilat e Bejtulmakdisit. Kështu konsiderohet sikur ke 
vajtur atje.” Mejmune çdo vit dërgonte para në Kudus, në mënyrë që 
të blihej vaj për t'u djegur në kandilat e Bejtulmakdisit. 

Hz. Pejgamberi, edhe në plotësimin e adhurimeve, nuk i 
pëlqente të vinte në pozitë të vështirë natyrën e njeriut. Enes b. 
Maliku tregon se si një ditë, kur Hz. Pejgamberi hyri në mesxhid, 
u përball me një litar të lidhur mes dy shtyllave dhe pyeti: “Ç'është 
ky litar?” I thanë: “Ky është litari i Zejnebit. Kur lodhet së qëndruari 
më këmbë gjatë faljes së namazit, mbahet në këtë litar.” Pas kësaj, Hz. 
Pejgamberi urdhëroi: “Jo, zgjidheni këtë litar. Çdokush prej jush të falë 
namaz për sa kohë është energjik dhe i fortë. Kur të lodhet, le të ulet.” 


8- Besueshmëria 

Besueshmëria, si njëra ndër cilësitë më të rëndësishme të 
moralit të bukur, njëkohësisht është edhe njëra ndër veçoritë 
e pejgamberëve. Hz. Pejgamberi, që nga rinia e tij, është njohur 





34 Tbn Hisham, II, 541. 
77 Uakidi, II, 866. 
36 Buhari, II, 48. 

si i besueshëm. Kur ishte njëzet e pesë vjeç, në Mekë përmendej 
vetëm si “el-Emin.” Kur mbërriti në moshën 35-vjeçare, gjatë 
rikonstruktimit të Qabesë, zgjidhja e kontradiktës së krijuar mes 
fisit Kurejsh për vendosjen e Haxheru'l-Es'uedit në vendin e tij, i 
ishte lënë personit që do të hynte për herë të parë në Qabe ditën 
tjetër. Pikërisht në atë kohë, kur panë se erdhi Hz. Muhammedi 
(s.a.s.), u gëzuan duke thënë “el-Emin”. Në burime ka edhe mjaft 
shembuj të tjerë që tregojnë se ai përmendej me nofkën “el-Emin.” 

Mekasit i dorëzonin atij sendet me vlerë. Hz. Muhammedi (s.a.s.) 
nuk i tradhtonte kurrë këto amanete dhe ua kthente të zotëve të 
paprekur. Edhe në momentet më të vështira, nuk ka treguar 
mungesë respekti ndaj amaneteve. Ashtu siç dihet, natën kur do të 
bënte hixhret në Medine, idhujtarët kishin rrethuar shtëpinë e tij me 
qëllim që ta vrisnin. Para se të braktiste shtëpinë, amanetet që kishte 
pranë vetes ia dorëzoi Hz. Aliut dhe kërkoi nga ai që t'ua kthente 
të zotëve ditën tjetër. Këtu spikat një element. Kuptohet se këto 
mallra, që Hz. Muhammedi (s.a.s.) ia dorëzoi Hz. Aliut, u përkisnin 
idhujtarëve. Sepse në atë kohë muslimanët kishin migruar për në 
Medine. Në Mekë kishin mbetur vetëm pak muslimanë. 


Në arritjen e suksesit nga feja Islame, një rol të madh luan fakti 
që Hz. Pejgamberi ishte i besueshëm. Po të ishte dikush që nuk falte 
besim me sjelljet e tij, njerëzit nuk do t'i mblidheshin përreth. 


Pejgamberi nuk i cenonte personat dhe mallrat që u përkisnin 
atyre, por nuk cenonte as pasurinë publike. Kështu, pas luftës së 
Hunejnit pati qëndruar në vendin ku ishin mbledhur ganimetet 
dhe pasi mori një qime nga gunga e devesë së tij, tha: “O njerëz! 
Unë nuk kam pretendim në ganimetet tuaja. Madje, nuk kam pretendim 
as edhe në këtë aime. "77 Gjithmonë u bënte thirrje sahabeve që të 
ishin të besueshëm. Thoshte se tradhtia dhe cenimi, si e kundërta 
e amanetit, ishin sjellje të shëmtuara. Edhe sahabet e kishin njohur 
Hz. Pejgamberin si emm" dhe kishin krijuar një besim të pafund 
ndaj tij. 





37 Ibn Maxhe, Sunen, Stamboll 1981, I1, 950-951: Ebu Dau'ud, Sunen, Stamboll 1981, 
II, 84. 

Hz. Pejgamberi pati bërë të ditur se kishte një lidhje të fortë 
mes besimit dhe të qenit i besueshëm. Disa prej fjalëve të tij në 
këtë pikë janë: “Në zemrën e njeriut besimi dhe mohimi nuk mund të 
gjenden njëkohësisht. Nuk mund të gjenden së bashku as besueshmëria 
dhe pabesueshmëria, pra tradhtia.” “Besimtari është një person, të cilit 
njerëzit i besojnë. Muslimani është një person, nga gjuha dhe dora e të 
cilit, muslimanët janë të sigurt. Betohem në Allahun, në dorën e forcës së 
të cilit gjendet shpirti im, se një person, nga të këqijat e të cilit fqinji i tij 
nuk është i sigurt, nuk mund të hyjë në xhennet.” “Nuk ka besim ai që 
nuk respekton amanetin.” 


Ndjenja e besueshmërisë duhet të gjendet në çdo shtresë 
dhe fushë të shoqërisë. Një shoqëri, në të cilën prindërit i 
besojnë fëmijës, fëmija prindërve, bashkëshortët njëri-tjetrit; 
eprori nëpunësit, nëpunësi eprorit, punëmarrësi punëdhënësit, 
punëdhënësi punëmarrësit, shitësi klientit, klienti shitësit, do të 
arrijë në një strukturë të shëndetshme. 

Këtu duhet të qëndrojmë shkurtimisht mbi besimin në shitblerje, 
të cilit Hz. Pejgamberi i kushton mjaft rëndësi. Së pari, duhet të 
theksojmë se thelbi i shitblerjes është besimi i ndërsjellë. Në çastin 
kur s'ka besim në shitblerje dhe përhapet pabesueshmëria, te 
njerëzit zhvillohet ndjenja e perceptimit të çdo gjëje me dyshim 
dhe me paqartësi. Lidhjet shpirtërore mes njerëzve dobësohen. 
Shfaqet një shmangie dhe mungesë dashurie. Është më se e qartë 
që askush nuk mund të ndiejë dashuri dhe respekt ndaj një personi 
që e ka mashtruar ose që është munduar ta mashtrojë, madje do 
ta urrejë atë. Njerëzit kanë frikë të krijojnë kontakt me persona, 
fjalës dhe veprës së të cilëve nuk u besohet. Në rast se ky person 
angazhohet me tregti, shmangen nga realizimi i shitblerjes me të, 
klienti shmanget nga shitja e produkteve tek ai, ndërsa artisti nga 
dhënia e porosisë atij. Si rrjedhojë, interesi për mallrat dhe punët e 
personave të tillë pakësohet, ndërsa fitimet nuk u shtohen. Ja pra, 
këtu qëndron delikatesa në fjalën e Hz. Pejgamberit, kur thotë: 





38 Tbn Hanbel, III, 349. 
39 Tbn Hanbel, III, 54. 
40 Tbn Hanbel, IN, 135, 154. 

“mashtrimi dhe tradhtia sjell varfëri”. Por nëse ndodh e kundërta, pra 
nëse çdokush do t'i besonte njëri-tjetrit, shtohet fitimi, prodhimi 
dhe konsumimi, gjë që bëhet shkak për begati dhe pasuri. 

Nuk vihen në dyshim shërbimet që bëjnë për shoqërinë ata që 
angazhohen me tregti. Sepse jo të gjithë mund të ikin në vendin 
ku prodhohen mallrat dhe të përballojnë nevojat. Si rrjedhojë, 
Hz. Pejgamberi ka dhënë sihariqin se njerëzit që angazhohen me 
tregti, për shkak të shërbimeve ndaj individit dhe shoqërisë, do 
të arrijnë shpërblime të mëdha shpirtërore. Ai ka ndaluar çdo lloj 
mashtrimi, hileje dhe dëmtimi ndaj një personi tjetër. Një ditë shkoi 
pranë dikujt që shiste produkte ushqimore. Kur e futi dorën brenda 
produktit, iu lagën gishtat. Kuptohet se pjesa e sipërme e produktit, 
pra pjesa që shihnin klientët, ishte e thatë, ndërsa pjesa e poshtme 
ishte e lagët. E pyet të zotin e drithërave: “Ç'është kjo?” Shitësi 
thotë se kishte rënë shi. Pas kësaj, Pejgamberi ynë i tha: “Përse nuk 
e vendose pjesën e lagur lart, në mënyrë që ta shohin njerëzit? Ai që 
mashtron nuk është prej nesh.”t' 


Ndjenja e besimit, siç është e rëndësishme në marrëdhëniet 
mes individëve të të njëjtit popull, është e rëndësishme edhe në 
marrëdhëniet ndërkombëtare. Një komb, të cilit nuk i besohet, 
nuk është e mundur që të arrijë në sukses në asnjë fushë, si në 
marrëdhëniet ndërkombëtare, ashtu edhe në ekonomi e deri në 
politikë. Hz. Pejgamberi nuk ishte një biznesmen që bënte tregti 
vetëm në Mekë, Medine apo, në një kuptim më të përgjithshëm, në 
zonën e Hixhazit, përkundrazi, ishte një tregtar që angazhohej me 
tregti ndërkombëtare. Në saje të besimit për të cilin bëri thirrje edhe 
në tregtinë ndërkombëtare, përfitoi fitim të papritur nga udhëtimi 
në Siri, ku drejtoi karvanin e Hz. Hatixhesë. Për këtë shkak, Hz. 
Hatixheja i dha atij dyfishin e pagesës që kishte premtuar. Dhe 
ky është një shembull i mirë, që tregon se fitimi i një tregtari të 
besueshëm do të shtohet. 





al Muslim, I, 99. 

9- Drejtësia 

Shoqëria afrohet me dashuri dhe qëndron më këmbë me drejtësi. 
Zbatimi i drejtësisë, në mënyrë që t'i prekë të gjithë, bëhet shkak 
për afrimin e individëve me njëri-tjetrin. Ndërsa padrejtësia dhe 
mungesa e drejtësisë bëhen shkak për përçarje. Sepse askush nuk 
dëshiron që t'i cenohen të drejtat nga dikush tjetër. Në Kuran i 
jepet shumë rëndësi drejtësisë. Një person i privuar nga drejtësia 
dhe një person me drejtësi janë krahasuar me një shembull. Sipas 
kësaj, personi që nuk njeh drejtësi është pa gjuhë, nuk është i aftë 
për asgjë dhe është i ngjashëm me një skllav: një person i tillë nuk 
konsiderohet i njëjtë me një person që ecën në udhë të drejtë dhe 
fiton cilësinë e drejtësisë.” Personat, të cilët kur jepet një vendim 
i drejtë në favor të tyre, gëzohen, por që nuk e njohin këtë vendim 
në rast se jepet në disfavor të tyre, janë mizorë.” Situata të tilla 
si, interesi vetjak, marrëdhëniet fisnore, pasuria, varfëria, mllefi, 
armiqësia, të qenit i afërm me njërën nga palët ose të qenit nga një 
shtresë më poshtë, të qenit me mangësi në pikëpamje fizike dhe 
mendore, nuk e justifikojnë cenimin e një të drejte, mbulimin e 
kësaj të drejte, mosveprimin në mënyrë të drejtë, anashkalimin e 
parimit të drejtësisë.” Në Kuranin e Madhërueshëm Hz. Pejgamberi 
urdhërohet që të realizojë drejtësi mes njerëzve. 


Në veprimtarinë e tij, Hz. Pejgamberi ka marrë parasysh 
gjithmonë drejtësinë. Ibn Sa'di citon se Hz. Pejgamberi, edhe 
para Islamit, ishte një gjykues, tek i cili drejtoheshin në rast 
kontradiktash.“” Si rrjedhojë, gjykimi i tij në Qabe është i njohur. Ai 
nuk ka bërë dallim mes njerëzve. Edhe në periudhën e profetësisë, 
pa u ndikuar nga kërkesat dhe thirrjet e hijshme të të tjerëve, ka 
vepruar në kuadër të urdhrave hyjnorë. Në burime të ndryshme 
gjenden shumë fjalë të tij në lidhje me drejtësinë. 





42 Nahl, 16/76. 

B Nur, 24/48-51. 

44 Nisa, 4/135; Maide, 5/8; Er'am, 6/152. 
45 Shura, 42/15. 

49 Tbn Sa'd, I, 157. 

Pejgamberi ynë sillej me kujdes kur ishte fjala për drejtësinë, 
nuk dëshironte që të dëmtonte jetën dhe pasurinë e askujt dhe të 
mbetej mbi të e drejta e robit. Kur mund të kishte dëmtuar dikë pa 
dashje, kërkonte falje, dhe në rastet kur kërkohej diçka në formën e 
kisasit, e plotësonte me dëshirë këtë kërkesë. Gjatë Luftës së Bedrit, 
ndërkohë që po organizonte radhët e ushtrisë me një shigjetë që 
kishte në dorë, sheh se sahabiu në emrin Se'uad b. Gazijje kishte 
prishur radhën dhe kishte dalë pak më përpara. E prek me shigjetë 
në bark dhe kërkon nga ai që të hyjë në radhë. Pas kësaj, Se'uadi i 
thotë: “O Rasulullah, më lëndovel Pa dyshim që Allahu ty të ka dërguar 
si të drejtë, më lejo që të bëj të njëjtin veprim.” Hz. Pejgamberi u tregua 
i gatshëm që ai të kryente të njëjtin veprim. Se'uadi e përqafoi atë 
dhe e puthi. Kur Pejgamberi ynë e pyeti përse veproi kështu, ai 
i tha: “O Rasulullahl Siç e sheh, nuk jam i sigurt se nuk do të vritem. 
Kontakti im i fundit me ty desha që të ishte prekja e lëkurës sime me 
tënden.” Pejgamberi ynë u lut për mirësinë e tij.” Siç shihet, synimi 
real i Se'uad b. Gazijjes nuk ishte të kryente të njëjtin veprim. Ai 
kishte dëshiruar ta shprehte në këtë mënyrë dashurinë ndaj Hz. 
Pejgamberit dhe ka pritur mirësi nga trupi i tij. Në të vërtetë, 
Pejgamberi ynë nuk ishte fokusuar shumë mbi këtë aspekt, ishte 
mjaftuar me lutjen që ndaj tij të kishte mirësi. Por nuk e kishte 
lënduar burrin që deshi ta tregonte dashurinë në këtë mënyrë. Një 
rezultat tjetër që duhet të nxirret nga kjo ngjarje është fakti që Hz. 
Pejgamberi nuk e dinte synimin e tij të vërtetë dhe veproi sipas 
asaj që kuptoi në mënyrë të drejtpërdrejtë. Mirëpo, pika të cilën 
duhet të theksojmë më shumë në këtë transmetim është rëndësia 
që Hz. Pejgamberi i kushtonte drejtësisë dhe të drejtës së robit. 
Kur merrte përsipër drejtësinë mbi dikë, në çdo kohë dhe vend, 
madje edhe në momentin më të vështirë, qoftë edhe në një kohë kur 
organizonte ushtrinë për luftë, ka treguar se ishte gati të paguante 
për ta mbrojtur. 

Duam të japim edhe një shembull në këtë temë. Një sahabi që 
mori pjesë në luftën e Hunejnit tregon kështu: “Unë po ecja para 
Hz. Pejgamberit i hipur mbi devenë time. Në këmbë kisha këpucë të 





41 Taberi, II, 446-447, Ibn Sejjidinnas, I, 395. 

forta. Kur deveja ime u afrua shumë pranë devesë së Pejgamberit, pjesa 
anësore e këpucës preku në kofshën e Rasulullahut dhe e shqetësoi. Pas 
kësaj Rasulullahu më gjuajti me kamxhik në këmbë dhe më tha: ‘Po 
më lëndon, ec pas meje! Dhe unë u largova. Ditën tjetër Rasulullahu 
më kishte kërkuar. Me vete mendova: ‘Më ka kërkuar mua ngaqë dje i 
lëndova këmbën.” Erdha pranë tij. “Dje më lëndove këmbën, më lëndove 
në shpirt. Edhe unë të godita me kamxhik në këmbë. Të thirra për të të 
paguar për atë që të bëra’ dhe më dha tetëdhjetë dele.” 


Kur u ngrit rrethimi i Taifit dhe po ktheheshin në Xhi’rane, sa 
herë që kamxhiku i Rasulullahut godiste devenë, prekte sahabiun 
me emër Ebu Zur'a el-Xhuheni, i cili shkonte pas tij. Hz. Pejgamberi 
u kthye për një moment dhe pyeti: “Mos vallë prek kamxhiku te 
tit” Ebu Zura u përgjigj: “Po” dhe bëri të ditur se kjo nuk kishte 
rëndësi. Kur arritën në Xhirane Hz. Pejgamberi i dha dhuratë edhe 
Ebu Zurasg "7 


Shihet se Hz. Pejgamberi nuk i toleronte cenimet ligjore që 
krijoheshin mes sahabeve dhe vendoste drejtësinë. Në burime 
të ndryshme gjenden shumë shembuj që kanë të bëjnë me këtë 
çështje. Rubejji, motra e sahabiut me emrin Enes b. Nadr, theu 
dhëmbin e një gruaje. U propozua pagimi i dijetit ndaj të afërmve 
të gruas që iu thye dhëmbi. Ndërkaq, ata nuk pranuan dhe kërkuan 
kisas. Situata iu transmetua Hz. Pejgamberit, i cili urdhëroi të 
zbatohet kisasi. Pas kësaj, Enes b. Nadri erdhi te Hz. Pejgamberi 
dhe kundërshtoi duke thënë: “Vallahi nuk mund të thyhet dhëmbi i 
Rubejjit.” Hz. Pejgamberi i bëri të ditur se ky është urdhri i Allahut 
dhe se duhet të zbatohet. Në këtë kohë, të afërmit e gruas që iu thye 
dhëmbi, hoqën dorë nga kisasi dhe thanë se pranojnë dien." 

Çdo gjë që nuk përputhej me drejtësinë, si dhunimi dhe mizoria, 
Hz. Pejgamberi e ka cilësuar si negative. Në burimet tona gjenden 
mjaft paralajmërime në lidhje me këtë çështje. Një ndër më të 
njohurit prej këtyre është ky: “Muslimani është vëllai i muslimanit, 





48 Taberi, III, 93. 
49  Uakidi, TIT, 940. 
50 Buhari, III, 169. 

nuk e dhunon atë dhe nuk i bën padrejtësi atij.”' 


Me këtë fjalë, pasi 
shpreh se muslimanët janë vëllezër, ka bërë të ditur se cilësia më 
kryesore e muslimanit është të mos dhunojë vëllanë, të mos bëjë 
padrejtësi ndaj tij. Ashtu si nuk ka dashur që muslimanët t'i bëjnë 
padrejtësi njëri-tjetrit, njëkohësisht ka urdhëruar që edhe muahidi 
(personi i pajisur me marrëveshje të bazuar mbi mbrojtje) të mos 
dhunohet. Gjithmonë e kishte mbrojtur atë që pësonte padrejtësi, 
kishte kërkuar mbrojtjen e të dhunuarit dhe dhënien e ndihmës 


ndaj tij. Po ashtu ka shpjeguar dëmtimet shpirtërore të dhunimit.” 


10- Toleranca 


Toleranca, ashtu siç është shprehur në literaturën tonë, vjen në 
kuptime si musamaha (tolerancë), të bësh sikur nuk sheh, të jesh 
indiferent, të mos tregosh dhunë ndaj një fajtori dhe të tejkalosh 
situatën, të tregosh durim e rezistencë.” 


Toleranca është një sjellje më se e nevojshme në jetesën 
shoqërore. Sepse njerëzit zotërojnë besime, mendime dhe sjellje të 
ndryshme. Meqë për një çështje të caktuar, pikat e mbështetjes, 
qëllimet, synimet dhe metodat shumë herë janë të ndryshme, jo 
gjithmonë është e mundur të arrihet tolerancë në çdo kohë dhe në 
çdo vend. Për këtë arsye, duhet që njerëzit të afrohen me tolerancë 
ndaj mendimeve dhe sjelljeve të njëri-tjetrit. 

Toleranca është njëra ndër vlerat që lartësohet në kuptim pozitiv 
në kohën tonë. Si rrjedhojë, viti 1995, me nismën e Turqisë, u 
shpall si “Viti i Tolerancës”. Të kuptosh tolerancën e Hz. Pejgamberit, 
do të ndihmojë edhe për të kuptuar se ku gjendet toleranca në 
perceptimin e sotëm të saj dhe si zbatohet ajo krahasuar me parimet 
që ka nxjerrë në pah Hz. Pejgamberi. Hz. Pejgamberi, pikërisht 
fjalën musamaha, që ka kuptimin tolerancë, e ka përdorur në mjaft 
fjalime të tij dhe i ka zbatuar parimet e tolerancës në veprimtaritë 
e veta. Ndërkohë që në perëndim, toleranca ka filluar të përdoret 





5l Zebidi, VII, 360. 
52 Zebidi, VII, 374-376. 
53 Semseddin Sami, Kamus-ı Türki, Stamboll 1317, II, 1333. 

si një koncept filozofik afërsisht njëmijë vjet pas Asrus-Saades, që 
nga shekulli XV. 

Toleranca është një parim i rëndësishëm në veprimtarinë e Hz. 
Pejgamberit. Edhe themelin e këtij parimi e ka hedhur me fjalët: 
“Lehtësoni, mos vështirësoni. Jepni sihariq, mos frikësoni.” Po ashtu, ka 
shpjeguar se feja është lehtësi. Ka bërë të ditur se është dërguar 
për Islamin, fenë e tolerancës dhe të lehtësisë.” Ndërkohë, kur u 
përgjigjej disa personave që pyesnin: “Cila vepër është më e lartë 
pranë Allahute”, ai ka përfshirë edhe tolerancën brenda kritereve 
që i radhit pas besimit në Allah.” Gjithashtu, ka bërë të ditur se 


toleranca do të jetë shkak për hyrjen në xhennet.”” 


Hz. Pejgamberi nuk e sheh si të njëanshme tolerancën mes 
individëve, por si një formë sjelljeje që bën të domosdoshëm 
respektin e ndërsjellë. Në mënyrë që të mos bëhet shkak për 
padrejtësi, që të mos krijohet një pozitë e tillë ku njëri të presë 
tolerancë vazhdimisht, ndërsa tjetri të jetë i detyruar të tregojë 
tolerancë dhe që toleranca të zotërojë e të sundojë mbi individët e 
të gjithë shoqërisë, ka urdhëruar: “Sillu me tolerancë që edhe ndaj teje 
të sillen me tolerancë. 95 Këto fjalë tregojnë që toleranca duhet të jetë 
e ndërsjellë dhe se nuk duhet abuzuar me të. 


Hz. Pejgamberi nuk vepronte papritur përballë sjelljeve të 
ashpra, ndaj moralit të vrazhdë dhe të përgjithshëm, por e bënte 
këtë me pjekuri. Një ditë, ndërsa po ecte i veshur me një këmishë 
të prodhuar në Nexhran, jaka e së cilës ishte e ashpër, një person 
iu afrua dhe e tërhoqi me shpejtësi veshjen e Hz. Pejgamberit. Si 
rezultat, i la gjurmë në jakën e veshjes. Më pas iu drejtua me fjalët: 
“O Muhammedi Urdhëro që të më japin mua nga pasuria e Allahut, e 
cila gjendet pranë tejel” Hz. Pejgamberi u kthye nga burri dhe qeshi, 
nuk e dënoi atë. Më pas urdhëroi që atij t'i jepej ajo që dëshironte.” 





54 Buhari, I, 15. 

35 Tbn Hanbel, VII, 116. 

56 Ibn Hanbel, IV, 204; V, 319. 
27 Tbn Hanbel, 1, 248. 

58 Thn Hanbel, 1, 248. 

"7 Buhari, IV, 40. 

Përsëri një ditë, një beduin urinoi në Mesxhidin Nebevi. Ata që 
gjendeshin atje dëshironin ta dënonin atë. Hz. Pejgamberi, duke 
ndërhyrë, kërkoi të derdhet ujë në vendin ku ai kishte urinuar 
dhe tha: “Ju nuk u dërguat si vështirësues, por si lehtësues.”99 Në 
këtë ngjarje shihet se krahas faktit që Hz. Pejgamberi u soll me 
tolerancë ndaj personit që kreu një sjellje të pakëndshme, edukoi 
edhe sahabet në lidhje me këtë çështje, duke u kujtuar parimet e 
përgjithshme. 

Toleranca e Hz. Pejgamberit ndaj anëtarëve të familjes dhe rrethit 
të afërt ia vlen të përgëzohet. Më sipër pamë se është sjellë me 
tolerancë ndaj bashkëshorteve, atyre që ishin rritur pranë tij dhe 
ndaj atyre që kishte në shërbim. Krahas kësaj, ka treguar tolerancë 
edhe ndaj shoqërisë së gjerë. Për shembull, ka falur autorët e 
vrasjeve të kryera ndaj të afërmve dhe komploteve të organizuar 
ndaj tij. 

Hz. Pejgamberi ka treguar tolerancë ndaj pjesëtarëve të feve të 
tjera, është sjellë me respekt ndaj tyre. Për shembull, pas hixhretit, 
nënshkroi në Medine Marrëveshjen e Medines, ku merrnin pjesë 
edhe idhujtarët arabë dhe hebrenjtë. U ka njohur jomuslimanëve 
besim, siguri mendimi, pasurie dhe jete. Këtu duam të sjellim 
ndërmend një shembull në lidhje me lirinë e adhurimit që u 
njihte atyre. Delegacioni i të krishterëve të Nexhranit, një kohë 
ikindie erdhi në Medine dhe hyri në el-Mesxhidu'n-Nebeui. Në 
një kohë kur Hz. Pejgamberi sapo kishte falur namazin e ikindisë 
me sahabet, të krishterët u kthyen nga lindja dhe u përgatitën 
të adhurojnë. Disa sahabe deshën ta pengojnë adhurimin e 
tyre, mirëpo Hz. Pejgamberi urdhëroi që të lihen të lirë dhe të 
plotësojnë adhurimet e tyre. Shtresat që përfshihen në Ehl-i 
Kitab, pra hebrenjtë, të krishterët, zoroastristët, në rast se nuk 
pranonin Islamin dhe dëshironin të qëndronin në fenë e tyre, do 
t'i paguanin shtetit një taksë vjetore të quajtur xhizje dhe kështu 
do të merrnin nën mbrojtje jetën, pasurinë dhe nderin e tyre. Siç 
shihet, në këtë veprim nuk është mjaftuar vetëm me tolerancë, por 
janë përfshirë edhe shumë kritere si marrja nën mbrojtje, marrja nën 

garanci, dhënia e sigurisë. Zbatimet në këtë fushë kanë vijuar edhe 
në periudhat e mëpastajme. Ngaqë tolerancën ndaj Ehlul-Kitabit 
nga Hz. Pejgamberi, e kemi trajtuar në kapitujt që u janë kushtuar 
marrëdhënieve me të krishterët, me hebrenjtë dhe në strukturën e 
shoqërisë, nuk duam të ndalemi sërish mbi këtë temë. 


Është më se normale që duhet të kesh durim dhe rezistencë, që 
të kesh edhe tolerancë. Toleranca, përtej rezistencës, do të thotë të 
njohësh të drejtën edhe kur je sundues, sovran dhe i fortë. Dhe, 
nëse kjo realizohet në formën e faljes, bëhet më domethënëse dhe 
fiton rëndësi. Në këtë kuadër, toleranca që shprehu Hz. Pejgamberi 
në çlirimin e Mekës, është e rëndësishme. 


Por, jo çdo gjë mund të tolerohet. Shihen aq shumë krime të 
rënda që kryhen ndaj individit dhe shoqërisë, sa toleranca bëhet 
e pamundur. Nga ky aspekt, disa praktika të Hz. Pejgamberit në 
kuadër të formimit të një shoqërie të re, të formimit të një sistemi 
të ri shoqëror dhe të mbrojtjes së paqes, nuk duhet të vlerësohen si 
mungesë tolerance, por në kuadër të kornizës së treguar më sipër. 
Pejgamberi ynë, bashkë me këtë qëndrim, ka nxjerrë në pah se nuk 
e sheh tolerancën si një formë sjelljeje që arrin deri në naivitet. 
Përveç kësaj, të tolerosh çdo gjë, mund të jetë shkak për lindjen e 
një konceptimi tolerance të gabuar, për pranimin e tolerancës si një 
mjet mbështetjeje dhe për përhapjen e zakoneve të këqija. 


Toleranca jep kontribut ndaj paqes dhe kompromisit shoqëror, 
bëhet shkak për formimin e një shoqërie në mirëqenie, bazuar në 
dashurinë dhe respektin reciprok, pa grindje, përçarje, që përbëhet 
nga individë që respektojnë mendimet, pikëpamjet dhe besimet e 
njëri-tjetrit. Një strukturë e tillë shoqërie ishte objektivi kryesor i 
Hz. Pejgamberit. Hz. Pejgamberi nuk është mjaftuar vetëm duke 
treguar anët negative të gabimit, por ka treguar edhe drejtësinë, ka 
bërë përpjekje që të mos përsëritej e njëjta gjë, përndryshe, miratimi 
i heshtur mund të arrijë në pika që tejkalojnë durimin, prishin 
qetësinë e individit dhe të shoqërisë. Toleranca fillestare mund të 
formojë një akumulim për më pas. 

Toleranca e Hz. Pejgamberit ka tërhequr edhe vëmendjen e 
studiuesve perëndimorë. Për shembull, rreshteri anglez Bodley, i 

cili shkroi një vepër të posaçme për të, thekson se Hz. Muhammedi 
(s.a.s.), i cili është një njeri me shumë dimensione, merrte parasysh 
pikat e dobëta të njerëzve dhe se tregonte tolerancë ndaj këtyre pikave 
të dobëta, se i kuptonte ambiciet e njerëzve. D Duke u shprehur 
se toleranca, politika e lehtësimit dhe politika e moderuar, vulos mbi 
suksesin e tij, thotë: “Pranimi i Islamit nga djali i Ebu Xhehlit, është një 
fitore që e tregon të drejtë ndjekjen e udhës së mesme dhe lehtësimin. ”9“ 
Bodley shprehet se pothuajse në çdo mjedis dhe atmosferë sheh 
linjën e tolerancës, se ka qenë në përpjekje madje edhe në kohët më 
të vështira, që të mos largohet nga udha e mesme.“ 


11- Bujaria 

Bujari do të thotë të harxhosh për të tjerët pasurinë dhe 
mundësitë, në vende të caktuara dhe në sasinë e caktuar, pa pritur 
gjë në këmbim. Duhet të theksojmë se feja Islame e pranon bujarinë 
si një ndër virtytet themelore që duhet të zotërojë njeriu. Në Kuran, 
bujaria citohet ndër atributet e Allahut të Famëlartë ku bëhet e ditur 
se Ai është bujar.“ Përsëri në Kur'an kërkohet që ndihmesa të bëhet 
pa pritur gjë në këmbim, pavarësisht se vetë personi e dëshiron 
atë, pa e demonstruar, pa lënduar askënd, pa e përmendur 
vazhdimisht are Sp nga diçka që ka vlerë për të zotin.97 


Edhe Hz. Pejgamberi, i cili ka respektuar parimet e Kur'anit të 
Madhërueshëm, në fjalët dhe sjelljet e tij i ka dhënë bujarisë vlerën 
dhe rëndësinë e duhur. Kështu, sahabet, të cilët e njihnin nga afër, 
e kanë prezantuar në formën “më bujari ndër njerëzit”, si dhe kanë 
bërë të ditur se bujaria e tij shtohej edhe më shumë në muajin 


e Ramazanit.“ 





ol Bodley, Tanrı Elçisi Hz. Muhammed (Hz. Muhammedi, i dërguari i Zotit), përkth. Semih 

Burimet e krahasojnë bujarinë e tij me shiun dhe bëjnë të ditur 
se në çështjen e bamirësisë është më bujar se shiu. Ky është një 
krahasim që spikat këtu. Ashtu siç përfitojnë të gjithë nga shiu, 
pjesëtarët e çdo feje, të çdo moshe, njerëzit e pasur dhe të varfër, 
edhe nga bujaria e tij mund të thuhet se përfitonte çdo shtresë. 
Transmetohet se nuk ka ndodhur ndonjëherë që Hz. Pejgamberi 
të ketë refuzuar diçka të kërkuar: po ashtu, transmetohet se kur ka 
pasur diçka, e ka dhënë.” 


Bujaria gjendet në mes dy ekstremiteteve: e para është 
“koprracia”, e cila nënkupton të shmangen harxhimet, të mos bësh 
mirë pa pasur përfitime në pikëpamje të pasurisë, e dyta është 
“israfi”, që nënkupton harxhimin e pasurisë që i përket një personi 
apo që është nën përgjegjësinë e tij. Ndërkohë, në Kur'an musrifët 
(harxhuesit pa kriter) cilësohen si negativë, ndërsa israfi refuzohet, 
ata që bëjnë harxhime të ekuilibruara, në mes të israfit dhe 
koprracisë, lëvdohen.” Ndërkohë, në Kur'an njerëzit nxiten për të 
bërë veprime të mira dhe të japin ndihmë, bëhet e ditur se të qenit 
koprrac është diçka negative,” se Allahu nuk i do koprracët,'' se 
dëmi i koprracisë do të prekë vetë njeriun koprrac,” se ata që ruhen 
nga koprracia do të arrijnë në shpëtim, se ai që është koprrac, kur 
të mos jetë i fuqishëm, pasuria nuk do të ketë dobi për të.” 

Hz. Pejgamberi e ka cilësuar si diçka negative koprracinë, është 
mbështetur tek Allahu nga kjo cilësi.'$ Ndërsa ka bërë të ditur 
qartësisht se ai nuk është koprrac. Ka bërë të ditur se një nga 
cilësitë përçmuese, e cila mund të mendohet mbi njerëzit, është 
koprracia.” Ka thënë se ndjenja e koprracisë nuk mund të gjendet 





19 Tbn Sad, T, 195. 

7l Muslim, II, 1805-1806. 

IJ Nisa, 5/6; Furkan, 25/67. 

II Atu Imran, 37180. 

T4 Nisa, 5/36-37; Hadid, 57/23-24. 
15 Muhammed, 47/38. 

1$ Tegabun, 64/16. 

II Lejl, 92/8-11. 

78 Buhari, III, 224. 

79 Tbn Hanbel, II, 320. 

njëkohësisht me besimin.“ Në një hadith e përngjason ambicien 
për pasuri dhe mburojën, duke bërë edhe krahasimin e njeriut 
bujar me njeriun koprrac: Kur ndjenja e ndihmës te njeriu bujar, e 
kalon ambicien për pasuri dhe personi tregon bujari, mburoja mbi 
të zgjerohet. Te një njeri i tillë presioni i ambicies së pasurisë dhe 
ndjenja e koprracisë sa vjen e pakësohet. Një person bujar arrin në 
paqe ngaqë lehtëson problemet e të tjerëve. Nga ana tjetër, ambicia 
për pasuri te njeriu koprrac, e shqetëson atë si një mburojë që e 
shtrëngon vazhdimisht. Por ndien edhe shqetësim në ndërgjegje, 
kur sheh se njerëzit gjenden në vështirësi. Pavarësisht kësaj, nuk 
mund të bëjë mirësi që të mund të rehatojë ndërgjegjen për shkak 
të koprracisë. Kështu, ndjenja e koprracisë e vë atë plotësisht nën 
presion psikologjik.’ Me këto fjalë, Hz. Pejgamberi bën të ditur se 
për shkak të koprracisë, në të shkuarën disa popuj janë shkatërruar: 
“Shmangu nga koprracia! Sepse koprracia ka shkatërruar ata para jush; i 
ka shtyrë ata të derdhin gjakun e njëri-tjetrit, të konsiderojnë si të lejuar 
gjërat e ndaluara. ”® 


Hz. Pejgamberi ka bërë përpjekje për të parandaluar israfin, pra 
përdorimin pa kriter të burimeve dhe të mundësive në fusha të 
ndryshme. Kështu, ka urdhëruar: “Hani, pini, jepni sadaka, vishuni. 
Mirëpo duke mos bërë israf dhe duke mos u krenuar.” Madje, edhe 
gjatë marrjes së abdestit, ka kërkuar që të mos harxhohet uji pa 
kriter.5t Ka bërë të ditur se personi do të gjykohet për mënyrën se 
si e ka përdorur rininë, një periudhë kjo ku ai zotëron mundësinë 
e vlerësimit më të mirë të burimeve dhe mundësive, të tilla si 
forca e punës, pasuria dhe dija. Në këtë mënyrë, ka tërhequr 
vëmendjen se personi, ndërkohë që përdor burimet dhe mundësitë 
e përmendura, duhet të jetë i vetëdijshëm. Israfi mund të lindë 
rezultate negative, qoftë sa u përket harxhimeve personale, qoftë 
atyre publike. Israfi në fushën publike mund të bëhet shkak 





80 Tbn Hanbel, Il, 256, 340. 

8l Buhari, III, 231: VII, 37; Muslim, I, 708-709. 
82 Muslim, II, 1996. 

83 Buhari, 1, 33, Ibn Maxhe, II, 1192. 

84 Tbn Maxhe, I, 147. 

85 Tirmidhi, IV, 612. 

për probleme ekonomike, që e fusin popullin në vështirësi. Nga 
kjo pikëpamje, fakti që Hz. Pejgamberi, si një drejtues, krahas 
zotërimit të cilësisë së bujarisë, thekson negativitetin e israfit, është 
domethënës dhe i rëndësishëm. Krahas kësaj, israfi mund të bëhet 
shkak për kaos social dhe psikologjik në çdo shtresë dhe fushë. 
Sepse harxhimet dhe përdorimi pa kriter i atyre që kanë mundësi, 
mund të bëhet shkak për xhelozi dhe zemërim nga ata që nuk 
kanë mundësi.“ 


12- Qëndrimi ndaj risive 

Risia, përparimi, zhvillimi dhe dinamizmi janë hapa që i sjellin 
lumturi njerëzimit. Mesazhi i Hz. Pejgamberit, para së gjithash, 
është një risi madhështore në pikëpamje të rregullave fetare, sociale, 
ekonomike, të moralit dhe kulturore. Si rrjedhojë, periudha e 
profetësisë së tij është e mbushur plot me risi. Ndërkohë që ai po 
realizonte këtë risi, nuk kishte prishur edhe “ma 'rufin”, pra praktikat 
pozitive që njerëzit kishin prodhuar deri atë ditë, që nuk binin në 
kontradiktë me vahjin dhe që ishin në përshtatje me krijimin e 
mendjes dhe të njeriut. Sepse synimi i Hz. Pejgamberit nuk është 
që të shkatërrojë vlerat e shoqërisë, cilatdo qofshin ato, por të 
rregullojë mangësitë në të gjitha fushat. Gjatë këtyre veprimtarive, 
ndodhte që pasi kishte menduar apo planifikuar diçka, nëse 
përballej me një alternativë më të përshtatshme, nuk e refuzonte, 
përkundrazi, kur e shihte të arsyeshme, e vinte menjëherë në 
zbatim. Në fakt, edhe institucioni i konsultimit dhe këshillimit duhet 
të shihet nga kjo pikëpamje. Edhe vlera që ai i jep konsultimit dhe 
këshillimit, tregon në një farë mënyre se e çmon prodhimin e ideve 
dhe i vlerëson zërat e ndryshëm, se ishte i gatshëm të pranonte dhe të 
zbatonte mendimet risi në rast se i dukeshin të arsyeshme. Në jetën e 
Hz. Pejgamberit ka mjaft shembuj që tregojnë se ai ishte i hapur 
ndaj risive dhe për këtë mund të tregojmë disa raste. el-Mesxhidu'n- 
Nebetui, në fillim ndriçohej nëpërmjet djegies së degëve dhe të 





86 Për informacione më të hollësishme, shih Mustafa Çağrıcı, “Cimrilik (Koprracia)”, 


DIA, VIII, 4-5, I njëjti autor, “Cëmertlik (Bujaria)”, DIA, VIII, 72-73, Cengiz Kallek, 
“Israf”, DÍA, XXIII, 178-180. 

gjetheve të hurmave në kohën e jacisë dhe të sabahut. Në vitin e 
nëntë të hixhretit, bashkë me delegacionin e Temimit, Temim ed- 
Dari, i solli në Medine disa kandila dhe vaj, të cilat, një natë të 
premte urdhëroi shërbëtorin e tij që t'i ndizte në mesxhid, duke 
i varur me kujdes nëpër shtylla. Kur Hz. Pejgamberi erdhi në 
mesxhid, pyet se kush i kishte ndezur këto. Pasi mësoi se e kishte 
bërë Temim ed-Dari, foli kështu: “Ti ndriçove Islamin. Zbukurove 
mesxhidin e Islamit. Edhe Allahu të ndriçoftë ty në botë dhe në ahiret. 
Aq shumë mbresë i la kjo ndodhi Hz. Pejgamberit, sa pyeti Temim 


2 


ed-Darin për emrin e shërbëtorit që kishte ndezur kandilat. Kur 
mësoi se e kishte emrin Fet'h, ia ndërroi dhe ia vuri Siraxh (kandil). 
Siraxhi, i cili zë vend ndër sahabet, e ka treguar personalisht 
ngjarjen e ndriçimit të el-Mesxhidu'n-Nebeuiut dhe të ndryshimit 


të emrit.5” 


Për të treguar që Hz. Pejgamberi ishte i hapur ndaj risive, mund 
të tregojmë edhe rastin kur ai pranoi teknikën e një populli të huaj 
në fushën e luftës. Në burime të ndryshme citohet se në Betejën e 
Hendekut ka pranuar teknikën e iranianëve për të mbrojtur qytetin 
dhe se janë gërmuar hendeqe rreth qytetit pas propozimit të Selman 
Farisiut. Në rrethimin e Taifit ka pranuar të përdorë gurëhedhës, 
pas propozimit të Selman Farisiut, që i tha se në Iran përdoret 
gurëhedhësi dhe e urdhëroi atë që të ndërtojë gurëhedhës. Në 
burime citohet edhe se disa individë, si Jezid b. Zem”a, Tufejl b. Amr 
dhe Halid b. Saidi, sollën gurëhedhës dhe i përdorën në rrethimin 
në fjalë 58 Të gjithë këta shembuj tregojnë se Hz. Pejgamberi i 
përvetësonte risitë e prodhuara nga mendja e njeriut dhe nxiste që 
ata të zhvilloheshin më shumë. 


Por cilat sjellje të Hz. Pejgamberit duhet të merren shembull nga 
muslimanët? Personaliteti i Hz. Pejgamberit, ashtu si në periudhën 
e tij, edhe në periudhat e mëpastajme, është bërë shembull për 
jetesën e shoqërive muslimane. Në Kur'an bëhet e ditur se Hz. 
Pejgamberi është një shembull i gjallë dhe i përsosur për besimtarët. 
Si rrjedhojë, objektivi i tij është që t'u mësojë njerëzve rregullat që 





HI Tbnurl-Esir, Usd, II, 328: Köksal, IX, 363-364. 
88 Uakidi, III, 937. 








FRAGMENTE NGA PERSONALITETI SHEMBULLOR I HZ. MUHAMMEDIT $ë 373 


























mund të zbatohen në mënyrë praktike në jetë dhe t'i tregojë këto 
edhe nëpërmjet jetës së vet. Ndërsa besimtarëve u mbetet të marrin 
shembull atë. Kuptimi i ajetit Kur'anor në lidhje me këtë temë është 
kështu: “Në të Dërguarin e Allahut ka një shembull të mrekullueshëm 
për atë që shpreson tek Allahu dhe te Dita e Fundit, si dhe që e përmend 


shumë Allahun. "29 


Kur Allahu i Lartmadhëruar urdhëron që të merret shembull Hz. 
Pejgamberi, kuptohet se nuk ka synuar që të merret shembull për 
ushqimet që ka ngrënë, sendet që ka përdorur, veshjet që ka veshur. 
Pra, nuk bëhet fjalë që të merret shembull ana formale e jetës së tij, 
e cila ishte në përshtatje me kushtet e periudhës dhe të gjeografisë 
ku ai jetonte. Sidoqoftë, nga pikëpamja formale do të ishte e 
pamundur që Hz. Pejgamberi të merrej shembull. Në të vërtetë, 
thelbi i marrjes shembull nuk është ky. Përndryshe, aktualisht do të 
na duhej të udhëtonim me deve, të hanim hurma dhe të visheshim 
me veshje Jemeni. Po ashtu, sa i përket anës formale të jetës së Hz. 
Pejgamberit, pra, të thuash se duhet të merret si shembull veshja 
e tij, bie në kundërshti me universalitetin e Islamit. Për shembull, 
t'i kërkosh një muslimani që të veshë lëkurë kafshe, të marrë si 
shembull veshjen që mban dikush në të nxehtin e Arabisë, nuk 
përputhet më të gjitha realitetet. Këto kritere nuk kanë lidhje me 
thelbin e fesë. Si rrjedhojë, Hz. Muhammedi (s.a.s.), ushqimet që 
konsumonte përpara profetësisë, kishte vijuar t'i konsumonte edhe 
pas saj, rrobat që kishte veshur para profetësisë, vazhdonte t'i vishte 
edhe pas saj. Nuk ekziston asnjë e dhënë që tregon se ai e ndryshoi 
stilin e veshjes pasi u bë Pejgamber. Si rrjedhojë, gjërat që duhet të 
marrin shembull muslimanët dhe që duhet t'i përjetësojnë, nuk janë 
ato që karakterizojnë Hz. Pejgamberin në pikëpamjen e formës, por 
janë virtyte të tilla si: drejtësia, dashuria dhe respekti ndaj njerëzve, 
rëndësia që i kushtonte paqes, toleranca, besueshmëria, karakteri i 
butë, shkathtësia dhe karakteri i tij punëtor, mëshira, dhembshuria 
dhe bujaria.”9 





8 Ahzab, 33/21. 

90 për informacion më të gjerë mbi këtë çështje, shih: Recep Kılıç, “Peygamberliginn 
gerekliliği ve Peygamberimizin Örnekliği”, Hz. Peygamber'in hayatından davranis 
modelleri, Ankara 1998, f. 30-36. 

1- Hz. Muhammedi si kryefamiljar 

Në shumë hadithe, Hz. Pejgamberi ka aluduar për rëndësinë e 
familjes, duke bërë të ditur se familja është foleja e qetësisë. Si baba, 
është gëzuar kur i kanë lindur fëmijët, ndërsa është pikëlluar nga 
vdekja e tyre. Për shembull, i ka dhënë dhuratë Ebu Rafiut, i cili i 
solli atij lajmin e lindjes së djalit të tij, Ibrahimit: ka liruar Marijen, 
nënën e Ibrahimit.' Është angazhuar me përkujdesjen dhe edukimin 
e këtij fëmije, i ka dhuruar së ëmës nga qumështi një pemishte 
hurmash. Ka shkuar shpeshherë në vendin ku gjendej nëna nga 
qumështi e Ibrahimit. Ibrahimi kishte vdekur kur ishte në moshën 
gjashtëmbëdhjetë ose tetëmbëdhjetëmuajsh dhe ka derdhur lot për 
vdekjen e tij. Abdurrahman b. Auf. i cili e pyeti “Edhe ti po qan, o 
Rasulullahe1”, ai iu përgjigj se kjo buron nga mëshira dhe se ishte i 
pikëlluar. Ndërkohë, ai i ka ndaluar të qarat me të bërtitura apo të 
shoqëruara me klithje.” 

Hz. Pejgamberi, i cili ishte i pajisur me “ndjenjat më të holla të 
krijimit si një mik dhe si një baba”, ka urdhëruar dhe ka shpjeguar 
se si duhet të sillet një kryefamiljar me anëtarët e familjes, por e 





l Ibn Sad, I, 135-136. 

` Tbn Sad, 1, 134-144. 

John Davenport, Hz. Muhammed ve Kuran-ı Kerim (Hz. Muhammedi dhe Kur'ani 
Famëlartë), përkth. Omer Riza, Stamboll 1926, f. 59; John Davenport, me prejardhje 
angleze, në veprën e cituar refuzon pretendimet dhe aludimet e musteshrikëve në 
lidhje me Kur'anin dhe Hz. Muhammedin. 

ka treguar këtë edhe me veprimet e tij. Është shprehur në mënyrë 
shumë të qartë dhe të prerë se burri duhet të sillet mirë me gruan. 
Në këtë kuadër, ka urdhëruar, “Më i hairit ndër ju është ai që është 
i hairit për familjen. Për sa më përket mua, unë përballë familjes jam 
më i hairit ndër ju”,' “Më i hairit ndër ju është ai që sillet mirë me 
bashkëshortet.” Enes b. Maliku ka thënë: “Nuk kam parë asnjë njeri 
më të mëshirshëm ndaj familjes sa Rasulullahu.” Kjo fjalë që shpreh 
lidhjen ndërmjet besimit, moralit dhe sjelljes në mënyrë të butë 
me anëtarët e familjes, është shumë domethënëse: “Më i përsosuri 
ndër besimtarët në pikëpamje të besimit, është ai që është më i bukuri 


moralisht dhe që sillet butë me anëtarët e familjes.” 


Në krye të personave që kanë të drejtë mbi njeriun janë anëtarët 
e familjes. Sepse personat, me të cilët njeriu e ndan për herë të parë 
gëzimin dhe pikëllimin, janë individët e familjes. Hz. Pejgamberi, 
me raste të ndryshme, ka thënë se burrat kanë të drejta mbi gratë, 
ndërsa gratë mbi burrat. Ka kërkuar që të ndihet frikë nga Allahu 
për gratë dhe të mos bëhet padrejtësi ndaj tyre. Kur numri i grave 
që vinin tek ai për t'u ankuar ndaj bashkëshortëve nisi të shtohej, ka 
thënë se ata që sillen kështu nuk janë njerëz të mirë.” Ai është sjellë 
mirë me bashkëshortet, nuk i ka rrahur ato. Meqenëse vetë nuk 
është sjellë keq, edhe ata që i kanë rrahur gratë, i ka qortuar duke 
thënë: “Si është e mundur që i rrihni gratë, më pas në mbrëmje shtriheni 
bashkë me ta.” Ka paralajmëruar që gratë të mos rrihen, në veçanti 
të mos goditen në fytyrë, të mos poshtërohen me fjalë të këqija dhe 
të mos braktisin shtëpitë e tyre.” Ka thënë: “Gratë i rrahin vetëm 
ata që janë të këqij.”'' Ibn Sa'di i ka përmbledhur nën një kapitull 
transmetimet që lidhen me rrahjen e grave.“ 





n Maxhe, I, 636. 
n Maxhe, 1, 636. 
n Sa'd, 1, 136. 
n 
n 

Hanbel, VI, 47. 

Sa'd, VIII, 205; Ibn Maxhe, 1, 639, Ebu Dawud, II, 608-609: Darimi, Sunen, 
Stamboll 1981, f. 543. 

9 Ibn anbel, IV, 17. 

n Hanbel, V, 5, Ebu Dawud, II, 606-607. 

n Sa'd, VIII, 204. 

n Sa'd, VIII, 204-205. 

Ai ndiente interes edhe ndaj të afërmve të bashkëshorteve dhe 
anëtarëve të tjerë të familjeve të tyre. Kur një shoqja e Hz. Hatixhesë 
erdhi tek ai, ky shprehu komplimente ndaj saj. Transmetohet se 
sa herë që priste dele, dërgonte mish te shoqet e Hz. Hatixhesë.'” 
Është interesuar edhe për nënën e Enes b. Malikut dhe gjyshen e 
tij, të cilat konsideroheshin si pjesë e familjes. I thërriste “Nënë e 
dashur” Ummu Ejmenit, e cila i kishte mbetur nga babai dhe që 
ishte kujdesur për të në fëmijëri. Për të thoshte: “Kjo është trashëgimi 
e familjes sime.” 

Në Kur'an jepen të dhëna mbi bashkëshortet e Hz. Pejgamberit 
dhe mbi jetën familjare. Në debatet që krijoheshin mes tij dhe 
bashkëshorteve jepen udhëzime dhe këshilla ndaj Pejgamberit 
dhe ndaj bashkëshorteve të tij.” Krahas kësaj, bëhet e ditur se 
bashkëshortet e Hz. Pejgamberit janë nënat e besimtarëve. 9 


Hz. Pejgamberi përballonte nevojat për dëfrim dhe për pushim 
të anëtarëve të familjes, mundohej që ata të përfitonin nga dëfrimet 
e lejuara. Në ceremonitë e organizuara me rastin e Ramazanit 
dhe të Kurban Bajramit, merrte pranë vetes edhe vajzat dhe 
bashkëshortet.” Ka lejuar që Hz. Aishe të ndjekë demonstrimet 
që paraqitën abisinianët dhe madje e ka ndihmuar atë. Ka vrapuar 
bashkë me Hz. Aishen.'$ Po ashtu bënte shaka me anëtarët e 
familjes. 

Hz. Pejgamberi, ashtu siç sillej ndaj fëmijëve të tij, me mëshirë 
dhe dhembshuri, ashtu është sjellë edhe ndaj atyre që kishte pranë, 
që rriteshin nën mbrojtjen e tij, si për shembull, ndaj Ali b. Ebi 
Talibit, Zejd b. Harithes dhe Ummu Ejmenit, të cilës i kishte falur 
lirinë. Me qëllim që të lehtësojë peshën e xhaxhait të tij, Ebu Talibit, 
mori pranë vetes Hz. Aliun, i cili në atë kohë ishte 5 vjeç dhe gjithë 
jetën e kaluan bashkë. Këtë e bëri pavarësisht se i ati i Hz. Aliut 
ishte në Mekë. Në të njëjtën mënyrë, Zejd b. Harithe është rritur 





13 Tirmidhi, IV, 369. 

14 To Sad, VIII, 223, 226. 
15 Ahzab, 33/28-29. 

16 Ahzab, 3376. 

17 Tbn Maxhe, I, 415. 

18 Tbn Maxhe, I, 636. 

brenda familjes së Hz. Pejgamberit. Hz. Hatixhe ia dhuroi Hz. 
Pejgamberit Zejdin, të cilin ia pati dhënë si skllav Hakim b. Hizami, 
ndërsa Hz. Pejgamberi e liroi atë. Babai i Zejdit e kërkoi djalin dhe e 
gjeti në Mekë, Hz. Pejgamberi e kishte lënë atë të lirë që të zgjidhte 
ndërmjet qëndrimit pranë tij dhe vajtjes me të atin. Zejdi kishte 
parapëlqyer Hz. Pejgamberin në vend të babait të tij. Kjo tregon se 
veprimet, sjelljet dhe qëndrimi i Hz. Pejgamberit ndaj tij nuk ishin 
ndryshe nga sjelljet e një babai të vërtetë. Hz. Pejgamberi, duke e 
konsideruar si pjesë të familjes Ummu Ejmenin, e cila kishte mbetur 
jetime nga i ati, ka treguar ndaj saj respektin që duhet të tregohet 
ndaj një nëne. Nuk ka rrahur bashkëshortet, fëmijët, ata që u rritën 
pranë tij dhe shërbëtorët.” Enes b. Maliku, i cili vajti t'i shërbente 
Hz. Pejgamberit në Medine, i ka shërbyer atij deri në vdekje; as 
edhe një herë të vetme nuk shprehu shenja lodhjeje apo të mërzisë 
së brendshme. 


Hz. Pejgamberi është konsultuar dhe këshilluar me 
bashkëshortet. Në burime të ndryshme gjenden shumë të dhëna në 
lidhje me këtë çështje. Përveç kësaj, herë pas here ka hasur edhe në 
kundërshtimet dhe kërkesat e bashkëshorteve. Po të ishte gjithmonë 
urdhërues, po të mos konsultonte asgjë me bashkëshortet dhe po 
të mos i pyeste, nuk do të përballej me ndonjë kundërshtim. Nga 
kjo pikëpamje, duhet të mendojmë mbi saktësinë e transmetimit 
ku thuhet se personi “duhet të konsultohet me bashkëshortet, mirëpo 
të veprojë në të kundërtën e asaj që ata thonë.” Para së gjithash, 
ky transmetim, në pikëpamje të teknikës së hadithit, nuk është i 
saktë, nuk citohet në burimet e haditheve të sakta. Ndërsa hetimi i 
kushteve sociale që u bënë shkak për shfaqjen e këtij transmetimi 
është një temë më vete. Por, ky transmetim bie në kundërshti me 
praktikat e Hz. Pejgamberit. Ndërkohë, kur mori vahjin e parë, 
situatën e vështirë brenda së cilës gjendej, e kishte konsultuar 
me bashkëshorten. Hz. Hatixheja e kishte ngushëlluar atë dhe e 
kishte dërguar pranë Uaraka b. Neufelit, i cili do të gjente zgjidhje 
të prerë dhe do të vendoste një diagnozë të caktuar. Kjo ndodhi 





19 Tbn Sad, VIII, 204: Ibn Maxhe, 1, 638. 
20 Axhluni, TI, 3. 

tregon në mënyrë të përkryer për rezistencën, gjakftohtësinë 
dhe aftësinë e vendimdhënies në formë të drejtë. Nuk mund të 
mendohet se në vitet në vijim ka harruar faktin që bashkëshortja 
e ndihmoi në kohën kur i erdhi vahji i parë. Pas marrëveshjes 
së paqes në fushatën luftarake të Hudejbijes, Hz. Pejgamberi 
urdhëroi sahabet që të bëjnë kurban dhe të presin flokët. Sahabet 
silleshin në mënyrë jo pozitive, ngaqë nuk i kishin konsideruar 
në disfavor të muslimanëve kushtet e marrëveshjes, asnjëri nuk 
ngrihej ta plotësonte këtë urdhër. Sa herë i urdhëronte, e shihnin 
në fytyrë. Hz. Pejgamberi, i cili u mërzit shumë me këtë dhe madje 
u zemërua, hyri në çadrën e bashkëshortes së tij, Ummu Selemes, 
dhe i tregoi për situatën. Ummu Seleme i tha: “O Rasulullahl Ti 
dil dhe prit kurban, qeth kokën tënde. Të gjithë do të të përshtaten ty. 
Pejgamberi e plotësoi këshillën e Ummus Selemes. Edhe sahabet 


DI 


braktisën veprimin me ndjenja dhe iu përshtatën atij.”' 


Në shtëpi, një pjesë të kohës Hz. Pejgamberi e kalonte për 
adhurim, një pjesë për familjen, ndërsa pjesën tjetër ia kushtonte 
vetes. Kështu e ndante kohën në tri pjesë. Sipas tij, koha që 
personi kalon me familjen, nuk është një kohë e harxhuar më kot. 
Hz. Pejgamberi u ka mësuar njerëzve se janë pikërisht anëtarët e 
familjes ata ku individët tregojnë gjërat që dinë. Delegacioneve që 
vinin u thoshte: “Kthehuni te familja juaj dhe edukojini ata.” Edhe ai 
i ka edukuar anëtarët e familjes. Personi që përfitoi më shumë nga 
ky aspekt i tij ishte Hz. Aishe. Hz. Pejgamberi është munduar të 
mbrojë institucionin familjar, duke e vështirësuar divorcin. 


2- Martesat 


Hz. Pejgamberi njihej si një personalitet i ndershëm dhe i dëlirë 
ndër bashkëqytetarët e tij. Në moshën 25-vjeçare u martua me 
Hz. Hatixhenë, e cila jo vetëm ishte më e madhe se ai në moshë, 
por edhe qe martuar dy herë dhe tashmë pati mbetur e ve, kishte 
kaluar me të 25 vite të lumtura. Kriteri më i rëndësishëm që 
spikaste në martesën e Hz. Pejgamberit me Hz. Hatixhenë ishte 





21 Uakidi, I, 613. 

një miqësi dhe shoqëri e ngrohtë. Vahjin që mori nga Allahu për 
herë të parë, Hz. Pejgamberi erdhi dhe ia shpjegoi asaj, e ndau me 
të. Edhe Hz. Hatixheja e kishte pritur atë me mirëkuptim dhe me 
pjekuri. Më sipër thamë se viti kur vdiq Hz. Hatixheja përmendej 
si “Viti i Pikëllimit”, në kuptimin e një viti ku Rasulullahu është 
pikëlluar shumë. Sa qe ajo në jetë, Hz. Pejgamberi nuk u martua 
me grua tjetër, edhe pse zakonet dhe traditat e kohës ishin të 
tilla që një burrë mund të martohej me shumë gra. Pas vdekjes 
së Hz. Hatixhesë, në respekt të kujtimit të saj, jetoi për dy vjet e 
gjysmë si beqar. Më pas u martua me Seude bint Zem'anë. Nëse 
Hz. Pejgamberi do të ishte për plotësimin e nevojave epshore, deri 
në moshën 54-vjeçare, në bazë të traditës, për shkak të moshës, 
të faktit që i përkiste fisit Kurejsh dhe në veçanti si pejgamber, 
ai mund të realizonte disa martesa, sidomos po të kemi parasysh 
faktin se respektohej prej të gjithëve atyre që e ndiqnin. 

Hz. Pejgamberi, i cili në periudhën e Mekës qe martuar me një 
grua, në periudhën e Medines u martua me shumë gra. Martesën 
me shumë gra e praktikoi për herë të parë kur ishte në moshën 53 
ose 54-vjeçare. Këto martesa kanë shumë arsye, qofshin ato fetare, 
sociale, ekonomike dhe morale. Përveç kësaj, dispozitat e Kuranit që 
kufizojnë martesën e shumtë, ajeti i 3-të i sures Nisa, ka zbritur 
nga fundi i periudhës së Medines dhe afërsisht dy vjet para vdekjes 
së Hz. Pejgamberit. Përpara se të zbrisnin urdhëresat që kufizonin 
martesën e shumtë, në çështjen e martesës ishin të vlefshme traditat 
e vjetra. Martesa me shumë gra ishte një stil normal jetese në Arabi. 
Historiani Ibn Habib, në kohën kur lindi Islami, citon emrat e 
shumë personave që ishin të martuar me dhjetë gra.” Në fakt, edhe 
Hz. Pejgamberi i kishte realizuar këto martesa të shumta duke u 
bazuar te tradita. Si rrjedhojë, kur vlerësohen martesat e tij, duhet 
të kemi parasysh kushtet politike, sociale dhe kulturore të periudhës. 
Sepse në periudhën e tij, askush nuk e ka kritikuar atë nga miqtë 
apo armiqtë për shkak të kësaj praktike. 


Hz. Pejgamberi ka pasur nën nikah njëmbëdhjetë bashkëshorte: 
ndërsa gjatë vdekjes kishte nëntë bashkëshorte. Emrat e 





22 Tbn Habib, el-Muhabber, f. 50. 

bashkëshorteve të Hz. Pejgamberit janë: Hatixhe bint Hu'uejlid, 
Seude bint Zema; Aishe bint Ebi Bekir, Hafsa bint Omer; Zejneb 
bint Huzejme; Ummu Seleme, Zejneb bint Xhahsh, Xhu'uejrije 
bint Harith, Rejhane bint Zejd, Safijje bint Hujej, Ummu Habibe 
bint Ebi Sufjan; Marije dhe Mejmune bint Harith. Numrin nëntë 
e kishte arritur jo në disa vjet, por në një periudhë kohore që 
zgjati deri në vdekje. Me Zejneb bint Xhahshin u martua në vitin e 
pestë, me Rejhane dhe Xhu'uejrijen në vitin e gjashtë, me Safijjen, 
Ummu Habiben dhe Mejmunen në vitin e shtatë. Shumica e këtyre 
grave kishin fëmijë. Pra, u kishin mbetur fëmijë nga bashkëshortët 
që u kishin vdekur. Hz. Pejgamberi, mehrin që duhej t'u jepte 
bashkëshorteve, nuk e kishte neglizhuar që gjatë realizimit të 
martesës. Të gjithave u kishte dhënë mehër sipas traditës së kohës. 
Safijjes nuk i kishte dhënë, por, faktin që e pati liruar atë, e pati 
konsideruar si mehër.” 

Hz. Pejgamberi, pasi zbriti ajeti që i kufizoi martesat e shumta 
deri në katër martesa, i urdhëroi sahabet që ishin të martuar me më 
shumë se katër gra, që të zgjidhnin katër prej tyre dhe të tjerat t'i 
divorconin. Duke u nisur nga Kurani“ dhe praktikat, shohim se ai 
qëndron jashtë këtij kriteri, mirëpo, i është bërë e ditur se pas kësaj 
e ka të ndaluar të martohet me gra të tjera.” Ky përjashtim i veçantë 
i njohur ndaj Rasulullahut ka shkaqe të ndryshme ligjore, politike, 
sociale dhe edukative. 


Në Kur'an thuhet se bashkëshortet e Hz. Pejgamberit janë 
nëna të besimtarëve dhe se besimtarët më pas nuk do të mund të 
martohen kurrë me bashkëshortet e tij.”” Nëse Hz. Pejgamberi do të 
zgjidhte katër nga nëntë bashkëshortet e tij dhe të kishte divorcuar 
të tjerat, kjo do të ishte një padrejtësi ndaj tyre, pasi me to nuk do 
të martohej asnjë tjetër. 

Në edukimin e shoqërisë islame, martesat e Hz. Pejgamberit 
zënë një vend të rëndësishëm. Në përhapjen e Islamit, në veçanti të 





2 Ibn Maxhe, I, 629. 
24 Ahzab, 33/50. 
2 Ahzab, 33/52. 
26 Ahzab, 3376. 

pikëpamjeve të posaçme për gratë, bashkëshortet e Hz. Pejgamberit 
kanë dhënë kontribut të madh. Ata nuk kanë privuar asgjë nga 
përpjekjet për edukimin e bashkëshorteve të sahabeve. Janë 
angazhuar në veçanti me edukimin e grave besimtare, kanë edukuar 
nxënës që të përhapin Islamin. 

Sigurisht, bashkëshortet e Hz. Pejgamberit nuk ishin në të 
njëjtin nivel nga pikëpamja e edukimit. Një pjesë e tyre ishin të 
moshuara, ndërsa një pjesë të reja. Ndër to, Hz. Aishe kishte një 
vend të veçantë. Si rrjedhojë, në martesën e Hz. Aishes, kriteri që 
spikat më shumë është marrëdhënia mësues-nxënës. Hz. Aishe ishte 
edukuar në formë aq të përsosur sa, pas Hz. Pejgamberit, shtëpia 
e tij ishte shndërruar në një fole dijeje dhe mirësie, ku burra, gra, 
të mëdhenj e të vegjël, vinin pranë saj, vinin dhe e dëgjonin atë, 
pyesnin dhe merrnin përgjigje. Që nga koha e Hz. Pejgamberit, ajo 
është angazhuar së afërmi me edukimin dhe mësimdhënien e grave. 
Hz. Aishe ka transmetuar të dhëna që do të ndriçojnë qoftë sahabet, 
qoftë tabiinjtë dhe imamët muxhtehidë të mëpastajmë. Nuk ishte 
mjaftuar vetëm me transmetimin e sunnetit të Hz. Pejgamberit 
dhe me shpjegimin e tyre, në të njëjtën kohë ka nxjerrë në pah 
mentalitetin kritikues dhe të kuptuarin drejt të tyre. Është një ndër 
zonjat sahabe të njohura bashkë me dhënien e fetvave të shumta 
ndër sahabët. Ka transmetuar 2210 hadithe nga Hz. Pejgamberi. 
Edhe bashkëshortet e tjera të Hz. Pejgamberit kanë transmetuar 
hadithe në numër të ndryshëm, që shkon nga 5 deri në 378. Edhe 
Hz. Hafsa dinte shkrim-lexim, ishte një grua e zgjuar dhe e ditur. 
Po ashtu, ka dhënë kontributin e saj në edukimin dhe arsimimin 
në Islam. 


Edhe disa nga martesat e Hz. Pejgamberit kishin si qëllim 
të merrnin nën mbrojtje, të përgëzonin dhe të mbronin respektin e 
muslimaneve sakrifikuese dhe bashkëvuajtëse. Në periudhën 
e Mekës, disa bashkëshorte që ishin muslimane, kishin pësuar 
tortura, kishin emigruar në Abisini dhe më pas në Medine, u kishin 
vdekur burrat, u kishin mbetur disa fëmijë jetimë. Për më tepër, 
edhe familjet e tyre, ngaqë ishin idhujtare dhe gjendeshin ende 
në Mekë, nuk mund të ktheheshin pranë tyre. Hz. Pejgamberi 

kishte dashur t'i marrë ato nën mbrojtje dhe fëmijët e tyre nën 
përkujdesje. Në fund realizoi edhe lidhje martesore me to. Në këtë 
pikë, si shembuj mund të përmenden Seude b. Zem'a, Zejneb bint 
Huzejme, Ummu Seleme dhe Ummu Habibe. 


Disa martesa, Hz. Pejgamberi i ka realizuar me qëllim që të afrojë 
fisin e gruas që merrte me Islamin, të eliminojë armiqësinë mes fisit të 
saj dhe muslimanëve, të mbrojë pozitën që zotëronte dhe të parandalojë 
xhelozinë, zemërimin dhe thashethemet që mund të lindnin mes 
sahabeve. Martesa me Xhu'uejrijen dhe Safijen mund të tregohen 
si shembull për këtë. Xhu”'uejrija ishte vajza e kryetarit të fisit 
Mustalik, Harith b. Ebi Dirarit. Në fushatën luftarake të Mustalikut 
i kishte vdekur burri dhe kishte rënë rob në duar të muslimanëve. 
Pasi i ishte paguar fidja, u martua me Hz. Pejgamberin, muslimanët 
që dëgjuan për këtë martesë i lanë të lirë edhe robërit e tjerë nga 
fisi Mustalik, të cilët i pranuan si të afërm të Hz. Pejgamberit. 
Kuptohet se kjo martesë ka zhdukur armiqësinë mes fisit Mustalik 
dhe muslimanëve dhe se qëllimi thelbësor në këtë martesë ishte të 
afronte fisin në fjalë me Islamin. Këtë e tregon edhe fakti që, pas 
kësaj martese, fisi Mustalik pranoi Islamin. Edhe Safijja ishte ndër 
robërit e zënë në fushatën luftarake të Hajberit. Ajo ishte vajza e 
Hujej b. Ahtabit, njëri ndër kryetarët hebrenj. Hz. Pejgamberi kishte 
lidhur farefisni me ta, me qëllim që të zhdukte mllefin e urrejtjen 
dhe ishte martuar me Safijjen. 


Ndërsa disa martesa të Hz. Pejgamberit kishin si synim përfitimin 
dhe pranimin e një dispozite islame ndaj popullit. Martesa me Zejneb 
bint Xhahshin është shembull për këtë. Bashkëshorti i parë i 
Zejnebit ishte robi i liruar dhe i adoptuar nga Hz. Pejgamberi, Zejd 
b. Harithe. Hz. Pejgamberi e pati martuar Zejnebin, e cila është 
vajza e hallës së tij, me Zejdin. Zejdi ishte një rob i liruar. Sipas 
traditës së vjetër arabe, një grua fisnike nuk mund të martohej 
me një rob. Ndërkohë, Islami i konsideronte të barabartë të gjithë 
njerëzit në pikëpamje të krijimit. Për këtë arsye, Rasulullahu, 
ngritjen e traditës dhe mentalitetit të vjetër, nisi ta zbatojë fillimisht 
ndër të afërmit e tij. Kështu do të thyhej tradita e vjetër. Mirëpo 
Zejdi dhe Zejnebi nuk jetuan një jetë të lumtur familjare. Zejdi takoi 

Hz. Pejgamberin dhe i tha se donte ta divorconte bashkëshorten. 
Hz. Pejgamberi u ndikua shumë nga kjo. Në Kuran tregohet 
qëndrimi pozitiv që mbajti Hz. Pejgamberi për të mundësuar 
vijimin e kësaj martese mes Zejdit dhe Zejnebit. Si rrjedhojë, ai 
i thoshte Zejdit: “Mbaje bashkëshorten (mos e ndaj) dhe ki frikë nga 
Allahu”. Mirëpo, ngaqë mosmarrëveshja mes tyre kishte arritur 
kulmin, Zejdi u detyrua të ndajë Zejnebin. Adoptimi në periudhën 
e injorancës parashikonte sjelljen ndaj të adoptuarit si një fëmijë 
normal dhe zotëronte të gjitha të drejtat e fëmijës së lindur nga 
të njëjtit prindër. Sipas traditës, për babanë ishte e ndaluar 
të martohej me gruan e ndarë nga i adoptuari. Islami e ngriti 
këtë traditë dhe të adoptuarin e pranoi vetëm si vëlla në besim. 
E konsideroi si të lejuar që baballarët të martohen me gruan që 
është ndarë nga i adoptuari. Hz. Pejgamberi lidhi martesë me 
Zejnebin edhe me dëshirën e saj, por edhe me të të afërmve të 
saj. Ashtu siç pretendohet, Hz. Pejgamberi nuk është martuar 
me Zejnebin ngaqë admironte bukurinë e saj. Zejnebi ishte vajza 
e hallës së tij. E shihte gjithmonë atë. Po të dëshironte mund të 
martohej me të para se ajo të martohej me Zejdin. 


Disa martesa të Hz. Pejgamberit ishin me qëllim që të forconte 
lidhjet me miqtë e afërt, njerëzit që kishte përreth dhe me farefisnitë e 
ndërtuara me anë të martesës. Për shembull, martesa me Hz. Aishen, 
vajzën e Hz. Ebu Bekrit dhe vajzën e Hz. Omerit, Hafsën, mund të 
tregohen si shembull në këtë pikë.” 


3- Fëmijët e tij 

Nga martesa me Hz. Hatixhenë, Hz. Pejgamberit i lindën dy 
djem dhe katër vajza. Fëmija i parë, Kasimi, i vdiq kur ishte dy vjeç, 
edhe Abdullahu kur ishte në moshë të vogël. Transmetohet se djali 





7 Ahzab, 33/37. 

28 Tbn Sa'd, VIII, 53-221; Hamidullah, Islam Peygamberi (Pejgamberi islam), II, 715- 
746, Es Olarak Hz. Peygamber (Hz. Pejgamberi si bashkëshort), Ankara 1997, Ziya 
Kazıcı, Hz. Muhammedin Eşleri ve Aile Hayatı (Bashkëshortet e Hz. Muhammedit 
dhe jeta familjare), Stamboll 1991: ibrahim Canan, “Aile Reisi ve Baba Olarak Hz. 
Peygamber (Hz. Pejgamberi si kryetar familjeje dhe si baba)”, Hz. Peygamber ve Aile 
Hayatı, Stamboll 1989, f. 284-342. 

i quajtur Abdullah quhej edhe Tajjib dhe Tahir.” Përveç këtyre, në 
periudhën e Medines pati edhe një djalë me emrin Ibrahim, me 
Marijan nga Egjipti. Megjithëse nuk është rënë dakord mbi radhën e 
lindjes së vajzave të tij, pranohet se ajo është e tillë: Zejneb, Rukajje, 
Ummu Kulthum dhe Fatima. 

Zejneb: Fëmija i dytë i Hz. Pejgamberit dhe më e madhja e 
vajzave. Transmetohet se lindi në një kohë kur babai i saj ishte 
tridhjetë vjeç. Me kërkesën e Hz. Hatixhesë, Hz. Pejgamberi 
e martoi Zejnebin me djalin e tezes së saj, Ebul-As b. Rebiun. 
Nga kjo martesë, Zejnebit i lindën dy fëmijë, Ali dhe Umame. 
Kur të atit i erdhi profetësia, Zejnebi e pranoi Islamin bashkë me 
të ëmën. Ndërsa bashkëshorti i saj, Ebu'l-Asi, nuk qe bërë ende 
besimtar, mirëpo as nuk ishte ndarë nga bashkëshortja, e cila ishte 
muslimane. Martesa e tyre vijoi në këtë mënyrë deri në Luftën e 
Bedrit. Kur Hz. Pejgamberi emigroi në Medine, kishte kërkuar që të 
sillte nga Meka edhe vajzën e tij, Zejnebin, bashkë me familjen, por 
bashkëshorti nuk kishte dashur të ndahej prej saj. 


Ndërkohë që Ebur'l-Asi kishte rënë rob në Luftën e Bedrit, ku 
mori pjesë në radhët e idhujtarëve, Zejnebi, për të paguar fidjen e 
bashkëshortit, bashkë me disa mallra të tjera, kishte dërguar edhe 
gjerdanin që i pati dhuruar e ëma kur u martua. Hz. Pejgamberi ia 
kishte kthyer gjerdanin mbrapsht dhe e kishte lënë të lirë Ebul- 
Asin. Por, kërkoi prej tij që të dërgonte vajzën bashkë me fëmijët 
në Medine, dhe ai i kishte dhënë fjalën që do ta bënte. Ebu'l-Asi 
e kishte mbajtur fjalën dhe ishte nisur për rrugë, me qëllim që të 
dërgonte në Medine Zejnebin dhe fëmijët. Zejnebi, e cila në atë 
kohë ishte shtatzënë, në Mekë, në vendin e quajtur Dhi Tu'ua, 
si rezultat i sulmit që bëri Hebbar b. Es'uedi, i cili nuk e kishte 
pranuar ende Islamin, ra nga deveja dhe humbi fëmijën. Sëmundja 
që e kapi si rezultat i kësaj ngjarjeje përparoi dhe u bë shkak për 
vdekjen e saj në vitin e 8-të të hixhretit.” Pas kësaj ngjarjeje u kthye 





29 Tbn Habib, Muhabber, f. 79, Beladhuri, 1, 405, Për diskutimet që lidhen me 
transmetimet mbi këtë çështje shih: Aishe Abdurrahman, Benatun-Nebi, Bejrut 
1979, f. 63-70. 

30 Tbn Sejjidinnas, II, 238. 

në Mekë. Rreth një muaj pas Luftës së Bedrit, Hz. Pejgamberi, për ta 
sjellë atë në Medine, dërgoi deri në Batnu Je'xhexh, që gjendej rreth 
10 km larg el-Mesxhidu'l-Haramit, Zejd b. Harithen dhe një person 
ndër ensarët. Zejnebi erdhi në Medine bashkë me fëmijët dhe nisi 
të jetonte pranë Hz. Pejgamberit. 

Nga ana tjetër, Ebull-Asi, në vitin e 6-të të hixhretit, kur po 
kthehej nga Siria, ku kishte shkuar bashkë me një karvan që u 
përkiste idhujtarëve, qe sjellë në Medine nga njësia ushtarake 
islame, më të cilën qe përballur në vendin e quajtur Is dhe pati 
pranuar Islamin. Hz. Pejgamberi e kishte martuar Zejnebin përsëri 
me bashkëshortin e saj të parë.’ Zejnebi ndërroi jetë pak kohë pasi 
realizoi këtë martesë të dytë me Ebu'l-Asin. Aliu, ndër fëmijët e 
saj, ndërroi jetë pas çlirimit të Mekës. Ndërsa vajza, Umame, pas 
vdekjes së tezes së saj, Fatimes, u martua me Hz. Aliun, ndërsa pas 
rënies dëshmor të tij, u martua me Mugire b. Neufelin dhe ndërroi 
jetë ndërsa ishte e martuar me të. Thuhet se prej tyre lindi një 
fëmijë me emrin Jahja.” Siç do të shihet pak më poshtë, njësoj si dy 
motrat e tjera, Rukija dhe Ummu Kulthumi, edhe brezi i Zejnebit e 
ndërpreu vijimësinë. 

Rukije (Rukajje): Bëhet e ditur se ka lindur kur babai i saj ishte 
tridhjetë e tre vjeç. Rukajje u martua me djalin e Ebu Lehebit, 
Utben, ndërsa Ummu Kulthumi, për të cilën do të flasim më pas, 
u martua me Utejben. Pothuajse të gjitha burimet e besueshme 
bien dakord mbi faktin se këto dy vajza të Ebu Lehebit nuk kishin 
hyrë në zifaf (nuk ishte formuar bashkim seksual) me djemtë e 
Ebu Lehebit. Ebu Lehebi dhe bashkëshortja e tij, pas zbritjes së 
sures Tebbet, e cila i paraqiste si negative qëndrimet e tyre ndaj 
Islamit dhe njëkohësisht pasi Rukajja dhe Ummu Kulthumi 





31 Për transmetime të ndryshme që lidhen me ardhjen e Ebul-Asit në Medine, 


pranimin e Islamit nga ana e tij, mbi faktin nëse Hz. Pejgamberi e martoi Zejnebin 

me të me një mehër dhe nikah të ri, apo mbi nikahun e vjetër, shih Ibn Hisham, 1, 

657-659: Ibn Sa'd, VIII, 32-33: Taberi, II, 470-472: Beladhuri, 1, 398-400: Ibnurl- 

Esir, Usd, VII, 130-131. 

52 Tbnull-Esir, Usd, VII, 22. 

5 Për biografinë e Zejnebit shih Ibn Hisham, 1, 651-658: Ibn Sa'd, VIII, 31-36; 
Taberi, II, 469-472: Beladhuri, 1, 397-400, Ibnull-Esir, Usd, VII, 130-131, M. Nazif 
Şahinoğlu, “Zejneb bint Muhammed”, IA, XIII, 554-555. 

pranuan Islamin, i detyruan djemtë e tyre që t'i ndajnë vajzat e 
Hz. Pejgamberit. Si rezultat, u ndanë që të dyja. Pas kësaj, Hz. 
Pejgamberi e martoi Rukajjen me Hz. Osmanin. Rukajja, bashkë 
më bashkëshortin, morën pjesë në hixhretin e Abisinisë. Më pas 
u kthyen në Mekë, migruan në Medine dhe filluan të jetojnë këtu. 
Në vitin e 2-të të hixhretit, gjatë përgatitjeve për fushatën luftarake 
të Bedrit, e zuri sëmundja e fruthit. Hz. Pejgamberi nuk e mori me 
vete Hz. Osmanin në fushatën luftarake, por e la në Medine, që të 
interesohej për bashkëshorten e sëmurë. Mirëpo Rukajja ndërroi 
jetë kur Hz. Pejgamberi ishte në fushatë luftarake. Djali me emrin 
Abdullah, i cili lindi nga martesa me Hz. Osmanin, ndërroi jetë kur 
ishte në moshën dy ose gjashtëvjeçare.2“ 


Ummu Kulthum: Meqë ishte më e vogël se Rukajja, duhet të ketë 
lindur ndërkohë që i ati ishte më shumë se tridhjetë e katër vjeç. 
Ashtu siç u citua më sipër, Ummu Kulthumi u martua me Utejben, 
që ishte njëri ndër djemtë e Ebu Lehebit. Si rezultat i këmbënguljes 
së nënës dhe babait, Utejbe e ndau Ummu Kulthumin. Ummu 
Kulthumi, deri në kohën e hixhretit, jetoi në shtëpinë e babait të 
saj. Emigroi në Medine bashkë me motrën e saj Fatima dhe anëtarët 
e tjerë të familjes së Hz. Pejgamberit. Pas vdekjes së motrës së saj 
të madhe, Rukajjes, në vitin e 3-të të hixhretit u martua me Hz. 
Osmanin. Ndërroi jetë në vitin e 9-të të hixhretit. Ummu Kulthumi 
nuk pati fëmijë. Pas vdekjes së saj, Hz. Pejgamberi ka thënë: “Po 
të kisha dhe një vajzë të tretë (sipas disa transmetimeve të dhjeta 


vajzat), do ta martoja përsëri me Osmanin.” 


Fatima: Është më e vogla ndër vajzat e Hz. Pejgamberit. 
Megjithëse ka mungesë dakordësie në lidhje me datën e lindjes 
së saj, përgjithësisht, duke u fokusuar më shumë te data e parë, 
pranohet se ka lindur në vitin 609 ose 605. Nga burimet kemi 
shumë pak të dhëna në lidhje me vitet e fëmijërisë dhe të rinisë 
së saj. Njëra nga ndodhitë e përjetuara prej saj është: Një ditë, 





34 Ibn Sad, VIII, 36-37, Ibnul-Esir, Usd, VII, 113-115, Neşet Çağatay, “Rukajje”, JA, 
XIII, 765-766. 

35 Ibn Sad, VII, 37-39, Ibnurl-Esir, Usd, VII, 384, Tevfik R. Topuzoğlu, “Ummu 
Kulthum”, JA, XIII, 107-108. 

Hz. Pejgamberi, kur po falte namaz pranë Qabesë, u përkul në 
sexhde, idhujtarët i vendosën në shpinë organet e brendshme të një 
deleje. Hz. Pejgamberi nuk arrinte të ngrinte kokën nga sexhdeja. 
Ndërkohë, erdhi Fatima, hoqi gjërat që kishte mbi kokë babai i saj 
dhe shprehu zemërimin ndaj idhujtarëve.’ 


Fatima, pak kohë pas hixhretit të babait, migroi në Medine me 
një grup, në të cilin gjendej edhe motra e saj, Ummu Kulthumi 
dhe familja e Hz. Ebu Bekrit. Pas një kohe, Hz. Aliu e kërkoi atë 
nëpërmjet të atit. Hz. Pejgamberi, duke marrë edhe mendimin e 
vajzës,” në vitin e 2-të të hixhretit e martoi Fatimen me Hz. Aliun. 
Pas rreth një viti nga martesa, Hz. Fatima solli në jetë Hasanin, 
ndërsa një vit më vonë fëmijën e dytë, Hysejnin. Në vitet e 
mëpastajme lindën vajzat me emrin Ummu Kulthum dhe Zejneb, si 
dhe djali me emrin Muhsin (ose Muhassin). Ky i fundit ndërroi jetë 
kur ishte i vogël. Njëra prej fushave ku Hz. Fatima është e njohur 
në kulturën islame, është ajo e ndihmës shëndetësore dhe sociale. Si 
rrjedhojë, në luftën e Uhudit mbante ujë dhe ushqim për gazinjtë, 
kuronte plagët e tyre, por ka pastruar edhe gjakun në fytyrën e të 
atit. U pikëllua shumë për vdekjen e Hz. Pejgamberit dhe ndërroi 
jetë rreth gjashtë muaj pas tij. Pasardhësit e Hz. Pejgamberit vijuan 
nëpërmjet fëmijëve të Fatimes.” 

Ibrahim: Ibrahimi është djali i Hz. Pejgamberit dhe i Marijes 
nga Egjipti. Ka lindur në vitin e 8-të të hixhretit. Pas lindjes së 
Ibrahimit, Hz. Pejgamberi i fali lirinë Marijes dhe fëmijën ia 
dha nënës nga qumështi. Ibrahimi, para se të mbushte moshën 
dyvjeçare, në vitin e 10-të të hixhretit u sëmur dhe ndërroi jete "7 

Siç shihet, fëmijët e Hz. Pejgamberit kanë vdekur kur ishin 
në moshë të re. Në lidhje me datat e vdekjeve të vajzave të tij, në 
burime të ndryshme gjenden transmetime të ndryshme. Kjo pikë i 
ka tërhequr vëmendjen edhe dijetarit të njohur nga Andaluzia, Ibn 





36 Buhari, I, 67. 

37 Tbn Sa'd, VII, 19, 20. 

38 Tbn Sad, VII, 19-30; Ibnu’l-Esir, Usd, VII, 220-226; M. Yaşar Kandemir, “Fatima”, 
DİA, 219-223. 

39 Tbn Sa'd, 1, 134-144; Ibnu'l-Esir, Usd, I, 49-51; Asri Çubukçu, “Ibrahim”, DİA, XXI. 

Hazmit, sipas të cilit, asnjëra prej vajzave të Hz. Pejgamberit nuk 
e ka kaluar moshën 35-vjeçare. Sipas tij, Fatima ndërroi jetë kur 
ishte 25 vjeçe, Rukajja ishte pak a shumë në atë moshë, Ummu 
Kulthumi ishte 22 vjeçe; ndërsa Zejnebi ka ndërruar jetë në moshë 
të hershme.“ 





40 Ibn Hazm, f. 16-17 Ky përcaktim i Ibn Hazmit është pak a shumë i drejtë. Ndërkohë, 
në përputhje me burimet dhe me qëllim që t'u afrohemi këtyre të dhënave me 
maturi, mund të themi se Zejnebi ishte 30 vjeçe, Rukajja 22 vjeçe, Ummu Kulthumi 
22-27 vjeçe, ndërsa Fatima 23-27 vjeçe në kohën kur ndërruan jetë. 

1- Roli i Hz. Pejgamberit në administrim 

Le të theksojmë që në fillim se administrimi i Hz. Muhammedit 
(s.a.s.) bazohej në kriteret e drejtësisë, moralit, konsultimit, bindjes 
dhe aftësisë. Me këto parime kishte ecur qoftë kur ushtronte detyrën 
e thirrjes në Islam, të cilën ia kishte ngarkuar Allahu, qoftë kur 
drejtonte ata që i besonin. 


Në periudhën kur lindi Islami në qytet-shtetin e Mekës, mbi 
familjen e Hz. Pejgamberit ishte vetëm detyra e sikajes. Megjithëse 
gjyshi dhe xhaxhallarët e tij kishin detyra administrative në 
kuvendin e qytetit të Mekës, babai i tij, Abdullahu, nuk zotëronte 
asnjë prestigj administrativ, që mund t'ia linte trashëgimi të birit. 
Edhe prestigjet e gjyshit të tij i kishin kaluar me anë të trashëgimisë 
xhaxhait të tij, Ebu Talibit, më pas xhaxhait tjetër, Abbasit. Si 
rrjedhojë, para profetësisë, si brenda familjes, ashtu edhe në qytet- 
shtetin e Mekës, ai nuk kishte detyrë administrative. 


Edhe pas profetësisë, Rasulullahu nuk mendoi kurrë për pushtet 
material. Si rrjedhojë, kur bashkëqytetarët i propozuan ta vinin 
në kryesi, me kusht që të mos i negativizonte idhujt e tyre, ai u 
përgjigj duke thënë: “Po të më jepni diellin në të djathtë, ndërsa hënën 
në të majtë, përsëri nuk heq dorë nga detyra ime.” Kjo ndodhi nxjerr 
dukshëm në pah faktin që ai nuk vraponte pas pushtetit material. 
Ai mendonte më shumë të organizonte xhemaatin e tij. Nëse një fis 
apo drejtuesit e një zone do të mblidheshin rreth thirrjes së tij, ishte 
krejt normale që edhe pushteti politik t'i vinte si diçka dytësore. 

Në periudhën e Mekës, para hixhretit, mund të drejtonte 
xhemaatin e vogël të tij. Disa medinas, në vendin e quajtur Akabe, 
i dhanë fjalën se do t'i bindeshin atij. Ndër ta zgjodhi dymbëdhjetë 
zëdhënës që do të vijonin komunikimin me të. Pas hixhretit, në 
Medine, kur nisi të zotëronte edhe shtetin, muslimanët arritën të 
përfitojnë një strukturë të pavarur administrative. Edhe pas Hz. 
Pejgamberit, shprehja e besëlidhjes vazhdoi si një marrëveshje që 
bëhej ndërmjet administruesve dhe popullit në shtetet islame dhe 
kishte karakterin e zgjedhjes ose të vartësisë. 


Pa dyshim, ishte Allahu i Lartmadhëruar që e zgjodhi 
Rasulullahun si Pejgamber. Për rrjedhojë, atë nuk mund ta zgjedhin 
besimtarët si të tillë. Ata vetëm e pranojnë këtë situatë dhe cilësi 
të tij. Hz. Pejgamberi merrte biat (besëlidhje, shprehje besnikërie 
dhe betim bindjeje) nga ata që e pranonin atë si të Dërguar të 
Allahut. Ashtu siç shprehet në Kuran,' në fakt biati nuk i përket 
personalitetit të Hz. Pejgamberit, i jepet atij me anë të Allahut të 
Lartmadhëruar. Po ashtu, në dhënien e besës nuk ishin përgjegjës 
vetëm burrat, por edhe gratë. Besëlidhja bënte të domosdoshëm 
bindjen ndaj Hz. Pejgamberit. Në mjaft ajete të Kur'anit të 
Madhërueshëm, urdhërohet bindja ndaj Allahut dhe të Dërguarit 
të Tij. 

Administrimi dhe drejtimi i Hz. Pejgamberit ishte i ndërtuar 
mbi istisharen (këshillimin e ndërsjellë). Në Kuran theksohet 
shumë rëndësia e konsultimit, vetë Hz. Pejgamberi urdhërohet që 
të këshillohet.” Edhe Hz. Pejgamberi, duke iu bindur këtij urdhri, 
këshillohej me sahabet. Sa i përket kësaj çështjeje, Ebu Hurejre 
është shprehur kështu: “Nuk kam parë njeri tjetër të këshillohet me 
shokët e tij më shumë se Rasulullahu.” Le të japim një shembull të 
konsultimit të tij me sahabet, para dhe pas luftërave. Para se të 
fillonte lufta e Bedrit, Hubab b. Mundhiri, i cili nuk e konsideronte 
të përshtatshëm vendin ku ishin vendosur, erdhi te Hz. Pejgamberi 
dhe i tha: “O Rasulullahl Mos ky është vendi, në të cilin Allahu të ka 





Feth, 48110. 
Al-u Imran, 37159. 
3  Uakidi, II, 580: Tirmidhi, IV, 214. 

urdhëruar që të strehosh dhe ku nuk është e lejuar të ecim përpara apo 
të kthehemi pas? Apo është një mendim personal, një vend i menduar si 
një masë paraprake për luftë dhe për dredhi?” Hz. Pejgamberi i tha se 
ky ishte mendimi i vet. Pas kësaj, Hubabi i tha: “O Rasulullahl Ky 
nuk është një vend i përshtatshëm për ndërtimin e garnizonit. Largoji 
njerëzit nga këtul Të ikim në krye të ujit, pranë të cilit do të vendoset 
fisi Kurejsh...”. Pejgamberi ynë ia ktheu: “Fole drejti” dhe e zbatoi 
këshillën e tij.” Këshillimi i tij, ashtu siç përfshinte çështjet e kësaj 
bote, përfshinte edhe çështje, mbi të cilat nuk kishte zbritur vahji, 
për shembull, legjitimitetin e ezanit. 


Hz. Pejgamberi ishte kryetari i vetëm dhe i përhershëm i 
muslimanëve. Si rrjedhojë, në Kur'anin Famëlartë bëhet e ditur 
se besimtarët ishin të ngarkuar me bindjen ndaj Hz. Pejgamberit 
dhe se ai ishte vendimdhënësi përfundimtar në mosmarrëveshje.” 
Njëkohësisht, bindja ndaj tij është njësuar me bindjen ndaj 
Allahut.” 

Hz. Pejgamberi emëronte prefektë, gjykatës, mësues, inspektorë 
arsimorë që shëtisnin zonë më zonë, komandantë të njësive 
ushtarake, nëpunës taksash, delegatë, prijës haxhi, imamë, muezinë: 
si dhe përpilonte marrëveshje. 


Nga institucionet që lidheshin me qytetin e Mekës në periudhën 
e injorancës, përveç detyrës hixhabe dhe sikaje, Hz. Pejgamberi i 
kishte shfuqizuar të gjithë detyrat e tjera. Ndërsa detyrën e hixhabes 
dhe sikajes ua kishte dhuruar pronarëve të vjetër. 


Hz. Pejgamberi kishte disa parime themelore që i ndiqte gjatë 
administrimit. Para së gjithash, qëllimi i tij kryesor ishte të përçonte 
Islamin te sa më shumë njerëz që të mundej. Çdo gjë, përveç kësaj, 
ishte një mjet për të arritur në këtë qëllim. Ai kishte përballuar çdo 
problem dhe vështirësi në saje të këtij qëllimi. Në veprimtarinë e 
tij kishte marrë për bazë drejtësinë dhe moralin. Ishte sjellë i drejtë 
dhe i moralshëm ndaj të gjithëve, pa bërë dallim mes tyre, kishte 
treguar respekt ndaj besës së dhënë. Në kohën kur lindi Islami, 





t Ibn Hisham, 1, 620. 
Al-u Imran, 3/31-32; Nisa, 4759-61, 65. 
Nisa, 4780. 

mes njerëzve kishte dallime klasore. Ndërsa në periudhën e Islamit, 
të gjithë ata që e pranonin këtë fe, konsideroheshin të barabartë. 
Krahas kësaj, të bëheshe nënshtetas i shtetit islam, mjaftonte për 
të ngritur pabarazitë ndërmjet jomuslimanëve. Njëri ndër synimet 
themelore të Hz. Pejgamberit ishte që, brenda të mundësonte 
paqen dhe qetësinë, ndërsa jashtë sigurinë. Si rrjedhojë, në 
periudhën e injorancës, ndërkohë që ndërmjet fiseve të ndryshme 
nuk mungonin bastisjet e përgjakshme, plaçkitjet e karvanëve dhe 
gjakmarrjet, në periudhën e Hz. Pejgamberit këto u parandaluan 
në masë të konsiderueshme. Pas hixhrtetit, Hz. Pejgamberi ka 
ndikuar që Medina të jetë qendër për të forcuar muslimanët dhe 
për t'i bashkuar ata. Megjithëse në praktikën e këtij plani pati disa 
përjashtime, këtë politikë e ka vijuar deri në çlirimin e Mekës. 
Sepse tashmë Islami ishte përhapur në zona të ndryshme të 
Arabisë. Pas kësaj, duhej që zona të reja të përfshiheshin në Islam, 
të mundësonte rrënjosjen e fesë në ato zona dhe të formonte një 
shoqëri në përputhje me Islamin. Për këtë qëllim, ai kishte dërguar 
në rrethinë një numër të lartë mësuesish dhe nëpunësish të tjerë. 


Hz. Pejgamberi ishte i respektueshëm ndaj njeriut. Parimi i tij 
ishte ta fitonte armikun dhe jo ta zhdukte atë. Nuk ka menduar 
që të zhdukë forcën potenciale të armikut, por ta përdorë këtë 
fuqi më pas. Në periudhën dhjetëvjeçare të Medines, Islami u 
përhap afërsisht në një fushë prej dy milionë kilometër katrorë. Një 
zhvillim, përhapje dhe ndryshim kaq i madh, nëse përjashtojmë 
Beni Kurajdhanë, pati si pasojë vdekjen e më shumë se dyqind 
personave nga pala e armikut dhe rënies dëshmorë të afërsisht 
njëqind e pesëdhjetë personave nga pala e muslimanëve. 


Hz. Pejgamberi, ashtu siç e cituam më lart, ka përfituar nga 
zhvillimet teknike të kohës. Krahas kësaj, ka zbatuar me sukses 
taktika se si të marrë informacione në lidhje me armikun, të fshehë 
planet e tij, të ushtrojë presion ekonomik, të tërheqë pranë vetes 
miqtë dhe aleatët e armikut, t'i rrethojë ata me armiqtë e tyre: 
taktikën e luftës së ftohtë, të krijimit të përçarjes mes armikut, të 
fitojë afrimitetin e disave nga pala e armikut... 

Me njerëzit është sjellë sipas meritave, aftësive dhe vlerave të tyre. 
Sado i ashpër të ketë qenë armiku, kur e ka pranuar Islamin, ka 
ruajtur dinjitetin dhe ndershmërinë e tij. Edhe kur emëronte një 
prefekt te fiset që ishin bërë muslimane, kishte treguar kujdes që 
ata të ishin të aftë, madje ka treguar kujdes edhe mbi veçoritë e tyre 
moraliste, të cilat mund të konsideroheshin detaje dhe i ka vlerësuar 
ato. Për shembull, për pozicionin e drejtuesit ka konsideruar si 
pikë të dobët koprracinë. Si shembull për këtë mund të përmendim 
faktin që Bishr b. Beranë e emëroi kryetar të fisit Beni Seleme, në 
vend të Xhed b. Kajsit. Kur tek Hz. Pejgamberi erdhi një delegacion 
nga fisi Beni Seleme, i pyeti se kush ishte kryetari i tyre. Ata i thanë 
se ishte “Xhed b. Kajsi. Mirëpo është pak koprrac”. Kjo përgjigje e 
bëri të pakënaqur dhe tha: “Cila është ajo sëmundje që shkakton më 
shumë dhimbje sesa koprracial Jo, kryetari juaj nuk është Xhed b. Kajsi, 
por do të jetë Bishr b. Bera”. Kështu, e emëroi Bishrin si kryetar në 
fisin e tij. 


2- Institucionet administrative 


a) Prefektura dhe administrimi i vilajeteve 

Kur Islami filloi të përhapet jashtë Medines, Hz. Pejgamberi 
emëroi prefektë në zona të ndryshme, në qytete dhe në disa fise 
të Gadishullit Arabik. Nga disa burime këto cilësohen edhe si 
“emir” (prijës) dhe “amil” (nëpunës). Po ashtu, përveç prefektëve, ka 
emëruar edhe mbledhës zekati, të cilët quhen amil. Këta persona, 
përveçse mblidhnin zekatin, angazhoheshin edhe me mbledhjen e 
të ardhurave të shtetit, si ganimet dhe xhizje. Kur Hz. Pejgamberi 
dilte jashtë qytetit për ndonjë arsye, në vendin e tij linte zëvendës 
(mëkëmbës). Edhe në rastet kur nuk dilte vetë personalisht në krye 
të ushtrive apo të njësive të vogla ushtarake, emëronte ndonjërin 
prej sahabeve si komandant. 


Kur Hz. Pejgamberi emëronte nëpunësit, i kushtonte rëndësi 
faktit që i emëruari të ishte i aftë ta kryente detyrën që i ngarkohej. 





i Hakim, Mustedrek, Hajdarabad 1335-1342, III, 219-220. 

Kur administruesit e vjetër bëheshin muslimanë, në përgjithësi ata 
i linte në detyrë si prefektë, por emëronte edhe prefektë të rinj. 
Si nëpunës zekati, përgjithësisht emëronte ndonjërin nga vetë 
fisi. Detyrat e prefektëve kishin të bënin me çështje të tilla si: të 
përfaqësonin Hz. Pejgamberin në vendin ku gjendeshin, të ndiqnin 
çështjet penale, të zbatonin drejtësinë, të mundësonin vendosjen e 
sigurisë publike dhe mirëqenien: të parandalonin konfliktet, të prinin në 
faljen e namazit, të kujdeseshin për çështjet administrative, të punonin 
për përhapjen e Islamit, si dhe, herë pas here, të mblidhnin zekat. Si 
rrjedhojë, në rastet kur nuk dërgohej nëpunës për mbledhjen e 
taksave nga qendra, prefekti emëronte nëpunës që ta bënin këtë. 


Zonat dhe qytetet ku Hz. Pejgamberi emëroi prefektë, si dhe 
prefektët e emëruar janë si më poshtë: 


Jemen: Prefekti i Jemenit, i vendosur nga sasanët, pasi kishte 
pranuar Islamin, qe lënë i lirë nga Hz. Pejgamberi që ta ushtronte 
detyrën e tij. Pas vdekjes së tij, emëroi drejtues në çdo zonë të 
Jemenit. Shehrin, djalin e Badhanit, e emëroi në vend të tij, ndërsa 
Amir b. Shehrin e emëroi kryetar të fisit të vet, Hemdanit. Në 
zonën bregdetare të Zebidit, Adenit dhe Jemenit, emëroi Ebu Musa 
el-Esh'ariun: Muadh b. Xhebelin në Xhened: Zijad b. Lebidin në 
Hadrameut. Shehr b. Badhani u vra nga Es'ued el-Ansi në Jemen, 
ndërsa kthehej nga feja, gjatë sëmundjes së Hz. Pejgamberit. 


Bahrejn: Hz. Pejgamberi, me qëllim që të bënte thirrje në Islam, 
të mblidhte zekat dhe xhizje, dërgoi në Bahrejn, në vitin 87630, Ala 
b. Hadramiun. Ala i jep Mundhir b. Savasë letrën e Hz. Pejgamberit. 
Mundhiri, pasi shkëmbeu disa letra me Hz. Pejgamberin, pranoi 
Islamin. Hz. Pejgamberi e emëroi Ala b. Hadramiun si prefekt në 
Bahrejn. Në disa burime thuhet se Ala e ka ushtruar këtë detyrë 
gjatë gjithë jetë së Hz. Pejgamberit. Ndërsa në disa burime të tjerë, 
citohet se në vend të tij u emërua Eban b. Saidi. 

Oman: Në Oman, Hz. Pejgamberi dërgoi Amr b. Asin, me qëllim 
që të bënte thirrje në Islam dhe të mblidhte taksa. Në kohën kur 
Hz. Pejgamberi ndërroi jetë, Amr b. Asi gjendej atje si prefekt. 

Mekë: Me çlirimin e Mekës, Hz. Pejgamberi emëroi këtu si 
prefekt Attab b. Esidin, nga fisi Umejje, anëtarët e të cilit e pranuan 

Islamin gjatë çlirimit. Po ashtu, kishte përcaktuar për të një pagesë 
ditore prej një dirhemi. Në kohën kur Attabi u emërua në këtë 
detyrë, ishte rreth moshës njëzetvjeçare. Muadh b. Xhebelin e pati 
lënë pranë Attabit, që të jepte mësimdhënie Kur'ani, sunneti dhe 
fikhu.’ 


Taif: Në Taif, Hz. Pejgamberi emëroi si prefekt Osman b. 
Ebi’l-Asin, i cili ishte njëri ndër anëtarët e delegacionit të ardhur 
në Medine nga fisi Thekif, për të bërë të ditur se kishin pranuar 
Islamin. Kur delegacioni gjendej në Medine, ky person, i cili 
ishte më i riu ndër anëtarët e tij, kishte tërhequr vëmendjen e Hz. 
Ebu Bekrit, duke thënë, “Unë e shoh si të aftë këtë të ri. E mësoi 
Kur'anin përmendësh më mirë se të tjerët. Është i entuziazmuar dhe 
i sinqertë në përjetësimin e kushteve të fesë”, e kishte lëvduar atë 
te Hz. Pejgamberi. Pas kësaj, Hz. Pejgamberi e emëroi atë si prefekt 
në Taif. Në Oman dhe në Bahrejn, Hz. Omeri emëroi si prefekt 
Osman b. Ebill-Asin, i cili e vijoi detyrën edhe në periudhën e Hz. 
Ebu Bekrit. 


Nexhran: Në Nexhran, Hz. Pejgamberi emëroi si prefekt të fisit 
Harith b. Ka'b, Amr b. Hazmin dhe i dha atij një udhëzues, ku 
përcaktonte punët që do të bënte. Kur vdiq Hz. Pejgamberi, Amr b. 
Hazmi gjendej në Nexhran. 


Hz. Pejgamberi, përveç prefektëve që ishin pajisur me aftësi të 
larta administrative dhe financiare, te zona dhe fise të ndryshme 
kishte emëruar edhe nëpunës taksash dhe mbledhës zekati. Në 
vitet që vijuan pasi zekati u përcaktua si farz, muslimanët e pasur e 
sollën vetë zekatin dhe ia dorëzuan Hz. Pejgamberit. Ndërkaq, kur 
Islami u përhap në zona të ndryshme të Gadishullit Arabik dhe në 
vendet e largëta me Medinen, për mbledhjen e zekatit u emëruan 
nëpunës. Disa nëpunës zekati dhe vendet ku ata ishin emëruar, 
janë: Adij b. Hatimi te fiset Taj dhe Esed; Malik b. Nu'uejre te fisi 
Beni Handhala, si nënkrah i fisit Temim; Kudai b. Amir ed-Dueli 
dhe Sinan b. Ebi Sinani te fisi Esed; Abdullah b. Ebi Reuaha dhe 
Se'uad b. Gazijje el-Beleui te Hajberi, Imriu'l-Kajs b. Asbag te fisi 
Kelb; Zibrikan b. Bedri te fisi Sa'd, Amr b. Saidi te fisi Tejma, Ujejne 





8 Ibn Hashm, IT, 500. 

b. Hisni te fisi Fezare, Ebu Sufjani te Nexhrani, Jala b. Umejje te 
Xhenedi:, Uelid b. Ukbe te fisi Mustalik... 


Rrogat mujore të prefektëve përcaktoheshin gjithmonë nga 
qendra, nuk u është lejuar që të marrin rrogë sipas dëshirës nga të 
ardhurat e vilajetit. Hz. Pejgamberi, ashtu siç i emëronte prefektët 
vetë ai, njëkohësisht edhe i kontrollonte ata.” 


b) Kryesia e haxhit 


Kjo detyrë u formua pas çlirimit të Mekës. Në vitin kur u çlirua 
Meka, shihet se Hz. Pejgamberi nuk ka emëruar prijës të veçantë 
haxhi, pasi këtë detyrë e përmbushte prefekti i Mekës, Attab b. 
Esidi. Në vitin 97631, pasi haxhi u përcaktua si farz, Hz. Pejgamberi 
emëroi Hz. Ebu Bekrin si prijës haxhi dhe e dërgoi atë në Mekë, 
në krye të një grupi prej 300 personash. Vitin tjetër, pra në vitin 
101632, Hz. Pejgamberi e kreu vetë detyrën e haxhit. Pas vdekjes 
së Hz. Pejgamberit, punën e kryerjes së farzit të haxhit, e morën 
përsipër kalifët. Kalifët ose e kryenin vetë këtë detyrë, ose në 
rastet kur gjendeshin në haxh, emëronin një person të besueshëm 
si prijës haxhi. '9 


c) Përfaqësimi 

Fillimi i dërgimit të delegatëve te sovranët e shteteve fqinje 
dhe disa fiseve nga Hz. Pejgamberi, bazohet në vitet e para të 
periudhës së Medines. Idhujtarët e Mekës dërguan një delegacion 
te Nexhashiu, me qëllim që t'u ktheheshin muslimanët që patën 
emigruar në Abisini. Që plani i tyre të rezultonte i pasuksesshëm 
dhe për të mundësuar që sovrani të jepte vendim në favor të 
muhaxhirëve, Hz. Pejgamberi dërgoi te Nexhashiu, sovrani i 
Abisinisë, Amr b. Umejje ed-Damrin, i cili në atë kohë nuk ishte 
bërë ende musliman. Kjo ndodhi u realizua pak kohë pas Luftës 
së Bedrit. Kjo situatë tregon se parimi kryesor që Hz. Muhammedi 
kishte parasysh kur emëronte nëpunësit, ishte aftësia. 





H Ibn Hisham, TI, 600. 
10 Taberi, III, 122. 

Siç e pamë më sipër, Hz. Pejgamberi, pas Marrëveshjes së 
Hudejbijes, e cila u realizua në vitin 67628, te gjashtë sovranë 
autoritarë të asaj periudhe, pati dërguar delegatë dhe letra për 
thirrje në Islam. Ai i zgjidhte delegatët ndër personat më të aftë 
dhe të fuqishëm të sahabeve. Te delegatët kërkonte cilësi të tilla 
si: morali, paraqitja, oratoria, aftësia e bindjes, drejtësia dhe dija. 
Ndër ata që emëroi me detyrë politike kishte edhe që nuk e kishin 
pranuar ende Islamin. Për shembull, kur Amr b. Umejje ed-Damri 
u dërgua në detyrën, për të cilën folëm pak më parë, ai nuk e 
kishte pranuar ende Islamin. Ndërsa kur dërgonte delegatë në Siri, 
Irak dhe Abisini, Hz. Pejgamberi zgjidhte ata që kishin qenë më 
parë në ato zona. Tregonte kujdes që delegatët të njihnin gjuhën e 
shtetit ku ishin dërguar. Po ashtu, të gjithë delegatët e ngarkuar me 
detyrë fetare, ishin sahabe që zotëronin dije mbi çështjet islame dhe 
plotësonin me përkushtim dispozitat fetare.'' 


d) Daktilografia 

Ngaqë Hz. Pejgamberi nuk dinte shkrim dhe lexim, për të 
shkruar ajetet e zbritura të Kuranit, në veçanti për të shkruar letra 
ndaj sovranëve dhe fiseve të kryetarëve në periudhën e Medines, si 
dhe për të shkruar marrëveshjet e bëra me fiset arabe, ngarkonte me 
detyrë si daktilografë ata që njihnin shkrimin. 

Në përgjithësi, emrat e daktilografëve të vahjit, të letrave dhe 
marrëveshjeve të Hz. Pejgamberit, burimet tona i citojnë në mënyrë 
të ngatërruar, pa iu nënshtruar ndonjë klasifikimi. Krahas kësaj, ka 
edhe nga ata që përmendin në mënyrë të ndarë daktilografët e vahjit 
dhe daktilografët e çështjeve të tjera. Ka pikëpamje të ndryshme në 
lidhje me numrin e daktilografëve të Hz. Pejgamberit. Ka nga ata 
që e kufizojnë numrin e këtyre në dhjetë, por ka edhe që thonë se 
ishin më shumë se tridhjetë, madje se arrinin në dyzet. Nga burimet 
mësojmë edhe emrat e tyre. Ndër daktilografët më të njohur të 





IT Tbn Hisham, II, 606-608; Ibn Hadide, I-II, 143-428 (Në këtë vepër gjenden të 
dhëna të gjera në lidhje me biografitë e dyzet e tetë delegatëve dhe letrave të tyre). 

Hz. Pejgamberit ishin: Hz. Osmani, Hz. Aliu, Ubej b. Kai, Zejd 
b. Thabiti, Halid b. Saidi, Hz. Ebu Bekri dhe Hz. Omeri. 2 


e) Çështjet gjyqësore 

Marrëveshja e Medines përcaktonte dhe rregullonte stilin politik, 
ushtarak dhe financiar të grupeve që përfshiheshin në marrëveshje. 
Ky dorëshkrim konsiderohet një risi shumë e suksesshme 
veçanërisht në fushën gjyqësore. Kishte shfuqizuar metodën e 
mbrojtjes së të drejtës nga individët, madje edhe nga fiset, si dhe 
ishte ngarkuar me kompetencë autoriteti qendror për të zbatuar 
vendimet. Allahu dhe i Dërguari i tij, e thënë ndryshe Kur'ani dhe 
Hadithi, që të dy ishin pranuar si gjykues të lartë. 

Çdo lloj çështjeje gjyqësore dhe kontradikte zgjidhej nga 
Hz. Pejgamberi. Ai, qoftë çështjet gjyqësore, qoftë ato penale, i 
zgjidhte në kuadër të dispozitave të Kur'anit, ndërsa vendoste 
dispozita edhe për çështjet që nuk gjendeshin në Kuran. Në 
ngjarjet e transmetuara Le Hz. Pejgamberi, si vjedhja, marrëdhëniet 
seksuale jashtëmartesore, dehja, vrasja, plagosja, zbatonte dënimet 
e përcaktuara nga Kur'ani. Ndërkohë, kur merrte vendim për 
çështjet në fjalë, shpërfaqte edhe parimet e stilit të gjykimit që do të 
zbatohej në shekujt e ardhshëm. 

Krahas çështjeve penale, Hz. Pejgamberit i vinin edhe çështje 
gjyqësore. Ndër këto çështje që i vinin atij, kishte edhe çështje të 
tilla si: kontradikta në trashëgimi, çështje pronësie toke, çështjet e 
pronësisë së puseve të ujit, kontradikta mbi të drejtën e ujit, neseb, 
borxh etj.. 


Në lidhje me çështjet që kanë ndodhur kur Hz. Pejgamberi ishte 
në jetë dhe ndaj të cilave ka dhënë vendim, në historinë islame 
janë shkruar edhe vepra të posaçme. Njëra ndër to është vepra e 
Ibn Tal-la el-Endelusiut (v. 49771104), me titull Kitabu Akdijeti'r- 
Resul. Në disa vepra sijeri (për shembull në sijerin e Shamiut) janë 





12 Xhehshijari, Kitabu-Uzera ue’l-Kut-tab, tah. Mustafa es-Sakka dhe të tjerë, Kajro 
1980, f. 12-14: Ibn Hubejde, el-Mishahu'1-Mudi, f. 21-142; Mustafa Adhami, “Asr-ı 
Saadette Yazi ve Vahiy Katipleri (Shkrimi në Asr-i Saade dhe daktilografët e shpalljes 
hyjnore)”, Bütün Yönleriyle Asr-ı Saadette Islam, I, 368-462. 

ndarë kapituj të veçantë për stilin e Hz. Pejgamberit në dispozita 
dhe në fetva. 


Prefektët e ngarkuar nga Hz. Pejgamberi, në zonat ku 
ushtronin detyrën, herë pas here ndiqnin edhe çështje gjyqësore. 
Hz. Pejgamberi ka ngarkuar në mënyrë të posaçme edhe disa 
sahabe, me qëllim që të ndjekin çështjet gjyqësore nëpër vilajete. 
Madje, për shkak të shtimit të çështjeve në Medine, një pjesë të 
detyrave që i ushtronte më parë në cilësinë e gjykatësit, ua ka 
kaluar sahabeve. Edhe ai vetë ka përdorur të drejtën e apelit. 
Trashëgimtarët kishin konflikt se kujt i takonte shtëpia e ndërtuar 
mbi tokën që u përkiste dy vëllezërve. Shkojnë te Hz. Pejgamberi 
për zgjidhjen e çështjes. Hudhejfe shkoi personalisht te shtëpia dhe 
kreu hetime e analizoi situatën. Dëgjoi dëshmitarët dhe specialistët. 
Vendimin që dha në fund ia bëri të ditur Hz. Pejgamberit. Edhe ai e 
miratoi vendimin e dhënë nga Hudhejtfe. 


Hz. Pejgamberi emëronte si gjykatës personat që i njihnin 
mirë çështjet gjyqësore, që zotëronin aftësinë e perceptimit të 
argumenteve dhe të dredhive të palëve kontradiktore. Nga kadinjtë 
që emëronte nuk vinte kusht që të ishin në moshë të madhe. Për 
shembull, kur Hz. Aliu dhe Muadh b. Xhebeli u emëruan si kadinj, 
mosha e tyre ishte rreth njëzetepesëvjeçare. Ndërsa mosha e Zejd 
b. Thabitit ishte më e vogël. Në kohën e Hz. Pejgamberit kanë 
kryer detyrën e kadiut (gjykatësit) Hz. Omeri, Hz. Aliu, Muadh 
b. Xhebeli, Abdullah b. Mes'udi, Ubej b. Ka'bi, Zejd b. Thabiti, Ebu 
Musa el-Esh'ariu, Ukbe b. Amiri dhe Hudhejfe b. Jemani. Kadiu 
i parë i ngarkuar me detyrë vetëm për çështjet gjyqësore ishte 
Hz. Aliu. Ai u dërgua me këtë detyrë në zonën Nexhran të Jemenit. 
Hz. Pejgamberi kërkoi nga Hz. Aliu që të mos merrte vendime 
pa dëgjuar që të dy, të akuzuarin dhe paditësin. Edhe Muadh 
b. Xhebelin e dërgoi në Jemen (Xhened) me qëllim që t'u mësonte 
muslimanëve Kuranin dhe kushtet e Islamit, si dhe për të kryer 
detyrën e gjykimit. Ndërkohë që para Islamit jepeshin dënime 
të ndryshme për individë dhe fise, në Islam, nuk kishte dallim 
brezash, fisesh dhe zonash, përpara drejtësisë të gjithë kanë pasur 
të drejta të barabarta. 

Në kohën e Hz. Pejgamberit nuk kishte një ndërtesë të caktuar, 
një ditë apo orë të caktuar për çështjet gjyqësore. Ai i pranonte 
palët në xhami, në treg e në shtëpi dhe angazhohej menjëherë 
për zgjidhjen e çështjes. Krahas kësaj, thuhet se një qoshe të 
el-Mesxhidu'n-Nebeuiut e ka përdorur për sallë gjyqi. Hz. 
Pejgamberit, krahas çështjeve penale të Medines dhe zonave përreth 
saj, i vinin edhe çështje nga çdo anë e Gadishullit Arabik. 


Në shtetin islam, nënshtetasit jomuslimanë zotëronin autonomi 
fetare, gjyqësore dhe penale. Jetonin në bazë të ligjeve të tyre, në 
gjykatat e tyre. Pavarësisht kësaj, kur i sillnin çështjet e tyre te Hz. 
Pejgamberi, ai zbatonte ligjet e tij. Në konfliktet mes jomuslimanëve 
dhe muslimanëve ishin kompetente gjykatat islame. 


Safuan b. Muattali, për shkak të një satirizimi që i bëri Hassan b. 
Thabiti, e plagosi atë. Ndodhia i transmetohet Hz. Pejgamberit. Ai i 
thirri të dy në prani të tij dhe mori dëshmitë e tyre. Qortoi Hassan 
b. Thabitin për shkak të provokimit, por ngaqë veprimi penal 
ishte konstatuar, urdhëroi arrestimin e Safuanit, si dhe zbatimin e 
kisasit, në rast se Hassani do të vdiste për shkak të plagës që kishte 
marrë. Pastaj ndërhyri Sa'd b. Ubade, i cili u shpreh se “Rasulullahu 
donte më shumë faljen, mirëpo mes tyre kishte dhënë një vendim 
të drejtë”. Mundësoi dorëheqjen e Hassan b. Thabitit dhe të të 
afërmve të tij nga çështja, duke i bindur ata. Këta erdhën te Hz. 
Pejgamberi dhe i bënë të ditur se kishin hequr dorë nga çështja. 
Safuan b. Muattali u la i lirë. Hz. Pejgamberi u gëzua shumë nga 
ky zhvillim dhe i dhuroi Hassan b. Thabitit rezidencën Bejraha. 
Përveç kësaj, i dha atij Sirinin, njërën prej robëreshave që i kishte 
dhuruar Mukaukisi nga Egjipti. Edhe Sa'd b. Ubade i dhuroi një 
pemishte atij. 9 


f) Organizimi ushtarak 
Hz. Pejgamberi, kur ishte fjala për të sulmuar dhe për të ngritur 
pengesa përballë thirrjes për në Islam, është vënë vetë në krye të 





17 Uakidi, II, 436-438: Ibn Hisham, II, 305-306, Për organizimin gjyqësor në 
periudhën e Hz. Pejgamberit shih Hamidullah, Islam Peygamberi (Pejgamberi islam), 
II, 970-994: Fahrettin Atar, “Asr-ı Saadette Adliye (Teşkilatı Strukturimi gjyqësor në 
Asr-i Saade)”, Bütün Yönleriyle Asr-ı Saadette İslam, III, f. 105 etj. 

ushtrisë dhe është përleshur heroikisht në fushatat luftarake. Sa 
qe gjallë, nuk ekzistonte një ushtri e posaçme, e përhershme dhe 
e rregullt. Po ashtu, nuk ekzistonte as institucioni i policisë për 
të mundësuar sigurinë e brendshme. Çdo musliman, i cili kishte 
aftësinë të përdorte armë, ishte përgjegjës për shërbimin ndaj fesë, 
me detyrën e ushtarit. Kur të nevojitej organizimi i një fushate 
luftarake ose kundërvënia ndaj një sulmi, Hz. Pejgamberi thërriste 
vullnetarët, hapej një listë regjistrimi dhe çdo kandidat e regjistronte 
emrin këtu. Në ditën e përcaktuar, vullnetarët mblidheshin jashtë 
shtetit me armët, kafshët e transportit dhe me ushqimet për 
udhëtim. Hz. Pejgamberi shkonte atje dhe kontrollonte ushtarët. 
Vetë ai vendoste numrin e ushtarëve për çdo fushatë luftarake. 
Ata që nuk mund të pajiseshin vetë, i pajiste me anë të buxhetit të 
shtetit. Puna e mbledhjes së ushtarëve bëhej me anë të kryetarëve 
të fiseve. Pothuajse në çdo fushatë luftarake, kërkonte për një 
udhërrëfyes, që të mund ta dërgonte ushtrinë në vendin e caktuar 
për një kohë më të shkurtër dhe që të ishte e sigurt. Kur gjente 
personin e përshtatshëm, e emëronte si udhërrëfyes dhe vepronte 
nën udhërrëfimin e tij. 


Komandantin e një ushtrie që do të nisej për në fushatë luftarake 
e emëronte Hz. Pejgamberi. Nëse ai vetë nuk merrte pjesë në 
fushatë luftarake, emëronte komandantët e varur prej tij. Ushtria, 
në formën klasike, ndahej në pesë pjesë: paravija, prapavija, ana e 
djathtë, ana e majtë dhe qendra. 

Mbledhja e njësive ushtarake dhe organizimi i tyre në përgjithësi 
u lihej fiseve. Nëse ata që kishin ardhur nga një fis ishin të paktë, 
këta bashkoheshin me të tjerët. Megjithëse nuk kishte linja të prera 
ndërmjet ushtrisë që ishte nisur për fushatë luftarake, kishte nivele 
të ndryshme komande. 


Garnizoni i ushtrisë ruhej natë e ditë nga rojet. Para se të niste 
fushata luftarake, robërit merreshin në pyetje, ose merreshin të 
dhëna në lidhje me situatën e armikut, duke dërguar më përpara 
njësitë e zbulimit. Me anë të njësive të zbulimit zbatoheshin taktikat 
e luftës, të tilla si ndjekja e gjurmëve të armikut, thurja e pritave 
dhe spiunimi. Ndërsa dërgonte Usame b. Zejdin drejt Sirisë, kërkoi 

nga ai që të marrë udhërrëfyes me qira, të dërgojë më përpara 
spiunë dhe vëzhgues. "7 Masat paraprake i merrte për të mundësuar 
nënshtrimin e armikut pa derdhur gjak. 


Hz. Pejgamberi zbatonte metodat e krijimit të habisë mbi 
armikun. Para se të largohej nga Medina, përhapte fjalë sikur 
kishte një qëllim tjetër. Në fillim ecte në drejtim të kundërt me 
drejtimin e synuar. Pastaj bënte një kthesë dhe ndryshonte rrugën. 
Zgjidhte rrugët që kishin sa më pak lëvizje, të cilat nuk mund 
të parashikoheshin. Përveç fushatës luftarake të Tebukut, në 
përgjithësi e ka fshehur objektivin e vërtetë. 


Hz. Pejgamberi, duke përfshirë edhe ecjen e hixhretit, në luftërat 
dhe fushatat luftarake që ka marrë pjesë, ka përdorur flamur (Liua) 
dhe sanxhak (raje). 


Para luftës, gjithmonë e ftonte armikun sërish në Islam. Nëse ai 
vetë nuk merrte pjesë në fushatë luftarake, u jepte urdhër të prerë 
komandantëve që ta respektonin këtë rregull. Lufta në përgjithësi 
fillonte me dyluftime (mubareze). 


Hz. Pejgamberi e njihte ndikimin e erës dhe të diellit mbi 
ushtarët që luftonin. Në atë kohë, luftërat (përveç rrethimeve të 
Hendekut, Taifit dhe Hajberit), kanë zgjatur për gjysmë dite. Hz. 
Pejgamberi e poziciononte ushtrinë në mënyrë që gjatë luftës 
dielli të mos i shqetësonte ushtarët muslimanë nga sytë. Po ashtu, 
zgjidhte zonën e përshtatshme për të mundësuar epërsi trualli mbi 
armikun. 


Në luftëra përdorej mburoja, veshje mbrojtëse të çelikta dhe 
helmeta, si mjete plagosëse dhe vrasëse përdorej shpata, shigjeta, 
harku, heshta dhe ushta: ndërsa si armë ndihmëse përdorej 
gurhedhësja dhe topi, ndërsa si kafshë transporti përdoreshin 
më shumë kali dhe deveja. Me qëllim që ushtarët të dallonin 
bashkëluftëtarët, për çdo fushatë luftarake zgjidhej një parullë 
njohëse (shiar). Në atë kohë nuk ekzistonte ende një uniformë. 


Sigurisht, të dëmtosh jetën dhe pasurinë e armikut është një 
situatë normale në luftë. Armiku mund të vritet ose mund të merret 





14 Makrizi, f. 536. 

rob. Por, sjelljet që nuk përputheshin me dinjitetin e njeriut, si 
dhe torturat e të vdekurve, ishin të ndaluara nga Hz. Pejgamberi. 
Nuk janë lejuar sjellje të tilla si, djegia e të vdekurve ose djegia e 
krijesave të gjalla. Është ndaluar prerja e një organi (musle), qoftë 
kur armiku ishte i gjallë, qoftë kur ishte i vdekur. Sepse një praktikë 
e tillë, është një sjellje që nuk i shkon për shtat nderit të njeriut, 
por që shton sa më shumë mllefin dhe urrejtjen e tij. Kundrejt atyre 
që dëshironin të praktikonin musle ndaj armiqve, Hz. Muhammedi 
(s.a.s.) ka thënë: “Unë nuk i bëj musle atij. Edhe pse jam Pejgamber, 
Allahu më dënon.” Hz. Pejgamberi porositi njësitë ushtarake që të 
mos torturohej askush, qoftë i gjallë, qoftë i vdekur.'9 


Përveç burrave që bëheshin palë me armikun, të tjerët, pra 
civilët, fëmijët, të moshuarit, klerikët fetarë, punëtorët, shërbëtorët, 
personat me aftësi të kufizuar, gratë dhe personat që nuk kishin 
lidhje me luftën, për sa kohë nuk merrnin pjesë në luftë, nuk 
lejohej që të vriteshin. Ndaj robërve të luftës zbatoheshin sjellje të 
tilla si vrasja, lirimi në këmbim të fidjes ose ndërrimi, pra lënia lirë 
në këmbim të robërve muslimanë, lirimi me kusht, skllavërimi ose 
lirimi pa këmbim (kjo është metoda më e përdorur në periudhën 
e Hz. Pejgamberit). Hz. Pejgamberi ka kërkuar sjelljen mirë me 
robërit dhe ka ndaluar ushtrimin e torturave mbi ta. Po ashtu, ka 
aluduar se nuk është e përshtatshme t'i bëhet presion dikujt, qoftë 
edhe për të marrë informacione prej tij.” 





15 Uakidi, I, 570. 

16 Uakidi, I, 107. 

Në lidhje me aspektin ushtarak të Hz. Pejgamberit, shih Hamidullah, Hz. 
Peygammber'in Savaşları (Luftërat e Hz. Pejgamberit), f. 227-290, Mahmut Shit 
Hattab, Komutan olarak Peygamber (Pejgamberi komandant), përkth. Ahmet Ağırakça, 
Stamboll 1988; Kettani, Administrimi i Hz. Pejgamberit (et-Teratibu’l-Idarijje), përkth. 
Ahmet Özel, LU), Stamboll 1990; Hamidullah, İslam Peygamberi (Pejgamberi islam), 
I, 881-994. 

1- Hz. Pejgamberi dhe puna 

Jeta e Hz. Pejgamberit, ashtu si në fusha të tjera, edhe sa i përket 
punës është shembull për njerëzit. Ajetet Kur'anore në lidhje me 
punën dhe me parimet e saj, ai i zbaton, para së gjithash, në jetën 
e tij. Në këtë fushë ka respektuar parime të tilla si drejtësia, të 
qenit i besueshëm, të vepruarit drejt dhe shmangia e kontradiktave 
ndërmjet fjalëve dhe sjelljes. Punën e personit, prodhimin dhe 
fitimin e të ardhurave për nevojat themelore të familjes, ndihmën 
ndaj të varfrit, të papasurit, i ka konsideruar veprime të barabarta 
me xhihadin në rrugë të Allahut, me kalimin me agjërim të ditëve 
dhe me adhurim të netëve.' Disa nga fjalët e tij në lidhje me punën 
janë: 

“Askush nuk mund të hajë një kafshatë më të hairit, sesa ajo që e fiton 


me dorën e vet.”” 


“Allahu im! Mbështetem tek ti nga dembelizmi, frika, plogështia që 
krijon pleqëria dhe koprracia.” 

“Një tregtar fjalëdrejtë dhe i besueshëm në çdo temë, në ahiret do të 
jetë bashkë me pejgamberët, besnikët dhe dëshmorët.”' 





Buhari, VI, 190, Ibn Maxhe, II, 724. 
Buhari, IT, 9. 

Buhari, I, 224. 

Ibn Maxhe, II, 724. 

“Më e lejuara dhe më e begata e atyre që njeriu ha dhe pi, janë ato që 
përfiton me anë të atyre që punon dhe fiton.” 

“Mbartja e druve në shpinë nga dikush, jep apo jo, është më mirë sesa 
t'u drejtosh dorën njerëzve.”9 

Me këto fjalë të Hz. Pejgamberit, për të cilin puna në kushte 
të vështira është më e mirë se të qenit barrë për të tjerët, nxiten 
njerëzit që të punojnë, negativizon dembelizmin, u jep sihariqin e 
lumturisë së botës dhe të ahiretit njerëzve që punojnë. 

Hz. Pejgamberi i nxit njerëzit që të punojnë, por edhe vetë ka 
punuar dhe ka vënë në zbatim parimet e punës. I ka vijuar punimet 
që nga fëmijëria e deri në fund të jetës. 

Siç dihet, në fëmijëri ai ka qenë çoban, në rini dhe në moshë 
të rritur është angazhuar me tregti. Në moshën 12-vjeçare doli 
për në një udhëtim tregtar të gjatë me xhaxhanë e tij. Në moshën 
25-vjeçare dërgoi dhe solli nga Siria karvanin e Hz. Hatixhesë, në 
këmbim të pagesës. Në veprimtarinë tregtare ka fituar besimin e 
kolegëve, personave me të cilët kishte marrëdhënie tregtare dhe të 
të gjithë mekasve. Të gjitha veprimtaritë e tij janë për të siguruar 
të ardhurat jetësore. Ai, krahas të gjitha këtyre, ka kryer edhe 
veprimtari sociale. E kemi treguar gjerësisht kur trajtuam jetën e tij, 
që pjesëmarrja në rini në Hilfu'l-Fudul dhe kryerja e gjykimit gjatë 
ndërtimit të Qabesë, janë shembuj të bukur. 

Pasi Hz. Muhammedi (s.a.s.) u ngarkua me detyrën e 
Pejgamberit, veprimtarinë e tij e ka vijuar në një fushë të larmishme 
dhe të gjerë. Për të plotësuar detyrën e thirrjes në Islam, e cila 
iu ngarkua nga Allahu, duke përballuar çdo lloj vështirësie me 
forcën e tij, kishte raste që ishte burrë shteti, kishte raste që ishte 
komandant dhe, kur nevojitej, ishte punëtor. Ka kryer veprimtari 
të gjerë për të përhapur Islamin në Mekë dhe jashtë këtij qyteti. 
Në Kur'an paraqitet si një person që “u mëson njerëzve Librin dhe 
urtësinë, u mëson njerëzve ato që nuk i dinë.” Edhe ai vetë shprehet se 
është dërguar si mësues. Në këtë kuadër, me qëllim që të plotësojë 





Ibn Maxhe, 11,723. 
D Buhari, II, 9. 

detyrën e edukuesit, ka punuar si mësues për të edukuar sahabet 
në çdo nivel. 


Kemi thënë më sipër se kishte raste kur punonte edhe si punëtor. 
Në Kuba, ku u strehua gjatë hixhretit, kur u ndërtua mesxhidi, 
gurin e parë e vendosi vetë. Nuk u mjaftua me kaq, por dha 
kontribut edhe në ndërtimin e mëtejshëm të mesxhidit. Një ditë 
mori një gur, të cilin po përpiqej me vështirësi që ta ngrinte. Një 
sahabe erdhi pranë tij dhe i tha: “O Rasulullah! Të qoftë falë nëna 
dhe babai iml Ma jep mua atë që ke në dorë.” Hz. Pejgamberi i tha: 
“Jo! Ti merr një tjetër.” Deri kur përfunduan punimet e ndërtimit 
të mesxhidit kontribuonte në punë si gjithë të tjerët. Po ashtu, i 
nxiste muslimanët që të punonin. Në të njëjtën mënyrë, edhe në 
ndërtimin e el-Mesxhidu'n-Nebeui, e vendosi vetë gurin e parë 
të themelit. Muhaxhirët dhe ensarët punuan bashkë. Ashtu si në 
ndërtimin e mesxhidit të Kubës, përsëri një ditë po mbartte qerpiç. 
Një musliman i tha: “O Rasulullahl Ma jep mua atë, ta mbaj unë.” 
Kurse ai ia ktheu: “Edhe ti merr një gur tjetër dhe mbajel Ti nuk ke më 


2 


shumë nevojë për Allahun sesa unë.” Hz. Pejgamberi mbartte gurë të 
rëndë në ndërtimin e mesxhidit, po ashtu edhe qerpiçët, të cilët i 
vendoste në veshjen e tij. Ndërkohë thoshte: “Jetë është vetëm jeta 
e ahiretit. Allahu im! Mëshiroji muhaxhirët dhe ensarët.” Me punimet 
e tij bënte që muslimanët të entuziazmoheshin. Ashtu siç tregon 
Ummu Seleme, edhe pse nuk ishte e nevojshme që ai të punonte në 
ndërtimin e mesxhidit, ka mbartur gurë dhe qerpiçë, muslimanët 
që e shihnin atë, duke menduar e shprehur se nuk ishte e drejtë që 
ata të qëndronin pa punuar, i shpejtonin punimet. Ashtu siç i ka 
përcaktuar ai personalisht vendet që do të gërmoheshin në Luftën e 
Hendekut, po ashtu ka dalë nga çadra turke e ndërtuar për të dhe 
ka punuar. Ka punuar me kazmë, lopatë, madje edhe me vare; ka 
mbartur dhe me kosh.” Kur ka qenë e nevojshme, ka qepur rrobat 
e shqepura, ka riparuar këpucët, po ashtu ka kontrolluar çarshinë 
dhe tregun. 





Ibn Hisham, I, 496. 
Uakidi, IT, 446, 453. 
° Tbn Sa'd, 367. 

Hz. Pejgamberi i kushtonte rëndësi faktit që objektet e ndërtuara 
të bëheshin të forta e të rregullta, jo thjesht të kishin pamje të 
bukur. Me këtë rast ka thënë: “Kur dikush prej jush të bëjë një punë, ta 
bëjë në mënyrë të përsosur atë.”9 

Hz. Pejgamberi i ka nxitur muslimanët të punojnë. Si rrjedhojë, 
nëse dikush nuk kishte punë, i thoshte të sigurojë mjetet dhe të 
priste dru e t'i shiste ato: Kështu, njëri nga ensarët iu ankua Hz. 
Pejgamberit se ishte i varfër, duke i thënë: “O i Dërguari i Allahut! 
Po vij nga familja ime, anëtarët e së cilës, deri kur të kthehem unë, kam 
frikë se nuk do t'i gjej të gjithë gjallë.” Pejgamberi i tha: “Ik e shih, 
mos gjen ndonjë gjë.” Burri shkoi, solli një shtresë e një gotë dhe 
i tha: “O i Dërguari i Allahut! Gjysmën e kësaj shtrese e shtronin për 
tokë, ndërsa me gjysmën tjetër mbuloheshin. Ndërsa me këtë gotë pinin 
ujë.” Pejgamberi ynë e pyeti: “Kush i blen këto të dyja nga unë për një 
dirhem?” Një burrë i tha: “I marr unë.” Pejgamberi pyeti: “Kush jep 
më shumë se një dirhem?” Një burrë tjetër i tha: “I marr ata për dy 
dirhemë.” Pejgamberi i tha: “Këto janë të tuat”. E thirri burrin dhe 
e këshilloi: “Merr ushqime për familjen tënde me një dirhem, ndërsa 
me dirhemin tjetër merr një sëpatë dhe hajde tek unë.” Burri veproi 
kështu dhe erdhi te Hz. Pejgamberi, i cili e urdhëroi: “Shko në këtë 
luginë, mos lër atje as një gjemb e as një dru. Mos hajde tek unë para 
dhjetë ditësh.” Burri veproi siç e urdhëroi ai dhe më pas erdhi te Hz. 
Pejgamberi, të cilit i tha: “Ajo që më urdhërove rezultoi e begatë.” Pas 
kësaj Pejgamberi ynë urdhëroi: “Është më e hairit të vish me njolla dhe 


me gërvishtje në ditën e kiametit, sesa të lypësh.”'' 


Sahabiu në emrin Sa'd b. Aidh, i cili kryente detyrën e muezzinit 
në mesxhidin e Kubës dhe pas Bilal el-Habeshiut, edhe në el- 
Mesxhidu'n-Nebeui, u ankua te Hz. Pejgamberi për shkak të 
pasurisë së paktë që kishte. Hz. Pejgamberi e urdhëroi të bënte 
tregti. Sa'di bleu pak gjethe të pemës selem, i shiti dhe nxori fitime. 
Këtë ia tregoi Hz. Pejgamberit. Ai i tha të vazhdojë tregtinë.“ 





10 Tbn Sæd, I, 142. 
11 Tbn Maxhe, II, 740-741; Kettani, II, 285. 
12 Tbn Haxher, el-Isabe, TI, 27. 

Në përputhje me rrethanat, Pejgamberi nuk ka penguar nga 
puna edhe personat me aftësi të kufizuara, ka ofruar kushte 
lehtësuese në mënyrë që ata të bëjnë tregti. Le të japim një 
shembull për këtë qëndrim të tijin: Sahabiut me emrin Munkidh 
b. Amr, i cili angazhohej me tregti, iu dëmtua ekuilibri mendor, 
madje vështirësohej edhe në të folur. Pavarësisht kësaj, ai e vijoi 
veprimtarinë tregtare. Mirëpo gjithmonë e mashtronin. Erdhi te Hz. 
Pejgamberi dhe i shpjegoi situatën. Hz. Pejgamberi i tha të vazhdojë 
të bëjë tregti, në vend që ta ndalonte atë, dhe ia lehtësoi: i kërkoi që, 
gjatë shitblerjes, të thotë “nuk ka mashtrim” dhe që ka të drejtën e 
tri ditëve për të zgjedhur mallin e blerë. Edhe në periudhën e Hz. 
Osmanit, këtë të drejtë që ia njohu Hz. Pejgamberi, Munkidhi e 
përdori me shitësit. 


Të mos angazhohesh me vepra të padobishme dhe të mos qëndrosh 
pa bërë gjë është një ndër parimet e Hz. Pejgamberit. Nga këto të 
dhëna që u thanë në lidhje me angazhimin e tij në punë, na shfaqet 
shembulli i një njeriu punëtor. Në këtë situatë, mund të mendohet 
nëse ai rezervonte kohë për pushim. Hz. Pejgamberi, kur ka qenë e 
nevojshme, ka rezervuar kohë edhe për të pushuar. Menjëherë pas 
hixhretit, në vend të dy bajrameve që festonin më parë medinasit, 
vendosi Bajramin e Ramazanit dhe Bajramin e Kurbanit. Ka lejuar 
festimet në ceremonitë e festave legjitime, në ceremonitë folklorike 
dhe nëpër dasma. Ka ofruar gosti ndaj të ftuarve nëpër dasma, e 
ka këshilluar dhe inkurajuar këtë. Ka organizuar gara kuajsh dhe 
devesh. 


Hz. Pejgamberi është fokusuar mbi çështjen e hedhjes së parave 
në treg. Sa i përket kësaj pike, ai urdhëron kështu: “Kushdo që shet 
një pasuri të patundshme, e cila është burim fitimi, ose një shtëpi, dhe 
paratë e saj nuk i investon në diçka të ngjashme, e meriton të mos ia 
shohë begatinë asaj paraje.”'t Ka nxitur tregtinë, ka formuar ortakëri 
tregtie. Fjalia e mëposhtme në lidhje me inkurajimin për tregti është 
shumë e njohur: “Nëntë e dhjeta e rrezikut është te tregtia, ndërsa një 





13 Tbn Haxher, el-Isabe, II, 302-303. 
14 Tbn Maxhe, II, 832. 

e dhjeta te tufa.”P Me këtë fjalë, Hz. Pejgamberi ka shprehur se sa 
e rëndësishme është tregtia për një popull. Në ekonominë e një 
shteti, tregtia e jashtme dhe e brendshme ka shumë rëndësi. Hz. 
Pejgamberi, me qëllim që të inkurajojë tregtinë, njëkohësisht ka 
inkurajuar edhe stilin e një jetese qytetare. Sepse tregtia bëhet 
shkak për formimin e një stili jetese vendase dhe për zhvillimin 
e veprimtarive ndërtuese. Shokët më të afërt të Hz. Pejgamberit 
angazhoheshin me tregti. Për shembull, të katër kalifët ishin 
tregtarë. Hz. Ebu Bekri, një vit para vdekjes së Hz. Pejgamberit, 
shkoi në Busra me qëllim tregtie. Hz. Pejgamberi, krahas tregtisë, 
ka inkurajuar edhe bujqësinë. Edhe hadithet, në të cilat nxitet 
mbjellja e pemëve, duhet të vlerësohen si nxitje për bujqësinë. 

Hz. Pejgamberi fliste me çdo specialist tregtie mbi profesionin e 
tij, i thoshte atij kriteret që do të shtonin interesin dhe dashurinë 
ndaj profesionit, rregullat që do të respektohen në lidhje me 
profesionin dhe dispozitat në lidhje me të. Hz. Pejgamberi u 
kushtonte rëndësi edhe arteve të vogla. Profesionet që ishin 
të përhapura në periudhën e tij mund të konsideroheshin: 
manifaturizmi, tregtimi i frutave dhe erëzave, hekurpunimi, profesioni i 
peshimit, këmbimi, farmaceutika, rrobaqepësia dhe argjendaria. 


2- Rregullat mbi çështjet ekonomike 


Hz. Pejgamberit i zbrisnin ajete edhe sa u përket çështjeve 
ekonomike, nëpërmjet të cilave vendoseshin disa dispozita, 
ndaloheshin disa tradita të mbetura nga periudha e injorancës, 
ndërsa disa të tjera riformuloheshin. Pas hixhretit në Medine, 
në tregjet ekzistenciale, në përgjithësi dominonin idhujtarët 
dhe hebrenjtë. Këta, në veprimtaritë tregtare, vepronin sipas 
konceptimeve fetare dhe traditave të injorancës. Hz. Pejgamberi, 
pasi shëtiti dhe pa tregjet e tjera në Medine, tha se këto vende nuk 
mund të ishin tregje të muslimanëve. Me qëllim që të zbatoheshin 
dispozitat e Islamit në çështjet ekonomike, ndjeu nevojën e 
ndërtimit të tregjeve të tyre. Zgjodhi si vend tregu një fushë të hapur, 





Pb ekMunaui, Fejdu'1-Kadir, TIT, 244-245. 
16 Tbn Hanbel, VI, 316. 

që gjendej në zonën Saide dhe përgatiti një rregullatore tregu. 
Në këtë pazar ndaloi marrjen përsipër në mënyrë të përhershme 
të vendeve nga esnafët dhe shpalli se nuk do të merrej taksë. Hz. 
Pejgamberi, i cili ishte tregtar me përvojë, e dinte se shitësit do 
të zgjidhnin tregun e ri nëse nuk do të merrej taksë. Sepse fisi 
Kajnuka, ndër fiset e hebrenjve, e kishin ndarë në parcela tregun 
e tyre dhe e kishin dhënë me qira në këmbim të pagesës. Përveç 
kësaj, merrnin edhe taksë tregu. Si rrjedhojë, tregtarët kishin 
treguar interes ndaj tregut të ndërtuar nga muslimanët dhe e 
kishin konsideruar të mjaftueshëm këtë treg. Hz. Pejgamberi kishte 
emëruar nëpunës për të kontrolluar pazarin. Njëri prej tyre ishte 
Omer b. Hattabi, ndërsa tjetra ishte një sahabe me emrin Semra bint 
Nuhejk. Më parë thamë se Said b. Said b. el-Asi ishte ngarkuar me 
kontrollimin e çarshisë së Mekës. 


Islami, ndërkohë që lejonte tregtinë dhe e nxiste atë, kishte 
ndaluar gradualisht kamatën. Kishte pastruar shitblerjen dhe llojet 
e tjera të borxhit nga kamata. Në ajetet e zbritura mbi këtë çështje 
në Mekë,” ishte mjaftuar me paralajmërim. Ashtu si në Mekë, 
edhe në Taif e Medine, praktikimi i kamatës ishte i përhapur. Hz. 
Pejgamberi kishte vënë re se sidomos hebrenjtë e shtypnin popullin 
me sistemin e fajdesë. Para vitit të pestë hixhri, bashkë me ajetet 
215-279, ky ndalim u bë më i rreptë. Hz. Pejgamberi, në urdhëresat 
që dërgoi në katër anët e shtetit, vendosi edhe dispozitat në lidhje 
me fajdet dhe tregoi kujdes që kjo ndalesë të njihej e të zbatohej 
nga muslimanët. Në Hutben e Lamtumirës nuk la pa përmendur as 
çështjet ekonomike dhe e përmendi sërish këtu ndalesën e kamatës. 


Hz. Pejgamberi ka ndaluar llojet e tregtisë që ishin të përhapura 
dhe bëheshin shkak për mashtrim, padrejtësi dhe shfrytëzim. Aktin 
e shitblerjes (bej) e ka formuluar në drejtim të ajeteve përkatëse 
të Kur'anit. Ka ndaluar aktet e shitblerjes që bëhen me sjellje dhe 
forma, të cilat nuk janë të qarta dhe bartin rrezikun e mashtrimit. 
Në literaturën e hadithit ekzistojnë kapituj të veçantë (buju') që 
përfshijnë zbatimet dhe fjalët e Hz. Pejgamberit mbi këtë çështje. 





17 Rum, 30239. 

Hz. Pejgamberi ka ndaluar që malli të lihet stok apo që ai të 
vonohet për t'u hedhur në treg (ihtikar), me qëllim që të pritet 
derisa të shtrenjtohet. Sepse kjo bëhej shkak për rritje artificiale 
të çmimeve dhe daljen e tyre mbi tregun normal. Sidomos kur 
bëhej fjalë për produktet themelore, ky qëndrim bëhej shkak për 
dëmtimin e shoqërisë dhe, në rast se zgjaste, bëhej shkak për kaos 
shoqëror. Hz. Pejgamberi e ka quajtur si negativ personin që e lë në 
pritje mallin për ta shitur shumë shtrenjtë. '5 


Hz. Pejgamberi e ka ndaluar takimin jashtë qytetit me fshatarin, 
prodhuesin dhe eksportuesin për të marrë mallrat në çmim më të 
ulët.” Në atë kohë, pronarët qytetarë të kapitalit, i takonin në rrugë 
karvanët tregtarë të huaj, që ishin të painformuar për çmimet e 
tregut, i grumbullonin mallrat duke i blerë me çmim të ulët dhe i 
shisnin me çmime të larta. Me qëllim parandalimin e mashtrimit të 
prodhuesit dhe shitësit nga disa kapitalistë të zgjuar, Hz. Pejgamberi 
e kishte ndaluar këtë dhe kishte emëruar nëpunës që të zbatonin 
ndalesën në fjalë. Nëse Hz. Pejgamberi nuk do të aplikonte këtë 
masë parandaluese, prodhuesi nuk do merrte këmbimin e mundit 
dhe djersa e tij do të ikte kot. Nga ana tjetër, të zotët e kapitalit do 
të përfitonin fitim të padrejtë. 

Hz. Pejgamberi nuk ka vepruar në drejtim të kufizimit të fitimit, 
ka përvetësuar parimin e formimit të ekuilibrit të paraqitjes dhe 
të kërkesës në tregun e konkurrencës së lirë. Ka parashikuar 
përcaktimin e fitimit në kuadër të kushteve natyrore dhe morale. 
Pavarësisht kësaj, nëse dikush e shet mallin më tepër se tregu dhe 
çmimi i ditës, ka bërë të ditur se ky person mund të ketë bërë 
dredhi dhe mashtrim. 


Hz. Pejgamberi ka thënë se dredhia është haram, sjellje e keqe 
dhe e gabuar, ka bërë të ditur se kjo është shkak për përgjegjësi 
në botë dhe në ahiret. Në këtë kuadër, ka urdhëruar: “Ai që na 
mashtron, nuk është prej nesh.” Ka bërë thirrje për drejtësinë e 
tregtarit në shitblerje, ka lajmëruar se tregtarët që sillen drejt, do 





18 Tbn Maxhe, II, 728-729. 
19 Buhari, II, 27. 
20 Muslim, I, 99. 

të ringjallen bashkë me pejgamberët, dëshmorët dhe besnikët.”' 


Ndërsa është lutur për personat që tregojnë lehtësi në shitblerje.” 
Hz. Pejgamberi ka shpjeguar me linjat kryesore metodat që duhet 
të aplikohen gjatë përfitimit të të ardhurave dhe parimet që duhet të 
mbahen parasysh kur bëhen shpenzime. Për shembull, ka ndaluar 
përfitimin e fitimit nga rrugë të paligjshme, të tilla si vjedhja, 
grabitja, mënyrat e padrejta dhe besëtyte. Ndërsa në tregtinë që 
është e lejuar, për të ndaluar padrejtësinë, ka urdhëruar që të mos 
bëhet dredhi në masë dhe në peshë. Sa u përket shpenzimeve, ka 
kërkuar ndjekjen e rrugës së mesme, nuk ka toleruar shpenzimin 
pa kriter dhe koprracinë. 


Hz. Pejgamberi ka marrë masat parandaluese të nevojshme për të 
mbrojtur konsumatorin. Për shembull, e ka vënë theksin te kontrolli 
i cilësisë. Ka ndaluar shitjen e mallit të kalbur dhe të prishur, 
përzierjen e mallit jo cilësor me mallin cilësor. Ka qortuar shitësin 
që vendoste poshtë prodhimin e lagur. Ka thënë se nuk është e 
lejuar shitja e mallit me defekt, pa e thënë defektin apo mangësinë 
e tij. Ka ndaluar konkurrimin për ngritjen e çmimit. Ka vendosur 
kontroll në çështje të masës dhe të peshës. Ka përcaktuar një 
standard për të bërë të mundur unitetin mes masave dhe peshave të 
ndryshme që gjenden në treg dhe ka urdhëruar: “Pesha është pesha 


e njerëzve të Mekës, ndërsa masa është masa e njerëzve të Medines.” 


Hz. Pejgamberi, ashtu siç u ka kushtuar rëndësi marrëdhënieve 
mes punëmarrësit dhe punëdhënësit, nuk ka refuzuar totalisht 
kryerjen e punëve me pagesë dhe marrjen në punë të punëtorëve 
në shoqërinë arabe. Mirëpo ka ndaluar që punëtorëve t'u ngarkohen 
punë të rënda, vonesat e pagesës dhe pagesën në mënyrë të padrejtë 
të mallit të humbur, ka urdhëruar sjelljen vëllazërore dhe me 
drejtësi ndaj punëtorëve. Këto parime i ka zbatuar në jetën e tij.“ 





2l Tirmidhi, III, 514-516. 

27 Buhari, II, 9. 

28. Nesei, VII, 284, Ali Bardakoğlu, “Bej”, DÍA, VI, 13-19. 

24 Ali Bardakoğlu, “islam Hukukunda İşçi İşveren Münasebeti (Marrëdhënia 
punëmarrës-punëdhënës në legjislacionin islam)”, Islam'da Emek ve İşçi İşveren 
Münasebetleri (Mundi në Islam dhe marrëdhënia punëmarrës-punëdhënës), Stamboll 
1986, f. 176, Për marrëdhënien punëmarrës-punëdhënës në Kuran e sunnet dhe 
për vlerësimin e tyre shih veprën e cituar, f. 177-188, Hüseyin Atay, Marrëdhëniet 

Njëra nga fjalitë e tij sa i përket kësaj çështjeje është: “Jepjani pagesën 
punëtorit para se t'i thahet djersa.” Hz. Pejgamberi ka bërë të ditur 
se në ditën e kiametit është armik i tre personave, njëri prej të cilëve 
është “personi që i jep punë punëtorit dhe nuk i jep pagesë atij.”9 

Të ardhurat kryesore në periudhën e Hz. Pejgamberit ishin 
një e pesta e ganimetit (humus), xhizje dhe zekat. Çdo mall apo 
rob i përfituar nga jomuslimanët me anë të luftës, quhet ganimet 
(shumësi: ganaim). Në Kur'an, në kuptimin ganimet përdoret 
edhe fjala “enfal”. Në ajetin e parë të sures Enfal, bëhet e ditur 
se ganimetet i përkasin Allahut dhe të Dërguarit të tij. Më pas ka 
zbritur ajeti që përfshinte dispozita të hollësishme sa u përket 
ganimeteve të luftës.” Sipas këtij ajeti, një e pesta e ganimetit i 
përket Allahut, të Dërguarit të tij, të afërmve të tij, jetimëve, të varfërve 
dhe atyre që kanë mbetur në rrugë. Ganimetet ndahen në tri kategori: 
robërit e luftës, tokat dhe pasuritë e tundshme. Ndërsa robërit e luftës 
trajtohen në dy pjesë: në meshkuj të rritur jomuslimanë dhe gratë 
e fëmijët. 

Për sa u përket praktikave në lidhje me tokat e përfituara 
nga jomuslimanët me anë të luftës ose të paqes, Hz. Pejgamberi, 
ganimetet e shtëna në dorë me anë të armëve nga fisi Kurajdha, 
Hajber dhe Uadi'1-Kura, sipas ajetit 41 të sures Enfal, katër të pestën 
e ka ndarë për luftëtarët, një të pestën e ka shpërndarë te klasat e 
tjera të përmendura në ajet, ndërsa trualli i Hajberit dhe Uadil- 
Kurasë u është dhënë hebrenjve që ta kultivojnë atë, duke i dhënë 
shtetit islam gjysmën e prodhimit. Ngaqë tokat e Benu'n-Nadirit 
dhe Fedekut u shtien në dorë në rrugë paqësore, duke u zbatuar 
dispozita e ajeteve 6-9 të sures Hashr dhe që janë pranuar se i 
përkasin Rasulullahut, edhe ai, të ardhurat e fituara i ka harxhuar 
për nevojat e të varfërve të fisit Hashim dhe për shpenzimet e 
mbrojtjes së shtetit. Ndërsa personat që përfaqësojnë të afërmit e 
Hz. Pejgamberit janë pjesëtarët e fiseve Dhilkurba, Beni Hashim 





punëmarrës-punëdhënës në Islam, Ankara 1979. 
25 Tbn Maxhe, II, 817. 
26 Buhari, NI, 41. 
T Enfal, 8/41. 

dhe Benil-Muttalib. Në kohën e Hz. Pejgamberit, për personat që 
ishin pjesë e këtyre shtresave, është ndarë pjesë nga humusi. Pjesa 
që i përket Allahut dhe fakti nëse kjo pjesë do të ndahet apo jo, 
është ende në diskutim. Transmetohet se Hz. Pejgamberi e ka ndarë 
për Qabenë pjesën që i përkiste Allahut. Krahas kësaj, siç citohet 
se pjesa që i përket Allahut, i përket thesarit, ka edhe nga ata që 
thonë se nuk bëhet fjalë për një pjesë të tillë. Deri në vdekjen e Hz. 
Pejgamberit janë ndarë dy pjesë për Allahun dhe Pejgamberin, është 
ndarë një pjesë për Dhilkurba: ndërsa tri pjesët e tjera u janë dhënë 
jetimëve, të vetmuarve dhe udhëtarëve.”5 


Xhizje është taksa për frymë, që shteti islam merrte nga 
nënshtetasit jomuslimanë. Merrej nga meshkujt jomuslimanë me 
shëndet mendor të plotë, në moshë të rritur, me mundësi të plota 
ekonomike dhe të shëndetshëm fizikisht. Personat që nuk zotëronin 
aftësinë e shikimit, që ishin të paralizuar, të moshuar, që nuk ishin 
të aftë të punonin dhe që ishin të varfër, megjithëse mbi këtë çështje 
ka pikëpamje të ndryshme, nuk ishin përgjegjës për dhënien e 
xhizjes. Në këmbim të xhizjes, jomuslimanët merrnin nën siguri 
jetën, mallin dhe besimin e tyre. Hz. Pejgamberi ua ka njohur këto 
të drejta jomuslimanëve, me të cilët ka bërë marrëveshje. Ky zbatim 
ka filluar në periudhën e Hz. Pejgamberit. Gjatë fushatës luftarake 
të Tebukut, në vitin 97630, në ajetin 29 të sures Teube, bëhet e ditur 
se, nëse jomuslimanët nuk do të pranonin Islamin, do të paguanin 
xhizje, nëse e refuzojnë këtë urdhërohet të organizohet luftë ndaj 
tyre. Bashkë me zbritjen e ajetit të xhizjes, në të njëjtin vit, Hz. 
Pejgamberi ka arritur marrëveshje me jomuslimanët e Ejle, Edhruh, 
Xherba dhe Dumetulxhendel, ndërsa vitin tjetër, me ata të Nexhran, 
Jemen, Bahrejn, Makna, Tejma dhe Hexher, me kusht që të 
paguanin xhizje. Ndër këta, populli i Ejle, Edhruh, Dumetulxhendel 
dhe Nexhran përbëhej nga të krishterët, popujt Tejma dhe Makna 
nga hebrenjtë, populli i Bahrejn, Hexher dhe Jemenit ishin 
pjesërisht hebrenj dhe të krishterë, ndërsa një pjesë e tyre përbëhej 





28 për informacione më të gjera mbi praktikat e Hz. Pejgamberit ndaj ganimeteve, shih: 
Ebu Jusuf, Kitabu'1-Haraxh, përkth. Ali Özek, Stamboll 1973, f. 48 etj., Mauerdi, 
el-Ahkamus-Sultanijje, përkth. Ali Şafak, Stamboll 1976, f. 145-158, Mehmet Erkal, 
“Ganimet”, DİA, XII, 351-354. 

nga zoroastristët. Sasia e xhizjes ndryshonte sipas kohës dhe zonës 
nga ku merrej. Mund të merrej nga një individ ose në mënyrë të 
përbashkët. Hz. Pejgamberi, bashkë me popullin e Bahrejnit dhe 
Jemenit, kishte arritur marrëveshje që të jepnin një dinar në vit për 
frymë, ose në ekuivalencë me këtë, veshje të Jemenit. Me popullin 
e Ejles ishte arritur marrëveshje me kusht që të paguheshin 300 
dinarë në vit, ndërsa me popullin Xherba dhe Edhruh, 100 dinarë 
në vit. Në këtë periudhë, Ejle kishte 300, ndërsa Edhruh dhe 
Xherba 100 persona përgjegjës për pagimin e xhizjes. Pra, kuptohet 
se nga çdo person përgjegjës është marrë si xhizje një dinar për 
frymë në vit. Në marrëveshjen e arritur me popullin e Nexhranit, 
në vitin 107631, është vendosur që, me kusht që të jepen në formën 
e dy kisteve, të merren si xhizje 2000 veshje në vit. Në periudhën 
e Hz. Pejgamberit, xhizja, ose mblidhej drejtpërdrejt nga personat 
përgjegjës, ose nga kryetarët e fiseve jomuslimane, ose nga personat 
që vinin në rend të parë. Shihet se në këtë kohë nuk kishte nëpunës 
të posaçëm të xhizjes, se nëpunësit që mblidhnin zekatin mblidhnin 
edhe xhizjen. Meqë në Kur'an janë përmendur qartësisht vendet se 
ku do të harxhohen zekati dhe ganimetet, nuk janë cituar dispozita 
të qarta se ku do të harxhohet xhizja. Në Kur'an nuk ekzistojnë 
as dispozita të hollësishme në lidhje me brendinë e xhizjes dhe 
zbatimin e praktikave të saj. Si rrjedhojë, xhizja nuk është e 
detyrueshme që të harxhohet në vende të caktuara, si në rastin e 
zekatit. Në përputhje me dobinë publike, mund të harxhohet në 
vendet ku është më e nevojshme.” 


Zekati, i cili zë vend ndër të ardhurat e shtetit, siç dihet, është 
një adhurim farz dhe merret nga pasuria e muslimanëve. Kur 
floriri, argjendi dhe kartëmonedhat arrijnë në sasinë e nisabit, një 
e dyzeta prej tyre jepet si zekat. Ndërsa zekati i kafshëve ndryshon 
sipas llojit dhe sasisë. Të dhëna të hollësishme mbi këtë çështje 
përfshihen në veprat e ilmihalit. Ndërsa zekati i marrë nga taksat e 
tokës quhet ushur. Ushuri merret në sasinë dhjetë për qind nga tokat 





2” Mauerdi, f. 159-163, Mustafa Fayda, Hz. Omer Zamanında Gayrimüslimler 
Qlomuslimanët në periudhën e Hz. Omerit), Stamboll 1989, f. 109-164, Mehmet Frkal, 
“Xhizje”, DIA, VIII, 42-45. 

e vaditura me ujë shiu, ndërsa nga tokat e vaditura prej individëve, 
merret në sasinë pesë për qind. Në vitin e dytë të hixhretit, që kur 
zekati u përcaktua si farz, është mbledhur nga Hz. Pejgamberi 
dhe është shpërndarë në vendet e nevojshme. Në vitet e para, 
muslimanët e pasur i sillnin personalisht zekatet dhe ia dorëzonin 
Hz. Pejgamberit. Kur Islami u përhap në zona të ndryshme të 
Gadishullit Arabik, Hz. Pejgamberi emëroi nëpunës për mbledhjen 
e zekatit. Vendet ku do të jepej dhe harxhohej zekati janë shpjeguar 
në ajetin 60 të sures Teube. Është fjala për tetë grupe, të cilat janë: të 
varfrit, të mjeruarit, nëpunësit që mbledhin zekatin, personat që kërkohet 
të afrohen me Islamin (Muel-lefetu'T-Kulub), robërit, borxhlinjtë, ata që 
bëjnë xhihad në rrugën e Allahut dhe udhëtarët. 

1- Struktura e shoqërisë 

Që nga periudha e Hz. Pejgamberit, shoqëria islame 
përbëhej nga muslimanët dhe jomuslimanët. Megjithëse shumica 
e muslimanëve përbëhej nga arabët, gjendeshin edhe njerëz 
që i përkisnin rrënjëve të tjera etnike (për shembull, abisinianë, 
iranianë, rumë etj.), si dhe skllevër me përkatësi të ndryshme 
etnike dhe skllevër që kishin fituar lirinë. Kjo sepse mesazhi i Hz. 
Pejgamberit ishte i hapur ndaj njerëzve të çdo ngjyre, race, gjuhe 
dhe kulture. Në periudhën e Mekës dhe në vitet e para të periudhës 
së Medines, thirrjes së Hz. Pejgamberit nuk i ishin bashkuar fiset 
si një tërësi, por individët. Përfitimi i individëve nga një shoqëri 
ku dominonte struktura e fisit, ku personi e gjente identitetin, 
personalitetin dhe pozitën në fisin e tij dhe në saje të fisit të tij, ishte 
një punë shumë e vështirë. Të shkëputesh nga fisi do të thoshte, në 
një farë mënyre, të vetëvriteshe, pra, të eliminoheshe. Një njeri i 
shkëputur nga fisi ishte i detyruar që, me anë të marrëveshjes (hilf), 
të përfshihej në një fis tjetër. Në një mjedis të tillë, ashtu siç ishte 
e vështirë të fitoje një individ, edhe pranimi i Islamit nga individi, 
pavarësisht fisit të tij, ishte një akt që kërkonte sakrificë dhe guxim 
të madh. Hz. Pejgamberi, duke krijuar një lidhje solidariteti mes 
individëve që kishin pranuar thirrjen, formoi një shoqëri të përbërë 
prej besimit ndaj Allahut dhe lidhjes ndaj Rasulullahutj ai i shpalli 
vëllezër të gjithë besimtarët. Cilado që të ishte prejardhja etnike 
dhe klasa ku ai përfshihej më parë, të gjithë besimtarët i pranoi si 

të barabartë. Shoqëria e re e tejkalonte fisin dhe e përqafonte atë. 
Në një farë mënyre, kjo risi u jepte atyre statutin e nënshtetësisë 
me të drejta të barabarta nën drejtimin islam. Pra, në strukturën 
e shoqërisë së re, ekzistenca e fisit nuk mohohej apo zhdukej 
tërësisht. Gjithsesi, qëllimi dhe synimi nuk ishte të zhdukte 
apo të eliminonte fisin. Madje, në mënyrë intensive, në vitet 9 
dhe 10 të hixhrit, përfshirja dhe anëtarësimi në shoqërinë e re 
filloi të realizohet edhe në nivel të fiseve. Hz. Pejgamberi pranoi 
delegacionet e ardhura në Medine në emër të fiseve të tyre.' Të 
parët e fisit dhe personat në rendin e parë kishin ardhur në Medine 
jo në disfavor të fisit, por duke ruajtur ekzistencën e fisit dhe ishin 
përfshirë në shoqërinë e re. Hz. Pejgamberi, sidomos gjatë fushatave 
luftarake, kishte përfituar nga struktura e fisit. Personat që takonte 
për herë të parë i pyeste se nga cili fis vinin. Mirëpo anëtarësia në 
një fis nuk vazhdonte të ishte një kriter sipëror, pasi i tillë tashmë 
ishte bërë takvaja (devotshmëria). 


Do të jetë me vend të citojmë këtu sjelljen ndaj personave që 
humbën pozicionin e liderit në pikëpamje politike. Një pjesë 
e kryetarëve të fiseve të vjetra ishin emëruar, në të njëjtin fis 
apo qytet, si nëpunës ose prefektë nga Hz. Pejgamberi, u bënë 
përfaqësues të fisit për fushatat ushtarake dhe në çështje të tjera, 
me qëllim që të mundësonin komunikimin me fiset. Ndërsa, në 
vend të disa kryetarëve të vjetër, u emëruan persona të tjerë. Për 
shembull, te fisi Kurejsh, që banonte në Mekë dhe te fisi Thekif, që 
banonte në Taif, u emëruan prefektë të rinj. Kryetarët që pranonin 
Islamin, edhe në rastet kur nuk u jepej një detyrë e re, gjithmonë 
kanë gëzuar respekt nga Hz. Pejgamberi. 


Në vend të statuteve prestigjioze, që në periudhën e Hz. 
Pejgamberit pranohej se vinin nga Lindja, ashtu si kasti, klasa dhe 
aristokracia, u zbatuan praktika të tilla që pozitat fitoheshin me 
punë dhe bazoheshin në aftësi. I lirë-meula-skllav, i pasur-i varfër, 
i fortë-i dobët, grua-burrë, i ri-i moshuar, cilido që ishte besimtar, 
konsiderohej si i barabartë. Kështu, Pejgamberi ynë ka bashkuar 





l Xhabiri, İslamda Siyasal Akıl (Racionaliteti politik në Islam), përkth. Vecdi Akyüz, 

nën të njëjtën çati njerëz të natyrave dhe karaktereve të ndryshme, 
si: Hz. Ebu Bekri, Hz. Omeri, Hz. Osmani dhe Halid b. Uelidi. 


Bashkë me Islamin, ngaqë në Gadishullin Arabik dominoi 
autoriteti qendror, u ndalua gjakmarrja mes fiseve, si dhe 
hakmarrja në mënyrë individuale ndaj njëri-tjetrit. U shfuqizuan 
gjakmarrjet, si çështje mjaft të përhapura, në vend të saj u pranua 
parimi i individualitetit të krimit dhe i dënimit të vetë personit 
që ka kryer krim. U ndaluan sjellje si grabitja, vjedhja, alkooli, 
bixhozi, prostitucioni, hajdutëria, ngrënia e pasurisë së jetimit, 
derdhja e gjakut, hakmarrja, gënjeshtra, mllefi, smira, kryelartësia, 
thashethemet, përgojimi i të tjerëve, sjellje të cilat ndikonin në 
dëm të individit dhe të shoqërisë. Në vend që njerëzit të iknin te 
magjistari, me qëllim zgjidhjen e kontradiktave, u bë parim që, ose 
të takonin personalisht Hz. Pejgamberin, ose nëpunësit që kishte 
emëruar al. 


Hebrenjtë, të krishterët, në pakica të vogla sabiitët dhe zoroastristët, 
të cilët nuk ishin muslimanë dhe që quheshin “dhimmi”, jetonin 
me statutin e nënshtetasit të lirë, duke paguar taksën e xhizjes. Hz. 
Pejgamberi, në shoqërinë e përbërë nga muslimanët, ka njohur 
mundësinë që personat, të cilët nuk e pranojnë këtë besim, të 
jetojnë duke qenë të lirë, të kenë sigurinë e jetës dhe të pasurisë. 
Në çështjet e mëparshme kemi folur se si e hodhi hapin e parë për 
zbatimin e kësaj praktike, duke arritur, menjëherë pas hixhretit, 
në marrëveshje me shoqërinë e idhujtarëve dhe të hebrenjve që 
gjendeshin në Medine. Në këtë mënyrë u formua një strukturë 
që bënte të mundur jetesën e përbashkët të një grupi multifetar 
dhe multikulturor. Më pas, bashkë me pranimin e Islamit nga 
të gjitha fiset në Medine dhe me nxjerrjen e fiseve të hebrenjve 
nga qyteti, në Medine mbetën vetëm muslimanët. Megjithatë, 
përveç kryeqytetit, në Hajber, Uadil-Kura, Fedek, Makna dhe 
Tejma, banonin hebrenjtë, në Ejle, Edhruh, Dumetulxhendel dhe 
Nexhran, të krishterët, në Hexher dhe në Bahrejn jetonin pjesërisht 
zoroastristët. Në saje të marrëveshjeve të bëra me popujt e këtyre, 
jomuslimanët, duke ruajtur identitetin kulturor të bazuar në 

themelin fetar dhe ligjor, vijuan të jetojnë brenda shoqërisë islame.” 
Pejgamberi ka thënë se ai që bën padrejtësi ndaj jomuslimanit, që i 
ngarkon atij përgjegjësi më të lartë se sa forca e tij dhe që merr nga 
ai diçka jashtë dëshirës së tij, në ditën e kiametit do të jetë armiku 
i vetë Pejgamberit. Në marrëveshjet e bëra ka marrë nën mbrojtje 
ligjore jetët, mallrat, fetë, ritualet dhe adhurimet e tyre, faltoret dhe 
klerikët fetarë.' Ka thënë se nuk do të hyjë në xhennet ai që vret atë 
që është pjesë e marrëveshjes.” 


Në periudhën e Hz. Pejgamberit, deri në çlirimin e Mekës, në 
saje të migrimeve të realizuar brenda Gadishullit Arabik, u shtua 
popullsia e kryeqytetit, Medines. Populli filloi të jetonte sërish me 
dy mënyra: stilin e jetës së vendosur dhe qytetare, si dhe stilin e 
beduinit. Mirëpo Hz. Pejgamberi synonte të formonte një shoqëri 
të qytetëruar. Nga kjo pikëpamje, bashkë me migrimet e bëra në 
Medine, pati edhe një zhvillim drejt qytetërimit. 


2- Arsimi dhe edukimi 


Hz. Pejgamberi, i cili synonte të formonte një shoqëri që 
besonte në Allah, i kushtonte shumë rëndësi dijes, arsimit dhe 
edukimit. Në veprimtarinë dhe fjalët e tij, vlera që i kushtohet 
dijes, mësimnxënies, mësimdhënies dhe mësuesit, zë një vend të 
rëndësishëm. Në literaturën e hadithit gjenden qindra hadithe që 
nxisin arsimin dhe edukimin dhe dhjetëra të tjera që e konsiderojnë 
si negative paditurinë. 

Sa i përket kësaj çështjeje, vahji i parë që i zbriti atij ishte urdhri: 
“Lexo”. Si rrjedhojë, të lexojë është urdhri i parë i Allahut ndaj tij 
dhe ummetit të tij. Krahas kësaj, në Kuran ekzistojnë mjaft ajete 
që nxisin dijen dhe lëvdojnë dijetarin. Në Kur'an bëhet e ditur 
se detyra hyjnore e thirrjes së Hz. Muhammedit (s.a.s.) përbëhet 
nga arsim-edukimi. Në këtë kuadër, urdhërohet kështu: “Allahu u 
ka dhënë besimtarëve dhuratë të madhe, kur u solli një të dërguar nga 





Ahmet Özel, “Gajri muslim”, DİA, XIII, 420. 
Bejhaki, IX, 205. 

Ibn Sa'd, I, 288. 

gjiri i tyre, i cili ua lexon shpalljet e Tij, i pastron nga gjynahet dhe u 
mëson Librin (Kur'anin) e urtësinë (diturinë e thellë fetare).”” Edhe Hz. 
Pejgamberi, në një hadith, e shpjegon kështu thelbin e detyrës së tij: 
“Allahu më ka dërguar mua si mësues.” Si rrjedhojë, një ndër detyrat 
e profetësisë së tij është të nënshtrojë ndaj arsimit dhe edukimit 
shoqërinë ku është dërguar. Nxitja e Kur'anit dhe e Hz. Pejgamberit 
ka shtuar parapëlqimin ndaj shkrimit ndër muslimanët, si dhe 
parapëlqimin ndaj dijes dhe dëshirën për të mësuar. Në periudhën 
e tij, njerëzit kishin filluar të vinin tek ai dhe te mësues të tjerë për 
të mësuar ndonjë gjë. 

Në kuadër të këtyre parimeve, do të jetë me vend të prekim 
veprimtaritë e arsim-edukimit të Hz. Pejgamberit. Ai, që kur ishte 
në periudhën e Mekës, i ka kushtuar rëndësi faktit që të shkruhen 
ajetet që kishin zbritur dhe në këtë mënyrë të ruhen. Ka nxitur 
kopjimin dhe shpërndarjen e ajeteve. Në vitet e parë të periudhës 
së Mekës, Daru'l-Erkami është përdorur si qendër e arsim-edukimit. 
Këtu lexoheshin ajetet e Kur'anit, shkruheshin, mësoheshin të 
dhëna fetare dhe bëhej zbatimi praktik i këtyre të dhënave. Edhe 
ata që dëshironin të mësonin Islamin vinin këtu. Hz. Pejgamberi 
është interesuar dhe me edukimin e medinasve, të cilët dy vite para 
hixhretit erdhën në Mekë dhe pranuan Islamin në zonën e Akabes, 
mbi kërkesën e tyre ka dërguar mësues në Medine për të mësuar 
parimet e Kur'anit dhe Islamit. 


Njëra prej veprimtarive të para dhe të rëndësishme të Hz. 
Pejgamberit në Medine, krahas të qenit një vend adhurimi, ishte 
ndërtimi i el-Mexhidun-Nebeuiut, si një qendër për arsim dhe 
edukim. Disa sahabe, që qëndronin në vendin e quajtur “Suffe”, 
ngjitur me Mesxhidin, angazhoheshin me mësimin e Kur'anit 
dhe të shkrimit. Ndërsa një pjesë e personave të ardhur nga zona 
të ndryshme për në Medine, me qëllim që të mësonin kriteret 
themelore të Islamit, qëndronin këtu. Kishte raste kur numri i 
nxënësve në Suffe arrinte në katërqind. Hz. Pejgamberi, përveçse 
kishte dhënë mësim personalisht këtu, emëronte edhe mësues 





Al-u Imran, 164. 

për mësimdhënien e Kur'anit dhe të shkrimit. Sahabiu me emrin 
Ubade b. Samiti është një ndër personat që mësonin shkrim dhe 
Kuran këtu.” Madje, jo vetëm mësuesit muslimanë, por edhe 
mësuesit idhujtarë, këtu e jepnin mësimdhënien e shkrimit. Si 
rrjedhojë, ushtarët idhujtarë që ranë rob në duar të muslimanëve 
në luftën e Bedrit, të cilët dinin shkrim-lexim dhe që nuk kishin 
para fidjeje shpëtimi për të dhënë, u lanë të lirë, me kusht që t'u 
mësonin shkrim dhjetë fëmijëve muslimanë. Në këtë mënyrë ka 
mësuar shkrim e lexim edhe Zejd b. Thabiti. Pa dyshim që kjo 
praktikë, kur merren parasysh kushtet e asaj periudhe, është një 
zhvillim shumë i madh. Në një transmetim që përcjell Ahmed b. 
Hanbeli, jepen të dhëna mbi praktikën e mësimdhënies së shkrimit 
nga robërit idhujtarë. Sipas tij, një ditë, njëri prej nxënësve erdhi 
te babai i tij duke qarë. Babai e pyet se përse po qante. Fëmija i 
tha se e kishte rrahur mësuesi i tij. Babai ia ktheu: “Burrë i keq! Po 
hakmerret për Bedrin...”.” Siç do ta përmendim edhe më poshtë, në 
arsim-edukimin e Hz. Pejgamberit nuk ka vend për dhunë. Mirëpo 
nga kjo sjellje e mësuesit idhujtar, kuptohet se në traditën e vjetër 
përfshiheshin edhe të rrahurat. Sa i përket ndodhisë së mësipërme, 
nuk rastisëm ndonjë të dhënë që të tregonte se Hz. Pejgamberi 
kishte informacion dhe, nëse kishte, çfarë qëndrimi pati mbajtur. 

Hz. Pejgamberi, personat që vinin për të nxënë dije në el- 
Mesxhidu'n-Nebeui, i ka konsideruar të barabartë me ata që luftojnë 
në rrugën e Allahut. Pas një kohe të shkurtër, kur el-Mesxhidu'n- 
Nebeuiu dhe Suffe nuk e përballonin dot situatën, në Medine filluan 
veprimtaritë e arsim-edukimit në vende të reja. Burimet bëjnë të 
ditur se përveç el-Mesxhidu'n-Nebeuiut, në Medine gjendeshin 
edhe nëntë mesxhide të tjera. Në këto mesxhide, Hz. Pejgamberi 
organizonte biseda fetare, falte namaz, po ashtu edhe realizoheshin 
veprimtari të arsim-edukimit. 


Pejgamberi ynë, veprimtaritë e arsim-edukimit i ka vijuar edhe 
jashtë vendeve të përcaktuara. Kur nevojitej, nuk kishin rëndësi 








8 To Hanbel, V, 315. 
9 Ibn anbel, 1, 247. 
10 Tbn E anbel, II, 418. 

vendi dhe koha për veprimtari të tilla. Si shembull për këtë le të 
japim një ndodhi të jetuar prej vetë atij. Gjatë një udhëtimi, Hz. 
Pejgamberi mendoi se burri që po vinte përballë tij mbi deve, 
dëshironte të takohej me të. Pas përshëndetjes me selam, e pyeti 
se nga ku po vinte dhe ku po shkonte. Burri i tha se dëshironte 
të takohej me Rasulullahun. Hz. Pejgamberi iu prezantua. Pas 
kësaj, burri i tha: “Ç'është besimi? Më mëso mua.” Pejgamberi ia 
ktheu: “Dëshmon se nuk ka Zot tjetër veç Allahut dhe se Muhammedi 
është i Dërguari i Allahut, fal namazin, jep zekatin, mban agjërimin e 
Ramazanit, bën haxh Bejtullahun (shtëpinë e Allahut).” Burri i tha se 
këto ishte i gatshëm t'i pranonte. Ndërkohë, ndodh një zhvillim i 
papritur. Këmba e devesë së burrit ngeci në një kurth minjsh dhe 
u rrëzua. Burri vdiq. Pejgamberi u angazhua me larjen, qefinosjen 
dhe me varrimin e tij. 


Hz. Pejgamberi nuk ka bërë dallim mes meshkujve dhe femrave 
në nxënien e dijes. Krahas edukimit të burrave, është angazhuar 
edhe me edukimin e grave. Ka mbajtur fjalim kundrejt tyre, duke 
ndarë ditë të posaçme për ta. Në periudhën e tij ka pasur edhe 
gra mësuese. Si rrjedhojë, Shifa (Ummu Sulejman b. Hajtheme), 
i ka mësuar shkrim Hz. Hafsës, njërës prej bashkëshorteve të Hz. 
Pejgamberit. Ato u shpjegonin gjithë ç'dinin ndaj vajzave të reja 
që vinin në shtëpinë e tyre. Më pas, këto vajza ua transmetonin 
të tjerëve atë që mësonin. Kryesisht Hz. Aishe dhe Ummu 
Seleme, bashkëshortet e Hz. Pejgamberit, por dhe mjaft gra 
të tjera, kanë dhënë kontribut në arsim-edukim. Hz. Aishe ka 
lëvduar gratë ensarite për shkak se nuk turpëroheshin në temën 
e mësimnxënies.“ Duke u nisur nga kjo pikë, mund të arrijmë 
në rezultatin se gratë tregonin interes të madh për të mësuar. 
Edhe sahabet ishin angazhuar me arsim-edukimin e vajzave. Për 
shembull, Sa'd b. Ebi Uakkasi i ka mësuar vajzës së tij shkrim. Sa 
i përket arsimimit, dihet se Hz. Pejgamberi nuk ka bërë dallim 
ndërmjet të lirëve dhe skllevërve. Në burimet e hadithit citohet 





II Tbn Hanbel, IV, 359. 
SS Buhari, 1, 41. 

shumë kjo fjalë e tij: “Kushdo që e arsimon mirë një robëreshë, e edukon 
atë, më pas e liron dhe e marton atë, për të ka dy shpërblime.” 


Hz. Pejgamberi ka këshilluar praktikën e metodave lehtësuese në 
arsim, ka nxitur e këshilluar durimin dhe rezistencën, ka kërkuar 
që të mos ketë mllef dhe dhunë. Si rrjedhojë, në një fjalë të tij ka 
thënë: “Mësoni, lehtësoni, mos vështirësoni, kur të nxeheni, heshtnil” 
Ndërsa fjalën në vijim e ka përsëritur tri herë: “Kur të zemëroheni, 
heshtnil”'t Si një edukues, imazhi i krijuar nga sahabet mbi të, është 
mjaft pozitiv. Sahabiu me emrin Mua'uije b. Hakem es-Sulemi ka 
thënë kështu: “Unë nuk kam parë ndonjë edukues që të japë mësim 
më mirë se Rasulullahu. Mua as më qortoi, as më rrahu dhe as shprehu 
fyerje ndaj meje.”P 

Në veprimtarinë e Hz. Pejgamberit, shkrimi zë një vend të 
rëndësishëm. Ai ka urdhëruar shkrimin e ajeteve të Kur'anit, por 
ka përpiluar me shkrim edhe dorëshkrimin e Medines. Edhe 
numërimin e popullsisë e ka realizuar me shkrim. Të gjithë 
shkresat i ka bazuar në dokumente të shkruara. Ka përcaktuar me 
shkrim të ardhurat e shtetit, supozimin e të ardhurave, ndarjen dhe 
mbledhjen e tyre. Kur nisej për në fushatë luftarake, e mblidhte 
ushtrinë në një shesh, urdhëronte shkrimin e emrave të tyre dhe 
regjistronte personat që ishin të pranishëm në ushtri. 


Hz. Pejgamberi ka urdhëruar këshillimin dhe edukimin si 
në aspektin material, ashtu edhe në atë shpirtëror të të rinjve të 
familjeve, si të mësojnë hedhjen e shigjetave, të notojnë, të bëjnë 
llogari, të mësojnë mjekësi, gjenealogji dhe Kur'an. Në periudhën 
e tij kanë marrë arsim njerëz të të gjitha moshave, qoftë fëmijë, i 
ri apo i moshuar. Ka emëruar mësues në zonat që kishin pranuar 
Islamin. Nisur nga kjo, ashtu siç u shtuan personat që dinin 
shkrim-lexim ndër medinasit, edhe shkrimi në vendet e çliruar nga 
muslimanët filloi të përhapej me shpejtësi, qoftë sa qe gjallë Hz. 
Pejgamberi, qoftë pas vdekjes së tij. 





13 Buhari,1, 33: Ibn Hanbel, IV, 395, 402, 414. 
14 Tbn Hanbel, I, 239, 283, 365. 
15 Tbn Hanbel, V, 447-448: Muslim, 1, 381: Darimi, f. 353-354. 

Ndër sahabet kishte që dinin persisht, greqisht, kiptisht, 
gjuhën që flitej në Abisini, ibranisht dhe surjanisht. Një ditë, Hz. 
Pejgamberi i tha Zejd b. Thabitit: “A di surjanishtë Mua më vijnë 
letra në këtë gjuhë.” Pasi Zejd b. Thabiti i tha: “Nuk di”, ky ia ktheu: 
“Mësoje.” Pas kësaj Zejdi mësoi ibranisht dhe surjanisht.'9 


Nuk ekzistonin shkolla të posaçme për edukimin e drejtuesve 
dhe nëpunësve. Ndërkaq, në vendet ku populli edukohej, ngaqë 
mësimi i Kur'anit ishte i detyruar, ata që merrnin arsim këtu, mund 
të punonin në çdo lloj detyre administrative. 


Hz. Pejgamberi ka nxitur përhapjen e dijes, ka kërkuar 
nga njerëzit që t'ua transmetojnë të tjerëve atë që dinë.” Ndaj 
komisioneve që vinin nga zonat rurale në Medine dhe që qëndronin 
për një kohë këtu dhe e mësonin këtu Islamin, kërkonte që të 
ktheheshin në zonat e tyre dhe t'ua mësonin njerëzve atje çfarë 
kishin mësuar.'$ Për këtë arsye, delegacionit të Abdulkajsit i 
këshillon të ruajë besimin dhe dijen.” Kjo ka një rëndësi të veçantë 
për të tërhequr vëmendjen mbi lidhjen që krijonte Hz. Pejgamberi 
mes dijes dhe besimit. 


Hz. Pejgamberi, në fund të një veprimtarie intensive dhe të 
përkujdesshme, ka edukuar individët e një shoqërie që jetonte mbi 
zakonet dhe traditat e injorancës dhe ka formuar një shoqëri krejt 
të re nga këta individë. Ky shndërrim i mrekullueshëm është bërë 
i mundur me anë të arsim-edukimit. Prej bashkësisë së edukuar 
nga ai janë formuar hafizë, dijetarë të shkencës së kiraatit (leximit 
të Kur'anit), gjykatës, prefektë, komandantë ushtrie që kanë çliruar 
popuj, burra shteti dhe kryetarë shtetesh. 


Pa dyshim, arsimi dhe edukimi i Hz. Pejgamberitt është realizuar 
në kuadër të kushteve fizike të periudhës së tij, nevojave dhe 
metodave. Vendet e mësimdhënies, temat, metodat, edhe në ditët 
tona ndryshojnë nga një periudhë kohore prej dhjetë-njëzet vitesh. 
Në këtë situatë, zbatimet e Hz. Pejgamberit në çështjen e arsim- 





16 Tbn Hanbel, V, 182: Tirmidhi, IV, 67-68. 
17 Muslim, II, 2156, Darimi, 62. 

18 Buhari, I, 30, 167. 

19 Buhari, 1, 30. 

edukimit, si praktika që do të ruajnë gjithmonë vlefshmërinë dhe 
që kanë cilësi universale, janë të rëndësishme për ne. Këto kritere 
mund t'i radhisim kështu: 


T'i kushtojmë rëndësi shkrimit dhe leximit, 
Mospërfshirja e dhunës në arsim, 


Në rast se çështjet që përfshihen në mësimdhënie janë të natyrës 
praktike, së pari, edukuesi i praktikon vetë ato që thotë, ose i 
mëson duke i zbatuar, 

Moskalimi në një temë pa perceptuar mirë një temë tjetër 
(transmetohet se nuk ka kaluar në dhjetë ajete të tjera, pa i 
perceptuar mirë dhjetë ajetet e para), 


Të mos i lodhë e bezdisë nxënësit: 


Të marrë parasysh moshën, kapacitetin, dijen dhe kulturën e 
personave që u jep mësim, 

Të tërheqë vëmendjen duke bërë pyetje dhe më pas t'i përgjigjej 
kësaj, 

Të ketë si kriter parësor zhvillimin e zgjuarsisë (të pyesë në 
formën e një gjëegjëze një kriter të njohur), 

Një dispozitë që ia paraqet shoqërisë, në mënyrë që të kuptohet 
sa më mirë, në rastet e nevojshme, ta tregojë bashkë me arsyet dhe 
me domosdoshmëritë: 


Paraqitja e temës me shembuj dhe ngjasime, nëse është e 
nevojshme me gjeste dhe mimika dhe, madje, edhe duke vizatuar 
skica të ndryshme, 


Në vend që të pyesë gjëra të panevojshme vetëm dhe vetëm për 
të debatuar, për të pasur përplasje dhe për inat, i ka nxitur nxënësit 
që të drejtojnë pyetje dhe u është përgjigjur pyetjeve në formë 
bindëse: 

U ka lënë sahabeve disa pyetje dhe çështje për t'i zgjidhur, me 
qëllim që t'i mësonte ata, madje edhe kur ai ishte i pranishëm, 
në këtë mënyrë, ka treguar se u ka kushtuar rëndësi atyre, i ka 





20 Tbn Hanbel, V, 410. 

përgatitur për të ardhmen duke ua zhvilluar vetëdijen nëpërmjet 
personaliteteve dhe përgjegjësive, 

Kur merr përgjigje të sakta ndaj pyetjeve që bënte, t'i shprehë 
hapur përgëzimet me qëllim inkurajimi, 

Kur është e nevojshme, të përsëriten ato që janë thënë, 


Herë pas here, të jepet një përmbledhje e temës që do të 
shpjegohet, më pas të kalohet në sqarime: 


Në rastet e nevojshme, të urdhërojë shkrimin dhe mësimin e një 
teme etj.” 


3- Familja 

Hz. Muhammedi (s.a.s.), i cili e pranonte familjen si bazën e 
një shoqërie të shëndetshme, e ka lehtësuar martesën dhe ka 
ngritur llojet e nikahut, përveç atij që njihet në ditët e sotme. Ka 
ndaluar kryerjen e marrëdhënieve seksuale jolegjitime (zinanë): 
ka përpiluar dënime për ata që nuk respektonin parimet mbi 
këto çështje. Ndërsa më parë gruaja përfshihej në familje vetëm 
pasi të kishte lindur fëmijë, këtë herë është përfshirë me nikah. Ka 
përcaktuar të drejtat e nënës-babait dhe të drejtat e detyrat e nënës- 
babait në lidhje me fëmijën. Institucioni i adoptimit, i cili që në 
vitet e para të Islamit e vijoi ekzistencën për shkak të traditës dhe 
zakonit, u shfuqizua me ajetin që zbriti në periudhën e Medines, 
ku bëhet e ditur se Allahu nuk i njeh fëmijët e adoptuar si fëmijë 
të vërtetë.” Edhe me ajetin në vazhdim urdhërohet që fëmijët e 
adoptuar të përmenden me emrat e baballarëve të tyre të vërtetë.” 
Është treguar kujdes mbi përkujdesjen e fëmijëve të vetmuar, si 
njëri prej faktorëve që mbante në këmbë institucionin e adoptimit, 
nga të ardhurat e shtetit është ndarë pjesë për jetimët, si dhe u 
janë ngarkuar detyra të afërmve të fëmijëve të tillë, në lidhje me 
përkujdesjen ndaj tyre. Kështu, ka dalë në pah vullneti për të mos e 





21 Për të dhëna të hollësishme dhe shembuj në lidhje me këto kritere, shih: Ebu Gudde, 


Hz. Muhammed ve Öğretim Metodları (Hz. Muhammedi dhe metodat e mësimdhënies), 
përkth. Enbiya Yildirim, Stamboll 1998. 

22 Ahzab, 3374. 

"7 Ahzab, 33/5. 

shpërndarë familjen. Është ngritur pengesa e martesës që vinte nga 
marrëdhënia me të adoptuarin. 


Në familje, gruaja zotëron kundrejt burrit një personalitet të 
pavarur, është e pavarur edhe në pikëpamjen ekonomike. Hz. 
Pejgamberi nuk i ka pranuar femrat si një pasuri e meshkujve apo 
skllave, por si persona që zotëronin të njëjtat të drejta. Mashkulli 
është kryetari i familjes, ai nuk është epror, shtypës ose despot 
absolut mbi gruan. I janë njohur të drejta femrës, është njohur e 
drejta e trashëgimisë. Bashkëshorti nuk e privon bashkëshorten 
nga të drejtat, femra përballë tij nuk është një e dënuar e gjorë. 
Më parë ishte e lejuar martesa me një numër të pakufizuar grash. 
Megjithëse në bazë familja ndërtohet mbi një martesë të vetme, në 
situata të posaçme bashkëshorti është lejuar që të martohet deri 
në katër gra. Kjo situatë e fundit, pra martesa me shumë gra, nuk 
është një urdhër, një farz, por një lehtësi që përdoret në kushte të 
caktuara. Si rrjedhojë, në ajetin e 3-të të sures Nisa, e cila e lejon 
një martesë të tillë, bëhet e ditur që, nëse personi do të ketë frikë 
se nuk do të mund të vendosë barazi dhe drejtësi në martesën me 
shumë femra, duhet të mjaftohet me marrjen nën nikah të një femre 
dhe është nxitur martesa me një bashkëshorte. Islami, i cili e ka 
ngritur martesën me shumë femra dhe e ka kufizuar atë me katër, 
nuk ka dashur as që këtë ta vijojë përgjithmonë dhe as që ta sjellë 
në formë të përhapur në shoqëri.” Marrëveshja e nikahut nuk bëhet 
në mënyrë të njëanshme, vetëm me vullnetin e mashkullit, por 
është një marrëveshje që formohet nga të dyja palët. Institucioni 
i familjes është ndërtuar mbi dashuri, mëshirë dhe dhembshuri. 
Është ndaluar vrasja e fëmijëve për shkaqe të ndryshme. U është 
ofruar respekt vajzave brenda familjes dhe është ndaluar rreptësisht 
tradita e varrimit të tyre për së gjalli në dhë (ue'd). Në Kuran 
ekzistojnë kriteret që rregullojnë marrëdhëniet mes bashkëshortëve, 
nënës-babait e fëmijëve dhe të afërmve të brezit të parë, por edhe 
që mbrojnë familjen. 





24 Hamidullah, İslam Peygamberi (Pejgamberi islam), II, 728. 

4- Festimet e bajramit, dëfrimi dhe dasmat 


Hz. Pejgamberi, i cili besonte se në nivelin shoqëror dhe 
individual, dëfrimi në kuadër të masave legjitime është një nevojë, 
pas hixhretit në Medine, pa se banorët këtu festonin dy bajrame në 
vit. Prandaj, urdhëroi: “Allahu, ato dy ditë tuajat, i ka ndryshuar me dy 
ditë më të hairit, Bajramin e Kurbanit dhe të Ramazanit.”9 


Hz. Pejgamberi ka lejuar që të zhvillohen ceremoni festive të 
bajramit legjitim. Në kohët kur nuk kishte sulme nga armiku, ka 
transmetime se ishte ndaluar që gjatë kohës së Bajramit, njerëzit 
të dilnin të armatosur nga shtëpia, të mbanin shpatë apo armë të 


“ Me shumë mundësi, këto ndalesa kishin si qëllim shmangien 


tjera. 
e ndonjë ngjarjeje që mund të ndodhte në vendet e mbipopulluara 
dhe në rrugë të ngushta, për shkak të pakujdesisë ose mosmarrjes 


së masave. 


Pejgamberi ynë nuk i ka lejuar traditat e periudhës së injorancës 
të bazuara në besëtytni dhe që binin në kundërshtim me besimin 
e teuhidit, si dhe ceremonitë festive të mbetura nga kjo periudhë. 
Po ashtu, ka refuzuar rreptësisht muslimanët që pa qenë në dijeni, 
kanë shprehur kërkesa mbi këtë çështje. Disa muslimanë, ndërsa po 
shkonin në luftën e Hunejnit, shohin në rrugë një pemë të gjelbër 
dhe të madhe. Kërkojnë nga Hz. Pejgamberi që ta përcaktojë atë 
si pema Dhatu Enuat, e cila gjendej në afërsi të Mekës dhe në 
të cilën idhujtarët vinin çdo vit, i varnin armët në degët e saj, 
prisnin kurban afër saj, qëndronin për një ditë dhe bënin festime. 
Pejgamberi ynë tha: “Allahu ekberl Betohem në Allah, i cili ka në dorë 
nefsin e Muhammedit, se thatë ashtu siç i tha Musait populli i tij” dhe 
këndoi ajetin nga Kur'ani, në kuptimin: “Ata i thanë Musait: ‘Na bëj 
edhe neve një zot, ashtu si kanë ata zota’. Musai tha: Ju qenkeni vërtet 
një popull i padituri” U shpreh se kjo është një traditë e periudhës 
së injorancës dhe tha: “Mos do të ndiqni traditën e atyre para jush2”5 





2 Ibn Hanbel, III, 103. 

26 Buhari, II, 6; Zebidi, III, 205. 

27 Araf, 7/138. 

28 Uakidi, II, 890-891; Ibn Hisham, II, 442. 

Festimet e bajramit të Ramazanit dhe të bajramit të Kurbanit, 
të cilat kishin dy aspekte, fetar dhe social, fillonin bashkë me 
namazin e Bajramit të falur në një fushë të hapur, e quajtur musal- 
la (namazgjah) dhe në të cilët merrnin pjesë gra e vajza të reja. 
Për herë të parë, namazi i Bajramit është falur në namazgjah, në 
vitin e dytë të hixhretit, në ditën e dhjetë të muajit të Dhilhixh- 
xhes, në Bajramin e Kurbanit.” Hz. Pejgamberi priste kurbanin e 
tij në namazgjah. Dëshironte që bajramet të faleshin masivisht dhe 
në një atmosferë entuziazmi të madh. Madje, në situatat kur nuk 
kishte rrezik që të dëmtohej ndokush, lejonte edhe demonstrimet 
e ceremonive folklorike me armë. Lojërat me heshta dhe mburoja, 
të demonstruara nga një grup abisinianësh, i ka ndjekur bashkë me 
bashkëshorten e tij, Hz. Aishen. Përveç kësaj, megjithëse ai vetë 
nuk i shihte, ka lejuar që robëreshat t'i bien defit pranë Hz. Aishes 
dhe të kërcejnë. Zakoni i ngrënies së hurmave nga Hz. Pejgamberi, 
para se të ikte në namazgjahun e bajrameve të Ramazanit, u 
kuptua si një sunnet, nga kjo lindi tradita e qerasjes me ëmbëlsira 
gjatë bajrameve. Kishte edhe urime dhe përshëndetje reciproke. 
Muslimanët e parë, ndoshta ngaqë Hz. Pejgamberi thoshte: “Allahu 
im! Pranoje duanë nga Muhammedi, nga familja e Muhammedit dhe 
nga ummeti i Muhammediti”, transmetohet të kenë uruar duke thënë: 
“Allahu e pranoftë nga ne dhe nga ju". 

Në periudhën e Hz. Pejgamberit, njëri prej dëfrimeve ishin 
edhe garat me kafshë. Pra, bëhej fjalë për gara me kafshë dhe 
nuk ishte e lejueshme të synohej jeta e ndonjërit apo të plagosej 
dikush. Kafshët që garonin ishin kafshë transporti, të tilla si kali, 
mushka dhe deveja. Hz. Pejgamberi i ka nxitur këto gara. Distanca 
e garave, për kuaj të pastërvitur ishte në gjatësinë 1600 metër, mes 
Thenijjetu1l-Ueda dhe Mesxhidit Beni Zurejk, ndërsa për kuajt që 
ishin stërvitur posaçërisht, ishte afërsisht në një gjatësi prej 10 
kilometër, mes vendit të quajtur Hafja dhe Thenijjetu'1-Ueda.”' 
Këto gara organizohen nën drejtimin e Hz. Pejgamberit dhe ata 





29 Taberi, II, 481. 
30 Buhari, II, 2-12; Zebidi, HI, 151-206. 
3l Tirmidhi, IV, 205; Nesei, VII, 225-226. 

që fitonin garën vlerësoheshin me çmime. Me shumë mundësi, në 
këto gara, burra-gra, fëmijë-të rinj-të moshuar, të gjithë merrnin 
pjesë si spektatorë, qetësoheshin duke përjetuar emocionin e 
garës. Krahas kësaj, dihet se organizoheshin edhe vrapime. Edhe 
hedhja e shigjetave ishte një mjet i rëndësishëm dëfrimi. Përdorimi 
i instrumenteve muzikore dhe daulles në festa, bajrame, në pritjen 
e karvanëve të tregtisë dhe në përcjelljen e tyre, ishte një traditë. 
Përveç kësaj, ndër llojet e dëfrimit mund të konsiderohen edhe 
notimi, lojërat e ndryshme luftarake dhe ndjekja e tyre, gjuetia; 
mundja dhe soditja e mundjes. 


Hz. Pejgamberi, duke këshilluar që nikahu të mos mbahet 
fshehtë dhe të njoftohet, që të përdoren instrumentet dhe të festohet 
duke kënduar, ka lejuar dhe pëlqyer edhe dëfrimin e dasmës. Ka 
dhënë gosti ndaj të ftuarve dhe e ka këshilluar këtë. Hz. Pejgamberi 
i njihte mjaft mirë dëshirat dhe nevojat e njerëzve në pikëpamje 
biologjike. I dinte nevojat për dëfrim, por në një atmosferë të 
lejueshme dhe pa arritur në ekstrem. Kishte edhe nga ata që 
mendonin se dëfrimi ishte i ndaluar fetarisht. Hz. Pejgamberi i 
paralajmëronte këto persona, të cilët nuk e vlerësonin sa duhet këtë 
çështje dhe kundërshtonin, këtyre pra, u thoshte: “Mos u përzieni me 
ta, këto ditë janë ditë bajrami.”” Ndërkaq, në festime, dihet se nuk 
kryheshin veprime të ndaluara e as nuk kishte gjëra që bëheshin 
shkak për haram. 


5- Mjekësia dhe shëndeti 


Gjatë gjithë historisë, sëmundja ka qenë bashkëshoqëruese e 
njeriut. Për të luftuar me të është zhvilluar shkenca e mjekësisë. 
Megjithëse në periudhën e injorancës në Hixhaz gjendeshin mjekë 
si Harith b. Kelede, i cili ishte arsimuar në Iran, ndër arabët ishin 
mjaft të përhapura praktikat e gabuara mjekësore dhe besëtyte. Për 
shembull, një person, të cilin e kishte kafshuar gjarpri, nuk e linin 
të flinte, në mënyrë që helmi të mos i përhapej në trup, i vendosnin 
zile mbi veshje dhe kokë. Të parit vëngër mundoheshin ta kuronin 





32 Buhari, II, 3, 11; Zebidi, ITI, 151, 203. 

duke mundësuar që i sëmuri të shihte gurin e mullirit. Për të 
shpëtuar nga sëmundja e murtajës pëllisnin si gomari, i dërgonin 
të sëmurët te magjistari, u bënin magji atyre. Prisnin kurbanë nëpër 
tempuj dhe besonin se në këtë mënyrë do të dilnin shejtanët që 
kishin hyrë në trupin e të sëmurëve... 


Hz. Pejgamberi i paraqiti si të gabuara këto metoda konceptimi 
dhe kurimi, si besëtyte dhe pa vlerë, të bazuara në besime të kota. 
Ai solli një konceptim të ri në mjekësi. Duke bërë të ditur se çdo 
sëmundje e ka një zgjidhje, nxiti hetimin e rrugëve të kurimit. 
Ka bërë të ditur që, në rast se personat që nuk janë mjekë, do 
të kurojnë të sëmurë, dëmi që do të pësojnë të sëmurët duhet të 
paguhet nga ata. Ka këshilluar që kur një person të sëmuret, duhet 
të kontaktojë me mjek specialistë (hadhik) dhe të shmangen mjekët 
injorantë. I ka kushtuar rëndësi mbrojtjes ndaj sëmundjeve ngjitëse, 
moshyrjes në vendin ku ka sëmundje ngjitëse, mosdaljes jashtë nga 
vendi ku gjendet një sëmundje e tillë, pastërtisë së trupit, duarve 
dhe dhëmbëve, aq sa, madje, edhe gjatë sëmundjes, para se të 
ndërronte jetë, i kishte kushtuar rëndësi pastërtisë së dhëmbëve dhe 
nuk ka neglizhuar përdorimin e misvakut.” Po ashtu, u ka dhënë 
rëndësi pastërtisë së ushqimit dhe të mjedisit, ndjekjes së rrugës 
së mesme në të ngrënë dhe në të pirë, larjes së duarve para dhe 
pas buke, kurimit në raste sëmundjeje, formimit të një konceptimi 
ilaçi duke iu përshkruar të sëmurëve metoda të ndryshme kurimi, 
përdorimit të ilaçeve, marrjes së gjakut... të gjitha këto janë metoda 
mbrojtëse dhe kuruese mjekësore, që përdorte Hz. Pejgamberi. 


Një pjesë e haditheve të Hz. Pejgamberit mbi mjekësinë 
përbëhen nga çështje të përgjithshme të mjekësisë, një pjesë 
nga mjekësia mbrojtëse dhe një pjesë tjetër nga recetat e ilaçeve. 
Shumica e këtyre haditheve kanë luajtur një rol të rëndësishëm në 
rregullimin e praktikave mjekësore të deri asaj dite në Gadishullin 
Arabik dhe për konceptimin e një brendie të re ndaj mjekësisë. Ka 
formuar themelin për lindjen e një mjekësie islame, që dominonte 
mbi mesjetën. Burimet më kryesore të sqarimeve shkencore të 
mjekëve të njohur që erdhën më pas, si Ebu Bekir Raziu dhe Ibn 





27 Tbn Sad, I, 233-234. 

Sina, janë ajetet e Kuranit në lidhje me mjekësinë dhe hadithet e 
Hz. Pejgamberit në të njëjtën temë. 


Shkencëtarët e njohur të hadithit kanë cituar në veprat e tyre 
hadithet e Hz. Pejgamberit sa u përket çështjeve të mjekësisë, 
madje kanë ndarë kapituj të veçantë në këtë temë, nën titullin 
“Kitabu't-Tib”. Përveç kësaj, janë shkruar edhe vepra të posaçme nën 
titullin “et-Tibbu'n-Nebe'ui”. Disa nga hadithet e mjekësisë mbrojtëse 
dhe kuruese janë: 


“Kushdo që nis të bëjë rolin e mjekut, ndërkohë që nuk zotëron dije, e 
paguan vetë dëmin që shkakton. ””* 


Kur u sëmur Sa'd b. Ebi Uakkasi, Hz. Pejgamberi shkoi ta 
vizitonte atë dhe urdhëroi: “Thërrisni Harith b. Keledenë. Ai është një 
mjek i mirë. Të të kurojë ty.” 


“Allahu jep edhe shërimin e mundimit që ka dhënë.” 


“Nëse dëgjoni se diku ka murtajë, mos hyni atje. Nëse shfaqet murtajë 
atje ku jeni ju, mos u largoni nga atje.”9 
“Çfarë po ndodh me ju që vini pranë meje, ndërkohë që i keni dhëmbët 


e zverdhura. Përdorni misvak.”7 


6- Letërsia 


a- Oratoria 

Oratoria është një metodë që Hz. Pejgamberi e përdorte për t'u 
bërë njerëzve thirrje në Islam dhe për të bindur bashkëbiseduesit 
e tij. Një pjesë të fjalimeve të tij e përbëjnë hutbet që ka drejtuar 
në kohë të posaçme, si në ditët e xhumasë dhe të Bajramit, ndërsa 
pjesën tjetër e përbënin fjalimet që ka bërë pa qenë i lidhur me një 
kohë të caktuar. Në kohët kur ishte e dobishme apo e detyrueshme 
të bëjë ndonjë sqarim, për shembull fjalimi kundrejt ushtrisë para 





34 Ibn Maxhe, II, 1148. 

35 Buhari, VII, 12. 

39 Buhari, VII, 21. 

37 Në lidhje me et-Tibbu'n-Nebe'ui, shih Buhari, VII, 2-33, Ebu Dawud, IV, 192-242, 
Tirmidhi, IV, 381-413, Ibn Maxhe, II, 1137-1176, Mahmut Denizkuslari, Kur'an-t 
Kerim ve Hadislerde Tib (Mjekësia në Kur'an dhe në hadithe), Stamboll 1990. 

luftërave, fjalimi që drejtonte për të zbardhur një çështje, kur 
shfaqej një çështje të cilën duhet ta bënte të ditur, fjalimet që bënte 
kur drejtohej një pyetje, bisedat dhe konsultimi (për shembull 
konsultimi i bërë me të krishterët e Nexhranit), mund të vlerësohen 
në kapitullin e dytë. Në vitet e para të profetësisë, fjalimi që bëri 
kundrejt mekasve dhe që në thelb shprehte se nuk ka Zot tjetër veç 
Allahut, përmenden ndër shembujt e parë të oratorisë së tij. 


Në detyrën e thirrjes së Pejgamberit tonë, oratoria nuk ishte 
synim, por një mjet. Nga kjo pikëpamje, fjalimet e tij i ka realizuar 
me një stil të thjeshtë, nuk e ka ndier nevojën e zbukurimit të 
fjalimeve me shprehje letrare dhe të rënda, nuk e ka ndier brengën 
e artit. Nuk ka marrë pjesë në asnjërën prej garave letrare. Nuk ka 
pranuar propozimin e një gare oratorie të organizuar nga fisi Temim 


dhe nuk ka folur.”5 


Shumica e hutbeve të Hz. Pejgamberit fillonin me fjalët: “el- 
Hamdu lillahi Nahmeduhu ue Nestainuhu...” (Falënderimi i përket 
Allahut, falënderojmë Atë dhe kërkojmë ndihmë nga Ai)”, “el-Hamdu 
li'lah bi-Hamdihi” (E falënderoj atë ashtu siç duhet), ndërsa pjesa 
tjetër fillonte me fjalitë: “Usikum ibadallah bi-Takuallah” (O robërit 
e Allahut! Ju këshilloj që të mos rebeloheni përballë Allahut). Pas 
falënderimit vazhdonte me fjalinë: “Fjjuhen nas” (O njerëz). Fakti që 
ai drejtohej duke thënë “O njerëzi”, kjo nxjerr në pah universalitetin 
e mesazhit të tij. Në krye të çdo hutbeje gjendeshin fjalët: “el-Hamdu 
lillah”. Ndërkaq, hutbet e Bajramit i fillonte me tekbire.” 


Oratoritë e Hz. Pejgamberit përfshijnë thirrje për braktisjen e 
idhujtarisë dhe çdo lloj besimi të injorancës, thirrjen në Islam, e 
cila do t'i nxirrte të gjithë njerëzit nga errësira në dritë, bukurinë e 
besimeve islame, rrugët e arritjes së lumturisë së njerëzve në botë 
dhe në ahiret, si dhe virtytshmërinë e xhihadit. Fjalimi që mbajti 
në haxhin e lamtumirës është shumë i njohur. Ngaqë kriteret 
e përfshira në këtë fjalim do t'i citojmë me linjat kryesore në 
kapitullin përkatës, nuk duam të ndalemi këtu. Shihet se hutbet 
e Hz. Pejgamberit janë të lidhura së afërmi me nevojat materiale 





38 Tbn Hisham, IV, 207-212. 
3 Tbn Kutejbe, Ujunu’l-Ahbar, TI, 231. 

dhe shpirtërore të shoqërisë, kundrejt zgjidhjes së problemeve 
individuale dhe shoqërore. Në përgjithësi, ai i ka mbajtur shkurt 
hutbet dhe e ka këshilluar këtë veprim.” 


Pejgamberi ynë, kur fliste, e rregullonte zërin sipas numrit të 
dëgjuesve, situatës dhe temës. Fjalimet që mbante kur dëgjuesit 
ishin të paktë dhe, në veçanti, kur bëhej në formën e bisedës, i 
bënte duke qëndruar ulur. Kur nevojitej, me qëllim që ta përçonte 
më mirë zërin, ngrihej më këmbë, mbi vendin ku gjendej, sipas 
kohës dhe situatës, në minber, mbi kafshën e transportit ose mbi një 
shkëmb të lartë. Këtë e bënte me qëllim që edhe dëgjuesit ta shihnin 
atë, por edhe që të përçonte zërin e tij. Kur po i drejtohej popullit 
në kodrën Safa, u ngjit mbi shkëmbin më të lartë që ishte atje. Edhe 
në çlirimin e Mekës ka folur i hipur në shkallët e Qabesë. Hutbenë 
e Lamtumirës dhe fjalimin në Mina i ka bërë duke u ngjitur mbi 
yzengjitë e devesë. 


Hz. Pejgamberi, kur nevojitej, e shoqëronte bisedën me gjeste 
dhe me mimika të ndryshme. Nëpërmjet shikimeve i mbante 
dëgjuesit vazhdimisht nën kontroll: kur fliste nuk shihte vetëm një 
person ose në një pikë të vetme. Nuk e zgjaste fjalën më shumë 
se ç'duhej. Fliste pa u përgatitur, në mënyrë të improvizuar dhe 
pa u bazuar në një tekst. Pavarësisht kësaj, nuk përballej me 
situata negative, të tilla si pavendosmëria, mbajtja e gojës ose 
fjalitë e paplota. Ishte i hapur ndaj pyetjeve në çdo kohë dhe vend, 
në xhami, shtëpi, rrugë, minber, gjatë fjalimit, në udhëtim, nuk 
kthente pas pyetjet e drejtuara në orë të natës, kur ishte i sëmurë 
ose në mes të kallaballëkut. Sepse personi që drejtonte pyetje, në atë 
kohë ishte i gatshëm të mësonte, nuk zgjidhte rrugën e anashkalimit 
të pyetjeve, nuk mendonte që përgjigjja të mbaronte sa më parë, 
por që ai që bënte pyetjen, të bindej. Nëse nuk ishte i përgatitur 
për përgjigjen me anë të vahjit, parapëlqente metodën e pritjes së 
vahjit. Të gjithë ata që flisnin me të, i dëgjonte deri kur të mbaronin 
fjalët. Fliste shkoqur, qartë dhe saktë, këtë veçori, në pjesën më të 
madhe e zotëronte për shkak se e pati kaluar fëmijërinë në fisin e 
Halimes, nënës së tij të qumështit. Fisi i Halimes, fisi Sa'd, ishte 





40 Hanbel, IV, 263, 320: Muslim, I, 594. 

njëri prej fiseve që flisnin më qartë në Gadishullin Arabik. Hz. 
Pejgamberi zotëronte aftësinë e shprehjes së kuptimit të shumtë me 
fjalë të pakta. Togfjalëshi “Xheuamiu'-Kelim”, e cila shpreh fjalët e tij 
të qarta dhe cilësinë e fjalimit në formë të saktë, është përdorur nga 
vetë ai, si një cilësi e tij. Si rrjedhojë, në burime ka mjaft hadithe 
që zotërojnë cilësinë e tij xheuamiu'l-kelim.” 

Në mes të sahabeve kishte oratorë të aftë. Kur delegacionet 
e ardhura nga fise të ndryshme, bisedonin në prani të Hz. 
Pejgamberit, ky urdhëronte, herë pas here, që përgjigjen ndaj tyre 
ta jepnin në emër të tij oratorët nga sahabet. Ndër këta, Thabit b. 


Kajsi përmendet si “Oratori i Pejgamberit”. 


b- Poezia 

Në pjesën hyrëse të veprës folëm mbi ndikimin dhe rëndësinë 
e poezisë në kohën kur lindi Islami. Në marrëdhëniet mes 
muslimanëve dhe idhujtarëve, poezia e ka ruajtur rëndësinë edhe 
pas Islamit. Idhujtarët e fajësuan Hz. Pejgamberin duke i thënë 
se ishte “Një poet i cmendur "77 Kur'ani e refuzon këtë pretendim 
dhe bën të ditur se idhujtarët që e njohin atë, nuk janë të sinqertë. 
Ndërkohë, Hz. Muhammedi (s.a.s.) nuk ishte poet. Si rrjedhojë, në 
Kur'an urdhërohet: “Ne nuk ia kemi mësuar atij (Muhammedit) poezinë 
e ajo as që është për të.” Pas fajësimeve të idhujtarëve, me anë të 





4l Buhari, IV, 12; VIII, 76. 

t Si përket kësaj çështjeje, shih M. Yaşar Kandemir, “Xhevamiu'l-Kelim”, DİA, VII, 
440. 

Për oratorinë dhe hutbet e Hz. Pejgamberit mund të shihen këto vepra: Xhahidh, 
el-Bejan, 1, 302-304; II, 31-45, A. Zeki Saf'uet, Xhemheretu Hutabi'l-Arab, 
Sheuki Dajf, Tarihu1-Edebil-Arabi, 11, 114-121, Ahmet Lutfi Kazancı, Peygamber 
Efendimizin Hitabeti (Oratoria e Pejgamberit), Stamboll 1980, Muhammed Halil 
el-Hatib, Hutabu'r-Rasul, Kajro 1983: Talat Koçyiğit, Islamit Davetin Mahiyeti ve 
Hz. Peygamber'in Hutbeleri (Brendia e thirrjes islame dhe hutbet e Hz. Pejgamberit), 
Ankara 1994: Hasan Ali Görgülü, “Hz. Peygamber'in Hutbede İzlediği Metod ve 
Günümüzde Hutbe Uygulamaları (Metoda që ndjek Hz. Pejgamberi në hutbe 
dhe praktikat e hutbeve në ditët e sotme)”, Süleyman Demirel Üniversitesi İlahiyat 
Fakültesi Dergisi, n. 3, Spartë 1997, f. 175-235, Hüseyin Elmalı, “Hitabet-Arap 
Edebiyatı (Oratoria-Letërsia Arabe)”, DİA, XVIII, 158-159; Mustafa Baktır, “Hutbe”, 
DİA, XVII, 425-428. 

44 Saffat, 37/36. 

Jasin, 36/69. 

ajeteve të mëposhtme, në Kuran keqësohen poetët e kohës, poezitë 
dhe ata që u binden atyre: “Poetët ndiqen nga njerëzit e humbur. Vallë, 
a nuk e sheh ti, që ata bredhin në çdo luginë (të fjalës së kotë), duke folur 
atë që kurrë s'e bëjnë?” Ndërkaq, ndër këta poetë janë përjashtuar 
ata për të cilët flitet kështu në ajet: “Përveç atyre (poetëve) që besojnë, 
bëjnë vepra të mira, e përmendin shumë Allahun dhe mbrohen, vetëm 
pasi u është bërë padrejtësi...” Pra, poezia që nuk shpreh negativitet 
dhe që përdoret për qëllim të mirë, është veçuar nga poezia me 
përmbajtje negative në ajetin e mëpërparmë. Pra, në Kuran nuk 
kritikohet poezia dhe poeti si një degë e artit, por aspekti devijues 
i njerëzve me anë të poezisë. Theksohet se Kur'ani nuk është një 
poezi dhe se Hz. Pejgamberi nuk është një poet. 


Idhujtarët, të shqetësuar se do të jepnin kontribut në forcimin e 
Islamit, mundoheshin ta pengonin pranimin e Islamit nga poetët. 
Poeti i njohur Asha (Mejmun b. Kajs), që ishte i dhënë shumë pas 
alkoolit, bixhozit dhe femrave, në vitin e 67628 të hixhretit erdhi 
nga Jemeni në Hixhaz, me qëllim që ta paraqesë si lëvdatë ndaj 
Hz. Pejgamberit prozën e përgatitur dhe për të pranuar Islamin. 
Pas kësaj, idhujtarët e Kurejshit u kapluan nga shqetësimi. Ebu 
Sufjani, i cili i njihte pikat e dobëta të poetit, mundohet ta bindë atë 
dhe ta kthejë pas. Idhujtarët, përveç kësaj, flisnin për mundësinë 
që së afërmi do t'i mposhtnin muslimanët. Në rast se nuk do t'i 
mposhtnin muslimanët, i thonë se mund të kthehet përsëri pas një 
viti dhe e kthyen pas duke i dhuruar njëqind deve. Mirëpo Asha, 
në kohën kur u afrua në fshatin e tij, u rrëzua nga kali dhe vdiq. 


Islami nuk e ka ndaluar muzikën dhe poezinë: i ka konsideruar 
të dëmshme kur kanë pasur një përmbajtje që i shtynte njerëzit 
drejt rrugëve të këqija. Hz. Pejgamberi i ka paralajmëruar sahabet 
ndaj poezive që bëheshin shkak për imoralitet dhe që krijonin 
përçarje. Me këto fjalë, Pejgamberi ynë ka treguar se në poezi mund 


të kërkohet urtësi: “Ka disa poezi që janë urtësi.” 





49 Shuara, 261224-226. 

4T Shuara, 26/227. 

48 Sheuki Dajf, Tarihu’l-Edebi’l-Arahi, 1, 337. 

49 Buhari, VII, 107; Ibn Maxhe, II, 1236-1237. 

Hz. Pejgamberi, disa vargje që i ka pëlqyer nga poezitë e 
disa poetëve, i ka përdorur tekstualisht ndër shprehjet e tij. Për 
shembull, për një varg të poetit të njohur, Lebidit, urdhëron kështu: 
“Fjala më e drejtë që ka thënë poeti është shprehja: “Përveç Allahut, çdo 
gjë është besëtyte” e Lebidit. 99 Po ashtu, Hz. Pejgamberi nuk ka lënë 
pa u shprehur se pëlqente përmbajtjen e poezive, të cilat i dëgjonte 
nga sahabet, poezi të pastra nga poetë që nuk ishin muslimanë. Për 
shembull, kur Umejje b. Ebis-Salti, i cili u formua në periudhën 
e Islamit, por që nuk ishte musliman, ka urdhëruar: “Umejje për 


251 ee 


pak do të pranonte Islamin,”' “Gjuha e Umejjes e ka pranuar Islamin, 


mirëpo zemra nuk i ka shpëtuar nga mohimi. ”” 


Hz. Pejgamberi dhe muslimanët, qoftë në periudhën e Mekës, 
qoftë në periudhën e Medines, patën pësuar jo vetëm sulme 
fizike nga idhujtarët, por edhe sulme verbale. Në krye të sulmeve 
verbale vinin ato të poetëve kurejshitë, si Ebu Sufjan b. Harithi, 
Abdullah b. Zibata, Dirar b. Hattabi, Hubejre b. Ebi Uehbi dhe 
Ebu Azze, si dhe të poetëve idhujtarë, që u përkisnin fiseve të 
tjera, si Umejje b. Ebis-Salti, Enes b. Zunejmi. Hz. Pejgamberi, i 
cili arriti në përfundimin se këto sulme meritonin t'u ktheheshin 
në të njëjtën mënyrë, kërkoi nga muslimanët që ta ndihmonin atë 
në këtë temë. Kërkesën e tij e plotësuan Hassan b. Thabiti, Ka'b b. 
Maliku dhe Abdullah b. Reuaha. Ibn Hishami, në veprën e tij me 
titull es-Siretu'n-Nebeuijje, poezitë e kënduara mbi luftërat e Bedrit, 
Uhudit dhe Hendekut, çlirimin e Mekës dhe periudhës pas luftës 
së Hunejnit, u jep një vend të gjerë në formën e debateve reciproke 
nga idhujtarët.” 

Në periudhën e Hz. Pejgamberit poezia përdorej edhe si një 
mjet për thirrjen në Islam. Një ndikim të lartë kanë pasur veprat 
keqësuese të Hassan b. Thabitit mbi vlerat gjykuese negative të 
periudhës së injorancës dhe devijimet e sistemit fisnor. Hassani në 
këtë temë ishte i vendosur dhe pretendent. Hz. Pejgamberi e ka 





50 Buhari, VII, 107. 

5l Muslim, II, 1768. 

22 Ibn Kutejbe, esh-Shi't uesh-Shuara, f. 300. 

53 Ibn Hisham, II, 9-43, 129-168, 254-273, 459-482. 

lëvduar me fjalë të mira Hassan b. Thabitin, i cili kreu shërbime të 
mëdha me poezitë e tij në Islam. Poeti hebre Ka'b b. Eshref, duke 
vajtur në Mekë pas fushatës luftarake të Bedrit, nxiti ndjenjat e 
hakmarrjes së Kurejshit me poezitë për idhujtarët që kishin marrë 
pjesë në këtë luftë dhe që kishin vdekur. Pas kësaj, Hassan b. 
Thabiti shkroi poezi për Ka'b b. Eshrefin dhe për ata që e mikpritën 
atë në shtëpitë e tyre. Aq shumë patën ndikim këto poezi, sa askush 
nuk guxoi ta presë Ka'bin si mysafir në shtëpinë e tij. 

Edhe Abdullah b. Reuaha e ka përdorur artin për të mbrojtur 
Hz. Pejgamberin dhe fenë islame, si dhe për të keqësuar idhujtarët. 
Ndërkohë, kur Hassan b. Thabiti dhe Ka'b b. Maliku i keqësonin 
idhujtarët e Kurejshit për shkak të mangësive të tyre fisnore dhe 
personale, Abdullah b. Reuaha i shante ata për shkak të mosbesimit 
dhe mohimit të tyre këmbëngulës. Hz. Pejgamberi, edhe për 
poezitë e tij ka thënë fjalë lëvduese. Ndërsa muslimanët po vinin në 
Mekë me qëllim kryerjen e umres, Abdullah b. Reuaha po thoshte 
poezinë, e cila niste në formën: “O mohues! Largohuni e hapini rrugë 
Rasulullahuti” Hz. Omeri u mundua ta ndalojë atë. Mirëpo, Hz. 
Pejgamberi, duke ndërhyrë, urdhëroi: “Mos u përziej, o Omer! Lëre 
në gjendjen e tij Ibn Reuahan. Sepse ndikimi i poezisë që do të thotë ai 
mbi mohuesit, është më i fortë sesa ndikimi i shigjetës!” 


Në çlirimin e Mekës, poetë si Abdullah b. Zibara dhe Enes b. 
Zunejmi, të cilët deri në atë kohë kishin marrë pjesë në radhët e 
idhujtarëve, u arratisën, pasi ishin të shqetësuar për sigurinë e jetës 
së tyre, më pas erdhën te Hz. Pejgamberi dhe u bënë muslimanë. 
Pas kësaj shkruan poezi, në të cilat lëvdonin Hz. Pejgamberin 
dhe kërkonin falje nga ai. Poeti i njohur Ka'b b. Zuhejri erdhi 
në Medine para Rasulullahut dhe lexoi kasiden “Banet Suad”, e 
njohur me emrin tjetër “el-Kasidetu1-Burde”. Në këtë kaside të tij, 
Ka'b b. Zubejri shpreh brengat që ndien për shkak të përmallimit 
ndaj së dashurës, të cilën e quan Suadi, shpreh bukurinë e saj dhe 
se si kishte vrapuar pas saj. E sjell fjalën te Hz. Pejgamberi dhe 
tregon meritat e larta të tij. Kërkon falje nga ai, kërkon që të falet. 
Rasulullahu mallëngjehet shumë, heq pelerinën që kishte mbi vete 





54 Tirmidhi, IV, 139. 

dhe ia dhuron Ka'bit.” Kjo është “Hirkatus-Seadeh”, e cila përfshihet 
ndër amanetet e shenjta dhe që sot ruhet në muzeun e Sarajit 
Topkapi në Stamboll.” 


7- Shkrimi 

Që nga periudha kur zbriti ajeti i parë, islamizmi i ka kushtuar 
rëndësi shkrimit. Në Kuran shprehen betime mbi lapsin, si material 
shkrimi dhe mbi ato që shkruhen me të.” Po ashtu, u është dhënë 
vlerë letrës” dhe teksteve të shkruar.” 


Siç e cituam më lart, në veprimtarinë e Hz. Pejgamberit shkrimi 
zë një vend të rëndësishëm. Ai ka kërkuar që dija të konstatohet 
dhe të regjistrohet me shkrim, ka bërë të ditur se baballarët kanë 
detyrë t'u mësojnë fëmijëve shkrim dhe lexim. Ka nxitur ndër 
sahabet mësimin e shkrimit dhe të leximit, si dhe është munduar 
ta përhapë. Që nga koha kur zbriti ajeti i parë, të gjitha ajetet janë 
regjistruar me shkrim. Kishte daktilografë, të cilët Hz. Pejgamberi 
i urdhëronte të shkruanin ajetet e Kur'anit, që shkruanin letra dhe 
që ndiqnin çështjet e tjera të shkruara. Ai ka urdhëruar regjistrimin 
e marrëveshjeve me shkrim. Ka dërguar letra ndaj sovranëve të 
shteteve fqinje dhe fiseve të tjera. Në periudhën e tij është shtuar 
numri i shkruesve dhe lexuesve. Që në atë periudhë ka filluar të 
zhvillohet shkrimi dhe përhapja e tij. Ndër arabët u zhvillua proza 
letrare. Cituam më parë se në Luftën e Bedrit është kërkuar nga 
ushtarët idhujtarë, të cilët u zunë rob nga muslimanët dhe të 
cilët nuk kishin mundësi të paguanin fidjen e shpëtimit, që t'u 
mësojnë shkrim dhe lexim dhjetë fëmijëve muslimanë në këmbim 
të lirisë. Në atë periudhë dhe më pas, si materiale shkruese janë 
përdorur guri dhe tabelat e dërrasave, kockat dhe pëlhurat, lëkura, 
parshomeni dhe papirusi. 





77 Ibn Kutejbe, esh-Shi't uesh-Shuara, f. 80-82. 

56 Sheuki Dajf, Tarihu'1-Fdebil-Arabi, II, 46-53, 83-88, M. Nihad Çetin, “Poezia”, IA, 
XI, 530-542. 

57 Kalem, 6871. 

WW En'am, 6/7. 

59 Abese, 80113. 

Ndërkohë, dihet se Hz. Pejgamberi ka dhënë kontribut në 
zhvillimin e shkrimit arabisht. Thuhet se pikat mbi disa shkronja 
arabe që ngjanin me njëra-tjetrën, janë vendosur në periudhën 
e Hz. Pejgamberit. Pra, ai i ka këshilluar Mua”'uijes, ndër 
daktilografët e tij, që të vendosë pika mbi shkronja (raksh), pika që 
e përfaqësojnë shkronjën.“ 


8- Mjedisi 

Aq shumë këshilla dhe praktika të bukura ka Hz. Pejgamberi 
mbi ambientalizmin, i cili fokusohet te pastërtia krijimore dhe 
natyra, sa këshillon të bëhet një jetesë në përputhje me Krijuesin 
dhe krijesën. Të gjitha këta paraqesin ngjashmëri dhe njëjtësi me 
propozimet që sjellin sot ambientalistët në botë për zgjidhjet e 
çështjeve të mjedisit. Hz. Pejgamberi, në aspektin e mbrojtjes së 
mjedisit natyror ka shprehur disa veprimtari mbi atë se si duhet 
të jetë mjedisi material dhe shpirtëror, në të cilin njeriu është i 
detyruar që të jetojë. 

Hz. Pejgamberi i ka orientuar njerëzit që të mbjellin pemë dhe 
të ruajnë pemët ekzistuese. Ai ka shumë hadithe që të orientojnë 
dhe të nxisin të mbjellësh pemë, që tregojnë të mirat e pemës në 
lidhje me mjedisin dhe vlerën e saj ekonomike.9' Dihet se ka pasur 
interes ndaj disa pemëve dhe në veçanti ndaj pemës së hurmës. Hz. 
Pejgamberi ka marrë pjesë personalisht në procesin e pyllëzimit. Ka 
krijuar pyje dhe i ka dhënë rëndësi ruajtjes së pyjeve ekzistuese. 
Për një herë ka mbjellë pesëqind pemë hurme. Ka pyllëzuar përsëri 
vendin e quajtur Zurajb, i cili ishte një vend i vjetër me pyll. Kjo 
zonë është përmendur pastaj me emrin “el-Gabe”, që do të thotë 
pyll. Ka marrë në mbrojtje zona të posaçme. Këta janë quajtur si 
Harim (ose Haram) dhe Hima, pra zonë e ndaluar, e mbrojtur. Në 
këto zona është ndaluar prerja e pemëve, shkulja e barit dhe gjuetia 
e zogjve dhe kafshëve të tjera. Disa nga fjalët e Hz. Pejgamberit, 
të cilat këshillojnë që në çdo kohë dhe rast të mbillen pemë, që 





90 Sheuki Dat, Tarihu-Edebi1-Arabi, II, 129-132. 
61 Tbn Hanbel, VI, 420, 444: Buhari, III, 66 ett. Përveç kësaj shihni Zebidi, VII, 117- 
189. 

shprehin shpërblimin botëror dhe të ahiretit ndaj mbjelljes së 
pemëve, janë: “Në rast se keni një fidan peme në dorë, edhe nëse fillon 
kiameti, nëse keni kohë sa ta mbillni atë, me siguri duhet ta mbillni.” 
“Kushdo që mbjell pemë, për atë ka sevap nga Allahu në mënyrë 
të barabartë me frutat që do të merren nga ajo pemë.” “Kushdo që 
ringjall një vend të hapur, të thatë dhe të shkretë, shpërblehet nga Allahu 
për shkak të veprës së tij. Për sa kohë njeriu dhe kafsha përfiton nga 


ajo, shkruhet sadaka për atë që e ka gjallëruar.” “ 


Në rast se një prej 
muslimanëve mbjell pemë, prodhimi i ngrënë nga ajo pemë me siguri 
bëhet sadaka. Po ashtu, edhe fruti i vjedhur nga ajo pemë, bëhet sadaka 
për muslimanin. Edhe ajo që hanë zogjtë është sadaka. Edhe prodhimet 
që secili ha prej saj, bëhet sadaka për muslimanët.” Buhariu, në 
veprën e tij Sahih, hadithet që kanë të bëjnë me mbjelljen e pemëve, 


i ka mbledhur në një vepër të posaçme.“ 


Hz. Pejgamberi ka formuar edhe vende arkeologjike e historike 
të mbrojtura. Zona historike e Medines dhe Taifit janë ndër 
zonat më të rëndësishme që janë marrë nën mbrojtje. Qyteti i 
Medines, duke përfshirë edhe qendrën, në çdo drejtim, është 
marrë nën mbrojtje në një sipërfaqe prej afërsisht 32 kilometrash, 
sipas kritereve matëse të distancës së sotme. Këtu është ndaluar 
prerja e pemëve.” Kur një delegacion i ardhur nga fisi Thekif, i 
cili banonte në Taif, erdhi në Medine në vitin e nëntë të hixhretit, 
Hz. Pejgamberi u dha atyre një dokument, ku përcaktoheshin 
kriteret që duhet të respektonin. Në tekstin e këtij dokumenti, ku 
përfshiheshin çështjet politike, sociale dhe ekonomike, në lidhje me 
mjedisin thuhej se të gjitha luginat e tyre janë marrë nën mbrojtje, 
se prerja e pemëve të egra dhe vrasja e kafshëve është e ndaluar. Hz. 
Pejgamberi përcaktoi Sa'd b. Ebi Uakkasin si mbrojtës të Luginës së 
Uexh-xhit. Fiset Taj dhe Xhuresh kërkuan marrjen nën mbrojtje të 

trojeve të tyre nga Hz. Pejgamberi dhe ai e pranoi kërkesën e tyre. 
Siç shihet, në periudhën e tij, Hz. Pejgamberi ka nisur veprimtaritë 
mjedisore, të tilla si formimi i parkut kombëtar, i zonave historike 
dhe zonave të gjelbra, të cilave vetëm sot u kuptohet vlera dhe 
u ndihet nevoja. Si rezultat i këtyre veprimtarive, janë mbrojtur 
strukturat ekologjike të natyrës dhe të vendbanimeve. Edhe Hz. 
Ebu Bekri dhe Hz. Omeri kanë bërë përpjekje për të ruajtur zonat 
historike të përcaktuara nga Hz. Pejgamberi. 


Hz. Pejgamberi i donte të gjitha kafshët që ishin pjesë e 
natyrës. Ndërkaq, kishte një interes të veçantë ndaj kalit, devesë, 
deles, dhive, maceve dhe pëllumbave.” Me raste të ndryshme ka 
treguar se njerëzit duhet të kenë respekt ndaj të drejtës së jetesës 
së kafshëve. Madje, edhe në një periudhë që qe mjaft i ngarkuar, u 
angazhua në mbrojtjen dhe përkujdesjen e kafshëve. Gjatë çlirimit 
të Mekës, kur po përparonte drejt qytetit bashkë me ushtrinë, pa një 
qen në cep të rrugës, i cili po ushqente këlyshët me qumësht dhe 
i mbronte ato duke lehur. Mori masat e nevojshme, në mënyrë që 
ushtarët të mos dëmtonin në asnjë lloj mënyrë qenin dhe këlyshët 
e tij. Urdhëron sahabiun me emër të Xhuajl b. Suraka, që të ndalojë 
para qenit. 

Kur ishte në Xhitane, pas luftës së Hunejnit, Suraka b. Maliku 
erdhi tek ai me dokumentin e sigurisë dhe i tha se në hauzet që 
kishte mbushur për devetë e tij, pinin ujë dhe devetë e humbura 
që ishin përreth. Më pas e pyeti nëse kishte shpërblim për këtë. 
Hz. Pejgamberi i tha se ka shpërblim ndaj çdo gjallese të etur që 
i jepet ujë.” Në mjaft hadithe ka urdhëruar që të tregohet një 
sjellje e mirë ndaj kafshëve, të tregohet sjellje e dhembshur dhe 
e mëshirshme, të mos torturohen, të mos ngarkohen me shumë 
peshë, të mirëmbahen, të mos poshtërohen dhe që të përdoren 
vetëm për atë qëllim që janë krijuar. 

Madje, ka menduar edhe për të vegjlit e kafshëve. Një burri që 
po milte dhinë, i tha të shtojë qumështin për të voglin e saj. Ka 
ndaluar prishjen e foleve të zogjve, marrjen e vezëve dhe të zogjve 





6 Makrizi, f. 400. 
70 Tbn Hisham, I, 490. 

të vegjël.” Nuk e ka pëlqyer gjuetinë e bërë vetëm me qëllim 
kënaqësie dhe dëfrimi. 

Hz. Pejgamberi ka këshilluar ndërtimin e shtëpive të gjera, me 
shumë dhoma, jo të larta, me oborr të gjerë dhe me kopsht. Nuk 
ka lejuar që vendbanimet të jenë më shumë se dy kate, madje, ka 
edhe transmetime sikur ka ndërhyrë në ndërtimet e larta dhe ka 
urdhëruar prishjen e tyre. Ka qortuar ngushtimin e rrugëve. Donte 
të ishte i rregullt dhe sistematik, madje edhe në ndërtimin e çadrave 
në fushatat luftarake.“ 





TI Ebu Dau'ud, III, 469. 
Ve Kettani, II, 41-42, Për informacione të gjera në lidhje me veprimtarinë e Hz. 
Pejgamberit mbi mjedisin, mund të shihen këto studime: ibrahim Canan, islam'da 
Çevre Sağlığı, Stamboll 1986, f. 89, Mehmet Bayraktar, Islami dhe ekologjia, Ankara 
1997, f. 49-61, ibrahim Özdemir, Mjedisi dhe feja, Ankara 1997, f. 163-168, 180- 
184, I njëjti autor dhe Münir Yükselmiş, Problemet e mjedisit dhe Islami, Ankara 
1997. 

1. Fëmijët 

Mbrojtja dhe zhvillimi i brezit është një ndër synimet themelore 
të Islamit, ndërsa ruajtja e brezit bëhet e mundur duke pasur fëmijë, 
duke i edukuar ata dhe duke vijuar me një proces që fillon nga 
lindja dhe lartësohet me martesën. Hz. Pejgamberi e ka nxitur 
martesën, lindjen e fëmijëve dhe edukimin e tyre. Ka tërhequr 
vëmendjen duke thënë se ashtu si me anëtarët e tjerë të familjes, 
edhe mbi përkujdesjen dhe edukimin e fëmijëve, janë përgjegjës 
të rriturit e familjes. Kjo fjalë e tij mbi këtë çështje është shumë e 
njohur: “Të gjithë ju jeni çobanë dhe përgjegjës për ata që kullosni.”' Ka 
lëvduar nënat që ishin shumë të dhëna pas fëmijëve dhe i ka nxitur 
të sillen me dashuri dhe dhembshuri ndaj fëmijëve.” 


Hz. Pejgamberi, i cili ndiente dashuri dhe dhembshuri të thellë 
ndaj fëmijëve, ka këshilluar që të merren seriozisht, të orientohen 
duke dëgjuar problemet e tyre. Ai i merrte fëmijët në prehër, i 
puthte dhe i përkëdhelte. Akra’ b. Harithi, i cili ndërsa qëndronte 
pranë Hz. Pejgamberit, e pa atë kur po puthte nipin e tij, Hasanin, 
i thotë: “A i puthni ju fëmijët? Unë kam dhjetë fëmijë, asnjërin prej 
tyre nuk e kam puthur.” Pas kësaj, Hz. Pejgamberi urdhëroi: “Nuk 
ka dhembshuri ndaj atij që nuk tregon dhembshuri.” Po ashtu, ndaj 
një personi që pyet: “A i puthni ju fëmijët? Ne nuk i puthim”, ai 
urdhëron: “Ç'mund të bëj unë nëse Allahu e ka hequr dhembshurinë 





Buhari, 1, 215. 
2 Buhari, VI, 120-121. 

nga zemra jote.” Ai i ka mbajtur pranë fëmijët dhe i ka kushtuar 
shumë rëndësi plotësimit të kërkesave të tyre. Nuk e ka ndryshuar 
këtë qëndrim, madje edhe kur falte namaz dhe kur këndonte hutbe. 
Burimet transmetojnë se ka ardhur në namaz me nipin në krah, 
se e kishte lënë fëmijën dhe kishte qëndruar në namaz; se pasi i 
hipte nipi në shpinë kur ishte në sexhde, e kishte zgjatur sexhden, 
se Umamen, vajzën e Zejnebit, e kishte marrë në sup kur ishte 
në namaz. 


Hz. Pejgamberi angazhohej me fëmijët, i përshëndeste ata, 
interesohej për shëndetin e tyre. Herë pas here merrte në shpinë 
fëmijët dhe në veçanti nipërit. Duke iu vendosur emra që ata i 
pëlqenin, bënte shaka me fëmijët dhe i dëfrente ata. Për shkak të 
gjithë këtij afrimiteti, fëmijët e donin atë, kur kthehej nga ndonjë 
udhëtim, fëmijët dilnin dhe e prisnin atë.” Në kohën kur do të 
qëndronte si mysafir në shtëpinë e Ebu Ejjub el-Ensariut, vajzat 
e vogla të fisit Nexh-xhar i ranë defit dhe kënduan këngë.” Hz. 
Pejgamberi i kishte pyetur: “A më doni mua?” Ato ia kishin kthyer: 
“Po, o Rasulullah”. Më pas ai kishte vazhduar: “Vallahi edhe unë ju 
dua juve” dhe këtë fjalë e kishte përsëritur tri herë. P Ai duhet të 
ketë fituar famë edhe jashtë Medines, për shkak të interesit dhe 
dashurisë që tregonte ndaj fëmijëve, aq sa kur iku në Mekë me 
qëllim kryerjen e umres, fëmijët e fisit Hashim jo vetëm i patën 
pritur, por edhe patën vrapuar pas tyre.” Në periudhën e Hz. 
Pejgamberit fëmijët ishin pjesë e jetës sociale. Në vendin ku do 
të falej namazi i bajramit (musal-la), bashkë me gratë dilnin edhe 
fëmijët.” Ai ka urdhëruar që, sidomos gratë dhe fëmijët të mos 
vriten nëpër luftëra.'' Në mënyrë që fëmijët të ishin të fuqishëm 
në aspektin ekonomik, mori masat e nevojshme, të tilla që ata të 





Buhari, VII, 75, Tirmidhi, IV, 318. 

Ibn Hanbel, VI, 467, Buhari, VII, 74-75, Ibnurl-Esir, Usd, V, 22. 
Ibn Maxhe, II, 1220. 

Ibn Hanbel, IV, 5, Ebu Dau'ud, II, 219. 

Ibn Maxhe, 1, 612. 

Dijarbekri, Tarihu1-Hamis, Egjipt 1302, 1, 385. 

Buhari, II, 204. 

10 Buhari, II, 8. 

ll Malik, I, 447-448: Buhari, IV, 21. 

mos kishin nevojë për njeri tjetër kur kishin mallin dhe pasurinë 
e babait. Pejgamberi ynë nuk e ka mirëpritur qëndrimin e Sa'd 
b. Malikut, i cili dëshironte të linte trashëgimi të gjithë pasurinë, 
me qëllim që të harxhohet në rrugën e Allahut. Për këtë arsye, e 
pyeti: “Çfarë u ke lënë fëmijëve2” Kur mësoi se nuk u kishte lënë 
gjë, i kërkoi t'u linte atyre nëntë të dhjetën e pasurisë së tij. Pas 
këmbënguljes së Sa'dit, kishte këshilluar lënien trashëgimi një të 
tretën e pasurisë, madje, edhe këtë e konsideronte të tepërt.” Duke 
e pyetur Ebu Bekrin, i cili dhuronte gjithë pasurinë për një fushatë 
luftarake: “Çfarë u ke lënë fëmijëve2”, ka shprehur edhe njëherë 
ndjeshmërinë që kishte ndaj këtyre të fundit.” 


Kur Hz. Pejgamberi i printe namazit, dëgjonte të qara fëmijësh. 
Me qëllim që ata që qanin të mos mërziteshin dhe që nënat të mos 
brengoseshin, këndonte sure të shkurtra dhe e përfundonte shpejt 
namazin. Madje, herë pas here, kur qëndronte në namaz, megjithëse 
mendonte të këndonte sure të gjata, e përfundonte shpejt 
namazin.“ Kjo praktikë, ashtu siç nxjerr në pah dhembshurinë 
e Hz. Pejgamberit ndaj fëmijëve dhe nënave, njëkohësisht tregon 
edhe se në periudhën e tij gratë vinin në xhami bashkë me fëmijët 
e vegjël. 

Hz. Pejgamberi nuk parapëlqente kurrë t'i shfrytëzonte fëmijët, 
si për shembull duke i orientuar ato në fusha të papërshtatshme për 
moshën e tyre dhe as nuk shfrytëzonte mundimin e tyre. Ndërsa 
nisej për në fushatën luftarake të Bedrit, pati ndaluar ushtrinë jashtë 
Medines, si dhe kishte pas sahabet që ishin në moshë të vogël. Ndër 
ata që pati kthyer pas ishte edhe Abdullah b. Omeri, Bera' b. Azibi 
dhe Zejd b. Thabiti, të cilët ishin trembëdhjetë vjeç në atë kohë. Por 
ka lejuar vajtjen në luftë të Umejr b. Ebi Uakkasit, i cili në atë kohë 
ishte gjashtëmbëdhjetë vjeç, pasi ai kishte filluar të qante. Edhe kur 
u nis drejt luftës së Uhudit, qëndroi në vendin e quajtur Shejhejn 
dhe pasi kontrolloi ushtrinë, ktheu pas në qytet rreth njëzet fëmijë 
në moshë të vogël. Ndërsa gjatë Luftës së Hendekut kishte lejuar 





12 Buhari, II, 82-83: Tirmidhi, III, 305-306. 
13 Uakidi, III, 991. 
e Buhari, I, 173-174. 

pjesëmarrjen e fëmijëve në gërmimin e tokës: mirëpo kur filloi 
rrethimi, i dërgoi ata nëpër kala, pranë familjeve të tyre. Dhe këtë e 
bënte pavarësisht se numri i rrethuesve ishte tri herë më i lartë sesa 
numri i ushtarëve të muslimanëve dhe kishte shumë nevojë për 
ushtarë. Në këtë luftë, meqë Zejd b. Thabiti dhe Abdullah b. Omeri, 
ndër fëmijët që u lejuan të qëndrojnë në front, ishin në moshën 
pesëmbëdhjetëvjeçare, mund të supozohet se ata që ishin nën atë 
moshë u dërguan në shtëpitë e tyre. 


Bashkë me delegacionin prej shtatëdhjetë-tetëdhjetë personash 
që kishin ardhur në Medine nga fisi Beni Temim në vitin e nëntë 
hixhri, gjendej edhe Amr b. Ehtemi, i cili ishte në moshë të vogël. 
Anëtarët e delegacionit e lanë atë që të ruante sendet. Pejgamberi 
u dha disa dhurata pjesëtarëve të delegacionit. Pyeti nëse kishte 
ndonjë që s'pati marrë dhuratë. I thanë se kishte mbetur një fëmijë 
që po ruante sendet. Hz. Pejgamberi kërkoi që të sillej edhe ai. 
Anëtari i delegacionit me emrin Kajs b. Asim, tha se ai ishte një 
fëmijë, etërit e të cilit nuk qenë fort të ndershëm, ndërsa Pejgamberi 
ynë urdhëroi: “Ashtu qoftë, ai ka ardhur bashkë me delegacionin. Ka të 
drejtë të marrë bakshish.” Urdhëroi sjelljen e fëmijës dhe dhënien e 
bakshishit. 19 

Njëra prej praktikave që Hz. Pejgamberi ka kryer në lidhje me 
fëmijët ishte barazimi i statutit të fëmijëve femra me ata meshkuj. 
Në kohën kur lindi Islami, sjellja kundrejt fëmijëve femra ishte 
shndërruar në një problem social ndër arabët, madje arrihej deri 
në vrasjen e tyre. Në periudhën e injorancës vajza shihej si një 
peshë në familje në aspektin material, ndërsa në aspektin social si 
një burim turpi. Përveç kësaj, fëmijët vriteshin edhe për ndonjë 
problem social apo ekonomik. Në Kuranin e Madhërueshëm, 
qëndrimi i individëve të periudhës së injorancës ndaj vajzave, shihet 
si diçka negative. Po ashtu, qortohet dhe ndalohet rreptësisht vrasja 
e fëmijëve.” Edhe Hz. Pejgamberi u ka kushtuar rëndësi të veçantë 





15 Uakidi, III, 453. 
16 Uakidi, III, 979-980. 
17 Nahl, 58-59. 

vajzave. Në veçanti ka lëvduar ata që edukonin vajza.'5 Ka ndaluar 
përçmimin e vajzave, si dhe ushqyerjen e ndjenjave dhe të sjelljeve 
të këqija ndaj tyre.” 

Kishte nga ata individë që, në periudhën e injorancës, i patën 
varrosur së gjalli vajzat dhe më pas qenë bërë muslimanë. Këta i 
tregonin herë pas here Hz. Pejgamberit se si e kishin kryer punën e 
varrimit. Hz. Pejgamberi ndikohej shumë nga ato që dëgjonte dhe 
qante. Një ditë, një burrë erdhi te Hz. Pejgamberi, i tregoi se si e 
kishte varrosur së gjalli vajzën dhe i tha: “O i Dërguari i Allahut! Në 
periudhën e injorancës ne ishim një popull që adhuronim idhujt dhe që 
vrisnim fëmijët. Mua më lindi një vajzë. Erdhi në një moshë që fliste, kur 
e thirrja dhe ajo e dëgjonte zërin tim, gëzohesha. Një ditë i thirra dhe 
i thashë të vinte pas meje. Shkuam në krye të një pusi. Vajza ime nuk 
dinte asgjë. E kapa në krye të pusit dhe e hodha në pus. Fjala e fundit që 
dëgjova prej saj ishte klithma që jehonte në pus duke thënë: ‘Babai im i 
dashur, babai im i dashur!” Kur burri e tregoi këtë, Hz. Pejgamberi 
qante dhe i fshinte lotët nga sytë me duart e tij. Njëri prej atyre që 
gjendeshin aty e pyeti: “O i Dërguari i Allahut! A u mërzite për të?” 
Hz. Pejgamberi tha: “Lërel Ai po pyet atë gjë të cilën e mundon.” Pastaj 
u kthye nga burri dhe kërkoi që t'ia tregonte sërish ngjarjen. Hz. 
Pejgamberi, ndikohej shumë nga kjo ngjarje, qante sa i lagej mjekra 
dhe e ngushëllonte në formën: “Allahu i ka fshirë gjynahet e kryera 
nga padija dhe injoranca. Ti vazhdo të kryesh vepra të mira. "7 


Hz. Pejgamberi ka menduar edhe për fëmijët që gjendeshin ndër 
robërit e luftës. Ka kërkuar që fëmijët e gjendur ndër robërit e fisit 
Kurajdha, të cilët ende nuk kishin arritur moshën e pjekurisë, të 
mos ndahen nga nënat e tyre.” 


Nëse merret parasysh sunneti i Hz. Pejgamberit, të drejtat e 
fëmijës mbi nënën dhe babanë mund të përmblidhen në formën e 
vendosjes së një emri të bukur ndaj tij, dhënies së një arsimi dhe 
mësimdhënieje të mirë, martesës së tyre dhe tregimit të qëndrimit 





18 Tirmidhi, IV, 318 etj. 
19 Tbn Hanbel, IV, 151. 
20 Darimi, I, 3-4. 
2 Makrizi, f. 251. 

dhe sjelljes së barabartë mes fëmijëve. Hz. Pejgamberi ka bërë të 
ditur se duhet të tregohet kujdes në çështjen e vendosjes së emrave 
ndaj fëmijëve dhe pikërisht mbi këtë çështje ka dhënë këshilla të 
vazhdueshme. Njëra prej fjalëve të tij sa i përket kësaj çështjeje 
është: “Në ditën e kiametit ju do të thirreni me emrat tuaj dhe të 
baballarëve tuaj, vendosni emra të bukur.” Ka këshilluar ndryshimin 
e emrave që të kujtojnë idhujtarinë dhe që nuk përputhen me 
moralin dhe etikën islame, por ka pasur raste kur edhe ai vetë ka 
ndryshuar emra të kësaj natyre. Ka ndaluar vendosjen e emrave 
që kanë kuptimin e robërimit ndaj dikujt apo diçkaje tjetër veç 
Allahut dhe këta i ka ndryshuar me emra të tjerë. Këtu, meqë ra 
fjala, e shohim të arsyeshme të citojmë shkurtimisht përdorimin 
e emrave të posaçëm të Allahut pa qenë fjala “abd”. Mospërdorimi 
i emrave të bukur (Esma-i Husna) bashkë me fjalën “abd”, 
qoftë edhe në aspektin e jashtëm, për shkak se tregon për një 
përmbajtje që lëndon besimin e teuhidit, nuk është konsideruar 
me vend. Ndërkaq, megjithëse përdorimi i emrave si Abdulkadir 
dhe Abdurrahman, është i përhapur, emra si Kadir dhe Rauf, në 
përgjithësi përdoren ndër muslimanët që nuk janë arabë dhe në 
veçanti te turqit. Kjo ka shumë mundësi të burojë nga vështirësia 
e shqiptimit të emrave si Abdulkadir dhe Abdurrauf. Mirëpo nuk 
mund të thuhet se përdorimi i këtyre emrave në këtë mënyrë nuk e 
cenon besimin e teuhidit. Synimi kryesor gjatë vendosjes së emrit të 
fëmijës kishte të bënte me faktin që emri të mos përmbante ndonjë 
kuptim që cenonte besimin e teuhidit. Po ashtu, të mos ishte një 
emër që mund të bëhej objekt talljeje ndaj fëmijës dhe fëmija të 
mos ndiejë turp nga emri i vënë. Për sa kohë emrat e personave që 
nuk janë arabë në pikëpamje etnike, nuk bien në kundërshtim me 
besimin dhe moralin islam, nuk ka ndonjë pengesë në përdorimin 
e tyre dhe, si rrjedhojë, këto emra nuk janë ndryshuar, por janë 
përdorur dhe vazhdojnë të përdoren. Për shembull, të tillë janë 
emrat Alparsllan, Tuğrul dhe Selçuk.” 





22 Ebu Dau'ud, V, 236. 
2 Özgü Aras, “Ad Koyma (Vendosja e Emrit)”, DİA, 1, 332-333. 

Hz. Pejgamberi, krahas vendosjes së një emri të bukur, edhe 
edukimin e mirë e ka konsideruar si të drejtë që ka babai ndaj 
fëmijës së tij. Edukatën dhe kulturën i ka vlerësuar si trashëgimia 
më e bukur që mund t'i lënë prindërit fëmijës.” Edukata e 
këtushme, krahas kuptimit të edukatës që njihet në kuptimin e 
përgjithshëm, duhet të kuptohet dhe vlerësohet në përgjithësi për 
mënyrën e përfitimit të një arsimi të mirë ndaj fëmijës dhe nuk 
bie në kundërshtim me praktikat dhe fjalët e Hz. Pejgamberit 
në lidhje me edukimin e fëmijëve, madje mund të themi 
se paraqet ngjashmëri. 

Nëna dhe babai, detyrën e mbrojtjes së brezit, e cila u përket 
atyre, mund ta realizojnë duke plotësuar kushtet për krijimin 
e një familjeje nga fëmija i tyre. Me qëllim që të mos bëhen 
shkak për kryerjen e gjynahut nga fëmija, nëpërmjet kryerjes së 
marrëdhënieve seksuale jashtëmartesore (zina), ka disa transmetime 
të ardhura nga Hz. Pejgamberi, që thonë se babai i tij duhet 
ta martojë. 


Hz. Pejgamberi ka bërë të ditur se një qëndrim i barabartë 
i prindërve ndaj fëmijëve është detyrë e tyre dhe se, po ashtu, 
është e drejtë natyrore e fëmijës.” Në këtë çështje nuk ka ndonjë 
dallim nëse fëmija është vajzë apo djalë, i madh apo i vogël, fëmijë 
i familjes apo i njërit prej prindërve. Hz. Pejgamberi urdhëron: 
“Kijeni frikë Allahun dhe respektoni drejtësinë ndërmjet fëmijëve.”9 
Mungesën e drejtësisë sa i përket dhurimit të pasurisë ndaj fëmijëve, 
e ka vlerësuar si mizori.” Si rrjedhojë, si nëna, ashtu edhe babai, 
duhet të sillen me drejtësi ndaj fëmijëve kur është fjala për çështje 
materiale, si ajo e hibes, dhuratës dhe e trashëgimisë. Po ashtu, edhe 
në çështje shpirtërore, të tilla si dashuria, interesi dhe mëshira e 
dhembshuria, duhet të sillen në mënyrë të drejtë. Në të kundërt, do 
të shkaktohet xhelozi ndërmjet fëmijëve dhe do të krijojnë ndjenja 
e mendime negative ndaj njëri-tjetrit.” 





24 Tirmidhi, IV, 337. 

2 Tbn Hanbel, IV, 269. 

26 Buhari, III, 133-134: Muslim, II, 1243. 

27 Muslim, I, 1243. 

28 Beyza Bilgin, İslam ve Çocuk (Islami dhe fëmija), Ankara 1997, Hayati Hokelekli, 

2- Të rinjtë 

Hz. Pejgamberi, ndërsa bënte thirrje në islam, ka marrë 
mbështetje maksimale nga të rinjtë që ishin të hapur ndaj risive, që 
ishin idealistë dhe energjikë. Ai, që nga momenti kur filloi të bëjë 
shpallje hyjnore, i ka ftuar të gjithë njerëzit në islam, pa bërë dallim 
ndërmjet grave dhe burrave, të rinjve dhe të moshuarve, të pasurve 
dhe të varfërve, të lirëve dhe skllevërve. Si rrjedhojë, kur analizohen 
muslimanët e parë, shihet se ndërmjet tyre kishte individë nga çdo 
shtresë e popullsisë. Ndërkaq, dihet se ndër këta individë të rinjtë 
ishin me shumicë. 


Të rinjtë që u përkisnin familjeve autoritare të Mekës dhe që 
jetonin në mirëqenie, kishin treguar më shumë interes dhe simpati 
sesa të moshuarit, skllevërit, të varfrit dhe të dobëtit. Ata që në 
thelb e mbështetën dhe e ndihmuan Hz. Pejgamberin në përhapjen 
e Islamit, ishin të rinjtë. Si rrjedhojë, disa persona nga muslimanët 
e parë ishin rreth moshës pesëdhjetëvjeçare, disa mbi moshën 
tridhjetepesëvjeçare, ndërsa shumica e mbetur ishin nën moshën 
tridhjetëvjeçare. Për shembull, ndër ata që pranuan Islamin ishte 
Hz. Aliu, 10 vjeç, Zejd b. Harithe 15, Abdullah b. Mes'ud dhe 
Zubejr b. Au'uami 16, Talha b. Ubejdullahu, Abdurrahman b. 
Aufi, Erkam b. Ebil-Erkami dhe Sa'd b. Ebi Uakkasi 17, Mus'ab 
b. Umejri 18-20, Abdullah b. Omeri 13, Xhafer b. Ebi Talibi 22, 
Osman b. Hu'uejrithi, Osman b. Affani, Ebu Ubejde dhe Hz. Omeri 
ishin në moshën 25-31 vjeçare. Përveç këtyre, kishte edhe mjaft 
persona që kishin pranuar Islamin në moshë të hershme. Ndër këta 
janë formuar mjaft persona që kanë marrë përsipër funksione të 
rëndësishme në periudhën e Mekës, të Medines dhe në periudhën 
pas vdekjes së Hz. Pejgamberit. Ndër ta dolën kryetarë shteti, 
prefektë, gjykatës, mësues dhe komandantë që çliruan shtete. 


Për të paraqitur një shembull nga veprimtaria e këtyre të 
rinjve, do të citojmë shkurtimisht rolin që mori përsipër Erkam b. 
Ebi'l-Erkami, i cili i ofroi shtëpinë Hz. Pejgamberit dhe e pranoi 
Islamin në moshën 17-vjeçare. Në vitet e para të profetësisë shihet 

se veprimtaritë e Hz. Pejgamberit në shtëpinë e Erkamit përbëjnë 
një etapë të rëndësishme. Kjo shtëpi ishte mjaft e volitshme për 
veprimtarinë e thirrjes në Islam. Ishte brenda kuadrit të përfshirë të 
Qabesë. Gjendej në rrëzë të kodrës së Safasë. Këtu ishte i mundur 
komunikimi me ata që vinin nga jashtë për haxh dhe umre pa rënë 
në sy. Përveç kësaj, edhe muslimanët mekas mund të vinin dhe të 
dilnin pa vështirësi në shtëpinë e Erkamit. Këtu, Hz. Pejgamberi 
u mësonte sahabeve informacione fetare, por plotësonte edhe 
detyrën e thirrjes në Islam. Si rezultat i veprimtarive të kryera në 
këtë shtëpi, e kanë pranuar Islamin shumë persona. Hz. Omeri 
është i fundmi ndër ata që u bënë muslimanë këtu. Përdorimi i 
Daru'l-Erkamit si qendër, përbën një veçori të theksuar në historinë 
e pranimit të Islamit nga muslimanët. Si rrjedhojë, historianët, 
pranimin e Islamit nga sahabet e parë e kanë klasifikuar si “para 
dhe pas hyrjes së Rasulullahut në Daru'l-Erkam”, “Kur ishte 
në Daru'l-Erkam.” 


Njëri prej atyre që kreu shërbime në vitet e para të Islamit, ishte 
Hz. Aliu. Dihen nga të gjithë veprimtaritë e tij në rini. Heroizmat që 
bënë bujë u realizuan në rini, në moshën 20 dhe 30-vjeçare. 


Në periudhën e Mekës, të rinjtë kanë kryer veprimtari të 
rëndësishme për njohjen e Islamit jashtë Gadishullit Arabik. Fjalimi 
që mbajti Xhafer b. Ebi Talibi në prani të sovranit të Abisinisë, 
klerikëve të krishterë dhe fisnikëve të sarajit, me qëllim që të 
mbronte Islamin, kur ishte në moshën 25-vjeçare dhe kur pati 
emigruar, zbukuron veprat historike në aspektin letrar dhe në atë 
të përmbajtjes.” 

Mus'ab b. Umejri, i cili e kishte pranuar Islamin kur ishte në 
Daru'l-Erkam, pas Besëlidhjes së Parë të Akabesë, u dërgua nga 
Hz. Pejgamberi si mësues në Medine. Si rezultat i veprimtarive 
të Mus'ab b. Umejrit, i cili në atë kohë ishte një i ri në moshën 
25-vjeçare, shumë medinas e pranuan Islamin. Më e rëndësishme 
nga të gjitha ishte fakti se mundësoi hyrjen në Islam të kryetarëve 
të fiseve autoritarë, të tillë si Usejd b. Hudajri dhe Sa'd b. Muadhi. 





29 Tbn Hisham, I, 336-337. 

Historiani i njohur Ibnul-Esiri, nuk lë pa theksuar kontributin që 
dha kjo veprimtari e Mus'abit në përhapjen e Islamit.” 


Edhe në periudhën e Mekës spikasin veprimtaritë e të rinjve. 
Këtu do të jetë me vend të citojmë veprimtaritë e Zejd b. Thabitit. 
Shumica e letrave të Hz. Pejgamberit, të dërguara ndaj sovranëve 
Iqinj, prijësve dhe fiseve arabe, janë shkruar nga dora e Zejd b. 
Thabitit. Sepse ai, me urdhër të Hz. Pejgamberit, ka mësuar 
ibranisht dhe surjanisht, me qëllim që të përkthente letrat e ardhura 
nga shtetet fqinje, si dhe për t'u kthyer përgjigje atyre. Ngaqë ishte 
një ndarës i mirë trashëgimie, edhe në ndarjen e ganimeteve që 
shtiheshin në dorë nga luftërat, ai ishte i ngarkuar me detyrë. 
Zejdi, njëri ndër daktilografët e vahjit dhe që ishte rreth moshës 
21-vjeçare, kur Hz. Pejgamberi ndërroi jetë, në periudhën e Hz. 
Ebu Bekrit u ngarkua me mbledhjen dhe bashkimin e kopjeve të 
Kur'anit të Madhërueshëm në periudhën e Hz. Ebu Bekrit, detyrë të 
cilën e kreu me sukses "7 Ky sahabi, i cili ka bashkuar librin tonë të 
lartë, Kur'anin, për faktin se në kohën kur kreu këtë detyrë serioze 
dhe të rëndësishme qe rreth 22 vjeç, nxjerr në pah rolin që kishin 
luajtur të rinjtë në periudhën e parë të Islamit. 


Një ngjarje që transmetohet nga periudha e Hz. Pejgamberit, 
tregon se në legjislaturën islame, kijasi (analogjia) është njëri prej 
argumenteve juridiko-fetare dhe se ixhtihadi (ideatimi juridik) 
është legjitim. Sipas kësaj, ndërkohë që Hz. Pejgamberi e dërgoi 
Muadh b. Xhebelin në Xhened si kadi dhe mësues, e pyeti atë se në 
bazë të ç'aspekti do ta jepte vendimin kur t'i paraqitej një çështje. 
Muadhi i tha: “Jap vendim sipas librit të Allahut.” Hz. Pejgamberi e 
pyeti: “Nëse tek ai nuk gjendet ndonjë vendim, ku bazohesh që e jep një 
të tillë?” Muadhi ia kthen: “Jap vendim sipas sunnetit të Rasulullahut.” 
Kur Hz. Pejgamberi i tha: “Nëse nuk gjendet vendim edhe në sunnetin 
e Rasulullahut, ç'do të bësh”, Muadhi iu përgjigj: “Jap vendim sipas 
pikëpamjes sime.” Hz. Pejgamberi mbeti mjaft i kënaqur nga kjo 
përgjigje e tij” Mendohet se kur Muadhi u dërgua në Jemen nga 





30 Ibnull-Esir, Usd, V, 182. 
31 Tbn Hanbel, 1, 10, Buhari, VI, 98-99. 
32 Ebu Dau'ud, IV, 18. 

Hz. Pejgamberi, ishte një person i moshuar. Ja që në atë kohë 
Muadhi ishte në moshën 26-27 vjeçare. 


Hz. Pejgamberi i ka zgjedhur daktilografët e vahjit ndër të rinjtë: 
ka lejuar që të rinjtë të shprehin pikëpamjen e tyre në çështje 
fetare, ka emëruar mësues ndër ta. Ai nuk i ka shfrytëzuar kurrë 
të rinjtë. Ka shmangur mundësinë që ata të përballen me rreziqe 
të ndryshme. Nuk ka parapëlqyer kurrë të abuzojë e të përdorë 
emocionet dhe entuziazmin e tyre. Të rinjtë i ka emëruar si 
komandantë në krye të ushtrive të përbëra nga sahabinj të moshuar. 
Në shumë prej luftërave, vetë ai ua ka dhënë flamurin të rinjve. Për 
shembull, në fushatën luftarake të Tebukut, ia dha flamurin Zejd b. 
Thabitit, në Bedër ia dha Hz. Aliut. Usame b. Zejdin, i cili ishte në 
moshën 18-vjeçare, e emëroi si komandant në krye të ushtrisë që 
dërgoi në Siri. 

Edhe vetë rinia e Hz. Pejgamberit është njëra ndër periudhat 
e tij, e cila duhet të përgëzohet dhe të merret si shembull. Në 
rininë e Hz. Pejgamberit, kur ishte në moshën 25-vjeçare, në Mekë 
përmendej vetëm si “el-Emin”. Afrimiteti i Hz. Pejgamberit me 
njerëzit që kishte përreth dhe shokët e tij, rëndësia që i kushtonte 
miqësisë dhe drejtësia e tij, është një shembull për të rinjtë. 

Kur ishte në moshën 20-vjeçare, Hz. Pejgamberi kishte marrë 
pjesë në kuvendin Hilfu'l-Fudul. Në këtë mënyrë, që kur ishte në 
moshë të re, pati kontribuar në mundësimin e sigurisë së Mekës. 
Hz. Pejgamberi u mundua të parandalonte përçarjet që mund të 
shkaktoheshin brenda shoqërisë. Edhe të rinjtë duhet ta marrin 
shembull këtë cilësi të tij, nuk duhet të bëhen shkak për përçarje 
dhe nuk duhet të bëhen mjet i përçarjes. Edhe të rriturit nuk duhet 
t'i bëjnë mjet të rinjtë në përçarje. 

Hz. Pejgamberi, ndër ata që, ditën e kiametit do të jenë të lumtur 
nën hijen e arshit, ka radhitur edhe të rinjtë që janë të lidhur me 
zemër ndaj Allahut dhe që kanë adhuruar Allahun me dashuri.” 
Prandaj, edhe të rinjtë duhet të jenë të vetëdijshëm se feja përjetohet 
më së miri në moshën e rinisë. 





33 Buhari, I, 160-161. 

Kur them rini, nuk duhet të kemi parasysh vetëm meshkujt. 
Në një shoqëri, gjysmën e rinisë e përbëjnë femrat. Vajzat e reja 
dhe gratë, të cilat ishin ndër të parat që pranuan Islamin, kanë një 
pozicion të rëndësishëm. Dihet se Hz. Pejgamberi ka treguar kujdes 
të veçantë ndaj femrave. 


Rëndësia që Hz. Pejgamberi i kushtoi vëllazërisë islame, duhet 
të jetë shembull ndër të rinjtë. Të rinjtë duhet të respektojnë 
mendimet e njëri-tjetrit. Të rinjtë duhet të marrin mësim nga 
rëndësia që Hz. Pejgamberi i kushtonte konsultimit. Duhet të 
përfitojnë nga përvojat dhe nga akumulimet e të tjerëve, qofshin 
ata edhe të rritur. Hz. Muhammedi (s.a.s.), pavarësisht se ishte 
pejgamber, është këshilluar me të tjerët, nuk e ka lënë veten jashtë 
institucionit të konsultimit. Madje, këshillimi atij i është urdhëruar 
nga Allahu. Sepse jo të gjithë mund të dinë çdo gjë. Disa mund 
t'i dinë disa gjëra më mirë. Edhe të tjerët përfitojnë nga dija dhe 
përvoja e tyre. 

Rëndësia që Hz. Pejgamberi i kushton mbrojtjes së shëndetit 
është shembull për të rinjtë. Ai i ka dhënë rëndësi mbrojtjes së 
shëndetit dhe faktit se shëndetit i duhet ditur vlera përpara se 
personi të sëmuret.” Njeriu, në periudhën e rinisë, mësohet me 
mjaft veprime që bëhen pjesë e përditshmërisë së tij, si duhani, 
alkooli dhe bixhozi. Të rinjtë duhet të jenë të kujdesshëm në këtë 
çështje. Edhe të rriturit nuk duhet të jenë shembuj negativë për të 
rinjtë. Një baba që vjen vazhdimisht i dehur në shtëpi, nuk mund 
ta shpëtojë fëmijën e tij nga tërheqja ndaj alkoolit. 

Hz. Pejgamberi i ka kushtuar mjaft rëndësi forcimit të strukturës 
së familjes. Ka fjalë të shumta, me anë të të cilave përcaktohen 
qartësisht detyrat e ndërsjella të anëtarëve të familjes. Krahas këtyre 
fjalëve, parimet dhe kriteret kryesore për sigurimin e një mjedisi 
familjar të lumtur dhe të paqtë, i ka treguar edhe me mënyrën e tij 
të jetesës. Nuk duhet të harrohet kurrë se sa i rëndësishëm është një 
mjedis i tillë në pikëpamje të shëndetit shpirtëror dhe trupor. Është 
e ditur se pa pasur një familje të shëndoshë, nuk mund të ketë as 

rini të shëndoshë. Të rriturit e familjes duhet të paraqesin një stil 
jetese shembullore që të rinjtë të mund ta marrin shembull në jetën 
e tyre në vijim. Marrëdhëniet negative mes anëtarëve të familjes nuk 
duhet t'u pasqyrohen fëmijëve dhe të rinjve. 


Hz. Pejgamberi ka kërkuar që t'i dihet vlera rinisë përpara 
pleqërisë. Sepse nëse nuk vlerësohet periudha e rinisë, fatura e kësaj 
është e rëndë. Kjo, ashtu sa është e rëndësishme për marrjen e një 
edukimi të mirë nga i riu dhe përgatitja nga ana e tij për jetën, është 
e rëndësishme edhe në pikëpamje të detyrës dhe përgjegjësisë ndaj 
Allahut. Në popull, shpeshherë përdoret shprehja “të jetosh rininë”. 
Ndërkaq, të jetosh rininë nuk do të thotë të vraposh në gjurmë të 
disa dëshirave. Sepse adhurimi nuk ka moshë dhe kufi. Që nga 
mosha e pjekurisë të gjithë janë përgjegjës. Për më tepër, nuk dihet 
qartë se kur do të vijë vdekja. 

Në edukimin e të rinjve bie detyrë edhe mbi të rriturit. Në një 
familje të ngrohtë dhe të lumtur, të cilën do ta themelojnë të rriturit, 
qëndrimi i Hz. Pejgamberit ndaj anëtarëve të familjes, duhet jo 
vetëm t'u mësohet të rinjve në aspektin teorik, por edhe vetë i riu 
duhet të jetë dëshmitar brenda familjes në praktikimin e tyre.” 


3- Të moshuarit 


Sigurisht, bota zotëron edhe të rinj, por edhe të moshuar. 
Mirëpo, siç bën të ditur edhe një mendimtar bashkëkohor, 
konceptimi i qytetërimit që dominon në ditët e sotme, që është i privuar 
nga kriteret moralo-fetare dhe që njeh vetëm dëshmitarët racionalë, 
po e formëson sa më shumë botën në mënyrë të përshtatshme, sipas 
kritereve të rinisë dhe kënaqësive të saj.’ Në ditët e sotme, ku 
ndryshimi realizohet në mënyrë të shpejtë, një person i moshuar, 
shpeshherë shumë ndryshe nga rinia e tij, detyrohet të përshtatet 
me një mjedis dhe vlera shumë të ndryshme. Arsimi që merr në 


moshën e pjekurisë e forcon këtë përshtatje. Në këtë pikëpamje, kur 





35 Mehmet Aydın, Gençlik ve Din (Rinia dhe feja), Ankara 1998, f. 219-258. 
39 Ali Izzetbegoviç, f. 207. 

bëhen praktika në fusha të ndryshme, duhet të merren parasysh me 
seriozitet situatat e të moshuarve, kërkesat dhe nevojat e tyre. 


Hz. Pejgamberi, i cili merrte parasysh rrugën e mesme në 
çdo situatë, gjatë mbrojtjes së të voglit, kur u urdhëronte atyre 
mëshirën dhe dhembshurinë, nuk i ka neglizhuar as të mëdhenjtë. 
Përkundrazi, duke përmendur respektin ndaj të rriturve dhe 
dashurinë ndaj të vegjëlve, tregon se këto janë të pandarë nga njëra- 
tjetra. Një fjalë e tij në lidhje me këtë temë është: “Ai që nuk tregon 
dhembshuri ndaj të vegjëlve dhe respekt ndaj të rriturve, nuk është prej 
nesh.”” Të vegjlit kanë nevojë për dashuri, të moshuarit për respekt 
dhe të dyja këto shtresa kanë nevojë për interes e përkujdesje. Me 
këtë fjalë, Hz. Pejgamberi, në lidhje me këto dy shtresa të shoqërisë, 
u ka ngarkuar përgjegjësi dhe detyra të rëndësishme ndaj të rinjve 
dhe të rriturve. Ka fajësuar rëndë personat që nuk respektojnë 
bashkërisht këto dy kritere, pra në dashurinë ndaj të vegjëlve dhe 
respektin ndaj të rriturve. 


Përhapja e strukturës së familjes bërthamë në ditën e sotme, 
banimi më vete i çifteve të martuara, nga njëra anë bëhet shkak që 
të rinjtë t'i ndajnë të moshuarit prej tyre, nga ana tjetër e paraqet si 
problem qëndrimin e tyre bashkë me to. I natyrshëm konsiderohet 
fakti që personi ta kalojë etapën e fundit të jetës në mjedisin ku 
është rritur dhe që e njeh, brenda interesit dhe mbrojtjes, në 
rrethin e afërt. Ky mjedis i fal hare atij, e lidh atë me jetën. Nga 
ana tjetër, azilet e pleqve janë mjedise të huaja për ta. Megjithatë, 
nuk duhet të harrojmë se mund të ketë nevojë për institucione të 
tilla si qendra rehabilitimi për fëmijët dhe azil për të moshuarit, për 
shkak të domosdoshmërisë së kushteve, për shkaqe të ndryshme, 
siç mund të jetë mungesa e të afërmve. Mirëpo, thelbësore është që 
të moshuarit ta kalojnë etapën e fundit të jetës së tyre në shtëpitë e 
veta, brenda familjes. Në pikëpamje të të moshuarve situata është 
kështu. Nga ana tjetër, kjo do të ketë edhe një dobi të tillë: I riu i 
ditës së sotme është i rrituri dhe i moshuari i së nesërmes. Ndërsa 
brezi i ri i sapoformuar do ta mësojë më mirë respektin ndaj të 
rriturve në mjedisin familjar, kryesisht duke filluar nga sjellja që 





37 Tbn Hanbel, II, 185. 

demonstrojnë të rriturit ndaj të moshuarve, fillimisht nga nëna dhe 
babai i tij. 

Në fjalët dhe praktikat e Hz. Pejgamberit, të moshuarit zotërojnë 
një statut të respektueshëm. Ai i ka nxitur të rinjtë që të tregojnë 
respekt ndaj të moshuarve. Në një fjalë të tij në lidhje me këtë 
çështje urdhëron: “Çdo i ri, nëse tregon respekt ndaj një të moshuari 
për shkak të moshës së tij, edhe Allahu do të gjejë njerëz që t'i shërbejnë 
kur të plaket.”5 Në çlirimin e Mekës, Hz. Ebu Bekri solli në prani të 
Hz. Pejgamberit babanë e tij, Ebu Kuhafen, i cili ishte rreth njëqind 
vjeç. Hz. Pejgamberi i tha: “Mos e kishe lodhur deri këtu babanë tënd të 
moshuar, e vizitoja unë atë.” Ndërsa Hz. Ebu Bekri iu përgjigj: “Është 
më e përshtatshme ardhja e tij te ju.” Kjo sjellje e respektuar e Hz. 
Pejgamberit ndaj Ebu Kuhafes së moshuar, krahas komplimentit 
që shprehu për Hz. Ebu Bekrin, duhet të pranohet si një shprehi e 
respektit që ai ndiente ndaj të moshuarve. 


Kur bëhet fjalë për të moshuarit, është me vend të citojmë 
shkurtimisht detyrat ndaj nënës dhe babait (prindërve). Ashtu si 
fëmija ka të drejta ndaj nënës dhe babait, padyshim edhe nëna me 
babanë kanë të drejta ndaj fëmijës. Në Kuranin e Madhërueshëm, 
menjëherë pas detyrës së robërimit ndaj Allahut, në përgjithësi 
theksohet fakti se të qenit i respektueshëm me nënën dhe babanë, 
si dhe të sillesh mirë me ta është një detyrë. Sepse nëna dhe babai 
janë shkak për ardhjen e fëmijës në botë dhe, pas mirësive të 
Allahut, kontributin më të madh në edukimin dhe rritjen e njeriut 
e japin pikërisht ata. Për këtë arsye, në Kuranin e Madhërueshëm, 
urdhërohet: “as uf” mos u thuaji, një shprehje kjo e zakonshme e 
mungesës së respektit ndaj nënës dhe babait, por edhe një tregues 
i mërzisë së brendshme, urdhërohet që të mos qortohen dhe t'u 


thuhen fjalë të bukura. Ndërsa në vijim,” 


me një konceptim 
modestie që buron nga ndjenja e dhembshurisë, ka kërkuar që nëna 


dhe babai të merren nën mbrojtje, si dhe është theksuar mëshira 





38 Tirmidhi, IV, 372. 

39 Tbn Hisham, II, 405-406. 

40 Bakara 2/83; En'am, 6/151; Isra, 17/23. 
4l Tera, 17/23. 

42 Isra, 17/24. 

dhe dhembshuria që ata kanë treguar ndaj fëmijëve kur kanë qenë 
të vegjël. Në këtë mënyrë i është dhënë rëndësi edhe lidhjes dhe 
ndjeshmërisë mes nënës, babait dhe fëmijëve. Kur Hz. Pejgamberi 
radhit veprat më të rëndësishme, pas namazit të falur në kohë, 
ka renditur mirësinë ndaj nënës dhe babait,” ndërsa kur rendiste 
gjynahet e mëdhenj, pas njohjes së ortakut dhe shokut ndaj Allahut, 
ka konsideruar rebelimin ndaj prindërve.'' Pas vdekjes së nënës 
dhe babait ka kërkuar që për të mbajtur gjallë kujtimet e tyre, të 
vazhdohen marrëdhëniet me miqtë e tyre. b 


4- Gratë 

Kur trajtuam çështjen e arsimit, të familjes dhe të jetës familjare, 
u ndalëm pjesërisht edhe mbi çështjen e femrës dhe, në veçanti, 
te qëndrimi i Hz. Pejgamberit ndaj femrës. Këtu do të citojmë ato 
kritere që nuk i kemi prekur më sipër. Po ashtu, do të flasim, në vija 
të përgjithshme, mbi çështjen e gruas në Islam dhe gjatë historisë 
islame. Po ashtu, do të trajtojmë në formë të përmbledhur vendin 
e gruas nga pikëpamja e Hz. Pejgamberit, gjatë periudhës dhe 
veprimtarive të tij. 

Së pari, të hedhim një sy në linja të përgjithshme mbi shërbimet 
e zonjave ndaj Islamit në kohën e lindjes së tij. Shërbimet e tyre 
ndaj Islamit nuk kanë filluar në vitin kur lindi kjo fe, as në muajin 
kur lindi, por në ditën kur lindi. Në muajin kur Hz. Pejgamberi 
mori vahjin e parë, nuk është e nevojshme të përsërisim këtu 
qëndrimin pozitiv dhe të zgjuar të bashkëshortes së tij. Përveç kësaj, 
personi i parë që pranoi Islamin është një grua. Numri i madh i 
mbështetjes së vajzave të Hz. Pejgamberit dhe Hz. Ebu Bekrit 
në periudhën e Mekës, bashkë me besimin e tyre, nuk mund të 
diskutohet. Nëna e Ammar b. Jasirit, Sumejja, është muslimania e 
parë që ra dëshmore si rezultat i torturave. Në ato vite, mjedisi ishte 





P Buhari, VII, 68-69; Muslim, I, 89: Tirmidhi, IV, 310. 

44 Buhari, VII, 71: Muslim, I, 91: Tirmidhi, IV, 312. 

P Tirmidhi, IV, 313, Mustafa Çağrıcı, “Anne baba-ahlak (Nëna babai-morali)”, DİA, 
III, 101-104. 

i tillë ku nuk kishte hapësirë të madhe ligjore, aq sa askush nuk ka 
arritur të kërkojë llogari ndaj vrasësit të Sumejjes. 


Në periudhat e para të Islamit njohim bashkëshorte që e kanë 
pranuar Islamin përpara se këtë ta bënin bashkëshortët e tyre, që 
si muslimane kanë braktisur familjet e tyre idhujtare. Në pranimin 
e Islamit nga Hz. Omeri ka pasur rol fakti që motra e tij, Fatima, 
ishte e lidhur me sinqeritet me fenë e saj. Në veprimtarinë gjatë 
periudhës së Mekës, shihet se Hz. Pejgamberit i kanë dhënë 
mbështetje në maksimum hallat e tij. Vajza e hallës, Erua bint 
Kurejd, bashkëshortja e Ebu Talibit, Fatima bint Esedi dhe 
bashkëshortja e Hz. Abbasit, Ummu'-Fadli, janë ndër gratë që kanë 
ndihmuar dhe mbështetur Hz. Pejgamberin dhe që për këtë shkak, 
ai i ka përmendur me respekt gjatë gjithë jetës. 

Njëzet e pesë për qind e muhaxhirëve të Abisinisë përbëhej 
nga gratë. Ndër këta njohim Ummu Habiben, e cila ishte më 
këmbëngulëse se bashkëshorti i saj në çështjen e vendosmërisë 
në Islam. Ashtu si në hixhretin në Abisini, edhe në hixhretin në 
Medine shohim guximin dhe qëndrueshmërinë e grave. Pasi familja 
e Ummu Selemes e ndau atë nga bashkëshorti i saj, ajo ishte treguar 
aq e guximshme sa të merrte parasysh më vete hixhretin në Medine. 
Edhe në periudhën e Medines, zonjat muslimane, kur ka qenë e 
nevojshme, nuk i janë shmangur pjesëmarrjes në luftë. Kur ka qenë 
e nevojshme kanë vrapuar në ndihmë të të plagosurve. Krahas kësaj, 
kanë marrë pjesë në pesë kohët e namazit, në namazin e xhumasë 
dhe të bajrameve, si veprime me cilësi sociale.“9 


Krahas meshkujve, Hz. Pejgamberi ka marrë besë dhe shprehje 
bindjeje edhe nga femrat. Nëse marrim parasysh se besëlidhja 
është një akt që nënkupton realizimin e saj mes drejtuesit dhe 
vartësit, të zgjedhjes apo të vartësisë, ky është një veprim shumë i 
rëndësishëm dhe i përparuar në krahasim me kohën. Kjo praktikë 
në marrëdhëniet mes kriterit të popullit dhe etapës së shtetit, 
tregon se Hz. Pejgamberi nuk ka parapëlqyer dallimin mes gruas- 
burrit, pasi, në një farë mënyrë, u ka njohur të drejtë fjale grave 





46 Buhari, VI, 160: Muslim, I, 595, 603, 605-606. 

në zgjedhjen e drejtuesit. Megjithëse Hz. Muhammedi (s.a.s.) nuk 
është zgjedhur nga njerëzit si Pejgamber, por nga Allahu. Ndërsa 
njerëzve u mbetet të pranojnë ose të mos e pranojnë këtë situatë 
të tij. Ai merrte besë nga ata që shprehnin bindje ndaj tij, qoftë 
edhe nëse e mendojmë nga kjo pikëpamje, të drejtat politike që Hz. 
Pejgamberi u njihte grave dhe mosdallimi i tyre nga meshkujt në 
çështjen e këtyre të drejtave, është një kriter që spikat shumë. 

Pejgamberi ynë, duke pranuar besën dhe mbrojtjen që jepnin 
gratë, u dha atyre një statut ligjor. Ummu Hani, gjatë çlirimit të 
Mekës, i bëri të ditur Hz. Pejgamberit se ka dhënë besë për një 
burrë dhe se e ka marrë atë nën mbrojtje. Edhe ai e kishte pranuar 
këtë. Ky veprim është i mjaftueshëm për të treguar statutin ligjor 
të grave në aspektin e drejtuesit. Ngjarja është një çështje ligjore 
dhe lidhet me jetën e burrit të saj, i cili është marrë nën mbrojtje. 
Buhariu ka një kapitull të posaçëm për këtë çështje.” 

Në Kur'anin Famëlartë, gruaja dhe burri janë pranuar si të 
barabartë në çështjen e besimit, bindjes ndaj Allahut, modestisë, 
adhurimeve, drejtësisë, durimit, ndihmës, mbrojtjes së nderit dhe 
përmendjes së Allahut.” Kur analizohen ajetet që citojnë gruan 
dhe burrin, vëmë re se Kur'ani i sheh mashkullin dhe femrën si dy 
njerëz që plotësojnë njëri-tjetrin, që mbështesin njëri-tjetrin, si dy 
besimtarë. Si për gruan, ashtu edhe për mashkullin, kriteri vlerësues 
tek Allahu është devotshmëria. Në kriteret që synon të mbrojë 
feja, të quajtur mekasidush-sheria, në çështjet e mbrojtjes së fesë, 
mendjes, brezit, nefsit dhe pasurisë, nuk bëhet dallim mes burrit 
dhe gruas. Aq sa janë të shenjta për burrin vlera të tilla si mendja, 
pasuria, feja, brezi dhe nderi, aq janë edhe për gruan. Madje, sa i 
përket vijimësisë së brezit, mund të thuhet se roli i gruas është më 
i madh se ai i mashkullit. Si mashkullin, ashtu edhe femrën, i lind 
gruaja. Që të dy, së pari, i edukon gruaja, pra, nëna. 

Hz. Pejgamberi nuk sheh ndonjë dallim mes gruas dhe burrit 
në çështjen e mësimit të dijes.” Ua ka shpallur Kur'anin të gjithë 





77 Ibn Hisham, II, 411: Buhari, IV, 67. 
48 Ahzab, 33235. 
49 Tbn Maxhe, I, 81. 

njerëzve, pa bërë dallim mes burrave dhe grave. Ajetet e zbritura, 
ashtu siç ua këndonte meshkujve, ua këndonte edhe femrave.” 


Në këndvështrimin e Hz. Pejgamberit, gruaja zotëronte lirinë 
e mendimit dhe të shprehjes. Gruaja, ose vajza, nuk mund 
të martohet me një mashkull që nuk e do. Përveç kësaj, Hz. 
Pejgamberi u ka kushtuar rëndësi mendimeve të grave dhe është 
këshilluar me ta për disa çështje. Shembujt në lidhje me këtë i 
kemi cituar në secilin kapitull përkatës, prandaj, nuk e shohim të 
arsyeshme t'i përsërisim këtu. 


Hz. Pejgamberi nuk e ka konceptuar femrën si një send apo 
objekt. Ndërsa fjala mall që citohet në hadithin: “Bota përbëhet nga 
një jetesë dhe pasuri. Ndërsa mirësia më e bukur e kësaj bote kalimtare 
është gruaja”' 
nevojitet që të konceptohet kështu. Mashkulli e ka të vështirë të 


nuk tregon se gruaja shihet si një send dhe nuk 


jetojë gjithmonë si beqar. Qoftë edhe nga ky këndvështrim, rëndësia 
e gruas për burrin del qartë. Po ashtu, edhe për gruan situata është 
e tillë. Dëshira dhe kërkesa për të krijuar një familje ekziston te 
pastërtia krijimore e çdonjërit prej fëmijëve. Si rrjedhojë, ashtu 
siç është gruaja një mirësi për burrin, edhe për gruan burri është 
një mirësi. Nevoja dhe përfitimi që ndiejnë për njëri-tjetrin është e 
ndërsjellë. 

Kur flasim për gruan nuk duhet të kuptohet vetëm bashkëshortja 
dhe kjo shtresë duhet të mendohet dhe vlerësohet në një kuadër 
më të gjerë. Ajo, herë pas here është nëna e një fëmije, të riu ose 
të rrituri, gjyshja apo gjyshi. Është fëmija i dikujt, mbesa e një 
gjyshi. Herë të tjera është një jetim, fëmijë apo e re. Ndërsa herë 
të tjera edhe një e varfër nevojtare që ka nevojë për interesin dhe 
ndihmën e të afërmve dhe shtetit. Për këtë arsye, edhe vlera që Hz. 
Muhammedi (s.a.s.) i jepte nënës, fëmijës, të varfrit, jetimit, gruas 
së ve dhe nevojtares, duhet të kuptohet në kuadër të vlerës që ai i 
atribuonte femrës. 





20 Thn Is'hak, f. 128. 
5l Muslim, TI, 1090. 

Ajeti, Jetoni e silluni mirë me ta,” është praktikuar edhe në 
jetën familjare të Hz. Pejgamberit, por edhe fjalët e tij në lidhje me 
këtë çështje kanë zënë një vend të rëndësishëm ndër urdhrat dhe 
këshillat që u ka dhënë sahabeve. Shihet se ai është bërë pengesë që 
të ushtrohej padrejtësi ndaj grave. 


Hz. Pejgamberi dhe sahabet nuk e shohin gruan më poshtë se 
veten, si një njeri të shkallës së dytë, që është e detyruar të bindet 
ndaj çdo gjëje që thonë ata: pranonin se ata kishin të njëjtat të drejta 
me ta. Në të njëjtën mënyrë, edhe gratë nuk i shihnin meshkujt më 
poshtë se veten, si nën urdhrat e tyre, si persona që duhet të binden 
ndaj çdo fjale dhe veprimi të tyre.” 





52 Nisa, 4119. 

53 Për informacione më të hollësishme mbi gruan në Islam shih: M. Tayyib Okiç, 
İslamiyette Kadın Öğretimi (Edukimi i gruas në Islam), Ankara, Hayri Kirbasoglu, 
“Kadın Konusunda Kuran”'a Yapılan Eleştiriler (Kritikat e drejtuara ndaj Kur'anit 
mbi çështjen e gruas)”, Studime islame, v. 5, nr. 4, Tetor 1991, f. 271-283; Riza Savaş, 
Hz. Muhammed Devrinde Kadin (Gruaja në periudhën e Hz. Muhammedit), Stamboll 
1991, I njëjti autor, “İslama Göre Kadının Toplumdaki Roli (Roli i gruas në shoqëri 
sipas Islamit)”, Islam Işığında Kadın (Gruaja në dritën e Islamit), f. 95-112; Mehmet 
Aydın, “Islam Işığında Kadın (Gruaja në dritën e Islamit)”, Gruaja në dritën e Islamit, 
f. 1-39, Mehmet Hatiboğlu, “İslamın Kadına Bakışı (Qasja e Islamit ndaj gruas)”, 
Studime islame, v. 5, nr. 4, tetor 1991, f. 231-235, Salih Akdemir, “Tarih Boyunca 
Kadın ve Kur'an da Kadın (Gruaja gjatë gjithë historisë dhe gruaja në Kur'an)”, Islami 
Araştırmalar (Studime islame), v. 5, nr. 4, Tetor 1991, f. 260-270: Süleyman Ateş, 
“İslamın Kadına Kazandırdığı Haklar (Të drejtat që Islami i solli femrës)”, islami 
Araştırmalar (Studime islame), v. 5, nr. 4, 4 tetor 1991, f. 320-327. Ali Izzetbegoviçi, 
ndër mendimtarët e njohur të kohës sonë, e vlerëson kështu këndvështrimin ndaj 
gruas në konceptimin e qytetërimit që dominon në ditët e sotme: “Qytetërimi e ka 
bërë gruan një objekt admirimi ose përdorimi, mirëpo personalitetin, i cili është i 
vetmi që duhet të përgëzohet dhe të respektohet tek ajo, ia ka marrë. Përballemi 
çdo ditë e më shumë me këtë situatë. Sidomos në zgjedhjen e “miseve” të ndryshme 
dhe në situata të posaçme të femrave si manekin apo topmodele, kjo situatë del 
në pah më qartë... Qytetërimi në veçanti e ka përçmuar mëmësinë. Profesione të 
tillë si shitja, modelimi, edukimi, pozicioni i sekretarit, punët e pastrimit, janë 
parapëlqyer përballë detyrës së mëmësisë. Qytetërimi, duke e shpallur mëmësinë si 
skllavëri, i ka premtuar gruas që do ta shpëtojë nga ajo. Bën të ditur me lëvdatë se sa 
shumë e ka ngarkuar në punë të ndryshme femrën, duke e larguar nga familja dhe 
fëmijët e saj. Nga ana tjetër, kultura që në kohë të hershme e ka lartësuar nënën, 
e ka falur atë si një simbol dhe si një sekret, e ka bërë të shenjtë, poezitë më të 
bukura, zërat më ndikues, fotografia më e bukur dhe statujat i janë kushtuar asaj.” 
(Ali Izzetbegoviç, f. 221). 

5- Jetimët, familjet e dëshmorëve dhe gazinjtë 

Njëra prej shtresave të popullsisë, ndaj së cilës Hz. Pejgamberi 
është sjellë me përkujdesje, madje shtresa që mund të zërë vendin 
e parë në këtë pikëpamje, janë jetimët. Hz. Pejgamberi qe rritur 
edhe vetë jetim dhe kishte qenë dëshmitar për sjelljen e keqe të 
treguar në shoqëri ndaj jetimëve. Në periudhën e injorancës, për 
shkaqe të mungesës së përkujdesjes, të lehtësisë me të cilën jepej 
divorci dhe të vdekjes, numri i grave të veja dhe i jetimëve ishte 
shumë i lartë. Të kujdesen për jetimët në rast të vdekjes së nënës 
dhe babait ishte detyra e të parëve, pra e kryetarëve të fiseve. Ngaqë 
mes fiseve ndodhnin luftëra të shpeshta, numri i vajzave që hynin 
nën përkujdesje ishte i tepërt. Kishte raste kur nën kujdesin e një 
kujdestari gjendeshin dhjetë-pesëmbëdhjetë vajza jetime. Ngaqë 
jetimët janë të paaftë të mbrojnë veten, trashëgimtarët e mëdhenj 
nuk i respektonin të drejtat e tyre, nuk u jepnin gjë atyre.”' Për 
shkak se jetimët nuk mund të ishin trashëgimtarë, në përgjithësi 
nuk mund të zotëronin një sasi të konsiderueshme pasurie. Nëse 
dikush merrte mbi vete shpenzimet e një vajze jetime që kishte 
nën kujdes, sipas traditës, kjo sjellje nënkuptohej në formën që ai 
thoshte: “Kjo vajzë është e imja”. Në këtë situatë, askush nuk mund 
të ishte kandidat për t'u martuar me vajzën, përveç kujdestarit të 
saj. Kujdestari, nëse i pëlqente vajza jetime, martohej me të. Në 
këtë situatë, nuk i jepte asaj mehrin e përcaktuar sipas vajzave të 
ngjashme me të. Megjithatë, drejtonte bashkë me pasurinë e tij 
pasurinë e vajzës, si domosdoshmëri e kujdestarisë, dhe përfitonte 
ai vetë nga kjo pasuri. Ndërsa jetimit nuk i jepte gjë. Nëse nuk i 
pëlqente vajza, ose nëse nuk donte të martohej me një grua të ve, 
bëhej pengesë edhe që ajo të mos martohej me dikë tjetër. Kishte 
raste që jo vetëm nuk ia jepte dikujt tjetër femrën me të cilën nuk 
martohej, por e përdorte atë edhe për punë të rënda, me tortura të 
ndryshme, në mënyrë që të ishte trashëgimtar për pasurinë e saj.” 

Siç shihet, sjelljet që praktikoheshin ndaj jetimëve në shoqërinë 
e injorancës, na shfaqen si një problem social. Për këtë arsye, në 





54 1. Kafi Dönmez, “Yetim (Jetimi)”, IA, XIII, 402. 
55 Zebidi, XI, 78-79. 

Kur'an dhe në hadithet e Hz. Pejgamberit, njësoj si me problemet e 
tjera të asaj periudhe, shihet se ky kriter shfaqet si i rëndësishëm. Si 
rrjedhojë, në Kur'an dhe në hadithe janë cituar sjelljet e këqija ndaj 
jetimëve, si dhe janë marrë në mbrojtje ato, duke u rezervuar edhe 
të drejtat. Në ajetet e Kuranit dhe në hadithet e Hz. Pejgamberit, 
për çdo situatë që mund të dilte në lidhje me jetimët, janë paraqitur 
kritere dhe janë nxjerrë në pah në një kornizë të gjerë sjelljet që 
duhet të tregojnë besimtarët mbi këtë çështje dhe sjelljet nga të cilat 
të shmangen. Ajetet që lidhen me këtë çështje mund t'i trajtojmë, 
përgjithësisht, në dy pjesë. Një pjesë e ajeteve urdhëron sjelljen e 
mirë ndaj jetimëve. Ndërsa pjesa tjetër përfshin dispozitat ligjore 
në lidhje me mallrat e jetimit dhe në përgjithësi dispozitat në lidhje 
me jetimët. 

Duke u urdhëruar: “A nuk ishe jetim e Ai të dha strehë2”9 
theksohet se vetë Hz. Pejgamberi është rritur si jetim dhe se Allahu, 
kur ai ishte jetim, e strehoi duke i krijuar mundësi të ndryshme. Në 
të njëjtën sure urdhërohet Pejgamberi që të tregojë sjellje të mirë 


ndaj jetimit: “Prandaj mos e shtyp jetimin!”” 


Ngjarja që do të tregojmë më poshtë tregon rëndësinë që 
i kushton feja islame mbrojtjes së të drejtave të gruas së ve dhe 
jetimëve. Një burrë nga ensari (Eus b. Thabiti) vdiq dhe la pas një 
grua të ve dhe tri vajza jetime. Personi që vdiq nuk kishte djalë. Fisi 
i xhaxhait të tij ia mori të gjithë pasurinë. Nuk i dhanë gjë gruas së 
ve dhe tri vajzave. Gruaja u ankua për situatën te Hz. Pejgamberi. 
Hz. Pejgamberi dërgoi një burrë tek ata. Trashëgimtarët thanë se 
pasuria u përkiste atyre. Sepse sipas traditës arabe, trashëgimtarë 
bëheshin të afërmit meshkuj, për ata që vdisnin vetëm. Pas kësaj 
ngjarjeje zbriti ky ajet: “Meshkujve u takon pjesë nga ajo që ua kanë 
lënë prindërit dhe të afërmit, por, edhe femrave u takon pjesë nga ajo 
që ua kanë lënë prindërit dhe të afërmit...” Hz. Pejgamberi u dërgoi 





56 Duha, 9376. 
5 Duha, 93/9. 
58 Nisa, 4/7. 

menjëherë lajm dhe u bëri të ditur se Allahu ka ndarë pjesë nga 
trashëgimia edhe për femrat.” 


Para Islamit njerëzit përvetësonin pasurinë e jetimëve. Për 
të përfituar nga pasuria e tyre, gjenin ndonjë mënyrë se si të 
martoheshin me jetimin, ose ta martonin atë me vajzën apo djalin. 
Pasi zbritën ajetet: “Vërtet, ata që shpenzojnë pasurinë e jetimit pa 
të drejtë, vetëm mbushin barkun e tyre me zjarr”, dhe “Dhe mos iu 
qasni pasurisë së jetimit, përveçse për ta rregulluar, derisa të mbërrijë 
pjekurinël”9 muslimanët hoqën dorë nga pasuria e jetimëve. Në 
vend që të përvetësonin pasurinë e tyre, filluan të tregojnë kujdes 
që të mos ndërhynin te pasuria e jetimëve. Madje, u arrit deri aty 
sa të kishin frikë edhe të hanin ushqimin e mbetur të jetimëve. Ata 
që kishin jetimë në shtëpi filluan të ndajnë mënjanë ushqimin e 
tij. Përcaktuan nga një shtëpi më vete për ta. Kjo situatë, ishte në 
disfavor të jetimëve që ishin të paaftë të vinin në përdorim pasurinë 
e tyre, por u vinte vështirë edhe kujdestarëve të jetimëve. Madje, 
Abdullah b. Reuaha: “O Rasulullah! Jo të gjithë kemi mundësi t'u japim 
jetimëve një shtëpi më vete dhe të ndajmë ushqimin me ta.” Ja pra, për 
të eliminuar këtë keqkuptim dhe për të qartësuar këtë çështje, zbriti 
ky ajet: “Të pyesin ty për jetimët, thuaju: “T'u bëni mirë atyre është vepër 
e bukur. Nëse jetoni bashkë me ata, dijeni se janë vëllezërit tuaj...”91 
Sipas këtij ajeti, e rëndësishme ishte të edukoje mirë jetimin, të 
përdorje pasurinë e tij në dobi të tij dhe ta shtoje atë. Më qëllim 
që të mos jetë në disfavor të tyre, nuk konsiderohej problem që të 
banoje bashkë me jetimët, në bashkimin e pasurisë me të tyre dhe 
përdorimin e tyre. Ndërkaq, pasi të hiqen shpenzimet nga fitimi i 
korrur, duhet t'u jepet atyre pjesa që u takon, ose duhet të shtohet 
në llogarinë e tyre.“ 

Njëra ndër veprimtaritë kryesore sociale të Hz. Pejgamberit ishte 
që të sillte në një nivel të mirë pozitat e jetimëve brenda shoqërisë. 
Interesimi i tij me të varfrit dhe me jetimët, si dhe fakti që ai filloi 





° Uahidi, Esbabu’n-Nuzul, tah. Sejjid el-Xhumejli, Bejrut 1990, f. 120-121. 

60 Nisa, 4110: En'am, 6/152. 

6l Bakara 2/220. 

62 Süleyman Ateş, Yüze Kur'anın Çağdaş Tefsiri (Tefsiri bashkëkohor i Kuranit të Lartë), 
Stamboll 1990, I, 379. 

t'i praktikojë të drejtat e tyre, rastis në vitet e para të profetësisë. 
Si rrjedhojë, kryetari i muhaxhirëve të ikur në Abisini, Xhafer b. 
Ebi Talibi, në fjalimin që mbajti në prani të Nexhashiut, me qëllim 
që të mbronte Islamin dhe muslimanët, ka thënë: “në periudhën 
e injorancës të fuqishmit shtypin të dobëtit”. Në vijim të fjalimit ka 
shprehur kriteret që Hz. Pejgamberi ka urdhëruar dhe ndaluar. Si 
dhe ka thënë se njëri prej kritereve që ai ka ndaluar është “të hahet 
pasuria e jetimit”. Hz. Pejgamberi është angazhuar me jetimët deri 
në fund të jetës. 


Shembullin më të bukur të Hz. Pejgamberit ndaj jetimëve mund 
ta gjejmë në sjelljet e tij ndaj sahabiut të njohur, Enes b. Malikut. 
Enes b. Maliku ishte jetim. Transmetohet se babai i tij, Malik b. 
Nadri, ishte kundër muslimanëve, se në ditët e para kur Islami 
u përhap në Medine, i zemëruar nga fakti që bashkëshortja e tij, 
Ummu Sulejm, pranoi Islamin, vajti në Damask dhe para hixhretit 
ndërroi jetë atje. Ummu Sulejm u martua më pas me Ebu Talha 
el-Ensariun. Kur Hz. Pejgamberi migroi në Medine, nëna (ose 
njerku) e dha Enesin, i cili ishte ende në moshën dhjetëvjeçare, 
që dinte shkrim e lexim dhe që ishte djalë i zgjuar, në shërbim të 
Hz. Pejgamberit. Enesi, deri në vdekjen e tij, i shërbeu për rreth 
dhjetë vjeç. Shumë të dhëna në lidhje me stilin e arsim-edukimit të 
Hz. Pejgamberit, me tolerancën e tij ndaj njerëzve dhe, në veçanti, 
ndaj fëmijëve dhe sjelljeve të tij morale, janë transmetuar nga Enesi. 
Enesi ka thënë se nuk është qortuar qoftë edhe një herë nga Hz. 
Pejgamberi. Hz. Pejgamberi, bashkëshorteve të tij që përpiqeshin 
të qortonin Enesin për ndonjë gabim, u thoshte: “Lëreni fëmijëni1”9“ 


Hz. Pejgamberi i ka kushtuar shumë rëndësi dhe e ka nderuar 
shtëpinë ku strehohej një jetim dhe ndaj të cilit silleshin mirë. Ai 
është shprehur kështu mbi këtë çështje: “Më e mira ndër shtëpitë 
e muslimanëve është shtëpia ku gjendet një jetim ndaj të cilit sillen 
mirë. Ndërsa më e keqja është shtëpia ku gjendet një jetim ndaj të cilit 
sillen keq.”” Këtu nuk përmendet vetëm strehimi i tij, bashkë me 





63 Tbn Hisham, 1, 336. 

strehimin përmendet edhe sjellja e mirë ndaj tij. Në rast se personat 
e familjes sillen keq me një jetim, ky lloj strehimi mund të marrë 
trajtën e mizorisë ndaj tij. 

Edhe situata e Ebu Hurejres është një ndër shembujt më të 
bukur që merr parasysh vlerën që Islami u jep jetimëve. Ai bën 
të ditur se është rritur si jetim, se ka punuar pranë Busre bint 
Gaz'uanit si shërbëtor, aq sa të mbushte barkun dhe se ka fituar 
nder bashkë me Islamin.99 


Hz. Pejgamberi, kur krijohej ndonjë konflikt ndërmjet një 
jetimi dhe dikujt tjetër, edhe pse gjykata mund të jepte vendim në 
disfavor të jetimit, ka parapëlqyer që me anë të dhuratave dhe me 
pëlqimin e zemrave, ta mbrojë jetimin. Para luftës së Uhudit, mes 
Ebu Lubabes ndër ensarët dhe një jetimi po nga ensarët, krijohet 
një konflikt për shkak të një pemishteje me hurma. Hz. Pejgamberi 
jep vendim në favor të Ebu Lubabes. Ndërkaq, kërkon nga ai që t'ia 
dhurojë të drejtën jetimit. I thotë atij se në këmbim të kësaj do t'i 
dhurohet një pemishte hurme në xhennet. Mirëpo Ebu Lubabe nuk 
e pranoi këtë. Hz. Pejgamberi u mërzit me të. Në atë kohë, Ibnu'd- 
Dehdaha e pyeti Hz. Pejgamberin se çfarë shpërblimi do të merrte 
nëse i dhuronte jetimit një pemishte hurmash. Ai i tha se do t'i 
dhurohej një pemishte hurmash në xhennet. Ibnu'd-Derdaha e bleu 
pemishten dhe ia dhuroi jetimit. Hz. Pejgamberi u kënaq shumë me 
këtë sjellje të tij.9” 

Pejgamberi ynë nuk i ka shfrytëzuar kurrë jetimët. Qoftë edhe 
kur ishte fjala për shërbimet publike, nuk ka vënë dorë kurrë mbi 
pasurinë e jetimëve. Madje, nuk ka pranuar edhe që ata të dhurojnë 
pasuri për këtë qëllim. Për shembull, toka mbi të cilën u ndërtua 
el-Mesxhidu'n-Nebeui, u përkiste dy jetimëve, Sehl dhe Suhejlit, të 
cilët ishin nën mbrojtjen e Es'ad b. Dhurares. Këta dy jetimë kishin 
kërkuar ta dhuronin tokën në mënyrë që të ndërtohej mesxhidi, 
ndërkaq, Hz. Pejgamberi nuk e pranoi këtë dhe pagoi vlerën e saj. 





66 Tbn Maxhe, II, 817. 

Kishte raste kur, në çështjen e ndihmave, Hz. Pejgamberi 
zgjidhte jetimët para të afërmve. Një ditë atij i sillen robërit nga 
pasuria e shtënë në dorë si pasojë e ganimetit. Kur vajzat e xhaxhait 
të Hz. Pejgamberit, Zubejr b. Abdilmuttalibit, Ummul-Hakem dhe 
Dubaa, e dëgjuan këtë, morën me vete Hz. Fatiman dhe erdhën te 
Hz. Pejgamberi. I treguan situatën ku ishin dhe kërkuan shërbëtorë 
nga ai. Pas kësaj, Hz. Pejgamberi urdhëroi: “Juve ju kanë kaluar 


jetimët e Bedrit”. 


Sahabiut me emrin Beshir b. Akrebe, kur ishte ende fëmijë, i ra 
dëshmor babai në luftën e Uhudit. Pas kësaj, Hz. Pejgamberi viziton 
Beshirin, pa që ai po qante dhe i tha: “Mos qaj, a nuk do të doje që unë 
të isha babai yt, e Aishja nëna jote?” Beshiri iu përgjigj: “Po”. 

Nën mbrojtjen e Hz. Aishes kishte jetimë.” Përveç kësaj kishte 
edhe jetimë që i ishin lënë trashëgimi Hz. Pejgamberit. Kështu, kur 
Esad b. Dhurare po ndërronte jetë, la testamentin, sipas të cilit, 
tri vajzat në emrat Kebshe, Habibe dhe Faria, ia kishte lënë Hz. 
Pejgamberit. Pejgamberi ynë, te çdo bashkëshorte që shkonte, 
merrte me vete edhe këto vajza. Madje u interesua edhe për 
martesën e tyre.“ 


Hz. Pejgamberi ka thënë se interesimi për jetimin është një 
detyrë fetare, se ata që interesohen për jetimët do të arrijnë 
shpërblim në ahiret. Si rrjedhojë, në një fjalë të tij urdhëron: 
“Kushdo që përkëdhel kokën e një fëmije për hir të Allahut, i shkruhet 
mirësi për çdo numër të flokëve që prek. Kushdo që sillet mirë me një 
vajzë apo djalë jetim që gjendet pranë tij, unë dhe ai në xhennet jemi si 


këta të dy (duke treguar gishtin tregues dhe të mesëm)”.9 


Në hadithet që radhisin shtatë gjynahet e mëdha, ndër këto 
citohet edhe përvetësimi i pasurisë së jetimit: Hz. Pejgamberi 
urdhëron kështu: “Shmanguni nga shtatë gjëra shkatërruese: shirku, 





"H Ebu Davud, HI, 393: V, 310. 

magjia, vrasja, kamata, përvetësimi i pasurisë së jetimit, largimi nga 
lufta dhe shpikja për zina ndaj gruas së ndershme.” 

Ibn Maxhe, në veprën e tij “Kitabul-Edeb” ka shkruar një 
kapitull për të drejtën e jetimit. Këtu spikat hadithi: “Ju urdhëroj të 
shmangeni nga cenimi i së drejtës së dy të dobëtëve: jetimit dhe gruas”.” 
Hz. Pejgamberi urdhëroi: “Kushdo që mbron tre jetimë, bëhet sikur 
e ka kaluar ditën me agjërim, natën me namaz, sikur ka bërë xhihad 
në rrugën e Allahut. Unë dhe ai, pra ai që mbron jetimët, jemi vëllezër 
në xhennet si këta të dy” dhe bashkoi dy gishtat e dorës me njëri- 
tjetrin.” 

Hz. Pejgamberi i kushtonte rëndësi ruajtjes së jetimit. Madje 
kërkonte që personat të cilët nuk ishin të aftë ta ruanin atë, të mos 
e merrnin përsipër këtë punë. Si rrjedhojë, duke i thënë Ebu Dher 
el-Gifariut se ishte i dobët, i këshilloi që të mos e merrte përsipër 
kujdestarinë e pasurisë së jetimit.” 

Aun b. Ebi Xhuhejfe transmeton këtë fjalë nga i ati: “Ne na erdhi 
nëpunësi i zekatit i Pejgamberit. E mori zekatin nga të pasurit tanë dhe 
ua dha të varfërve. Unë isha një fëmijë jetim. Edhe mua më dha një 
deve.” Edhe ky shembull tregon për përkujdesjen që tregonte 
shteti në periudhën e Hz. Pejgamberit ndaj mbrojtjes së jetimëve. 


Hz. Pejgamberi ka lëvduar të pasurin që bën bamirësi ndaj 
jetimit, të varfrit dhe udhëtarit, ndërsa i ka cilësuar si negativë ata 
që kanë ngrënë të drejtën e tyre.” Ka urdhëruar: “Kushdo që merr 
përsipër ushqimin e një jetimi, për sa kohë nuk ka një gjynah që nuk 
falet, Allahu e vendos atë në xhennet.”9 Ndaj atyre që pyesnin se cili 
është shpërblimi i dhënies së zekatit ndaj nipërve dhe mbesave 
jetime, ka thënë se do të jepet dyfish shpërblim, njëri për shkak të 
farefisnisë, ndërsa tjetri për shkak të zekatit.” Ndaj një burri që u 





T4 Buhari, II, 195. 

ankua për ngurtësi të zemrës, i kërkoi të shprehë dhembshuri ndaj 
jetimit, të përkëdhelë kokën e tij, si dhe t'i japë atij nga ushqimi që 
ha dhe kështu zemra do t'i zbutej. 

Siç shihet, në atë periudhë Hz. Pejgamberi ka ofruar zgjidhje 
mjaft të rëndësishme dhe thelbësore mbi të drejtën e jetimit dhe 
mbi çështjen e sjelljes së mirë ndaj jetimëve, gjë që në atë kohë ishte 
një problem social dhe që mund të vazhdojë gjithmonë. 

Hz. Pejgamberi ka treguar interes të veçantë ndaj fëmijëve të 
lënë pas nga dëshmorët. Njëri prej fëmijëve të dëshmorëve që 
fitoi afrimitetin dhe interesin e tij të veçantë ishte Xhabiri, djali i 
Abdullah b. Amrit, njëri ndër dëshmorët e Uhudit. Kur i ati i ra 
dëshmor, Xhabiri ishte ende tetëmbëdhjetë vjeç. Një ditë pas Luftës 
së Uhudit, ndërsa Hz. Pejgamberi po shkonte në fushatën luftarake 
të Hamrau'l-Esedit, edhe pse vetëm një ditë më parë kishte lejuar 
pjesëmarrjen e atyre që kishin qenë në Uhud, i kishte njohur leje 
të posaçme Xhabir b. Abdillahut, i ati i të cilit pati rënë dëshmor 
një natë më parë. Xhabiri kishte ardhur te Hz. Pejgamberi dhe i 
pati thënë se nuk kishte marrë pjesë në luftën e Uhudit për shkak 
se nuk kishte njeri tjetër që të kujdesej për motrat e tij. Kështu, 
kishte kërkuar leje për të marrë pjesë në fushatën luftarake. Hz. 
Pejgamberi e ndihmoi Xhabirin edhe në kohë të tjera. Shumica prej 
atyre që i ati i Xhabirit u kishte borxh, kur erdhi stina e mbledhjes 
së hurmave, i kërkuan djalit të tij borxhet e babait. Ai i tha Hz. 
Pejgamberit se nuk kishin të ardhura të tjera, veç pemishtes së 
hurmës dhe se prodhimi i këtij viti nuk do të mjaftonte për të 
paguar borxhin. Hz. Pejgamberi i grumbulloi në disa grumbuj 
hurmat e mbledhura. U ul pranë grumbullit më të madh dhe pasi 
mori matësen në dorë, filloi t'u japë të gjithëve hurma aq sa kishin 
për të marrë. Transmetohet se si mrekulli e Hz. Pejgamberit pasi u 
paguan të gjithë borxhet e Xhabirit, hurmat nuk u pakesuan P 

Kur Hz. Pejgamberi ndihmonte familjet e dëshmorëve, të cilët 
ishin me probleme financiare, është shmangur edhe nga sjelljet që 
i shtyjnë ata në shtypje. Si shembull për këtë duam të kujtojmë 

ngjarjen që ndodhi mes tij dhe Xhabir b. Abdillahut. Xhabir 
b. Abdillahu, i cili mori pjesë në fushatën luftarake Dhatu'r- 
Rika bashkë me Hz. Pejgamberin, i tregoi atij se kishte probleme 
financiare. Hz. Pejgamberi kërkoi nga Xhabiri që t'i shesë devenë. 
Pas një bisede që zgjati gjatë, e bleu devenë, me kusht që ta marrë 
në dorëzim kur të arrinin në Medine. Kur arriti në Medine, Xhabiri 
e dërgoi devenë që ta dorëzonte, por Hz. Pejgamberi i pagoi borxhin 
atij dhe devenë ia dhuroi po atij. Në atë kohë, Xhabiri u takua me 
një hebre, të cilit i tregoi situatën. Hebreu u habit me këtë dhe tha: 
“Do të thotë se ai e bleu devenë nga ti, t'i dha paratë e saj, pastaj ta 
dhuroi ty devenë, apo jo?!” Xhabiri iu përgjigj: “Po”. 5 

Hz. Pejgamberi nuk është mjaftuar vetëm duke i ndihmuar 
fëmijët e dëshmorëve të përballonin nevojat materiale e shpirtërore, 
ka kërkuar edhe që ata, në vitet në vijim, të shpëtojnë së qeni njerëz 
që e kalojnë jetën vetëm me ndihmë, të jenë persona të aftë për 
punë, t'i nxjerrin vetë shpenzimet e jetesës dhe i ka nxitur për këtë. 
Si shembull për këtë mund të citojmë një ngjarje që ndodhi me 
djalin e Xhafer Tajjarit, i cili ra dëshmor në luftën e Mu'tes, ku mori 
pjesë bashkë me Hz. Pejgamberin. Pejgamberi ynë shkoi një ditë 
tek Abdullah b. Xhaferi, i cili shiste në treg bashkë me fëmijët, u 
interesua për të dhe bëri dua duke thënë: “Allahu im! Bëji të begata 
shitjet e tij.” Meqë Abdullah b. Xhaferi ishte 10 vjeç në kohën kur 
ndërroi jetë Hz. Pejgamberi,“ kjo ndodhi duhet të ketë ndodhur në 
një kohë mes moshës shtatë dhe dhjetëvjeçare. 


Hz. Pejgamberi i ngushëllonte fëmijët e dëshmorëve. Gjatë 
Luftës së Uhudit, Ebu Said el-Hudriu ishte trembëdhjetë vjeç. I ati, 
Malik b. Sinani, duke thënë se ai ishte zhvilluar, kërkoi që të marrë 
pjesë në luftë, por Hz. Pejgamberi nuk pranoi. Malik b. Sinani ra 
dëshmor në Luftën e Uhudit. Ebu Said el-Hudriu shkoi të presë Hz. 
Pejgamberin, i cili po kthehej nga Medina pas luftës, me fëmijët 
e fisit Beni Hudre. Hz. Pejgamberi e ngushëlloi atë dhe i bëri dua 
duke thënë: “Allahu ia dhëntë shpërblimin babait tënd”. 





83 Tbn Hanbel, II, 303: Ibnurl-Esir, Usd, 1, 307-308. 
Ge Buhari, V, 9 etj., Ibn Hanbel, 1, 105: Ibn Maxhe, I, 56-57. 

Hz. Pejgamberi është interesuar për fëmijët e Hz. Hamzait, 
xhaxhait të tij që ra dëshmor në moshë të re në Uhud. Vajza e 
Hamzait, Umameja, vrapoi pas Pejgamberit tonë në Umren e Vonuar 
duke thënë: “Xhaxhal Xhaxhal”. Ai e mori Umamen dhe e solli në 
Medine. Në marrjen përsipër të përkujdesjes për fëmijën u krijua 
një mosmarrëveshje mes Zejd b. Harithes, Hz. Aliut dhe Xhafer b. 
Ebi Talibit. Pas kësaj ndërhyri Pejgamberi ynë, ngaqë bashkëshortja 
e Xhafer b. Ebi Talibit ishte tezja e Umames, përkujdesjen e saj ia 
dha Xhaferit. Umamen më pas e martoi me Seleme b. Ebi Seleme. 
Përsëri mori mbi vete administrimin dhe përkujdesjen e familjarëve 
të mbetur pas Abdullah b. Xhahshit, i cili ra dëshmor në luftën e 
Uhudit, po ashtu, djalit të tij i bleu pasuri në Hajber.”5 

Në periudhën e Medines, pothuajse të gjitha sahabet e Hz. 
Pejgamberit përbëheshin nga gazinjtë. Sepse ata ishin gazinj që 
kishin marrë pjesë në luftërat e Bedrit, Uhudit dhe Hendekut. 
Pejgamberi flet me lëvdim ndaj Ehlu Bedrit (personave që morën 
pjesë në luftën e Bed). Dr Në lëvdimin e tij, në përgjithësi, bashkë 
me citimin e virtytshmërisë së atyre që kishin marrë pjesë në Luftën 
e Bedrit, kjo tregon edhe për vlerësimin që ai u bënte gazinjve. 
Ashtu si në shembullin e Hatib b. Ebi Beltea, i cili shkroi letër ndaj 
idhujtarëve me qëllim që t'i informojë për përgatitjet e bëra për 
çlirimin e Mekës, mirëpo që më pas kjo letër e tij iu shtie në dorë, 
shihet se i fali disa faje të këtyre. 

Hz. Pejgamberi bënte të pamundurën për të ngushëlluar të 
alërmit që mbeteshin pas atyre që kishin rënë dëshmorë. Për këtë 
mund të tregojmë si shembull sjelljen e tij ndaj nënës së Harithe 
b. Surakasë, i cili ra dëshmor në moshë të vogël. Harithe ishte një 
jetim dhe babai i tij, Suraka, pati ndërruar jetë para hixhretit. Edhe 
ai vetë e kishte pranuar Islamin bashkë me të ëmën para hixhretit. 
Harithe, për shkak se ishte në moshë të vogël, nuk arriti të marrë 
pjesë si luftëtar në Luftën e Bedrit. Ndërkohë, u plagos nga një 
shigjetë ndërsa pinte ujë nga një rrëke në vijën e pasme të fushës 
së luftës dhe u bë dëshmori i parë i ensarëve nga kjo luftë. Nëna 





85 Tbn Sejjidinnas, IL, 32. 

dhe motra e tij mësuan se Harithe kishte vdekur. Nëna e tij Ummu 
Harithe, priti ardhjen e Hz. Pejgamberit dhe u shpreh se do të 
pyeste atë për gjendjen e djalit të saj, se nëse ishte në xhennet, 
nuk do të qante, mirëpo nëse ishte në xhehennem, do të qante 
për të. Kur Pejgamberi ynë u kthye nga Bedri në Medine, gruaja 
në fjalë erdhi tek ai për ta pyetur për djalin e saj: ”Nëse djali im 
është në xhennet do të duroj, pres sevapin nga kjo; nëse jo, do të qaj me 
sa mundem për të.” Hz. Pejgamberi i tha asaj se Harithe ishte në 
xhennet, madje gjendej në xhennetin e Firdeusit. Pas kësaj, nëna i 
tha se nuk do të qante kurrë për djalin e sain 


Edhe kjo ndodhi që lidhet me ngushëllimin e Hz. Pejgamberit 
ndaj një nëne dëshmori, është shumë domethënëse: Ai, pasi varrosi 
dëshmorët e Uhudit, hipi në kalë dhe u nis drejt Medines bashkë 
me gazinjtë. Gratë ensare kishin dalë në rrugë për ta pritur atë. 
Ndër këta ishte edhe nëna e Sa'd b. Muadhit, Kebshe bint Ubejdi, e 
cila kishte kapur kapistrën e kalit të Hz. Pejgamberit. Djali tjetër i 
kësaj gruaje, Amri, pati rënë dëshmor. Sa'd b. Muadhi ia prezantoi 
atij duke i thënë: “O Rasulullahl Nëna imel” Kebshe shkoi pranë 
Hz. Pejgamberit dhe i tha: “Tani që të pashë ty gjallë e shëndoshë, 
fatkeqësia që më ndodhi nuk më prek aspak mua.” Pasi Hz. Pejgamberi 
i shprehu asaj ngushëllimet për djalin, Amr b. Muadhin, i tha se 
ai dhe dëshmorët e tjerë ishin banorë të xhennetit dhe bëri dua: 
“Allahu imi Largoji pikëllimet nga zemrat e tyre. Shpërbleji për shkak të 
fatkeqësisë së tyre. Mundëso pasardhës të mirë, që të tregojnë sjellje të 


bukura ndaj atyre që dëshmorët kanë lënë pos "77 


Muhammedi, djali rreth moshës trevjeçare i Enes b. Fedales, i cili 
ra dëshmor në luftën e Uhudit, erdhi te Hz. Pejgamberi. Pejgamberi 
ynë i dhuroi atij një pemishte hurmash, me kusht që të mos shitej 
dhe të mos jepej si dorëzanë.® Kur ushtria islame u kthye nga 
Lufta e Uhudit, gratë erdhën te Hz. Pejgamberi me qëllim që të 
pyesnin për të afërmit që kishin marrë pjesë në luftë. I tha kunatës 





Si Uakidi, I, 65, 94: Buhari, III, 206: Ali Toksari, “Harithe b. Suraka”, DİA, XVI, 202- 
203. 

88 Uakidi, 1, 316. 

së tij, Hamne bint Xhahshit, se vëllai i saj, Abdullahu, dhe daja 
i saj, Hamzai, kishin rënë dëshmorë. Hamne u tregua gjakftohtë 
dhe kërkoi nga Allahu faljen e tyre. Kur Hz. Pejgamberi i tha se 
bashkëshorti i saj kishte rënë dëshmor, u pikëllua dhe filloi të 
bërtasë. Pas kësaj, Hz. Pejgamberi tha se burrat kishin një vend 
të veçantë pranë grave. Kur e pyeti atë se përse veproi ashtu, ajo 
i tha: “O Rasulullah! M'u kujtuan fëmijët jetimë, u drithërova”. Hz. 
Pejgamberi bëri dua që ata fëmijë të rriten e të edukohen mirë 
dhe u interesua për ta. E ndihmoi Hamnen me ndihma ushqimore 
në Hajber.”9 

Në një fjalë të tij, Pejgamberi ynë urdhëroi: “Ata që zgjidhin 
problemet e grave të veja dhe të të varfërve, fitojnë shpërblim njësoj 
sikur të kenë bërë xhihad në rrugën e Allahut.” Në përmbajtjen e 
kësaj fjale nuk ka dyshim se hynë edhe ata që ndihmojnë gratë e 
veja që lënë pas dëshmorët. Hz. Pejgamberi ka dhënë mbështetje 
shpirtërore edhe ndaj familjeve të dëshmorëve dhe ka bërë dua për 
ta duke thënë: “Allahu im! Largoji pikëllimet nga zemrat e tyre. Zhduki 
fatkeqësitë e tyre. Bëji zotërues të mirë ndaj atyre që lanë pas”.” 

Nga vlerësimi që Hz. Pejgamberi u jepte gazinjve, dëshmorëve 
dhe fëmijëve të dëshmorëve, janë ndikuar edhe sahabet. Sipas një 
lajmi që Ibn Hishami e citon pa një datë konkrete, shoku i tij më 
i afërt, Hz. Ebu Bekri, kishte një vajzë të vogël në dorë dhe po e 
përkëdhelte atë. Në këtë çast erdhi një burrë pranë tij dhe e pyeti 
se kush ishte vajza. Hz. Ebu Bekri i tha: “Ajo është vajza e një burri 
më të hairit se unë. Kjo është vajza e Sa'd b. Rebiut”.” Ndërsa Sa'd b. 
Rebiu ishte një gazi që kishte marrë pjesë në Luftën e Bedrit: ai pati 
rënë dëshmor në Luftën e Uhudit. 


6- Të varfrit 
Njëra prej shtresave të shoqërisë, ndaj së cilës duhet të tregohet 
përkujdesje dhe të mbrohet, pa dyshim janë personat e varfër. 





90 Uakidi, 1, 291-292. 
9l Buhari, VII, 76. 
92 Uakidi,1, 316. 
93 Tbn Hisham, II, 95. 

Në Kur'an ekzistojnë mjaft ajete që lidhen me ndihmën ndaj 
të varfërve, dhënien e ushqimit ndaj tyre dhe mbrojtjen e tyre. 
Hz. Pejgamberi, që në vitet e para të Islamit, ka hedhur hapa të 
rëndësishëm në mbrojtjen dhe përkujdesjen e të varfërve, për 
luftën ndaj varfërisë dhe ka theksuar që të mos lihet asnjë nevojtar 
në shoqëri. Këta hapa mund të përmblidhen në formën e muahat 
(formimit të vëllazërimit), lirimin e skllevërve, ndarjes së pjesës për 
nevojtarët, qoftë nga ganimeti dhe zekati, që mblidhen nga shteti, 
pra nga buxheti i shtetit, e qoftë me nxitjen e dhënies së ndihmesës 
nafile. Madje, në atë periudhë shihet se edhe jomuslimanët i ruanin 
të varfrit dhe përkujdeseshin për ta. Si rrjedhojë, jomuslimanët që 
nuk zotëronin forcë materiale, që ishin të paaftë për punë dhe të 
varfër, u përjashtuan nga dhënia e xhizjes. 


Për të cituar një shembull sa i përket nxitjes së Hz. Pejgamberit 
për ndihmesat nafile, duam të përmendim këtë ngjarje: Një ditë 
erdhën te Hz. Pejgamberi disa burra nga fisi Mudar, të cilët ishin 
me këmbë të zbathura, gjysmë të zhveshur dhe me këmishët ose 
pelerinat në ngjyrën e lëkurës së luanit të vendosura mbi kokë. 
Kur pa gjendjen e tyre të varfër, Hz. Pejgamberit i ndryshoi 
ngjyra e fytyrës. Hyri brenda, i tha Bilal el-Habeshiut të dilte të 
këndonte ezan dhe kamet. Pasi i priu namazit mbajti një fjalim ndaj 
xhemaatit, këndoi një pjesë të ajeteve që parashikojnë ndihmesën 
ndaj të varfërve dhe tha: “Personi duhet të japë sadaka nga dinari, 
dirhemi, veshja, gruri, hurma e tij, qoftë edhe një gjysmë hurme”. 
Njerëzit mobilizohen dhe sjellin para, produkte të nevojshme, të 
tilla si ushqime dhe pije. Aq sa nga ushqimet dhe veshjet formojnë 
dy grumbuj. Duke parë këtë, Hz. Pejgamberi u kënaq shumë dhe 
tha: “Kushdo që hap një nismë të bukur në Islam, shpërblimi i tij dhe i 
atyre që veprojnë me të, i përket atij, pa u pakësuar asgjë nga shpërblimi 
i atyre që veprojnë me këtë. Kushdo që hap një nismë të keqe në Islam, 
gjynahu i asaj rrjedhe dhe i atyre që veprojnë me të, i përket atij, pa u 


pakësuar asgjë nga gjynahu i atyre që veprojnë me të.“ 





94 Tbn Hanbel, IV, 358-359. 

Hz. Pejgamberi, ndërkohë që kryente veprimtari për 
përmirësimin e situatës së të varfërve, kurrë nuk ka zgjedhur t'i 
përçmojë dhe t'i poshtërojë ata. 

Hz. Pejgamberi ka mjaft fjalë në lidhje me varfërinë dhe me 
të varfrit. Këta mund t'i vlerësojmë duke i ndarë në dy grupe: Në 
transmetimet e grupit të parë shihet se zënë vend shprehje në favor 
të varfërisë. Madje, dijetarët e hadithit, duke hapur kapituj në lidhje 
me virtytshmërinë e varfërisë, kanë përpiluar hadithet që i përkasin 
kësaj çështjeje.” Në këto transmetime theksohet virtytshmëria e 
varfërisë,” se të varfrit që do të durojnë, do të zënë vend në grupet 
e para që do të hyjnë në xhennet,” se të varfrit do të mund të hyjnë 
në xhennet,” se shumica e banorëve të xhennetit do të përbëhet 
nga të varfrit,” se të varfrit ndër muslimanët do të hyjnë në xhennet 


190 se varfëria nuk është diçka për t'u pasur turp, 


para të pasurve, 
se konsiderohet si një gradë që i mundëson njeriut disa përparësi 
në jetën shpirtërore, se të varfrit përbëjnë një shtresë të hairit të 
shoqërisë,” se Allahu e do robin e tij besimtar, të ndershëm dhe të 


varfër. 10 


Ndërsa në grupin e dytë të transmetimeve qortohen rreptësisht 
të varfrit, të cilët nuk durojnë e nuk tregojnë pjekuri, që duke 
shprehur si pretekst varfërinë, bëjnë veprime të pamatura, bëjnë 
veprime negative. Po ashtu, qortohen edhe të varfrit që rebelohen. 
Bëhet e ditur se personi i varfër duhet të mbështetet tek Allahu, 
se varfëria mund ta shtyjë njeriun në disa anë negative, madje se 
mund ta shtyjë edhe në mosmirënjohje dhe se mund ta orientojë 
atë në mohim. '9t Në këtë grup transmetimesh përfshihen shprehje 


në favor të varfërisë. 





























95 Buhari, VII, 178: Ibn Maxhe, II, 1379. 
96 Buhari, VII, 178. 

Ndër këto transmetime që shihen këtu në favor dhe në disfavor 
të varfërisë, mund të mendohet se ka kontradiktë. Mirëpo në 
transmetimet e grupit të parë theksohet se duhet të tregohet durim 
dhe qëndrueshmëri kundrejt varfërisë dhe se varfëria nuk është 
një mangësi për njeriun. Ndërsa në grupin e dytë të transmetimeve 
shihet se nxiten përpjekjet që bëhen mbi çështjen e varfërisë dhe 
në mbrojtjen e të varfërve. Kur shihet nga kjo pikëpamje, mund të 
thuhet lehtësisht se ndërmjet transmetimeve të dy grupeve, në vend 
të kontradiktës ka përputhje dhe se këto shprehje kanë si qëllim 


mundësimin e ekuilibrit ndër këta dy kritere.'9 


Në raste të ndryshme, Hz. Pejgamberi ka bërë të ditur se “Dora 
që jep është më e hairit se dora që mert "Up 


Nga shtresat ndaj të cilave duhet të ushtrohet solidaritet social, 
të varfrit zënë një vend të rëndësishëm. Prandaj, edhe çështjen 
në lidhje me të varfrit duam ta përfundojmë duke parashtruar 
rëndësinë e madhe që Hz. Pejgamberi i kushtonte solidaritetit 
social. Kur analizohet me kujdes jetesa e tij, shihet se ai i ka 
praktikuar parimet e solidaritetit social, parime këto të përfshira 
në Kur'an, në fusha të ndryshme dhe në një mënyrë të tillë që 
të përfshijë të gjitha shtresat e shoqërisë. Njëri prej parimeve të 
Kur'anit mbi këtë çështje është kështu: “Solidarizohuni mbi mirësi 
dhe devotshmëri, mos u solidarizoni mbi negativitet dhe padrejtësi.” Në 
këtë ajet Kuranor kërkohet solidaritet në të gjitha fushat që përfshin 
fjala “bir”, e cila vjen në kuptime si “çdo lloj mirësie, sinqeriteti, 
bindjeje, drejtësie, mungese gjynahu” dhe fjala takva (devotshmëri). 

Fushat e nevojshme të solidaritetit social për lumturinë, paqen 
dhe qetësinë e shoqërisë e të individit mund t'i radhisim në këtë 
mënyrë: Hz. Pejgamberi ka kërkuar që individët të kenë solidaritet 
shpirtëror. Ka kërkuar që individi, në vështirësi apo jo, të jetë 
pranë njerëzve të tjerë, e thënë ndryshe, të sigurohet mbështetje 
psikologjike për ta. Vizita e të sëmurit, vizita për ngushëllim në rast 
vdekjeje, përgjigjja e ftesës, dhënia reciproke e dhuratave, janë nga 





105 Osman Eskicioğlu, “Fakir”, DİA, XII, 130. 

një shembull për këtë. Hz. Pejgamberi, duke e ngarkuar të paditurin 
me përgjegjësinë që të mësojë, ndërsa të diturin që të mësojë të 
tjerët, i ka orientuar muslimanët në solidaritet të bazuar mbi dije. 
Duke urdhëruar që në rastin kur organizohen sulme ndaj trojeve 
ku jetojnë muslimanët, të tregojnë një solidaritet material dhe 
shpirtëror, ka mundësuar solidaritetin në mbrojtjen e atdheut. Hz. 
Pejgamberi, me masat paraprake që ka marrë në fushën ekonomike, 
ka synuar që të mbrojë çdo shtresë të shoqërisë. Përgjegjësitë 
financiare që janë sjellë në çështje kryesisht si zekati, sadakaja 
dhe dhënia e sadakasë së fitrit, kanë hapur udhë për solidaritetin 
ekonomik ndërmjet muslimanëve, madje edhe ndërmjet 
jomuslimanëve. Pas kësaj vijnë të varfrit, të mjeruarit, skllevërit, 
borxhlinjtë etj. Parimet e Kur'anit në lidhje me solidaritetin social, 
janë zbatuar personalisht nga Hz. Pejgamberi. °° 


7- Personat me aftësi të kufizuara 


Njëra prej shtresave që mund të formohet për shkaqe të 
ndryshme është edhe shtresa e personave me aftësi të kufizuara. 
Hz. Pejgamberi është interesuar për personat me aftësi të kufizuara, 
nuk i ka ngarkuar me detyrë që e kishin të pamundur t'i kryenin, i 
ka punësuar në fushën publike sipas aftësive të tyre, i ka vlerësuar, 
është munduar t'i bëjë ata pjesë të shoqërisë. Ai nuk i ka parë ato 
si një shtresë lypësish dhe që gjithmonë kanë qenë të prirë për të 
qenë nevojtarë ndaj njerëzve. Zbatimet e tij në lidhje me këto kritere 
duam t'i shpjegojmë me shembuj. 

Ndërkohë, kur trajtojmë trajtimet e Hz. Pejgamberit në lidhje me 
personat me aftësi të kufizuara, duhet ta vlerësojmë këtë shtresë në 
dy kategori: në personat me aftësi të kufizuara fizike dhe personat me 
aftësi të kufizuar mendore. Në krye të personave me aftësi të kufizuar 
fizike janë personat me aftësi të kufizuar shikimi (të verbër). Sepse në 
atë periudhë, për shkak të sëmundjes dhe për shkak të zhvillimit 





108 Ahmet Tabakoğlu, Islam ve Ekonomik Hayat (Islami dhe jeta ekonomike), Ankara 1996, 
f. 34-42, Seyfettin Erşahin, “İslamın Sosyal Dayanışma İlkeleri ve Tarihimizdeki 
Bazı Uygulamaları (Parimet e solidaritet social në Islam dhe disa zbatime në 
histori)”, Fakirlik Problemi ve Çağdaş Çözüm Yolları (Problemi i varfërisë dhe metodat e 
zgjidhjeve bashkëkohore), Ankara 1998, f. 83-107. 








HZ. MUHAMMEDI DHE DISA SHTRESA SHOQËRORE 























të luftërave me mjete shpuese, si shigjeta dhe heshta, shihet se 
numri i personave që kishin humbur aftësinë e shikimit ishte mjaft 
i lartë. Në Kuran, fjala “i verbër në shumicën e rasteve përdoret 
në kuptimin ‘verbëri shpirtërore’, ndërsa në një pjesë të ajeteve si 
“verbëri fizike’. Në suren Abese, për të tërhequr vëmendjen mbi të 
drejtat e personave të verbër dhe me aftësi të kufizuara, si dhe faktin 
që duhet të tregohet interes ndaj tyre, pa u cituar emri i Abdullah b. 


Ummi Mektunit, flitet për të duke u quajtur “i verbër”. '9 


Në hadithet e Hz. Pejgamberit përfshihen më shumë dispozita 
në lidhje me personat me aftësi të kufizuar shikimi. Ai ka bërë të 
ditur se personat që janë të verbër dhe që do të tregojnë durim, 
do të shpërblehen me xhennet.''” Ka qortuar ata që sillen keq 
ndaj të verbërve, për shembull, ata që bëhen pengesë në udhën 
e tyre.''' Shembullin më të bukur të Hz. Pejgamberit në sjelljet 
e tij me personat me aftësi të kufizuar shikimi, mund ta shohim 
në qëndrimin ndaj sahabiut të njohur, Ibn Ummi Maktumit. Atë 
e ngarkoi me detyrën e muezzinit në Mesxhidin Nebevi. Krahas 
kësaj, e la atë si zëvendës të tijin në nivelin më të lartë të detyrave 
administrative, e thënë ndryshe, e punësoi si zëvendës i kryetarit 
të shtetit, kur dilte jashtë Medines për arsye të ndryshme, duke 
përfshirë edhe Haxhin e Lamtumirës dhe Luftën e Uhudit, 
trembëdhjetë herë e ka lënë atë zëvendës në Medine në vendin e 
tij.” Në namaze ka lejuar që ai dhe mjaft persona të tjerë me aftësi 
të kufizuar shikimi të kryejnë detyrën e imamit. Ndërsa themi këtë, 
nuk duam të mos lëmë pa përmendur faktin se te personat që do 
të ngarkohen me detyrë në punë administrative, duhet të kërkohen 
disa veçori. Pa dyshim që duhet të ekzistojë prestigji i disa detyrave. 
Ndërkaq, kriteri që tërheq vëmendje në praktikën e Hz. Pejgamberit 
është fakti se ai ngarkoi me detyrë në postin më të lartë të shtetit një 
person më aftësi të kufizuar. 





109 Abese, 8071-10. 

110 Thn Hanbel, V, 258-259. 
111 Thn Hanbel, 1, 217, 309. 
m Ibnu'l-Esir, Usd, IV, 264. 

Pejgamberi ynë nuk i ka parë personat me aftësi të kufizuar 
shikimi si një shtresë lypsarësh, po ashtu, nuk ka kryer veprime 
që të krijojnë imazhin e lypsarit tek ata. Nuk i ka parë si nevojtarë 
për ndihmë, të sunduar ndaj dobësisë dhe dembelizmit e 
pasivitetit dhe si një shtresë e mjerë. Sipas situatave të tyre, nuk 
i ka penguar personat me aftësi të kufizuar nga puna, ka ofruar 
dispozita lehtësuese në mënyrë që ata të mund të bëjnë tregti. 
Duam të citojmë një shembull ndaj këtij qëndrimi të tij, një kriter 
që e prekëm kur trajtuam rëndësinë që Hz. Pejgamberi i kushtonte 
punës. Sahabiut me emrin Munkidh b. Amr, i cili angazhohej me 
tregti, i prishet ekuilibri mendor dhe i shkaktohet një mbajtje në 
gjuhë. Pavarësisht kësaj, e vijoi aktivitetin e tij tregtar. Mirëpo 
mashtrohej vazhdimisht. Erdhi te Hz. Pejgamberi dhe i tregoi 
situatën. Hz. Pejgamberi, në vend që ta ndalonte atë në ushtrimin e 
tregtisë, parapëlqeu t'ia lehtësojë këtë: i tha që kur të bëjë shitblerje 
të thotë: “nuk ka mashtrim” dhe që kur të blejë, t'i thotë shitësit që 
ka të drejtë t'i kthejë brenda tri ditëve. 


Në Kur'an theksohet se nuk ka vështirësi për “Të verbrin, 
topallin dhe për të sëmurin”,'P është bërë e ditur se këtyre nuk do 
t'u ngarkohen detyra që nuk mund t'i ushtrojnë dhe se nuk do të 
jenë gjynahqarë për shkak të atyre që nuk arrijnë t'i bëjnë ngaqë 
kanë fuqinë e nevojshme. Edhe Hz. Pejgamberi, i cili përjetëson në 
çdo çështje parimet e Kur'anit, në praktikat e tij ka përjashtuar nga 
punët personat me aftësi të kufizuar që nuk janë të aftë t'i kryejnë 
ato. Për shembull, ndër ensarët, kryetari i fisit Seleme, Amr b. 
Xhemuhi, ishte topall. Ai dëshironte të merrte pjesë në Luftën e 
Bedrit. Ndërkaq, Hz. Pejgamberi nuk e lejoi këtë dhe e përjashtoi 
atë nga lufta. Më pas, ai dëshiroi të marrë pjesë në Luftën e Uhudit. 
Djemtë e tij u munduan ta pengojnë duke treguar si shembull 
Luftën e Bedrit. Pas kësaj, Amri takohet me Hz. Pejgamberin. 
Pejgamberi ynë i tha se ka një justifikim, prandaj nuk është 
përgjegjës për këtë luftë. Mirëpo, pas këmbënguljeve të Amrit, e 
lejoi. Edhe djemve të tij u tha që ta linin të lirë babanë në vajtjen 
apo mosvajtjen në luftë. Amri, i cili mori pjesë në luftë, në fund 





13 Nur, 24/61. 

ra dëshmor bashkë me djalin që luftonte gjithmonë pas tij dhe që 
mundohej ta mbronte are 117 


Nuk mund të mendohej që Hz. Pejgamberi, i cili interesohej 
për çdo shtresë të shoqërisë, të mos interesohej për personat me 
aftësi të kufizuara mendore dhe t'i neglizhonte ata. Si rrjedhojë, me 
fjalën e mëposhtme ka shprehur se personat me sëmundje mendore 
janë përjashtuar nga përgjegjësitë fetare: “Lapsi është ngritur 
nga tre persona: Nga fëmija deri kur të arrijë në moshën e pjekurisë, 
nga personi që fle deri kur të zgjohet dhe nga i sëmuri mendor deri 
kur të gjejë shërim.”'P Ky hadith është përdorur si argument 
për rregullimin e aftësisë së të sëmurit mendor në librat e 
jurisprudencës islame dhe të metodës së kësaj jurisprudence. 
Në librat e ilmihalit, ndër kushtet e të qenit farz të adhurimeve, 
citohet edhe kushti i të qenit “i shëndoshë mendërisht”. Në lidhje 
me “atehun”, e cila në një mënyrë është situata e mangësisë dhe 
e dobësisë mendore, janë sjellë sanksionime në jurisprudencën 
familjare. "6 


Hz. Pejgamberi ka sjellë sanksionime mbi çështje të moralit edhe 
në lidhje me sjelljen e njerëzve të shëndetshëm ndaj personave 
me aftësi të kufizuara. Si rrjedhojë, ka vlerësuar si sadaka të 
treguarit e rrugës një personi me aftësi të kufizuar, si dhe të dhënit 


shpjegime dhe sqarime ndaj personit me aftësi të kufizuara dëgjimi 
dhe të foluri.” 


8- Skllevërit 


Para së gjithash, duhet të theksojmë se skllavërinë nuk e ka 
shpikur Islami, përkundrazi, muslimanët e kanë marrë përsipër 
këtë institucion të mbetur nga kohë shumë të hershme dhe të 
shpërndarë në të gjithë botën. Në pikëpamje të Islamit, skllavëria 
nuk është as një metodë dënimi dhe as një ganimet lufte nga i cili 
përfitohet për qëllime ekonomike. Ndërkohë që më parë, skllevërit 





114 Uakidi, 1. 264-265: Ibn Hisham, TI, 90-91. 
115 Buhari, VIII, 21. 

116 Buhari, VI, 169. 

7 Ibn Hanbel, V, 169. 

nuk barazoheshin me njeriun e zakonshëm, me ardhjen e Islamit 
arritën të fitojnë identitetin e tyre. Është e drejtë që Kur'ani nuk 
e ka ngritur dhe shfuqizuar plotësisht skllavërinë dhe se nuk ka 
bërë thirrje që skllavëria të ngrihet. Mirëpo në Kur'an nuk ekziston 
as një ajet i vetëm që të parashikojë skllavërimin e njerëzve. 
Përkundrazi, është nxitur përfitimi i lirisë ndaj skllevërve." Kur 
vlerësohen ngjarjet, duhet të merren parasysh kushtet e periudhës 
përkatëse. Është e qartë që një kriter, i cili bie në kundërshtim me 
stilin dhe konceptimin e jetesës së sotme, të jetë kërkuar të ngrihet 
në atë kohë. 


Islami u ka njohur skllevërve të drejta të reja në pikëpamjen 
ligjore. Po ashtu, burimet e kësaj klase i ka kufizuar me robërit e 
luftës. Madje, robërit e luftës që janë ndarë nga radhët e ushtrisë 
armike, janë strehuar në garnizonin islam, në rast se kanë pranuar 
Islamin është konsideruar sikur e kanë fituar vetvetiu lirinë. Gjatë 
rrethimit të Taifit, Pejgamberi ynë bëri të ditur se skllevërit që dilnin 
nga kalaja dhe që përfshiheshin në radhët e tyre, do të liroheshin, 
pas kësaj, rreth njëzet skllevër dolën nga kalaja, pranuan Islamin 
dhe Hz. Pejgamberi i liroi ata. Ndërsa për të përballur jetesën, 
çdonjërin prej tyre e çoi pranë një muslimani me gjendje të mirë 
ekonomike dhe i urdhëroi ata që t'u mësonin të liruarve Kur'anin 
dhe sunnetin. 


Përveç kësaj, shkaku kryesor që lindte skllavërinë ishte lufta dhe 
rezultatet e lindura prej kësaj. Ndaj robërve të shtënë në dorë në 
luftë zbatohej lirimi pa këmbim, lënia e lirë e tyre duke u marrë 
shpërblimi i lirimit, ndryshimi reciprok i robërve, ose vendosja 
e tyre në statusin e skllavit. Hz. Pejgamberi, sipas traditës së 
asaj periudhe, statutin e skllavërimit të robërve e kishte zbatuar 
vetëm ndaj grave dhe fëmijëve, madje duke e mbajtur atë sa më të 
kufizuar, si dhe nuk ka skllavëruar asnjë mashkull të rritur. Kur'ani 
e nxit lirimin e skllevërve. Një pjesë të të ardhurave të shtetit e 
ka ndarë për lirimin e skllevërve. Lirimin e skllevërve e ka sjellë 
në trajtën e një porte pendese për disa gjynahe dhe të një metode 





1g Beled, 13; Nisa, 4/92; Muxhadele, 58/3; Maide, 5/89. 
119 Uakidi, III, 931-932. 

për të fituar sevap. Si rrjedhojë, në Kur'an flitet më shumë për të 
liruarit sesa për skllevërit. Me raste të ndryshme, Hz. Pejgamberi 
i ka liruar të gjithë skllevërit. Për shembull, Ebu Rafii, të cilin ia 
dhuroi xhaxhai i tij, Abbasi, e liroi pasi mori vesh se Abbasi kishte 
pranuar Islamin dhe e martoi atë me robëreshën e tij, Selmën. Deri 
në vdekje, Ebu Rafii ishte ndër të afërmit e Hz. Pejgamberit. Me 
qëllim që të shfuqizojë dallimin e statutit social mes të liruarve dhe 
të lirëve, martoi Zejd b. Harithen me vajzën e hallës së tij, Zejnebin. 


Pas gjithë këtyre zbatimeve, duhej që në botën islame, pas një 
kohe të shkurtër, të mos mbeteshin më skllevër dhe robër, si dhe 
që ky institucion të ngrihej krejtësisht. Po ashtu, në vijim duhej që 
skllevërit dhe robëreshat, të gëzonin sjellje ashtu si vëllai, motra, 
bashkëshortja, fëmija i të zotit të tyre. Por, situata nuk ndodhi 
kështu, vullneti dhe dëshira e njerëzve nuk i ishte përshtatur 
vullnetit të Allahut dhe të Dërguarit të tij. Sa i përket kësaj çështjeje, 
tradita kishte dominuar mbi dëshirën e fesë. Për qindra vite janë 
ndërtuar tregje skllevërish, ashtu si tregjet e bagëtive. 


Hz. Pejgamberi, krahas lirimit të skllevërve, në postet shtetërore 
ka ngarkuar me detyrë edhe personat e liruar nga skllavërimi. Për 
shembull, skllavin e tij të liruar, Zejd b. Harithen dhe djalin e tij, 
Usamen, i ka përcaktuar si komandantë në krye të ushtrive ku 
gjendeshin edhe sahabet më të njohur. 


Po ashtu, ka futur parimin e lirimit të robëreshës dhe të fëmijës 
së saj, në rast se ajo lind një mashkull nga një burrë i lirë. Kjo 
praktikë, kur merren parasysh kushtet politike dhe sociale të asaj 
periudhe, mund të quhet një zhvillim i rëndësishëm. Shkrimtari 
i njohur gjerman, Auguste Bebel (1840-1913), në veprën e tij ku 
trajton zhvillimet që përjetoi kultura arabe bashkë me Islamin, në 
veçanti të pjesa ku i prezanton perëndimit trashëgiminë kulturore 
para mesjetës, kulturë të cilën Krishterimi bëri që të harrohet, 
bën këtë vlerësim të spikatur: “Në fakt, të kundërshtosh plotësisht 
skllavërinë dhe të kërkosh zhdukjen e skllavërisë, do të ishte një kërkesë 
që bie shumë në kundërshtim me konceptimin, forcën e perceptimit, 
zakonet dhe traditat e asaj kohe dhe një kërkesë e tepruar. Siç dihet, 
skllavëria ka vijuar në Europë deri në Epokën e Re. Hz. Muhammedi 

(s.a.s.), përveç kësaj, ka futur rregullin e lirimit të fëmijës së një gruaje 
skllave i lindur nga një person i lirë. Kjo ishte një risi krejt e kundërt 
me konceptimin e Europës ose Gjermanisë së asaj kohe. Në vendet në 
fjalë, një fëmijë në të njëjtën pozitë ishte i privuar nga liria. Nga ana 
tjetër, Hz. Muhammedi (s.a.s.) ka ngritur edhe mundësinë e blerjes apo 
dhurimit të nënës në këtë pozitë (ummu ueled)”.”” Meqë në ditët e 
sotme institucioni i skllavërisë është zhdukur, nuk bëhet më fjalë që 
robërit e luftës të shndërrohen në trajtën e skllavit. 





120 Auguste Bebel, Hz. Muhammed ve Arap Kültürü (Hz. Muhammedi dhe kultura arabe), 
Stamboll 1997, f. 89. 
121 Hamidullah, Pejgamberi islam, II, 746-750, Ahmet Özel, “Robi”, DİA, XI, 382-389. 

1- Kontradiktat dhe përplasjet 


Bashkë me Islamin, grindjet ndërmjet fiseve dhe individëve, 
të cilat vazhdonin që në kohë të hershme, përgjithësisht u 
parandaluan. Por, herë pas here, për shkak të arsyeve të ndryshme 
kishte raste kur shfaqeshin kontradikta dhe konflikte përçarëse 
mes muslimanëve. Hz. Pejgamberi i vlerësonte ndodhi të tilla 
si konceptim i injorancës dhe përpiqej t'i parandalonte ato sa 
më shpejt të mundej. Një ditë, ndërsa një grup muslimanësh, 
anëtarë të fisit Eus dhe Hazrexh ishin ulur dhe po bisedonin, një 
hebre që kaloi pranë tyre, u bë xheloz që ata ishin në një gjendje 
të tillë uniteti dhe bashkimi. Më pas i tha një të riu hebre që të 
shkonte pranë tyre dhe t'u kujtonte Luftën e Buathit, që u zhvillua 
ndërmjet Eusit dhe Hazrexhit, luftërat e zhvilluara para saj, si dhe 
të këndojë poezitë e recituara mbi këto luftëra për secilën prej 
palëve. Pas kësaj, muslimanët që ishin pjesëtarë të fisit Eus dhe 
Hazrexh, filluan të përplasen me njëri-tjetrin. Madje kjo përplasje 
përparoi aq shumë, sa e sfiduan njëri-tjetrin në dyluftim me armë. 
Hz. Pejgamberi e mësoi situatën dhe ndërhyri në këtë ngjarje duke 
thënë: “O bashkësi e muslimanëvel Kini frikë nga Allahu. Kur unë 
gjendem mes jush, ju kam nderuar juve me Islamin, ju kam ofruar ju 
mirësi bashkë me të, ju kam shpëtuar nga injoranca, ju kam larguar nga 
mohimi dhe ju kam bashkuar zemrat. Si është e mundur që konfliktoheni 
me njëri-tjetrin duke ndjekur kauzën e injorancës?” Pas këtyre fjalëve 
muslimanët e ndaluan zënkën dhe u pajtuan me njëri-tjetrin.' 





l Ibn Hisham, 1, 555-556. 

Një përplasje e tillë ndodhi edhe mes muhaxhirëve dhe ensarëve 
pas luftës së fisit Mustalik. Pasi kjo luftë rezultoi me fitoren e 
muslimanëve, lindi një grindje ndërmjet Xhehxhah el-Gifariut nga 
muhaxhirët, i cili ishte edhe kujdestari i kuajve me pagesë i Hz. 
Omerit, dhe Sinan b. Uebre, pasardhësit të Beni Aufit nga ensarët, 
ndërkohë që po nxirrnin ujë nga pusi Murejsi'. Xhehxhahu e 
goditi disa herë Sinanin. Pas kësaj, Sinan b. Uebre thirri “Hajdeni 
o ensarël”, ndërsa Xhehxhahu, “Hajdeni o muhaxhirël” dhe kështu 
thirrën në ndihmë muhaxhirët dhe ensarët. Në kohën kur 
muhaxhirët dhe ensarët do të përplaseshin me njëri-tjetrin, personat 
me autoritet hynë në mes dhe mbajtën fjalime për të zbutur turmën. 
Në vendngjarje erdhi Hz. Pejgamberi, ndërhyri në këtë situatë dhe 
tha se kjo është kauza e popullit të injorancës. Ndërsa kur mësoi 
brendinë e ngjarjes, urdhëroi: “Lëreni këtë, braktisenil Kjo është diçka 

e keqe”. 


2- Dhuna 


Para Islamit dhe gjatë lindjes së Islamit në botë kishte plot raste 
dhune. Në Perandorinë e Romës, në Gadishullin Arabik, në shtetet 
e gassanitëve dhe të hireitëve, që ishin në rrethinë të Arabisë, 
madje edhe në strukturën e brendshme të fiseve dhe ndërmjet 
fiseve, dhuna ishte një metodë e njohur dhe që praktikohej në 
marrëdhëniet shoqërore. Në periudhën e Mekës muslimanët, madje 
edhe Hz. Pejgamberi, kishin marrë pjesën e tyre nga kjo dhe kishin 
pësuar dhunë. Idhujtarët, forca e të cilëve dominonte në Mekë, 
kishin praktikuar mbi muslimanët tortura nga më të ndryshmet, 
si bojkoti social dhe ekonomik, presioni, arrestimi sipas dëshirës, 
detyrimi me migrim, lidhja me zinxhirë, shtrirja mbi rërë të nxehtë 
dhe vendosja e gurëve mbi trup, madje edhe vrasja. Sahabiu me 
emrin Habbab b. Pret është shprehur qartësisht se atij i është 
ushtruar dhunë nga idhujtarët.” 


Ushtrimi i dhunës ndaj muslimanëve nga idhujtarët, ka vijuar 
deri në ditët e fundit të Islamit në Mekë. Si rrjedhojë, para hixhretit, 





Uakidi, II, 415: Ibn Hanbel, III, 392-393: Buhari, IV, 160. 

çdonjëra prej pikave që diskutuan idhujtarët në Darun-Nedue, 
me qëllim që ta praktikonin mbi Hz. Pejgamberin (ta lidhnin, ta 
syrgjynosnin dhe ta vrisnin) ishte një metodë dhune. Mekasit nuk 
kishin qëndruar pa ushtruar dhunë mbi muslimanët që kishin 
shtënë në dorë në periudhën e Medines. Si rrjedhojë, në vitin e 
katërt të hixhretit, Zejd b. Dethinne dhe Hubejb b. Adiji, janë 
vendosur në kryq dhe janë vrarë me tortura. 


Idhujtarët nuk arritën të parandalojnë përhapjen e Islamit me 
metodën e dhunës, përkundrazi arritën disfatë sa i përket kësaj 
çështjeje. Nga ana tjetër, ata që arritën sukses, pala që pësoi dhunë 
e nuk ushtroi, ishin muslimanët. Sepse Hz. Pejgamberi nuk ua 
ktheu me të njëjtën metodë dhe nuk zgjodhi rrugën e hakmarrjes 
ndaj tyre. Kur muslimanët i ankoheshin për shkak të torturave që 
kishin pësuar, i këshillonte të tregonin durim. Sepse ai nuk mbante 
anën e dhunës, por kishte si synim parandalimin e saj. Në Kuran 
urdhërohet: “Dhe nuk je ngarkuar t'i detyrosh ata me forcël”', “Dhe (të 
dërguarit) kërkuan ndihmë (nga Allahu), kurse kokëfortët kryelartë u 
shkatërruan.” 


Dhunën mund ta trajtojmë në dhunë brenda familjes dhe në 
dhunë shoqërore, duke e ndarë kështu në dy kategori. Kur flitet 
për dhunën brenda familjes, ajo që të vjen menjëherë në mendje 
është dhuna dhe qëndrimet shtypëse që ushtron kryetari i 
familjes ndaj anëtarëve të tjerë të familjes dhe ajo që ushtrojnë të 
rriturit ndaj të vegjëlve. Veprime të tilla do të prishnin qetësinë, 
dashurinë dhe respektin në familje. Mbi fëmijët dhe të rinjtë që 
rriten në një mjedis të tillë është e qartë se do të ketë rezultate 
negative nga pikëpamja e karakterit. Sepse është më se normale 
që anëtarët e familjes, të cilët e kanë mbështetur dhunën, nuk 
do të duan të jetojnë në një vend ku nuk gjendet dhuna dhe se 
vetë ky person do të ndjekë të njëjtën rrugë. Ndërsa parandalimi 
i kësaj bëhet i mundur me formimin e një familjeje ku në vend 
të qëndrimeve të dhunës, presionit dhe qëndrimeve shtypëse, 
të dominojë dashuria dhe respekti. Dhuna, e cila është burimi i 

mjaft përplasjeve individuale dhe shoqërore, kur në një shoqëri 
merr trajtën e zgjidhjes së problemeve dhe mjetit të komunikimit, 
madje edhe ngjarjet më të thjeshta mund të rezultojnë me ngjarje 
të dhimbshme. 


Hz. Pejgamberi, qoftë dhunën brenda familjes, e qoftë dhunën 
shoqërore, ishte munduar ta parandalonte me fjalë dhe me sjellje, 
madje edhe duke marrë masa parandaluese. Në shtëpinë e tij, para 
së gjithash dominonte një stil jetese i bazuar në dashuri dhe respekt. 
Krahas kësaj, problemet brenda familjes parapëlqente t'i zgjidhte pa 
përdorur dhunë. Si rrjedhojë, kurrë nuk ka ushtruar dhunë ndaj 
bashkëshorteve, atyre që kishte nën shërbim dhe personave që u 
rritën në shtëpinë e tij, nuk i ka rrahur ata. Hz. Aishe ka thënë se 
Hz. Pejgamberi nuk ka rrahur asnjë shërbëtor dhe bashkëshorte të 
tij, se nuk ka goditur me dorë asnjë gjallesë.” Përveç kësaj, personat 
që rrihnin bashkëshortet i ka qortuar duke u thënë: “Si është e 
mundur që i rrihni bashkëshortet, pastaj në darkë shtriheni bashkë me 
ta?!” Ka shprehur paralajmërime duke thënë se gratë nuk duhet 
të rrihen, aq më tepër të goditen në fytyrë.” Pas një problemi që 
u krijua mes Hz. Pejgamberit dhe bashkëshorteve të tij (pasi Hz. 
Ebu Bekri dhe Hz. Omeri, të cilët i kishin të martuara vajzat me 
të, tentuan t'i rrihnin vajzat e tyre), qëndrimin e tij mbi çështjen e 
dhunës e ka shprehur në këtë mënyrë: “Allahu i Lartmadhëruar nuk 
më dërgoi mua si dikush që ushtron dhunë (muannif), përkundrazi, më 
dërgoi si edukues dhe lehtësues.” 


Hz. Pejgamberi ka shprehur paralajmërime për mospërfshirjen e 
dhunës jo vetëm në familje, por edhe ndërmjet të gjithë individëve 
të shoqërisë. Një fjalë e tij në lidhje me këtë temë është: “...Mos 
i godisni muslimanëti”' Me këtë fjalë, Hz. Pejgamberi këshillon që 
problemet individuale dhe shoqërore të zgjidhen jo duke goditur e 
thyer, duke u kapluar në zemërim e mllef, por duke u mirëkuptuar 
dhe duke toleruar. Kështu, ka zgjedhur rrugën e parandalimit 








Ibn Hanbel, VI, 229, Muslim, II, 1814, Ibn Maxhe, I, 638. 
Ibn Hanbel, IV, 17. 

Ibn Hanbel, V, 5, Ebu Davud, II, 606-607. 

Ibn Hanbel, I, 404. 
10 Tbn Hanbel, 1, 404. 

të sjelljeve që prishin qetësinë shoqërore, para se ata të kalojnë 
në veprim. Ka shprehur paralajmërime në mënyrë që të mos 
shkaktohen sulme të armatosura, të cilat mund të bëhen shkak për 
plagosjen apo vdekjen e njerëzve dhe që zemërimi të mos shuhet 
me armë. Për personat që veprojnë kështu, jo vetëm thoshte se 
duhen përjashtuar nga shoqëria, por ka urdhëruar edhe kështu: “Ai 


që mbart armë për ta përdorur ndaj nesh, nuk është nga ne”.'' 


Pejgamberi ynë nuk ishte dikush që mundohej ta rregullonte 
shoqërinë duke përdorur forcë. Si rrjedhojë, edhe vetë ai është 
shprehur se kur përdorej një cilësim për njerëzit e tjerë, nuk i 
përshtatet cilësimi “Xhebbar”, që nënkuptonte një “Person që nuk i 
njeh të drejtë dikujt tjetër, që e rregullon shoqërinë duke përdorur forcë 
dhe dhunë”, por edhe sahabet janë shprehur në këtë mënyrë. Me 
raste të ndryshme ka thënë: “Allahu më krijoi mua si një rob bujar, 
jo si një mizor dhe të padrejtë.” Po ashtu, në fjalë të ndryshme të 
tij e ka cilësuar si negative mizorinë dhe ata që janë mizorë. Edhe 
pikëpamja e sahabes ishte se ai nuk kishte qenë kurrë mizor. Siç 
e kemi cituar edhe më parë në një rast tjetër, Mahreme b. Neufel, 
i cili ishte njëri prej komandantëve të luftërave të Fixharit dhe që 
më pas, kur ishte rreth moshës shtatëdhjetëvjeçare pranoi Islamin 
në çlirimin e Mekës dhe u vendos në Medine, dëgjon një ditë se 
Hz. Pejgamberit i kishin ardhur veshje dhe se këto veshje i kishte 
shpërndarë në popull. Duke marrë pranë vetes Misverin, i cili në 
atë kohë ishte në moshë të vogël, vajti përpara shtëpisë së Hz. 
Pejgamberit. I tha djalit të thërriste Hz. Pejgamberin, por djali 
kishte frikë. Pas kësaj, Mahreme b. Neutfel shpreh këtë vlerësim në 
lidhje me Hz. Pejgamberin: “Ai nuk është mizorl” Pas kësaj, Misveri e 
thirri Hz. Pejgamberin. Ai doli jashtë kur dëgjoi zërin dhe urdhëroi 
ti sillnin veshjen që kishte përgatitur për Mahremen, të cilën edhe 
ia dhuroi.” 


Hz. Pejgamberi e ka parandaluar dhunën dhe sulmet ndaj 
muslimanëve, madje me anë të një ndërhyrjeje të vogël e 





11 Tbn Hanbel, II, 185. 
17 Ebu Dau'ud, IV, 143: Ibn Maxhe, II, 1086. 
13 Buhari, VII, 50. 

konstatonte atë kur ishte ende në etapën përgatitore. Hz. Pejgamberi 
mësoi se Halid b. Sufjan el-Hudheliu ishte i angazhuar me 
mbledhjen e burrave për t'u nisur drejt Medines. Ngarkoi me detyrë 
sahabiun me emrin Abdullah b. Unejs, me qëllim që ta eliminonte 
atë më vete. Abdullah b. Unejsi e gjeti Halid b. Sufjanin në luginën 
Urene. lu prezantua si një arab nga fisi Huzaa, që dëshironte të 
luftonte kundrejt Hz. Muhammedit (s.a.s.) dhe pasi u shpërndanë 
burrat e Halidit, e vrau në orët e natës. Abdullahu më pas kthehet 
shëndoshë e mirë në Medine dhe i tregon Hz. Pejgamberit ç'kishte 
ndodhur. Ngjarja ka ndodhur në vitin e katërt të hixhretit, pas 
Luftës së Uhudit, në një periudhë kur marrëdhëniet me idhujtarët 
ishin në nivelin më të ashpër. Si rrjedhojë, ekzistonte një atmosferë 
lufte mes dy shtresave. Po të kishte përfunduar përgatitjet Halid b. 
Sufjani dhe të kishte sulmuar muslimanët, nga të dyja palët mund 
të derdhej shumë gjak. 

Pejgamberi ynë nuk ka pasur si qëllim të dëmtojë njerëzit e 
zgjedhur rastësisht ose që gjendeshin rastësisht në vendngjarje, 
është pikëlluar përballë këtyre ndodhive dhe ka kryer veprimet e 
duhura. Është zemëruar shumë për faktin që Amr b. Umejje, i cili 
shpëtoi gjallë nga masakra e Bir Ma'unes, kishte vrarë dy persona, 
pa e ditur se kishin hyrë nën mbrojtjen e Pejgamberit dhe kishte 
paguar dëmshpërblim ndaj familjeve të tyre. 


Pejgamberi ynë nuk ka ushtruar torturë edhe ndaj armikut më 
të ashpër dhe propozimet e shprehura ndaj tij në këtë drejtim i ka 
refuzuar në mënyrë të prerë dhe me fjalë që do të shndërroheshin 
në parime. Ndër robërit e shtënë në dorë gjatë Luftës së Bedrit, 
gjendej edhe Suhejl b. Amri ndër oratorët e fisit Kurejsh. Suhejli 
ishte goditur me një shigjetë në këmbë, ishte përpjekur të 
arratisej ndërsa qe i plagosur, por ishte kapur. Hz. Omeri i tha: 
“O Rasulullahl T'ia shkul dhëmbët e tij të parmë, në mënyrë që të mos 
tentojë të flasë më keq për ty.” Pejgamberi ynë nuk e pranoi këtë dhe 
iu përgjigj. “Unë nuk mund të ushtroj torturë mbi të duke i shkulur 
dhëmbët. Edhe Allahu më jep mua të njëjtin dënim, megjithëse jam 
Pejgamber” dhe vijoi: “Ndërsa shpresohet që ai të tregojë një sjellje që ta 
pëlqesh edhe ti”. Suhejl b. Amri e pranoi Islamin në çlirimin e Mekës. 

Pas vdekjes së Hz. Pejgamberit, në një kohë kur filluan lëvizjet e 
kthimit nga feja, megjithëse populli i Mekës nuk u kthye, në qytet 
u krijua një përçarje e brendshme. Madje, prefekti i Mekës, Attab 
b. Esidi, u frikësua dhe u fsheh. Ndërkohë, Suhejl b. Amri mbajti 
një fjalim dhe e qetësoi popullin duke thënë: “Unë e dija që kjo fe 
do të ekzistojë për sa kohë do të vijojë lindja dhe perëndimi i diellit. Ky 
person i dalë nga mesi juaj -Ebu Sufjan b. Harb- mos t'iu mashtrojë. 
Edhe ai e di këtë çështje që di unë. Mirëpo xhelozia që ndien ndaj fisit 
Hashim ia ka vulosur zemrën. Unë jam personi që ka më shumë mundësi 
komunikimi në tokë dhe det nga fisi Kurejsh. Përuluni ndaj prijësit tuaj. 
Jepjani atij zekatet...”. Kur Hz. Omeri i dëgjoi këto fjalë të Suhejlit, 
kujtoi ato që i kishte thënë Hz. Pejgamberi dhe nuk e mbajti dot 
veten pa thënë: “Unë dëshmoj se ti je i Dërguari i Allahut”. Kjo sjellje 
e Hz. Pejgamberit ndaj Suhejlit, përveç faktit që nuk lejoi që mbi të 
të ushtrohej dhunë, përbën një shembull mjaft të bukur të politikës 
që ka ndjekur gjatë gjithë jetës, duke treguar sjellje të mirë ndaj 
robërve, madje duke synuar të fitojë edhe armikun në islam dhe, 
kur ka qenë e nevojshme, të përfitojë nga kjo. 

Pejgamberi u ka dhënë dënimin e meritueshëm edhe personave 
që shfrytëzonin besimin e tij dhe që e kanë shfrytëzuar në atë 
masë sa të kryejnë vrasje, të ushtrojnë terror, të bëjnë tradhti dhe 
të cenojë pasurinë dhe jetën e muslimanëve. Si shembull për këtë 
mund të përmendim dënimin që u dha personave pjesëtarë të fisit 
Urejne. Ngjarja ndodhi kështu: tetë persona që ishin të dobët dhe 
të sëmurë nga pakujdesia erdhën te Hz. Pejgamberi në Medine dhe 
i bënë të ditur se kishin pranuar Islamin. Këtyre personave nuk u 
erdhi mirë klima e Medines dhe u sëmurën. Duke bërë të ditur se 
ishin mësuar të pinin qumësht, kërkuan nga Hz. Pejgamberi që të 
siguronte qumësht për ta. Pejgamberi ynë i dërgoi ata në vendin 
ku gjendeshin devetë, në një kullotë jashtë qytetit. Devetë i ruante 
skllavi i tij i liruar, Jesari. Qëndruan për një kohë këtu, u ushqyen 
me qumësht dhe e përmirësuan krejtësisht gjendjen shëndetësore. 
Një mëngjes, ia morën devetë dhe u larguan. Jesari mori për ndihmë 
disa persona dhe u përpoq t'i pengonte. Mirëpo hajdutët e kapën 
atë, pasi i prenë duart dhe këmbët, e vranë ndërsa e torturonin duke 

i ngulur gjemba në gjuhë dhe në sy. Një njësi ushtarake kalorësish 
e përbërë prej njëzet personash dhe nën komandën e Kurz b. 
Xhabirit, i cili u ngarkua me detyrë nga Hz. Pejgamberi për ngjarjen 
në fjalë, i kapi këta tradhtarë dhe i solli në Medine. Pejgamberi ynë 
zbatoi kisas me ta dhe i dënoi me vdekje.'“ 


3- Vese të këqija dhe probleme morale 


Veset e këqija duam t'i trajtojmë duke filluar nga përdorimi 
i alkoolit dhe pijeve alkoolike. Pijet alkoolike janë probleme 
individuale, por janë edhe probleme shoqërore, krahas individit që 
i përdor ato, ndikohen negativisht edhe personat që ka përreth. Siç 
e kemi cituar më parë, synimi themelor i Islamit është të mbrojë 
fenë, mendjen, nefsin dhe pasurinë. Përdorimi i pijeve alkoolike 
bie në kundërshtim me këto pesë synime. Para së gjithash, dëmton 
mendjen, të cilën feja e vlerëson shumë dhe mundohet ta mbrojë. 
Lëndë të tilla e sjellin vartësin e tyre në një gjendje që nuk mund 
ta përdorë mendjen, nuk mendon në mënyrë të shëndetshme, që 
humbet aftësinë e vendimmarrjes dhe të gjykimit. Krahas kësaj, 
dëmton nefsin, sepse çrregullon strukturën psikologjike të njeriut, 
zhduk ndjenjën e turpit. Ka shumë raste kur grindjet e bëra për 
çështje nderi, janë shkaktuar si pasojë e dehjes. Dëmton brezin, 
shkencëtarët thonë se nëna dhe babai që përdorin alkool, më 
shumë se veten e tyre, dëmtojnë fëmijët e tyre në aspektin fizik dhe 
psikologjik. Alkooli bëhet shkak për copëtimin e familjeve. Sepse 
pijet alkoolike e shndërrojnë përdoruesin e tyre në një individ që 
nuk ka mirëkuptimin e askujt, ka karakter grindavec, ka prirje 
për të kryer krim, aksident dhe vrasje, në veçanti për të ushtruar 
dhunë. Alkooli dëmton sistemin e frymëmarrjes, shton rrezikun e 
marrjes së sëmundjeve të ndryshme në trup, çrregullon shqisën dhe 
aftësinë e shikimit, të të folurit dhe të dëgjimit. Siç aludon edhe një 
mendimtar bashkëkohor: “alkoolizmi, në veçanti në periudhën teknike 


dhe të urbanizimit, na shfaqet si problemi më i madh. ”” 





14 Uakidi, II, 568: Ibn Hisham, II, 640-641: Ibn Sa'd, II, 93: Buhari, VIII, 19-20. 
15 Ali Izzetbegoviç, f. 238. 

Pas kësaj përmbledhjeje mbi dëmet që shkakton alkooli, duam të 
kthehemi te veprimtaritë e Hz. Pejgamberit për ta parandaluar atë. 
Në literaturë transmetohen mjaft ngjarje që burojnë nga alkooli dhe 
që krijojnë shqetësim mbi sahabet. Për shembull, Hz. Hamzai, i cili 
përdori alkool para se ai të ndalohej, ndërkohë që ishte në gjendje 
dehjeje, preu dy deve të Hz. Aliut. Hz. Aliu u ankua për të te Hz. 
Pejgamberi. Ky shkoi te Hz. Hamzai dhe shprehu zemërimin ndaj 
tij..9 Sërish përpara se të ndalohej alkooli, Abdurrahman b. Auf, 
i cili kishte pirë, po i printe namazit me xhemaat të akshamit. Në 
njërën prej shtëpive të ensarëve e këndoi gabim suren Kafirun dhe 
ndërkohë zbriti ajeti: “O besimtarë! Mos u falni kur jeni të dehur, 
prisni të kthjelloheni e të dini se Client. "9 

Në kohën kur lindi Islami, ngaqë vesi i konsumimit të alkoolit 
ishte shumë i përhapur, Allahu i Lartmadhëruar i mësoi në mënyrë 
graduale muslimanët e parë me ndalesën e alkoolit. Së pari bëhet e 
ditur se qoftë në përdorimin e alkoolit, ashtu edhe në ushtrimin e 
bixhozit, ka gjynah të madh dhe disa dobi për njerëzit, ndërkaq që 
te të dyja gjynahu është më i madh sesa dobia.” Në etapën e pasme 
ndalon faljen e namazit duke qenë në gjendje të pirë,” ndërsa së 
fundmi ndalon në mënyrë të prerë konsumimin e pijeve që krijojnë 
gjendje dehjeje.”' Dihet se Hz. Omeri ka këmbëngulur më shumë 
që alkooli të ndalohet. Si rrjedhojë, ai ka bërë dua duke thënë: 
“Allahu im! Zbrit një shprehje të qartë dhe të prerë në lidhje me temën 
e alkoolit”. Pas kësaj ka zbritur ky ajet: “Të pyesin ty për verën dhe 
kumarin. Thuaju: “Ato sjellin dëme të mëdha (gjynahe), por edhe dobi 
për njerëzit. Megjithatë, dëmi i tyre është më i madh se dobia.”4 Hz. 
Omeri thirret dhe i këndohet ajeti i zbritur. Hz. Omeri përsëri bën 
dua duke thënë: “Allahu imi Zbrit një shprehje të qartë dhe të prerë në 
lidhje me çështjen e alkoolit”. Pas kësaj zbret ky ajet: “O besimtarël Mos 





16 Muslim, II, 1568-1570. 
17 Ebu Dau'ud, IV, 80. 

18 Nisa, 4743. 

19 Bakara, 2/219. 

20 Nisa, 4/43. 

21 Maide, 5/90-91. 

22 Bakara, 27219. 

u falni kur jeni të dehur, prisni të kthjelloheni e të dini se ç'flisni...” Kur 
do të falej namazi, thirrësi i Hz. Pejgamberit tha: “I dehuri të mos 
i afrohet namazit”. Hz. Omeri thirret dhe i këndohet edhe ky ajet 
tjetër i zbritur. Ai përsëri bën dua duke thënë: “Allahu im! Zbrit një 
shprehje të qartë dhe të prerë në lidhje me temën e alkoolit”. Në etapën 
e fundit zbresin ajetet e sures Maide, të cilat bëjnë të ditur se alkooli 
ndalohet në mënyrë kategorike: “O besimtarël Me të vërtetë, pijet 
alkoolike, bixhozi, idhujt dhe shigjetat e fallit janë vepra të ndyra nga 
punët e shejtanit. Prandaj, largohuni nga këto, me qëllim që të shpëtonil 
Vërtet, nëpërmjet pijeve alkoolike dhe bixhozit, shejtani kërkon që të fusë 
midis jush armiqësi e urrejtje dhe t'iu shmangë nga të kujtuarit e Allahut 
dhe kryerja e namazit. Prandaj, a po hiqni dorë2”“ Hz. Omeri thotë: 


“Hoqëm dorë”.” 


Ajetet që zbritën dhe që bënin të ditur se alkooli është i ndaluar, 
u lajmëruan në çdo anë. Enes b. Maliku bën të ditur se lajmin 
e ndalimit të alkoolit e ka dëgjuar në shtëpinë e Ebu Talhasë, 
ndërkohë që po pihej alkool dhe se Ebu Talha i derdhi menjëherë 
kupat e alkoolit. Të gjithë i derdhën pijet alkoolike që kishin në 
shtëpitë e tyre, aq sa alkooli i derdhur në rrugicat e Medines rrodhi 
si një përmbytje.” Alkooli është ndaluar në vitin e tretë të hixhretit 
pas luftës së Uhudit. 


Qëndrimin e Hz. Pejgamberit pas ndalimit të alkoolit mund ta 
përmbledhim me këto fjalë dhe të dhëna që përfshihen në burimet 
kryesore: Ai ka thënë se alkooli nuk mund të përdoret për qëllim 
kurimi.” Ndalesën e alkoolit e ka informuar në çdo vend ku kishte 
arritur Islami, në të gjitha vilajetet, për shembull Xhureshit ia ka 
bërë të ditur këtë me anë të letrave.” Ka thënë se çdo lëndë që 
krijon dehje është e ndaluar.” Pra, ka bërë të ditur se kriteri që e 
përcakton të ndaluar alkoolin është cilësia e krijimit të gjendjes së 





23 Nisa, 4/43. 

24 Maide, 5/90-91. 

25 Ebu Dau'ud, IV, 79-80; Nesei, VIII, 286-287. 

26 Buhari, V, 189-190; Muslim, II, 1570 etj. 

27 Muslim, II, 1703. 

28 Muslim, I, 1576. 

29 Buhari, V, 255: Muslim, I, 1585-1588: Ibn Maxhe, II, 1123-1124; Ebu Dav’ud, TV, 
86, 88-91; Nesei, VIII, 327. 

të dehurit. Ka theksuar se çdo lëndë që krijon dehje është “haram”. 


Ka bërë të ditur se edhe një sasi e vogël e asaj lënde që përdoret 
me shumicë është haram.”' Është shprehur duke thënë se alkooli 
është çelësi i çdo të keqeje.” Në radhën e këshillave prej dhjetë 
paragrafëve që ai i drejtoi Muadh b. Xhebelit, ndër të tjera ka thënë: 
“Kurrë mos pi alkool! Sepse ai është koka e çdo të keqeje”. Ka bërë të 
ditur se personi që bën të mundur sjelljen e alkoolit në një vend, 
që e transporton atë, që ha nga fitimi i ardhur prej tij, ai që e di 
dhe që e ofron, meriton një qortim mjaft të rreptë "7 Dihet se Hz. 
Pejgamberi si pije ka pirë ujë, sherbet mjalti, qumësht dhe lëng 
frutash.” 

Pas ndalimit të pijeve alkoolike duam të citojmë veprimet e Hz. 
Pejgamberit mbi disa persona që kishin konsumuar pije alkoolike. 
Në çlirimin e Mekës, ku u thyen bidonët e alkoolit dhe alkooli 
u derdh, Abdullah b. Hammari ndër sahabet, të cilit i pëlqente 
sarkazma (thuhet se nofka e tij ishte Himar), nuk rezistoi dhe piu 
alkool. Gjithsesi, bëhet e ditur se ky person nuk rezistonte kur 
shihte alkoolin. E dërgojnë menjëherë te Hz. Pejgamberi, të cilit 
nuk i pëlqeu kjo sjellje e tij dhe e goditi lehtë me këpucë. E godasin 
edhe ata që gjendeshin aty. Citohet në burime se Hz. Pejgamberi e 
ka dënuar disa herë këtë person për këtë arsye. Në atë kohë, Hz. 
Omeri tha: “Allahu im! Mallkoje atë, tashmë e teproil” Pas kësaj, Hz. 
Pejgamberi urdhëroi: “Mos thuaj ashtu, Omerl Ai e do Allahun dhe 
të Dërguarin e tij”. Buhariu ka shkruar një kapitull më vete ku 
tregon se personi që konsumon pije alkoolike nuk është e lejuar të 
mallkohet, se ai nuk mund të konsiderohet se ka dalë nga feja, pra 
se me këtë sjellje nuk ka dalë nga feja dhe ngjarjen e mësipërme e 
ka treguar me këtë rast. Abdullahu, të cilit i pëlqente sarkazma, e 
bënte Hz. Pejgamberin të qeshte. 





30 Nesei, VIII, 296. 

31 Tbn Maxhe, II, 1124-1125; Ebu Dau'ud, IV, 87; Nesei, VIII, 300-301. 
32 Ibn Maxhe, II, 1119. 

33 Tbn Hanbel, V, 238. 

34 Tbn Maxhe, II, 1122. 

35 Nesei, VIII, 335. 

36 Uakidi, II, 665; Buhari, VIII, 14; Ibnu’l-Esir, Usd, TI, 216. 

Në të njëjtën mënyrë, Nuajman b. Amri pinte herë pas here 
alkool, e sillnin atë te Hz. Pejgamberi dhe ai e godiste me këpucë, 
urdhëronte edhe sahaben për këtë, edhe ata e godisnin me këpucë, 
dhe hidhnin dhë mbi të. Kur kjo situatë u përsërit shumë herë, 
njëri i tha atij: “Allahu të mallkoftë”. Pas kësaj, Rasulullahu i tha: 
“Mos thuaj ashtu! Ai e do Allahun dhe të Dërguarin e OT". 77 Një i dehur 
tjetër sillet kështu te Hz. Pejgamberi. Disa e goditën me dorë, disa 
me këpucë e disa me veshjet e tyre. Njëri tha: “Allahu të poshtëroftë”. 
Pas kësaj Hz. Pejgamberi tha: “Mos e ndihmoni shejtanin kundrejt 
vëllait tuaj”.,5 Pa dyshim, kjo sjellje e Hz. Pejgamberit nuk duhet të 
konsiderohet sikur ai e miraton alkoolin dhe atë që e konsumon atë. 
Nuk e ka miratuar, përkundrazi, e ka dënuar atë. Kjo tregon se edhe 
në periudhën e Hz. Pejgamberit ka pasur që nuk i kanë respektuar 
plotësisht ndalesat dhe se persona të tillë nuk janë shpallur si të 
dalë nga feja dhe nuk janë përjashtuar nga shoqëria. 


Në periudhën e Hz. Pejgamberit, kur u ndaluan pijet alkoolike, 
nuk ekzistonin mundësitë që të konstatoheshin saktësisht dëmet 
që shkakton alkooli. Mirëpo Krijuesi i Lartësuar, e ndaloi ngaqë e 
di se çfarë shkatërrimi jep alkooli në trupin e njeriut. Me shprehjen 
e Izzetbegoviçit: “Kur ka ndaluar alkoolin, Islami nuk ka vepruar në 
formë fetare, por shkencore”. 5” Mundësitë teknike të zhvilluara dhe 
studimet e bëra nuk e kanë përgënjeshtruar këtë ndalesë të Islamit, 
përkundrazi, e kanë vërtetuar. Edhe Hz. Pejgamberi, përveç disa 
rasteve të veçanta, ka bërë që personat inatçinj dhe fanatikë të asaj 
periudhe, ta braktisin këtë ves. Në këtë mënyrë, ka bërë të mundur 
mbrojtjen në masë të botës islame ndaj alkoolit për shekujt në vijim. 
Mirëpo nuk mund të themi se të njëjtin sukses e ka arritur edhe 
përdorimi i forcës apo studimet shkencore. Profesori amerikan 
Julius Hirsch, e përgëzon me këta fjalë suksesin e Hz. Pejgamberit 
mbi këtë çështje: “Hz. Muhammedi (s.a.s.) e ka ndaluar alkoolin me 
anë të Kur'anit dhe për shekuj me radhë ka mundur të ruajë masa të 
gjera njerëzish nga dëmet e tij. Ky rezultat nuk është arritur në shekullin 





37 Ibnull-Esir, Usd, V, 352. 
38 Buhari, VIII, 14-15. 
3 Ali Izzetbegoviç, f. 227. 

XX, pavarësisht çdo lloj propagande dhe lartësimi shkencor në Amerikën 
e ndritur”. 


Në kohën kur lindi Islami, ndër arabët luhej bixhoz në masë 
të gjerë. Po ashtu, përdoreshin edhe shigjetat e fallit. Alkooli dhe 
bixhozi ishin të përhapur në të njëjtën masë në Mekë dhe në 
Medine. Në kohën kur Hz. Pejgamberi migroi në Medine, edhe 
medinasit konsumonin alkool, hanin ata që fitonin nga bixhozi.“' 

Në lojën e bixhozit përdoreshin dhjetë shigjeta, tri prej këtyre 
liheshin mënjanë, ndërsa pjesët përkatëse të shigjetave nga 1 deri në 
7, përcaktoheshin në normë me numrin e tyre. Në shortin që hidhej 
ndërmjet dhjetë personash, atyre që u binte shigjetë boshe, nuk 
mund të merrnin pasuri nga ajo që ishte vënë në mes. Përveç kësaj, 
vlerën e pasurisë së vënë në mes, e paguanin ata që u dilte shigjetë 
boshe. Ky lloj bixhozi luhej më shumë duke e prerë një dele dhe 
duke e ndarë mishin e saj në 28 pjesë. Përveç shigjetave të bixhozit, 
kishte edhe shigjeta falli, treshe dhe shtatëshe. Shigjetat treshe të 
fallit i mbante secili me vete. Në njërën prej këtyre shkruhej: “Zoti 
më urdhëroi mua”, ose “bëje”, në tjetrën: “Zoti ma ndaloi mua” ose 
“mos e bëj”. Ndërsa në të tretën nuk kishte asgjë të shkruar. Një ndër 
arabët vendoste nëse do të nisej për një udhëtim, nëse do ta kryente 
një punë apo jo pasi të kishte tërhequr këto shigjeta. Nëse shigjeta 
i dilte pozitive, e kryen atë punë, nëse dilte negative, hiqte dorë 
nga kryerja e saj. Shigjetat shtatëshe të fallit gjendeshin në torbën 
në dorë të rojës së idhullit me emrin “Hubel”, në afërsi të Qabesë, si 
dhe pranë parashikuesve të fatit dhe gjykuesve. Mbi çdonjërën prej 
nga dikush 


këtyre shkruhej njëra prej shprehjeve: “po”, “jo”, “nga ju”, “ 


tjetër”, 
përdoreshin edhe për çështje të tilla si: të përcaktonin paraardhësit e 


mm ee 


nuk është e qartë”, 


n K 


dijet (dëmshpërblim)”, “ujë”. Këto shigjeta 


një fëmije me baba të dyshimtë, të përcaktonin dijetin e një personi 
të vrarë, të hapnin pus uji. Një person që dëshironte të tërhiqte 
shigjetën e fallit në lidhje me njërën prej këtyre punëve, shkonte 





40 Alpaslan Özyazıcı, Alkollü İçkiler, Sigara ve Diğerleri (Pijet alkoolike, duhani dhe lëndët 
e tjera), Ankara 1996, f. 14-16. 
4l Tbn Hanbel, II, 351. 

bashkë me dhurata drejt rojës së Hubelit ose parashikuesit të fatit, 
tërhiqte shigjetën dhe vepronte sipas përfundimit që jepte ajo.“ 

Në Kur'an dhe sunnet janë konstatuar si haram praktika të 
tilla që lidhen me bixhozin dhe me shigjetat e fallit. Në ajetin e 
Kuranit të Madhërueshëm, kur konstatohet si haram alkooli, 
ndalohet edhe bixhozi (mejsir).P Në një ajet tjetër, ndër kriteret e 
ndaluara, konsiderohen edhe “kërkimi i fatit me shigjetat e fallit”.** 
Hz. Pejgamberi, në shumë fjalë të tij bën të ditur se bashkë me 
alkoolin është ndaluar edhe bixhozi.” Nga hadithet kuptohet se të 
gjithë lojërat e luajtura në këmbim të interesit përfshihen brenda 
shprehjes së mejsirit. Në bixhoz bëhet fjalë për marrjen e pasurisë 
së dikujt tjetri pa u lodhur, lehtësisht dhe në një mënyrë të padrejtë. 
Si rrjedhojë, në Kur'an dhe në hadithe, fjala “mejsir” që përdoret 
për bixhozin, vjen nga e njëjta rrënjë me atë të fjalës “jusr”, e cila 
do të thotë lehtësi. Ngaqë personi që luan bixhoz e merr lehtësisht 
pasurinë e dikujt tjetri pa u lodhur, është quajtur mejsir. Mejsiri që 
citohet në Kur'an dhe në hadithe është një lloj bixhozi që luhet me 
shigjeta duke vënë mishin si garanci. Edhe mishi i fituar me këtë lloj 
bixhozi është konsideruar haram. 


Pala që humbet në bixhoz, kaplohet nga ndjenja e përsëritjes së 
lojës me shpresën që të fitojë. Në fund krijohet mungesë qetësie, si 
në aspektin individual, ashtu edhe në atë shoqëror. Kriteri i njohjes 
dhe i dijes së gajbit, dije e cila i përket Allahut, me anë të tërheqjes 
së shigjetave, është konstatuar mbi këto materiale. Në këtë mënyrë, 
idhujve u është atribuar cilësia e të qenit zot. Përveç kësaj, si sipas 
Kuranit, por edhe sipas sunnetit, përdorimi i mendjes nga njeriu 
është themelore. Për këtë arsye është e pamundur që shigjetat e 
fallit të dinë paraardhësin e një fëmije, babai i të cilit nuk dihet, të 
gjejnë nëse në një vend ka ujë apo jo, nëse udhëtimi do të kalojë 
mirë apo jo, nëse tregtia e një personi do të korrë fitim apo jo. 
Hz. Pejgamberi ka thënë edhe se nuk është e drejtë pikëpamja se 





t Ibn Habib, el-Muhabber, f. 333-335, Alusi, III, 53-70, Xheuad Ali, VI, 776 etj., 
Mustafa Oz, “Ezlam”, DIA, XII, 67. 

43 Maide, 5790-91. 

44 Maide, 5/3. 

45 Ebu Dau'ud, IV, 97; Ibn Hanbel, 1, 274. 

disa nga pejgamberët e mëparshëm kanë përdorur shigjetat e fallit. 
Kur kishte parë një portret që përshkruante Hz. Ibrahimin bashkë 
me djalin e tij, Ismailin, i cili mbante në dorë shigjetat e fallit, 
menjëherë urdhëroi eliminimin e tij dhe bëri të ditur se ata kurrë 
nuk kanë përdorur shigjeta falli.“ 


Hz. Pejgamberi ishte edhe shembull ndaj njerëzve me moral të 
bukur, por ka bërë edhe përpjekje për të parandaluar problemet 
morale që ishin shfaqur dhe që mund të shfaqeshin. Pak më parë 
thamë se njëri prej synimeve të Islamit është të mbrojë brezin 
dhe të formojë një strukturë të shëndetshme të shoqërisë. Ndër 
problemet kryesore që çrregullon dhe prish strukturën e brezit 
e të familjes, renditet prostitucioni. Prostitucioni e shkatërron 
moralin, bëhet shkak për çrregullime psikologjike, për shtimin e 
sëmundjeve seksualisht të transmetueshme në ditët e sotme, siç 
është SIDA, për përhapjen e krimeve që lidhen me prostitucionin 
dhe tregtimin e femrës, për përdorimin e femrës si mjet fitimi, për 
shfaqjen e pazarxhinjve të femrave, të atyre që fitojnë para në saje 
të femrave. Të ushtrosh këtë lloj profesioni apo ta përdorësh atë 
si burim përfitimi, bie në kundërshtim jo vetëm me pastërtinë 
krijimore, por nuk përputhet as me cilësinë e nënës. Në periudhën 
e injorancës, prostitucioni ushtrohej më shumë nga robëreshat. 
Ndërsa ndër gratë e lira kishte raste të marrëdhënieve seksuale 
jashtëmartesore. Ndërsa kryerja e zinasë nga meshkujt në përgjithësi 
nuk konsiderohej e turpshme dhe ata lëvdoheshin me këtë.” 
Në Kur'an dhe në hadithe” janë ndaluar llojet e prostitucionit 
dhe sjelljet që të çojnë në prostitucion, si dhe janë vendosur 
masa dënimi. Hz. Pejgamberi, fitimin e korrur nga prostituta në 
këmbim të zinasë e ka konsideruar ndër fitimet më të këqija dhe 
e ka ndaluar.” Gjatë marrjes së besës ka shprehur si kusht edhe 
moskryerjen e zinasë.”' Për parandalimin e prostitucionit janë 





46 Buhari, IV 111. 

4T Xheuad Ali V, 133-134. 

48 Furkan, 25768: Isra, 17/32. 

49 Wensick, II, 345-348. 

50 Buhari, III, 43: Muslim, II, 1199. 
5l Tbn Hisham, 1, 433: Taberi, III, 62. 

theksuar kritere të tilla si arsimimi, lehtësimi i martesës dhe forcimi 
i strukturës së familjes. Pavarësisht kësaj, nuk ka lënë pa dënuar 
personat që e kanë kryer këtë krim. 

Gjatë gjithë historisë së njerëzimit, pothuajse në çdo shoqëri, 
vjedhja dhe grabitja, të cilat prishin rendin publik dhe që njihen 
si një krim i madh e i turpshëm, janë ndër problemet sociale që 
Hz. Pejgamberi mundohej t'i parandalonte. Vjedhja, e cila është 
shkak që të mundësohet fitimi i padrejtë dhe në kundërshtim 
me principet e moralit dhe të ligjit, cenon parimin e Islamit mbi 
mbrojtjen e pasurisë. Këtë parim Islami e vlerëson shumë, synon 
ta mbrojë dhe e pranon të shenjtë, ashtu si parimin e fitimit 
të pasurisë nga njëra prej rrugëve legjitime. Në periudhën e 
injorancës vjedhja dhe grabitja ishin mjaft të përhapura dhe në 
përgjithësi konsiderohej si një turp dhe krim. Megjithatë, ngaqë 
nuk gjendej një autoritet qendror politik, nuk mund të thuhet se 
krimi gjendej nën një kontroll të rregullt dhe se fajtorët dënoheshin. 
Për shembull, ndërkohë që arabët beduinë e konsideronin si faj 
vjedhjen e mallrave të individëve të fisit të tyre, fiseve aleate, të 
vendadhurimeve dhe të pasurisë publike, konsideronin si ganimet 
mallin e vjedhur nga fiset e tjera, me të cilat nuk kishin marrëveshje 
dhe që nuk ishin nën mbrojtje. Veprime të tilla i shihnin si veprime 
që simbolizonin guximin.” Këtu ne nuk do të fokusohemi mbi 
dimensionin juridik të vjedhjes, mbi formimin e krimit, sasinë, 
cilësinë dhe diskutimet në lidhje me zbatimin e dënimit, por do të 
prekim shkurtimisht dimensionin social dhe moral, qëndrimin e 


Kuranit dhe sunnetit përballë kësaj vepre. 


Përveç kësaj, në Kuranin e Madhërueshëm gjenden dispozita 
juridike në lidhje me vjedhjen.” Në Kuran, kur radhiten kriteret, 
mbi të cilat do të lidhet besa, përmendet edhe “moskryerja e 
vjedhjeve”. 77 Ndër kriteret që Hz. Pejgamberi mori besë nga 
personat që pranuan Islamin në Akabe, përfshihej edhe “moskryerja 
e vjedhjes”. Madje, në këtë marrëveshje shihet se vjedhja përmendet 





52 Xheuad Ali, V, 605. 
53 Maide, 5/38-39. 
54 Mumtehine, 60/12. 

në radhë të dytë menjëherë pas “njohjes së ortakut ndaj Allahut”, 


aq sa ky kriter spikat shumë. Kur hetohen fjalët e Hz. Pejgamberit 
mbi vjedhjen, të cilat gjenden në literaturën e hadithit, shihet se 
fjalët vijnë në formën: “Hajduti nuk kryen vjedhje duke qenë besimtar”, 
ndërsa mbi çështjen se ka marrë besë vijnë në formën: “Mos bëni 
vjedhje” ose “të mos kryejnë vjedhje”. Ndërsa kjo tregon se Hz. 
Pejgamberi, duke krijuar shpesh lidhje mes çështjes në fjalë dhe 
besimit, më shumë se mbi aspektin e dënimit të vjedhjes, tregon 
se qëndron mbi aspektin besimor dhe moralor. Në sunnetin e Hz. 
Pejgamberit vjedhja cilësohet si një krim i rëndë dhe një gjynah i 
madh, që nevojit një sërë dispozitash ligjore dhe përgjegjësish në 
botë dhe në ahiret. Janë dënuar edhe fajtorët, krimi i të cilëve është 
konstatuar. Mirëpo kriteri mbi të cilin duhet të ndalemi sa i përket 
kësaj pike ka të bëjë me faktin se nuk synohet të dënohet personi 
që vjedh. E rëndësishme është që të edukohen njerëzit, të zhduken 
faktorët që e shtyjnë njeriun në vjedhje, në mungesë ekuilibri 
social dhe ekonomik, si dhe në shembje morale. Për më tepër, në 
formimin e krimit Hz. Pejgamberi ka treguar kujdes në vërtetimin 
e krimit dhe në zbatimin e dënimit, ka këshilluar faljen dhe paqen, 
është sjellë sikur nuk i ka parë krimet e kryera në rast se nuk ka 
pasur ankues ose që i janë ngarkuar publikut. Ky qëndrim i tij ka 
dhënë rezultat pozitiv. Në periudhën e tij, rastet e vjedhjeve patën 
pësuar ulje.” 


Egoizmi (enanijet), i cili nënkupton interesimin e personit vetëm 
për veten, kërkesën për të përdorur në interes të tij të gjithë dhe 
çdo gjë, pranohet si një mangësi serioze në sistemet morale dhe në 
sjelljet njerëzore. Egoizmi pothuajse në çdo temë dhe fushë bëhet 
pengesë për solidaritetin, ndihmesën reciproke dhe bashkëpunimin. 
Ndërkohë, ka edhe disa prirje që lindin nga ndjenja e egoizmit, 
të tilla si mendjemadhësia, koprracia, mllefi dhe smira, ambicia 
që gjendet tek individi dhe që vret shpirtin e ndarjes dhe të 





n Buhari, 1, 10. 

56 Shihni Wensinck dhe të tjerë, el-Mu'xhemu'-mufehres li elfadhil-hadithin-nebeui, 
Leiden 1936-69, TI, 455-457. 

Për informacione të hollësishme në lidhje me çështjen e vjedhjes dhe për aspektin 
juridik të saj shih Ali Bardakoğlu, “Hırsızlık (Vjedhja)”, DİA, XVII, 384-396. 

solidaritetit, pamjaftueshmëria, dëshira për të pasur gjithnjë e më 
shumë. Në literaturën islame ka mjaft të dhëna që lidhen me faktin 
se këto janë të gabuara dhe të këqija, se duhet të braktisen dhe të 
merren nën kontroll. 


E kundërta e egoizmit, që njihet si virtyt, është altruizmi. Pra, 
të mendosh për mirësinë e të tjerëve, të sillesh në favor të tyre, 
të shtosh kënaqësitë e tyre, t'u japësh fund dhimbjeve të tyre, të 
frenosh dëshirat e tua në dobi të të tjerëve dhe të kufizosh pasionet. 
Ashtu si në të gjitha virtytshmëritë e tjera morale, edhe altruizmi 
fitohet duke marrë trajtën e një vesi dhe të një aftësie. Marrja e 
trajtës së një aftësie është e lidhur me marrjen si shembull të 
sjelljeve në këtë çështje dhe me një edukim të fortë vullneti. Dhënia 
e ndihmesës ndaj një personi tjetër pa pritur diçka në këmbim apo 
dobi, pra sjellja e pastër altruiste, është siguria e jetës, pasurisë dhe 
e nderit. Ashtu si personi konsideron të shenjtë dhe mbron jetën, 
pasurinë dhe nderin e tij, edhe jetën, pasurinë e nderin e të tjerëve 
duhet t'i pranojë kështu. 


Në Kur'anin e Madhërueshëm gjenden shprehje që keqësojnë 
egoizmin si njëra prej pikave më të dobëta të njeriut, që lëvdojnë 
sjelljet altruiste dhe që i këshillojnë ato. Disa nga shembujt e 
egoizmit, të cilat preken në Kuran, janë: kur idhujtarëve u thuhet: 
“Jepni nga ato që ju ka dhënë Allahu”, qortohet fakti që ata përgjigjen 
duke thënë: “Pse, ne do t'i ushqejmë ata që, po të donte Allahu, do t'i 
ushqente vetë? Ju jeni vërtet në humbje të qartë”5 Kritikohet fakti që 
Faraoni, me një ndjenjë të shfrenuar egoizmi, i thotë popullit: “Unë 
jam zoti juaj më i lartë”.” Nuk shihet këndshëm fakti që Karuni, në 
përgjigje të këshillave për Cu shmangur nga shfrenimi dhe që të 
shprehë mirësi ndaj njerëzve, pretendonte se të gjitha mundësitë i 
kishte arritur me dijen e tij.“ Në suren Fexhr”' ekzistojnë ajete që 
shprehin pikat e dobëta të njeriut, që përbëjnë shkak për orientimin 
e shoqërive në fatkeqësi të mëdha. Këto pika të dobëta burojnë 
nga egoizmi i njeriut. Edhe egoizmi e shpreh veten në formën e 





58 Jasin, 36/47. 
5 Naziat, 79/24. 
60 Kasas, 28/76-79 
D Fexhr, 89/15-20. 

mungesës së besimit ndaj Krijuesit. Sipas kësaj, nëse Zoti do t'i japë 
njeriut mirësi të shumta për ta provuar atë, ai menjëherë gëzohet 
dhe e pranon këtë si një gosti dhe dhuratë të tij. Mirëpo, sapo t'i 
pakësohen mirësitë, menjëherë thotë se ka pësuar zemërimin e Zotit 
dhe fillon të ankohet. Mirëpo ai, as në kohë begatie nuk kujdeset 
për jetimët dhe të vetmuarit, nuk bëhet shembull për këtë, e ha 
trashëgiminë pa pyetur nëse është e lejuar apo e ndaluar, tregon 
vartësi të madhe ndaj pasurisë. Këtu, pas ajeteve që na lajmërojnë 
për popujt e shkatërruar për shkak të shfrenimit dhe devijimit, 
citohen ajete ku shprehen egoizmi dhe ambicia që shtresa e pasur 
kanë për pasuri. Edhe kjo, në fakt, ka rëndësi për faktin se shprehet 
me qëllim që të theksohet se janë nga një shkak shembjeje për 
prishjen e rendit shoqëror dhe të shoqërive.“ 

Në veprimtarinë dhe fjalët e Hz. Pejgamberit egoizmi është 
cilësuar si negativ. Për shembull, Hz. Pejgamberi ka ndaluar që 
në tregti të veprohet me ndjenja egoiste. Po ashtu, ka ndaluar në 
mënyrë të qartë që një person të ndërhyjë ndërkohë që vijojnë 
bisedat për shitblerjen e diçkaje, qoftë edhe nëse personi ia ka vënë 
syrin asaj gjëje, të mundohet t'i kthejë këto biseda në favorin e tij: 
“Asnjëri prej jush të mos ndërhyjë në bisedën e shitblerjes së vëllait të 
tij”. 

Një koncept i afërt me egoizmin është pasuria. Të fituarit e 
pasurisë është nxitur për sa kohë personi nuk bëhet rob i saj. Por, 
nëse pasuria që zotëron dikush përdoret prej tij për të madhështuar 
vetveten, për të ushqyer ambiciet dhe egoizmin, kjo nuk është 
konsideruar si sjellje e këndshme. Adhurime dhe detyra të tilla si 
zekati, haxhi dhe ndihmesa e dhurimi, krahas mbrojtjes së të varfrit, 
janë veprime që bëhen shkak për zhvillimin e ndjenjës së altruizmit, 
vendosjen e këtyre në përjetësimin e individit dhe të shoqërisë. 

Po ashtu, nuk duhet të jemi indiferentë ndaj faktit se egoizmi ka 
të bëjë edhe me rastet kur vetë personi është në dijeni se duhet të 
mendojë edhe për të tjerët, jo vetëm për vete, ndërkohë që të tjerët 
mund të mos mendojnë në këtë mënyrë. Një shembull i mirë për 





62 Hayati Hokelekli, “Enaniyet (Egoizmi)”, DİA, XI, 170-171. 
6 Buhari, II, 24. 

këtë është qëndrimi i esnafëve, të cilët pasi kanë kryer shitblerjen 
e parë, klientin që vjen e dërgojnë te fqinji duke i thënë: Fqinji im 
ende nuk ka kryer shitblerje”. Nga ana tjetër, altruizmi nuk duhet 
të nënkuptojë faktin që personi duhet ta copëtojë veten në favor 
të tjetrit. Është normale që njeriu të vlerësojë veten, të mendojë 
për veten, të punojë për veten. Ndërkaq, edhe në sjelljet e tjera 
që lidhen me moralin, Islami, i cili parashikon që ekuilibri, kriteri 
matës (itidal), ndjenjat, qëndrimet dhe sjelljet të jenë normale dhe 
të ekuilibruara, ka parashikuar mundësinë e vendosjes së ekuilibrit. 
Kur'ani dhe sunneti i ka nxjerrë në pah pasionet individualë 
si një doktrinë morale frenuese dhe rregulluese. Këshilla e Hz. 
Pejgamberit ndaj një sahabiu, që u përmend më lart në një rast 
tjetër, përbën një shembull në pikëpamjen tonë për qëndrimin 
e ekuilibruar mbi këtë çështje. Hz. Pejgamberi nuk e pret mirë 
qëndrimin e Sa'd b. Malikut, i cili dëshironte të linte si trashëgimi 
të gjithë pasurinë, me qëllim që të harxhohej në udhën e Allahut, 
por ndërkohë që ishte në krevatin e vdekjes, e pyeti atë: “Çfarë u le 
fëmijëve2” Kur mësoi se nuk kishte lënë gjë për ta, i tha të lërë nëntë 
të dhjetën e pasurisë për fëmijët e tij. Por pas këmbënguljes së Sa dit 
i kërkoi që të lërë trashëgimi një të tretën dhe madje tha se edhe 


këtë e konsideronte të tepërt.“ 


Sipas mendimit tonë, kjo ngjarje 
përbën një shembull shumë të bukur për ekuilibrin që duhet të 


vendoset ndërmjet egoizmit dhe altruizmit. 


Pejgamberi ynë i ka kushtuar shumë rëndësi ruajtjes së 
personalitetit, dinjitetit, nderit dhe respektit të njeriut, të cilin e 
konsideron si më të rëndësishmin ndër të drejtat e njeriut dhe që 
shumicën e rasteve shprehet me termin nder, është munduar të 
parandalojë cenimin dhe shtypjen e të drejtave të personalitetit. 
Në Hutben e Lamtumirës, krahas jetës dhe pasurisë së njeriut, 
theksohet se edhe nderi i tyre është i shenjtë. Ka treguar se të drejtat 
që lidhen me jetesën, pasurinë dhe personalitetin shpirtëror, duke 
i përmendur këto tri kritere bashkërisht, në masën më dërrmuese 
i ka marrë nën siguri. Në një fjalë të tij, pasi bën të ditur se një 
person mjafton që të përçmojë e poshtërojë vëllanë musliman 

që të konsiderohet si negativ, ka bërë të ditur se jeta, pasuria 
dhe nderi i muslimanëve janë haram, pra të paprekshëm.“ Një 
sahabe që gaboi në kryerjen me radhë të ritualeve të adhurimit të 
haxhit, i ka thënë se për këtë nuk ka ndonjë shqetësim të madh, 
se të flasësh e të bësh thashetheme mbi një musliman është një 
gjynah më i madh.“ Duke u nisur nga kjo fjalë e tij, kuptohet se 
Hz. Pejgamberi krijon një lidhje mes të drejtave të personit dhe 
thelbit të fesë dhe se respektimi ndaj këtyre të drejtave konsiderohet 
më i rëndësishëm se disa neglizhime formale. Në një fjalë tjetër të 
tij ku ka përmendur mbrojtjen e fesë dhe të nderit nga personi,” 
spikat fakti që këtu ka përmendur konceptin e nderit, që shpreh 
vlerat fetare dhe shpirtërore. “Nga kjo shprehje mund të kuptojmë se 
vlerat e personalitetit përbëjnë një bazë të vërtetë për vlerat fetare, se një 
fetarizëm i fuqishëm do të jetë më i përsosur në një personalitet të fortë 
dhe të mbrojtur”.95 


Hz. Pejgamberi ka ndaluar përmendjen e njerëzve me fjalë 
të këqija, përmendjen e mangësive të dikujt kur ai nuk është i 
pranishëm dhe të folurit për mangësitë fizike të personit, të cilat 
nuk janë në dorë të tij. Sepse sjellje të tilla cenojnë dhe lëndojnë 
nderin dhe krenarinë e njeriut, bëhen shkak për shfaqjen e ftohjeve, 
zemërimeve dhe armiqësive në shoqëri, për dëmtimin e dashurisë, 
respektit dhe paqes. Thashethemet në Kur'an janë krahasuar me 
ngrënien e mishit të vëllait të vdekur.” Po ashtu, është theksuar 
negativiteti i thashethemeve. Hz. Pejgamberi ka bërë të ditur se 
përmendja e mangësisë së dikujt është thashethem. Po ashtu, t'i 
veshësh dikujt një mangësi që nuk e ka dhe të flasësh në disfavor të 
tij, është shpikje. Ai ka thënë kështu: “Sikur mua të më japin botën 
në këmbim, nuk dua të imitoj dhe të përshkruaj një person me diçka që 
ai nuk e pëlqen”.'' Ka kërkuar që të mos hetohen gjendjet e fshehura 





65 Muslim, III, 1986. 

66 Ebu Davud, Il, 517. 

6T Buhari, I, 19. 

68 Hayati Hökelekli, “Irz (Nderi)”, DİA, XIX, 134. 

69 Huxhurat, 49/12. 

70 Muslim, III, 2001; Tirmidhi, TV, 329; Ebu Davud, V, 192. 

të njerëzve.” Ka ndaluar gjykimin e njerëzve duke u bazuar vetëm 
në dyshim dhe pa argumente të qarta. 


Njëri prej qëllimeve kryesore të Hz. Pejgamberit është që të 
ruhet qetësia në shoqëri. Me këtë qëllim ka ndaluar përçmimin 
dhe poshtërimin e njerëzve nga njëri-tjetri, thashethemet, mbartjen 
e fjalëve për të ngatërruar njerëzit, dylytyrësinë, gënjeshtrën, 
dëshminë e rreme, shprehjen e mallkimit, sharjen, fyerjen, sjelljen 
me rebelim ndaj prindërve, vetëvrasjen, shpifjen, keqësimin e të 
vdekurve, xhelozinë, mbartjen e mllefit, zemërimin, hetimin e 
mangësisë, mashtrimin, mosmbajtjen e fjalës dhe përmendjen e të 
mirës që ke bërë. Është e qartë se sjellje të tilla janë të ndaluara 
nga Hz. Pejgamberi, janë të dëmshme për individin dhe shoqërinë 
dhe në rast se kryhen, krijojnë shkatërrim në shoqëri. Që të 
mos zgjatemi shumë në këto çështje, nuk po japim shpjegime të 
hollësishme mbi dëmet në fjalë. 


4- Fatkeqësitë natyrore 

Fatkeqësitë natyrore, duke u nisur nga pasojat që lënë, bëhen 
shkak për shfaqjen e disa problemeve shoqërore. Për këtë arsye, 
e pamë të përshtatshme që këtë çështje ta shtjellojmë poshtë këtij 
kapitulli ku po trajtojmë qëndrimet dhe sjelljet e Hz. Pejgamberit 
në lidhje me problemet shoqërore. Këtu do të paraqesim disa 
shembuj në lidhje me fatkeqësitë natyrore, dëmi i të cilave mund 
të parandalohet nëpërmjet masash paraprake, si dhe ngjarjet që 
shkojnë përtej kapaciteteve njerëzore. 


Gjatë fushatës luftarake të Tebukut, kur Hz. Pejgamberi arriti 
në Tebuk (ose në rrugë, në vendin e quajtur Hixhr), në një kohë 
mbrëmjeje, bëri të ditur se do të fillojë një furtunë e fuqishme. 
Prandaj këshilloi që asnjëri prej sahabeve të mos ngrihet më këmbë 
pa pasur një shok pranë vetes dhe që të lidhen gjunjët e deveve. 
Të gjithë lidhin gjunjët e deveve. Ata që zbatuan këshillat e tij nuk 
patën asnjë dëm gjatë furtunës që rezultoi në darkë, ndërsa njërit 
prej dy personave nga fisi Beni Saide, i cili nuk i respektoi këshillat, 

iu bllokua fyti, ndërsa tjetrin e hodhi furtuna tutje. Sahabiu që i qe 
bllokuar fyti, më pas u shërua, ndërsa tjetri u dërgua në Medine 
nga fisi Ta" Ajo që është e rëndësishme në këtë ngjarje, në vend 
të faktit se nga e dinte Hz. Pejgamberi që do të kishte furtunë, është 
ajo që kërkoi të merren masa paraprake ndaj një fatkeqësie natyrore 
dhe që paralajmëroi shokët e tij. Si rrjedhojë, në një kohë kur ata që 
respektuan paralajmërimin e tij nuk u prekën nga fatkeqësia, ata që 
nuk e dëgjuan, pësuan dëm. Edhe aspekti i fatkeqësive natyrore në 
lidhje me fenë, në thelb lidhet pikërisht me këtë pikë: me marrjen 
e masave paraprake. Sepse në situatat kur është i pamundur 
parandalimi i ngjarjes së një fatkeqësie natyrore, detyra që bie mbi 
njeriun është të marrë masat paraprake. 

Kështu, edhe këshillat e Hz. Pejgamberit në lidhje me mbrojtjen 
ndaj sëmundjeve ngjitëse, shihet se janë një masë paraprake mjaft e 
bukur për atë kohë dhe nga e cila mund të korren rezultate pozitive. 
Sa i përket kësaj çështjeje ai ka thënë: “Kur të dëgjoni se në një vend 
ka mortajë, mos hyni atjel Nëse shfaqet mortajë ne vendin ku jeni, mos u 
largoni nga atje”.'' Në burimet tona gjenden transmetime që tregojnë 
se Hz. Pejgamberi e ka thënë këtë fjalë gjatë fushatës luftarake të 
Tebukut, pasi mori lajmin se në Damask ishte përhapur sëmundja 
e mortajës. 9 


Tani duam të trajtojmë qëndrimin e Hz. Pejgamberit ndaj 
fatkeqësive natyrore. Populli i injorancës, ngjarje të natyrës, të tilla 
si eklipsi hënor dhe diellor, i komentonte si fatmirësi apo fatkeqësi, 
si shenjë për lindjen apo vdekjen e një sovrani të rëndësishëm. 9 
Hz. Pejgamberi, në lidhje me eklipsin hënor dhe diellor, ka bërë të 
ditur se këto komente të bazuara në parashikimet që prej kohëve të 
hershme, janë të gabuara. 


Në periudhën e Hz. Pejgamberit ka ndodhur tri herë eklipsi 
diellor, ku njëri prej tyre ndodhi nga fundi i periudhës së Mekës, 





1 Uakidi, II, 106, Ibn Hishamm, Il, 520-521: Ibn Hanbel, V, 424-425: Taberi, 
III, 105. 

74 Malik, f. 895-897: Buhari, VII, 20-22: Muslim, II, 1737-1742: Ebu Dau'ud, III, 478. 

D Tbn Hanbel, III, 416. 

76 Muslim, 1, 622: Nesei, HI, 136, 141, 145: Ibn Maxhe, I, 401. 

ndërsa dy të tjerët në periudhën e Medines, si dhe dy herë eklipsi 
hënor. Gjatë eklipsit hënor hebrenjtë ishin mbledhur dhe kishin 
ndezur zjarr, u kishin rënë tasave dhe kishin thënë se hëna është 
magjepsur. Ashtu si në shumë çështje, edhe në atë të eklipsit diellor 
dhe hënor, Hz. Pejgamberi i ka kundërshtuar këto lloj besimesh 
dhe pikëpamjesh jashtë realitetit. Ka bërë të ditur se parashikimi 
i popullit të injorancës në këtë çështje nuk është i drejtë, këta i 
ka parë veçse si nga një ngjarje qiellore. Ka treguar se përballë 
ngjarjeve që mendja nuk arrin t'i perceptojë, në vend që të bëhen 
komente jashtë logjikës, është rrugë më e shëndetshme që personi 
të mbështetet tek Allahu. Si rrjedhojë, ditën kur i ndërroi jetë 
djali i tij, Ibrahimi, kishte ndodhur eklipsi diellor, populli e kishte 
komentuar sikur kishte ndodhur për shkak të vdekjes së Ibrahimit. 
Mirëpo Hz. Pejgamberi pati dhënë këshillën: “Nuk ndodh eklipsi për 
shkak të lindjes apo vdekjes së dikujt. Kur ju të shihni ndodhi të tilla, 
falni namaz dhe bëni dua ndaj Allahut”. Ndërsa në një transmetim 
tjetër ka thënë: “Eklipsi i diellit dhe i hënës nuk ndodh për vdekjen e 
askujt. Këto dy ajete janë shenja e forcës së Allahut. Kur t'i shihni këto 
ndodhi falni namaz”.'$ Gjatë eklipsit diellor është ngjitur në mesxhid 
dhe ka falur katër rekate (në disa transmetime dy) namaz.” Fakti 
që Hz. Pejgamberi kryente adhurim gjatë eklipsit diellor dhe hënor, 
të cilët ndodhin krejtësisht jashtë forcës dhe vullnetit të njerëzve, 
duhet të vlerësohet si një miratim i forcës së Allahut, i cili ka krijuar 
harmoninë në gjithësi dhe si një sjellje kundrejt shenjtërimit të tij. 

Hz. Pejgamberi ka folur në hadithet e tij mbi mjaft masa 
paraprake që duhet të merren në lidhje me mbrojtjen e jetës. Për 
shembull, mund të përmendim: mosdalja në det të hapur në mot 
me furtunë, moskalimi i natës në një tarracë pa mur pritës, në 
mënyrë që personi të mos bjerë me dehjen e gjumit, shuarja e 
llambës së ndezur para rënies në gjumë, në mënyrë që miu që bie 





TT Buhari, I, 24. 

78 Buhari, II, 24. 

79 Buhari, I, 23-31, Muslim, I, 618-630: Nesei, III, 124-154: Ibn Maxhe, 1, 400-402: 
Mehmet Apaydın, f. 95-98. 

80 Tirmidhi, V, 141. 





HZ. MUHAMMEDI PËRBALLË PROBI 




















MEVE SHOQËRORE 














në vajin e saj të mos tërheqë fitilin e ndezuur dhe të mos bëhet 
shkak për krijimin e zart P) 


5- Besimet e pabazalbesëtyte 


Besimet e pabaza dhe besëtyte janë besime dhe zbatime të 
gabuara, që nuk kanë një bazë logjike dhe nuk kanë lidhje me jetën 
e vërtetë. Megjithëse këto lidhen me fusha jashtë fesë, në çështjet 
fetare janë më të përhapura, ekzistojnë ndër shoqëri të ndryshme, 
pa dallim race dhe feje. Nëse do ta trajtojmë në bazë të fesë, jo 
vetëm përgjatë historisë, por edhe në ditët e sotme, ato shihen 
në mes hebrenjve dhe të krishterëve, por shihen edhe ndërmjet 
muslimanëve. Transmetimi te muslimanët i disa kritereve që u 
përkisnin feve paraprake, si dhe shkaqe të tilla si mungesa e dijes, 
kanë qenë arsyeja e formimit dhe zbatimit të besimeve kryesore 
besëtyte, të tilla si pretendimi i të qenit zot, gajbi, fatmirësia- 


fatkeqësia dhe pritja e ndihmës nga të vdekurit.” 


Besimet dhe veprimet besëtyte janë njëra prej vlerave negative 
që po tregon zhvillim në periudhën tonë. Ndërkohë që, në pamje 
të parë, në ditën e sotme, kur shkencat ekzakte kanë përparuar 
në mënyrë marramendëse, kur janë zhvilluar edhe shkencat 
sociale, kur studimet shkencore kanë depërtuar në çdo fushë të 
jetës, mund të mendohet se interesi ndaj veprimeve dhe besimeve 
besëtyte është pakësuar. Shihet se kryesisht veprimet satanike, 
medjumizmi dhe falli, lidhja e copave me qëllime të ndryshme, 
ndezja e qirinjve, derdhja e plumbave ose e qirinjve, zotimi i gabuar 
i kurbanit, konsiderimi i disa objekteve si ndjellakeqe, veprime 
besëtyte dhe besimet popullore të panumërta dhe pa dallim vendi 
apo niveli kulturor, në ditët tona gëzojnë interes dhe ndikojnë te 
njerëzit. Madje, shihet se një pjesë prej këtyre ka marrë trajtën 
e nga një profesioni dhe se në këtë fushë përdoren edhe mjetet 
moderne të komunikimit. Shkak për këto zbatime janë kryesisht 
faktorë si boshllëku në besim dhe mangësia e një konceptimi të 
shëndetshëm fetar, mungesa e dijes, mosmësimi i fesë nga burimet 





DI Tbn Hanbel, V, 82, Buhari, VII, 143. 
82 Ap Murat Yel-Yusuf Şevki Yavuz, “Hurafe”, DİA, XVIII, 381-384. 

kryesore, kurioziteti ndaj së panjohurës dhe të paditurës, dëshira 
për plotësimin e ndjenjave shpirtërore, problemet ekonomike 
dhe sociale. Interesi ndaj besimeve të pabaza dhe besëtyte, krahas 
dobësisë së besimit dhe mungesës së dijes, ka të bëjë edhe me 
problemet ekonomike dhe sociale. Për personat që nuk i zgjidhin 
problemet ekonomike dhe sociale me metoda realiste, është i 
pashmangshëm fakti që të mos orientohen drejt metodave të 
gabuara dhe imagjinare, e të mundohen të arrijnë dëshirat dhe 
qëllimet e tyre, të kërkojnë burim shprese. 


Në këtë pikë, ashtu si në veprimtaritë e fushave të tjera, 
qëndrimi i Hz. Pejgamberit ndaj besimeve të pabaza, del se e ruan 
vlerën dhe rëndësinë edhe në ditët tona. Edhe nga ky aspekt, 
Hz. Pejgamberi tregon shembullin personal ndaj njerëzve. Këtu 
do të mundohemi të pasqyrojmë qëndrimin e Hz. Pejgamberit 
kundrejt besimeve të pabaza. Por nuk kemi si synim të citojmë 
besimet e pabaza që sot dihen dhe jetohen, as t'i diskutojmë 
ato. Në përgjithësi, mbi besimet e pabaza dhe besëtytë gjenden 
artikuj shkencorë dhe libra në numër të shumtë. Për ne është 
i rëndësishëm qëndrimi i përgjithshëm i Hz. Pejgamberit ndaj 
besimeve të pabaza dhe ideja kryesore që mund të nxirret nga 
sjelljet e tij mbi këtë çështje. Nuk do të flasim për çdo besim 
të pabazë që shihet në kohën kur lindi Islami, por për sjelljet e 
Hz. Pejgamberit që pasqyrojnë qëndrimin dhe botëkuptimin e 
përgjithshëm të tij. Te besimet e pabaza mund të gjenden dallime 
rajonale dhe kulturore. Për shembull, një besim i pabazë që 
mund të rastiset ndër arabët në periudhën e injorancës, mund të 
konstatohet edhe në një vend tjetër në botë ose në ditët e sotme. Po 





83 Për këtë çështje mund të shihen këto vepra: Abdulkadir inan, Hurafeler ve Menseleri 
(Besimet e pabaza dhe origjina e tyre), Ankara 1962, Kemalettin Erdil, Yasayan 
Hurafeler (Besimet e pabaza që vijojnë ekzistencën), Ankara 1999, Mustafa Uysal, 
İslam’a Sokulan Bid'at ve Hurafeler (Bidatet dhe besimet e pabaza të përfshira në Islam), 
I-II, Stamboll 1975: Martin Lings, Antik İnançlar Modern Hurafeler (Besime antike, 
besime besëtyte moderne), përkth. Enes Harman-Ufuk Uyan, Stamboll 1980; ismail 
Lütfi Çakan, Hurafeler ve Batıl İnanışlar (Besimet e pabaza dhe besimet besëtyte), 
Stamboll 1981; Ali Çelik, “Asr-ı Saadette Halk İnançları (Besimet popullore në 
Asrus-Saade)”, Islami në Asrus-Saade në të gjitha aspektet, V, Stamboll 1995, f. 327- 
443. 

ashtu, mund të përballemi me një situatë krejt të kundërt me këta. 
Pra, një besim i pabazë që ishte i përhapur në atë kohë ose sot në 
një zonë tjetër të botës, mund të mos rastiset në shoqërinë arabe të 
asaj kohe. 


Së pari, duhet të theksojmë se në Kuran dhe në hadithe, 
çdo lloj besimi i pabazë, besim dhe veprim apo zbatim besëtyt 
që mbart pretendimin për të ndryshuar kaderin e njeriut, që ka 
për synim marrjen e ndihmës nga krijesa të tjera pos Allahut, 
që i shmang e largon njerëzit prej orientimit të tyre nga burime 
të forta dijeje dhe nga hetimi i shkaqeve, është refuzuar në formë 
të prerë dhe është ndaluar. Pothuajse në të gjithë veprimtarinë e 
Hz. Pejgamberit, shihet se ai ka luftuar me besimet e pabaza. Për 
shembull, nuk ka miratuar parashikimin e fatit dhe veprimet e 
parashikuesve të fatit, ka ndaluar hedhjen e fallit, që njihet si arti i 
dhënies së informacioneve për të ardhmen dhe të panjohurën me 
anë të teknikave të ndryshme, që nxjerr në pah cilësitë e fshehta 
të personalitetit dhe që pothuajse në të gjithë popujt e ruan 
ekzistencën si besim besëtyt ose si folklor. Në atë kohë, hedhja e 
fallit ndër arabët ishte mjaft e përhapur. Të gjitha llojet e fallit që 
janë praktikuar në shoqërinë arabe në periudhën e injorancës, ku 
bënin pjesë nxjerrja e kuptimeve ndjellakeqëse nga emrat, zërat 
dhe fluturimet e zogjve, dhënia e komenteve duke parë mënyrën 
e fluturimit të zogjve ose hedhja e fallit me lëndë si gurët e zallit, 
qiqrat dhe bathët, përfshihen te kriteret e ndaluara nga Hz. 
Pejgamberi.“ 

Hz. Pejgamberi ka ndaluar vajtjen te parashikuesit e fatit dhe 
magjistarët, të cilët pretendojnë se japin lajme nga e ardhmja duke 
parë gotën plot me ujë, diellin, copëzën e kristalit, apo duke parë 
strukturën trupore të fëmijëve dhe duke shprehur parashikime 
mbi të ardhmen e tyre. Shohim se ndalon rreptësisht vajtjen 
te parashikuesit e fatit apo të bërit e ndonjë pyetjeje atij.” Kur 
sahabiu me emrin Mua'uije b. Hakem es-Sulemi, i tha: “Ne bënim 
disa gjëra në periudhën e injorancës. Shkonim te parashikuesit e 





84 İlyas Çelebi, “Fal (Falli)”, DİA, XII, 138-139. 
85 Muslim, I, 1751. 

fatit”, ka urdhëruar: “Mos shkoni te parashikuesi i fatit”. Pasi personi 
i përmendur i thotë: “Ne bënim ndjellakeqësi”, ai ia kthen se ata ashtu 
kanë menduar, se kësaj nuk duhet t'i kushtohet rëndësi dhe se nuk 
duhet të mbeten pas nga puna që kanë synuar të bëjnë. Kur një 
grup njerëzish e pyetën në lidhje me parashikuesit e fatit, me qëllim 
që të merrnin ndonjë informacion, ai ka thënë: “Parashikuesit e fatit 
nuk janë gjë”.®” Ka krijuar lidhje ndërmjet vajtjes te magjistari ose 
parashikuesi i fatit dhe besimit ndaj tyre. Si rrjedhojë, ka urdhëruar: 
“Personat që veprojnë kështu konsiderohet se kanë mohuar atë që u 
është zbritur dhe se namazi i tyre nuk do të pranohet për dyzet ditë me 
radhë”.55 


Hz. Pejgamberi ka thënë se në Islam nuk ekziston konceptimi 
i ndjellakeqësisë, se besimi në ndjellakeqësi mund ta dërgojë 
personin në mohim. Duke bërë të ditur se cicërima e zogut dhe 
fluturimi i tij nuk mund të konsiderohen si ndjellakeqëse, ka 
këshilluar që objektet, sendet që duken të habitshme dhe ngjarjet 
e tilla të komentohen për mirë.” Ka bërë të ditur se bërja e magjisë 
dhe mbajtja e nuskave do të cenojnë besimin e teuhidit.” 


Para Islamit arabët adhuronin disa trupa qiellorë, kryesisht 
diellin dhe hënën, po ashtu edhe krijesa shpirtërore, si melekët, 
xhindët dhe shejtanin. Krahas kësaj, kishin edhe besime besëtyte 
në lidhje me këto trupa. Për shembull, besonin se yjet sillnin shi. 
Ndërsa Hz. Pejgamberi ka thënë se ky është një besim i mbetur nga 
periudha e injorancës.”' Arabët pranonin se dielli është melek,” se 
shejtanët janë vendosur tek idhujt.” Lëvizjen apo rënien e një ylli e 
konsideronin si shenjë për lindjen apo vdekjen e një të madhi në atë 
zonë, ose si shenjë për ardhjen e një fatkeqësie.”' Hz. Pejgamberi ka 





86 Muslim, II, 1748. 

87 Muslim, IL, 1750. 

88 Thn Hanbel, II, 429: IV, 68; V, 380: Ebu Dau'ud, IV, 226; Muslim, II, 175: Tirmidhi, 
I, 243, Ibn Maxhe, I, 209. 

89 Buhari, VII, 17: Muslim, I, 382. 

90 Tbn Hanbel, 1, 381: Ebu Dau'ud, IV, 212-213. 

9l Muslim, I, 644. 

°2 Alusi, I, 215 etj. 

93 Alusi, TI, 197. 

94 Hamdi Yazır, VII, 4569; Ali Çelik, V, 334 etj. 

bërë të ditur se besime të tillë janë besëtyte. Një pikëpamje të tillë 
e ka bërë të ditur nëpërmjet ngjarjes së mëposhtme: Në një orë të 
natës, kur Hz. Pejgamberi po qëndronte ulur bashkë me sahabet, 
ra një yll dhe vendi u ndriçua. Pas kësaj, pyeti ata që kishte pranë 
vetes se çfarë thuhet në raste të tilla. Edhe ata i përgjigjen duke 
thënë: “Thoshim, “Sonte lindi një njeri i madh: vdiq një njeri i madh”. 
Pas kësaj Hz. Pejgamberi thotë: “Ylli nuk bie as për lindjen dhe as për 
vdekjen e dikujt”. 

Në lidhje me “gul”, një krijesë legjendare për të cilën besohej 
se jetonte në rrethinë, se u shfaqej njerëzve nëpërmjet ngjyrave 
dhe formave të ndryshme, se i devijonte ata nga rruga dhe 
i shkatërronte, se në goditjen e parë me shpatë vdes, ndërsa në 
goditjen e dytë ringjallet, ka thënë: “Nuk ekziston guli”.”” Pra, ka 
shprehur në mënyrë të qartë se edhe mendimet mbi ekzistencën 
e fantazmave të këtij lloji janë besëtyte. Krahas kësaj, në rastin 
e shfaqjes së një fantazme si mbetje e besimeve të injorancës, 
këshillohet të shprehet fjala bismil'lah dhe të këndohet ezan, pra 
kryerja e veprimeve që forcojnë anën shpirtërore të muslimanëve. 
Legjenda e përmendur, krahas zonave të ndryshme, në Anadoll ka 
kaluar me emra si shtriga, gogoli, nëna e përbindëshit dhe egërsirë 
e frikshme, fjalë e cila vjen nga e njëjta rrënjë.”5 

Në kohën kur lindi Islami, metoda si ndjekja e xhindëve, lidhja 
e nyjeve, fryrja, shigjetat e fallit dhe shikimi i yllit, zbatoheshin në 
mënyrë të përhapur bashkë me idhujtarinë. Islami i ka refuzuar 
rreptësisht këta.” Kryerjen e magjisë Hz. Pejgamberi e ka 
konsideruar ndër gjynahet më të mëdha, madje këtë gjë e ka 
shprehur menjëherë pas shirkut ndaj Allahut. Ti Ka bërë të ditur se 





95 Muslim, I, 1750-1751. 

TP Alusi, II, 343 etj. 

97 Muslim, II, 1744: Ebu Dau'ud, IV, 233. 
TP İlyas Çelebi, “Gul”, DİA, XIV, 177. 

"H Për informacione të përmbledhura në lidhje me brendinë e magjisë, llojet dhe 
pozitën e saj në kultura të ndryshme, shih Hikmet Tanyu, “Büyü (Magjia)”, DİA, VI, 
501-506. 

100 Buhari, VII, 34: Nesei, Sunen, Stamboll 1981, VII, 111. 

1091 Buhari, VII, 29, 34. 

personi që bën magji do të humbasë besimin.“ Krahas kësaj, janë 
parashikuar dënime për personin që bën magji.” 

Bisedimet që realizoi Hz. Pejgamberi me delegacionet e ardhura 
në mënyrë intensive në Medine, në vitet 9 dhe 10 të hixhretit, 
kanë rëndësi jo vetëm në pikëpamje të prezantimit dhe përhapjes 
së Islamit, por edhe në pikëpamje të luftës ndaj besimeve besëtyte 
dhe besimeve të pabaza. Pejgamberi ynë është munduar t'i zhdukë 
besimet besëtyte dhe praktikimet e tyre, besime të cilat fiset i 
trashëgonin prej kohëve të hershme. Për shkak se shembujt në 
lidhje me këtë pikë i kemi dhënë në kapitullin përkatës, nuk 
duam t'i përsërisim këtu. Pak më parë cituam se, në periudhën e 
injorancës, eklipsi hënor dhe diellor komentohej nga njerëzit si 
ndjellamirësi apo ndjellakeqësi, se e konsideronin si shenjë për 
lindjen apo vdekjen e një personi të rëndësishëm ose sovrani, se Hz. 
Pejgamberi ka bërë të ditur që këto komente mbi eklipsin diellor 
dhe hënor, të cilat vazhdonin që në kohë të hershme dhe që ishin të 
bazuar në magji, janë të gabuara. 


Dihet se në Kur'an dhe në hadithe i kushtohet shumë rëndësi 
mësimnxënies, dijes, mendjes, mendimit dhe hetimit. Gjatë jetës 
së tij, Hz. Pejgamberi nuk ka vepruar sipas besimeve besëtyte 
dhe besimeve të pabaza, përkundrazi gjithmonë ka vepruar duke 
respektuar besimin, vendosmërinë, qëndrueshmërinë, punën dhe 
arsyet dhe duke u konsultuar, veprimtaritë i ka realizuar duke 
hedhur hapa konkretë. Është realitet që besimet besëtyte dhe të 
pabaza bëhen shkak për boshllëk në besim, për dobësimin e jetesës 
fetare, konceptimin e besimeve besëtyte sikur të jenë detyrë fetare. 
Si rrjedhojë, bëhen shkak për prishjen e fesë, të orientojnë drejt 
ëndërrimtarisë, të largojnë nga realiteti, nga sjelljet e bazuara në dije 
dhe nga përdorimi i mendjes, në shfrytëzimin e njerëzve në aspektin 
ekonomik dhe të ndjesive, në korrjen e fitimit të padrejtë nga disa 
njerëz, abuzimin e qëllimit të mirë nga disa njerëz, shfrytëzimin 
e fesë, keqpërdorimin e pikave të dobëta, në kriterin e mësimit 
të të ardhurës së njerëzve dhe të panjohurës, rënies morale dhe 





102 Nesei, VII, 112. 
103 Thn Hanbel, 1, 190-191: Tirmidhi, IV, 60. 

prishjes së shëndetit mendor. Për të parandaluar prirjen ndaj këtyre 
gjërave të pabaza, duhet që feja të mësohet nga burimet kryesore, 
nga persona kompetentë dhe në një mënyrë të kënaqshme. Krahas 
institucioneve arsimore, edhe mjetet e komunikimit kanë një rol 
të madh. Përndryshe, hapësira në këtë fushë do të mbushet nga 
persona të paditur, që nuk janë të aftë, dhe po ashtu, edhe nga 
besime të pabaza. 

1- Situata e zgjerimit të islamizmit para vdekjes së Hz. Pejgamberit 

Që nga viti i parë i hixhretit, në veçanti me pjesëmarrjet në Islam 
të fiseve dhe në kuadër të fushatave luftarake që u organizuan, fusha 
e sovranitetit të shoqërisë islame është zgjeruar në mënyrë graduale. 
Bashkë me fushatat luftarake të organizuara deri në Luftën e Bedrit, 
muslimanët patën sovranitet në Medine dhe në rrethinë të saj, 
nga Medina e deri në Detin e Kuq. Me zhvillimet që ndodhën prej 
betejës së Bedrit deri në betejën e Hendekut, sovraniteti qe shtrirë 
deri në afërsi të Mekës dhe muslimanët patën vërtetuar se në Hixhaz 
ishin forca më e madhe ushtarake e shoqërore. Në këtë periudhë, 
hebrenjtë u nxorën nga Medina. Pas Luftës së Hendekut, bashkë me 
nënshtrimin e Beni'l-Mustalikut, sovraniteti u shtri deri në lindje të 
Hixhazit, pra në brendi të Nexhdit. Më pas, me çlirimin e Hajberit, 
u shtri edhe në veri të Medines. 


Në vitin e tetë të hixhretit, bashkë me çlirimin e Mekës, banorët 
e gadishullit filluan të përfshihen më shpejt në Islam. Bashkë me 
fushatën luftarake të Tebukut, u mundësua vartësia ndaj Medines 
edhe e zonave në veri të Arabisë, ku banonin arabët e krishterë dhe 
hebrenjtë. 


Hz. Pejgamberi nuk e kishte parë të nevojshme të dërgonte 
njësi ushtarake në çdo vend të gadishullit arabik për të mundësuar 
sovranitetin. Në vitin e nëntë dhe të dhjetë të hixhretit, bashkë 
me ardhjen e delegacioneve nga zona të ndryshme të gadishullit, 

zonat ku deri në atë kohë nuk ishte shtrirë sovraniteti, ose kishin 
pranuar profetësinë e Hz. Muhammedit (s.a.s.), ose kishin pranuar 
sovranitetin dhe fitoren e tij. Ndër delegacionet që erdhën në 
Medine, bashkë me pranimin e Islamit nga fise të fuqishme, si 
Kinde, Murad dhe Hemdan, Jemeni u përfshi në tokat islame, 
bashkë me pranimin e Islamit nga fisi Ezd, u përfshi Omani, bashkë 
me pranimin e Islamit nga fisi Abdulkajs, Temim dhe Esed, Arabia 
Lindore dhe e Mesme hynë në Islam. Sepse pranimi i Islamit nga 
fiset, plotësimi i dhënies së zekatit dhe i disa përgjegjësive të tjera, 
ishte i mjaftueshëm për vartësinë e tyre ndaj shtetit të Medines. Hz. 
Pejgamberi krijonte marrëdhënie të mahnitshme me këto vende, 
emëronte prefektë, mësues dhe nëpunës të zekatit. 


2- Haxhi i Lamtumirës (101632) 


Në vitin e tetë të hixhretit (630), pasi u çlirua Meka, 
Hz. Pejgamberi u kthye në Medine pa pritur stinën e haxhit. 
Gjithsesi, para çlirimit të Mekës haxhi nuk ishte përcaktuar si 
farz. Në vitin e nëntë të hixhretit (631) haxhi u konstatua si farz, 
ndërkaq, po atë vit Hz. Pejgamberi kishte shkuar personalisht në 
haxh dhe, pasi emëroi Hz. Ebu Bekrin si prijës haxhi, e dërgoi atë 
në Mekë. 





Sheshi i Arafatit 

Në vitin e dhjetë të hixhretit (632), Pejgamberi ynë plotësoi 
detyrimin e haxhit. Ky haxh është quajtur si Haxhi i Lamtumirës 
(Haxh-xhetu1-Ueda), për shkak se ai qe përshëndetur përfundimisht 
me sahabet dhe ngaqë nuk e kishte parë më Qabenë:, Haxhi Belag 
(Haxh-xhetu1-Belag), ngaqë u kishte bërë të ditur muslimanëve të 
gjithë dispozitat e adhurimit të haxhit në formë të dukshme, por 
edhe praktike: si dhe Haxhi Islam (Haxh-xhetu1-Islam), për shkak se 
ishte haxhi i parë pasi u përcaktua haxhi si farz. Mirëpo ky haxh i 
tij është njohur më shumë si “Haxhi i Lamtumirës”. Ka transmetime 
të ndryshme në lidhje me plotësimin e Haxhit të Lamtumirës. Në 
disa transmetime bëhet e ditur se ai ka bërë nijet për haxhin temettu 
(umre dhe haxh i realizuar me nijete dhe ihrame të ndryshëm), ose 
kiran (umre dhe haxh i realizuar duke bashkuar ihramin brenda një 
stine haxhi), ndërsa në disa të tjera thuhet se ka hyrë në ihram duke 
bërë nijet për haxhin e ifradit (haxh i kryer pa umre).' 

Në muajin Dhilkade të vitit të dhjetë të hixhretit, Hz. Pejgamberi 
filloi të përgatitet për haxh. Për këtë lajmëroi edhe muslimanët, të 
cilëve u kërkoi edhe të përgatiteshin. Ata që donin të plotësonin 
haxhin bashkë me të, u mblodhën në Medine. Më 26 dhilkade 107 
22 shkurt 632, ditën e shtunë, Hz. Pejgamberi u nis nga Medina 
bashkë me bashkëshortet dhe vajzën e tij Fatimën, me muslimanët 
e përbërë nga muhaxhirët, ensarët dhe muslimanët e ardhur nga 
fiset e tjera arabe. Mori edhe njëqind deve për t'i prerë si kurban. 
Kur arriti në vendin e quajtur Dhulhulejfe, fali namazin e drekës në 
statusin e udhëtarit dhe në të njëjtën ditë hyri në ihram.” Thuhet 
edhe se drekën e fali në Medine, ndërsa ikindinë në Dhulhulejfe. 
Linja që ndoqi Hz. Pejgamberi kur po ikte në Haxhin e Lamtumirës 
është si më poshtë: Dhulhulejfe, Bejda, Melel, Irkudh-dhabje, Rauha, 
Arxh, Sukja, Ebua, Xhuhfe, Gadir Hum, Kudejd, Usfan, Gamim, 
Merrudh-dhahran, Serif dhe Dhi Tu'ua. 

Në datën 4 Dhilhixh-xhe, paraditen e së dielës (sipas Uakidiut të 
martën, sipas Makrizit të hënën), i hipur mbi devenë e tij të quajtur 
Kas'ua, Hz. Pejgamberi arriti në Mekë, bëri tavaf Qabenë, fali dy 





Uakidi, III, 1092: Ibn Sa'd, I, 173. 
7  Uakidi, TIT, 1089. 

rekatë namaz dhe bëri ecejaken mes kodrave Safa dhe Merue.” 
Gjatë Haxhit të Lamtumirës u strehua në çadrën e ndërtuar për 
të, në zonën e quajtur Ebtah, në Mekë. Qëndroi në Mekë deri 
ditën e enjte. Në të njëjtën ditë (ter'uije) u nis drejt Mines I fali 
atje namazet e drekës, ikindisë, akshamit dhe jacisë. Natën e kaloi 
po këtu. Mëngjesin tjetër, pasi fali namazin, qëndroi këtu deri kur 
lindi dielli. Urdhëroi ndërtimin e çadrës në Arafat, në zonën e 
quajtur Nemire. Pastaj u nis nga Mina, arriti në çadrën e përgatitur 
në Arafat dhe u strehua atje. Pas mesditës doli nga çadra, hipi 
në devenë e tij dhe erdhi deri në mes të luginës së Arafatit. Në 
luginën e Uranes drejtoi Hutben e Lamtumirës. Pasi fali bashkërisht 
me ikamete të ndryshme drekën dhe ikindinë (xhem-u takdim), 
urdhëroi këndimin e një ezani dhe u ngjit në Arafat, po mbi deve. 
U kthye nga kibla dhe u angazhua me dua deri në mbrëmje. Kur 
ishte në Arafat zbriti ky ajet Kur'anor, që i bënte të ditur se e kishte 
plotësuar detyrën e shpalljes hyjnore:” “Sot jua përsosa fenë tuaj, 
e plotësova dhuntinë Time ndaj jush dhe zgjodha që Islami të jetë feja 
juaj.” 

Pasi perëndoi dielli, Hz. Pejgamberi hipi në deve, u largua nga 
Arafati dhe erdhi në Muzdelife. Në kohën e jacisë fali namazin e 
jacisë bashkë me namazin e akshamit (xhemii te'hir), duke e falur 
akshamin si tre, ndërsa jacinë në formën e dy rekatëve, në të njëjtën 
kohë me një ezan të vetëm dhe ikamete të ndara për çdo namaz. 
Natën e kaloi në Muzdelife. Mëngjesin tjetër, pra ditën e shtunë 
(dita e parë e Bajramit), pasi fali namazin e Bajramit në Muzdelife, 
erdhi në Mesh'aru'l-Haram. Në Xhemretu'l-Akabe hodhi shtatë 
gurë nga guralecët e vegjël. Në Mina mbajti sërish një fjalim ndërsa 
qëndronte hipur mbi deve. Këtu preu si kurban gjashtëdhjetë e tre 
deve nga devetë që kishte përgatitur si kurban, duke llogaritur nga 
një deve për secilin vit që kishte jetuar. Ndërsa devetë e tjera i preu 
Hz. Aliu. 





Ibn Sejjidinnas, I1, 360-361. 
Makrizi, f. 524. 
Maide, 523. 

Pejgamberi ynë, i cili hëngri një copë mishi nga mishi i kurbanit, 
pjesën e mbetur ua shpërndau muslimanëve.” Më pas preu flokët 
dhe doli nga ihrami. Pastaj vajti në Qabe, bëri tavaf dhe fali namazin 
e drekës. Përsëri u kthye në Mina, kaloi këtu ditët e bajramit dhe në 
këto ditë plotësoi detyrat e tjera të goditjes me gurë. Ditën e dytë të 
Bajramit në Mina mbajti fjalimin e tretë ndaj muslimanëve. Në ditën 
e pestë të Bajramit erdhi përsëri nga Mina për në Mekë dhe pasi 
plotësoi tavafin e lamtumirës, u kthye në Medine (29 dhilhixh-xhe 
107 26 mars 632). 


TS EH 
ry e kat 





Një pamje nga çadrat në Mina 


Nga burimet e literaturës është nxjerrë një tekst krahasues i 
fjalimit të Hz. Pejgamberit kundrejt një turme prej afro 140 000 
personash, mbajtur më 9 dhilhixh-xhe 10 7 6 mars 632, ditën e 
premte. Para se Hz. Pejgamberi të fillonte fjalimin, Xherir b. 
Abdillahu mundësoi vendosjen e qetësisë, ngarkoi me detyrë tellallë 
me zë të fuqishëm, si Rebia b. Umejje,' të cilët bënë që fjalitë e 
Pejgamberit të përsëriteshin dhe të përcilleshin deri larg. 





D Ibn Abdilber, Durer, f. 268. 
Taberi, III, 151. 

“Falënderimi i përket Allahut, ne falënderojmë Atë, kërkojmë ndihmë 
nga Ai, e kërkojmë faljen nga ai dhe orientohemi drejt tij. Mbështetemi 
tek Allahu nga e keqja e nefseve tona, nga e keqja e veprave dhe akteve 
tona. Këdo që Allahu orienton në udhë të drejtë, për atë person nuk mund 
të ketë devijim: këdo të orientojë në devijim, për atë nuk ka më rrugë të 
drejtë. Dëshmoj se nuk ka Zot tjetër veç Allahut, se ai është i vetëm dhe 
se nuk ka shok. Përsëri dëshmoj se Muhammedi është robi dhe i dërguari 
i Tij. 

O robërit e Allahuti Ju këshilloj të frikësoheni nga Allahu e të 
shmangni kundërshtimin e tij, ju nxis të shprehni bindje ndaj Tij. Me këtë 
rast dua t'i nis fjalët me diçka më të mirë dhe të hajrit: 


Atëherë, o njerëz! Dëgjoni atë që po iu them! Sepse nuk e di, ndoshta 
pas këtij viti nuk do të mund të takohem përsëri me ju në këtë vend ku 
gjendem. 

O njerëz! Gjaqet (jetët) tuaja, pasuria juaj, dinjiteti dhe nderi juaj, 
deri në ditën kur do të bashkoheni me Zotin tuaj, në këtë vend (Mekë), në 
këtë muaj (dhilhixh-xhe), ashtu si kjo ditë është e shenjtë, janë të shenjtë 
dhe të nderuar. Kini kujdes! A e përcolla shpalljen2... O Allahu im, ji 
dëshmitari 


Një person që zotëron diçka në formë amaneti, duhet t'ia kthejë 
personit që ia ka lënë si amanet. 


Në të vërtetë, kamata ekzistuese është ngritur në periudhën e 
injorancës, aq sa kapitalet (që keni dhënë si borxh) janë tuajat, kështu, 
as nuk do të bëni padrejtësi dhe as nuk do të pësoni padrejtësi. Allahu 
vendosi që tani e tutje të mos ketë kamatë. Kamata e parë që shfuqizoj 
është kamata e xhaxhait tim Abbas b. Abdilmuttalibit. 

Dhe përsëri janë ngritur gjakmarrjet e periudhës së injorancës: 
gjakmarrja e parë që do të ngrej është gjakmarrja e Amir b. Rebia b. 
Harith b. Abdilmuttalibit (nipit tim). 

Janë ngritur detyrat e drejtimit të periudhës së injorancës (në lidhje 
me qytetin e Mekës). Ruajtja e Qabesë (sidane) dhe çështja e ujit të 
haxhinjve (sikaje) është e përjashtuar nga kjo. 

Vrasja qëllimisht dënohet me kisas (zbatimin e të njëjtit dënim). 
Në situata të qëllimshme, si vrasja me gur dhe me shkop, dijeti 
(dëmshpërblimi) i gjakut është njëqind deve. Një person që kërkon më 

shumë se kaq është ndër njerëzit e periudhës së injorancës. Kini kujdes! 
A ua përcolla2... O Allahu iml Ji dëshmitari 


Atëherë, o njerëzi Në të vërtetë shejtani e ka humbur shpresën 
e adhurimit ndaj vetes së tij në këtë shtet. Mirëpo ai, në veprat që i 
konsideroni si të parëndësishme jashtë këtyre akteve dhe sjelljeve, do të 
gëzohet nëse do t'i bindeni. 


O njerëzl Të zbatosh metodën “Nesi” (pra metoda e shtimit të një 
muaji përveç muajve të shenjtë, pra muajve të ndaluar), do të thotë 
ta teprosh në mohim, mohuesit kanë devijuar me këtë. Këtë periudhë 
njëmujore (kohë) ata e konsiderojnë si të pashenjtë (pra jashtë muajve 
të ndaluar, një muaj i shpikur), ndërsa vitin tjetër e quajnë haram (pra 
i përfshirë në muajt e ndaluar, muaj i shenjtë), synimet e tyre janë, me 
gjasë, të ruajnë rrjedhën e muajve të ndaluar dhe të tregojnë këtë muaj 
sikur është brenda këtyre muajve të ndaluar. 


Në këtë mënyrë ata kanë sjellë në trajtën e ndaluar atë që është e 
lejuar. Tani koha (pra kalendari) kthehet në ditën kur Allahu krijoi tokën 
dhe qiejt (pra viti në të cilin zbatohej metoda Nesi, si dhe muajt në të 
cilët nuk zbatohej metoda Nesi, janë përplasur me njëri-tjetrin muajt pa 
nesi, e thënë ndryshe, kalendari hënor ishte vendosur pa pasur nevojë 
për zbatimin e metodës nesi). “Në të vërtetë, në prani të Allahut, meqë 
e ka përcaktuar në ditën kur krijoi tokën dhe qiejt, numri i muajve është 
dymbëdhjetë. Katër prej këtyre janë muaj haram”: tre prej këtyre të 
katërve vijnë pas njëri-tjetrit, dhilkade, dhilhixh-xhe, muharrem, i katërti 
është muaji rexheb i fisit Mudar, gjendet mes muajit xhemadije 1-ahir dhe 
sha'banit. Kini kujdes! A e bëra shpalljen2... O Allahu im! Ji dëshmitari 


Atëherë, o njerëzl Ashtu si bashkëshortet kanë të drejtë mbi ju, edhe 
ju keni të drejtë mbi to: E drejta juaj mbi to është të mos ndotin dyshekun 
me një mashkull tjetër dhe të mos fusin në shtëpi asnjë që ju nuk e 
pëlqeni, me përjashtim kur ka lejen tuaj. Silluni në formën më të mirë 
ndaj grave tuaja, sepse ata janë persona që kanë hyrë nën mbrojtjen dhe 
ruajtjen time. Ju i keni marrë ato si amanet i Allahut. Afrohuni me to në 
formë të lejuar “me emrin e Allahut”. Sa i përket çështjes së grave kini 
frikë nga Allahu dhe shmanguni e silluni në formën më të mirë ndaj tyrel 
Kini kujdes! A e realizova shpalljen2... O Allahu im! Ji dëshmitari 

O njerëz! Besimtarët janë vëllezër. Pasuria e vëllait nuk është e 
lejuar për një person pa pasur pëlqimin e tij. Kini kujdesl A e realizova 
shpalljen2... O Allahu iml Ji dëshmitari 

Pas meje, mos humbisni në mohim dhe të mbysni njëri-tjetrin. Kini 
kujdes! A e realizova shpalljen2... O Allahu im! Ji dëshmitar! “O njerëz! 
Zoti juaj është një. Të gjithë keni prejardhje nga Ademi. Ndërsa Ademi 
është krijuar nga dheu. Tek Allahu, më i nderuari dhe më i pranuari 
është ai që frikësohet dhe shmanget nga Ai. Një arab nuk ka epërsi mbi 
atë që nuk është arab, (nëse ka) kjo është në aspektin e devotshmërisë. 
Kini kujdes! A e realizova shpalljen2... O Allahu im! Ji dëshmitari 


Pasi besimtarët që po e dëgjonin thanë: “Po”, Hz. Pejgamberi 
vijoi: “Ata që gjenden këtu t'ua bëjnë të ditura këto fjalë atyre që nuk 
gjendeni... O njerëzi Me siguri që Allahu ka përcaktuar dhe emëruar 
pjesën e çdo trashëgimtari nga testamenti. Atëherë, ai testament, nuk 
mund të tejkalojë kufijtë e pjesëve të ruajtura të trashëgimtarëve të tjerë, 
duke qenë në favor të çdonjërit prej trashëgimtarëve. Një testament i 
bërë për dikë tjetër veç trashëgimtarëve, nuk mund të jetë më shumë se 
një e treta e totalit të pasurisë së mbetur si trashëgimi. Fëmija i përket 
personit në krevatin e të cilit ka lindur. Ai që pretendon përkatësi përveç 
babait të tij, ose që njeh si zotëri dikë tjetër veç atij (që e ka marrë atë 
nën mbrojtje), mallkimi i Allahut, i melekëve dhe i njerëzve qoftë mbi 
tël.. Një njeriu të tillë nuk i pranohen as adhurimet nafile (sarf) dhe as 
adhurimet farz (adl). Uesselamu alejkum”.5 


Hutbeja e Lamtumirës përbën pikën më të lartë të ndjenjave, 
mendimeve dhe veprimtarive të Hz. Pejgamberit. Ky fjalim, i cili 
nxjerr në pah të drejtat që kanë njerëzit dhe detyrat e përgjegjësitë 
e tyre, për shkak se Hz. Pejgamberi ndërroi jetë pas tre muajsh, ka 
pasur më vonë një ndikim të madh dhe është vlerësuar si testamenti 
i tij. Në vija të përgjithshme, hutbeja përfshin këto kritere: 
Teuhidin, domosdoshmërinë e bindjes ndaj Allahut, respektimin e 





8 Për haxhin dhe Hutben e Lamtumirës shih: Uakidi, II, 1088-1116: Ibn Hisham, II, 
601 etj., Ibn Sa'd, II, 172-189: Taberi, II, 148 etj., Ibn Abdilber, Durer, f. 295-268: 
Ibn Sejjidinnas, Il, 359-368: Makrizi, f. 510 etj., Duke rishikuar burimet kryesorë 
të Hutbes së Lamtumirës, morëm për bazë tekstin e Muhammed Hamidullahut dhe 


(Pejgamberi islam), L 298-301. 

amanetit, ndalimin e kamatës: sigurinë e jetës, pasurisë dhe nderit, 
ngritjen e gjakmarrjes, shfuqizimin e institucioneve të përkohshme 
të injorancës, përveç sidanes dhe sikajes: ngritjen e metodës nesi; 
përforcimin e muajve të ndaluar, të drejtat e bashkëshortit dhe 
bashkëshortes mbi njëri-tjetrin, faktin që besimtarët janë vëllezër, 
shmangien e besimtarëve ndaj përçarjeve të brendshme dhe 
grindjes me njëri-tjetrin, çështjet juridike në lidhje me kisasin dhe 
trashëgiminë. 

Ky fjalim ka cilësinë e një deklarate universale, që përfshin 
të gjithë njerëzit. Si rrjedhojë, Pejgamberi ynë, pas shprehjes së 
falënderimit ndaj Allahut, e filloi fjalimin duke thënë: “O njerëzi” 
dhe, ndërsa tërhiqte vëmendjen e sahabeve u drejtua kundrejt gjithë 
njerëzve. Ndërsa fakti që ka bërë të ditur se jeta, pasuria dhe nderi i 
njeriut janë të shenjta, të paprekshme, tregon për rëndësinë që Hz. 
Pejgamberi u kushtonte jetesës dhe pasurisë, mbrojtjes së nderit. Ka 
shprehur në mënyrë të prerë se janë ngritur gjakmarrjet e përjetuara 
në periudhën e injorancës. Në këtë mënyrë është parandaluar 
paprekshmëria e personit, është mundësuar rregulli i shoqërisë, 
siguria e shoqërisë dhe është parandaluar anarkia. Në vend të kësaj 
është formuar vëllazëria. Ndërkohë, kur Hz. Pejgamberi ngriti 
kamatën dhe gjakmarrjen, së pari këta i ka zbatuar mbi të afërmit e 
tij dhe nuk ka njohur ndonjë dallim për ta. 


Pejgamberi ynë e ka shprehur në mënyrë të prerë se Zoti është 
një, se njerëzit e kanë prejardhjen nga e njëjta nënë dhe baba, se 
njerëzit janë të barabartë, se pa bërë dallim gjuhe, ngjyre dhe race, 
ka vendosur ndër njerëzit parimin e barazisë. Në fakt, kështu është 
edhe parimi që Kur'ani ka vendosur në lidhje me këtë temë. Pas 
kësaj ka kaluar te të drejtat e bashkëshortëve, të cilat përbëjnë 
thelbin e jurisprudencës së familjes. Për ta përmbledhur, në Hutben 
e Lamtumirës, Hz. Pejgamberi ka qëndruar mbi paprekshmërinë e 
personit, të drejtën e jetesës, të drejtën e pasurisë, paprekshmërinë 
e vendbanimit, paqen shoqërore, barazinë, trashëgiminë, 
jurisprudencën e familjes dhe disa çështje të tjera, që duhet të 
tregohen me hollësi. 


82 531 





532 Sa HZ. MUHAMMEDI DHE MESAZHI UNIVERSAL I TIJ 




















3- Disa zhvillime para vdekjes së Hz. Pejgamberit 


Pasi Hz. Pejgamberi u kthye nga Haxhi i Lamtumirës, Es'ued 
el-Ansiu fitoi mbështetjen e fiseve Ans dhe Medh'hixh, pjesëtar i të 
cilëve ishte dhe u hodh me pretendimin e profetësisë. Duke vrarë 
prefektin që e kundërshtoi, Shehr b. Badhanin, mori me detyrim 
nën nikah bashkëshorten e tij, Azadin dhe u bë zotërues i zonës. 
Hz. Pejgamberi e mësoi këtë ndodhi dhe dërgoi sahabiun Xherir b. 
Abdillah që ta ftonte atë në Islam. Es'ued b. Ansiu u dha përgjigje 
negative. Në fund, të parët e zonës, Kajs b. Mekshuh, Firuz, 
Xhushejsh dhe Dadheuejh organizuan një komplot ndaj Es'uedit, 
të cilin e vranë edhe me ndihmën e bashkëshortes së tij, Azadit. 
Es'uedi u vra pesë ditë (në disa transmetime një ditë) para vdekjes 
së Hz. Pejgamberit dhe informacioni zyrtar arriti në Medine në 
periudhën e Hz. Ebu Bekrit. 

Në fund të vitit të dhjetë të hixhretit, personi me emrin 
“Musejlime” nga fisi Hanife, i cili pranoi Islamin, dërgoi një 
delegacion në Medine dhe u shfaq me pretendimin e profetësisë. 

Mirëpo ai erdhi në Medine bashkë me përfaqësuesit e fisit të tij 
dhe u bë musliman. Kur u kthye në Jemame ndërroi fenë dhe filloi 
të pretendojë se në profetësi është ortak me Hz. Pejgamberin. Hz. 
Pejgamberi i shkroi letër Musejlimes, të cilën e dërgoi nëpërmjet 
Amr b. Umejje ed-Damrit, ku e ftonte atë në Islam. Ndërsa 
Musejlime, në përgjigjen që shkroi, i propozoi ortakëri, pretendoi 
se gjysma e sipërfaqes së tokës i përkiste atij dhe gjysma tjetër 
Kurejshit. Edhe Pejgamberi, në përgjigje të letrës, i bëri të ditur 
se toka i përket Allahut, se do të përcaktojë si trashëgimtar atë që 
dëshiron nga robërit e tij.” Gjatë këtyre zhvillimeve, Hz. Pejgamberi 
ndërroi jetë.19 

Pejgamberi ynë, nga fundi i muajit Safer, i cili ishte muaji i dytë i 
vitit të dhjetë të hixhretit (fundi i majit 632), vendosi të organizojë 
një fushatë luftarake ndaj Bizantit, me qëllim që të hakmerret 
për Zejd b. Harithen, Xhafer b. Ebi Talibin dhe sahabet e tjera, të 
cilët ranë dëshmorë në luftën e Mutes. Si komandant të ushtrisë, 
në të cilën merrnin pjesë sahabe të moshuar dhe me përvojë, 
emëroi Usame b. Zejdin, i cili në atë kohë ishte tetëmbëdhjetë ose 
nëntëmbëdhjetë vjeç.'' Pasi Usame përgatiti ushtrinë në dy ditë, më 
29 safer 11727 maj 632, ditën e mërkurë u sëmur. Mëngjesin tjetër, 
pra ditën e enjte, pasi u përmirësua pak, e lidhi flamurin me dorën 
e tij te Usame dhe e nisi duke shprehur disa këshilla ndaj ushtrisë, 
të tilla si: të mos kthehen nga fjala e dhënë, të mos vrasin fëmijët dhe 
gratë, të mos dëshirojnë të përballen me armikun, të mos konfliktohen 
me njëri-tjetrin. Usame e ngriti garnizonin në afërsi të Medines, në 
vendin e quajtur “Xhuruf”. Ushtria filloi të mblidhet këtu. Në ushtri 
gjendeshin edhe disa ndër krerët e sahabeve, si Hz. Ebu Bekri, Hz. 
Omeri, Ebu Ubejde b. Xherrah, Sa'd b. Ebi Uakkas. Disa sahabe 
kritikuan emërimin e Usames si komandant, për shkak se ishte i ri 
dhe pa përvojë. Pejgamberi ynë, i cili e dëgjoi këtë, ditën e shtunë 
vajti në Mesxhid dhe u dha përgjigje kritikave. Bëri të ditur se i 
kishin arritur disa kundërshtime, ngaqë kishte emëruar Usamen si 





" Ten Hisham, II, 600-601: Taberi, III, 146-147. 

Pas vdekjes së Hz. Pejgamberit, Musejlime u eliminua nga ushtria islame nën 
komandën e Halid b. Uelidit, në periudhën e Hz. Ebu Bekrit. 

IT Tbn Sad, I, 189 etj. 

komandant. Të njëjtën gjë kishin bërë edhe kur kishte emëruar të 
atin e Usames si komandant, por ashtu si i ati ishte i denjë, edhe 
djali i tij ishte i tillë. 12 


4- Vdekja e Hz. Pejgamberit 

Pasi sëmundja e Hz. Pejgamberit u rëndua, Usame nuk u nis dot. 
Hz. Pejgamberi kishte dhimbje të forta dhe temperaturë të lartë. 
Kur kalonte krizat e etheve, angazhohej me përgatitjet e fushatës 
luftarake të Sirisë. Në fjalimin që Hz. Pejgamberi mbajti në kohën 
e sëmundjes, urdhëroi: “Një rob që u la i lirë nga Allahu në zgjedhjen 
mes botës dhe takimit me të, ai zgjodhi të takojë Allahun”. Hz. Ebu 
Bekri e kapi domethënien e kësaj fjale dhe e kuptoi se ai “rob” ishte 
vetë Hz. Pejgamberi. Filloi të qante duke thënë: “Jetët, pasuritë dhe 
fëmijët tanë të qofshin falë”. Hz. Pejgamberi, i cili e pa se ai qau, tha: 
“Mos qaj Ebu Bekirl Ebu Bekri është personi që më ka ndihmuar më 
shumë në çështjen e miqësisë dhe të sakrifikimit të pasurisë. Po të zgjidhja 
një mik nga ummeti im, do të zgjidhja Ebu Bekrin. Mirëpo vëllazëria 
e Islamit është më e lartë”. Përveç portës së Ebu Bekrit, urdhëroi 
që të gjitha portat që hapeshin drejt el-Mesxhidu'n-Nebeuiut, të 
mbylleshin. Ndërsa sqaronte arsyen e kësaj, tha se nuk ka njeri 
tjetër më të dobishëm ndaj Islamit sesa ai. 17 


Edhe pse i sëmurë, kur ndiente lehtësim në trup, Pejgamberi 
i printe vetë namazit, ndërsa kur gjendja rëndohej, thoshte: 
“Urdhërojini njerëzit të falin namazin”. (7 Si rrjedhojë, kur u sëmur në 
një nivel sa nuk shkonte dot në namaz, urdhëroi faljen e namazit 
nga Hz. Ebu Bekri. Hz. Aishe i tha se i ati ishte zemërbutë, se nuki 
kishin mbetur lot në sy kur kishte lexuar Kur'an, se nuk rezistonte 
dot të qëndronte në makamin e Rasulullahut dhe që kjo detyrë t'i 
jepej Hz. Omerit. Mirëpo Hz. Pejgamberi urdhëroi me këmbëngulje: 
“I thoni Ebu Bekrit të falë namazin”. 5 Transmetohet se Hz. Ebu Bekri 
ka prirë në të paktën faljen e shtatëmbëdhjetë namazeve gjatë 





Ibn Sa'd, II, 249, 250; Ibn Hisham, II, 650. 

13 Te Sad, I, 227: Ibn Hisham, II, 649. 

l4 Makrizi, f. 542. 

15 Tbn Sad, II, 218, 219 etj.: Ibn Hisham, II, 652. 

kohës që Hz. Pejgamberi ishte i sëmurë. Hz. Pejgamberi, i cili i 
kaloi ditët e fundit në dhomën e Hz. Aishes, ndjeu se në një kohë 
para paradites i ishte lehtësuar sëmundja. U ngjit në mesxhid me 
ndihmën e Hz. Abbasit dhe Hz. Aliut. Në atë kohë, xhemaati kishte 
qëndruar në namaz. Kur Hz. Ebu Bekri e kuptoi se kishte ardhur ai, 
u tërhoq dhe deshi t'ia linte atij mihrabin. Mirëpo Hz. Pejgamberi, 
duke i bërë me shenjë se nuk duhej të tërhiqet nga vendi dhe që 
duhej ta vijonte namazin, qëndroi në namaz pranë Hz. Ebu Bekrit. 


Ditën e hënë, pas namazit të sabahut, Hz. Ebu Bekri pa se 
sëmundja e Hz. Pejgamberit ishte lehtësuar dhe pasi mori leje prej 
tij, vajti në shtëpinë e tij, në vendin e quajtur Sunh. Edhe disa 
sahabe shkuan nëpër punët e tyre. Në atë kohë, sëmundja e Hz. 
Pejgamberit u rëndua. Para se të jepte frymën e fundit, këshilloi 
mirësjelljen ndaj skllevërve, sigurimin e veshjeve dhe të ushqimit 
për ta, të folurit butë me ta dhe vijimin e namazit.'” Ashtu siç bën 
të ditur Hz. Aishe, përpara se të ndërronte jetë, Hz. Pejgamberi tha 
fillimisht me zë të ulët: “La ilahe illallah, si qenka dorëzimi i shpirtit” 
dhe fjala e fundit, e cila arriti t'i dëgjohej me vështirësi, ishte: "Maa, 
Refikil Ala” (Bashkë me Zotin tim të Lartësuar). Pasi tha këto fjalë, 
Hz. Pejgamberi e dorëzoi shpirtin në krahët e bashkëshortes së tij, 
Hz. Aishes, duke mos lënë askënd në vendin e tij,'$ në paraditen e 
ditës së hënë, më 14 rebileuuel 1178 qershor 632. 


Vdekja e Hz. Pejgamberit i shtyu muslimanët në pikëllim të 
thellë dhe në zi. Kishte edhe që pyesnin nëse ai vërtet kishte vdekur 
apo jo, pasi nuk e besonin vdekjen e tij. Hz. Omeri nxori shpatën 
dhe pretendoi se Rasulullahu nuk kishte vdekur, madje tha se do 
t'u priste kokën atyre që do të thoshin se ai kishte vdekur. Hz. 
Ebu Bekri, i cili gjatë vdekjes gjendej në shtëpinë e tij, në Sunh 
të Medines, erdhi menjëherë dhe hyri në dhomën ku gjendej Hz. 
Pejgamberi. Kur i hapi fytyrën dhe e kuptoi se kishte ndërruar jetë, 
iu derdhën lot nga sytë dhe nga goja i dolën këto fjalë: “Çdo gjë 
qoftë falë për tyl Betohem në Allah se nuk do ta shijosh dy herë vdekjen. 





16 Tbn Sa'd, I, 254, Ibn Hanbel, III, 117. 
17 Tbn Abdilber, Durer, f. 271, Makrizi, f. 457. 
18 Tbn Hisham, II, 653. 

Ja, e shijove vdekjen, e cila është e përcaktuar, në jetë ishe i pashëm, edhe 
në vdekje je i pashëm”. ” Pas kësaj, Hz. Ebu Bekri doli nga dhoma 
dhe në një mënyrë të matur, arriti të qetësojë popullin e habitur. 
Kur dëgjoi se Hz. Omeri kishte filluar të fliste, ndërhyri dhe e bëri 
të pushonte. Pasi falënderoi Allahun dhe shprehu salat dhe selam 
për Hz. Pejgamberin, mbajti këtë fjalim historik: 

“O njerëzl Adhuruesi i Muhammedit ta dijë se Muhammedi 
ka vdekur. Ata që adhurojnë Allahun e dinë se Ai është i gjallë dhe i 
pavdekshëm. Allahu urdhëron: “Muhammedi është vetëm i Dërguar, para 
të cilit ka pasur edhe të dërguar të tjerë. Nëse ai vdes ose vritet, a mos 
do të ktheheni ju prapa? Kushdo që kthehet prapa, nuk i bën kurrfarë 
dëmi Allahut. Dhe Allahu do t'i shpërblejë falënderuesit.'”0 Këto fjalë 
të Hz. Ebu Bekrit i qetësuan muslimanët.” Pas kësaj, Hz. Ebu Bekri 
dhe Hz. Omeri, bashkë me të afërmit e Hz. Pejgamberit, hynë në 
dhomën ku gjendej xhenazeja e Hz. Pejgamberit. Ndërkohë erdhi 
lajmi se ensarët ishin mbledhur në vendpushimin në Beni Saide, për 
të zgjedhur kalif mes tyre. Hz. Omeri vajti atje bashkë me Hz. Ebu 
Bekrin. Gjatë rrugës, edhe Ebu Ubejde b. Xherrah u bashkua me ta. 
Ndaj Hz. Ebu Bekrit, i cili u zgjodh si kalif, ditën tjetër u realizua 
dhënia kolektive e besës. 


Xhenazen e Hz. Pejgamberit e lau Hz. Aliu. Hz. Abbasi, djemtë 
e tij, Fadli dhe Kuthemi, bashkë me Usame b. Zejdin, ndihmuan 
Hz. Aliun. Ditën e martë, rreth drekës, pasi përfundoi larja dhe 
qefinosja, xhenazeja e Hz. Pejgamberit u vendos mbi krevatin e 
drurit që gjendej në shtëpinë e tij. Muslimanët hynë në dhomë 
grupe-grupe, aq sa dhoma mund të merrte. Në fillim u futën 
meshkujt, pastaj gratë dhe më pas fëmijët. Më pas falën namazin 
e xhenazes pa imam.” Ndërkohë, u krijua një kontradiktë mbi 
faktin se ku do të varrosej Hz. Pejgamberi. Disa thanë se ai duhet 
të varrosej në el-Mesxhidu'n-Nebetui, disa të tjerë në Varrezën e 
Përjetshme (Baki). Hz. Ebu Bekri e zgjidhi problemin duke thënë: 





19 Tbn Sad, II, 265-266. 

20 Al-u Imran, 3/144. 

Ibn Sa'd, II, 268 etj.; Ibn Hisham, Il, 655-656. 
27 Ibn Sad, II, 290-291. 

“Një herë dëgjova Pejgamberin kur tha: “Çdo pejgamber, shpirti i të cilit 
është marrë, është varrosur vetëm në vendin ku ka vdekur”. Pas këtyre 
fjalëve u vendos që ai të varrosej në vendin ku kishte vdekur, pra 
në dhomën e Hz. Aishes.” Varrin e tij e hapi Ebu Talha el-Ensariu 
(Zejd b. Sehli). Hz. Pejgamberi u varros ditën pasi ndërroi jetë, pra 
ditën e martë. Transmetohet që në varrin e tij zbritën Hz. Aliu, Fadl 


b. Abbasi, Kuthem b. Abbasi dhe Usame b. Zejdi. 


Në vitet e mëpastajme, edhe Hz. Ebu Bekri me Hz. Omerin u 
varrosën pranë Hz. Pejgamberit. Siç shihet në skicën e mëposhtme, 
varri i Hz. Pejgamberit është në anën e kiblës, koka e Hz. Ebu Bekrit 
në drejtim të supit të Hz. Pejgamberit, ndërsa koka e Hz. Omerit në 
drejtim të supit të Hz. Ebu Bekrit. 















































Raudha-i Mutahhara 


Kibla 





Hz. Muhammedi (s.a.s.) 
Lindje Hz. Ebu Bekri (r.a. Perëndim 
Hz. Omeri (r.a.) 











Veri 





2 Tbn Sa'd, I, 292-293: Makrizi, f. 548-549. 

5- Trashëgimia e Hz. Pejgamberit 

Para se të kalojmë te trashëgimia e Hz. Pejgamberit, duam 
të prekim çështjen e burimeve të tij të jetesës. Në periudhën e 
fëmijërisë dhe të rinisë, ndërkohë që ishte nën mbrojtjen e xhaxhait, 
Ebu Talibit, e ka ndihmuar atë në sigurimin e jetesës, në veçanti 
në veprimtaritë e tij tregtare. Ebu Talibi e merrte me vete atë në 
udhëtimet tregtare.“ Dihet po ashtu se, pasi Hz. Pejgamberi u 
martua me Hz. Hatixhenë, si një zonjë e pasur, e vijoi veprimtarinë 
e tij tregtare. Po ashtu, në periudhën e profetësisë në Mekë, me 
shumë mundësi vazhdonte tregtia. Siç bëhet e ditur në Kuran, 
nëse shihen shprehjet e idhujtarëve kur thonë të turpëruar: “Çfarë 
Pejgamberi është ky?! Ha bukë, shëtit nëpër tregje”,” ai, krahas kryerjes 
së thirrjes në Islam dhe sigurimit të nevojave të tij, me shumë 
mundësi bënte edhe shitblerje në çarshi dhe nëpër tregje. 


Hz. Pejgamberi nuk merrte ndonjë pagesë në këmbim të 
profetësisë së tij, as në këmbim të kryesisë së shtetit. Në Kuran 
gjenden mjaft ajete që bëjnë të ditur se ai nuk kërkon pagesë në 
këmbim të detyrës së tij dhe se nuk ka pranuar të marrë gjë në 
këmbim.” Në periudhën e Medines, Hz. Pejgamberi nuk përfitonte 
as nga taksat e detyruara, as nga sadakatë nafile që duhet t'u 
jepeshin të varfërve. Thoshte se taksat dhe të ardhurat e zekatit nuk 
ishin të lejuara për të dhe për anëtarët e tij të familjes. 


Në vija të përgjithshme, burimet e jetesës së Hz. Pejgamberit janë si 
më poshtë: 

a- Pjesa prej një të pestës e ganimetit, të cilën e merrte në bazë 
të dispozitës së ajetit 41 të sures Enfal. Nëse pjesa e Allahut dhe 
të Dërguarit të tij, të cituara në ajet, do të pranohen si një, kjo 
është në normën “humusu1-humus” (një e pesta e një të pestës), pra në 
normën katër për qind. Hz. Pejgamberi, po sipas ajetit 41 të sures 
Enfal, në cilësinë e gaziut që merrte pjesë në luftë, edhe nga sasia 
katër e pesta, e cila shpërndahej ndaj gazinjve që merrnin pjesë në 





24 Tbn Sad, 1, 120. 
23 Furkan, 25/7. 
26 Jusuf, 12/104; Kalem, 68/146. 

luftë, merrte pjesën që i takonte. Përveç këtyre, Hz. Pejgamberi ka 
marrë në formë simbolike nga pasuria e ganimetit e quajtur “safij” 
dhe që para shpërndarjes së ganimetit zgjidhej dhe pëlqehej nga 
kryekomandanti. Kjo që merrte ishte herë një shpatë, herë një kalë, 
herë tjetër një skllave apo robëreshë, ose çfarëdolloj sendi tjetër.”” 


b- Hz. Pejgamberi pranonte dhurata. Si rrjedhojë, njërin prej 
burimeve të jetesës së tij e përbëjnë mallrat që i dhuroheshin dhe 
që i faleshin atij. Për shembull, një hebre me emrin Muhajrik, nga 
fisi Beni Nadr, në fushatën luftarake të Uhudit luftoi i rreshtuar në 
radhët e tij dhe, para se të vdiste në këtë luftë, i dhuroi Pejgamberit, 
me anë të testamentit, shtatë kopshtet e tij.” 


c- Të ardhurat nga trualli, të përfituara prej tokave të 
jomuslimanëve dhe të shtëna në dorë me rrugë të paqshme, siç 
ishte, për shembull, toka e Fedekut. 


Trashëgiminë materiale të Hz. Pejgamberit mund ta shohim në 
dy forma: në mallra të tundshme dhe në mallra të patundshme. Në 
rastin e parë përfshihen mallra të tilla si paratë, sendet personale 
dhe kafshët. Gjatë sëmundjes, Hz. Pejgamberi ka kërkuar që, 
shtatë dirhemët (sipas disa transmetimeve pesë e sipas disa të 
tjerave nëntë) që kishte, Cu shpërndaheshin të varfërve.” Nga kjo 
pikëpamje, ai nuk ka lënë trashëgimi në vlerë monetare. Ngaqë 
më parë i kishte liruar skllevërit e tij, në kohën kur ndërroi jetë, 
nuk kishte as skllav dhe as robëreshë. Disa burime bëjnë të ditur 
se nga ai kanë mbetur devetë, veshmbathjet, unaza, disa mjete 
dhe mburoja. Sigurisht, nuk përfshihen këtu pajisjet shtëpiake që 
përdornin bashkëshortet e tij. Bëhet e ditur se kafshët, disa pajisje 
shtëpiake dhe këpucët i janë dhënë Aliut. Ndërsa pelerina, shpata 
dhe unaza i ka kaluar shtetit. 


Sa i përket pasurive të patundshme, pra tokave të tij, pas vdekjes 
së Hz. Pejgamberit, duke filluar kryesisht nga vajza e tij, Hz. Fatima, 
disa të afërm kërkuan trashëgiminë e tij nga Hz. Ebu Bekri. Hz. Ebu 
Bekri, duke thënë se Rasulullahu ka urdhëruar: “Ne pejgamberët nuk 





27 Beladhuri, 1, 342. 
28 Uakidi, 1, 262-263: Ibn Abdilber, Durer, f. 151. 
2 Tbn Sa'd, II, 237-239. 

lëmë trashëgimi, ajo që lëmë është sadaka”, ka bërë të ditur se nuk 
do të ndante mallrat e mbetura prej tij, por për sa kohë të ishte në 
jetë, do të kujdesej për personat që kishte nën përgjegjësi dhe se 
do të vazhdonte ta harxhonte pasurinë pikërisht në vendet ku ai 
punonte.” Të ardhurat e truallit të tij në Fedek, Hz. Pejgamberi 
i harxhonte për shpenzimet e familjes, për punët publike, për 
udhëtarët dhe për mysafirët. Si rrjedhojë, me kusht që e drejta 
uzufrukt (e përdorimit) të mbetej tek ai, Hz. Pejgamberi i ka bërë 
vakf ata në dobi të publikut. Tokat që zotëronte Hz. Pejgamberi, pas 
vdekjes së tij i kaluan shtetit. Të ardhurat prej tyre, Hz. Ebu Bekri 
i harxhonte pikërisht në vendet ku i harxhonte Rasulullahu. Në 
periudhën el-Hulefau'r-Rashidin, Fedeku mbeti në pronë të thesarit 
të shtetit dhe ka vijuar zbatimi i Hz. Ebu Bekrit. 


Ndërsa dhomat ku banonin bashkëshortet e Hz. Pejgamberit ua 
ka lënë atyre me anë të trashëgimisë. Sipas kësaj, ata do të banonin 
këtu, ndërsa kur të ndërronin jetë, këto dhoma, ashtu si trojet, do 
të përfshiheshin ndër sadakatë e Rasulullahut.”” 

Trashëgimia shpirtërore e Hz. Pejgamberit është Kur'ani dhe 
sunneti. Pas ndarjes së Hz. Pejgamberit nga jeta, muslimanët i dolën 
zot Kur'anit dhe sunnetit, duke bërë përpjekje të mëdha në lidhje 
me këtë. Si rezultat i këtyre përpjekjeve, në jetën e tyre kanë zbatuar 





SO Buhari, IV, 42. Në disa nga transmetimet e cituara në literaturën tonë, gjenden 
edhe të tilla, sipas të cilave Hz. Fatimja, bashkë me Hz. Abbasin, ka kërkuar 
trashëgiminë e Hz. Pejgamberit nga Hz. Ebu Bekri (Buhari, VII, 3, Muslim, II, 
1381), se bashkëshortet e Hz. Pejgamberit kishin dashur të dërgojnë te Hz. Ebu 
Bekri Hz. Osmanin për të kërkuar trashëgiminë dhe se pas kësaj, Hz. Aishe u kujtoi 
atyre që Hz. Pejgamberi kishte thënë: “Ne pejgamberët nuk lëmë trashëgimi, ajo 
që lëmë është vetëm sadaka” (Muslim, II, 1379) dhe se në veçanti u kishte kujtuar 
zbatimin e mësipërm të Hz. Ebu Bekrit (Buhari, VII, 3-4). Përveç kësaj, kjo fjalë 
e Hz. Pejgamberit transmetohet nga Ebu Hurerje dhe Hz. Aishe (Buhari, VII, 3, 

Muslim, 1383). Në këtë pikë, ka edhe mjaft transmetime të tjera. Por, edhe pse 

transmetuesit, personat që kanë kërkuar trashëgimi dhe kohët kur është kërkuar 

trashëgimia, janë të ndryshme, transmetimet i bashkon fjala që ka thënë Hz. 

Pejgamberi në lidhje me trashëgiminë. 

3l Tbn Sadi, H, 314, 315, 316. 

32 Për të ardhurat e Hz. Pejgamberit, mënyrën se si e përballonte jetesën dhe 

trashëgiminë e tij, përveç këtyre shih edhe Ibn Sa'd, 1, 314-317, Celal Yeniçeri, 

“Asr-ı Saaddette Hz. Peygamberin ve Ailesinin Geçimi (Mënyra e jetesës së Hz. 

Pejgamberit dhe familjes së tij në Asrus-Saade)”, Islami në Asrus-Saade, në të gjitha 

këndvështrimet I, 311-364, Stamboll 1995. 

parimet e Kur'anit dhe të sunnetit. Po ashtu, Kur'anin dhe sunnetin, 
bashkë me kopjet e Kuranit, që mund të shkojnë në miliona, me 
tefsiret dhe veprat e hadithit, i kanë konsideruar si gurë themeli në 
jetën e tyre kulturore. 


6- Një pikëvështrim i përgjithshëm mbi mesazhin e Hz. Pejgamberit 

në periudhën e Medines 

Gjatë trajtimit të veprimtarive të Hz. Pejgamberit në periudhën 
e Medines, do të citojmë edhe ajetet e Kur'anit. Por, në mënyrë që 
mesazhi i kësaj periudhe të kuptohet më mirë, duhet të hedhim një 
vështrim të përgjithshëm mbi ajetet që kanë zbritur në periudhën 
e Medines. Kur shihet pjesa e Kur'anit, e cila ka zbritur në Medine, 
vihet re se rregullat dhe parimet e përcaktuara në periudhën e 
Mekës, janë theksuar edhe në periudhën e Medines, por janë bërë 
edhe disa rirregullime që lidhen me zhvillimin e kushteve, me faktin 
që muslimanët kishin një administrim, vend bazë, shoqëri dhe jetë 
të qëndrueshme. Kritere në lidhje me besimin, të tilla si teuhidi 
dhe ahireti, janë përsëritur sërish në ajetet dhe suret e zbritura pas 
hixhretit. Është bërë e ditur se Kur'ani është fjalë e Allahut dhe 
burim i rrugës së drejtë, si dhe është kërkuar që të mendojmë siç 
duhet mbi Kur'anin. Po ashtu, është theksuar vërtetësia e profetësisë 
së Hz. Muhammedit (s.a.s.). 


Është marrë nën siguri liria e besimit dhe fesë: është bërë e ditur 
se nuk ka detyrim në fe, si dhe është theksuar fakti që në Islam 
nuk ka asnjë vështirësi për ta vënë në pozitë pastërtinë krijimore. 
Shpeshherë theksohet se, në situata të nevojshme, megjithëse 
mund të bëhet bashkëpunim me ta, nuk duhet krijuar miqësi 
me mohuesit. Janë sjellë praktika të ndryshme mbi marrëdhëniet 
me grupet që i përkasin ehlu'l-kitabit dhe mbi qëndrimet që 
duhet të mbahen ndaj tyre. Ngjarjet mbi pejgamberët dhe popujt 
e mëparshëm janë treguar edhe në ajetet që kanë zbritur në 
periudhën e Medines. 

Adhurimet janë çështje që theksohen sidomos në periudhën e 
Medines. Para së gjithash, është urdhëruar adhurimi ndaj Allahut, 
është theksuar namazi dhe zekati. Shihet se pas hixhretit ka një 


SË sa 

kalim në praktikat e adhurimeve në mënyrë kolektive, se për 
zbatimin e veprimeve të tilla, si falja në mënyrë kolektive e namazit 
të xhumasë, Bajramit dhe namazet e vakteve dhe për realizimin e 
tyre, që në ditët e para të hixhretit ka nisur ndërtimi i mesxhideve. 
Në periudhën e Mekës, zekati këtë herë është përcaktuar si farz 
në vitin e dytë të hixhretit dhe që nga kjo datë filloi të mblidhej 
nga administrimi qendror. Po ashtu, janë bërë të ditur qartësisht 
grupet ndaj të cilave do të shpërndahej. Në periudhën e Medines, 
agjërimi dhe haxhi janë përcaktuar si farz. Është kërkuar vendosja 
e përputhshmërisë mes besimit dhe veprimit, një çështje kjo, për të 
cilën është urdhëruar: “O besimtarël Përse thoni atë që nuk e bëni?”” 

Rregullime janë bërë edhe në çështjet sociale. Për shembull, 
nxiten shpenzimet për mbrojtjen e të drejtave të jetimëve, dhënien 
e ndihmës, pra harxhimit në rrugë të Allahut, solidaritetit material- 
shpirtëror dhe kryerjes së veprimeve të mira. Pra, edhe ndihmesa 
e bërë për t'u dukur, nuk është konsideruar si veprim i këndshëm. 
Është theksuar vëllazëria e besimtarëves“ dhe, së fundmi, vëllazëria 
e njerëzve.“ Është ndaluar përplasja dhe konflikti, është nxitur 
bashkimi dhe paqja. Është përmendur roli bashkues dhe unifikues 
i Islamit, është urdhëruar mirësia dhe është theksuar shpeshherë 
ndalesa e kryerjes së të keqes. Është kërkuar që të pastrohet 
shoqëria nga shkaqe që çojnë në mllef dhe armiqësi. Veprimtaritë 
arsimore kanë marrë trajtë më të rregullt. Është ndaluar fakti që 
personi të lidhet verbërisht me të vjetrën dhe të mos u kushtojë 
rëndësi mendimeve të reja, është kërkuar veprimi në mënyrë 
racionale. 


Për sa u përket kritereve që theksohen në fushën e moralit, 
janë shprehur shpeshherë zakonet e mira. Bashkë me besimin në 
mesazhin e Kur'anit, edhe jetesa në mënyrë të drejtë zë një vend 
të rëndësishëm. Po ashtu, është lëvduar mirësia, durimi, drejtësia, 
falënderimi, fjala e bukur dhe toleranca, respektimi i amanetit, 
kryerja e mirësisë, respektimi i të drejtave të të afërmve, jetimëve, 





33 Saff, 6122. 
34 Huxhurat, 49/10. 
35 Huxhurat, 49/13. 

fqinjëve, të varfërve, udhëtarëve dhe miqve: janë lëvduar cilësi 
si modestia, është urdhëruar modestia, janë trajtuar rregulla 
mirësjelljeje, siç është etika e hyrjes në shtëpi. Edhe në periudhën 
e Medines theksohet drejtësia, por edhe përgatitjet legjislative, të 
tilla si dënimet e parashikuara ndaj krimeve, borxhet, marrëveshjet, 
dhënia e dëshmive dhe krimeve të ndryshme. 


Janë parashtruar dhe lëvduar traditat e zakoneve të mira, ndërsa 
traditat e këqija dhe ata që zotërojnë këto tradita, janë cilësuar si 
negativë. Veprime të tilla si marrja në tallje, koprracia, dyfytyrësia, 
vjedhja dhe shitja e produkteve të vjedhura, mungesa e sinqeritetit, 
konsumimi i alkoolit, bixhozi, padrejtësia, ngrënia e pasurisë pa të 
drejtë dhe në mënyrë të ndaluar, po ashtu dhe vrasja, janë cilësuar 
si negative dhe janë ndaluar, është sjellë siguria e jetës, pasurisë 
dhe nderit. Është urdhëruar që të mos mbahet ana e tradhtarëve. 
Është theksuar se Allahu nuk i do ata që pëlqejnë veten dhe që 
mburren. Është theksuar moslargimi nga drejtësia dhe vërtetësia. 
Për shembull, është bërë e ditur se do të pritet me urrejtje të madhe 
nga Allahu fakti që njerëzit mund të thonë atë që nuk veprojnë. 
Është kërkuar të mos folurit pa pasur dije. 


Në fushën ekonomike janë sjellë rregulla të reja, kamata është 
ndaluar në formë të qartë dhe të prerë, janë kritikuar ata që merren 
me këtë punë. Janë theksuar kritere si ngrënia e ushqimeve të 
lejuara dhe të pastra, puna, mbrojtja e pasurisë së jetimëve dhe 
personave që nuk kanë arritur në moshë të pjekur. 


Janë përpiluar rregulla legjislative, si dhënia e dëshmisë, 
regjistrimi i borxheve dhe legjislacioni familjar. Janë përcaktuar 
disa parime themelore, si konsultimi dhe dhënia e detyrave ndaj 
personave të aftë në lidhje me administrimin e shtetit. Është 
theksuar bindja ndaj Allahut dhe të Dërguarit të tij. Për shkak 
se pas hixhretit muslimanët zotëronin tashmë një vendqëndrim, 
është zhvilluar botëkuptimi i mbrojtjes së atdheut dhe janë 
hedhur hapat e nevojshëm për realizimin e kësaj. Është theksuar 
rëndësia e paqes sa i përket kësaj çështjeje, është bërë e ditur se 
paqja është një zbatim dhe sjellje që i shërben mirësisë dhe se kur 
nevojitet, bashkë me luftën e realizuar, janë vendosur edhe disa 

kritere. Besimtarëve u është bërë thirrje të mbajnë besën e dhënë. 
Zbatimet e Hz. Pejgamberit në lidhje me kriteret e mësipërme 
i kemi sqaruar në kapituj të ndryshëm të veprës sonë. Shihet se 
Kur'ani ka vizatuar kornizën e siretit (tërësisë së situatës shpirtërore, 
sjelljeve dhe veprimeve) të përgjithshëm të Hz. Pejgamberit, si dhe 
janë përcaktuar në linja të përgjithshme rregullat që do të respektojë 
ai. Si rrjedhojë, edhe vlerësimi i anëtarëve të familjes që e njohin 
më mirë dhe më nga aler Hz. Pejgamberin, shkon në këtë drejtim. 
Kur e pyetën Hz. Aishen, ajo u përgjigj se morali i Hz. Pejgamberit 
është morali i Kur'anit.” Kur morali mendohet, në një kuadër të 
përgjithshëm, si tërësia e zakoneve të njeriut dhe e sjelljeve që 
njeriu realizon në drejtim të këtyre zakoneve, shihet se morali dhe 
veprimtaria e Hz. Pejgamberit është një zbatim i Kur'anit. 





36 Muslim, II, 513. 

Në këtë punim u munduam të parashtrojmë jetën e Hz. 
Pejgamberit, veprimtaritë e tij, një pjesë të sjelljeve që ai paraqiti 
përgjatë jetës së vet dhe pas vdekjes, të cilat i ndriçojnë njerëzit 
që prej 14 shekujsh e deri në ditët e sotme. Gjatë periudhës së 
profetësisë prej 23 vitesh, Hz. Muhammedi (s.a.s.) ka shndërruar në 
praktika produktive parimet e mira dhe të drejta. Në këtë kuadër, 
në vend të idhujtarisë solli teuhidin, në vend të dhunës drejtësinë, 
vëllazërinë në vend të armiqësisë, solidaritetin në vend të përçarjes 
dhe përplasjes. Synoi që në vend të luftës të dominojë paqja. 
Me veprimet e tij morale, si drejtësia, mirësjellja, besueshmëria, 
toleranca, altruizmi dhe bujaria, është bërë shembull për njerëzit. 
Nga ana tjetër, ka luftuar me sjellje që prishin qetësinë dhe paqen 
e familjes, të tilla si gjakmarrja, vjedhja, dhuna, hakmarrja, 
mbartja e mllefit, alkooli, bixhozi, ngrënia e pasurisë së jetimit, 
gënjeshtra, thashethemet, egoizmi, smira, mbartja e fjalëve. Ka 
realizuar të gjitha ndryshimet e nevojshme themelore për jetën e 
shoqërisë. Si rezultat i gjithë këtyre veprimeve, në dritë të vahjit, 
me personalitetin e tij të përsosur, në saje të praktikave ekonomike, 
sociale, kulturore dhe morale, ka mbyllur një periudhë të cilësuar 
si “injorancë” dhe që kishte si veçori kryesore mungesën e dijes, 
idhujtarinë, asabijetin e fisit, padrejtësinë, dhunën, mungesën e 
autoritetit qendror, mungesën e drejtësisë, një jetë larg paqes dhe 
rregullit, vrasjen e fëmijëve, sjelljen barbare, gjakmarrjen, si dhe 
formoi një shoqëri krejt të re, ku dominonte qetësia. 

Edhe pas vdekjes së Hz. Pejgamberit, muslimanët i kanë zbatuar 
në jetën e tyre sjelljet e tij, duke i kaluar ato nga kullesa e dijes 
dhe mendimit. Duke përfituar nga struktura, thelbi i së cilës u 
formua në kohën e tij, pas një kohe të shkurtër kanë formuar një 
qytetërim origjinal, pra, qytetërimin islam. Kanë formuar artin, 
shkencën, filozofinë dhe moralin islam. Nëse do të hetojmë burimet 
e kritereve që kanë formuar qytetërimin islam, shohim se në rend 
të parë gjenden veprimtaritë e Hz. Pejgamberit. Rëndësia që Hz. 
Pejgamberi i kushton dijes dhe mësimnxënies, ka qenë bazë për 
formimin dhe zhvillimin e dijes në botën islame dhe në zhvillimin e 
dijes. Rëndësia që i kushtoi shëndetit dhe pastërtisë u bë shkak për 
shkencat e institucioneve shëndetësore dhe shkencave mjekësore 
në botën islame. Vlera që i dha solidaritetit social dhe ndihmës së 
ndërsjellë, jetimëve, të moshuarve, të varfërve dhe personave me 
aftësi të kufizuar, ka qenë një kontribut në formimin e vakfeve, 
institucioneve të bamirësisë dhe të institucioneve të tjera. Rëndësia 
që i kushtoi drejtësisë ka ndikuar në formimin e institucioneve të 
drejtësisë. Rëndësia që i kushtoi punës, prodhimit dhe tregtisë, 
u bë shkak për gjallërinë ekonomike në botën islame. Rëndësia 
që i kushtoi familjes, solidaritetit mes të afërmve dhe ndihmesës 
ndër të afërmit, ndoshta edhe në ditët tona, është bërë shkak që 
të parandalohen depresionet dhe luhatjet që mund të shfaqen 
për shkak të të ardhurave në nivel të ulët, gjë që dëshmohet sot 
nga ndikimi pozitiv. Rëndësia që i kushtoi estetikës dhe bukurisë 
është bërë shkak për lindjen e arteve islame. Duke u njohur 
jomuslimanëve pavarësinë fetare, legjislative apo të drejtësisë, si dhe 
duke i lejuar ata që të ruajnë identitetin e tyre kulturor, ka treguar 
shembullin më të bukur se si mund të jetojnë së bashku shumë 
grupe të ndryshme fetaro-kulturore. Me këtë sjellje të tij i ka prirë 
formimit të tolerancës. Ky qëndrim i tiji, siç është bërë shembull 
për muslimanët në shekujt e mëpastajmë, ka qenë model edhe për 
qytetërimet e tjera. Jeta e Hz. Muhammedit (s.a.s.), personaliteti dhe 
veprimtaria e tij është bërë objekt për mjaft vepra në botën islame, 
por edhe në perëndim ka zgjuar interesin e letrarëve, shkencëtarëve 
dhe drejtuesve. 

Mesazhi i Hz. Muhammedit (s.a.s.) e ruan edhe sot rëndësinë, 
vlerën dhe gjallërinë. Para së gjithash, Hz. Muhammedi (s.a.s.) 
ruan vendin e tij në jetën tonë të përditshme. Duke u nisur që 
nga formimi i një familjeje të lumtur e deri te ndjenja e kryerjes 
së mirësisë, mbrojtjes së të varfrit, qëndrimit ndaj personave me 
aftësi të kufizuar, respektit ndaj të vegjëlve, rëndësia e drejtësisë 
në jetën tregtare, marrja në konsideratë e oxhakut të ushtarëve 
si oxhaku i Pejgamberit, korrja e fitimit nga ajo që është e lejuar, 
formimi i një jete shoqërore të bazuar në dashuri dhe respekt, Hz. 
Pejgamberi është burimi më i rëndësishëm që ushqen ndjenjat dhe 
mendimet tona. Në zgjidhjen e një pjesë të problemeve që hasim 
aktualisht, gjenden plot shembuj që mund të merren nga jeta e 
tij. Për shembull, dhuna, e cila zhvillohet në dëm të njerëzimit, 
veprimet që ai ka nxjerrë në pah në luftën ndaj dhunës, alkoolit dhe 
lëndëve narkotike, prej katërmbëdhjetë shekujsh janë dëshmuar si 
pozitive në botën islame, por që e ruajnë vlerën dhe rëndësinë e 
tyre edhe në ditët tona. Njëra prej vlerave që lartësohet pozitivisht 
është edhe fusha e të drejtave të njeriut. Mirëpo, në mjaft vende të 
botës, jeta, pasuria dhe siguria e nderit të njeriut, si të drejtat më 
themelore të tij, janë cenuar dhe cenohen ende. Ndërkohë që, para 
katërmbëdhjetë shekujsh, Hz. Pejgamberi, në të gjithë veprimtarinë 
e tij, e ka marrë parasysh jetën, pasurinë dhe nderin e njeriut. Një 
vlerë tjetër e lartësuar është edhe “epërsia e ligjit dhe legjislativit”. 
Kur shihet rëndësia që Hz. Pejgamberi i kushtonte drejtësisë, 
vërehet se ai e respekton parimin e epërsisë së ligjit dhe se zbaton 
parimet e Kur'anit në lidhje me këtë çështje. Një kriter tjetër është 
edhe fakti që epoka jonë është epoka e ndryshimit. Ndërsa njëra 
prej kritereve më të rëndësishme të ndryshimit është teknologjia. 
Hz. Muhammedi (s.a.s.) ka ndjekur së afërmi teknologjitë e reja në 
shumë fusha, duke përfshirë edhe mbrojtjen, dhe i ka vënë ato në 
praktikë. Përveç kësaj, zhvillimet teknologjike mbahen nën kontroll 
me parime të forta morale dhe dinamike. Nga ana tjetër, teknologjia, 
që në thelb është zhvilluar duke pasur si qëllim sigurimin e 
mirëqenies dhe të lumturisë së njerëzimit, mund të bëhet shkak 
edhe për shkatërrimin dhe të rrezikojë të ardhmen e njerëzve. Për 
të parë këto kategori efektesh negative, mjafton të hidhet një sy 

mbi disa vepra të shkruara mbi problemet e botës së sotme. Ndërsa 
një vlerë tjetër që zhvillohet në mënyrë pozitive është përvoja e 
jetesës bashkërisht. Me veprimet dhe praktikat e tij, Pejgamberi 
ynë ka treguar se si mund të jetojnë bashkërisht njerëz me cilësi 
të ndryshme fetare-kulturore. Shembujt në lidhje me këtë kriter 
janë trajtuar në kapitujt e Kushtetutës së Medines, në kapitujt ku janë 
trajtuar marrëdhëniet me të krishterët dhe hebrenjtë. 


Sistemi i vlerave që përfshin mesazhi i Hz. Pejgamberit ruan 
veçori universale. E thënë ndryshe, është mesazhi i vlerave 
universale. Vlera të tilla si drejtësia dhe toleranca, të zbatuara në 
periudhën e vahjit, në kuadër individual dhe shoqëror, janë cilësi 
që i përqafojnë të gjithë njerëzit, që nuk paraqesin ndryshim nga 
shteti në shtet, që mund të jenë të vlefshme në çdo gjeografi, 
në çdo shoqëri dhe në çdo kohë, që mund të pasqyrohen me 
sjellje dhe praktika në çdo mjedis. Universaliteti i mesazhit të tij 
është shprehur edhe në Kur'an. Po ashtu, kur veprimtaria e Hz. 
Pejgamberit për përhapjen e Islamit dhe zgjerimin e tij, trajtohet 
si një tërësi, shihet se e pranon si universal mesazhin e tij dhe se 
në këtë kuadër ka realizuar edhe praktikat e veta. Mesazhi që solli 
ai në pikëpamje të burimit dhe të cilësisë, është universal. Para 
së gjithash, burimi i mesazhit është Allahu i Lartësuar, një burim 
bashkues, përqafues dhe që ka krijuar universin. Hz. Pejgamberi 
i ka jetuar personalisht vlerat universale të sjella, i ka zbatuar ato, 
është bërë shembull për njerëzit që kishte përreth, ka mundësuar 
që të përhapet me një gjuhë të kuptueshme për të gjithë, ka 
mundësuar që të ngulitet në shoqëri dhe të jetë udhërrëfyes për 
të ardhmen e tij. Pa dyshim, ky universalitet nuk bie ndesh me 
faktin se i përkiste shoqërisë në të cilën jetoi Hz. Pejgamberi. 
Po ashtu, në aspektin cilësor mesazhi është universal. Sistemi i 
vlerave që përfshin në aspekt të të drejtave themelore, nuk është i 
njëanshëm, por universal. Në këtë linjë janë realizuar edhe praktikat 
apo veprimet e tij. Mesazhi zotëron cilësinë e të qenit universal 
jo duke përjashtuar ata që nuk janë të tijtë, por duke përqafuar 
të gjithë njerëzimin. 

Gjatë gjithë historisë, qoftë edhe në numër të paktë, mesazhi i 
Hz. Pejgamberit, bashkë me përjashtimet, është theksuar në linjën 

që ka treguar ai dhe në dritë të veprimtarisë së tij, pra, duke marrë 
parasysh përmasën universale. Le të aludojmë, për shembull, 
mbi pasqyrimet që ai jep sa i përket vlerës së jetës, pasurisë dhe 
sigurisë së nderit të njerëzve. Një kuptim më i qartë i këtij kriteri 
është mundësuar në periudhën klasike të historisë islame, në një 
pikëvështrim analogjik ndaj situatës përballë dy çlirimeve dhe 
një pushtimi të Kudusit. Hz. Omeri e ka çliruar Kudsin me rrugë 
paqësore, ka marrë nën siguri, nëpërmjet një marrëveshjeje, jetën 
dhe pasurinë e popullit jomusliman, kundrejt një takse të vendosur. 
Mirëpo, kur qyteti u pushtua nga kryqëzatat, më 492/1099, u vranë 
të gjithë muslimanët dhe hebrenjtë, këta të fundit, me pretekstin 
se kanë ndihmuar muslimanët, u dogjën bashkë me sinagogat e 
tyre dhe kufomat i lanë në rrugica, mbuluar nga gjaku. Nga ana 
tjetër, në vitin 58371187, kur Selahaddin-i Ejjubi çliroi Kudsin 
prej kryqëzatave, askujt nuk i rrodhi gjak nga hundët dhe anëtarët 
e kryqëzatave u lanë të lirë në këmbim të fidjes. Qëllimi ynë në 
parashtrimin e kësaj analogjie nuk është të theksojmë më shumë 
apo të bëjmë më të qartë dallimin ndërmjet dy qytetërimeve, por të 
pasqyrojmë pikëvështrimin e vlerave dhe diferencën e praktikave. 


Vlerat universale të sjella nga Hz. Pejgamberi kundrejt njeriut 
të ditës së sotme dhe të botës bashkëkohore, si dhe parashtrimi i 
tyre ndaj gjithë njerëzimit, së pari duhet të gjallërohen në përmasën 
universale. Aktualisht, këto vlera mund të perceptohen duke u 
parashtruar në një formë të bukur, mund të përvetësohen, të marrin 
trajtën e një pjese të kulturës së përjetësuar, dhe nëse pasqyrohen në 
marrëdhëniet njerëzore, mund ta ruajnë më mirë identitetin tonë në 
botën e globalizuar, mund t'u japim domethënie më të mirë vlerave 
të të tjerëve, mund të krijojnë marrëdhënie më të shëndetshme 
me ta. Nga ana tjetër, krahas njeriut tonë dhe botës islame, 
duhet t'u përgjigjemi nevojave, pritshmërive dhe përmallimeve 
të të gjithë njerëzimit mbi çështjen e vlerave. Kjo do të thotë se 
duhet kontribuuar në mirëqenien universale të njerëzimit dhe në 
shpëtimin e tij. Ndërkohë, kur bëjmë këtë, nuk duhet të harrojmë 
se mund të përfitojmë nga produktet pozitive të të gjithë botës. 
Sepse në thelb, edhe Hz. Pejgamberi ishte i hapur ndaj përfitimeve 
që sjellin përvojat pozitive të njerëzimit. 

